
Donui Mikelandželui Kajetaniui*, 
Teano kunigaikščiui 


Ne Romos kunigaikščiui, ne įpėdiniui garsiosios 
Kajetanių giminės, davusios krikščionijai keletą popiežių, 
bet mokslingajam Dantės komentatoriui skiriu šį ttumputį 
ilgos istorijos fragmentą. 

Jūs atskleidėte man nuostabią minčių sąrangą, 
kuria didysis italų poetas pagrindė savo poemą, vienintelį 
kūrinį, kurį naujųjų laikų rašytojai gali statyti priešpriešiais 
Homerui. Kol nežinojau jūsų komentaro, “Dieviškoji ko- 
medija" man atrodė didžiulė mįslė, kurios niekas negalėjo 
įspėti, o mažiausiai - jos komentatoriai. Taip giliai suprasti 
Dantę - tai būti tokiam pat didžiam kaip jis; bet juk jums 
artima visa, kas didžia. 

Koks nors prancūzas mokslininkas išgarsėtų, gautų 
katedrą ir daugybę ordinų, išspausdinęs dogmatiniu tomu 
improvizaciją, kuria jūs mus sužavėjote tą vakarą, kai 
ilsėjomės apžiūrėję Romą. Turbūtnė nežinote, kad dauguma 
mūsų profesorių gyvena Vokietija, Anglija, Rytais ar Šiaure, 
kaip vabalai medžiu; ir, kaip vabalai, jie tampa neatskiriama 
to medžio dalimi, įgydami svarbos todėl, kad imasi svarbaus 
dalyko. Bet iš Italijos dar ligi šiol niekas taip atvirai ne- 
prasigyveno. Niekas neįvertins mano literatūrinio kuklumo. 
Juk aš būčiau galėjęs apvogti jus ir tapti mokytu vyru, 
atstojančiu tris Šlėgelius; bet aš pasiliksiu mažu socialinės 
medicinos daktaru, veterinaru, gydančiu nepagydomas ligas, 
bentjau dėl to, kad galėčiau išreikšti padėką savo čičeronei 
ir prirašyti jūsų garsų vardą prie tokių kaip Porčija, San 
Severinas, Paretas, di Negras, Beldžiozas*, kurie "Zmogiš- 
kojoje komedijoje“ turi reikšti nuoširdžią ir tvirtą Italijos ir 
Prancūzijos santarvę; šią santarvę dar prieš mane šešio- 
liktame amžiuje pašventė Bandelas, tas vyskupas, padau- 
žiškų apysakų autorius, savo stebuklingu novelių rinkiniu, iš 
kurio kilo kai kurios Sekspyro pjesės, kartais net ištisos 
rolės, ir net pažodžiui. 

Šitos dvi jums skiriamos apybraižos atvaizduoja dvi 
amžinas to paties reiškinio puses. Homo duplex, pasakė 
mūsų didysis Biufonas*; kodėl nepridėti Res duplex? Visa 
yra dvilypa, net dorybė. Dėl to Moljeras visuomet kiekvieną 
problemą nagrinėja iš dviejų pusių; sekdamas juo, Didro 
vieną dieną parašo "Tai ne pasaka", galbūt geriausią savo 
veikalą, kuriame sukuria dyviną Gardano pražudytos panelės 
de Lašo* paveikslą ir, kaip atsvarą, priešpriešina tobulam 
meilužiui, kurį užmuša jo meilužė. Taigi mano abi apysa- 
kos yrasimetrijos dalykas, kaip du skirtingos lyties dvynukai. 
Gal tai tik literato užmačia, bet tebūnie leista atsidėti jai vieną 
kartą, ypač kūrinyje, kuriame autorius stengiasi atvaizduoti 
visas formas, į kokias tik galima įvilkti žmogaus mintį. 
Daugumo ginčų priežastis yra ta, kad tuo pat metu yra 
žmonių šviesių ir neišmanėlių, irvieni, ir kiti sudaryti taip, kad 
temato vieną reiškinio ar minties pusę; ir kiekvienas iš jų 
tvirtina, kad tik ta pusė, kurią mato jis, yra teisinga. Ne veltui 
Sventajame Rašte duodami šie pranašiški žodžiai: “Dievas 
pasmerkė pasaulį kivirčams“. Aš manau, kad vien tik šitos 
šventraščio vietos užtektų paskatinti Šventajam Sostui įvesti 
pas jus dviejų Rūmų valdymo sistemą ir taip paklusti šiam 
pamokymui, kurį Liudvikas XVIII išaiškino savo 1814 metų 
Jekretu. 

Tegu jūsų protas ir jums įgimtas poezijos jausmas 
globoja abudu Beturčių giminaičių epizodus. 


Jūsų nuolankus tarnas 
De Balzakas. 


Paryžius, 1846 m. rugpjūtis-rugsėjis. 


BETURČIAI GIMINAIČIAI 


PIRMASIS EPIZODAS 


PUSSESERĖ BETA 


1838 metų liepos mėnesio viduryje Universiteto 
gatve riedėjo neseniai Paryžiuje pasirodžiusi nuomojamoji 
karietaitė, vadinama milordu; joje sėdėjo apkūnus vidutinio 
ūgio ponas su nacionalinės gvardijos kapitono uniforma. 

Paryžiečiai paprastai laikomi išmintingais žmMonė- 
mis, tačiau pasitaiko tarp jų ir tokių, kurie mano, jog 
uniforma jiems kur kas labiau pritinka negu paprasti 
drabužiai; jiems atrodo, kad moterų skonis toks iškrypęs, 
jog joms geresnį įspūdį padarys gauruotas kalpokas ir 
karinė šarvuotė. 

Visa Antrojo legiono kapitono fizionomija dvelkė 
tokiu pasitenkinimu savimi, kad švieste švietė raudona jo 
veido spalva ir putlūs skruostai. Aureolė, kuria turtai, įsigyti 
prekiaujant, vainikuoja verslą metusių krautuvininkų gal- 
vas, leido spėti, jog tai ne paprastas Paryžiaus pilietis, o 
mažių mažiausia buvęs apylinkės mero pavaduotojas. Dėl 
to, žinoma, ant jo krūtinės, šauniai prūsiškai išpūstos, 
netrūko Garbės legiono ordino juostelės. Didingai atsilošęs 
milordo kampe, šis ordinuotas ponas išsiblaškiusiu žvilgsniu 
lydėjo praeivius, kuriems Paryžiuje dažnai tenka meili 
šypsena, skirta pasiilgtoms gražioms akims. 

Milordas sustojo Universiteto gatvės dalyje, tarp 
Belšaso ir Burgundijos gatvių, ties dideliu namu, neseniai 
pastatytu senų rūmų sklype su sodu. Senųjų rūmų buvo 
pasigailėta, ir jie tebetūnojo giliai kieme, dabar perpus 
sumažėjusiame. 

Jau vien iš to, kaip kapitonas pasinaudojo vežiko 
paslaugomis, išlipdamas iš milordo, buvo matyti, kad jo jau 
persirista per penkiasdešimt metų. Yra akivaizdžiai nerangių 
judesių, kurie išduoda Žmogaus amžių taip pat nekukliai, 
kaip gimimo metrikai. Kapitonas užsimovė ant dešinės 
rankos gelsvą pirštinę ir, visai nekreipdamas dėmesio į 
durininką, visa savo išvaizda tarsi bylodamas: "Ji priklauso 
man!'' pasuko prie laiptų į žemutinį rūmų aukštą. Paryžiaus 
durininkų akis taikli - jie niekuomet nesustabdo orios 
eisenos žmonių Mėlynu Munduru, su raudona juostele 
kilpoje, žodžiu, jie pažįsta turčius. 


Visame žemutiniame namo aukšte gyveno baronas 
Julo d'Ervi, karinio tiekimo komisaras Respublikos laikais, 
buvęs generalinis intendantas Napoleono armijoje, ir direk- 
torius vienos iš svarbiausiųjų Karo ministerijos žinybų, 
valstybės patarėjas, didžiojo Garbės !'egiono kryžiaus 
kavalierius ir t.t., ir t.t. 

Šisai baronas Julo pats pasivadino d'Ervi, pagal 
savo gimimovietą, todėl, kad buvo darvienas Julo, jo brolis, 
garsusis generolas, imperatoriaus gvardijos grenadierių 
pulko vadas, kuriam po 1809 metų karo žygio imperatorius 
suteikė grafo de Forzheimo titulą. Grafui, kaip vyresniajam 
broliui, teko rūpintis jaunesniuoju, ir jis, globodamas it savo 
sūnų, įtaisė jį karinėje žinyboje, o tenai baronas savo ir 
brolio nuopelnų dėka įsigijo Napoleono malonę. Jau 1807 
metais perbarono Julo rankas ėjo visas tiekimas Prancūzijos 
armijai Ispanijoje. 

Paskambinęs prie durų, civilinės tarnybos kapitonas 
su dideliu vargu apsitampė mundurą, iš priekio ir užpakalio 
pasiraitojusį dėl to, kad jį spaudė išpampęs pilvas. Liokajus 
su livrėja, vos tik jį pamatęs, tuoj atidarė duris, ir šis 
pagarbus bei orus ponas nusekė paskui tarną, kuris, 
atvėręs duris, pranešė: 

- Ponas Krevelis! 

Išgirdusi šią pavardę, taip nuostabiai pritinkančią 
savininko išvaizdai*, aukšta, dar gražiai atrodanti šviesia- 
plaukė moteris pašoko nuo kėdės, tartum elektros srovės 
trenkta. 

“ - Hortenzija, angelėli, eik su teta Beta į sodą, - 
kreipėsi ji gyvai į dukterį, kuri sėdėjo netoli jos ir siuvinėjo. 

Dailiai nusilenkusi kapitonui, Hortenzija Julo išėjo 
pro stiklines duris ir išsivedė su savim išdžiūvusią, 
pagyvenusią moterį, kuri atrodė už baronienę vyresnė, nors 
iš tikrųjų buvo penkeriais metais jaunesnė. 

- Jie kalbėsis apie tavo vedybas, - sušnibždėjo į 
ausį savo jaunajai sėserėčiai teta Beta, matyti, visiškai 
neįsižeidusi, kad baronienė tokiu būdu išprašė jas iš salono, 
laikydama ją beveik nieku. 


* Crever (tarti: krevė) - sprogti (pranc.) 

Vien tetos Betos apdaras, reikalui esant, būtų 
pateisinęs tokį baronienės nesiskaitymą. 

Sisenmergė dėvėjovilnonę rusvai raudoną suknelę, 
sukirptą ir papuoštą dar pagal Restauracijos laikų madą; 
jos išsiuvinėta apykaklaitė atsiėjo daugių daugiausia tris 
frankus, o tokias šiaudines skrybėles su mėlyno atlaso 
kaspinais šiaudiniu krašteliu dėvi nebent Paryžiaus turgų 
bobos. Matydamos jos ožkenos batus, iš fasono spėjant - 
labai prasto batsiuvio darbo, svetimas Žmogus būtų 
susvyravęs, ar sveikintis su Beta kaip su namų šeimininkų 
giminaite - ji atrodė tikra padienė siuvėja. O tačiau, prieš 
išeidama iš kambario, senmergė meiliai palinkėjo ponui 
Kreveliui labos dienos, ir jis atsakė jai reikšmingu galvos 
linktelėjimu. 

- Jūs rytoj ateisite, panele Fišer, taip? - tarė jis. 

- O pašalinių nebus? - paklausė teta Beta. 

- Vaikai ir jūs, daugiau nieko, - atsakė svetys. 

- Jei taip, - tarė ji, - laukite manęs. 

- Pasiruošęs patarnauti, gerbiamoji ponia, - dar 
kartą nusilenkė baronienei Julo civilinės milicijos kapitonas. 

Ir jis sviedė į ponią Julo tokį žvilgsnį, kokiu žvelgia 
į Elmirą Tartiufas, kai provincijos aktorius kur nors Puatjė ar 
Kutansoteatre mano esant reikalinga pabrėžti šio personažo 
kėslus. 

- Jei teiksitės pereiti su manim į šį kambarį, pone, 
ten mums bus daug patogiau reikalus aptarti negu čia, 
salone, - tarė ponia Julo ir parodė į gretimą kambarį, pagal 
buto paskirstymą - kortų lošiamąjį. 

Šį kambarį tik plona sienelė teskyrė nuo buduaro, 
kurio langas buvo į sodą, ir ponia Julo, palikusi Krevelį 
vieną, jėjo į buduarą uždaryti lango ir durų, kad kas nepa- 
siklausytų jų pokalbio. Dėl atsargumo ji uždarė net stiklines 
didžiosios svetainės duris ir, pažvelgusi į sodą, nusišypsojo 
dukteriai ir pusseserei, sėdinčioms senoje pavėnėje. Ji 
paliko atviras tik lošiamojo kambario duris, kad galėtų 
užgirsti, jeigu kas įeitų į svetainę. Šitaip vaikštinėjančios 
baronienės veide atsispindėjo visos jos mintys, kurių ji, 

niekieno nestebima, nė nebandė slėpti, ir jei kas iš šalies 
būtų į ją tada pažiūrėjęs, būtų beveik išsigandęs jos 
susijaudinimo. Tačiau kai ji pasirodė ant lošiamojo kamba- 
rio slenksčio, jos veidą gaubė neperžvelgiama savitvardos 
kaukė, kurią moka užsidėti reikalui esant net pačios 
nuoširdžiausios moterys. 

Vykstant šiam - mažių mažiausia - keistam pasiruo- 
šimui, nacionalinės gvardijos kapitonas apžiūrinėjo Iošia- 
mojo baldus. Kol šis prasimušėlis verteiva dėbčiojo akimis 
į kadaise buvusias raudonas šilkines užuolaidas, pasi- 
dariusias violetines nuo saulės ir išdilusias sulenkimų klos- 
tėse, į išblukusį kilimą, į baldus, kurių paauksinimai buvo 
nutrupėję, apmušalų šilkas vietomis nubrizgęs, dėmėtas, 
Iėkštame joveide atvirai atsispindėjo vienas po kito įvairiausi 
jausmai - panieka, pasitenkinimas, viltis. Tyrinėdamas savo 
asmenį, jis buvo bejsispoksąs į save veidrodyje, kabančiame 
virš empiro stiliaus laikrodžio, kai staiga pasigirdęs šilkinės 
suknios šlamesys įspėjo jį, kad grįžta baronienė. Jis tuoj vėl 
atsistojo pamėgtąja savo poza. 

Atsisėdusi ant nedidelės sofutės, buvusios veikiau- 
siai labai gražios apie 1809 metus, baronienė pakvietė 
Krevelį sėstis į fotelį, kurio porankiai baigėsi dviem sfinkso 
galvomis, kadaise bronzuotomis; bet dabarta bronzaluposi, 
ir vietomis švytėjo medis. 

- Atsargumo priemonės, kurių jūs imatės, gerbiamoji 
ponia, turėtų būti laimingas Ženklas... 

- Įsimylėjusiam, - užbaigė baronienė, pertardama 
nacionalinės gvardijos kapitoną. 

- Įsimylėjusiam! Mažai pasakyta! - tarė Krevelis, 
prispaudęs dešinę ranką prie širdies ir vartydamas akis; 
šitokia akių išraiška beveik visados prajuokina moterį, 
abejingą savo garbintojui. - įsimylėjusiam! Sakykite geriau 
- užkerėtam. 

- Klausykite, pone Kreveli, - prabilo baronienė, per 
daug rimtai nusiteikusi, kad galėtų juoktis, - jums penkias- 
dešimt, jūs jaunesnis už mano vyrą dešimčia metų, aš tai 
žinau; bet jei mano amžiaus moteris dar ryžtasi daryti 

beprotystę, tai ji turi šitai pateisinti vyriškio grožiu, jaunyste, 
garsiu vardu, nuopelnais, žodžiu, viena iš tų aureolių, kurių 
spindesys priverčia mus užmiršti viską, net savo amžių. 
Tiesa, jūs imate penkiasdešimties tūkstančių frankų rentą, 
bet jūsų metai lygiai atsveria šią sumą; taigi jūs neturite 
nieko, ko moterys reikalauja iš vyrų... 

- O meilė? - tarė nacionalinės gvardijos kapitonas, 
kildamas iš fotelio ir artėdamas prie baronienės, - meilė, 
kuri... 

- O ne, pone, tai tik užsispyrimas, - vėl pertarė jį 
baronienė, norėdama nutraukti šitą komediją. 

- Taip, užsispyrimas ir meilė, - tęsė jis, - bet kartu 
dar ir šis tas daugiau - teisės... 

- Teisės? - šūktelėjo ponia Julo, nuostabiai graži 
savo panieka, narsa ir pasipiktinimu. - Jei mes ir toliau 
kalbėsime šiuo tonu, tai niekada nesusišnekėsime, kvie- 
čiau jus pas save kalbėti ne apie tai, kas privertė jus 
pasitraukti iš mūsų namų, nors mūsų šeimos ir susigiminia- 
vusios... 

- O aš maniau, kad taip... 

-Irvėl? -tarėji. - Nejau nesuprantate, pone Kreveli, 
kad taip atvirai ir laisvai kalbėdamatokiomis opiomis moteriai 
temomis, kaip meilužis, meilė, ir užsidarydama dviese su 
jumis kambaryje, aš esu visiškai tikra savo dorovingumu, 
nebijau nieko - net apkalbų? Ar taip elgtųsi silpna moteris? 
Puikiai Žinote, kam prašiau jus atvykti... 

- Ne, ponia, - atšovė Krevelis, nutaisęs šaltą miną. 

Jis sukando lūpas ir vėl atsistojo savąja poza. 

- Klausykite, pone Kreveli, kalbėsiu trumpai, nes 
nenoriu tęsti šio mus abu kankinančio pokalbio, - tarė 
baronienė, pažvelgusi į Krevelį. 

Krevelis ironiškai nusilenkė; prityrusi akis būtų 
įžvelgusi, kad tai buvusio komivojažerio meilumas. 

- Mūsų sūnus vedė jūsų dukterį... | 

- Ol Jeitai būtų galima atitaisyti!.. - atsiduso Krevelis. 

- Tai šių vedybų nebūtų, - gyvai užbaigė baronienė, 
- aš suprantu. O tačiau skųstis jums nėra ko. Mano sūnus 

- vienas geriausių Paryžiaus advokatų, be to, jau visi metai 
deputatas, labai sėkmingai užsirekomendavęs Deputatų 
rūmuose, galima spėti, kad jis netrukus taps ministru. Jau 
du kartus Viktorenas buvo paskirtas pateikti svarstyti svar- 
bius įstatymus. Jei panorėtų, niekas jam nekliudytų tapti 
generalinio prokuroro padėjėju kasaciniame teisme. Taigi 
jei norite pasakyti man, kad jūsų žentas beturtis... 

- Žentas, - atšovė Krevelis, - kurį esu priverstas 
išlaikyti, o tai man atrodo dar blogiau, gerbiamoji ponia. Iš 
penkių šimtų tūkstančių frankų mano dukters kraičio du 
šimtai tūkstančių nuėjo dievaižin kur!.. Apsimokėti jūsų 
gerbiamo sūnelio skolas, pašėlusiai prabangiai apstatyti 
namus, namus, atsiėjusius penkis šimtus tūkstančių, o 
teduodančius vos penkiolika tūkstančių, kadangi mano 
žentas teikiasi pats naudoti geriausiają namų dalį, už kurią 
jis dar skolingas du šimtus šešias dešimt tūkstančių frankų... 
Pajamų vos pakanka skolos palūkanoms mokėti. Štai šiais 
metais aš privalėjau duoti dukteriai apie dvidešimt tūkstančių 
frankų, kad ji sudurtų galą su galu. O tuo tarpu mano 
žentas, uždirbęs, rodos, trisdešimt tūkstančių advokatūro- 
je, žada mesti praktiką ir pereiti į Deputatų rūmus. 

- Visa tai, pone Kreveli, yra šalutiniai dalykai, ir mes 
nukrypstame nuo temos. Bet vieną kartą baikime ir šį 
klausimą: jeigu mano sūnus taps ministru ir jo dėka jūs 
gausite Garbės legiono kryžių, būsite paskirtas Paryžiaus 
Prefektūros patarėju, tai, manding, jums, buvusiam parfiume- 
rininkui, nebus ko verkšlenti. 

- A, štai tas ir yra, gerbiamoji ponia. Aš - krautu- 
vininkas, kromininkas, buvęs migdolinio kremo, tualetinio 
vandenėlio, aliejaus plaukams pardavinėtojas, tai, žinoma, 
turiu laikyti sau už didelę garbę, kad išleidau savo vienturtę 
dukterį už barono Julo d'Ervi sūnaus, mano duktė bus 
baronienė! Bet juk tai tiesiog Regentystė*, Liudviko XV 
laikai, karaliaus miegamojo prieškambaris. Puiku!.. Myliu 
Selestiną, kaip begalima mylėti vienturtę dukterį, myliu tiek, 
kad susitaikiau su visais nepatogumais, lydinčiais našlio 
dalią Paryžiuje (ir tai gražiausiuose savo metuose, gerbia- 

moji), kad neapdovanočiau jos broliu ar seseria; tiktai 
žinokite, nors aš beprotiškai myliu dukterį, bet dėl jūsų 
sūnaus savo turto vėjais nepaleisiu, juo labiau, kad man, 
buvusiam verslininkui, jo išlaidos kelia didelių abejonių... 

-Pone Kreveli, betjuk šiandienjūs matote prekybos 
ministro poste poną Popino, buvusį parfiumerininką iš 
Lombardų gatvės... 

- Tai mano draugas, gerbiamoji ponia!..- pažymėjo 
buvęs parfiumerininkas. - Juk aš, Selestenas Krevelis, 
kitados vyresnysis tėtušio Sezario Biroto pardavėjas, atpir- 
kau ištojo Biroto, Anzelmo Popino uošvio, jo krautuvę; šitas 
Popino tarnavo tada pas jį eiliniu pardavėju. Ir įsivaizduokite, 
jis pats priminė visa tai man. Popino (reikia tai pripažinti!) 
neriečia nosies, susidūręs su rimtais žmonėmis, imančiais 
šešiasdešimties tūkstančių frankų rentą. 

- Vadinasi, ta prasmė, kurią jūs dedate į žodį 
Regentystė, negali būti taikoma laikams, kada Žmonės 
vertinami pagal jų asmeninius sugebėjimus; juk jūs ir pats 
tai įrodėte, išleisdamas dukterį už mano sūnaus. 

- Ak, bet jūs nežinote, kokiomis aplinkybėmis buvo 
sutartos šitos vedybos!.. - sušuko Krevelis. - O, prakeiktas 
viengungio gyvenimas! Jei ne mano meilės istorijos, tai 
Selestina būtų šiandien vikontienė Popino! 

- Prašyčiau dar kartą: užtenka priekaištų dėlto, kas 
jau įvyko, - griežtai tarė baronienė. - Verčiau paaiškinkite 
man savo keistą elgesį, dėl kurio turiu pagrindo nusiskųsti 
jumis. Juk mano duktė Hortenzija galėjo ištekėti, jos vedybos 
priklausė vien nuo jūsų, tikėjau jūsų jausmų kilnumu, 
maniau, kad sugebėsite įvertinti moterį, kurios širdyje 
nebuvo vietos niekam kitam, kaip tik jos vyrui, maniau, 
suprasite, kad šiai moteriai neįmanoma priiminėti Žmogų, 
galintį mesti šešėlį ant jos gero vardo, tikėjausi, kad iš 
pagarbos šeimai, su kuria jus sieja giminystės ryšiai, jūs 
stengsitės paremti Kortenzijos vedybas su patarėju Leba. 
O jūs, pone, sužlugdėte šias vedybas... 

- Pasielgiau, kaip būtų pasielgęs kiekvienas sąžinin- 
gas Žmogus, ponia, - atsiliepė buvęs parfiumerininkas. - 

Pas mane atėjo ir paklausė, ar panelės Hortenzijos dalis - 
du šimtai tūkstančių frankų - tikrai bus išmokėta. Atsakiau 
žodis į žodį taip: '"Negalėčiau laiduoti. Mano žentas, kuriam 
Julo šeima paskyrė tokią pat sumą, vesdamas turėjo skolų, 
ir, manau, jei ponas Julo d'Ervi mirtų rytoj, jo našlė liktų be 
duonos kąsnio". Tai šit kaip, gražioji ponia! 

Ponia Julo įsmeigė į Krevelį akis ir tarė: 

- Ar būtumėte jūs šitaip atsakęs, jei aš dėl jūsų 
būčiau nusikaltusi savo pareigoms? 

- Tada nebūčiau turėjęs teisės šitaip kaibėti, brangioji 
Adelina, - sušuko šis keistasis garbintojas, pertardamas 
baronienę, -nes jūs būtumėte radusi dukters pasogą mano 
piniginėje... 

Ir, žodžius paremdamas darbais, storulis Krevelis 
priklaupė ant vieno kelio ir pabučiavo poniai Julo ranką, nes 
pamatęs, kaip nuo jo kalbų baronienė nustėro siaubu, jis 
pamanė, kad šioji ima svyruoti. 

- Pirkti dukters laimę šitokia kaina?.. Ak! Kelkitės, 
pone, arba aš paskambinsiu... 

Buvęs partiumerininkas labai nerangiai pakilo nuo 
grindų. Ši aplinkybė jį taip įsiutino, kad jis vėl atsistojo 
savąja poza. Beveik kiekvienas vyriškis turi savo mėgstamą 
pozą, kuri, jo nuomone, pabrėžia visus tuos geruosius 
ypatumus, kuriais jį apdovanojo gamta. Krevelis mėgo 
napoleoniškai susikryžiuoti ant krūtinės rankas, pasukti 
trim ketvirčiais galvą į šoną ir įsmeigti žvilgsnį kažkur į tolį. 
Taip jam buvo kartą liepęs daryti dailininkas, tapęs jo 
portretą. 

- Saugoti ištikimybę, - tarė jis, vykusiai apsimes- 
damas įtūžęs, - saugoti ištikimybę kažkokiam pasilei- 
dė... 

- Vyrui, gerbiamasis pone, vyrui, kuris jos vertas, - 
nutraukė Krevelį ponia Julo, neleisdama ištarti žodžio, kurio 
Ji nenorėjo išgirsti. 

- Klausykite, ponia, gavau jūsų laiškelį, kviečianti 
mane ateiti. Norėjote, regis, sužinoti mano poelgio priežastį, 
o dabar vedate mane iš kantrybės, elgdama „manim 

kaip karalienė, žiūrėdama į mane iš aukšto ir... su panieka! 
Nejau aš koks negras? Dar kartą sakau jums - tikėkite 
manimi, kad turiu teisę jums... jums meilintis... dėlto, kad... 
Bet ne! Aš nutylėsiu - per daug jus myliu... 

- Sakykite viską, pone Kreveli, po keleto dienų man 
sukanka keturiasdešimt aštuoneri metai, ir aš nesu paika 
šventuolėlė, galiu viską išklausyti... 

- Gerai! Ar duodate man doros moters žodį, - o jūs, 
mano nelaimei, esate dora moteris, - kad niekada niekam 
nepasakysite mano pavardės, neišduosite, kad atskleidžiau 
jums šią paslaptį? | 

- Jei jūs sutinkate tik tokiomis sąlygomis man tai 
pasakyti, prisiekiu, kad niekam, net savo vyrui, nepasakysiu, 
iš ko aš sužinojau šias šlykštybes. 

- Tikiu, nes šis dalykas - tik judviejų reikalas... 

Ponia Julo išbalo. 

- Ak! Jei dar mylite savo vyrą, tai jums bus skaudu. 
Gal man patylėti? 

- Kalbėkite, pone, juk jus sakotės turjs pateisinti 
mano akyse savo keistą prisipažinimą ir atkaklumą, kuriuo 
persekiojate mano amžiaus moterį, tetrokštančią išleisti 
savo dukterį už vyro ir paskui... ramiai numinti! 

- Pati matot, jūs nelaiminga... 

- Aš, pone? 

- Taip! Puikioji, kilnioji būtybe! - sušuko Krevelis. - 
Tu tiek prisikentėjai... 

- Pone, nutilkit ir išeikit! Arba kalbėkit su manim, 
kaip pridera. 

- O ar žinoma jums, ponia, kokiomis aplinkybėmis 
gerbiamasis Julo ir aš susipažinome? Pas savo meilužes, 
ponia. 

- Pone Kreveli! 

- Pas savo meilužes, ponia, - pakartojo Krevelis 
melodramatišku tonu, mostelėjęs dešine ranka ir tokiu 
būdu išsijudinęs iš savo pozos. 

- Na, ir kas iš to, pone? - ramiai pratarė baronienė, 
didžiai nustebindama Krevelį. 

Gundytojas, kurį verčia veikti niekinga paskata, 
niekuomet nesupras didžių sielų. 

- Praėjo penkeri našlystės metai, - pradėjo Krevelis 
kaip žmogus, pasiruošęs pasakoti ilgą istoriją, - antrąkart 
vesti nenorėjau, kad nenuskriausčiau dukters, kurią dievinau, 
juolabiau vengiauturėti reikalų su moterimis savo namuose, 
nors tuo metu turėjau labai dailią kasininkę. Taigi štai, aš 
įrengiau, kaip sakoma, gūžtelę penkiolikos metų mergaitei, 
stebuklingai gražiai, paprastai siuvėjai, dėl kurios, prisi- 
pažinsiu, visai netekau galvos. Atsikviečiau iš tėviškės tikrą 
savo tetą (motinos seserį!), paprašiau apsigyventi su ta 
žavia būtybe ir prižiūrėtiją, kad mergiotė išliktų kuo doresnė 
šituose... kaip čia pasakius... patologiniuose... ne, tiksliau, 
neteisėtuose santykiuose!.. Mano mažytė parodė aiškių 
gabumų muzikai, ir aš prisamdžiau jai mokytojų, ji buvo 
išmokslinta (reikėjo juk ją kuo nors užimti!). Matote, norėjau 
būti jai tuo pačiu metu ir tėvas, ir geradarys, ir, 
nesibaidykime to žodžio, meilužis; žodžiu, norėjau vienu 
šūviu du zuikius nušauti - ir gerą darbą padaryti, ir gerą 
merginą įsitaisyti. Penkerius metus buvau laimingas. Mano 
mažytė pasirodė turinti balsą, bet tokį balsą, nuo kokio 
teatrai lobsta: tikras Diuprė* su sijonu - kitaip nusakyti 
nemoku. Vien tik jos muzikinis auklėjimas . atsieidavo 
man du tūkstančius frankų per metus. Per ją aš ir pats 
ėmiau kraustytis iš galvos dėl muzikos. Išnuomojau jai 
ir dukteriai nuolatinę Iožę Italų teatre. Eidavau ten 
pakaitomis - vieną vakarą su Selestina, kitą - su Žoze- 
fa. 

- Ką? Tai ta įžymi dainininkė?.. 

- Taip, ponia, - pasididžiuodamas tarė Krevelis. - 
Garsioji Žozefa už viską turi būti dėkinga man... Pagaliau, 
kai manomeilutei suėjo dvidešimt metų, 1834-aisiais, tarda- 
masis ją pririšęs prie savęs amžinai ir nepajėgdamas nieko 
jai atsakyti, panorau parūpinti jai kokių pramogų ir leidau 
bendrauti su gražute jauna aktore Ženi Kadin, kurios likimas 
buvo panašus į mano dainininkės likimą. Šita aktorė taip 
pat už viską privalo dėkoti vienam savo globėjui, kuo 

rūpestingiausiai ją išpuoselėjusiam. Šis globėjas buvo 
baronas Julo. 

- Žinau, pone Kreveli, - ramiu, nė kiek nesutrikusiu 
balsu tarė baronienė. 

- Ak šitaip? - sušuko Krevelis, vis labiau stebė- 
damasis. - Na gerai! Bet ar žinote, kad jūsų vyras, šitas 
pabaisa, pradėjo globoti Ženi Kadin, kai jai tebuvo trylika 
metų? 

- Na, ir kas iš to, pone Kreveli? - tarė baronienė. 

- Kai jos susipažino, - tęsė buvęs prekijas, - Ženi 
Kadin, kaip ir Žozefai, buvo dvidešimt metų, baronas jau 
nuo 1826-ųjų vaidino šalia jos tokią pat rolę, kaip kadais 
Liudvikas XV šalia panelės de Roman, nors jūs tada buvote 
dvylika metų jaunesnė... 

- Buvo priežasčių, pone, dėl kurių leidau vyrui elgtis 
kaip tinkamam. 

- Šito melo, ponia, tikriausiai užtektų išpirkti visoms 
jūsų padarytoms nuodėmėms ir atverti jums vartus į rojų, - 
klastingai atsakė Krevelis, priversdamas baronienę nurausti. 
- Pasakokite tai kitiems, kilnioji, dievinamoji moterie, bet 
ne tėtušiui Kreveliui. Žinokite, jis per dažnai Ūžavo su jūsų 
nedorėliu vyru dviejų moterų draugijoje, kad nesuprastų, 
ko jūs verta! Įkaušęs jūsų vyras, būdavo, pradeda kartais 
pats sau priekaištauti ir man smulkmeniškai girti jūsų 
žavingas ypatybes. O! Aš jus puikiai pažįstu: jūs - angelas. 
Ištvirkėlis gal ir susvyruotų tarp dvidešimties metų merginos 
ir jūsų - bet aš - aš nesvyruoju! 

- Pone Kreveli!.. 

- Gerai, tyliu... Bet atsiminkite mano žodžius, šventoji, 
garbioji moterie - kai vyrai įsigeria, jie apie žmonas pripliauš- 
kia tokių dalykų pas savo meilužes, kad šios kvatojasi kaip 
beprotės. 

Ant nuostabių baronienės blakstienų sublizgėjo 
gėdos ašaros, ir nacionalinės gvardijos kapitonas staiga 
nutilo. Jis net užmiršo atsistoti savąja poza. 

- Tęsiu toliau, - tarė jis. - Taigi, susieidami pas savo 
išdykėles, mudu su baronu susidraugavome. Kaip ir visi 

sugedėliai, baronas yra labai mielas žmogus, iš tikrųjų, 
puikus vyrukas! Na, ir patiko man šitas pajoda! Kai prisimenu, 
ko jis neišgalvodavo!.. Bet palikime šiuos prisiminimus 
ramybėje... Taigi mudu susibroliavome... O, šis nedorėlis, 
prisisunkęs Regentystės dvasios, visaip stengėsi išvesti 
mane iš doros kelio, skelbti man sensimonizmą Moterų 
klausimu, įskiepyti aristokratiškas pažiūras, maniją vaikytis 
"mėlynąjį švarką", bet aš, matote, mylėjau savo mergytę ir 
būčiau ją vedęs, jei nebūčiau bijojęs susilaukti vaikų. Na, ir 
kur čia du pagyvenę tėtušiai, dar tokie draugai, kokie... 
kokie buvome mudu, neužsimanys vieną gražią dieną 
sutuokti savo vaikus! Praėjus trims mėnesiams po jūsų 
sūnaus vedybų su mano Selestina, Julo (tiesiog nesuprantu, 
kaip mano lūpos ištaria šį vardą. Ak, begėdis!.. Jis apgavo 
ir jus, ir mane, ponia!..), aig šis begėdis nukniaukė iš 
manęs mano meilutę Žozefą. Šitas niekšas žinojo, kad Ženi 
Kadin širdyje jo vietą užėmė kažkoks jaunas valstybės 
patarėjas ir kažkoks aktorius (ko ir norėti!). O, Zeni Kadin 
teatre turėjo pasiutusį pasisekimą! Tada jis paveržė iš 
manęs mano vargšę mažytę meilužę, angelą, ne moterį. 
Jūs ją tikriausiai būsite girdėjusi Italų teatre, kur jis, 
pasinaudodamas savo ryšiais, įtaisė ją. Jūsų vyrelis toli 
gražu nėra toks tvarkingas kaip aš, nes mano - viskas kaip 
pagal liniją (jam gerokai pravėdino kišenę Zeni Kadin, 
atsiėjusi jam ne mažiau kaip trisdešimt tūkstančių per 
metus). Užtat žinokit: su Žozeta jis galutinai nusibankrutuos. 
Žozefa - žydė, ponia, ji vadinasi Mirah (Hiram žodžio 
anagrama), tai - žydiškas šifras, kad būtų galima ją atpažinti, 
nes ji - pamestinukė, rasta Vokietijoje (mano surinktomis 
žiniomis, ji yra neteisėta vieno turtingo žydo bankininko 
duktė). 

Aš šitą mergytę laikiau taip, kad gyventų dorai ir 
neišlaidžiai, bet teatras, o ypač tokių kaip Zeni Kadin, 
ponios Šonc, Malagos, Karabinos pamokymai, kaip elgtis 
su seniais, išugdė jai senųjų hebrajų instinktą - troškimą 
turėti aukso ir brangenybių, žodžiu, garbinti aukso veršį! 
Garsioji dainininkė, godulio apimta, užsinorėjo pralobti, ir 

dar kaip pralobti!.. Štai kodėl ji nešvaisto to, ką dėl jos 
iššvaisto kiti. Ji išbandė savo jėgas su mūsų gerbiamu Julo 
ir padoriai jį apipešiojo - oi apipešiojo!.. Tikriau pasakius, 
kailį nunėrė! Nelaimingasis, varžęsis su ponu Keleriu ir 
markizu d'Esgrinjonu - šie abu iš proto kraustėsi dėl Žozefos, 
o ką jau kalbėti apie visą eilę tylių garbintojų, - dabar mato, 
kad Zozefą baigia iš jo paveržti vienas pašėlusiai turtingas 
kunigaikštis, meno globėjas. Kaip čia jo pavardė?.. Toks 
neūžauga... Ak, tiesa! Kunigaikštis d'Eruvilis! Šitas didžiū- 
nas įsigeidė turėti Žozefą vienui vienas, visos kurtizanės 
apie taiirtekalba, tik baronas dar nieko nenutuokia; matote, 
tryliktoje* apylinkėje padėtis tokia pat, kaip ir kitose: meilužis, 
kaip ir vyras, sužino paskutinis. Suprantate dabar, apie 
kokias teises aš kalbėjau? Jūsų vyras, ponia, pavogė iš 
manęs laimę, vienintelį mano džiaugsmą, kokį beturėjau, 
būdamas našlys. Taip, jei nelaimė nebūtų man po kojų 
papainiojusišito seno franto, aš ir šiandien tebesidžiaugčiau 
savo Žozefa; matote, aš tai jokiu būdu nebūčiau jos leidęs 
įteatrą, ji būtų likusi niekam nežinoma, kuklutė ir priklausytų 
tik man. Ak, ponia, kad jūs būtumėte ją mačiusi prieš 
aštuonerius metus: plonutė, virpanti kiekviena gyslele, 
veido spalva auksinė, kaip andalūzietės, juodi, blizgantys it 
atlasas plaukai, ilgos blakstienos, tamsios, žaižaruojančios 
akys, elgsena - tiesiog princesės, o kukli, kaip pritinka 
varganai mergaitei, o grakšti, meilutė, kaip, juk rodos, taip 
sakoma, stimelė! Ir štai gerbiamojo Julo nuopelnu visas šis 
žavesys, ši nekaltybė virto vilkaduobe, spąstais turtingiems 
vyrams gaudyti. Mano padarėlis tapo, taip sakant, paleistuvių 
karaliene. Žodžiu, ji dabar šliundra, ji, kuri anksčiau nežinojo 
nieko pikto, net šito žodžio! 

Šią akimirką buvęs parfiumerininkas nusišluostė 
akyse pasirodžiusias ašaras. Šitas nuoširdus skausmas 
paveikė ponią Julo, ir ji atitoko iš susimąstymo, į kurį buvo 
pasinėrusi. 

- Sakykite, ponia, ar gali penkiasdešimt dvejų metų 
vyras vėl įsigyti tokį turtą? Ne, šito amželio susilaukus, meilė 
atsieina trisdešimt tūkstančių frankų per metus. Aš tuo 

įsitikinau iš jūsų vyro pavyzdžio. Tačiau aš per daug myliu 
Selestiną ir nenoriu leisti jai gyvenimą griauti. Kai pamačiau 
jus, per tą pirmą pobūvį, kurį mums suruošėte, tai niekaip 
negalėjau suprasti, kaip tas niekšas Julo gali susidėti su 
kokia nors Ženi Kadin... Jūs atrodėte kaip karalienė... Aš 
jums neduočiau nėtrisdešimties metų, ponia, -tęsė jis, - jūs 
atrodote tokia jauna, tokia graži. Dievaži, tą dieną jūs 
sukrėtėte mane iki širdies gelmių, ir aš pagalvojau sau 
vienas: “Tėtušis Julo nebežiūri savo žmonos! Jei neturėčiau 
savo Žozefos, ji man tiktų kaip mano numerio pirštinė". O, 
atleiskite -už šį posakį, tai vis mano buvęs amatas kaltas. 
Retkarčiais kromininkas vis ima ir išlenda į paviršių; štai šis 
dalykas ir kliudo man tikėtis iškilti į deputatus. Taigi, kai 
baronas manetaip niekšiškai apgavo, - nes tokiems seniems 
plevėsoms kaip mudu draugo meilužė turi būti šventas 
daiktas, - prisiekiau sau, kad jo žmona bus mano. Tada 
būsime atsiskaitę. Baronas neprivalėtų reikšti man preten- 
zijų, ir mūsų niekas už tai negali smerkti. Bet vos tik aš 
spėjau prasitarti apie savo širdies reikalus, jūs išmetėte 
mane už*durų kaip nusususį šunį; dėl to mano meilė - jei 
norite, mano užsispyrimas - padvigubėjo, ir jūs vis tiek 
busite mano. 

- O kokiu būdu? 

- Nežinau, bet būsite. Matote, kai paikšas krautu- 
vininkas (o dar neturįs kur dėti laiko!) įsikala į galvą vieną 
mintį, jis darosi stipresnis už kiekvieną mokslinčių, kurio 
galvoje tūkstančiai minčių. Įsimylėjau jus kaip pusgalvis, 
jūs - mano kerštas! Tai lygu dvigubai meilei. Aš rėžiu stačiai 
viską, kas dedasi mano širdyje, nes tvirtai žinau, ko noriu. 
Ir net jei jūs sakote man: “Nebuūsiu jūsų"', aš šaltai kalbuosi 
sujumis toliau. Trumpai tariant, pakloju, kaip sako priežodis, 
kortas ant stalo. Taip, vieną gražią dieną vis tiek būsite 
mano... Net jei jums sueis ir penkiasdešimt metų, vis tiek 
tapsite mano meiluže. Taip, šitai įvyks, tuo pasirūpins pats 
jūsų vyras... 

Ponia Julo metė į šį apdairų miesčionį tokį pastirusį, 
siaubingą žvilgsnį, jog šis pagalvojo, ar tik ji neišėjo iš proto, 
ir nutilo... 

- Jūs šito norėjote, jūs prislėgėte mano savo panieka, 
sukurstėte mane, tai aš ir išsikalbėjau, - tarė jis, pajutęs 
reikalą pateisinti savo laukinį išpuolį. 

- O dukrele, dukrele! - šūktelėjo baronienė nusilpusiu 
balsu. 

- Nieko daugiau nenoriu žinoti! - kalbėjo Krevelis. - 
Tą dieną, kai iš manęs buvo atimta Žozefa, aš buvau 
nelyginant tigrė, iš kurios atėmė vaikus... Žodžiu, jaučiausi 
taip, kaip jūs šią akimirką... Jūsų duktė! - ji man priemonė 
jus įsigyti. Taip, aš suardžiau jūsų dukters vedybas!.. Aš! Ir 
be mano pagalbos jums niekad nepavyks išleisti jos už 
vyro! Kad ir kokia graži būtų panelė Hortenzija, jai reikia 
pasogos!.. 

- Deja, taip! - tarė baronienė, nusišluostydama 
ašaras. 

- Nataiką, pabandykite paprašyti baroną dešimties 
tūkstančių frankų, - tęsė Krevelis, vėl atsistojęs savąja 
poza. 

Jis akimirką palaukė, kaip aktorius, išlaikąs 
pauzę. 

- Jei jis tuos dešimt tūkstančių ir turėtų, atiduotų 
juos tai, kuri užims Žozefos vietą! - varė jis toliau teatrališku 
balsu. - Jei jau pasineši tokiu keliu, ar begali sustoti? Visų 
pirma, baronas per daug myli moteris! (Visur turi būti 
laikomasi aukso vidurio*, kaip yra pasakęs mūsų karalius.) 
O paskui prisideda tuštybė! Juk jis gražuolis! Jis jus visus 
su elgetos lazda paleis, tenkindamas savo įgeidžius. Tiesą 
pasakius, nedaug jums ir betrūksta. Žiūrėkite, nuoto laiko, 
kai nustojau pas jus lankytis, jūs nejįstengėte net savo 
salono baldų per nauja apmušti. Pro kiekvieną šių apmušalų 
skylę rėkia žodis stygius. Raskite žentą, kuris nepabėgtų 
pasibaisėjęs šituo beveik atviru skurdu! O aukštos padėties 
žmonių skurdas yra pats baisiausias! Aš juk buvęs 
krautuvininkas, išmanau tai. Paryžiaus prekybininkas tik 
mes akį - ir nė nemirktelėjęs pasakys, kas turtingas iš 
tikrųjų, o kas tiktai dedasi turtingas... Jūs neturite nė kiauro 
sū, - pridūrė jis tyliai. - Tai matyti iš visko, net iš jūsų tarno 

livrėjos. Gal norite, atskleisiu jums baisias paslaptis, kurios 
slepiamos nuo jūsų?.. 

- Užteks, pone Kreveli! Užteks! - tarė ponia Julo, 
kurios nosinaitė jau buvo šlapia nuo ašarų. 

- Klausykite, mano žentas davinėja pinigų tėvui, ir 
tą aš norėjau pasakyti pačioje pradžioje, kai kalbėjau apie 
jūsų sūnaus gyvenimo būdą. Tačiau būkite rami - savo 
dukters reikalus aš mokėsiu apsaugoti! 

- Ak, tik ištekinti dukterį ir numirti!.. - sušuko nelai- 
mingoji Moteris, visiškai praradusi nuovoką. 

- Na, tai še jums priemonę! - tarė Krevelis. 

Ponia Julo pažvelgė į Krevelį viltingu žvilgsniu, ir jos 
veido išraiška taip staiga pasikeitė, jog vien dėl to Krevelis 
turėjo susigraudinti ir atsisakyti savo juokingų kėslų. 

- Jūs būsite graži dar dešimtį metų, - tarė jis, vėl 
atsistodamas savąja poza, - būkite man gera, ir panelė 
Hortenzija ištekės. Julo, kaip sakiau, suteikė man teisę 
derėtis su jumis visiškai stačiai, ir jis nepyks. Prieš trejus 
metus aš paleidau savo kapitalus į apyvartą, nes savo 
išdykavimams niekad per daug pinigų nešvaisčiau. Šituo 
būdu man susidarė trys šimtai tūkstančių frankų pelno, jei 
neskaičiuosime pagrindinio kapitalo. Šie pinigai paskirti 
jums... 

-Išeikite, pone, -tarė ponia Julo, - išeikite ir niekada 
daugiau nedrįskite pasirodyti man akyse. Jei manęs nebūtų 
spyręs reikalas sužinoti paslaptį, kodėl jūs taip niekšiškai 
pasielgėte su Hortenzija, kai buvo sprendžiamas jos vedybų 
klausimas... Taip, niekšiškai... - pakartojo ji, nepaisydama 
prieštaraujamo Krevelio mosto. - Kaip galėjo leisti jums 
sąžinė išlieti tiek neapykantos ant šitos vargšės mergaitės 
galvos, ant šitos puikios nekaltos būtybės?.. Jei ne šis 
reikalas, dėl kurio man krauju srūva motinos širdis, jums 
niekada nebūtų tekę vėl su manimi kalbėtis, vėl pasirodyti 
mano namuose. Trisdešimt dveji doro moters gyvenimo ir 
ištikimybės metai nenueis niekais dėlto, kad mane užsipuolė 
ponas Krevelis... 

- Buvęs parfiumerininkas, perėmęs Sezario Biroto 

krautuvę "Rožių karalienę'' Sent Onorė gatvėje, - pašaipiai 
užbaigė Krevelis, - buvęs mero pavaduotojas, nacionalinės 
gvardijos kapitonas, Garbės legiono kavalierius, žodžiu, 
visai kaip mano pirmtaką... 

- Gerbiamasis, - tarė baronienė, - mano vyras po 
dvidešimties ištikimybės metų galėjo atsibodėti savo Žmo- 
nos, tai grynai mano reikalas; bet jūs pats matote, kad jis 
stengiasi savo neištikimybę nuslėpti - juk aš nieko nežinojau, 
kad jis užėmė jūsų vietą panelės Zozetos širdyje... 

- O! - sušuko Krevelis. - Už tą jis užmokėjo auksu, 
ponia!.. Per paskutinius dvejus metus šita lakštingala jam 
atsiėjo daugiau kaip šimtą tūkstančių frankų. Oho, jūs dar 
ne viską žinote... 

- Gana, pone Kreveli. Dėl jūsų aš neatsisakysiu 
laimės, kurią patiria motina, galėdama glausti prie krūtinės 
vaikus be jokio sąžinės priekaišto, matydama, kaip ją myli 
ir gerbia jos šeima, ir aš atiduosiu savo sielą Viešpačiui 
Dievui tyrą ir nesuteptą... 

- Amen! - užbaigė Krevelis su šėtonišku gaižuliu, 
koks pasirodo pretenzingo Žmogaus veide, kai iš naujo 
sužlunga jo panašūs kėslai. - Jūs dar nežinote, ką reiškia 
pats didžiausias skurdas, gėda... nešlovė... Bandžiau atverti 
jums akis, norėjau gelbėti jus ir jūsų dukterį!.. Skaitykite 
nuo pirmos iki paskutinės raidės šių laikų prilyginimą "Apie 
tėvą palaidūną“. Jūsų ašaros ir jūsų išdidumas jaudina 
mane, nes žiūrėti, kaip verkia mylima moteris - baisu!... - 
tarė sėsdamas Krevelis. - Galiu prižadėti tik viena, brangioji 
Adelina - nieko nesiimti nei prieš jus, nei prieš jūsų vyrą. Bet 
niekuomet nesikreipkite į mane. Štai ir viskas. 

- Tai ką man daryti? - sušuko ponia Julo. 

Iki šios akimirkos baronienė didvyriškai atlaikė tą 
trigubą kančią, kurią jos širdžiai uždavė šis pokalbis: ji 
kentėjo ir kaip moteris, ir kaip motina, ir kaip žmona. Iš 
tikrųjų, koljos sūnaus uošvis buvo stačiokiškas ir agresyvus, 
jai pakako jėgų priešintis krautuvininko nuožmumui; bet kai 
galų gale šis atstumtas meilužis, šis pažemintas gražuolis 
gvardietis, nors suirzęs, prabilo geraširdiškai, tai jos per- 

tempti nervai nebeišlaikė, ir ji ėmė grąžyti rankas, apsipylė 
ašaromis, ją apėmė tokia nyki negalia, jog nebesipriešino, 
kai Krevelis, parpuolęs ant kelių, ėmė jai bučiuoti rankas. 

- Mano Dieve! Ką daryti? - pakartojo ji, šluostyda- 
masi ašaras. - Ar gali motina ramiai žiūrėti, kaip jos akyse 
nyksta duktė? Kokio likimo susilauks ši nuostabi būtybė, 
kurios visas turtas - tyras gyvenimas motinos globoje ir 
turtingai apdovanota prigimtis. Kartais ji vaikštinėja sode 
liūdna, pati nežinodama ko, ir aš ją užklumpu su ašaromis 
akyse... 

- Jai dvidešimt vieni metai, - tarstelėjo Krevelis. 

- Nejau atiduotijąj vienuolyną? - paklausė baronienė. 
- Juk tokių krizių metu religija dažnai neįstengia kovoti su 
prigimtimi, ir mergaitės, auklėtos pačiais dievobaimin- 
giausiais principais, netenka galvos!.. Bet kelkitės, pone 
Kreveli, ar nematote, kad dabar tarp mūsų viskas baigta, 
kad bjauriuosi jumis, kad jūs sugriovėte motinai paskutinę 
viltį!.. 

- Ojei tą viltį prikelčiau?.. - paklausė jis. 

Ponia Julo pažvelgė į Krevelį paklaikusiu žvilgsniu, 
ir jis susijaudino, bet užgniaužti širdyje bepabundantį gailesį 
privertė jį žodžiai bjauriuosi jumis. Dorybeivisuomet trūksta 
lankstumo, ji nežino, kas yra niuansai, kompromisai, kurių 
dėka išlaviruojama iš keblios padėties. 

- Ir kas sutiks šiandien vesti merginą be kraičio, net 
tokią gražią, kaip panelė Hortenzija? - pareiškė Krevelis, vėl 
pasipūtęs. - Tokia gražuolė kaip jūsų duktė gąsdina vyrus. 
Tai tas pats, kaip grynos veislės arklys, reikalaująs iš savo 
šeimininko brangiai atsieinančios priežiūros. Ar daug atsiras 
jam pirkėjų? Pabandykite pereiti gatve su tokia žmona po 
ranka - visi varstys jus žvilgsniais, seks iš paskos, visi geis 
jūsų žmonos. Šitoks pasisekimas kelia nerimą vyrams, 
nelinkusiems žudyti meilužių. Juk galų gale daugiau kaip 
vieno ir nenudėsi. Taigi šitokiomis aplinkybėmis, jūs galite 
išleisti dukterį už vyro tik trimis būdais: mano padedama 
(betjūs atsisakote) - tai viena; suradę šešiasdešimties metų 
senį, labai turtingą, bevaikį, bet svajojantį turėti vaikų: šitai 

kebliau, bet pasitaiko, kodėl ne? Juk yra tiek ir tiek senių, 
kurie išlaiko tokias kaip Žozefa, Ženi Kadin; tai kodėl 
neatsirastų tokio, kuris tą pačią kvailystę padarytų įstatymų 
įteisintu būdu?.. Aš pats vesčiau Hortenziją, jei neturėčiau 
Selestinos ir dviejų vaikaičių. Tai antra! Paskutinis būdas - 
pats lengviausias... 

Ponia Julo pakėlė galvą ir pilnomis nerimo akimis 
pažvelgė į buvusį kvepalų krautuvininką. 

- Paryžius - toks miestas, į kurį suplaukia visi 
šaunūs žmonės, dygstą Prancūzų žemėje kaip grybai po 
lietaus. Paryžius knibždėte knibžda talentų, neturinčių kur 
galvos priglausti, drąsuolių, sugebančių viską, net pinigą 
susikalti... Ir štai tie vaikinai... (Jūsų nuolankusis tarnas 
kadais taip pat priklausė šiai Žmonių rūšiai ir daug jų 
pažinojo!.. Ką turėjo diu Tijė? Ką turėjo Popino prieš 
dvidešimtį metų?.. Abu jie trynėsitėtušio Biroto krautuvėlėje, 
ir visas jų turtas buvo troškimas prasimušti į žmones, kuris, 
mano išmanymu, yra pats vertingiausias kapitalas!.. Vėjais 
nueina visokie kapitalai, bet tvirta dvasia - neįveikiama!.. Aš 
pats ką turėjau? Tik norą prasiveržti ir ryžtą. Diu Tijė 
šiandien -viena įžymiausių asmenybių. Popino,turtingiausias 
partiumerininkas Lombardų gatvėje, tapo deputatu, o 
šiandien jau, žiūrėk, ministras...) Žodžiu, vesti gražią 
merginą be kraičio Paryžiuje galitiktie vadinamieji prekybos, . 
plunksnos ar teptuko condottieri*: jiems nestinga drąsos, 
kad ir kur jie būtų! Ponas Popino vedė panelę Biroto, 
nesitikėdamas gauti kraičio nė vieno Ijaro. Tikri bepročiai! 
Jie tiki meile taip pat, kaip savo laiminga žvaigžde ir savo 
sugebėjimais. Taigi pasistenkite surastitokį energijos kupiną 
žmogų, kuris įsimylėtų jūsų dukterį, ir jis ves ją, nieko 
nepaisydamas. Pripažinkite, kad man, kaip priešui, kilinumo 
netrūksta, tiesa? Juk šiuo patarimu aš einu pats prieš save. 

- Ak, pone Kreveli, jeigu jūs panorėtumėte būti 
mano draugu! Jei atsisakytumėte savo juokingų užgaidų!.. 

- Juokingų? Pasižiūrėkite į veidrodį, ponia, nereikia 
taip savęs niekinti... Myliu jūs, ir jūs dar ateisite pas mane! 
Noriu vieną gražią dieną pasakyti baronui: “Tu atėmei iš 

manęs Žozetą, oaš ištavęs žmoną!" Toks yra senas keršto 
įstatymas! Taip, taip, pasistengsiu įgyvendinti savo planus, 
jei tik per tą laiką nepasidarysite baisiai negraži. Pasieksiu 
savo, ir štai dėl ko, - tarė jis, atsistodamas savąja poza ir 
žvelgdamas į ponią Julo. - Jūs nesurasite nei senio, nei 
įsimylėjusio jaunuolio, - pridūrė jis patylėjęs, - dėl to, kad, 
viena, per daug mylite dukterį ir niekada nesutiksite atiduoti 
jos į kurio nors seno ištvirkėlio rankas, o antra, dėl to, kad 
baronienė Julo, generolo - senosios gvardijos grenadierių 
vado - brolienė, nesiryš priimti žentu pirmo pasipainiojusio 
šaunuolio. Juk jis gali būti paprastas darbininkas, kaip, 
pavyzdžiui, kuris nors šiandieninis milijonierius prieš dešimtį 
metų yra buvęs paprastas mašinistas, paprastas dešim- 
tininkas ar paprastas fabriko meistras. Ar nebus taip, kad 
pamačiusi, jog jūsų duktė - jai juk dvidešimt metų - gali 
įsimylėtitokį perėjūną ir padaryti gėdą šeimai, jūs pasakysite: 
"Ne! Ne! Tegu verčiau susitepsiu aš, ne ji! Jei ponas 
Krevelis sutiks išsaugoti paslaptį, gausiu dukteriai pasogą, 
du šimtus tūkstančių frankų už dešimties metų draugystę 
su buvusiu pirštinių pardavėju... tėtušiu Kreveliu!.." |ky- 
rėjau jums savo kalbomis, ir jos jums atrodo didžiai nepa- 
dorios, tiesa? Bet jei jus pagautų neatlaikoma aistra, tai pati 
rastumėte šimtus priežasčių atsiduoti man, kaip visos 
mytinčios moterys kad randa... Tai štai! Hortenzijos interesai 
padiktuos jums, kaip susiderėti su sąžine... 

- Hortenzija dar turi dėdę... 

- Ką? Senį Fišerį?.. Na, tasai pats džiaugsis galus 
sudūręs, ir vėl pono barono dėka; ponas Julo sugeba 
ištuštinti visas kasas, kurias tik pasiekia. 

- Grafą Julo... 

- Ak, gerbiamoji ponia, jūsų vyras jau iššvaistė ir 
senojo generolo leitenanto santaupas. Įruošė iš jų savo 
dainininkei namus... Na, tai leisite man taip ir išeiti be 
mažiausios vilties? 

- Sudiev, pone. Nuo meilės mano amžiaus moteriai 
išsigydyti nesunku, ir, tikiuosi, jūs vėl grįšite prie krikščionio 
Minčių. Dievas globoja nelaiminguosius... 

Baronienė pakilo, duodama suprasti kapitonui, 
kad laikas išeiti, ir parodė jam duris į didžiąją svetai- 
nę. 

- Ar tai šitokiame sename lauže turėtų gyventi 
gražioji ponia Julo? - tarė Krevelis, rodydamas į seną 
lempą, į sietyną nusišėrusiais paauksinimais, į nudružusį 
kilimą, žodžiu, į skurdžias būtosios prabangos liekanas, dėl 
kurių ši balta-raudona-paauksinta svetainė atrodė nelygi- 
nant Imperijos spindesio lavonas. 

- Dora nutvieskia visa tai, pone. Nejaučiu nė ma- 
žiausio noro įsigyti puikų apstatymą, jei savo grožį, kurį man 
priskiriate, turėčiau dėl to paversti vilkaduobe, spąstais 
turtingiems vyrams gaudyti. 

Kapitonas prirando lūpą, atpažinęs žodžius, kuriais 
pasmerkė Zozetos godumą. 

- Ir kas šiuo pastovumu pasidžiaugs? - sušuko jis. 
Baronienė šiuo metu jau buvo išlydėjusi partiumerininką ligi 
durų. - Kažkoks ištvirkėlis!.. - pridūrė Krevelis, nutaisęs 
dorovingo turtuolio miną. 

- Jei jūsų tiesa, pone, tai mano pastovumas būtų 
itin girtinas - štai ir viskas! 

Iratsisveikinusi su kapitonu taip, kaip atsisveikinama 
su įkyriu svečiu, kuriuo norima atsikratyti, baronienė taip 
skubiai nusisuko, jog nespėjo pamatyti, kaip jis paskutinį 
kartą atsistojo savąja poza. Ji nuėjo atidaryti savo uždarytų 
durų ir nepastebėjo, kaip pagrasino jai atsisveikindamas 
Krevelis. Ji žengė išdidžiai, kilniai, tartum kankinė Koliziejuje. 
Tačiau jos jėgos buvo visiškai išsekusios, nes ji susmuko 
ant sofos savo mėtynajame buduare, tartum alpdama, ir 
įsmeigė žvilgsnį į apgriuvusią pavėnę, kur nerūpestingai 
čiauškėjo duktė su teta Beta. 

Nuo pat pirmųjų santuokos dienų iki šios valandos 
baronienė mylėjo savo vyrą taip, kaip Zozefina galų gale 
pamilo Napoleoną - kupina susižavėjimo, motiniška, vergiška 
meile. Nors ir nežinojo tų smulkmenų, kurias kątik atskleidė 
Krevelis, tačiau puikiai numanė, kad baronas Julo jau 
dvidešimt metų jai neištikimas. Tačiau ant akių sau ji 

nuleido neperregimą šydą, tylomis liejo ašaras, niekuomet 
nepratarė nė mažiausio priekaišto žodelio. Atsilygindama: 
už šį angelišką romumą, vyras apsupo ją didžiausia pagarb a, 
o artimieji žiūrėjo į ją kaip į šventąją. Jei žmona myli vvrą, 
gerbiajį, šia meile ir pagarbaji užkrečiavisą šeimą. Hortenzija 
laikė savo tėvą tobulu santuokinės meilės pavyzdžiu. O 
jaunasis Julo, išaugęs aplinkoje, kurioje buvo Žavimasi 
baronu kaip vienu tų galiūnų, kurie kovojo šalia Napoleono, 
žinojo, kad už savo vietą visuomenėje privalo būti dėkingas 
tėvo vardui, jo padėčiai ir autoritetui; be to, vaikystės 
įspūdžiai veikia taip ilgai, kad jis iki šiol dar bijojo tėvo; todėl 
jeigu ir būtų įtaręs tėvą pažeidžiant santuokinio gyvenimo 
normas, kaip teigė Krevelis, būtų pate 5inęs jį, pasiremdamas 
tais argumentais, kuriuos suranda" yrai panašiais atvejais, 
oką ir kalbėti apie tai, kad, gerbdamas tėvą, niekuomet dėl 
to nebūtų kam nors pasiskundęs. 

Dabar reikia paaiškinti, kodėl ši puiki, kilni moteris 
buvotaip nepaprastai savo vyrui atsidavusi. Štaitrumpa jos 
gyvenimo istorija. 

Respublikai paskelbus kareivių ėmimą, iš mažo 
kaimelio Lotaringijos pakraštyje, Vogėzų kalnų papėdėje, į 
vadinamąją Reino armiją buvo paimti trys broliai, paprasti 
valstiečiai, pavarde Fišeriai. 

1799 metais Andrė, antrasis brolis, ponios Julo 
tėvas, jau našlys, paliko savo dukterį vyresniojo brolio, 
Pjero Fišerio, globai; šis, 1797 metais sužeistas, nebetiko 
karo tarnybai ir ėmėsi pristatinėti karinius krovinius, paėmęs 
keletą parangų. Šias parangas jis gavo karo komisaro Julo 
d'Ervi protekcijos dėka. Atvykęs į Strasbūrą, Julo atsitiktinai, 
nors gana paprastai susipažino su Fišerių šeima. Adelinos 
tėvas su savo jaunesniuoju broliu tuomet buvo pašarų 
tiekėjai Elzase. | 

Adelina, kuriai tada buvo šešiolika metų, savo 
grožiu prilygo garsiajai poniai diu Bari, taip pat Lotaringijos 
žemės dukrai. Tai buvo tobula, akinama gražuolė, viena tų 
moterų, panašių į ponią Taljen, kurias gamta sukuria ne- 
paprastai rūpestingai ir apdovanoja savo brangiausiomis 

dovanomis: subtilumu, kilnumu, grakštumu, dvasios švel- 
numu, žavumu, neprilygstamomis kūno formomis ir veido 
spalva, suderintatoje paslaptingoje dailės dirbtuvėje, kurioje 
darbuojasi atsitiktinumas. Šios gražuolės visos panašios 
viena į kitą. Bianka Kapelo, kurios portretas yra Brondzino 
kūrybos šedevras, Žano Gužono Venera, kurios originalas 
yragarsioji Diana de Puatijė, sinjora Olimpija, kurios portretas 
kabo Doria galerijoje, pagaliau Ninona, ponia diu Bari, 
ponia Taljen, panelė Zorž, ponia Rekamjė - visos tos 
moterys, nors paveiktos prabėgusių metų. aistrų ir audringo 
jautulinio gyvenimo, išliko gražios ir stebina savo panašiu 
kūno sudėjimu ir grožio tipu. | galvą skverbiasi mintis, kad 
Žmonijos kartų vandenyne yra kažkokia afroditinė srovė, iš 
kurios gimsta visos šios veneros, tos pačios sūrios putos 
dukterys! 

Adelina Fišer, viena nuostabiausių šios dievų pader- 
mės atstovių, buvo didingos išvaizdos, lanksčių linijų, 
svaiginamo kūno, kaip visos moterys, gimusios būti kara- 
lienėmis. Šviesūs plaukai, kuriais mūsų motiną Ievą apdo- 
vanojo savo rankomis pats Dievas, valdoviškas stotas, 
didinga laikysena, prakilnus profilis ir draug su tuo kaimo 
mergaitės kuklumas užburdavo visus ją sutikusius vyrus, 
kaip užburia mėgėją Rafaelio paveikslas. Susižavėjęs Ade- 
lina Fišer, karo komisaras vedė ją, kai tik jai suėjo įstatymo 
reikalaujamas amžius, didžiai nustebindamas brolius Fiše- 
rius, išauklėtus pagarboje savo vyresnybei. 

Vyriausiasis Fišeris, kareivis nuo 1792 metų, sunkiai 
sužeistas puolant Visemburgo įtvirtinimus*, dievino impe- 
ratorių Napoleoną ir visa, kas siejosi su didžiąja armija. 
Andrė ir Johanas tik su didžiausia pagarba atsiliepdavo 
apie kariuomenės intendantą Julo, imperatoriaus numylėtinį, 
beto, žmogų, nulėmusjjų likimą; mat Julo d'Ervi, pastebėjęs, 
kad jie protingi ir teisingi žmonės, perkėlė juos iš kariuo- 
menės gurguolių ir paskyrė vadovauti apygardos prievolių 
valdybai. Broliai Fišeriai pasitarnavo armijai 1804 metų 
žygyje**. Pasirašius taiką, Julo išsirūpino jiems šitą pašarų 
tiekimą Elzase, nežinodamas, kad vėliau pats Bus pasiųstas 
į Strasbūrą ruošti 1806 metų žygio***. 51 


Šios vedybos jaunai kaimietei buvo kaip įžengimas 
į dangų. Iš savo kaimelio purvo gražioji Adelina pateko 
tiesiog į imperatoriaus rūmų rojų. Iš tikro, anuo metu 
komisaras Julo, vienas iš teisingiausių ir veikliausių inten- 
dantūros darbuotojų, buvo pakeltas į baronus, pašauktas 
prie Napoleono ir priskirtas imperatoriaus gvardijai. Jaunai 
kaimo gražuolei užteko ištvermės pradėti mokslintis iš 
meilės savo vyrui, dėl kurio ji tiesiog ėjo iš proto. Reikia 
pasakyti, kad vyriausias karo komisaras savo išvaizda buvo 
toks pat rinktinis vyras, kaip Adelina - rinktinė moteris. Tai 
buvo gražuolis iš gražuolių būrio. Aukštas, dailiai nuaugęs, 
šviesiaplaukis, mėlynomis, kerinčiomis, gyvomis, ugnin- 
gomis akimis, visada elegantiškas, jis skyrėsi iš d' Orsė, 
Forbenų, Uvrarų, žodžiu, iš pirmųjų Imperijos gražuolių. 
Širdžių ėdikas, su lengvabūdiškomis Direktorijos laikų 
pažiūromis į moteris, prisirišo prie žmonos ir dėl jos gana 
ilgam laikui užmiršo savąją mergininko karjerą. 

Taigi Adelinai baronas buvo iš pat pradžių lyg koks 
dievaitis, kuris negali klysti; jis suteikė jai viską: turtą - ji 
turėio karietą, rūmus, visą tais laikais įmanomą prabangą; 
laimę - ji buvo ypatingai mylima; titulą - ji tapo baroniene,; 
garsą - Paryžiuje ji buvo vadinama "gražioji ponia Julo", 
pagaliau ji turėjo garbės atstumti net paties imperatoriaus 
garbstymus: šis padovanojo jai briliantų vėrinį ir niekuomet 
jos nepamiršo, kartkartėmis vis pasiteiraudavo: “Na, o 
gražioji ponia Julo ar vis dar tebėra tokia dorybinga?''; lyg 
keršydamas tam, kuris būtų laimėjęs ten, kur jam pačiam 
nepasisekė. 

Ir todėl nereikia būti ypatingam gudruoliui, kad 
suprastum, dėl ko paprastoje, nekaltoje ir kilnioje ponios 
Julo sieloje Meilė vyrui kartais išvirsdavo fanatizmu. 
Įsikalbėjusi, kad jos vyras niekada negali jai nusikalsti, ji 
širdyje pasižadėjo būti nuolanki, atsidavusi ir akla savo 
kūrėjo tarnaitė. Reikia pasakyti, kad ji buvo apdovanota 
labai sveika nuovoka, ta liaudies Žmogaus nuovoka, kuri 
buvo pamatas jai išsimokslinti. Draugijoje ji šnekėdavo 
mažai, nieko neapkalbinėdavo, nesistengdavo išsiskirti; 

priešingai, svarstydavo kiekvieną žodį, klausydavosi ir 
stengdavosi rinktis pavyzdžiu doriausias ir kilmingiausias 
moteris. 

1815 metais Julo pasekė savo artimo draugo Visem- 
burgo kunigaikščio pavyzdžiu ir buvovienas iš organizavusių 
tąimprovizuotąarmiją, kurios žlugimas prie Vaterlo* užbaigė 
Napoleono epopėją. 1816 metais baronas pateko į ministro 
Feltro** juodąjį sąrašą ir buvo grąžintas į intendantūrą tik 
1823 metais, kai jo buvo pasigesta kare su Ispanija***. 
1830 metais, kai Liudvikas Pilypas susimobilizavo senuosius 
Napoleono šalininkus, jis vėl pasirodė valdžioje kaip depar- 
tamento direktorius. | sostą įžengus jaunesniajai Burbonų 
šakai, baronas Julo, aktyvus perversmo dalyvis, tapo ne- 
pakeičiamu viršininku Karo ministerijoje. Tai buvo jam 
aukščiausioji tarnybos pakopa, ir karaliui beliko padaryti įį 
nebent ministru ar Prancūzijos peru. 

Neturėdamas darbo nuo 1818 iki 1823 metų, baro- 
nas Julo pradėjo gyvai suktis apie moteris. Ponia Julo 
pirmąsias savo Hektoro neištikimybes siejo su didžiuoju 
Imperijos finalu. Taigi baronienė dvylika metų su niekuo 
nesidalydama, vaidino prima donna assoluta vaidmenį savo 
šeimoje. Paskui sugebėjo išsaugoti šį tvirtą, gilų prisirišimą, 
kuriuo paprastai atsilygina vyrai savo žmonoms, kai jos 
pasitenkina romių ir dorybingų draugių vaidmeniu; žinojo, 
kad nė viena jos varžovė nebūtų išsilaikiusi nė dviejų 
valandų, jei ji būtų ištarusi nors vieną priekaišto žodelį; bet 
ji užmerkė akis, užsikimšo ausis ir nieko nenorėjo žinoti 
apie vyro elgesį už namų sienų. Vienu žodžiu, elgėsi su 
Hektoru kaip motina su vaiku Iepūnėliu. Kartą prieš trejus 
metus iki aukščiau minėto pasikalbėjimo Varjetė teatre, 
Hortenzija, pamačiusi šoninėje beletažo ložėje tėvą su Ženi 
Kadin, sušuko: 

- O, štai tėvelis! 

- Apsirinki, angelėli, tėvelis pas maršalą, - atsakė 
baronienė. 

Ji puikiai matė, kad vyras sėdi su Zeni Kadin:; 
tačiau, užuot pajutusi širdies skausmą, kad anoji tokia 

graži, tarė pati sau: ' Tas nenaudėlis Hektoras, matyt, labai 
laimingas“. Tačiau ji kankinosi ir kartais paslapčiomis ją 
apnikdavo šiurpiausias įtūžis; bet lig tik išvysdavo savo 
Hektorą, tuoj prieš jos akis iškildavo dvylika tyros laimės 
metų, if jai nepakakdavo jėgų pasiskųsti. Būtų labai norėjusi, 
kad baronas patikėtų jai savo paslaptis; bet, iš pagarbos 
jam, niekuomet nedrįso parodyti, kad jai žinomos jo meilės 
išdaigos. Tokiu nepaprastu jautrumu pasižymi tik puikiosios 
liaudies dukros, mokančios kęsti smūgius ir neatsakyti į 
juos; jų gyslose dar yra išlikę pirmųjų kankinių kraujo lašų. 
Aukštos kilmės moterys, būdamos lygios su savo vyrais, 
jaučia reikalą juos kankinti ir žymėti kiekvieną pakantos 
atvejį dygiais žodžiais, kaip žymimi taškai biliardu Iošiant; 
jas kursto velniška keršto dvasia ir noras garantuoti sau 
arba pranašumą, arba teisę atsimokėti vyrui. 

Baronienė turėjo aistringą gerbėją - savo dieverį, 
garbųjį generolą leitenantą Julo, imperatoriaus gvardijos 
pėsčiųjų grenadierių vadą, kuris turėjo gauti maršalo lazdą 
paskutiniais gyvenimo metais. Šitas senelis, nuo 1830 iki 
1834 metų vadovavęs karo apygardai, į kurią jėjo Bretanijos 
departamentai, jo 1799 ir 1800 metų žygių liudytojai, nutarė 
praleisti paskutines savo gyvenimo dienas Paryžiuje, pas 
jaunėlį brolį, kurį tebemylėjo kaip tėvas. Senojo kario širdis 
linko į brolienę; jis žavėjosi ja kaip kilniausia, švenčiausia 
moterų giminės atstove. Liko nevedęs, nes visą savo amžių 
svajojo sutikti antrąją Adeliną, veltui ieškodamas jos dvi- 
dešimtyje šalių ir dvidešimtyje kampanijų. Kad nesmuktų 
šio seno be dėmės ir priekaišto respublikono akyse, 
respublikono, apie kurį Napoleonas sakė: "Šitas šaunusis 
Julo yra visų atkakliausias respublikonas, bet jis niekuomet 
neišduos manęs", Adelina būtų iškentėjusi dar žiauresnes 
negandas, negu tos, kurios ją dabar ištiko. Tačiau tas 
septyniasdešimt dvejų metų senelis, palaužtas trisdešimties 
karo žygių, dvidešimt septintąjį kartą sužeistas prie Vaterlo, 
buvo Adelinai gerbėjas, bet ne globėjas. Šalia visų kitų 
negalių vargšas grafas buvo kurčias, girdėdavo tik per 
klausomąjį ragelį! 

Kol baronas Julo d'Ervi buvo jaunas ir gražus, jo 
meilės istorijos neturėjo jokios įtakos jo turtui; bet sulaukus 
penkiasdešimties metų, teko atiduoti duoklę grožiui. Šitame 
amžiuje senstančių vyrų meilė išvirsta užmačia; prie jos 
prisideda kvaila tuštybė. Adelina pastebėjo, kaip jos vyras 
tuo metu ėmė neregėtai rūpintis savo išvaizda - pradėjo 
dažytis plaukus ir žandenas, nešioti elastinius diržus ir 
korsetus. Norėjo žūtbūt išlikti gražus. Kitados, jei kas per 
daug rūpindavosi savo asmeniu, baronas tokį skaudžiai 
išjuokdavo, o dabar pats pasidavė šiai ydai iki smulkmenų. 
Pagaliau Adelina apsižiūrėjo, kad Paktolis*, tekąs pas 
barono meilužes, prasideda jos namuose. Per aštuonerius 
metus buvo iššvaistytas nemažas turtas, ir dar taip pagrin- 
dinai, kad prieš dvejus metus, kai vedė sūnus, baronas 
turėjo norom nenorom prisipažinti žmonai, kad vienintelės 
jų lėšos - jo alga. 

- Kas mūsų laukia? - toks buvo Adelinos atsaky- 
mas. 

- Nesijaudink, - nuramino valstybės patarėjas. - 
Visą savo gaunamą atlyginimą atiduodu jums, o ko reikės 
Hortenzijai ištekinti ir šeimos ateičiai aprūpinti, gausiu šalu- 
tinėmis spekuliacijomis. 

Gilus šios moters pasitikėjimas vyro jėgomis, jo 
kilniais privalumais, sugebėjimais ir tvirta valia išsklaidė 
akimirkos nerimą. 

Dabar turi būti visiškai aišku, apie ką galvojo ir ko 
verkė baronienė, išėjus Kreveliui. Vargšė moteris žinojo, 
kad per pastaruosius dvejus metus ji atsidūrė giliausioje 
pragarmėje, bet manė ten esanti viena. Nežinojo, kokiomis 
aplinkybėmis buvo sutartos sūnaus vedybos; nežinojo ir 
apie Hektoro ryšius su gobšiąja Žozefa; pagaliau spėjo, 
kad niekas gyvas nenutuokia apie jos sielvartus. Bet jei 
Krevelis taip nesivaržydamas drįsta kalbėti apie palaidą 
barono gyvenimą, tai Hektoras gali prarasti žmonėse gerą 
vardą. Iš stačiokiškų sudirgusio parfiumerininko žodžių ji 
suprato, kokia šlykšti kūmystė nulėmė jaunojo advokato 
vedybas. Šią santuoką, sugalvotą orgijos metu dviejų girtų, 

nešvankiai besilinksminančių senių, palaimino dvi puolusios 
Merginos! 

"Vadinas, jis nesirūpina Hortenzija! - tarė ji sau. - O 
tačiau mato ją kiekvieną dieną; o gal ir dukteriai mano 
ieškoti vyro šitų pasileidėlių draugijoje?" 

Taip kalbėjo motinos, užstelbusios šią valandėlę 
žmoną, balsas, nes ji žiūrėjo į Hortenziją, leipėjančią 
nerūpestingu jaunystės juoku su teta Beta; ir žinojo, kad šis 
nerviškas juokas yra ne mažiau baisus ženklas, negu 
vienišų pasivaikščiojimų po sodą ašaringos svajos. 

Hortenzija buvo panaši į motiną, tik plaukai jos 
buvo auksaspalviai, iš prigimties garbanoti ir nuostabiai 
tankūs. Jos veidas turėjo perlinio atspalvio. Iš pat pirmo 
žvilgsnio galėjai pažinti, kad ji - tyros santuokos, kilnios ir 
skaisčios meilės, viso tos meilės stiprumo vaisius. Veide 
atsispindinti aistra, veido bruožuose išrašytas džiaugsmas, 
jaunystės karštis, gyvenimo jėgų šviežumas, sveikatos 
perteklius - visa tai veržte veržėsi į paviršių ir spinduliavo 
elektra. Hortenzija patraukdavo visų žvilgsnius. Kai jos 
žydros kaip jūra nekaltybėje skendinčios akys pažvelgda- 
vo į praeivį, šis nejučiomis virptelėdavo. Be to, jos veido 
spalvos negadino nė viena strazdana, kuriomis paprastai 
užsimoka auksaplaukės blondinės už savo pieniškai baltą 
gymį. Aukšta, pilnų formų, bet jokiu būdu nestora, stoto 
lieknumu ir laikysenos kilnumu prilygstanti motinai, ji tikrai 
buvo verta dievaitės epiteto, kurį taip nesigailėdami dalijo 
moterims antikiniai rašytojai. Kas tik pamatydavo Hortenziją 
gatvėje, negalėdavo praeiti nesušukęs: "Dieve mano! Kokia 
graži mergina! Oji buvo tokia nuoširdžiai tyra, kad parėjusi 
namo sakydavo: 

- Mamyte, kaip jie visi gali šaukti " Graži mergina!" 
kai tu su manimi? Nejau nesi už mane gražesnė?.. 

Ir iš tikrųjų, keturiasdešimt septynerių metų sulau- 
kusi baronienė galėjo patikti saulėlydžių mėgėjams labiau 
negu duktė, nes ji dar nebuvo praradusi savo privalumų, 
kaip sako moterys, - reiškinys labai retas, ypač Paryžiuje, 
kur šiuoatžvilgiu XVII amžiuje Ninona* sukėlė tikrą skandalą: 

visiems atrodė, kad ji skriaudžia negražiąsias savo laikų 
moteris. 

Begalvodama apie dukterį, baronienė mintimis grįžo 
prie tėvo; išvydo, kaip jis diena po dienos pamažu leidžiasi 
įvisuomenės padugnes ir galbūtvieną dieną netekstamybos 
Karo ministerijoje. Mintis apie nuvirtusį iš aukštybių savo 
dievaitį, neaiškus nujautimas visų tų nelaimių, Kurias pra- 
našavo Krevelis, buvo tokia žiauri kančia vargšei moteriai, 
kad ji staiga neteko sąmonės, kaip tai atsitinka opioms 
prigimtims. 

Tuo tarpu pusseserė Beta, šnekučiuodamasi su 
Hortenzija, protarpiais vis žvilgčiojo į namą - gal jau galima 
grįžti į svetainę; bet jaunoji seserėčia taip kibino ją, kvar- 
šindama savo klausimais, kad ji nė nepastebėjo, kada 
baronienė atvėrė stiklines duris į sodą. 

Lisbeta Fišer, penkeriais metais jaunesnė už ponią 
Julo, nors ir vyriausiojo Fišerio duktė, buvo toli gražu ne 
tokia daili, kaip jos pusseserė, ir todėl baisiai pavydėjo 
Adelinai. Pavydas ir sudarė šio nepaprastai ekscentriško 
charakterio pagrindą (žodį ekscentriškas sugalvojo anglai 
apibūdinti ne paprastų, bet aukštos padėties šeimų 
daromoms paikšystėms). Tikra žodžio prasme Vogėzų 
kaimietė, liesa, tamsaus gymio, juodais blizgančiais plau- 
kais, tankiais kuokštais suaugusiais antakiais, ilgomis 
stipriomis rankomis, stambiomis kojomis, su keliomis 
karpomis ilgame beždžioniškame veide - štai bendrais 
bruožais šios merginos portretas. 

Fišerių šeima, gyvenanti draugėje, negražiąją duk- 
terį paaukojo gražiajai, aitrų vaisių - spindinčiam žiedui. 
Lisbeta dirbo laukuose, 0 jos pusseserė lepinosi namie; 
užtat atsitiko kartą, kad radusi Adeliną vieną, ji norėjo 
nukąsti jai nosį, tikrą graikišką nosį, kuria žavėdavosi visos 
bobutės. Nors už šį nedorą pasielgimą ji gavo mušti, bet ir 
toliau ji vis tiek plėšė šeimos numylėtinės sukneles ir tepė 
jos apykaklaites. 

Pusseserei taip pasakiškai ištekėjus, Lisbeta nu- 
lenkė galvą prieš jos dalią, kaip kadaise Napoleono broliai 

ir seserys nulenkė galvas prieš žėrintį brolio sostą ir valdovo 
galybę. Adelina, nepaprastai gerair švelni, atsiminė Paryžiuje 
Lisbetą ir pasikvietė ją 1809 metais pas save, tikėdamasi 
ištraukti ją iš skurdo, surasti jai vyrą. Bet kai pamatė, kad 
taip greit, kaip svajojo, nepavyks ištekinti šitos juodaakės 
angliniais antakiais merginos, nemokančios nei skaityti, nei 
rašyti, baronas nutarė išmokyti ją amato ir atidavė Lisbetą 
mokine įkaraliaus rūmų siuvinėjimo dirbtuvę, pas garsiuosius 
brolius Ponsus. 

Pusseserė Lisbeta, trumpai vadinama Beta, pasi- 
dariusi aukso bei sidabro galionų meistrė, energinga kaip 
kalniečiai, dar surado ištvermės išmokti skaityti, skaičiuoti 
ir rašyti, nes baronas Julo įrodė jai, kad be šio mokslo ji 
negalės atidaryti siuvinėjimo dirbtuvės. Lisbeta troško pra- 
lobti ir per dvejus metus įstengė visiškai pasikeisti: 1811 
metais ši kaimietė buvo jau gana malonios išvaizdos, 
apsukroka ir supratinga pirmoji meistrė. 

Verslo šaka, vadinama aukso ir sidabro galionų 
pramone, gamino antpečius, galioninius kardasaičius, 
akselbantus, žodžiu, tą begalę blizgučių, kuri tviskėjo ant 
prašmatnių prancūzų armijos karių ir valdininkų mundurų. 
Imperatorius, kaip tikras italas, labai mėgo puošnų rūbą ir 
išvedžiojo visas savo tarnautojų drabužių siūles auksu bei 
sidabru, o juk jo imperijoje buvo šimtas trisdešimt trys 
departamentai! Užsakymus galionų dirbtuvės gaudavo iš 
turtingų, solidžių siuvėjų arba tiesiog iš pačių aukštųjų 
pareigūnų, tad šis verslas buvo garantuotas. 

Tuo metu, kai pusseserė Beta, pati nagingiausia 
Ponsų įmonės darbininkė, vadovaujanti gamybai, būtų 
galėjusi atidaryti savo dirbtuvę, staiga žlugo Imperija. 
Atyvmedžio šakelė, su kuriarankoje į sostą įžengė Burbonai, 
išgąsdino Lisbetą. Ji pabūgo, kad šis verslas nepradėtų 
smukti, nes iš buvusių šimto trisdešimt trijų departamentų 
beliko aštuoniasdešimt šeši, o ką ir kalbėti apie geroką 
kariuomenės sumažinimą. Zodžiu, išsigandusi verslo gali- 
mybių nepastovumo, atmetė barono siūlomą paramą; jis 
palaikė ją beprote. Lisbeta netrukus pateisino šią nuomonę, 

nes susiriejo su ponu Rivė, perėmusiu Ponsų tirmą, kurios 
dalininke baronas norėjo ir ją padaryti. Ir ji vėl pradėjo dirbti 
paprasta siuvinėtoja. 

Kaip tik šiuo metu Fišerių šeima vėl atsidūrė labai 
netikroje padėtyje, iš kurios kadaise ją buvo išgelbėjęs 
baronas Julo. 

Sužlugdyti Fonteneblo* katastrofos, trys broiiai Fi- 
šeriai iš nevilties įstojo į 1815 metais susiorganizavusius 
savanorių korpusus. Vyriausiasis, Lisbetos tėvas, Žuvo 
mūšiuose. Adelinos tėvas, karo lauko teismo pasmerktas 
mirti, pabėgo į Vokietiją ir 1820 metais pasimirė Tryre. 
Jauniausiasis brolis, Johanas, -atvyko prašyti užtarimo į 
Paryžių, pas Fišerių šeimos karalienę, kuri, kaip kalbėjo 
žmonės, valgo iš aukso bei sidabro indų ir pobūviuose 
rodosi pasipuošusi kaklą ir plaukus riešuto dydžio briliantais, 
padovanotais jai paties imperatoriaus. Johanas Fišeris, tuo 
metu keturiasdešimt trejų Metų amžiaus, gavo iš barono 
dešimt tūkstančių frankų ir įsigijo Versalyje nedidelę pašarų 
tiekimo parangą, išrūpintą Karo ministerijoje - slaptai pade- 
damas draugų, kurių dar ten turėjo buvęs Napoleono 
kariuomenės vyriausiasis intendantas. 

Šeimą ištikusios nelaimės, nemalonė, į kurią pateko 
baronas Julo, įsitikinimas savo menkyste šitoje milžiniškoje 
žmonių, interesų ir reikalų painiavoje, kuri paverčia Paryžių 
vieniems pragaru, o kitiems rojumi, sutramdė Betą. Ši 
mergina, įsitikinusi, kad pusseserė pranašesnė už ją įvairiais 
atžvilgiais, visiškai prarado norą kovoti ir rungtyniauti su ja; 
bet pavydas liko, pasislėpęs slapčiausiose širdies gelmėse, 
kaip maro bacila, galinti išsiveržti ir nusiaubti visą miestą, jei 
praskleisi pražūtingą vilnos paką, kur ji tūno. Tiesa, kartais 
ji pagalvodavo: ''Mudvi su Adelina esame vieno kraujo, jos 
ir mano tėvas - broliai, bet ji gyvena rūmuose, o aš man- 
sardoje''. Tačiau kasmet per savo vardines ir Naujųjų metų 
dieną Lisbeta gaudavo iš barono ir baronienės dovanų; 
baronas, labai geras jai, aprūpindavo ją žiemai malkomis; 
senasis generolas Julo kviesdavo ją pietų vieną kartą per 
savaitę, ir pusseserės šeimoje jos visuomet laukė lėkštė ant 

stalo. Tiesa, iš jos dažnai būdavo pasišaipoma, bet dėl jos 
niekas nerausdavo. Trumpai tariant, ji susikūrė Paryžiuje 
nepriklausomą gyvenimą ir gyveno, kaip jai patiko. 

Ši mergina iš tikrųjų baidėsi kiekvieno jungo. 
Pusseserė siūlė jai apsigyventi savo namuose... Beta tuoj 
įžvelgė, kad šitaip ji liks pririšta šeimynykščio sietu; nevieną 
kartą baronuijau buvo pasisekę išspręsti sunkų įos vedybų 
klausimą, bet Lisbeta, iš pradžių susiviliojusi, tuojau at- 
sisakydavo, nes ją baugino mintis susilaukti priekaištų iš 
savo būsimojo vyro, kad esanti prastai išauklėta, nemokyta 
ir beturtė. Pagaliau, jei baronienė kalbindavo ją gyventi su 
dėde ir tvarkyti jo ūkį vietoj brangiai atsieinančios namų 
šeimininkės, ji atsakydavo, kad šitaip tai ji tikrai niekuomet 
neištekėsianti. 

Pusseserė Beta išsiskyrė tuo galvosenos savo- 
tiškumu, kuriuo pasižymi pavėluotai išlavėjusios prigimtys, 
laukiniai, kurie mąsto daug, o kalba mažai. Pridurkime, kad 
jos kaimietiškas protas iš kalbų dirbtuvėse, iš bendravimo 
su siuvėjais ir siuvėjomis įgijo tam tikrą paryžietiško 
kandumo dozę. Šią merginą, savo charakteriu nuostabiai 
panašią į korsikiečius, kamavo tikslo nerasdami stiprios 
prigimties instinktai, ir jos didžiausias troškimas būtų buvęs 
globoti silpną Žmogų; bet ji gyveno sostinėje, ir sostinė 
perdirbo ją iš paviršiaus. | Paryžiaus nugludintą paviršių 
įsimetusios rūdys graužė šitą stiprią, užsigrūdinusią sielą. 
Iš prigimties labai gudri, kokie esti visi žmonės, laikantys 
tikrą celibatą, o dar sugebėdama savo mintis reikšti su 
pašaipa, ji būtų atrodžiusi baisi kiekvienom kitom aplin- 
kybėm. Supykusi būtų galėjusi sukiršinti pačią darniausią 
šeimą. 

Pradžioje, kai Beta dar turėjo šiokių tokių vilčių 
ištekėti, nors jų paslapties niekam neatvėrė, ji buvo ryžusis 
nešioti korsetus, sekti madas ir vienu metu net įstengė 
sužibėti; barono nuomone, ją tada buvę visiškai įmanoma 
išpiršti. Tuo metu Lisbeta panėšėjo į senųjų prancūzų 
romanųpikantiškąjąbrunetę. Jos skvarbus žvilgsnis, žalsvai 
gelsvas veidas, plonas kaip nendrė liemuo būtų galėjęs 

suvilioti kokį atsargos majorą; bet ji sakydavo juokais, kad 
jai pakanką pačiai gėrėtis savimi. Kita vertus, atsikračiusi 
materialinių rūpesčių, ji net pasijuto patenkinta šitokiu 
gyvenimu, nes kasdien, nuo saulėtekio išsėdėjusi prie 
darbo, pietauti eidavo į svečius. Jai telikdavo pasirūpinti 
pusryčiais ir buto nuoma; be to, ji gaudavo dovanomis 
drabužių ir maisto produktų, kuriuos ne gėda priimti: cukraus, 
kavos, vyno ir t.t. 

1837 metais suėjo dvidešimt septyneri metai, kai 
Beta gyveno Paryžiuje, išlaikoma iš dalies barono Julo 
šeimos, iš dalies dėdės Fišerio; apsiprato būti niekuo ir 
leido giminaičiams elgtis su savim be jokių ceremonijų; pati 
pradėjo atsisakinėti dalyvauti iškilminguose pietuose, nes 
labiau mėgo svečiuotis artimų Žmonių ratelyje, kur jautė 
savo vertę ir kur nekentėjo jos savimeilė. Visur, ir pas 
generolą Julo, ir pas Krevelį, ir pas jaunąjį Julo, ir pas Rivė, 
Ponsų įpėdinį, su kuriuo ji susitaikė ir kuris ją mielai 
vaišindavo, ir pas baronienę - visur ji buvo savas žmogus. 
Pagaliau visur mokėjo įsigerinti tamams, įbrukti kartkartėmis 
arbatpinigių, pasišnekėti valandėlę su jais, prieš jeidama į 
svetainę. Šitaip familiariai elgdamasi su tarnais, ji atvirai 
sulygindavo save su jais ir įsigydavo jų palankumą, taip 
reikalingą įnamiams. 

- Gera, puiki mergina! - sakydavo visi vienu balsu 
apie ją. 

Beje, tą jos pasiaugumą, kurio niekas iš jos 
nereikalavo, tą apgaulingą geraširdiškumą lėmė ypatinga 
jos padėtis visuomenėje. Supratusi, kad priklauso nuo 
aplinkinių malonės, ji pradėjo labai blaiviai žiūrėti į gyvenimą. 
Norėdama visiems įtikti, juokavo su jaunimu, kurį viliojo 
savotiškas jos meilikavimas, visuomet masinąs jaunus 
žmones; įspėdavo ir pritardavo jų norams, imdavosi 
tarpininkauti jų reikalams, ir todėl jaunuoliai vertino ją kaip 
parankią paslapčių patikėtinę, nes ji neturėjo teisės jų barti. 
Absoliučiu paslapties laikymu Beta nusipelnė pagyvenusių 
žmonių pasitikėjimą, nes, panašiai kaip Ninona, turėjo 
vyriško charakterio bruožų. Apskritai, paslaptys greičiau 


41 


patikimos žemesniems už save negu aukštesniems. Su 
slaptais dalykais mes daug dažniau kreipiamės į savo 
valdinius nei į vyresnybę; taip jie tampa mūsų slaptųjų 
minčių bendrininkais, dalyvauja svarstant jas. Ne veltui 
Rišeljė manė pasiekęs savo tikslą tada, kai įgijo teisę 
dalyvauti slaptojoje karaliaus taryboje. Ši beturtė mergina 
buvo laikoma taip priklausoma nuo kitų, jog atrodė 
pasmerkta absoliučiam tylėjimui. Pusseserė ir pati vadino 
save "šeimos klausykla'. Tiktai baronienė bent kiek 
nepasitikėjo pussesere, negalėdama užmiršti, kaip Beta, 
būdama stipresnė už ją, nors ir jaunesnė, skriaudė ją 
vaikystės metais. Be to, dėl savo drovumo ji šeimyninio 
gyvenimo sielvartus galėjo patikėti vien tik Dievui. 

Čia galbūt reikėtų pridurti, kad pusseserės Betos 
akyse baronienės namai tebeturėjo pirminį spindesį; ne- 
stebino jos, kaip prasimušėlio parftiumerininko, skurdas, 
žvelgiąs iš nudilusių fotelių, pajuodusių užuolaidų ir 
sudaužėjusio apmušalų šilko. Su daiktais, tarp kurių mes 
gyvename, dedasi tas pats, kas ir su mumis. Kiekvieną 
dieną matydami save veidrodyje, mes pagaliau, kaip tas 
baronas Julo, pradedame manyti, kad nesikeičiame, 
tebesame jauni, tuo tarpu prašalaičiai mato, jog mūsų 
plaukai pradeda panėšėti į šinšilo kailį, kaktoje išsirašo 
vagos, 0 pilvas išdrimba kaip moliūgas. Taigi šitie apar- 
tamentai, Betos vaizduotėje vis dar nušviesti imperatoriaus 
pergalių bengalinių ugnių, tebetviskėjo jai taip pat, kaip ir 
seniau. 

Ilgainiui pusseserės Betos charakteryje ėmė reikštis 
savotiškos senmergiškos aikštys. Taip, pavyzdžiui, užuot 
rengusis pagal madą, ji užsispyrė, kad mada prisitaikytų 
prie jos įpročių ir pataikautų jos atsilikusiam skoniui. Kai 
baronienė padovanodavo jai naują gražią skrybėlaitę, naujo 
kirpimo suknelę, pusseserė Beta tuojau pat persidirbdavo 
ją pagal savo užgaidą ir sugadindavo visa, kas tik patek- 
davo jai į rankas, pasisiūdama nei šiokį, nei tokį apdarą - nei 
Imperijos laikų tuniką, nei senovinį lotaringiečių kostiumą. 
Trisdešimt frankų kainavusi skrybėlė virsdavo Iepše, o 

suknelė - skarmalu. Šiuo atžvilgiu Beta buvo užsispyrusi 
kaip mulas; ji norėjo patikti vien pati sau ir manėsi esanti 
žavinga; tuo tarpu šita jos manija perdirbinėti drabužius 
pagal savo skonį, - tam tikra prasme labai harmoninga, nes 
paversdavo ją nuo galvos iki kojų senmerge - darydavo ją 
tokią juokingą, kad ir su geriausiais norais niekas nebūtų 
drjsęs kviestis jos pas save iškilmių dienomis. 

Dėl šitokio atšakaus, užgaidaus, neišaiškinamai 
atšiauraus charakterio ši mergina, kuriai baronas keturis 
kartus piršo jaunikius (savo žinybos valdininką, majorą, 
maisto tiekimo rangovą, atsargos kapitoną) ir kuri atsisakė 
tekėti už vėliau praturtėjusio aukso apsiuvų dirbtuvės sa- 
vininko, nusipelnė "Ožkos" pravardę, duotą juokais barono. 
Bet šita pravardė atitiko tik išorines jos būdo keistenybes, 
tik tuos savotiškumus, kurių mes neslepiame vieni nuo kitų, 
gyvendami visuomenėje. Sita mergina, į kurią atidžiai įsi- 
žiūrėjęs stebėtojas būtų galėjęs atrasti tai, kas yra žiauraus 
valstiečių klasės charakteryje, liko vis ta pati mergiūkštė, 
kadaise norėjusi nukąsti pusseserei nosį; gal dar ir dabar 
pavydo priepuolio metu ji būtų galėjusi užmušti Adeliną, jei 
nebūtų pasidariusi išmintingesnė. Tik susipažinusi su įsta- 
tymais ir visuomenės tvarka, ji išmoko tramdyti savo įgimtą 
staigumą, kuriuo kaimo žmonės, taip pat, kaip ir laukiniai, 
peršoka nuojausmo prie veiksmo. Ciaturbūt ir reikia ieškoti 
to skirtumo, kuris skiria primityvų Žmogų nuo civilizuoto. 
Laukinis Žmogus gyvena tik jausmais, civilizuotas - ir 
jausmais, ir mintimis. Todėl laukinio smegenys, taip sakant, 
mažaitepagauna įspūdžių iš išorės, laukinis visas užsidega 
staiga užplūstančiu jausmu, o civilizuotas Žmogus - kas 
kita: jo mintis paveikia širdį ir priverčia ją pasikeisti; ci- 
vilizuotasis gyvena tūkstančiais interesų, daugybe jausmų, 
o laukinis teįstengia sutalpinti savyje vienusyk tik vieną 
mintį. Štai kur reikia ieškoti priežasties, kad tam tikrą 
akimirką vaikas užvaldo savo tėvus, bet nustoja prana- 
šumo, vos tik patenkinęs savo norą; atvirkščiai, primityvus 
žmogus šio pranašumo niekada nepraranda. Pusseserė 
Beta, laukinė lotaringietė, mažumą klastinga, buvo iš tos 

rūšies prigimčių, kurių pasitaiko liaudyje dažniau, negu 
manoma, ir kurios gali išaiškinti masių elgesį revoliucijų 
metu. 2 

Jei šiuo metu, kai prasideda mūsų apsakymas, 
pusseserė Beta būtų sutikusi apsirengti pagal paskutinę 
madą, jei ji būtų, kaip visos paryžietės, išmokusi laikytis 
kiekvienos naujos mados, ją būtų buvę galima parodyti ir 
priimti salone; bet ji laikėsi it mietas. O Paryžiuje moteris be 
gracijos - iš viso ne moteris. Su savo juodais plaukais, 
gražiomis atšiauriomis akimis, griežtais veido bruožais, 
tamsia, sausa pietietės odajji panėšėjo į Džoto* paveiksluose 
atvaizduotas moteris, ir šitomis savybėmis būtų sugebėjusi 
pasinaudoti kiekviena tikra paryžietė, tuo tarpu ji dėl visų 
Šitų savybių, labiausiai dėl savo nežmoniško apdaro, būdavo 
tokia komiška, jog kartais atrodydavo panaši į moters 
drabužiais aprengtą beždžionę, vedžiojamą mažųjų savo- 
jiečių. Bet kadangi giminių namuose, kur ji lankydavosi, ją 
gerai žinojo, o daugiau kur ji nelabai nė maišydavosi, nes 
mėgo savo kampą, tai visos šios keistybės nieko ir 
nebestebino, o gatvėje, kunkuliuojančiame Paryžiaus sū- 
kuryje, ji likdavo niekieno nepastebėta, nes Paryžiuje pa- 
stebimos tik gražios moterys. 

Hortenzija šią akimirką juokėsi dėl to, kad jai 
pavyko nugalėti tetos Betos atkaklumą: ji išviliojo prisi- 
pažinimą, kurio kaulijo trejus metus! Kad ir kokios slapios 
būtų senmergės, visada jų širdyje glūdi vienas jausmas, 
galjs priversti jas sulaužyti tylėjimo įžadą, šis jausmas - tai 
tuštybė! Jau treji metai Hortenzija, pasidariusi nepaprastai 
smalsi tam tikrų dalykų, kamantinėjo savo giminaitę klau- 
simais, kurie, tiesą pasakius, bylojo apie visiškąjos tyrumą: . 
ji norėjo patirti, kodėl jos teta neištekėjo. Žinodama visų 
penkių Betos atstumtųjų jaunikių istoriją, Hortenzija sulipdė 
mažutį romaną. Ji vaizdavosi, kad Beta slepia kažkokią 
meilės istoriją, nuolat juokais su ja kariavo. Hortenzija 
sakydavo: ' Mes, merginos!'', turėdama omenyje save ir 
savo tetą. Lisbeta ne kartą juokaudama jai kalbėjo: ' O kas 
jums sakė, kad aš neturiu mylimojo?'' Pusseserės Betos 

mylimasis, tikras ar išgalvotas, tapo nuo to laiko nekaltų 
juokų objektu. Šitokie manevrai truko jau dveji metai, ir štai 
paskutinį kartą, kai atėjo teta Beta, Hortenzija pasitiko ją 
šiais žodžiais: 

- Kaip gyvuoja tavo mylimasis? 

- Ačiū, gerai, - atsakė ši. - Tik šiuo metu vargšas 
jaunuolis truputį negaluoja. 

- Ak taip? Tai jis toks gležnutis? - nusijuokė baro- 
nienė. 

- Nakurgi, juk jis blondinas... Tokia juodukė kaip aš 
tegali mylėti tik blondiną, blyškų kaip mėnulis... 

- Bet kas jis toks? Kąjis veikia? - klausė Hortenzija. 
- Gal koks karalaitis? 

- Karalaitis, valdąs plaktuką, kaip aš - karalienė, 
valdanti adatą. Ar gali tokią vargšę merginą kaip aš mylėti 
turtuolis, turįs rūmus, imąs valstybinę rentą, kunigaikštis, 
peras ar pagaliau įstabusis tavo pasakų princas? 

- Ak, kaip norėčiau jį pamatyti!..- sušuko šypsoda- 
masi Hortenzija. 

- Nori pamatyti, kaip atrodo tas, kas gali mylėti seną 
ožką? - atsakė Beta. 

- Tai turbūt koks baisus senis valdininkas su ožio 
barzda! - tarė Hortenzija, pažvelgusi į motiną. 

- Čia tai jūs apsirinkate, panele. 

- Tai tu, pasirodo, tikrai turi mylimąjį? - paklausė 
triumtuodama Hortenzija. 

- Taip pat tikrai, kaip kad tu jo neturi! - atsakė 
įsižeidusi Beta. 

- Bet jei turi mylimąjį, Beta, tai kodėl neteki už jo?.. 
- tarė baronienė, mirktelėjusi dukteriai. - Apie jį eina kalbos 
jau treji metai. Juk užteko tau laiko gerai jį ištirti, ir jei jis iš 
tikrųjų liko tau ligi šiol ištikimas, tai neturėtum jo toliau 
kankinti. Pagaliau, čia tavo sąžinės reikalas. Be to, jei jis 
jaunas, tai laikas tau būtų pasirūpinti ramstį senatvei. 

Pusseserė Beta įsmeigė į baronienę akis ir maty- 
dama, kad toji juokiasi, atsakė: 

- Taireikštų sutuokti alkį su troškuliu; jis darbininkas, 

aš darbininkė; jei mes susilauktume vaikų, jie taip pat būtų 
darbininkai... Ne, ne! Mes mylime vienas kitą dvasiškai... 
Taip pigiau! 

- O kodėl tu jį slepi? - paklausė Hortenzija. 

- Todėl, kad jis su darbininko švarkeliu, - nusijuokė 
senmergė. 

- Otu jį myli? - paklausė baronienė. 

- Na, žinoma! Myliu šitą cherubiną todėl, kad myliu. 
Jau ketveri metai nešioju jį savo širdyje. 

- Tad jei myli jį todėl, kad myli, - rimtai tarė 
baronienė, - ir jei jis iš tikrųjų egzistuoja, tai labai nusikalsti 
jam. Tu nesupranti, ką reiškia mylėti. 

- O, šitai mes visos sugebame nuo pat užgimimo 
dienos!.. - tarė pusseserė. 

- Ne, yra moterų, kurios myli, otačiau lieka egoistės. 
Takia esi ir tu! 

Pusseserė nuleido galvą, betkas nors, sugavęs šią 
akimirką jos žvilgsnį, būtų turėjęs sudrebėti; tačiau ji 
nepakėlė akių nuo savo siuvinio. 

- Pristatyk mums savo tariamą mylimąjį, gal Hekto- 
ras galės parūpinti jam kokią vietą ir padės prasimušti? 

- Tai neįmanoma, - pasakė pusseserė Beta. 

- Kodėl? 

- Todėl, kad jis lenkas, pabėgėlis... 

- Sukilėlis?.. - sušuko Hortenzija. - Kokiatu laiminga!.. 
Jis turbūt patyręs daug nuotykių? 

- Zinoma, jis kariavo už Lenkiją. Buvo mokytoju 
gimnazijoje, kurios mokiniai pradėjo maištą, o kadangi jis 
buvoten paskirtas paties didžiojo kunigaikščio Konstantino*, 
tai nėra vilties susilaukti malonės... 

- O kokio dalyko mokytojas?.. 

- Piešimo!.. 

- Ir jis atbėgo į Paryžių sukilimui žlugus?.. 

- Taip, 1833 metais; perėjo pėsčiomis visą Vokietiją... 

- Vargšas jaunuolis! O kiek jam metų?.. 

- Buvo vos dvidešimt ketveri, kai sukilimas prasidėjo, 
šiandien jam dvidešimt devyneri... 

- Penkiolika metų jaunesnis už tave, - pratarė 
baronienė. 

- Iš ko jis gyvena?.. - teiravosi Hortenzija. 

- Iš savo talento... 

- A! Iš pamokų? 

- Ne, -tarė pusseserė Beta, - dabar jis pats mokosi, 
ir dar kaip sunkiai!!.. 

- Ojo vardas gražus?.. 

- Venceslavas! 

- Kokia tų senų panų vaizduotė! - sušuko baronienė. 
- Tu taip pasakoji, jog iš tikrųjų susidaro įspūdis, kad tai 
šventa tiesa, Lisbeta. 

- Nejau nesupranti, mamyte, kad tas lenkas taip 
papratęs prie rimbo, jog Beta, matyt, primena jam šį mažutį 
jo gimtojo krašto malonumą. 

Visos trys Moterys nusijuokė, oHortenzija uždainavo 
O Venceslavai! Mano sielos valdove! pagal melodiją O 
Matilda... Ir keletą minučių truko paliaubos. 

- Tos mergiotės įsivaizduoja, - pasakė pusseserė 
Beta, mesdama žvilgsnį į Hortenziją, kai ši priėjo prie jos, - 
kad galima mylėti tiktai jas. 

- Klausyk, - pratarė Hortenzija, pasilikusi viena su 
teta, - įrodyk man, kad Venceslavas ne tavo fantazijos 
padaras, ir aš tau padovanosiu savo geltoną kašmiro* 
skarą. 

- Aš tau sakau - jis grafas!.. 

- Visi lenkai grafai! 

- Bet jis nėra lenkas, jis iš Li... kaip čia... Li... 

- Lietuvos? 

- Ne... 

- Livonijos? 

- Taip, taip! 

- O kaip jo pavardė? 

- Na, gerai, pažiūrėsime, ar moki laikyti paslaptį... 

- O, Beta, aš tylėsiu... 

- Kaip Žuvis? 

- Kaip Žuvis! 

- Prisieki savo sielos išganymu? i 


- Prisiekiu! 

- Ne, geriau prisiek savo laime šioje žemėje! 

- Prisiekiu. 

- Naštai, jis vadinasi grafas Venceslavas Steinbokas. 

- Buvo vienas Švedijos karaliaus Karolio XII gene- 
rolas šita pavarde. 

- Tai jo prosenelis! Po Švedijos karaliaus mirties jo 
tėvas įsikūrė Livonijoje. Bet 1812 metų kampanijos metu jis 
praradovisąsavoturtąir mirė, palikdamas vargšą aštuonerių 
metų vaiką be jokių išteklių. Didysis kunigaikštis Kons- 
tantinas, gerbdamas Steinbokų pavardę, paėmė vaiką 
savo globon ir atidavė į mokyklą... 

- Duoto žodžio aš neatsiimu, - tarė Hortenzija, - 
įrodyk man kuo nors, kad jis iš tikrųjų egzistuoja, ir aš 
atiduosiu tau savo geltonąją skarą! Kas per spalva! Kaip 
tyčia brunetėms pagaminta! 

- O tu išlaikysi mano paslaptį? 

- Patikėsiu tau ir savąsias! 

- Nagerai! Kitą kartą, kai ateisiu, atsinešiu įrodymą. 

- Bet geriausias įrodymas - pats mylimasis, - tarė 
Hortenzija. 

Patekusi į Paryžių, pusseserė Beta susižavėjo 
kašmirais, ir ją užbūrė mintis įsigyti šią geltoną kašmiro 
skarą, barono 1808 metais dovanotą žmonai, 0 1830 metais, 
pagal kai kuriose šeimose įsivyravusį paprotį, atitekusią iš 
motinos dukteriai. Per pastaruosius dešimtį metų skara 
buvo gerokai susidėvėjusi; bet senmergei šis brangus 
audinys, laikomas sandalo medžio dėžutėje, atrodė kaip ir 
viskas baronienės aplinkoj - amžinai naujas. Ir štai šiandien 
Beta savo krepšelyje atsinešė daikčiuką, kurį rengėsi 
padovanoti baronienei gimimo dieną; šiuo daikčiuku ji 
galvojo įrodysianti, kad jos mylimasis - ne fantazija. 

Šita dovana buvo sidabrinis antspaudas: trys viena 
į kitą nugara atsirėmusios figūrėlės, apipintos lapais, 
laikančios žemės rutulį. Šiostrys figūrėlės vaizdavo Tikėjimą, 
Viltį ir Meilę. Jų kojos rėmėsi ant draskančių viena kitą 
baidyklių, tarp kurių raitėsi simboliškoji gyvatė. Šiandien, 

1846 metais, po to, kai tokie vaizdakaliai, kaip panelė de 
Fovo, Vagneris, Žanestas, Fromanas-Merisas* ir tokie 
medžio skulptūros meistrai, kaip Ljenaras**, galingai pa- 
stūmėjo Benvenuto Čelinio*** meną pirmyn, Venceslavo 
kūrinys nieko nenustebintų; bet tada jauna mergina, nusi- 
manantiapie juvelyrinius dirbinius, iš tikrųjųturėjo apstulbti, 
paėmusi į rankas antspaudą, kurį jai padavė pusseserė 
Beta tardama: 

- Na, kaip tau šis dalykėlis patinka? 

Figūros savo piešiniu, savo rūbų klostėmis, savo 
judesių ritmu priklausė Rafaelio mokyklai; atlikimo maniera 
greičiau priminė florentiečių bronzos meistrų mokyklą, kurią 
sukūrė Donatelas, Bruneleskis, Gibertis, Benvenutas Čelinis, 
Džovanis da Bolonija ir kiti. Nė prancūzų Renesansas 
nepajėgė išraityti tokių įnoringų baidyklių, kaip tos, kurios 
šiame kūrinyje simbolizavo Žmogų žudančias aistras. Pal- 
mės, paparčiai, meldai ir nendrės aplink tris dorybes buvo 
tokie įspūdingi, tokie skoningi, taip meistriškai išdėstyti, 
kad galėjo įstumti į neviltį kiekvieną skulptorių. Figūrų 
galvas jungė kaspinas, ant jo, tarp figūrų galvų, galima 
buvo įžiūrėti raidę W, kalnų ožį ir žodį fecit****. 

- Ir kas jį padarė? - paklausė Hortenzija. 

- Na štai - mano mylimasis! - atsakė pusseserė 
Beta. - Jis čia sukišo dešimt mėnesių darbo; aš savo 
galionais daugiau uždirbu... Venceslavas sakė man, kad 
Steinbokas vokiškai reiškia uolų žvėrelį, kalnų ožį. Taip jis 
ketina žymėti savo veikalus. Štai aš ir gausiu tavo geltonąją 
skarą. 

- Kodėl? 

- Nejau aš galėjau tokią brangenybę pirkti ar 
užsakyti? Nėra nė kalbos. Vadinasi, gavau ją dovanų. O kas 
dovanoja tokias dovanas? Tik įsimylėjėliai! 

Hortenzijos apsimetimo būtų išsigandusi net Lisbeta 
Fišer, jei būtų jį pastebėjusi, bet Hortenzija pasistengė savo 
susižavėjimo neparodyti, nors buvo sukrėsta iki sielos 

gelmių, kaip jautrios grožiui sielos žmogus, išvydęs tobulą 
meno kūrinį, be priekaišto, netikėtą. 

- Dievaži, labai dailus, - tarė ji. 

- Taip, labai dailus, - patvirtino senmergė, - bet man 
labiau patinka geltonoji kašmiro skara. Matai, mažyte, 
mano mylimasis kiauras dienas ir sėdi prie šitokių darbų. 
Nuo savo atvykimo į Paryžių iki šiandien jis pagamino tris ar 
keturis tokius niekučius. Tai štai tau ketverių mokslo ir 
darbo metų vaisius! Jis mokėsi pas liejikus, formuotojus, 
auksakalius... Išleidome šimtus irtūkstančius, tiesiog baisu! 
Bet dabar, sako, per kelis mėnesius išgarsėsiąs ir pra- 
turtėsiąs... 

- Tai tu su juo susitinki? 

- Štai tau! Gal manai, kad čia pasaka? Juokai 
juokais, o aš teisybę pasakiau. 

- Ir jis myli tave? - gyvai paklausė Hortenzija. 

- Dievina! - atsakė teta rimtu veidu. - Matai, mano 
mažyte, iki šiol jis matęs tik blyškių, prėskų moterų, ten, 
šiaurėje, jos visos tokios! O supranti, tamsiaplaukė, liekna, 
jauna kaip aš mergina uždegė jam širdį. Bet nė žodžio! 
Atsimeni pažadą? 

- Jo laukia toks pat likimas, kaip ir anų penkių, - 
pašaipiai tarė Hortenzija, apžiūrinėdama antspaudą. 

- Šešių, panele, vieną aš palikau Lotaringijoje. Tas 
dar ir šiandien dėl manęs mėnulį nuo dangaus nukabintų. 

- Šitas dar geresnis, - atsakė Hortenzija, - jis tau 
saulę neša. 

- Bet ar galima saulę paversti pinigais? - paklausė 
teta Beta. - Reikia visų pirma turėti daug žemės, jei nori 
saule džiaugtis. 

Šitaip besisvaidydamos frazėmis ir, kaip galima 
numanyti, kartu išdykaudamos, merginos leipo juoku, kurį 
girdėdama baronienė dar labiau sielojosi, nes galvojo apie 
dukters ateitį, lygindama ją su šviesia, jaunystės džiaugsmo 
kupina jos dabartimi. 

- Bet jeigu jis dovanoja tau brangenybes, kurioms 
sukurti reikia šešių darbo mėnesių, tai turi būti tau už ką 

nors labai dėkingas? - paklausė Hortenzija, kurią šis istabus 
daiktelis privertė giliai susimąstyti. 

- Oho! Nori per daug iš karto žinoti! - atsakė teta 
Beta. - Bet palauk... klausyk... padarysiu tave šio sąmokslo 
bendrininke. 

- O tavo numylėtinis jame bus? 

- Aha, norėtum jį pamatyti! Bet suprask, tokia 
senmergė kaip jūsų Beta moka jį paslėpti! Ne veltui penke- 
rius metus saugojau savo mylimąjį nuo žmonių akių... Taigi 
palik mus ramybėje. Matai, aš neturiu nei katės, nei ka- 
narėlės, nei šuns, nei papūgos. O juk ir jūsų senajai Ožkai 
reikia ką nors mylėti ir kankinti; na štai, ir įsitaisiau lenką. 

- Ar jis su ūsais? 

- Su šitokiais ilgumo! - ir Beta parodė šeivą su 
auksiniais siūlais. 

Ateidama ji visuomet atsinešdavo savo rankdarb)į ir 
siuvinėdavo, laukdama pietų. 

- Jei nesiliausi manęs kamantinėjusi, nieko dau- 
giau nebesužinosi, - pridūrė ji. - Tau tik dvidešimt dveji 
metai, otu plepesnė už mane, nors man jau keturiasdešimt 
dveji ar net keturiasdešimt treji. 

- Klausau ir tyliu kaip žemė, - tarė Hortenzija. 

- Mano mylimasis turi padaręs bronzinę grupę, 
dešimties colių aukščio, - pradėjo teta Beta. - Ji vaizduoja 
Samsoną, plėšiantį liūtui nasrus. Paskui jis užkasė ją, kad 
bronza pažaliuotų ir grupė atrodytų tokia sena, kaip pats 
Samsonas. Šitas šedevras išstatytas antikvarinėje par- 
duotuvėje Karuselės aikštėje, netoli nuo mano namų. Tavo 
tėvas, gerai pažįstamas su ponu Popino, prekybos ir žemės 
ūkio ministru, irsu gratu de Rastinjaku, galėtų juos sudominti 
šia grupe: tegul jis pasako, kad atsitiktinai praeidamas 
pastebėjęs gražų senovinį daiktą. Šiandien didieji ponai, 
sako, žavisi tokiais daiktais, ranka numodami į mūsų ga- 
minamas kardakilpes, ir mano mylimojo ateitis būtų ga- 
rantuota, jei jie nusipirktų šitą vario gabalą ar bent mestų į 
jį akį. Vargšas vyrukas įsivaizduoja, kad šitas niekniekis 
galjs būti palaikytas antikine seniena ir kad jis brangiai už 

ją gausiąs. Ojeišią grupę nupirksiąs Ministras, Venceslavas 
prisistatysiąs jam ir įrodysiąs, kad jis yra autorius. Tada jis 
iš karto iškilsiąs į padanges! O! Venceslavas jau beveik 
<kraido dausose! Šis jaunuolis išdidumo turi tiek, kiek du 
naujai iškepti grafai. 

- Naujasis Mikelandželas! Bet proto jis nepametė, 
nors ir įsimylėjęs... - tarė Hortenzija. - O kiek jis nori už tą 
dirbinį? 

- Pusantro tūkstančio frankų... Pirklys pigiau ne- 
parduos - 1 jam reikia pasiimti už tarpininkavimą. 

iuo metu tėvelis eina karaliaus komisaro pa- 
reigas, - tarė Hortenzija, - jis kasdien susitinka su abiem 
ministrais Rūmuose ir sutvarkys tavo reikalą, pasitikėk 
manimi. Jūs pralobsite, ponia grafiene Steinbok! 

- One! Mano žmogelis - per didelis tinginys. Kartais 
savaičių savaitėmis minko raudoną vašką, 0 į priekį - 
nė trupučio. Et! Ištisas dienas praleidžia Luvre, Bibliote- 
koje, Žiūrinėja graviūras ir perpiešia jas. Tiesiog dykū- 
nas! 


Ir abi giminaitės juokavo toliau. Hortenzija juokėsi 
prisiversdama, nes į jos širdį įsismelkė meilė, meilė, kurią 
išgyvena visos jaunos merginos, meilė nežiniai, ta neaiški 
meilė, kai mintys staiga susikristalizuoja aplink vieną pa- 
vidalą, netyčia iš kažkur pasipainiojusį; taip šalnos snaigės 
apkimba šiaudelius, prie lango kertės atsitiktinai vėjo pri- 
plaktus. Per paskutinius dešimtį mėnesių ji iš fantastinio 
savo giminaitės mylimojo padarė gyvą būtybę, nes, kaip ir 
motina, manė, kad Beta amžinai liks netekėjusi; ir štai prieš 
savaitę šis vaidulas išvirto grafu Venceslavu Steinboku, 
svaja gavo gimimo metrikus, miglos susikondensavo į 
trisdešimties metų vaikiną. Antspaudas jos rankoje, nely- 
ginant apreiškimas, iš kurio spinduliavo genijaus šviesa, 
įgijo talismano galią. Hortenzija pasijuto tokia laiminga, kad 
net pradėjo abejoti, ar šis pasakojimas tikras; jos kraujas 
kunkuliavo, ji kvatojo kaip beprotė, norėdama suklaidinti 
giminaitę. 

- Klausyk, man atrodo, kad svetainės durys atviros, 

- tarė teta Beta, - eime pažiūrėti, gal ponas Krevelis jau 
išėjo... 

- Paskutines dvi dienas mamytė kažko labai nu- 
siminusi, tikriausiai suiro tos vedybos, apie kurias kalbėta... 

- Niekai! Gali vėl susitvarkyti; jaunikis (galiu tau 
pasakyti) karališkojo teismo patarėjas. Ar tau patiktų būti 
pono pirmininko žmona? Palauk, jei šis dalykas pareina 
nuo pono Krevelio, jis man ką nors papasakos... Rytoj 
žinosiu, ar yra vilties!.. 

- Teta, palik man antspaudą, - paprašė Hortenzija, 
- aš niekam nerodysiu... Mamytės gimimo diena dar po 
mėnesio; atiduosiu jį tau iš pat ryto... 

- Ne, atiduok... jam dar reikia dėklo. 

- Bet aš norėčiau parodyti jį tėveliui, juk į ministrą 
kreipdamasis jis turi viską gerai žinoti, juk aukštieji parei- 
gūnai neturi kompromituotis, - tarė ji. 

- Na gerai, tik neparodyk jo savo motinai, to tai 
prašau. Patyrusi, kad aš turiu mylimąjį, ji šaipysis iš manęs... 

- Prižadu. 

Giminaitės priėjo buduaro duris kaip tiktąakimirką, 
kai baronienė neteko sąmonės. Bet užteko Hortenzijai 
šūktelėti, ir motina atsipeikėjo. Beta nubėgo atnešti uos- 
tomųjų druskų. Sugrįžusi pamatė dukterį ir motiną vieną 
kitos glėbyje; motina ramino išsigandusią Hortenziją. 

- Nieko, nieko, tai nervų priepuolis. Štai ir tėvas, - 
pridūrė ji, iš skambučio pažinusi pareinant vyrą. - Nieko jam 
nesakyk... 

Adelina pakilo ir nuėjo pasitikti vyro, pasiryžusi 
nusivesti jį į sodą ir dar prieš pietus papasakoti jam apie 
iširusias vedybas, pasiklausinėti, ką jis manąs daryti ateityje, 
ir bandyti jam šį tą patarti. 

Baronas Hektoras Julo įžengė kaip nepoleoniškos 
povyzos parlamentaras, nes imperininkus (žmones, likusius 
ištikimus Imperijai) išduoda kariška laikysena, mėlynas 
surdutas, ligi pat kaklo susagstytas auksinėmis sagomis, 
juodos taftos kaklaraištis, eisena, pilna pasitikėjimo savi- 
mi, įsigyto iš papratimo despotiškai komanduoti, kaip 

kad reikalavo greit kintančios aplinkybės, kuriomis jiems 
tekdavo veikti. Reikia pripažinti, kad baronas nerodė jokių 
senatvės požymių: matė jis dar taip gerai, jog skaitė be 
akinių; gražus, pailgas jo veidas, apgaubtas - deja, per 
juodų - žandenų, buvo su persišviečiančiomis purpurinėmis 
gyslelėmis, bylojančiomis apie karštątemperamentą; pilvas, 
suveržtas elastiniu diržu, laikėsi didingumo ribose, kaip 
sako Brija-Savarenas*. Ori aristokratiška laikysena ir bega- 
linis lipšnumas dangstė palaidūną, praūžusį tiek linksmų 
vakarų drauge su Kreveliu. Tai buvo vienas tų vyrų, kurių 
akys plyksteli pasirodžius gražiai moteriai ir kurie šypsena 
palydi kiekvieną gražuolę, net ir tą, kuri tik praeina pro juos 
ir niekada nesugrįš. 

- Tu sakei kalbą, mielasis? - paklausė Adelina, 
pamačiusi jo susirūpinusį veidą. 

- Ne, - atsakė Hektoras, - bet nusikamavau ištisas 
dvi valandas klausydamas plepalų, o iki balsavimo taip ir 
nepriėjome... Jie tik šaudosi žodžiais, ir visos jų kalbos 
panašios į kavalerijos atakas, neįstengiančias išsklaidyti 
priešo. Šiandien žodis pakeitė veiksmą. Bet žmonės, įpratę 
veikti, maža iš to džiaugsmo teturi. Taip aš ir pasakiau 
maršalui atsisveikindamas. Na, bet gana aš jau prisi- 
nuobodžiavau vyriausybės suoluose. Namie reikia pasi- 
džiaugti... Sveika, Ožka! Sveika, Ožkyte! 

Jis apkabino dukters kaklą, pabučiavo ją, pamylavo, 
pasisodino ant kelių, priglaudė jos galvutę sau ant peties, 
kad pajustų jos puikius auksinius plaukus prie veido. 

“Jis nuobodulio iškamuotas, pavargęs, - pagalvojo 
ponia Julo, - oaš rengiuosi dar jį varginti. Geriau palauksiu". 
O balsu paklausė: 

- Šiandien pasiliksi su mumis vakare? 

- Ne, vaikučiai. Po pietų išeisiu; jei ši diena nebūtų 
skirta Ožkai, vaikams ir mano broliui, iš viso nebūtumėte 
manęs matę... 

Baronienė paėmė laikraštį, pažiūrėjo teatro skel- 
bimus, paskui padėjo laikraštį atgal: operos skyrelyje buvo 
skelbiamas "Robertas Velnias". Alisos partijąturėjo dainuoti 

Žozefa, kurią prieš pusę metų Italų opera perleido Prancūzų 
operai. Ši nebyli scena nepraspruko pro barono akis; jis 
įdėmiai pažvelgė į žmoną. Adelina nuleido žvilgsnį ir išėjo į 
sodą, baronas išsekė paskui ją. 

- Klausyk, Adelina, kas yra? - paklausėjis, apkabinęs 
žmoną per taliją ir spausdamas prie savęs. - Nejau nežinai, 
kad myliu tave labiau... 

- Už Ženi Kadin ir Žozefą! - drąsiai metė baronienė, 
neleisdama jam užbaigti. 

--Kas tau pasakė? - paklausė baronas, paleidęs 
žmoną iš glėbio ir atsitraukęs porą žingsnių atgal. 

- Gavau anoniminį laišką, jis jau sudegintas. Laiške 
buvo parašyta, brangusis, jog Hortenzijos vedybos iširo dėl 
to, kad mes neturim pinigų. Tikėk manim, brangusis Hek- 
torai, tavo Žmona nebūtų nė vienu žodžiu apie taiužsiminusi. 
Juk aš žinojau apie tavo santykius su Ženi Kadin, bet ar 
kada nors skundžiausi? Bet Hortenzijos motina privalo tau 
teisybę pasakyti... 

Patylėjęs akimirką, tokią siaubingą Žmonai, kad net 
buvo girdėti jos plakanti širdis, Julo atleido rankas, su- 
kryžiuotas ant krūtinės, apkabino žmoną, prispaudė prie 
širdies ir, bučiuodamas į kaktą, stipriai ir entuziastiškai, kaip 
aistros apimtas Žmogus, tarė: 

- Adelina, tu angelas, o aš - niekšas. 

- Ne, ne! -sušuko baronienėir staiga užspaudė jam 
delnu burną, kad negirdėtų jį patį save koneveikiant. 

- Taip, šiuo metu aš negalėčiau duoti Hortenzijai nė 
vieno su, ir dėl to esu labai nelaimingas; bet jei tu atvėrei 
man savo širdį, tai leisk paskandinti joje sielvartus, kurie 
mane slegia... Kad tavo dėdė Fišeris pateko į keb'ią padėtį, 
dėl to kaltas esu aš: jis pasirašė man vekselių už 3videšimt 
penkis tūkstančius frankų! Irtai dėl moters, kuriap; audinėja 
mane, tyčiojasi iš manęs, kai išeinu, ir vadina ma: :e senu 
dažytu katinu! O! Kaip baisu, kai nuodėmė kaštuoja 
daugiau negu šeimos išlaikymas... Ir vis dėlto atsispirti 
negaliu... Jei net šią minutę pažadėčiau tau niekad nebegrįžti 
pas tą šlykščią žydę, - vos tik ji parašytų man porą eilučių, 

pulčiau pas ją, kaip imperatoriaus laikais puldavo Žmonės 
į ugnį. 

- Nekankink savęs, Hektorai, - tarė vargšė moteris, 
apimta nevilties; pamačiusi barono akyse sužvilgusias 
ašaras, ji visiškai užmiršo dukterį. - Klausyk, o mano 
briliantai! Pirmiausia gelbėk mano dėdę. 

- Už tavo briliantus gausi šiandien daugių daugiau- 
sia dvidešimt tūkstančių frankų. Ši suma dėdės Fišerio 
neišgelbėtų. Tad pasilaikyk geriau juos Hortenzijai. Rytoj 
pasimatysiu su maršalu. 

- Vargše tu mano! - sušuko baronienė, stverdama 
Hektorui už rankų ir bučiuodama jas. 

Tuo baigėsi visas barimas. Adelina siūlė savo 
briliantus, tėvas dovanojo juos Hortenzijai, o šis jo poelgis 
jai pasirodė toks kilnus, jog ji liko bejėgė. 

"Jis šeimininkas, galėtų čia viską pasiimti, o palieka 
man briliantus - jis tikras dievas! 

Taip galvojo moteris, kuri, tiesą pasakius, daugiau 
laimėjo savo švelnumu, negu kita piktu pavydu. 

Moralistas negalėtų užginčyti, kad Žmonės, kurie 
yra gerai išauklėti ir labai ydingi, apskritai yra daug meilesni 
už dorovingus žmones; kadangi jų sąžinę visada slegia 
koks nors nusikaltimas, tai, pataikaudami savo teisėjų 
silpnybėms, jie iš anksto stengiasi laimėti jų atlaidumą, ir 
dėl to taikomi puikiausiais žmonėmis. Nors ir tarp dorovin- 
gųjų yra labai žavių žmonių, bet dorybė manosi esanti tokia 
tobula pati savaime, jog atleidžia save nuo visų pastangų; 
kita vertus, tikrai dorovingi žmonės - nuo jų reikia skirti 
veidmainius - yra beveik visada šiek tiek nepatenkinti savo 
padėtimi; didžiojoje gyvenimo rinkoje jie tariasi esą ap- 
gaudinėja ni ir protarpiais svaidosi gaižiais žodeliais, kaip 
žmonės, kurie laiko save negana įvertintais. Štai kodėl 
baronas, kaltindamas save pražudęs šeimą, visomis iš- 
galėmis stengėsi pasirodyti prieš žmoną, vaikus ir pusse- 
serę Betą sąmojingas ir vylingai žavus. Pamatęs sūnų, 
atėjusį su Žmona Selestina Krevel, kuri tuo metu maitino 
mažytį Julo, jis pasirodė nepaprastai meilus Marčiai, 

apibėrė ją komplimentais - prie tokio maisto Selestinos 
tuštybė nebuvo pripratusi, nes net piniginga nuotaka retai 
kada pasitaiko tokia kasdieniška ir absoliučiai bespalvė. 
Senelis paėmė ant rankų vaikiūkštį, pabučiavo jį, pavadino 
nuostabiu, puikiu berniuku, kalbino taip, kaip čiauška su 
vaikais žindyvės, išpranašavo, kad šis bambliukas pranoks 
jį patį, probėgšmiais pagyrė sūnų ir grąžino kūdikį storulei 
normandei, einančiai auklės pareigas. 

Selestina susižvalgė su baroniene, tartum sakyda- 
ma: “Koks žavus žmogus!" Aišku, kad ji gynė šešurą nuo 
savo pačios tėvo antpuolių. 

Atvaidinęs meilingiausią šešurą ir senelį-Iepintojėlį, 
baronas išsivedė sūnų į sodą, norėdamas duoti jam keletą 
išmintingų patarimų, kaip laikytis būsimajame Rūmų posė- 
dyje dėl vieno opaus dalyko, iškilusio šį rytą. Jis sužavėjo 
jaunąjį advokatą savo pažiūrų įžvalgumu, sujaudino drau- 
gišku tonu, o ypač ta pagarba, kuri leido sūnui nuo šiol 
kalbėtis su tėvu kaip lygus su Nygiu. 

Viktorenas Julo buvo jaunas vyras, kaip tik toks, 
kokių prigamino 1830 metų revoliucija*: įsipolitikavęs iki 
ausų, siekiąs įgyvendinti savo vittis, tačiau slepiąs jas po 
apgaulingu griežtumu, baisiai kitiems pavydįs įsigytos šio- 
vės, svaidąsis tuščiomis frazėmis, užuot šaudąs taikliais 
žodžiais, prancūzų kalbos deimančiukais, tačiau gerai 
mokas laikytis ir pasipūtimą priimąs už orumą. Šitie žmonės 
- tikri vaikščiojantys karstai, nešioją savyje senų laikų 
prancūzą; kartais tas senasis prancūzas pabunda iir bando 
pramušti savo angliškąjį kevalą; bet jį sulaiko garbėtroška, 
ir jis bemeilija uždusti šiame karste. Toks karstas visuomet 
apsidaręs juoda gelumbe. 

- A, štai ir brolis! - tarė baronas Julo, pasitikdamas 
grafą ant svetainės slenksčio. 

Pabučiavęs būsimąjį velionio maršalo Monkornė 
įpėdinį, jis atsivedė įj į svetainę po ranka, reikšdamas jam 
pagarbą ir meilę. 

Šitas Prancūzijos peras, dėl kurtumo atleistas nuo 
dalyvavimo posėdžiuose, turėjo gražią, metų ataušintą 

galvą, jo žili plaukai dar buvo tokie vešlūs, jog skrybėlę 
nusiėmus jie likdavo lyg sulipę. Mažo ūgio, kresnas, bet 
dabar sulysęs, jis linksmai ir žvaliai nešė savo senatvės 
naštą, ir kadangi vis dar buvo nepaprastai judrus, tai, 
negalėdamas dabar nieko veikti, visą savo laiką skyrė 
skaitymui arba pasivaikščiojimams. Apie jo santūrų gyve- 
nimo būdą bylojo ir jo baltas veidas, ir laikysena, ir padori, 
protinga kalba. Jis neminėjo niekuomet nei karo, nei karo 
žygių; žinojo esąs per daug didis, kad dar būtų reikėję kelti 
save. Salonuose jis tenkinosi vienu vaidmeniu - būti visada 
paslaugiu moterų norams. 

- Kokie jūs linksmi, - tarė jis, pastebėjęs tą gyvą 
nuotaiką, kurią visados sukeldavo baronas savo 
šeimos ratelyje. - O tačiau Hortenzija dar neišleista už 
vyro, - pridūrė jis, pamatęs brolienės veide liūdesio še- 
šėlį. 

- Su tuo visada suspės! - sušuko jam į ausį Beta 
griausmingu balsu. 

- A, ir jūs čia, blogoji sėkla, nenorėjusi duoti žiedų! 
- atsakė jis juokdamasis. 

Forzheimo didvyris mėgo pusseserę Betą, nes tarp 
jų buvo daug ko bendra. Žmogus bemokslis, kilęs iš 
liaudies, kario sėkmę pasiekė vien savo drąsa. Sveikas 
protas atstojo jam išprusimą. Tyros garbės vyras, niekada 
nesusitepęs rankų, jis giedrai baigė savo gražų gyvenimą, 
lankydamasis šiame šeimos ratelyje, kuriame susitelkė visi 
jo mylimieji, visiškai nenutuokdamas apie savo brolio dar 
viešumon neiškilusį palaidumą. Niekas tiek, kiek jis, nesi- 
gėrėjo šia gražia šeimos santarve; čia niekuomet neat- 
sirasdavo nė mažiausios dingsties vaidams, čia broliai ir 
seserys mylėjo vienas kitą, net Selestina tuoj pat buvo 
priimta kaip sava šioje šeimoje. Todėl šaunusis senukas 
grafas retkarčiais pasiteiraudavo, kodėl nesirodo tėtušis 
Krevelis. '' Mano tėvas išvykęs į kaimą"',- rėkdavo jam į ausį 
Selestina. Šitą kartą jam buvo pasakyta, kad buvęs par- 
fiumerininkas esąs iškeliavęs. 

Šią - tvirtą šeimos vienybę matydama, ponia Julo 

pagalvojo: "Štai pati tikriausia laimė, ir kas drįstų ją iš mūsų 
paveržti?" 

Pastebėjęs, kad baronas šį vakarą itin geras jo 
numylėtinei Adelinai, generolas ėmė taip jį erzinti, kad 
baronas, bijodamas pasirodyti juokingas, visą savo meilų 
rūpestį nukreipė į marčią; per šeimyninius pietus savo 
lipšnias pagyras ir paslaugas jis visuomet skirdavo Selestinai, 
tikėdamasis per ją susigrąžinti tėtušį Krevelį ir priversti jį 
mesti piktumus. Kažin, ar būtų kas g:lėjęs, žiūrėdamas į šią 
šeimą, pagalvoti, kad tėvas priėjęs liepto galą, motina 
paskendusi neviltyje, sūnus apimtas didžiausio Aerimo dėl 
tėvo ateities, oduktė užsidegusi paveržti savotetos mylimąjį. 

Septintą valandą, pasinaudojęs proga, kad brolis, 
sūnus, žmona ir Hortenzija susėdo lošti visto, baronas 
išskubėjo į Operos teatrą paploti savo meilužei; su juo išėjo 
ir pusseserė Beta, gyvenanti Duajenė gatvėje; teisindamasi, 
kad jos kvartalas esąs nykus ir tuščias, Beta visuomet 
išnykdavo tuoj po pietų. Paryžiečiai sutiks, kad senmergė 
turėjo pagrindo buti atsargi. 

Palei senąjį Luvrą riogsanti namų grupė buvovienas 
tų protestų prieš sveiką protą, kuriuos prancūzai mėgsta 
kartais rodyti, lyg norėdami nuraminti Europą, kad jie nesą 
tokie gudrūs, kaip apie juos kalbama, ir kad nesą ko jų 
bijoti. Galimas dalykas, kad čia yra kokia didelė politinė 
mintis, nors mes toir nežinome. Taigi šio nūdienio Paryžiaus 
kampelio aprašymas nebus bergždžias darbas, nes vėliau 
sunku jį bus bejsivaizduoti, 0 mūsų palikuonys, kuriems 
Luvrą tikriausiai lemta pamatyti užbaigtą, nebenorės tikėti, 
kadnettrisdešimt šešerius metus Paryžiaus širdyje išsilaikė 
tokia barbarybė, tiesiai priešais rūmus, kuriuose trys 
dinastijos per tuos trisdešimt šešerius metus priiminėjo 
Prancūzijos ir Europos elitą. 

| Keleivis, patekęs į Paryžių nors kelioms dienoms, 
vaikštinėdamas po miestą, pastebės keliolika apgriuvusiais 
fasadais namų, išsirikiavusių nuo vartelių į Karuselės tiltą iki 
Muziejaus gatvės; savininkai šių namų nebetaiso, nes tas 
kvartalas buvo lieptas nugriauti, kai Napoleonas nutarė 

užbaigti Luvro statybą. Duajenė gatvė ir jos akla atšaka -tai 
vieninteliai keliai šiame tamsiame ir nykiame kvartale, gy- 
venamame veikiausiai vaiduoklių, nes čia niekuomet nepa- 
matysi nė vieno praeivio. Šios gatvės grindinys, daug 
žemesnis už gretimos Muziejaus gatvės grindinį, yra tame 
pačiame lygyje, kaip Fruamanto gatvė. Namai, palikę žemai 
jau dėl aikštės paaukštinimo, yra amžinai šešėlyje, krin- 
tančiame nuo aukštų Luvro galerijų, šioje pusėje tamsiai 
nugairintų šiaurės vėjo. Patamsiai tyla, ledinis šaltis, urviškas 
gilumas - viskas prisideda, kad šie namai būtų lyg kokios 
kriptos, gyvenami kapai. Kai važiuojate kabrioletu pro šį 
mirusį puskvartalį ir jūsų Žvilgsnis nuklysta į siaurą Duajenė 
gatvelę, jums stingsta širdis, ir jūs nejučiomis klausiate 
save, kas gali čia gyventi, kas dedasi čia vakarais, tada, kai 
ši gatvelė virsta galvažudžių landyne ir čia ima siausti visos 
Paryžiaus nuodėmės, prisidengusios nakties skraiste. Si 
jau ir taip baisi mintis nukrečia žmogų šiurpu, kai pamatai, 
kad šiuos vadinamuosius namus iš Rišeljė gatvės pusės 
supabalos, iš Tiuilri pusės - banguojančio grindinio akmenų 
jūra, iš galerijų pusės - maži sodeliai, niūrūs barakai, o iš 
senojo Luvro pusės - tašytų akmenų ir griuvėsių laukai. Ir 
atrodo, kad Henrikas III bei jo favoritai, ieškantys savo 
pamestų kelnių, ir Margaritos meilužiai, ieškantys savo 
nukirstų galvų, patekėjus mėnuliui šoka sarabandas šioje 
dykvietėje, virš kurios stūkso koplyčios skliautas, tartum 
liudijąs, jog katalikybė, tokia gaji Prancūzijoje, gali viską 
pergyventi. Štaijau mažne keturiasdešimt metų, kaip visomis 
savo išdaužytų sienų kiaurymėmis ir Žiojinčiomis angomis 
Luvras šaukia: "Pašalinkite šitas karpas nuo mano veido!" 
Buvo tikriausiai pripažinta naudinga ir reikalinga palikti šią 
galvažudžių lindynę, idant ji pačioje Paryžiaus širdyje sim- 
bolizuotų tą glaudžią skurdo ir prabangos sąjungą, kuria 
pasižymi sostinių karalienė. Štai kodėl šie šalti griuvėsiai, 
įvarę legitimistų laikraščiui* ligą, nuo kurios jis šiandien 
miršta, šie gėdingi Muziejaus gatvės barakai, gatvės par- 
davėjų medinių būdelių eilės, išsilaikys galbūt ilgiau ir 
sėkmingiau, negu trys valdovų dinastijos! 

Pigi butų nuoma šiuose namuose, pasmerktuose 
būti nugriautiems, suviliojo pusseserę Betą, ir ji įsikūrė čia 
1823 metais, nors ypatinga kvartalo būklė versdavo ją grįžti 
namo dar nesutemus. Kita vertus, ši būtinybė gerai derėjo 
su išlikusiu jos kaimišku įpročiu gulti ir keltis drauge su 
saule, dėl ko kaimo Žmonėms susidaro geroka šviesos ir 
kuro ekonomija. Taigi ji gyveno viename iš tų namų, iš 
kurių, nugriovus garsiuosius Kambasereso rūmus, atsivėrė 
vaizdas į aikštę. 

Tąakimirką, kaibaronas Julo išsodino savo žmonos 
pusseserę prie šito namo vartų, tardamas: "Sudiev, pusse- 
sere", tarp ekipažo ir sienos šmėkštelėjo, taip pat eidama 
vidun, jauna, smulkutė, liekna, gražutė moteris, labai ele- 
gantiškai apsitaisiusi, padvelkusi rinktiniais kvepalais. Ši 
dama, be jokio iš anksto apgalvoto tikslo, vien tik iš 
smalsumo pažiūrėti, kaip atrodo kaimynės giminaitis, skubiai 
Žvilgterėjo į baroną; bet palaidūną persmelkė tas gyvas 
įspūdis, kurį staiga pajunta visi paryžiečiai, kai sutinka 
gražią moterį, atitinkančią, kaip entomologai sako, jų Jesi- 
derata*, ir jis gudraudamas pradėjo iš lėto mautis pirštinę, 
neskubėjo sėsti į karietą, kad galėtų pateisinti savo delsimą 
ir žvilgsniu pasekti jauną moterį, kurios sijonas einant labai 
masinamai suposi ant geresnio daikto, negu tos bjaurios 
apgaulingos krinolinos. 

“Labai miela moterytė! - pagalvojo jis. - Neatsisa- 
kyčiau padaryti ją laimingą, nes ir man ji atneštų laimę". 

Kai nepažįstamoji atsidūrė ant laiptų į priešąkinius 
to namo butus, ji akies kampeliu pažvelgė į vartus, nors 
atsigręžti neatsigręžė, ir pamatė baroną ten pat, apstulbusį 
iš susižavėjimo, degantį geismu ir smalsumu. Vyro su- 
sižavėjimas tai tartum gėlės aromatas, kuriuo su didžiausiu 
malonumu pakvėpuoja kiekviena paryžietė, užtikusi šią 
gėlę savo kelyje. Net pareigingos ir dorovingos gražios 
moterys grįžta namo apsiblaususios, jei bevaikščiodamos 
nesusiskina kad ir mažos šių gėlių puokštelės. 


* Troškimas (Iot.) 

Jaunoji moteris skubiai užbėgo laiptais. Netrukus 
trečiajame aukšte atsidarėvieno buto langas, jame pasirodė 
nepažįstamoji; bet šalia jos stovėjo vyriškis; nuplikusi galva 
ir nelabai piktas jo žvilgsnis rodė, kad tai esama jos vyro. 
“Na ir gudrios tos nutrūktagalvės! - pagalvojo baronas. - 
Juk ji man tuo būdu parodo, kur gyvena. Tik truputį per 
staigiai... O dar tokiame kvartale! Atsargiau!'' 

Sėdęs į milordą, direktorius pakėlė galvą aukštyn, 
tą pačią akimirką Žmona su vyru skubiai pasitraukė nuo 
lango, tartum barono veidas būtų padaręs jiems mitologinės 
Medūzos galvos* įspūdį. 

"Atrodo, lyg jie mane pažintų, - pagalvojo baronas, 
- tokiu atveju viskas aišku". 

Tikrai, kai .„milordas įvažiavo į Muziejaus gatvę, 
baronas pasilenkė dar kartą žvilgterėti į nepažįstamąją ir 
pamatė ją vėl prie lango. Susigėdusi, kad buvo užklupta 
įsižiūrėjusi į būdą, po kuria sėdėjo jos garbintojas, jaunoji 
moteris staiga metėsi atgal. 

"Iš Ožkos sužinosiu, kas ji tokia", - nusprendė 
baronas. 

Valstybės patarėjo asmuo padarė, kaip buvo matyti, 
labai stiprų įspūdį šiai porai. 

- Bet juk tai baronas Julo, mano įstaiga jo žinyboje! 
- sušuko vyras, atsitraukdamas nuo lango. 

- Klausyk, Marnetai, ar tik ne jo pusseserė ta 
senmergė, kuri gyvena su tuo jaunu vyru kiemo gale, 
ketvirtame aukšte? Keista, kad męs sužinometaitik šiandien, 
ir visiškai atsitiktinai! 

- Panelė Fišer gyvena su jaunu vyru?.. - pakartojo 
valdininkas. - Bobų paistalai. Nedera taip Ilengvabūdiškai 
atsiliepti apie valstybės patarėjo giminaitę! Ministerijoje visi 
šoka pagal jo dūdelę. Klausyk, einam pagaliau valgyti, aš 
jau keturios valandos tavęs laukiu. 

Zavingoji ponia Marnef, neteisėta duktė grafo Mon- 
kornė, vieno garsiausių Napoleono bendražygių, buvo 
išleista už Karo ministerijos valdininkėlio, gavusio už tai 
dvidešimt tūkstančių frankų kraitį. Garsiojo generolo Iei- 

tenanto - o paskutiniais šešiais gyvenimo mėnesiais Pran- 
cūzijos maršalo - įtaka šis plunksnagraužys visai nelauktai 
buvo iškeltas į vyresniojo kanceliarijos raštvedžio vietą; bet 
kaip tik tuo momentu, kai jis turėjo buti paskirtas kancelia- 
rijos viršininko pavaduotoju, maršalo mirtis pakirto visus 
Marneto ir jo žmonos lūkesčius. Pono Marnefo kuklus 
turtelis, - panelės Valeri Forten kraitis jau buvo sutirpęs vyro 
rankose arba apmokantjo, valdininko, skolas, arba įsigyjant 
daiktų, būtinų viengungiui, kuriančiam šeimos židinį, - o 
svarbiausia - įgeidžiai gražutės moters, pripratusios paš 
motiną prie pomėgių ir nepanorusios jų atsisakyti, vertė šią 
porą kuo mažiau išleisti buto nuomai. Duajenė gatvė, esanti 
netoli nuo Karo ministerijos ir Paryžiaus centro, suviliojo 
ponus Marnefus, irtaip jie jau ketveri metai gyvenovienuose 
namuose su panele Fišer. 

Žanas Polis Stanislavas Marnefas priklausė tai 
valdininkų kategorijai, kurie netampa visiškais bukapročiais 
tik dėl to, kad jiems ypatingos jėgos teikia ištvirkimas. Šitas 
nukeipėlis skystais plaukais ir reta barzdele, išsekusiu, 
pablyškusiu, netiek raukšlėtu, kiek suvytusiu veidu, akiniais 
šarvuotomis akimis ir paraudusiais vokais, išklypusia eisena 
ir dar išklypesne laikysena buvo tokio tipo, kokio kiekvienas 
vaizduotųsi nusikaltėlį, patekusį į kaltinamųjų suolą už 
dorovės pažeidimą. 

Butas, kuriame gyveno ši šeima, viena iš tipiškų 
Paryžiaus šeimų, puikavosi savo melaginga prabanga, 
viešpataujančia dažnuose sostinės namuose. Svetainės * 
baldai, apmušti nublukusiu medvilniniu aksomu, gipsinės 
figūrėlės, imituojančios Florencijos bronzą, prasto darbo. 
sietynas, bet kaip nudažytas, su lieto stiklo rozetėmis; 
kilimas, kurio pigumas paaiškėjo vėliau, kai fabrikanto 
jaustos medvilnės kiekis pasidarė lengvai įžiūrimas; viskas, 
net užuolaidos, aiškiai bylojančios, kad vilnonis damastas 
žavės akį ne daugiau kaip trejus metus - visa tai, kaip 
apdriskęs elgeta prie bažnyčios durų, šaukte šaukė apie 
skurdą. 

Valgomasis, nerūpestingai tvarkomas vienintelės 

tarnaitės, panėšėjo į kokčias provincijos viešbučių valgo- 
mąsias sales: viskas čia buvo nešvaru ir nevalyvai tvarkoma. 

eimininko miegamasis niekuo nesiskyrė nuo stu- 
dentiško kambarėlio su viengungiška lovairviengungiškais 
baldais, nuskarusiais kaip ir pats šeimininkas; jis buvo 
tvarkomas vieną kartą per savaitę; šitas siaubingas kam- 
barys, kur viskas mėtėsi padrikai, kur senos sudėvėtos 
puskojinės kabojo ant ašutais kimštų kėdžių, kurių apmu- 
šaluose, dulkėms nugulus, vėl išryškėdavo gėlės, rodė, jog 
čia gyvena žmogus, abejingas savo šeimai, praleidžiąs 
laiką ne namie, o prie kortų stalo, kavinėse arba dar kur nors 
kitur. 

Tik šeimininkės miegamasis sudarė išimtį iš gėdingo 
nevalumo, darkančio kitus kambarius, kur užuolaidos buvo 
pageltusios nuo rūkalų dūmų ir dulkių, kur visur voliojosi 
žaisliukai, išmėtyti vaiko, matyt, palikto be jokios priežiūros. 
Valeri miegamasis ir buduaras buvo tame namo sparne, 
kuris jungė namą prie gatvės su tligeliu, prisiglaudusiu 
kiemo gilumoje prie kito pastato; kambariai, dailiai išmušti 
audeklu, apstatyti palisandriniais baldais, su minkštu kilimu 
ant grindų, liudijo, kad jų šeimininkė daili moteris ir, sakykime 
tiesiai, beveik vyrų išlaikytinė. Ant aksomu užtiesto Židinio 
atbrailos stovėjo madingas laikrodis. Ant mažos lentynėlės 
blizgėjo įvairūs niekučiai; kiniško porceliano žardinjerės 
puikavosi savo prabanga. Lova, tualeto stalelis, spinta su 
veidrodžiu, maža sofutė "dviem", būtini niekučiai - visa 
rodė šeimininkės pretenzingumą ir madingas užgaidas. 

Nors visos šios vertybės ir ši elegancija buvo trečios 
rūšies, nors viskas buvo atsilikę nuo mados treiais metais, 
tačiau net dendis prie nieko nebūtų galėjęs prikibti, nebent 
tiek, kad ši prabanga atsidavė miesčioniškumu. Čia niekur 
nebuvo justi meno, iškilnumo, atsirandančio tada, kai žmo- 
gus su skoniu moka pasirinkti sau daiktus. Socialinių 
mokslų daktaras iš keleto šių brangių juvelyrinių niekučių 
būtų tuojau pajutęs, kad juos atnešė niekas daugiau, kaip 
tik meilužis, šitas pusdievis, niekada nesirodantis, bet 
visada esantis ištekėjusios moters būste. 

Užteko pažiūrėti į pietus, kuriuos valgė vyras. žmo- 
nairvaikas, šiuos pietus, pavėluotus keturiomis valandomis, 
kad būtum supratęs, jog ši šeima pergyvena sunkiąfinansinę 
krizę, nes stalas yra tiksliausias paryžiečių šeimų gerovės 
rodiklis. Pupelių nuoviro daržovienė, gabalas veršienos su 
bulvėmis, apipiltas kažkokiu rusvu skysčiu vietoj padažo, 
pupelių patiekalas ir prastos rūšies vyšnios, visa paduota 
suskeldėjusiuose dubenyse, suvalgyta iš apdaužytų lėkščių 
skurdžiais, neskambančiais melchioro šaukštais ir šaku- 
tėmis, - nejau tai šitokių pietų buvo verta ši dailutė moteris? 
Baronas būtų apsiašarojęs, jei būtų šitai pamatęs. Ir pro 
dulsvąropinės stiklą buvo matyti, kad vynas bjaurios spalvos, 
perkamas litrais artimiausioje krautuvėlėje. Servetėlės ne- 
keistos jau visa savaitė. Žodžiu, viskas reiškė negarbingą 
skurdą, žmonos ir vyro abejingumą šeimos židiniui. Pa- 
viršutiniškiausias stebėtojas, žiūrėdamas į juos, būtų pa- 
sakęs, kad šitie du padarai yra pasiekę tą pragaištingą 
tašką, kai būtinybė verčia Žmogų griebtis kokios nors 
laimingos šelmystės. 

Pirmieji Valeri žodžiai vyrui turi, be to, paaiškinti, 
kodėl ji pavėlavo pietų, kuriuos jiems pagamino, matyt, 
savos naudos ieškanti atsidavusi virėja. 

- Samanonas sutinka paimti tavo vekselius tik už 
penkiasdešimt procentų ir, beto, garantijai reikalauja įgalio- 
jimo tavo algą pasiimti. 

Taigi skurdas, departamento direktoriaus namuose 
dar slepiamas ir dengiamas dvidešimt keturių tūkstančių 
frankų algos, neskaičiuojant premijinių pinigų, jo valdinio 
namuose buvo jau perėjęs paskutinę ribą. 

- Tai mano direktorių susičiupai, - tarė vyras, žiūrė- 
damas į žmoną. 

- Taip manau. - atsakė ji, nė kiek neišgąsdinta 
žodžio, paimto iš teatro kulisų žargono. 

- Ką mums daryti? - tęsė Marnefas. - Rytoj namų 
savininkas aprašydins visą mūsų turtą. O tavo tėvas dar 
susimanė mirti nesurašęs testamento! Dievaži, šitie Imperi- 
jos laikų Žmonės įsivaizduoja, kad jie nemirtingi kaip jų 
imperatorius. 65 


- Vargšas tėvas! - tarė ji. - Aš buvau jo vienintelis 
vaikas, irjis mane taip mylėjo! Grafienė tikriausiai sudegino 
testamentą. Juk negalėjo jis manęs užmiršti - mes tiek 
kartų gavome iš jo po tris ir keturis tūkstančius! 

- Mes skolingi namų savininkui už visus metus - 
pusantrotūkstančio frankų! Ar susidarys tiek užvisus mūsų 
baldus? That is the guestion!*, kaip pasakė Šekspyras. 

- Na, sudiev, katinėli, - tarė Valeri, teprarijusi vos 
kelis kąsnelius veršienos, iš kurios tarnaitė pirmiau išvirė 
buljoną vienam šauniam kareiviui, grįžusiam iš Alžyro. - 
Dideliam laivui plačių vandenų reikia. 

- Valeri, kur eini? - sušuko Marnefas, užstodamas 
Žmonai kelią. 

- Einu pas šeimininką, - atsakė ji, taisydamasi 
garbanas po savo gražia skrybėlaite. - O tu galėtum pri- 
sigretinti prie tos senos panos, jeigu ji iš tiesų tavo direk- 
toriaus giminaitė. 

Paryžiuje to paties namo gyventojai nieko nežino 
apie savo kaimynų visuomeninę padėtį; šis neabejotinas 
faktas aiškiausiai atspindi sūkuringą Paryžiaus gyvenimą; 
todėl lengva suprasti, kad valdininkas, kuris išeina kasdien 
anksti rytą į savo įstaigą, grįžta namo tik pietų, o paskui vėl 
išnyksta kiekvieną vakarą, ir moteris, pasinėrusi sostinės 
pramogose, gali nenumanyti, kad kažkur, kiemo gilumoje, 
ketvirtame aukšte, gyvena kažkokia senmergė, ypač jei 
šios Merginos įpročiai tokie kaip panelės Fišer. 

Su niekuo nesileisdama į kalbas, Lisbeta pirmoji 
visuose namuose eidavo rytais parsinešti pieno, duonos ir 
anglies, o guldavo vakare su saule; niekada negaudavo 
laiškų, niekada nieko pas save nepriiminėdavo, nebendrau- 
davo su kaimynais. Gyveno vieną tų anoniminių, vabzdiškų 
gyvenimų, pasitaikančių kai kuriuose Paryžiaus namuose, 
kur, pragyvenus ketverius Metus po vienu stogu, staiga 
sužinoma, kad penktame aukšte gyvena senukas, pa- 
žinojęs dar Volterą, Pilatrą de Rozjė, Božoną, Marselį, 

Molė, Sofi Arnu*, Frankliną ir Robespjerą. Tai, ką ponai 
Marnefai žinojo apie Lisbetą, galima paaiškinti iš dalies jų 
gyvenamojo kvartalo itin dideliu nuošalumu, iš dalies 
ryšiais, kuriuos skurdas privertė užmegzti su durininku bei 
jo Žmona; šių pastarųjų palankumas jiems buvo itin 
reikalingas, ir jie kuo rūpestingiausiai stengėsi jo neprarasti. 
Tuotarpu senmergės išdidumas, jos nešnekumas ir santū- 
rumas įnešė į durininkų santykius su ja perdėtą pagarbą ir 
oficialumą, kuriuo žemesnysis visada išreiškia nebylų savo 
nepasitenkinimą. Kita vertus, durininkai galvojo, kad šiame 
kazuse, kaip sakoma teisme, jie lygūs su gyventoja, kuri 
mokavos du šimtus penkiasdešimtfrankų metinės nuomos. 
O kadangi pusseserės Betos paslaptis, patikėta jaunajai 
giminaitei Hortenzijai, atitiko tikrovę, tai kiekvienas supras, 
kad durininkei buvo puiki proga per kelis širdingus pokalbius 
su Marnefais, tik truputį padilginant liežuvį, apšmeižti panelę 
Fišer. 

Paėmusi žvakidę iš garbingosios ponios Olivjė, 
namų durininkės, senmergė visų pirma nuėjo pažiūrėti, ar 
šviesu mansardos languose virš jos butuko. Sią valandą, 
net ir liepos mėnesį, kiemo gilumoje buvo taip tamsu, kad 
senmergė negalėjo atsigulti be žiburio. 

- O, būkite rami, ponas Steinbokas namie, jis net 
išėjęs nebuvo, - klastingai pasakė ponia Olivjė. 

Senmergė nutylėjo. Ji dar tebebuvo kaimietė ta 
prasme, kad visiškai nepaisė, ką sako apie ją prašalaičiai; 
kaip kaimiečiai mato tik savo kaimelį, taip ir ji skaitėsi 
tik su tuo siauru rateliu, kuriame sukosi. Tad ryžtingai kopė 
laiptais ne į savo butelį, 0 į mansardą. Ir štai dėl ko. 
Valgydama desertą, ji įsidėjo į krepšelį šiek tiek vaisių ir 
saldumynų savo mylimajam ir dabar skubėjo jį pavaišinti 
jais, lygiai kaip kuri kita senmergė būtų parnešusi gardų 
kąsnelį savo šuniukui. 

Hortenzijos svajonių herojus, išblyškęs, šviesia- 
plaukis jaunuolis, apsirengęs darbo palaidine, sėdėjo prie 
varstoto, apdėlioto raižymo įrankiais, raudonu vašku, stekais, 
neužbaigtais cokolių maketais, vario liejiniais, prie mažos 

lemputės, kurios silpna šviesa, perėjusi pro stiklinį rutulį, 
sklidiną vandens, skleidėsi sustiprėjusi. Jis turėjo rankose 
vaškinį nedidelės grupės modelį ir apžiūrinėjo jį atidžiai, 
kaip menininkas, pasinėręs į darbą. 

- Štai, Venceslavai, ką aš jums atnešiau, - tarė 
panelė Fišer, pastatydama ant varstoto kampo žvakidę. 

Paskui atsargiai išėmė iš krepšelio skanėstus ir 
vaisius. 

- Jūs labai gera, panele, - liūdnu balsu atsakė 
nelaimingasis tremtinys. 

- Vaisiai jus atgaivins, mano vargšas vaikeli. Jūs 
nusikamuosite, šitaip dirbdamas, ne tokiam šiurkščiam 
amatui esate sutvertas. 

Venceslavas Steinbokas su nuostaba pažvelgė į 
senmergę. 

- Na valgykite, - atžagariai tęsė ji. - Ko Čia spoksote 
į Mane kaip į kokią savo figūrą, kai ji jums patinka? 

Gavęs tą savotišką žodžių antausį, Steinbokas 
liovėsistebėjęsis, nes vėl atpažino savosijonuotą mentorių*, 
kurio švelnumas jį kiekvieną kartą sutrikdydavo - taip jis 
buvo pripratęs prie šiurkštaus elgesio. Kaip kai kurie 
šviesiaplaukiai, Steinbokas atrodė penkeriais ar šešeriais 
metais jaunesnis, nors jam jau buvo dvidešimt devyneri 
metai; kas pamatydavo jo jauną, šiek tiek pavytusį nuo 
tremtyje patirto nuovargio ir skurdo veidą šalia išdžiūvusios 
ir šiurkščios Betos fizionomijos, nenoromis pagalvodavo, 
kad gamta suklydo, paskirdama jiems lytį. Venceslavas 
atsikėlė nuo varstoto ir sudribo į seną Liudviko XV stiliaus 
fotelį, apmuštą geltonu pliušu; jam, matyt, norėjosi pailsėti. 
Tada senmergė paėmė vieną renklodą ir meiliai padavė 
savo draugui. 

- Ačiū, - tarė jis, imdamas slyvą. 

- Pavargote? - paklausė ji, duodama jam antrą 
slyvą. 

- Pavargau, bet tik ne nuo darbo, o nuo gyvenimo, 
- atsakė jis. 

- Kas čia per mintys! - tarė ji su kažkokiu kartėliu. - 


68 


Nejau jūs neturite gerosios fėjos, Kuri rūpinasi jumis? - 
kalbėjo ji, vaišindama jį saldumynais ir stebėdama, kaip 
gardžiai jis valgo. - Matote, ir pietaudama pas pusseserę, 
aš galvoju apie jus... 

- Žinau, - tarė jis, mesdamas į Lisbetą meilų ir kartu 
gailų žvilgsnį, - jei ne jūs, manęs jau seniai pasaulyje 
nebūtų; bet brangioji panele, menininkams reikia pramo- 


- Ak šit kaip!.. - sušuko Lisbeta, neleisdama jam 
užbaigti ir, įsirėmusi į šonus, įsmeigė į jį iepsnojančias akis. 
- Norite prarasti savo sveikatą Paryžiaus padugnėse, kaip 
daugumas tų amatininkų, kurie baigia gyvenimą ligoninėje! 
Ne, ne! Pirmiausia susikraukite turtą ir, kai turėsite rentą, 
galėsite linksmintis, vaikeli. Tada užteks pinigo ir daktarams, 
ir malonumams, ak, jūs, palaidūne! 

Venceslavą Steinboką pritrenkė ši žodžių papliūpa 
bei žvilgsniai, skrodžiantys jį magnetine liepsna, ir jis nuleido 
galvą. Net kandžiausias liežuvautojas, stebėdamas šios 
scenos pradžią, būtų supratęs, kad Olivjė porelės paleistas 
šmeižtas apie panelę Fišer yra melagingas. Visa - ir kalbos 
tonas, ir mostai, ir šitų dviejų būtybių žvilgsniai - liudijo 
jųdviejų santykių tyrumą. Senosios merginos jausmas Ven- 
ceslavui reiškėsi šiurkščia, bet užtat tikrai motiniška meile. 
Jaunuolis, kaip pagarbus sūnus, nuolankiai kentė tą moti- 
nišką tironiją. Šita keista draugystė ėjo, matyt, iš to, kad 
galingos valios prigimtis čia be paliovos veikė silpną ir 
nepastovų slavišką charakterį, dėl kurio slavai parodo 
didvyriškos drąsos mūšio lauke, bet gyvenime yra nejsi- 
išglebimo priežastys turėtų sudominti fiziologus, kadangi 
politikos sričiai fiziologai reiškia tą patį, ką entomologai 
žemės ūkiui. 

- Ojei mirsiu, nespėjęs praturtėti? - liūdnai paklausė 
Venceslavas. 

- Mirsite?! - sušuko senmergė. - O ne, mirti aš jums 
neleisiu. Man pakaks gyvybės dviem, ir aš perpilsiu jums į 
gyslas savo kraujo, jei reikės. 

Kai Steinbokas išgirdo šiuos aistringus ir naivius 
žodžius, jam akys paplūdo ašaromis. 

- Neliūdėkite, mielasis Venceslavai, - toliau kalbėjo 
susijaudinusi Lisbeta. - Klausykite, man rodos, jūsų ant- 
spaudas padarė malonų įspūdį mano giminaitei Hortenzijai. 
Palaukite, aš pasistengsiu, kad jūs gerai parduotumėte 
savo bronzinę grupę, tada būsite atsiskaitęs su manimi, 
darysite, ką norėsite, būsite laisvas! Na, nusišypsokite galų 
gale!.. 

- Niekada neįstengsiu jums atsilyginti, panele, - 
atsakė vargšas emigrantas. 

- O kodėl?.. - paklausė Vogėzų kaimietė, gindama 
livonietį nuo pačios savęs. 

- Todėl, kad jūs ne tik maitinote mane, davėte man 
butą, rūpinotės varge, bet ir įkvėpėte man jėgų! Padarėte 
mane tuo, kuo esu; dažnai buvote man griežta ir vertėte 
mane kentėti... 

- Aš? - tarė senmergė. - Ir vėl pradėsite taukšti 
nesąmones apie poeziją, apie meną, laužyti pirštus, grąžyti 
rankas, postringaudamas apie grožio idealą ir kitas jūsų 
šiaurės kvailystes. Grožis nevertas tvirtybės, o tvirtybė - tai 
aš. Jūsų vaizduotė turtinga? Baisus čia daiktas! Aš taip pat 
turiu vaizduotę... Bet kas iš to, kad ten, sieloj, mes kažko 
turim, jei išto mums jokios naudos? Žmonės, turį vaizduotę, 
nenueis taip toli, kaip tie, kurie jos neturi, bet užtat moka 
veikti... Ne svajoti reikia, o dirbti. Ką gero padirbote, kai 
išėjau?.. 

- O ką sakė jūsų gražioji giminaitė? 

- Kas jums sakė, kad ji graži? - gyvai paklausė 
Lisbeta su tokia priegaide, tartum būtų urzgusi pavydi tigrė. 

- Nagi jūs pati! 

- Mat norėjau pamatyti, kokia bus jūsų išraiška, kai 
išgirsite! Atrodo, užsigeidėte paskui sijonus bėgioti? Patinka 
moterys, tai ką gi, lipdykite jas, įkūnykite savo troškimus 
bronzoje, tačiau teks dar kurį laiką apsieiti be meiliųjų 
pramogų, 0 ypač be mano giminaitės, drauguži. Toks 
paukštelis ne jūsų nosiai! Šitai merginai reikia vyro su 

šešiasdešimt tūkstančių frankų renta... Ir toks jau atsira- 
do... Žiū, nagi lova dar nepaklota! - tarė ji, pažvelgusi į 
gretimą kambarį. - O, vargšas katinėli, aš jus užmiršau... 

Energingoji mergina tuoj nusimovė pirštinaites, 
nusimetė apsiaustą, skrybėlę ir kaip tarnaitė vikriai sutvarkė 
kuklią dailininko lovą. Šituo besikaitaliojančiu šiurkštumu, 
beveik žiaurumu ir gerumu galbūt ir galima išaiškinti tą 
galią, kurią Lisbeta įgijo šiam žmogui, pavertusi jį savo 
nuosavybe. Ar gyvenimas neprisiriša mūsų, šitaip kaita- 
liodamas gėrį ir blogį? Jei livonietis savo gyvenime būtų 
sutikęs ne Lisbetą Fišer, o ponią Marne, ši įteikli globėja 
būtų nuvedusi jį purvinu ir gėdingu keliu, ir jis būtų žuvęs. 
Būtų tikriausiai metęs dirbti, ir jame nebūtų prabudęs 
menininkas. Nors jam įkyrėjo griežta, gobši senmergė, bet 
protas sakė, kad geriau ši geležinė ranka, bet ne tingus ir 
pragaištingas gyvenimas, kaip kai kurių jo tautiečių. 

Štai įvykis, sujungęs moters energiją ir vyro silpnybę, 
- atvejis, prieštaraująs sveikam protui, bet, sakoma, dažnas 
Lenkijoje. 

Tai nutiko 1833 metais. Kartą apie pirmą valandą 
nakties panelė Fišer, kuri, turėdama daug darbo, dažnai 
sėdėdavo naktimis, pajuto staiga stiprų smalkių kvapą ir 
išgirdo mirštančiojo dejavimą. Smalkių kvapas ir kriokimas 
ėjo iš mansardos, esančios kaip tik virš jos dviejų kambarėlių. 
Jai blykstelėjo mintis, kad bando nusižudyti jaunuolis, 
neseniai atsikraustęs į tuos namus ir apsigyvenęs mansar- 
doje, kuri trejuš metus išstovėjo neišnuomota. Nuskubėjusi 
aukštyn, šita stipri lotaringietė, įsirėmusi į duris pečiais, 
išvertė jas ir pamatė ant sudedamosios lovos naująjį man- 
sardos gyventoją, tampomą priešmirtinių traukulių. Ji už- 
gesino krosnelėje smilkstančias anglis. Pro atviras duris 
siūbtelėjo oras - jaunuolis buvo išgelbėtas. Paskui, pa- 
guldžiusi jį kaip ligonį ir palaukusi, kol užmigs, Lisbeta 
apsidairė aplink ir "suprato, kad savižudybės priežastis 
buvo baisus skurdas: abiejuose mansardos kambarėliuose 
testovėjo prastas stalelis, sudedamoji lova ir dvi kėdės. 

Ant stalo gulėjo raštelis, ir Lisbeta perskaitė įį: 

Esu grafas Vencesiavas Steinbokas, gimęs Livo- 
nijoje, Preilių mieste. 

Dė! mano mirties prašau nieko nekaltinti; mano 
savižudybės priežastis pasakyta šiais Kosciuškos žodžiais: 
Finis Poloniae!* 

Narsiojo Karolio XII generolo vaikaitis nenorėjo 
elgetauti. Silpnas kūno sudėjimas neleido man stoti į karo 
tarnybą, o vakar pasibaigė šimtas talerių, su kuriais atvykau 
iš Drezdeno į Paryžių. Stalo stalčiuje palieku dvidešimt 
penkis frankus. Tai mano skola šeimininkui už butą. 

Giminių neturiu, ir mano mirtis nieko nesujaudins. 
Prašau savo tautiečius nekaltinti Prancūzijos valdžios. Nepri- 
sistačiau jai kaip tremtinys, nieko neprašiau, nebendravau 
su kitais emigrantais, Paryžiuje manęs niekas nepažįsta. 

Mirštu kaip tikras krikščionis. Teatleidžia Dievas 
paskutiniajam Steinbokui! 

Venceslavas. 


Panelę Fišer iki sielos gelmių sujaudino sąži- 
ningumas žmogaus, pasiryžusio mirti ir neužmiršusio 
sumokėti buto nuomos; ji atidarė stalčių ir iš tikrųjų rado 
penkias monetas po penkis frankus. 

- Vargšas jaunuolis! - sušuko ji. - Nėra pasaulyje 
žmogaus, kuriam jis rūpėtų. 

Ji grįžo į savo butuką, pasiėmė siuvinį, vėl užlipo į 
mansardąiratsisėdo dirbti, budėdama prie Livonijos didiko. 
Galima įsivaizduoti, kaip nustebo emigrantas, kai pramerkęs 
akis išvydo lovos galvūgalyje sėdinčią moterį; jis pagalvojo, 
kad sapnuoja. Tuo tarpu senmergė, sėdėdama ir siūdama 
auksinius akselbantus, davė sau žodį, kad paims savo 
globon šį vargšą jaunuolį, kuriuo miegančiu ji gėrėjosi. Kai 
jaunasis grafas visai išsibudino, Lisbeta pasistengė įkvėpti 
jam drąsos ir pradėjo klausinėti, norėdama sužinoti, kokį 
darbą galima būtų jam surasti. Papasakojęs savo gyvenimo 
istoriją, Venceslavas pridūrė, kad ankstyvesnę savo darbo 

vietą jis buvo gavęs dėl pripažintų menininko gabumų, 
visada jautęs potraukį į skulptūrą, bet jam. Žmogui, netu- 
rinčiam jokių lėšų, skulptūros studijoms reikalingas laikas 
atrodęs per ilgas, 0 šiuo metu jis iš viso esąs per silpnas 
imtis rankų darbo ar didžiosios skulptūros. Šis pasakojimas 
buvo kinų kalba Lisbetai Fišer. Ji atsakė šiam nelaimingajam, 
kad Paryžius teikiąs tiek galimybių, jog Žmogus, pasiryžęs 
dirbti, turįs jame išgyventi. Drąsūs Žmonės niekada nežūstą 
Paryžiuje, reikią tik ištekti kantrybės. 

- Štai aš, tik vargdienė mergaitė, kaimietė, o suge- 
bėjau susikurti nepriklausomą gyvenimą, - pridūrė ji baig- 
dama. - Paklausykite manęs. Jei iš tikrųjų norite rimtai dirbti, 
aš turiu šiek tiek santaupų ir galiu paskolinti jums kas 
mėnesį tiek pinigų, kiek reikia pragyventi, bet gyventi 
kukliai, nelėbauti, nevaliūkauti. Paryžiuje galima papietauti 
už dvidešimt penkis sū, O pusryčius aš paruošiu jums 
kiekvieną rytą kartu su savaisiais. Pagaliau parūpinsiu jums 
baldų ir apmokėsiu mokslą, kokio jums reikės. Už tai jūs 
išduosite man pagal reikalaujamą formą raštelius, kad 
gavote pinigus, kuriuos dėl jūsų išleisiu. O kai praturtėsite, 
viską grąžinsite. Bet jei nedirbsite. tai aš nelaikysiu pareiga 
rūpintis jumis ir pamesiu jus! 

- Ak! - sušuko nelaimingasis, dar tebejausdamas 
pirmojo susidūrimo su mirtimi kartėlį. - Ne veltui visų šalių 
emigrantai veržiasi į Prancūziją - kaip vėlės, kenčiančios 
skaistykloje, į rojų. Kokia nuostabi tauta! Čia kiekviename 
žingsnyje, net ir tokioje mansardoje kaip šita, rasi pagalbą, 
kilnią širdį! Jūs būsite man viskas, brangioji geradare, o aš 
- jūsų vergas! Būkite man draugė! - tarė jis su besaikiu 
lipšnumu, įprastu lenkams, kurie dėl to visai neteisingai 
kaltinami vergiškumu. 

- One! Esu per daug pavydi, irjūs būsite nelaimingas 
su manim; bet aš mielai būsiu, na, kaip čia pasakius, jūsų 
gera bičiulė, - atsakė Lisbeta. 

- Okad žinotumėt, kaip karštai šaukiausi aš kokios 
nors gyvos būtybės - kad ir tirono, - kuriai aš rūpėčiau, kai 
vienišas klajojau po šitą tuščią Paryžių! - kalbėjo Venceslavas. 

- Svajojau net apie-Sibirą, į kurį mane ištremtų caras, jei 
grįžčiau. Būkite mano apvaizda... Dirbsiu, būsiu geresnis, 
negu esu, nors iš manęs neblogas vaikinas. 

- Ar prižadate daryti visa, ką liepsiu? - paklausė 
Lisbeta. 

- Taip!.. 

- Na gerai, tada būsite man sūnus, - tarė ji linksmai. 
- Vadinas, dabar aš turiu sūnelį, prisikėlusį iš numirusių! Tai 
štai, pradedame. Einu nupirkti maisto, ojūs apsirenkite; kai 
pastuksensiu šluotkočiu į lubas, ateikite pusryčių. 

Kitą dieną, nunešusi atliktą darbą savo darbda- 
viams, panelė Fišer išsiklausinėjo, kaip gyvena Paryžiuje 
skulptoriai. Besiteiraudama surado Florano ir Šanoro ateljė, 
specialią firmą, liedinančią ir kalančią brangius bronzinius 
dirbinius ir prašmatnius sidabrinius servizus. Ji nusivedė 
ten Steinboką ir paprašė priimti jį mokytis skulptūros, 
didžiai visus nustebindama savo prašymu, nes čia buvo 
atliekami užsakymai pagal garsiausių dailininkų modelius, 
bet nebuvo mokoma skulptūros. Tačiau atkakli ir užsispyrusi 
senmergė įtaisė savo globotinį ornamentų piešėju. Stein- 
bokas labai greitai įgudo modeliuoti ornamentus, parodė 
kūrybinės iniciatyvos, pasireiškė aiškiu talentu. Penkis 
mėnesius pasimokęs metalo kalėju, jis susipažino su gar- 
siuoju Stidmanu, svarbiausiuoju Florano firmos skulptoriumi. 
Baigiantis antriesiems metams, Venceslavas pralenkė savo 
mokytoją; tačiau per pustrečių Metų santaupos, kurioms 
surinkti senmergei reikėjo šešiolikos metų, dedant monetą 
prie monetos, buvo išleistos iki paskutinio franko. Du tūks- 
tančiai penki šimtai frankų auksu! Sima, kurią ji vylėsi 
atidėsianti gauti rentai iki gyvos galvos! Kuojivirto? Kažkokio 
Ilenko vekseliu. Ir todėl šiuo metu Lisbetai teko vėl dirbti taip, 
kaip jaunystėje, kad turėtų iš ko toliau mokėti livoniečio 
išlaidas. Kai ji pamatė, kad vietoj auksinių. monetų jos 
rankose teliko popieriaus lakštelis, netekusi galvos, nubėgo 
pasitarti su ponu Rivė, per penkiolika metų tapusiu savo 
pirmosios ir. nagingiausios siuvinėtojos patarėju ir draugu. 
Patyręs šią avantiūrą, ponas Rivė išbarė Lisbetą. išvadino 

ją beprote, iškoneveikė emigrantus, kurie įvairiausiomis 
machinacijomis siekią atgauti savo tėvynę ir trukdą klestėti 
prekybai, ardą Prancūzijos ramybę; galų gale prikalbėjo 
senmergę pareikalauti, prekybiškai tariant, garantijų. 

- Šitas žaliūkas gali duoti jums vieną vienintelę 
garantiją - savo laisvę, - tarė ponas Rivė. 

Ponas Achilas Rivė buvo komercinio tribunolo teisė- 
jas. 

- Otai ne juokai svetimšaliui, - tęsė jis. - Prancūzas 
atsėdi penkerius metus kalėjime už skolas, o paskui išeina 
iš kalėjimo, tiesa, skolų nesumokėjęs, bet tada jau niekas 
ir neprivers jo sumokėti, nebent tik sąžinė, na, bet ši 
visuomet palieka jį ramybėje; o svetimšalis iš kalėjimo 
neišeis. Duokite man savo vekselį, jūs perleisite jį mano 
buhalteriui, šisai jį protestuos ir iškels jums abiems ieškinį, 
išsirūpins, kad byla atsidurtų teisme, teismas priims spren- 
dimą dėl laisvės atėmimo už skolas; ir kai viskas bus 
sutvarkyta, pasirašys slaptą aktą, anuliuojantį jo ieškinį. 
Šitokiu atveju jums augs palūkanos, ir jūs visada turėsite 
rankose užtaisytą pistoletą savo lenkui. 

Senmergė sutiko, kad būtų paleisti į darbą įstatymai, 
O savo globotiniui pasakė nesirūpinti dėl šios procedūros, . 
ji esanti daroma vien tam, kad būtų duotos garantijos 
vienam palūkininkui, sutinkančiam paskolinti jiems šiek tiek 
pinigų. Sitą gudrybę sugalvojotaip pat genialusis komercinio 
tribunolo teisėjo protas. Naivus menininkas, aklai pasitikįs 
savo geradare, užsidegė žŽyminiais popieriais pypkę - jis 
rūkė, kaip rūko visi tie, kuriems tenka narkotikais slopinti 
sielvartus ar energijos perteklių. Vieną gražią dieną ponas 
Rivė parodė panelei Fišer pluoštą dokumentų ir pareiškė: 

- Darykite su savo Venceslavu Steinboku, ką norite, 
jis visiškai supančiotas, galite per dvidešimt keturias 
valandas įgrūsti jį į Kliši iki gyvenimo pabaigos. 

Šis garbus ir sąžiningas komercinio tribunolo 
teisėjas patyrė tą dieną savotišką pasitenkinimą, kurį žmo- 
gus jaučia, kai yra tikras, jog atliko blogą gerą darbą. 
Paryžiuje geradarystė pasireiškia tokiais įvairiais būdais, 

kad šis keistas pasakymas atitinka vieną jos atmainą. 
Įpainiojus livonietį į komercinio tribunolo procedūros pinkles, 
reikėjo dabar priversti jį užsimokėti skolą, kadangi 
gerbiamajam komersantui Venceslavas Steinbokas buvo 
sukčius. Jo akimis žiūrint, širdis, sąžiningumas, poezija - tai 
piniginių reikalų stichinės nelaimės. Norėdamas padėti šitai 
vargšei paneleiFišer, kuri, kaip jis apibūdino, buvo kažkokio 
Ilenkpalaikio apmulkinta, ponas Rivė aplankė turtinguosius 
fabrikantus, iš kurių Steinbokas jau buvo išėjęs. Kai galionų 
dirbtuvės savininkas atėjo pas juos sužinoti, kas per vienas 
tas lenkas emigrantas, kažkoks Steinbokas, tai Šanoro 
kabinete sėdėjo tas pats Stidmanas, kuris, padedamas 
įžymių Paryžiaus dailininkų auksakalių, iškėlė prancūzų 
juvelyrinį meną į tokią tobulybę, kad jis pajėgia šian- 
dien lenktyniauti su florentiečių ir Renesanso meistrų 
menu. 

- Kažkoks Steinbokas? Apie ką jūs kalbate? - 
sušuko pašaipiai Stidmanas. - Ar tai kartais nėra tas jaunas 
livonietis, mano buvęs mokinys? Žinokite, pone, jis - didis 
menininkas. Sakoma, kad aš įsivaizduoju esąs pats velnias, 
o šitam vargšui vyrukui nė į galvą neateina, kad jis gali tapti 
dievu... 

- O! - tarė Rivė patenkintas. 

Paskui pridūrė: 

- Nors jūs įžūlokai kalbate su žmogumi, kuris turi 
garbės būti Senos tribunolo teisėjas... 

- Atleiskite, konsule!..* - nutraukė jį Stidmanas, 
atiduodamas jam kariškai pagarbą. 

- „Tačiau aš labai džiaugsiuosi dėl to, ką dabar 
pasakėte. Vadinas, šis jaunuolis galės kada nors uždirbti 
pinigų?.. 

- Žinoma, - patikino senis Šanoras, - bet jis turi 
dirbti; vaikinas būtų jau gerokai pinigo susikalęs, jei būtų 
pas mus pasilikęs. Betką padarysi? Menininkams nepaken- 
čiama būti priklausomiems. 

- Jie Žino savo vertę ir savo didybę, - atsakė 
Stidmanas. - Negaliu peikti Venceslavo, kad jis eina savo 

keliu, stengiasi pelnyti gerą vardą ir nori tapti dideliu 
žmogumi. Tai jo teisė! O tačiau aš daug praradau, kai jis 
nuo manęs atsiskyrė! 

- Matote! - sušuko ponas Rivė. - Štai kokios gelton- 
snapių pretenzijos, vos išsiritus iš mokyklos suolo... Ne, 
vyručiai, apsirūpinkite pirmiausia renta, o paskiau jau vaiky- 
kitės garbės! 

- Bet, dėdama pinigą prie pinigo, genda menininko 
ranka! - atsakė Stidmanas. - Garbė turi mums atnešti turtą. 

- Ką su jais padarysi! - kreipėsi Šanoras į Rivė. - 
Nejau pririši... 

- Jie nugrauš ir virvę! - atšovė Stidmanas. 

- Visų šitų ponų užgaidos, -tarė Šanoras, žiūrėdamas 
į Stidmaną, - ne mažesnės už jų talentą. Jie išleidžia 
baisybę pinigų, laiko loretes, švaisto pinigus į visas puses, 
jiems nebelieka laiko dirbti; pradeda nebepaisyti mūsų 
užsakymų, ir mes gauname kreiptis į amatininkus, kurie, 
žinoma, jų neverti, bet pralobsta. Paskui ponai dailininkai 
skundžiasi sunkiais laikais. O pakaktų tik jiems būti stro- 
pesniems, ir jie aukso kalnus uždirbtų... 

- Jūs primenate man, senasis bambekli, tąikirevoliu- 
cinių laikų knygų pirklį, - tarė Stidmanas, - kuris sakydavo: 
“O! Jeigalėčiau Monteskjė, Volterą ir Ruso laikyti užrakintus 
be skatiko palėpėje, įkišęs jų kelnes į komodą, kokių jie 
man puikių knygučių prirašytų, iš jų aš susikraučiau 
didžiausią turtą!'' Jei meno kūrinius galima būtų kalti kaip 
vinis, tada juos gamintų kiekvienas gizelis... Duokite man 
tūkstantį frankų ir nutilkite! 

Žmogėnas parėjo namo džiaugdamasis dėlvargšės 
panelės Fišer; ji ateidavo pas jį pietų pirmadieniais ir dabar 
jau laukė jo grįžtant. 

- Jei jums pasiseks priversti savo lenką dirbti, - 
pareiškė jis, - tai pasirodysite šiuo atveju turinti daugiau 
laimės nei proto ir atgausite viską - ir procentus, ir išlaidas, 
ir kapitalą. Šitas lenkas talentingas, jis sugebės užsidirbti. 
Tik paslėpkite jo kelnes ir batus, neleiskite jam bėgioti po 
visokias “La Šomjer"* ir po Notr Dam de Loret kvartalą! 

Laikykite jį pažabotą! Jei nesiimsite šių atsargumo priemonių, 
tai jūsų skulptorius ims bastytis. O kad jūs žinotumėte, ką 
reiškia dailininkų kalba bastytis! Tikras siaubas! Man ką tik 
pasakojo, kad tada jie per vieną dieną prašvilpia tūkstantį 
frankų. 

Venceslavoir Lisbetos santykiams šitas įvykis turėjo 
baisių padarinių. Geradarė, pamačiusi, kad jos kapitalui 
iškilo pavojus, - 0 jai dažnai pasirodydavo, kad jis ir visai 
prarastas, - nuodijo tremtinio duoną karčiais kaip pelynai 
priekaištais. Geroji motina virto pamote, koneveikė vargšą 
posūnį, kankino jį ir priekaištavo, kad negana sparčiai 
dirbąs, kad apskritai pasirinkęs per daug sunkią profesiją. 
Ji niekaip negalėjo patikėti, kad raudono vaško modeliai, 
figūrėlės, ornamentų projektai, eskizai galį turėti vertę. 
Paskui, apgailėdama savo griežtą elgesį, stengdavosi iš- 
dildyti šį įspūdį dvigubu rūpestingumu, švelnumu ir atidumu. 
Vargšas jaunuolis, ką tik dejavęs, kad priklauso nuo šitos 
furijos, kad yra kažkokios Vogėzų kaimietės valdžioje, 
staiga turėdavo žavėtis jos meilumu ir motiniška globa, 
taikoma, tiesa, tik jo būties fizinei ir materialinei pusei. Jis 
elgėsi it moteris, kuri už trumpos susitaikymo akimirkos 
glamones atleidžia blogą visos savaitės elgesį. Taigi šita 
silpna prigimtis pateko į neribotą panelės Fišer valdžią. 
Troškimas viešpatauti, glūdėjęs senmergės širdyje tik ge- 
malu, staiga plačiai išsikerojo. Ji galėjo patenkinti savo 
garbėtrošką ir veikimo aistrą: ar nepriklausė jai būtybė, 
kurią galėjo barti, komanduoti, glamonėti, padarytitaimingą, 
nesibaimindama jokios konkurencijos? Taigi dabar lygia 
greta pasireiškė ir gerieji, ir blogieji jos charakterio bruožai. 
Nors kartais ji kankindavo vargšą dailininką, užtat vėliau 
išpirkdavo savo elgesį tokiu lipšnumu, kad galima buvo įį 
prilyginti švelniausiai laukų gėlei; džiaugėsi, kad jam nieko 
netrūksta, ir buvo pasiruošusi už jį gyvybę atiduoti. Vence- 
slavas tuo buvo tikras. Kaip visos taurios sielos, vargšas 
vaikinas užmiršdavo jam daromą skriaudą ir šios merginos 
ydas. Be to, ji išsipasakojo jam savo gyvenimą, tartum 
norėdama pateisinti savo laukinį būdą, ir dėltojis atsimindavo 

tik jos geradarybes. Vieną kartą senmergė, įtūžusi, kam 
Venceslavas, užuot dirbęs, išėjo pasivaikščioti, ištaisė jam 
sceną. 

- Jūs priklausote man! - pareiškė ji. - Jei esate 
padorus žmogus, turite stengtis kuo greičiausiai grąžinti 
man, ką esate skolingas... 

Bajoras, kuriam užvirė Steinbokų kraujas, išbalo. 

- Dieve mano! -tarėji. - Netrukus mums teks verstis 
iš tų trisdešimties sū, kuriuos uždirbu aš, vargšė mergina... 

Įsierzinę šia žodžių dvikova, abu beturčiai užsi- 
liepsnojo vienas prieš kitą; tada vargšas dailininkas savo 
geradarei pirmą kartą prikišo, kam ši išplėšusi jį iš mirties 
glėbio, o dabar laikanti katorgininko vietoj - tai esą baisiau 
už nebūtį, nes nebūtis bent suteikia poilsio, o dabar lieką 
nebent tik pabėgti... 

- Pabėgti!.. - sušuko senmergė. - Ak taip! Teisybę 
sakė ponas Rivė! 

Irkategorišku tonu paaiškino lenkui, kad, nepraėjus 
nė dvidešimt keturioms valandoms, jis galįs būti įmestas į 
kalėjimą iki gyvos galvos. Šie žodžiai dailininką pritrenkė. 
Steinboką apėmė juodžiausia melancholija, ir jis nutilo kaip 
akmuo. Kitą naktį, iš triukšmo viršuje supratusi, kad jis 
ruošiasi nusižudyti, Lisbeta užbėgo į mansardą pas savo 
įnamį, atidavė jam vykdomąjį raštą ir juridiškai sutvarkytą 
pakvitavimą. 

- Štai imkite, vaikeli, ir atleiskite man! - tarė ji su 
ašaromis akyse. - Būkite laimingas, palikite mane, nes aš 
jus per daug kankinu. Bet prižadėkite, kad retkarčiais 
pagalvosite apie vargšę merginą, kuri padėjo jums atsistoti 
ant kojų. Ką padarysi! Pats esate visų mano piktų veiksmų 
kaltininkas: juk aš galiu mirti, kas tada ištiktų jus? Štai kodėl 
su tokiu nerimu žiūriu, kada gi jūs pagaliau pradėsite dirbti 
tokius daiktus, kuriuos galima bus parduoti. Tikėkite manim, 
ne dėlsavęs pačios prašau jus grąžinti man pinigus!.. Mane 
baugina jūsų tingumas, nors jūs vadinate tai svajingumu. 
man baisu, kai jūs, įsižiūrėjęs į dangų, kažką svarstote, 
niekais leisdamas ištisas valandas... O aš norėčiau, kad jūs 

Kilnią dailininko širdį sujaudino jos kalbos tonas, 
žvilgsnis, ašaros ir visa laikysena; jis apkabino savo 
geradarę, prispaudė prie širdies ir pabučiavo į kaktą. 

- Telieka šie dokumentai pas jus, - atsakė jis beveik 
linksmai. - Kuriam galui sodintumėt jūs mane į Kliši? Nejau 
neįkalina šičia manęs dėkingumo jausmas? 

Šis įvykis, buvęs prieš šešis mėnesius jų bendrame, 
nuo pašalinių akių paslėptame gyvenime, pažadino Ven- 
ceslavą sukurti tris dalykus: antspaudą, kurį šiuo metu 
turėjo Hortenzija, skulptūrinę grupę, išstatytą pas senienų 
pirklį, ir nuostabų laikrodį, kurį jis šiuo metu baigė, sukdamas 
paskutines veržles. 

Šitas laikrodis vaizdavo dvylika Horų*, išreikštų 
nuostabiomis dvylikos moterų tigūromis: jos sukasi tokio 
pašėlusiai greito šokio rate, kad trims amūrams, užsi- 
ropštusiems ant gėlių ir vaisių krūvos, tepavyksta sustabdyti 
tik paskutinę, dvyliktąją Horą, kurios suplyšusi chlamida 
pasilieka pačio drąsiausio amūro rankose. Sita grupė buvo 
išdėstyta ant apskrito cokolio, išpuošto žavingais ormamen- 
tais, su visaip susinarpliojusiais fantastiniais žvėrimis. Kiek- 
viena valanda pasirodydavo siaubinguose iššieptuose nas- 
ruose. Horas vaizdavo vykusiai sugalvoti simboliai pagal tai 
valandai būdingą užsiėmimą. 

Dabar lengva suprasti, kaip keistai buvo prisirišusi 
panelė Fišer prie savo livoniečio: ji norėjo, kad jis būtų 
laimingas, 0 jis nyko, glebo jos akyse, sėdėdamas savo 
mansardoje. Tos baisios padėties priežastis suprantama. 
Lotaringietė prižiūrėjo šį šiaurės sūnų švelniai kaip motina, 
pavydžiai kaip žmona, budriai kaip slibinas; ji rūpinosi, kad 
jam nebūtų galimas joks pasidūkimas, joks pasidaužymas 
- laikė jį amžinai be pinigų. Troško pasilaikyti sau vienai 
savo auką bei draugą. dorą iš prievartos, ir nesuprato, koks 
barbariškas šitas jos pašėlęs noras, nes pati gyvenime 
buvo įpratusi visko atsisakyti. Ji mylėjo Steinboką ganėtinai, 
kad nesistengtų už jo ištekėti, bet per daug, kad užleistų jį 
kitai moteriai; ji niekaip negalėjo susigyventi su mintimi, kad 
privalo būti jam tik motina, bet vadino save beprote, kai 

pagalvodavo apie kitokį savo vaidmenį. Šie prieštaravimai, 
šis laukinis pavydas, ši laimė turėti savo valdžioje vyrą -visa 
tai dilgino senmergės širdį iki pat gelmių. Jau ketveri metai 
rimtai įsimylėjusi, ji puoselėjo beprotišką viltį, kad niekada 
nesibaigs šitas prieštaringas ir be išeities gyvenimas, kur 
jos atkaklumas turėtų pražudyti tą, kurį ji vadino savo 
sūnum. Tokioje instinktų ir proto kovoje ji darėsi neteisinga 
ir despotiška. Ji keršijo šiam jaunuoliui už tai, kad nebuvo 
neijauna, nei turtinga, nei graži; bet kiekvieną kartą po tokio 
keršto prasiveržimo kaltindavo save neteisingai pasielgusi 
ir, be saiko sušvelnėjusi, nusižeminusi šliaužiodavo prieš jį. 
Ji nemokėdavo atnašauti aukos savo dievaičiui kitaip, kaip 
priminusi pirma jam savo valdžią kirvio smūgiais. Vienu 
žodžiu, tai buvo Sekspyro "Audra" aukštyn kojomis: Kali- 
banas - Arielio ir Prospero valdovas*. O nelaimingas jaunuo- 
lis, pilnas kilnių polėkių, linkęs į svajingumą, mąstymus ir 
dykinėjimą, Žiūrėjo į pasaulį it liūtas, uždarytas zoologijos 
parko narve, ir jo akyse atsispindėjo nykūs tyrai, kuriais 
virto jo siela šios globėjos pastangomis. Prievartinis darbas, 
kurioreikalavo Lisbeta, nepajėgė nustelbti jo sielos potroškių. 
Nuobodulys virto fizine liga, ir Venceslavas nyko, neprisi- 
versdamas paprašyti ir nesugebėdamas įsigyti pinigų 
pasidūkimui, kurio kartais būtinai reikia Žmogui. Kai kada, 
energijos pakilimo dienomis, kai perpratęs savo nedalią jis 
dar labiau suirzdavo, į Lisbetą žiūrėdavo taip, kaip troškulio 
kankinamas keleivis, klajojąs po nykius smėlynus, žiūri į 
sūrų vandenį. Tačiau Lisbeta šitais karčiais neturto vaisiais 
ir atsiskyrėlio gyvenimu Paryžiuje mėgavosi kaip gardu- 
mynais. Užtat ji su siaubu pagalvodavo, kad mažiausia 
aistra atims iš jos tą vergą. Kartais ji gailestaudavo, kam 
savo tironija ir priekaištais privertė šį poetą tapti smulkių 
daiktų dideliu meistru, irtaip parodė jam, kaip apsieiti be jos 
paramos. 

Šitie trys likimai, - nevilties apimtos motinos, Mar- 
nefų šeimos ir vargšo tremtinio, - taip skirtingai ir taip realiai 
bėdini. turėjo rytojaus dieną patirti, ką jiems reiškia naivi 
Hortenzijos aistra ir keista atomazga, kuria užsibaigė nelai- 


minga barono meilė Zozetai. > 


Valstybės patarėjas privažiavo iki Operos ir nustebo 
pamatęs, kad aplink Lepeltjė gatvės šventovętamsu; nebuvo 
tenai nei žandarų, nei šviesų, nei budėtojų, nei barjerų 
besiveržiančiai publikai sulaikyti. Žvilgterėjo į skelbimą, 
pamatė užklijuotą ant jo baltą juostelę su ryškiai išrašyta 
įprastine formule: 


SPEKTAKLIS ATIDEDAMAS DĖL LIGOS. 


Jis tuoj pasileido šuoliu pas Žozefą, kuri, kaip ir visi 
Operos teatro aktoriai, gyveno netoliese, Šoša gatvėje. 

- Pas ką ponas? - kreipėsi į jį durininkas, savo 
klausimu didžiai nustebindamas baroną. 

- Ką? Nepažjsti manęs? - paklausė jį sunerimęs 
baronas. 

- Atvirkščiai, pone, aš kaip tik dėl to ir klausiu, kad 
turiu garbės gerai poną pažinti: pas ką jūs einate? 

Baroną nusmelkė ledinis šiurpas. 

- Kas atsitiko? - paklausė jis. 

- Jei ponas baronas teiktumėtės šiuo metu įeiti į 
panelės Mirah butą, ten rastumėte panelę Eloizą Briztu, 
poną Biksiu, poną Leoną de Lora, poną Lusto, poną de 
Vernisė, poną Stidmaną ir moteris, sukvipusias pačiuliu!* 
Įkurtuves kelia... 

- Taip? O kur?.. 

- Panelė Mirah?.. Nežinau, ar gerai padarysiu, jei 
pasakysiu... 

Baronas įspraudė durininkui į delną dvi monetas 
po penkis frankus. 

- Na štai, ji gyvena dabar Vil Leveko gatvėje, 
rūmuose, kurį, sako žmonės, padovanojęs jai kunigaikštis 
d'Eruvilis, - tyliai pasakė durininkas. 

Pasiklausęs namo numerio, baronas sėdo į milordą 
ir netrukus sustojo prieš gražius modernius namus dvivė- 
rėmis durimis, kurviskas, pradedant nuo dujinio žibinto prie 
įėjimo, dvelkė prabanga. 

io naujojo Edeno sargui baronas su savo mėlynos 
gelumbės fraku, balta liemene, baltu kaklaryšiu, nankino 

kelnėmis ir lakuotais batais, stipriai prikrakmolintu žabo 
pasirodė esąs pasivėlavęs svečias. Šią nuomonę rėmė 
prakilni barono laikysena ir ori eisena. 

Sargui paskambinus, tarp peristilio kolonų pasirodė 
liokajus. Šis liokajus, naujas kaip ir pats trobesys, įleido 
svečią, ir baronas, palydėdamas savo žodžius karališku 
mostu, kreipėsi į jį: : 

- Įteik šį laiškelį panelei Zozefai... 

Mūsų patito* nejučia apsižvalgė ir suprato esąs 
laukiamajame: kambarys buvo gausiai papuoštas retomis 
gėlėmis ir apstatytas baldais, atsiėjusiais ne mažiau kaip 
dvidešimt tūkstančių frankų. Liokajus sugrįžęs paprašė 
poną užeiti į svetainę ir palaukti, kol svečiai pakils nuo stalo 
ir nueis gerti kavos. 

Nors baronas buvo matęs Imperijos prabangą, 
tikrai fantastišką, kad irtrumpaamžę, iratsiėjusią pašėlusius 
pinigus, bet ši svetainė jį tiesiog apakino, apkvaišino. Pro 
jos tris langus buvo matyti pasakiškas sodas, vienas tų 
sodų, kurie sukuriami per kelias savaites, atgabenus žemių, 
prisodinus gėlių, kur vejos atrodo išaugintos cheminėmis 
priemonėmis. Jis gėrėjosi ne tik rafinuota Pompadur stiliaus 
apdaila, paauksinimais, brangiausiomis gipsatūromis ir 
stebuklingomis medžiagomis - žodžiu, tuo, ką galėjo užsi- 
sakyti pirmas pasitaikęs krautuvininkas, pažėręs aibes 
aukso, bet dar labiau tuo, ką viėni tik princai sugeba 
parinkti, rasti, nupirkti ir dovanoti: dviem Grezo ir dviem 
Vato paveikslais, dviem van Deiko galvutėm, dviem Reis- 
dalio ir dviem Gaspro peizažais, viena Rembranto, viena 
Holbeino, viena Muriljo ir viena Ticiano drobe, dviem Tenjė 
ir dviem Metsiu paveikslais, vienu van Hujsumu ir vienu 
Abrahamu Minjonu - žodžiu, paveikslais už du šimtus 
tūkstančių frankų, puikiai aptaisytais. Rėmai buvo beveik 
tokie pat brangūs kaip ir pačios drobės. 

- Aha, tau dabar aišku, žmogyne? - tarė Žozefa. 

Įsigavusi į kambarį pro tyliai atsiveriančias duris, 
minkštais persiškais kilimais atėjusi pirštų galiukais, ji 

užklupo savo garbintoją tokią minutę, kai nustėrusiam iš 
nuostabos žmogui spengia ausyse, ir jis tegirdi nelaimę 
skelbiantį varpą. 

Kreiptis į asmenį, užimantį tokią aukštą vietą, 
žmogynu - tai įžūlumas, puikiai apibūdinąs šias moteris, 
kurios nesivaržydamos niekina pačius įžymiausius žmo- 
nes; baroną šis žodis tartum prie žemės prikalė. Zozefa, 
skendinti baltose ir geltonose spalvose, buvotaip išsipuošu- 
si pokyliui, kad net šitoje beprotiškoje prabangoje žėrėjo 
kaip rečiausia brangenybė. 

- Gražu, tiesa? -tęsė ji. - Kunigaikštis sudėjo čia visą 
savo pelną iš vienos bendrovės akcijų, parduotų palankiu 
momentu. Turi galvą tas mano kunigaikščiokas? Tik senųjų 
laikų didžiūnai moka akmens anglį paversti auksu. Prieš 
pietus notaras atnešė man pasirašyti pirkimo aktą, prie jo 
pridėtas pakvitavimas už apmokėtus rūmus. Kadangi čia 
susirinkę didžiūnai: d Esgrinjonas, Rastinjakas, Maksimas, 
Lenonkuras, Vernejis, Laginskis, Roštidas, La Palferinas, iš 
bankininkų - Nusingenas ir diu Tijė, su jais - Antonija, 
Malaga, Karabina, Sonc, tai jie visi reiškia tau užuojautą. 
Taip, seni, tu taip pat kviečiamas į puotą, bet su sąlyga, kad 
susyk išgersi du litrus vyno -vengrino, šampanoir maderos, 
nes turi susityginti su jais. Matai, brangusis, mes jau taip 
įsiūžėme, kad teko atidėti spektaklį. Mano direktorius girtas 
kaip pėdas, jis jau sapalioja. 

- O, Žozefa!.. - sušuko baronas. | 

- Pasiaiškinti? Ak, kaip kvaila! - nutraukė jį Zozefa 
nusišypsojusi. - Klausyk, nejau tu vertas tų šešių šimtų 
tūkstančių frankų - tiek atsiėjo šie namai su visu apstatymu? 
Ar galėtum užrašyti mano vardu trisdešimties tūkstančių 
frankų rentą? Matai, o kunigaikštis šią rentą įteikė man balto 
popieriaustūtelėje su pigiais saldainiais... Gražiai sugalvota, 
ką? 

- Koks sugedimas! - tarė valstybės patarėjas, kuris 
šią įtūžio minutę būtų užstatęs visus žmonos briliantus, kad 
bent dvidešimt keturioms valandoms gautų pabūti kuni- 
gaikščio d'Eruvilio vietoje. 

- Toks jau mano amatas - būti sugedusiai! - atšovė 
ji. - Aha, tai šit iš kokios pusės tu imi šį reikalą! O kodėl tu 
negalėjai sugalvoti kokios nors akcijų operacijos? Dieve 
mano, tu turėtum man dėkoti, mano vargšas dažytasis 
katine; pametu tave pačiu laiku - juk tu būtum prašvilpęs su 
manimisavo Žmonos ateitį, dukters pasogą ir... Aha, verki!.. 
Imperija žūsta!.. Atsisveikinu su Imperija! 

Ji atsistojo tragiška poza ir ištarė: 

- Vadinatės Julo! Aš jūs nebepažįstu!.. 

Ir išėjo. 

Pro pravertas duris kaip žaibas blykstelėjo šviesos 
ruožas, įsiveržė triukšmingos orgijos crescendo kartu su 
pirmarūšės puotos kvapais. 

Dainininkė sugrįžo, pažiūrėjo pro praviras duris ir, 
pamačiusi, kad Julo tebestovi sustingęs kaip bronzos 
figūra, žengė žingsnį pirmyn ir vėl priėjo prie jo. 

- Šoša gatvės šlamštą, pone - tarė ji, - perleidau 
mažajai Eloizai Briztu, Biksiu draugužei; jei pareikalausite 
savo naktinės kepuraitės, batams nusiauti suoliuko, diržo ir 
dažų žandenoms, susitariau, kad visa kas bus jums grąžin- 
ta. 

Šita baisi patyčia privertė baroną bėgti iš Žozefos 
namų, kaip kadaise iš Gomoros bėgo Lotas, tik netaip, kaip 
Loto Žmona - be žvilgsnio atgalios. 

Julo grįžo namo pėsčias, įsiutęs, kalbėdamas pats 
su savim. Šeimą rado ramiai belošiančią visto partiją po du 
sū, pradėtą prieš jam išeinant. Pamačiusi vyrą, vargšė 
Adelina pagalvojo, kad įvyko baisi nelaimė, negarbė; 
perdavė kortas Hortenzijai ir nusivedė Hektorą į tą pačią 
mažąją svetainę, kur prieš penkias valandas Krevelis pra- 
našavo jai gėdingiausią skurdo agoniją. 

- Kas tau yra? - paklausė ji išsigandusi. 

- O, dovanok man. Bet leisk išsipasakoti visas tas 
šlykštynes. 

Jis liejo savo įniršį bent dešimtį minučių. 

- Taip, drauguži, - didvyriškai atsakė nelaimingoji 
moteris, - šitie padarai nežino, kas yra meilė! Ta tyra, 

pasiaukojanti meilė, kokios tu vertas! Ir kaip galėjo tau, 
tokiam įžvalgiam Žmogui, ateiti į galvą mintis kovoti prieš 
milijoną? 

- Brangioji Adelina! - sušuko baronas ir, apkabinęs 
žmoną, prispaudė prie širdies. 

Baronienė lyg balzamu patepė krauju plūstančias 
barono savimeilės žaizdas. 

- Žinoma, jei ne kunigaikščio d'Eruvilio turtas, tai ji 
nė nesusvyruotų, katrą iš mudviejų pasirinkti! - tarė baro- 
nas. 

- Drauguži, - guodė Adelina, sukaupusi paskutines 
jėgas, - jei tau būtinai reikia meilužių, tai kodėl nepasirinkti, 
kaip Kreveliui, tokių, kur ne tiek brangiai kaštuoja, ir iš 
tokios klasės, kad ilgiau tenkintųsi maža kuo? Mumsvisiems 
tai išeitų į naudą. Suprantu patį poreikį, bet nesuprantu 
tuštybės... 

- Okokiatu gera, kokia puiki moteris! - sušuko Julo. 
-Oaš -senas pamišėlis, nevertas, kad toks angelas kaip tu 
būtų Mano gyvenimo draugė. : 

- Aš tiktai savo Napoleono Zozefina, - atsakė ji su 
liudesio priegaide balse. 

- Žozefinai toli gražu iki tavęs, - tarė jis. - Eime, 
sulošiu vistą su broliu ir vaikais; reikia juk pagaliau man 
pradėti eiti šeimos tėvo pareigas, ištekinti Hortenziją ir 
palaidoti palaidūną... 

Sitas atviraširdiškumas taip sujaudino vargšę 
Adeliną, kad ji pasakė: 

- Šitos moters, matyt, labai prastas skonis, jeigu ji 
galėjo pasirinkti ką kitą, 0 ne mano Hektorą. O! Aš ne- 
atiduočiau tavęs nė už visus Žemės turtus! Nesuprantu, 
kaip gali pamesti tave moteris, kai ji turi laimę būti tavo 
mylima!.. 

Žvilgsnis, kuriuo baronas atsilygino žmonai už jos 
fanatišką meilę, sutvirtino jos nuomonę, kad švelnumas ir 
nuolankumas - galingiausias moters ginklas. Ji klydo. Kai 
kilnūs jausmai peržengia ribas, jie gali sukelti tokių pat 
padarinių, kaip ir besaikės nuodėmės. Bonapartas tapo 

imperatorium dėl to, kad liepė šaudyti į liaudį per porą 
žingsnių. nuo vietos, kur Liudvikas XVI neteko sosto ir 
galvos todėl, kad neleido pralieti pono Soso kraujo...* 

Hortenzija, nesiskirdama su Venceslavo antspaudu 
ir naktį, nes miegojo pasidėjusi j; po pagalviu, nuo pat 
ankstyvo ryto jau buvo ant kojų ir liepė tarnui, kai tik tėvas 
atsikels, paprašyti jį į sodą. 

„Buvo pusė dešimtos, kai tėvas, nusileidęs dukters 
prašymui, paėmęs ją po ranka, išėjo drauge krantinėmis, 
paskui Karališkuoju tiltu į Karuselės aikštę. 

- Tėveli, apsimeskime, kad išėjome pasivaikščioti, 
-tarė Hortenzija, kai nuo tilto jie pasuko į šitą didžiulę aikštę. 

- Pasivaikščioti čia? - paklausė pašaipiai tėvas. 

- Žmonės manys, kad einame į Muziejų, oten, -tarė 
ji, rodydama į krautuvėles, prisišliejusias prie namų sienų, 
išeinančių stačiu kampu į Duajenė gatvę, - žiūrėk, senų 
daiktų, paveikslų parduotuvės... 

- Ten gyvena tavo teta... 

- Žinau, bet geriau būtų, kad ji mūsų nematytų. 

- Taikątu sugalvojai? - paklausė baronas, atsidūręs 
maždaug už trisdešimties žingsnių nuo ponios Marnef 
langų ir staiga ją atsiminęs. 

Hortenzija nusivedė tėvą prie krautuvėlių, įsikūrusių 
kampiniame name, tame bloke, kuris stovi išilgai senojo 
Luvro galerijų, priešais Nanto rūmus. Ji jėjo į parduotuvę, o 
tėvas liko gatvėje, žŽvalgydamasis į gražiosios damos 
langus; jos atvaizdas nuo vakar dienos tebeslypėjo senojo 
gražuolio širdyje, tarsi švelnindamas skausmą, kurį baronas 
turėjo tą dieną patirti pas Žozefą, ir dabar jis nepajėgė 
atsispirti pagundai pasinaudoti žmonos patarimu. 

- Atsigriebsime su smulkiomis miesčionėlėmis, - 
tarė jis sau, prisimindamas, kokia žavingai tobula buvo 
ponia Marnef. - Su šia moterėle aš greit užmiršiu godžiąją 
Žozefą. | | 

O šitkas dėjosi tuo pačiu metu parduotuvėje ir šalia 
jos. | 

Besidairydamas į savo naujosios širdies damos 

langus, baronas pastebėjo jos vyrą; valydamas surdutą, jis 
aiškiai stovėjo sargyboje ir, matyt. kažko laukė pasirodant 
aikštėje. Bijodamas, kad jo nepastebėtų, o ko gero, ir 
nepažintų, įsimylėjęs baronas nusigręžė nugara į Duajenė 
gatvę, betatsistojotaip, kad retkarčiais galėtų mesti žvilgsnį 
į langus. Nusigręždamas jis susidūrė beveik akis į akį su 
ponia Marnet; ji ėjo nuo krantinių ir suko iš užkampo, matyt, 
grįždama namo. Susitikusi su nustebusiomis barono akimis, 
Valeri krūptelėjo, bet atsakė jam perdėtai dorovingu žvilgs- 
niu. 

- Kokia graži moteris! - sušuko baronas. - Dėltokios 
galima ne vieną kvailystę padaryti. 

- Ak, pone, - atsakė ji, atsigręždama į jį tartum 
pasiryžusi žengti drąsiausią žingsnį, - jūs esate baronas 
Julo, taip? 

Vis labiau stebėdamasis, baronas atsakė patvirti- 
namu mostu. 

- Na ką gi! Kadangi likimas taip lėmė, kad mūsų 
akys susitiko jau du kartus ir aš turėjau laimės jus suintri- 
guoti ar sudominti, pasakysiu jums štai ką: užuot daręs 
kvailystes, jūs turėtumėte verčiau padaryti teisybę... Mano 
vyro likimas jūsų rankose. 

- Kaip leisite tai suprasti? - galantiškai paklausė 
baronas 

- Mano vyras -jūsų departamento tarnautojas Karo 
ministerijoje, pono Lebreno skyriuj, pono Kokė kanceliarijoj, 
- atsakė ji šypsodamasi. 

- Aš pasiruošęs, ponia..., ponia..? 

- Ponia Marnef. 

- Mano dailute ponia Marnef, aš pasiruošęs pridaryti 
kad ir neteisybių dėl jūsų gražių akių... Jūsų namuose 
gyvena mano giminaitė, aplankysiu ją šiomis dienomis, 
pasistengsiu kuo greičiausiai. Ateikite pas ją ir atsineškite 
savo prašymą. 

- Pone barone, atleiskite mano per didelę drąsą; 
bet aš paaiškinsiu, kodėl išdrįsau šitaip kalbėti - neturiu 
jokio užtarėjo. 

-Ata! 

- O, pone, jūs mane ne taip suprantate, - tarė ji ir 
nuleido akis. 

Baronui pasirodė, kad užtemo saulė. 

- Mano padėtis beviltiška, bet aš - dora moteris, - 
tęsė ji. - Prieš pusę metų netekau savo vienintelio globėjo, 
maršalo Monkornė. 

- A, jūs jo duktė? 

- Taip, pone, bet jis taip ir mirė manęs nepripaži- 


nęs. 

- Matyt, dėl to, kad norėjo palikti jums dalį savo 
turto? 

- Jis man nieko nepaliko, pone, nes testamento 
nerasta. 


- O, vargšele, maršalas mirė staiga, nuo apoplek- 
sijos... Ką gi, nereikia nusiminti, ponia; Imperijos laikų 
Bajaro* duktė turi susilaukti pagalbos. 

Ponia Marnef grakščiai nusilenkė, didžiuodamasi 
savo pasisekimu ne mažiau, kaip ir baronas savuoju. 

"Po velnių, iš kur ji galėtų grįžti tokiu ankstyvu 
laiku? - pagalvojo jis, žiūrėdamas, kaip banguoja jos sijonas, 
kuriam ji stengėsi priduoti gal kiek net per daug žavumo. - 
Ne iš pirties, nes veidas pernelyg išvargęs, be to, jos laukia 
vyras. Visa tai labai paslaptinga ir verčia susimąstyti". 

Kai ponia Marnef dingo namuose, baronas panūdo 
sužinoti, ką veikia parduotuvėje duktė. Jis žengė į vidų ir, vis 
dar atsigręžęs į ponios Marnet langus, vos nepastūmė 
parduotuvės tarpdury kažkokio jauno vaikino; spėjo pa- 
matyti, kaip tas vaikinas blyškiu veidu, degančiomis pilkomis 
akimis, su juodo merinoso apsiaustu, prastos drobės 
kelnėmis ir geltonos odos kamašais, išlėkė pro parduotuvės 
duris it vėjas, baronas matė, kad jis pabėgėjęs įėjo į tuos 
namus, kur gyveno ponia Marnet. Atsidūrusi parduotuvėje, 
Hortenzija tuoj pastebėjo įžymią skulptūrinę grupę, išstatytą 
ant stalo, ties pat durimis. 

Jeigu ir nebūtų buvę aplinkybių, iš kurių ji žinojo tą 
grupę. šis genialus kūrinys greičiausiaivis tiek būtų paveikęs 

merginą tuo, kas priimta vadinti didžiųjų kūrinių brio*, - 
merginą, kuri, tiesa, pati būtų galėjusi pozuoti Italijoje Brio 
figūrai. 

Ne visi net genialiųjų dailininkų kūriniaivienodai turi 
tos šviesos, to spindesio, kurį pastebi kiekviena, net 
nejgudusi akis. Kai kurie Rafaelio paveikslai, kaip antai, 
garsusis Atsimainymas, Folinįo Madona, jotreskos Vatikano 
stancuose, nesužavi mūsų staiga, kaip kad sužavi Smui- 
kininkas Škaros galerijoje, Donio portretai. Ezechielio regė- 
jimas Piti galerijoje, Kryžiaus kelias Borgezės galerijoje ir 
Marijos sužadėtuvės Breros muziejuje, Milane. Šventasis 
Jonas Krikštytojas Tribūnoje**, Šventasis Lukas, piešiąs 
Madoną, Romos Akademijoje neturi to žavesio, kaip Leono 
X portretas ir Drezdeno Madona. O tačiau visi jie vienos 
vertės. Net daugiau! Rafaelio stancai***, Atsimainymas, 
vienspalvė sieninė tapyba ir trys molbertiniai paveikslai 
Vatikane yra prakilniausias grožis ir tikriausia tobulybė. Bet 
visi šie genialūs kūriniai net ir didžiausią žinovą verčia 
įtempti protą, pirmiau juos išanalizuoti, tik tada jie tampa 
suprantami visomis savo sudėties dalimis; tuo tarpu 
Smuikininkas, Marijos sužadėtuvės, Ezechielio regėjimas 
patys įsiveržia pro mūsų akių vartus į širdį ir ten tvirtai 
įsikuria, miela mums gėrėtis jais štai taip, be jokios 
įtampos; tai nėra meno viršūnė, bet tai meno ekstazė. Šis 
faktas liudija, kad meno kūriniai priklauso nuo tokio pat 
atsitiktinumo, koks pasitaiko šeimose, kur būna gabių, 
nusisekusių vaikų: jie ateina į pasaulį gražūs ir nesuteikę 
jokio skausmo motinoms; jiems viskas šypsosi, viskas 
sekasi; žodžiu, esama genijaus žiedų, kaip ir meilės 
žiedų. 

Tasai brio (neišverčiamas itališkas žodis, pradeda- 
mas vartotijau ir mūsuose) būdingas pirmiesiems menininko 
kūriniams. Jis - jaunatviško talento veržiumo ir nieko nepai- 
sančio įkarščio vaisius, veržiumo, kuris vėliau pasireikš tik 
itin laimingomis valandomis; bet šis brio jau nebesiverš 


* Gyvumas, gyvenimo džiaugsmas (ital.) 

tada menininkui tiesiog iš širdies; menininkas nesisvaidys 
savo kūriniuose šia ugnimi, kaip ugnikalnis liepsna; šitas 
brio bus primetamas jam iš šalies, ir menininkas turės būti 
už jį dėkingas išorinėms aplinkybėms - meilei, pavydui, 
dažnai net neapykantai, o visų labiausiai - troškimui išlaikyti 
garbę. 

Venceslavo skulptūrinės grupės santykis su jo 
būsimais kūriniais buvo toks pats, kaip Rafaelio Marijos 
sužadėtuvių su visa jo kūryba, -tai pirmasis talento žingsnis, 
žengtas su nepakartojama gracija, alsuojąs vaikystės 
gyvumu, viliojąs jos žydėjimu ir jėgų pertekliumi, slypinčiu 
putliame rožiniame baltame kūnelyje su duobutėmis - tarsi 
motinos juoko atšvaitais. Sakoma, kad princas Eugenijus 
užmokėjęs už šį paveikslą keturis šimtus tūkstančių 
frankų, bet šalyje, neturinčioje Rafaelio paveikslų, jis 
kaštuotų milijoną, o tokių pinigų neduotų niekas net už 
pačią gražiausią Rafaelio freską, nors meninė freskų 
vertė daug didesnė. 

Hortenzija tramdė savo žavėjimąsi, mintinai skai- 
čiuodama savo mergautines santaupas; apsimetusi abejin- 
ga, paklausė pirklį: 

- Kiek prašote už šitą daiktą? 

-Pusantrotūkstančio frankų, -atsakė pirklys, mirkte- 
lėjęs jaunuoliui, sėdinčiam ant taburetės parduotuvės kam- 
pe. 

O jaunuolis tiesiog apstulbo, išvydęs gyvą meno 
stebuklą - barono Julo dukterį. Pirklio žvilgsnio įspėta, 
Hortenzija suprato, kad prieš ją pats dailininkas: jį išdavė 
raudonis, nudažęs pablyškusį, skausmingą jo veidą, pilko- 
se akyse įsižiebė kibirkštis, kai jis išgirdo jos klausimą; ji 
pažvelgė į jo liesą, sukritusį kaip vienuolio asketo veidą; 
susižavėjo rausvomis gražiai apibrėžtomis lūpomis, trumpu 
smulkiu smakru ir grynai slaviškais šilkiniais kaštoninės 
spalvos plaukais. 

- Jei atiduotumėte už tūkstantį du šimtu, - atsakė ji, 
- paprašyčiau pristatyti jį man į namus. 

- Tai antikos kūrinys, panele, - pažymėjo pirklys, 

kuris, kaipirvisijo verslo žmonės, vaizdavosi viską išreiškiąs 
šituo senienų pirklių nec plus ultra*. 

- Atleiskite, pone, bet šis daiktas padarytas šiais 
metais, - visiškai tyliai atsakė ji, - aš kaip tik noriu paprašyti 
jus, jeigu sutiksite su mano siūloma kaina, atsiųsti pas mus 
dailininką, mes galbūt galėsime parūpinti jam didesnių 
užsakymų. 

- Bet jei jis gaus tūkstantį du šimtus, tai kas tada 
liks man? Juk aš turiu uždirbti, - atvirai pareiškė krautuvinin- 
kas. 

- Ak, tiesa! - tarstelėjo mergina, ir jos balse ne- 
noromis pasigirdo paniekos gaidelė. 

- O, panele, imkite! Su pirkliu aš susitarsiu! - sušuko 
livonietis, nebesitverdamas savy. 

Užburtas iškilnaus Hortenzijos grožio ir jos meilės 
menui, jis laiką 

- Sios grupės autorius esu aš. Jau dešimta diena 
vaikščioju čia po tris kartus kasdien pasižiūrėti, ar kas nors 
neįvertins mano skulptūros ir nepanorės jos pirkti. Jūs 
pirmoji susižavėjote ja. Tad imkite ją! 

- Prašau užeiti, pone, pas mus su pirkliu po 
valandos... Štai manotėvovizitinė kortelė, - atsakė Hortenzija. 

Paskui, pamačiusi, kad pirklys eina į gretimą kam- 
barį įpakuoti skulptūros, ji sušnabždėjo didžios nuostabos 
pagautam dailininkui, kuris tarėsi sapnuojąs. 

- Dėl jūsų ateities, pone Venceslavai, neparodykite 
šitos kortelės panelei Fišer, nepasakykite jai pirkėjo pa- 
vardės, nes ji mūsų giminaitė. 

Zodžiai 'mūsų giminaitė'' aptemdė dailininkui protą, 
prieš akis jam pasivaideno rojus, išvydus šitą Ievą. Lisbeta 
tiek kartų buvo pasakojusi jam apie savo gražiąją seserė- 
čią, kad jis svajojo apie ją lygiai taip, kaip Hortenzija 
svajojo apie savo tetos numylėtinį, ir, kai ji įėjo į parduotu- 
vę, pagalvojo: “O, kad tai būtų ji!" 

Lengva įsivaizduoti, kokiu žvilgsniu susižvalgė įsi- 
mylėjusieji. Tai buvo ugnis, ne žvilgsnis, nes dorijsimylėjėliai 
nemoka veidmainiauti. 


* Aukščiausias argumentas (Iot.) 

- Po galų, ką tu čia taip ilgai veiki? - paklausė 
baronas dukterį. 

- Eikš, pažiūrėk, aš išleidau tūkstantį du šimtus 
frankų santaupų. 

Ji paėmė tėvą po ranka. Šis pakartojo: 

- Tūkstantį du šimtus! 

- Net tūkstantį tris šimtus... Bet tiek, kiek trūksta, tu 
man paskolins. 

- Kam?.. Šitoje krautuvėlėje... tu sugebėjai išleisti 
tiek pinigų? 

- Ogi štai, - atsakė laimingoji mergina, - jeigu aš čia 
susiradau vyrą, ...tai nėra per brangu. 

- Vyrą, dukrele, šitoje krautuvėlėje? 

- Klausyk, tėveli, ar draustum ištekėti man už didžio 
menininko? 

-Žinomane, dukrele. Didis menininkas mūsų laikais 
- tai princas, tik netituluotas; garbė ir pinigai - svarbiausios 
visuomeninės vertybės... žinoma, einančios po doros, - 
pridūrė jis juokingu šventeivišku tonu. 

- Savaime suprantama, - atsakė Hortenzija. - O 
kokia tavo nuomonė apie skulptūrą? 

- Prasta sritis, -tarė Julo, linguodamas galva. - Šalia 
didelio talento čia dar reikia turėti ir gerą protekciją, nes 
vienintelis užsakovas šiandien - valdžia. Tai - menas be 
paklausos mūsų laikais, nes dabar nėra nei didelių vardų, 
nei didelių nuosavybių, nei paveldimų rūmų, nei majoratų*. 
Mes pas save galime patalpinti tik nedidelius paveikslus, 
nedideles statulas; dėlto plastiniam menui gresia susmulkė- 
jimas. 

- Bet didis menininkas, kurio kūriniai turėtų paklau- 
są?.. - nenusileido Hortenzija. 

- Tada klausimas išspręstas. 

- Ir kuris būtų remiamas? 

- Dar geriau! 

- Ir aukštos kilmės? 

- Na jau! 

- Grafas? 

- Ir skulptorius! 

- Jis beturtis. Ir viliasi panelės Hortenzijos Julc 
turto? - pašiepdamas paklausė baronas, tiriamu žvilgsni' 
skverbdamasis į dukters akis. 

- Šitas didysis menininkas, grafas ir skulptorius, 
pone barone, jūsų dukterį matė vos pirmą kartą gyvenime, 
ir ne ilgiau kaip penkias minutes, - ramių ramiausiai atsakė 
Hortenzija tėvui. - Žinai, vakar, brangusis tėveli, kai buvai 
Rūmuose, mamytė buvo apalpusi. Jisuvertė kaltę nervams, 
bet aišku, kad tikroji priežastis buvo graužatis dėl mano 
suirusių vedybų, nes, kaip ji man pasakė, norėdami nusi- 
kratyti manimi, jūs... 

-Mamataip tave myli, kad tikr1i nepavartojo posakio, 
tokio... tokio... 

- Tokio neparlamentiško, - nusijuokusi užbaigė 
Hortenzija. - Taip, ji šio žodžio nepavartojo; bet aš žinau, 
kad duktė, sulaukusi tekėstos amžiaus, bet neištekanti, 
yra kryžius padoriems tėvams. Na, ir štai mama galvoja, 
kad jei atsirastų veiklus talentingas vyras, kuriam užtektų 
trisdešimties tūkstančių frankų dalies, mes visi būtume 
patenkinti. Žodžiu, ji nutarė, kad reikia: paruošti mane 
kukliai ateičiai ir apsaugoti nuo pernelyg gražių svajo- 
nių... Tai reiškia, kad mano vedybos sužlugo, o dalies 
nėra. 

- Tavo motina nepaprastai gera, kilni ir puiki moteris, 
- atsakė baronas, giliai susigėdęs, nors kartu ir patenkintas 
šiuo atviru pokalbiu. 

- Vakar mama man sakė, kad leidžiate jai parduoti 
savo briliantus ir ištekinti mane, bet aš norėčiau, kad 
briliantai liktų jai, O vyrą aš pati susirasčiau. Man rodos, 
jau radau jaunikį, atitinkantį mamos programą... 

- Čial.. Karuselės aikštėje!.. Per vieną rytą? 

- O, tėveli, šito blogio šaknų reik ieškoti giliau*, - 
atsakė ji vylingai. 

- Na ką, dukterėle, išsipasakok viską savo tėveliui, 


- paprašė baronas, lipšniu tonu stengdamasis nuslėpti 
nerimą. 

Tėvui pažadėjus, kad viskas liks paslaptyje, Hor- 
tenzija atpasakojo jam trumpai kai kuriuos savo pokalbius 
su teta Beta. Vėliau, parėjusi namo, parodė jam garsųjį 
antspaudą kaip įrodymą jos prielaidų įžvalgumo. Tėvas 
slapta gėrėjosi, kokios vikrios jaunos merginos, stumiamos 
instinkto, ir pripažino, kad iš tikrųjų planas, kurį nekaltai 
Mergaitei per vieną naktį suspėjo įkvėpti nereali meilė, yra 
nuostabiai paprastas. 

- Tu tuoj pamatysi, tėveli, kokį meno stebuklą aš 
nusipirkau! Pirklys pristatys jį man į namus, ir mūsų brangusis 
Venceslavas ateis kartu... Tokios skulptūros autorius negali 
nepraturtėti; tik jau tu, tėveli, pasinaudok savo įtaka ir 
pasistenk gauti jam kokio paminklo užsakymą, o paskui ir 
patalpas jo dirbtuvei prie Instituto... 

- Kokia tu greita! - sušuko tėvas. - Jei jums kas 
duotų valią, tai jūs, ko gero, per vienuolika dienų, kaip 
leidžia įstatymai, ir susituoktumėte.... 

- Reikia laukti vienuolika dienų? - nusijuokė ji. - Bet 
juk aš pamilau jį per penkias minutes, kaip tu pamilai 
mamytę, vos tik ją pamatęs! Ir jis myli mane, tartum mes 
jau dveji metai būtume pažįstami. Taip, taip, - tęsė ji, 
nepaisydama tėvo mosto, - jo akyse aš išskaičiau dešimt 
meilės tomų. Nejau judu su mama nesutiksite išleisti manęs 
už jo, kai bus įrodyta, kad šis Žmogus genijus? Tegyvuoja 
skulptūra - visų menų menas! - sušuko ji, suplodama 
rankomis ir pašokdama aukštyn. - Klausyk, noriu dar šį tą 
pasakyti... 

- Vadinas, dar kažkas yra?.. - nusišypsojo tėvas. 

Baroną nuramino jos nekaltas tauškesys. 

- Taip, nepaprastai svarbus prisipažinimas, - 
atsakė duktė. - Mylėjau jį, dar visai jo nepažindama, bet 
tą valandą, kai pamačiau jį priešais save, netekau gal- 
vos. 

- Lyg ir truputį per smarkiai, - atšaldė baronas, 
kuriam buvo smagu gėrėtis šia naivia aistra. 

- Nebausk manęs už atvirumą, - atsakė Hortenzija. 
- Juk taip gera, pripuolus prie tėvo širdies, sušukti: Aš 

myliu, aš laiminga, nes myliu! Tuoj pamatysi mano Ven- 
ceslavą! Kiek liūdesio veide!.. Pilkos akys švyti genialumo 
saule!.. O kokios manieros! Kaip manai, ar Livonija graži 
šalis?.. Neįsivaizduoju, kad teta Beta galėtų ištekėti už šio 
jaunuolio, juk ji jam į motinas tiktų!.. Tai būtų žmogžudystė! 
Kaip aš pavydžiu, kad ji galėjo jam tiek daug padėti! 
Įsivaizduoju, kad mano vedybos nebus jai per daug malo- 
nios. 

- Klausyk, angelėli, neslėpkime nieko nuo mamos, 
- tarė baronas. 

- Bet tada reiks parodyti jai ir šitą antspaudą, 0 aš 
pažadėjau Betai jos neišduoti, ji sakosi bijanti, kad mama 
nepasijuoktų, - atsakė Hortenzija. 

- Jaudiniesi dėl antspaudo, o vagi iš Betos jos 
mylimąjį. 

-Dėlantspaudo aš daviau pažadą, bet dėlautoriaus 
nieko nežadėjau. 

Šis nuotykis, toks patriarchališkai paprastas, buvo 
labai parankus šeimos padėčiai, dar slepiamai nuo žmonių 
akių, todėl baronas, pagyręs dukters atvirumą, pridūrė, kad 
toliau ji turės pasikliauti tėvų apdairumu. 

- Supranti, dukrele, kad ne tavo reikalas patikrinti, 
ar tavo giminaitės mylimasis tikrai yra grafas, ar jo doku- 
mentai tvarkingi, ar jis patikimo elgesio... O dėl tavo tetos - 
na, ji būdama dvidešimčia metų jaunesnė atstūmė penkis 
jaunikius, tai šis atvejis nebus kliūtis. Palik tai man sutvar- 
kyti. 

- Klausyk, tėte, jei nori, kad ištekėčiau, nekalbėk su 
teta apie mudviejų mylimąjį, kol nepasirašytas manovedybų 
aktas. Jau pusę metų kamantinėju Betą šiuo reikalu... Na, 
ir Žinai, jos elgesys kažkoks paslaptingas... 

- Kaip? - smalsiai paklausė baronas. 

- Na štai, kai aš, kad ir juokais, truputį daugiau 
pakalbu apie jos draugą, tai jos žvilgsnis darosi negeras. 
Galite rinkti žinias, bet leiskite man pačiai vairuoti savo 
valtelę. Matote, aš atvira, ir jums nėra ko nerimauti. 

- Viešpats pasakė: "Leiskite pas mane mažulėlius!'' 

Tu - vienas iš tų mažulėlių, - atsakė baronas su lengvute 
pašaipa balse. 

Po pusryčių tarnas pranešė, kad atėjo pirklys ir 
dailininkas su skulptūrine grupe. Staigus raudonis, nu- 
tvieskęs dukters skruostus, iš pradžių sukėlė baronienei 
nerimo, paskui sužadino jos domesjį, irsumišusi Hortenzijos 
išvaizda beijos ugningas žvilgsnis atskleidė jai visą paslaptį, 
kurią taip menkai teslėpė ši jauna širdis. 

Grafas Steinbokas, apsirengęs juodu kostiumu, 
pasirodė baronui labai taurus jaunuolis. 

- Ar galėtumėte padaryti didelę bronzinę statulą? - 
paklausė jį baronas, laikydamas rankoje Venceslavo skulp- 
tūrinę grupę. 

Pasigėrėjęs kūriniu kaip Žinovas, jis perdavė įį 
žmonai, nieko nenutuokiančiai apie skulptūrą. 

- Gražu, mamyte, ar ne? - sušnabždėjo Hortenzija 
motinai į ausį. 

- Statulą, pone barone? Statulą padaryti ne taip 
sunku, kaip štai šitą laikrodį, kurį teikėsi atnešti ponas 
antikvaras, - atsakė dailininkas į barono klausimą. 

Jiems besikalbant, pirklys valgomajame ant bufeto 
išpakavo vaško modelį, vaizduojantį dvylika Horų, kurias 
stengiasi nutverti amurai. 

- Palikite man šitą laikrodį, -tarė baronas, nustebintas 
šio kūrinio grožio, - parodysiu jį vidaus reikalų ir prekybos 
ministrams. 

- Kas tas jaunuolis, kuriuo taip domiesi? - paklausė 
baronienė dukterį. 

- Dailininkas, turįs tiek lėšų, kad galėtų atlieti Šį 
modelį, uždirbtų šimtą tūkstančių frankų, - tarė senienų 
pirklys su nusimanančia mįslinga veido išraiška, pastebėjęs 
merginos ir dailininko akyse tylų sandėrį. - Pakaktų parduoti 
dvidešimtį egzempliorių po aštuonis tūkstančius frankų 
kiekvieną, nes vieno egzemplioriaus pagaminimas atsieitų 
daugmaž tūkstantį ekiu; sunumeravus egzempliorius ir 
sunaikinus modelį, lengvai atsirastų dvidešimt mėgėjų, 
patenkintų, kad jie vieninteliai turi šį kūrinį. 

- Šimtą tūkstančių frankų! - pakartojo Steinbokas, 
nužvelgdamas pirklį, Hortenziją, baroną ir baronienę. 

- Taip, šimtą tūkstančių! - pakartojo pirklys. - Ir jei 
mano kišenė leistų, aš pats pirkčiau vieną laikrodį už 
dvidešimtį tūkstančių, nes šitas daiktas taps kapitalu, kai 
modelis bus sunaikintas... Atsirastų ir princas, kuris savo 
salonui papuošti galėtų užmokėti užšį šedevrą net trisdešimt 
arketuriasdešimt tūkstančių frankų: Meno istorija dar nežino 
laikrodžio, kuris patenkintų lygiai ir miesčionio, ir žinovo 
skonį, 0 štai šitas kūrinys išsprendė tą sunkų uždavinį... 

- Štai jums, pone, - tarė Hortenzija, įteikdama 
pirkliui šešias aukso monetas, ir pirklys išėjo. 

- Niekam nepasakokite, kur buvome, - pasakė 
dailininkas, pasivijęs pirklį ant slenksčio. - Jei kas teirautųsi, 
kur mes nunešėme šią grupę, pasakykite - pas kunigaikštį 
d'Eruvilį, įžymųjį meno mėgėją, gyvenantį Vareno gatvėje. 

Sutikimo ženklu pirklys linktelėjo galva. 

- Jūs vadinatės?.. - kreipėsi baronas į dailininką, kai 
šis sugrįžo. e 

- Grafas Steinbokas. 

- Ar turite dokumentus, patvirtinančius, kas jūs? 

.- Taip, barone, turiu dokumentus rusų ir vokiečių 
kalbomis, bet jie dar nepatvirtinti vietos valdžios... 

- Ar pakaktų jums jėgų pagaminti devynių pėdų 
aukščio statulą? | 

- Taip, pone. 

-. Gerai. Jei asmenys, su kuriais pasitarsiu, bus 
patenkinti jūsų darbais, galėsiu gauti jums užsakymą 
maršalo Monkornė statulai; ji numatoma statyti Per Lašezo 
kapinėse, ant jo kapo. Karo ministerija ir buvusieji im- 
peratoriaus gvardijos karininkai paskyrė didžiulę sumą ir 
turi teisę pasirinkti dailininką. 

- Ak, pone, tada kelias man būtų atviras! - sušuko 
Steinbokas, apstulbęs nuo ištikusios jį laimės. 

- Nesirūpinkite, - maloniai atsakė baronas, - paro- 
dysiu jūsų bronzinę grupę ir šį modelį abiem ministrams, 
jeigu jūsų kūriniai jiems patiks, kelias į pasisekimą atviras... 


98 


Hortenzija iki skausmo suspaudė tėvui ranką. 

- Atneškite man savo dokumentus ir nesidalykite su 
niekuo savo lūkesčiais, net su mūsų senąja pussesere 
Beta... 

- Su Lisbeta? - sušuko ponia Julo, pagaliau 
supratusi, kas čia dedasi, bet nejspėjusi, kaip visa tai 
įvyko. 

- Galiu įrodyti savo jėgas, padarydamas ponios 
baronienės biustą, - pasisiūlė Venceslavas. 

Pritrenktas ponios Julo grožio, dailininkas lygino 
šią Minutę motiną su dukteria. 

- Naką gi, pone, reikia tikėtis, kad gyvenimas jums 
nusišypsos, - tarė baronas, visiškai pavergtas dailios ir 
taurios grafo Steinboko išorės. - Netrukus turėsite progą 
įsitikinti, kad Paryžiuje talentas niekais nenueinair kiekvienas 
atkaklus darbas susilaukia atlygio. 

Hortenzija nuraudusi ištiesė jaunuoliui dailią alžy- 
rietišką piniginę su šešiasdešimt aukso monetų. Lailininkas, 
visada tam tikru atžvilgiu bajoras, ir pats paraudo, žiūrė- 
damas į sumišusią Hortenziją, ir šį drovumo raudonį lengva 
buvo išsiaiškinti. 

- Artai kartais nėra pirmieji pinigai, kuriuos gaunate 
už savo darbus? - paklausė baronienė. 

- Taip, ponia, už savo kūrybinius darbus, bet ne už 
darbą apskritai, nes kelerius metus esu dirbęs paprastu 
darbininku... 

- Tad tikėsimės, kad mano dukters pinigai atneš 
jums laimę! - atsakė ponia Julo. 

- Imkite, imkite, nesivaržykite, - pridūrė baronas, 
pastebėjęs, kad Vencešlavas vis tebelaiko rankoje piniginę, 
nesiryždamas įsidėti ją į kišenę. - Nesijaudinkite, šiuos 
pinigus mums grąžins koks didikas, o gal net ir princas, 
kuris tikriausiai nepaslgaitės duoti daugiau, norėdamas 
įsigyti puikų kūrinį. 

- O, tėveli, šis daiktas man toks brangus, kad 
neatiduočiau jo niekam, net pačiam Orleano kunigaikš- 
Čiui*. 

- Galiu padai yti jums, panele, kitą, dar gražesnę 
grupę... 

- Tai jau bus kita, ne ši, - atsakė ji. 

Ir tarytum susigėdusi, kad per daug pasakė, išėjo 
į sodą. 

- Jei taip, tai parėjęs sunaikinsiu ir formą, ir modelį! 
- pažadėjo Steinbokas. 

- Taigi, atneškite man dokumentus, irjei pasitvirtins 
nuomonė, kurią apie jus susidariau, tai pranešiu jums, 
pone. 

Šie žodžiai dailininkui reiškė, kad laikas išeiti. 
Nusilenkęs poniai Julo ir Hortenzijai, atbėgusiai iš sodo su 
juo atsisveikinti, jis nuėj 2 į Tiuilri sodą ir ilgai ten vaikštinėjo, 
nedrįsdamas grįžti į savo mansardą, kur jotironas užkankins 
jį klausimais ir išplėš jo paslaptį. 

Įsimylėjusio dailininko vaizduotę užplūdo šimtai 
kompozicijų ir statulų; jis jautėsi turįs tiek jėgos, kad pats 
savo rankomis būtų galėjęs kalti marmurą, kaip kadaise 
Kanova, tokio pat silpno sudėjimo kaip jis, vos nežuvęs nuo 
šių pastangų. Hortenzija, tapusijam regimąja mūza, pavertė 
jį kitu ŽMogumi. 

- Nagi pasakyk, ką tai reiškia? - kreipėsi baronienė 
į dukterį. 

- Na štai, brangioji mamyte, kątik mateitetos Betos 
mylimąjį, bet nuo šio laiko, man rodos, manąjį... Pasistenk 
užmerkti akis, apsimesk, kad nieko nežinai. Dieve mano! 
Juk aš norėjau viską nuo tavęs nuslėpti, o štai dabar 
išplepėsiu... 

- Na sudiev, vaikai, - ištarė baronas, bučiuodalr - 
dukterjir žmoną, - pabandysiu nueiti pas Ožkąirišsiliausine.., 
apie šį jaunuolį. 

- Būk atsargus, tėveli! - pakartojo Hortenzija. 

- O, dukterėle, - sušuko baronienė, kai Hortenzija 
pabaigė pasakoti savo poemą, kurios paskutinė giesmė 
buvo šio ryto įvykis, - brangioji dukterėle, sukčiausias 
diplomatas šiame pasaulyje visuomet buvo ir bus Naivu- 
mas! 

Tikrosios aistros turi savo instinktą. Leiskite smaližiui 
pačiam pasiimti iš vazos vieną vaisių - ir jis neapsiriks, net 
nežiūrėdamas pačiups būtinai patį geriausiąjį. Taip pat 
suteikite gerai išauklėtai merginai laisvę pačiai pasirinkti 
vyrą - ir ji retai kada teapsiriks, jeigu tik bus įmanoma 
suartėti su žmogum, kurį pasirinks. Prigimtis neklysta. Šiuo 
atveju prigimties kūrinys vadinamas meile iš pirmo žvilgsnio. 
O meilėje pirmasis žvilgsnis yra, paprasčių paprasčiausiai 
tariant, antroji rega. 

Baronienės džiaugsmas, nors ji ir stengėsi nuslėpti 
jį po motinos orumo skraiste, prilygo dukters džiaugsmui; 
atrodė, kad iš tų trijų būdų išleisti Hortenziją už vyro, apie 
kuriuos jai kalbėjo Krevelis, turėjo įsikūnyti kaip tik, jos 
nuomone, geriausiasis. Visame šiame prietykyje ji įžiūrėjo 
apvaizdos atsaką į jos karštas maldas. 

Panelės Fišer kalinys, turėdamas norom nenorom 
grįžti namo, sugalvojo įsimylėjėlio džiaugsmą pridengti 
menininko, apsvaigusio pirmąja sėkme, džiaugsmu. 

- Laimėjau! Pardaviau savo grupę kunigaikščiui 
d'Eruviliui, ir jis prižadėjo parūpinti man daugiau užsakymų, 
- tarė jis, numesdamas ant senmergės stalo tūkstantį du 
šimtus frankų auksu. 

Hortenzijos padovanotąpiniginę jis, aišku, paslėpė 
ant krūtinės, prie pat širdies. 

- Nakągji, puiku, - atsakė Lisbeta, - nes aš jau visai 
nusikamavau bedirbdama. Dabar matote pats, vaikeli, kad 
verčiantis tokiu amatu kaip jūsiškis, pinigai ne taip lengvai 
uždirbami: juk tai pirmieji jūsų gauti pinigai, otuo tarpu greit 
b":+ penkeri metai, kai jūs plušate. Šių pinigų vos ne vos 
„z1aks Ztsimokėti už tai, kiek aš dėl jūsų išleidau, skai- 
čiuojant nuotos dienos, kada gavau jūsų vekselį, kurį dabar 
turiu vietoj savo santaupų. Bet nesirūpinkite, - pridūrė ji 
suskaičiavusi, - šituos pinigus aš sunaudosiu jūsų labui. 
Dabar mes apsirūpinę ištisiems metams. O per metus jūs 
įstengsite atsiteisti su manim ir net susitaupyti gražaus 
pinigo. Zinoma, jei ir toliau darbas taip eis. 

Pamatęs, kad pasisekė klasta, Venceslavas pripa- 

sakojo senmergei nebūtų dalykų apie tariamą susitikimą su 
kunigaikščiu d'Eruviliu. 

- Aprenąsiu jus juodu kostiumu, pagal paskutinę 
madą, pasiūsiu naujus baltinius, nes savo globėjams jūs 
turite prisistatyti gerai apsitaisęs, - atsakė Beta. - Be to, ir 
buto dabar jums reikės didesnio, padoresnio už tą jūsų 
bjaurią mansardą, ir reikės jį apstatyti... Koks jūs dabar 
linksmas! Tiesiog ne tas Žmogus, - pridūrė ji, akylai stebė- 
dama Venceslavą. 

- Juk jie pasakė, kad mano skulptūrinė grupė - 
šedevras. 

- Na ką gi, juo geriau! Imkitės dabar darbo toliau, - 
atsakė ši sausa, proziška mergina, nesugebanti suprasti 
nei pergalės džiaugsmo, nei meno grožio. - Nebegalvokite 
apie tai, kas jau parduota, o gaminkite geriau ką nors nauja 
parduoti. Dirbdamas tąvelnio Samsoną, išleidote du šimtus 
frankų pinigais, neskaičiuojant įdėto darbo ir laiko. O jūsų 
laikrodis atsieis jums daugiau kaip du tūkstančius frankų. 
Tikėkite manimi, jūs turite baigti tuos du berniukus, puo- 
šiančius mergaitę rugiagėlių vainiku. Toks daiktelis 
paryžiečiams patiks! O aš, eidama pas poną Krevelį, 
užsuksiu pas siuvėją Grafą... Lipkite pas save į viršų, aš 
turiu persirengti. 

Visai netekęs dėl ponios Marnet galvos, baronas 
kitą dieną nuėjo pas pusseserę Betą; ji gerokai nustebo, 
kai, atidariusi duris, pamatė jį stovint - lig šiol jis nė karto 
nebuvo jos aplankęs. Todėl suprantama, kad jai šovė į 
galvą mintis: “Ar nesugalvojo Hortenzija atimti iš manęs 
mano mylimojo?..'' Iš Krevelio ji vakar sužinojo, kad Horten- 
Zijos vedybos su apeliacinio teismo patarėju suirusios. 

- Kaip, pusbroli, tai čia jūs? Pirmą kartą gyvenime 
pas mane pasirodote. Ir reikia manyti, ne dėl mano gražių 
akių? 

- Gražių! Kas tiesa, tai tiesa, - atšovė baronas, - 
gražesnių akių už tavąsias aš dar nesu matęs... 

- Sakykite, kas jus čia atvedė? Man tiesiog gėda 
priimti jus šitokioje landynėje. 

Pirmasis iš dviejų Betos buto kambarių buvo jai 
kartu ir svetainė, ir valgomasis, ir virtuvė, ir dirbtuvė. Jis 
buvo apstatytas kaip pasiturinčio darbininko kambarys: 
riešuto medžio kėdės su pintomis sėdynėmis, nedidelis 
valgomasis stalas taip pat riešuto medžio, darbo stalelis, 
keletas nuspalvintų graviūrų pajuodusio medžio rėmuose, 
ant langų muslino užuolaidėlės, didžiulė riešuto medžio 
spinta, švarios, blizgančios, rūpestingaiišvaškuotos grindys, 
nė vienos dulkelės, bet visur šalti tonai - tikras Terburgo* 
paveikslas: netrūko nieko, net pilkšvo kolorito, kuriam čia 
atstovavo kadaise melsvi, o dabar nublukę sienų apmušalai. 
O miegamojo kambario slenksčio dar nebuvo peržengusi 
niekieno koja. 

Vienu akies žvilgsniu baronas apmetė viską: čia 
kiekvienas daiktas, nuo ketinės krosnelės iki namų apyvokos 
rykų, buvo pažymėtas skurdumo antspaudu; įam pasidarė 
šleikštu, ir jis pagalvojo: "Štai jums dorybė!' O balsu 
pasakė: 

- Kas mane čia atvedė? Tutokia gudri mergina, kad 
galų gale vis tiek įspėsi. Geriau pasakysiu, - pradėjo jis, 
atsisėdęs prie lango ir praskleidęs plisuotas muslino 
užuolaidas, norėdamas matyti langus kitoje kiemo pusėje. 
- Šitame name gyvena labai daili moteris... 

- A, ponia Marnetf! Štai kas! - tarė ji, viską supratusi. 
- O Žozefa? R | 

- Deja, pussesere! Žozefos nebėra... Ji išmetė 
mane-už durų kaip paprasčiausią liokajų. 

- Ir jūs norėtumėte..? - paklausė pusseserė, pažiū- 
rėjusi į baroną oriai, kaip iš anksto įsižeidusi nekaltybė. 

- Ponia Mamef labai padori moteris, jos vyras 
valdininkas, ir tu gali bendrauti su ja, nepakenkdama savo 
geramvardui, -tęsė baronas. - Pageidaučiau, kad palaikytum 
su ja gerus santykius kaip kaimynė. O! Būk rami, ji 
stengsis labai pagarbiai elgtis Su savo vyro direktoriaus 
giminaite. 

Tą pačią akimirką laiptuose sučiužėjo suknelė ir 
nuaidėjo žingsniai - ėjo Moteris, apsiavusi dailiausiais 

bateliais. Ant laiptų aikštelės kažkas sustojo. Du kartus 
pasibeldusi, duryse pasirodė ponia Marnef. 

- Atleiskite, panele, kad taip nelauktai įsiveržiu; 
norėjau užeiti pas jus vakar, bet jūsų neradau. Juk mudvi 
kaimynės, ir jei būčiau Žinojusi, kad jūs pono valstybės 
patarėjo giminaitė, jau seniai būčiau prašiusi jus užtarti už 
mus žodelį. Mačiau, kaip ponas direktorius pas jus užėjo, 
ir todėl išdrįsau jus sutrukdyti, nes vyras pasakojo, pone 
barone, kad rytoj ministrui bus pateiktas peržiūrėti perso- 
nalinis tarnautojų sąrašas. 

Jiatrodė susijaudinusi ir virpėjo; bet buvo paprasčių 
paprasčiausiai priilsusi nuo greito kopimo laiptais. 

- Jums nėra reikalo maldauti, gerbiamoji, - atsakė 
baronas, - tai man tenka prašytis jūsų malonės leisti pas jus 
apsilankyti. 

- Na ką gi, jei panelė Fišer neprieštarauja, prašau, 
- tarė ponia Manet. 

- Eikite, Hektorai, aš netrukus ateisiu, -tarė įžvalgio- 
ji pusseserė Beta. 

Paryžietė taip tvirtai pasitikėjo pono direktoriaus 
vizitu ir nuovokumu, kad šitokiam pasimatymui ne tiktai 
tinkamai pati išsipustė, bet išpustė ir savo butą. Vos 
atsikėlusi, apstatė kambarius gėlėmis, pirktomis į skolą. 
Pats Marnefas padėjo Žmonai valyti baldus, blizginti smu!- 
kiausius daiktelius, muilinti, trinti, šluostyti dulkes. Valeri 
nutarė priimti poną direktorių gaivioje, šviesioje aplinkoje: 
ji norėjo patikti, patikti tiek, kad įgautų teisę būti žiauri ir 
galėtų erzinti jį kaip vaiką aukštai iškeltu saldainiu - žodžiu, 
pasinaudoti visomis moderniosios taktikos išgalėmis. Julo 
ji iš karto perprato. Bėdos prispirtai paryžietei duokite 
dvidešimt keturias valandas laiko, ir ji apvers aukštyn 
kojomis kiekvieną ministeriją. 

Baronas Julo, Imperijos laikų Žmogus, pripratęs 
prie to meto gyvenimo stiliaus, visiškai nieko nenutuokė, 
apie tai, kaip mylimasi šiandien, apie naujus skrupulus, 
apie visokius raiškos būdus, įėjusius į madą po 1830 
metų: vargšė silpna moteris čia laikoma savo meilužio 
geismų auka, gailestingąja seserim, tvarstančia širdies 

žaizdas, pasiaukojančiu angelu. Šis naujoviškas mylėjimosi 
menas šėtoniškus darbus pridengia iš Evangelijos pasi- 
skolintais žodžiais. Aistratampa kančia. Besimylintieji siekia 
idealo, amžinybės, vienas ir kitas trokšta per meilę tapti 
geresni. Bet visos šitos gražios frazės tėra tik dingstis su dar 
didesniu įkarščiu pulti į aistrą, su dar didesniu įtūžiu mestis 
įnuodėmę, negu ankstesniais laikais. Veidmainystė, būdin- 
gas mūsų laikų bruožas, įsimetė nelyginant gangrena net 
į meilės santykius. Įsimylėjusieji vaizduoja du angelus, 0 
elgiasi kaip demonai, žinoma, jei užtenka jėgų. Imperijos 
laikais tarp dviejų karo žygių meilužiai neturėjo laiko ana- 
lizuoti savo meilės, ir 1809 metais meilė žengė tokiais pat 
sparčiais žingsniais iš pergalės į pergalę, kaip ir pati Imperija. 
Kai Restauracijos metu gražuolis Julo vėl pradėjo rėžti 
sparną apie moteris, jis visų pirma paguodė keletą savo 
buvusių draugių, nukritusių, kaip užgesusios žvaigždės, 
nuo politinio dangaus skliauto; po to, pasenęs, pateko į 
pinkles tokioms kaip Ženi Kadin ir Žozefa. 

Smulkiai sužinojusi iš vyro apie ankstesniuosius 
direktoriaus meilės nuotykius, apie kuriuos šisai išsiklau- 
sinėjo įstaigoje, ponia Marnef paruošė savo puolimo planą. 
Kadangi modernioji jausmų komedija galėjo suvilioti baro- 
ną savo naujoviškumo žavesiu, Valeri tvirtai apsisprendė, ir 
- tarkime tiesiai - bandymas, kurio metu ji paleido į darbą 
savo apžavus šį rytą. visiškai patvirtino visus jos lūkes- 
čius. 

Savo sentimentaliomis, egzaltuotomis ir romantiš- 
komis gudrybėmis Valeri, pati nieko neprižadėjusi, išgavo 
savo vyrui kanceliarijos viršininko pavaduotojo vietą ir Gar- 
bės legiono kryžių. 

Šie manevrai neapsiėjo be pietų Rošė de Kankalyje, 
be spektaklių teatre, be daugybės dovanų - mantijų, šalių, 
suknelių, brangenybių. Duajenė gatvės butas baronui nepa- 
tiko, ir jis, nieko nesakydamas, sumanė ištaigiai įrengti kitą 
butą Vano gatvėje, žaviame moderniame name. 

Ponui Marnetui buvo pažadėtos po mėnesio dviejų 
savaičių atostogos savo reikalams tėviškėje sutvarkyti, be 

to, piniginė dovana. Marnefas jau svajojo apie kuklią kelionę 
po Šveicariją ir progą pastudijuoti ten gražiąją lytį. 

Baronas Julo, rūpindamasis savo globotine, ne- 
užmiršo ir savo globotinio. Grafas Popino, prekybos 
ministras, buvo meno mėgėjas: jis davė du tūkstančius 
frankų už vieną Samsono kompozicijos egzempliorių su 
sąlyga, kad bus sunaikinta Samsono torma ir taip teliks jo 
ir panelės Julo Samsonai. Šią kompoziciją pamatęs su- 
sižavėjo vienas princas, ir jam buvo parodytas dvylikos 
Horų laikrodžio modelis; jis užsakė padaryti laikrodį, bet 
pareikalavo, kad tai būtų vienintelis egzempliorius, pasiū- 
lydamas trisdešimt tūkstančių frankų. Atsiklausus dailinin- 
kų, tarp jų ir Stidmano, šie pareiškė, kad tokių dviejų kūrinių 
autorius galįs padaryti statulą. Tuoj maršalas Visemburgo 
kunigaikštis, karo ministras, maršalo Monkornė paminklui 
statyti aukų rinkimo komiteto pirmininkas, sušaukė pasi- 
tarimą, kuris ir nusprendė pavesti Steinbokui padaryti 
maršalo statulą. Grafas de Rastinjakas, tuo metu ministro 
pavaduotojas, panoro taip pat įsigyti skulptūrą, atliktą 
dailininko, kurio šlovė tolydžio kilo, entuziastiškai pritariant 
jo varžovams. Steinbokas sutiko parduoti jam nuostabiąją 
kompoziciją, vaizduojančią du berniukus, rugiagėlių vainiku 
puošiančius mergaitę, ir grafas de Rastinjakas pažadėjo 
jam už tai išrūpinti dirbtuvę prie valstybinių marmuro san- 
dėlių, esančių, kaip žinome, palei Gro Kaju. 

Tai buvo pasisekimas, toks pasisekimas, kuris 
įmanomas tik Paryžiuje, beprotiškas pasisekimas, triuškinąs 
tuos, kurių pečiai nepajėgia jo atlaikyti, otai, turime pažymėti, 
atsitinka dažnai. Laikraščiai ir žurnalai pradėjo rašyti apie 
grafą Venceslavą Steinboką, nors nei jis, nei panelė Fišer 
nieko apie tai nenutuokė. Kiekvieną dieną, vos tik panelei 
Fišer išėjus pietų, Venceslavas skubėdavo pas baronienę 
Julo. Ten jis praleisdavo valandą, dvi, išskyrus tą savaitės 
dieną, kai pas savo pusseserę ateidavo pati Beta. Taip 
truko kurį laiką. 

Baronas, įsitikinęs grafo Steinboko gabumais ir jo 
Iluomine padėtimi, baronienė, patenkinta jo charakteriu ir 

doru gyvenimu, Hortenzija, didžiuodamasi savo mylimojo 
garbe ir meile, kuriai visi pritarė, - žodžiu, visa šeima atvirai 
kalbėjo apie būsimas vedybas; dailininkas jautėsi laimin- 
giausias žmogus pasaulyje, kai staiga ponios Marnef ple- 
pumas vos nesugriovė visų planų. Tai įvyko šitaip. 

Lisbeta, kurią baronas Julo norėjo suvesti su ponia 
Marnef, kad turėtų šioje šeimoje budrią akį, jau buvo 
pietavusi pas Valeri; šioji, savo ruožtu, stengdamasi turėti 
Julo šeimoje visa girdinčią ausį, labai pataikavo senmergei. 
Kai persikėlė į naująjį butą, jai atėjo į galvą pakviesti panelę 
Fišer atšvęsti įkurtuvių. Senoji mergina, laiminga, kad atsi- 
rado dar vieni namai, kur galės pietauti, ir patekusi į ponios 
Marnefapžavų pinkles, greitai prisirišo prie Valeri. Išvisų jos 
pažįstamų nė vienas nebuvo parodęs tiek dėmesio jai. Iš 
tiesų - ponia Marnet, vaikščiodama pirštų galiukais aplink 
panelę Fišer, buvo, taip sakant, jai tuo, kuo pusseserė Beta 
buvo baronienei, ponui Rivė, Kreveliui, žodžiu, visiems 
tiems, kurie kviesdavosi ją pietų. Marnetai sužadino Betos 
užuojautą, atskleisdami prieš jos akis savo šeimos skurdą 
ir nudažydami jį, kaip tai paprastai esti, kilniausiomis 
spalvomis: kalti esą nedėkingi draugai, kuriems buvo 
pagelbėta, ligos, Valeri motina, ponia Forten, nuo kurios 
buvo stengtasi nuslėpti jos skurdą ir kuri taip ir mirė 
įsitikinusi, kad ji turtinga kaip ir anksčiau, nors tai pareikala- 
vo iš jų Žmogaus jėgas viršijančių aukų ir t.t. 

- Vargšai žmonės! - kalbėjo ji savo giminaičiui, - jūs 
labaiteisingai elgiatės, kad rūpinatės jais, jieto yra nusipelnę, 
jie tokie didvyriški, tokie geri! Jie vos ne vos išgyvena iš 
tūkstančio ekiu, kanceliarijos viršininko pavaduotojo algos, 
nes turi prisidarę skolų po maršalo Monkornė mirties. Kaip 
barbariškai elgiasi vyriausybė, norėdama, kad valdininkas, 
turintis žmoną ir vaikų, išgyventų Paryžiuje iš dviejų tūks- 
tančių keturių šimtų frankų algos! 

Valeri dėjosi jai kuo draugiškiausia, nė žingsnio 
nežengė nepasitarusi su ja, pataikavo jai, atrodė klausanti 
visų jos nurodymų ir trumpu laiku tapo įnoringajai Betai 
brangesnė už visus jos gimines. 

Savo ruožtu baronas, gėrėdamasis ponios Marneif 
padorumu, išsiauklėjimu, meiliomis manieromis - tokiomis 
ypatybėmis, kuriomis jo nepaikino nei Zeni Kadin, nei 
Zozefa, neijų draugės, -jau pirmą pažinties mėnesį užsidegė 
senatviška aistra, neprotinga aistra, kuri tačiau atrodė 
pateisinama. Ir iš tikrųjų, jis nesusidūrė čia nei su patyčia, 
nei su orgijomis, nei su beprotišku pinigų švaistymu, nei 
su ištvirkavimu, nei su visuomenės gyvenimo normų pa- 
žeidimu, nei su savavaliavimu - su visu tuo, iš ko ėjo visos 
jo bėdos, kai sukosi apie aktorę, 0 paskui apie 
dainininkę. 

Jis išsigelbėjo taip pat nuo kurtizanėms būdingo 
gobšumo, siurbiančio pinigus kaip smėlis vandenį. 

Ponia Marnef, tapusi barono drauge ir patikėtine, 
'mMaivydavosi baisiausiai, iki priimdavo iš jo menkiausią 
dalykėlį. 

- Sutinku, kad rūpintumėtės vyro tarnyba, pinigi- 
nėmis premijomis, viskuo, ką galite išgauti iš vyriausybės; 
bet tik, susimildamas, neimkite žeminti moters, kurią sako- 
tės myljs, - kalbėjo Valeri, - kitaip nustosiu jumis tikėjusi. O 
man taip malonu jumis tikėti, - pridurdavo ji, pakeldama 
akis į dangų kaip šventoji Teresė. 

Įteikti jai dovaną - reiškė kiekvieną kartą paimti 
tvirtovę, išprievartauti sąžinę. Vargšas baronas naudojosi 
įvairiausiomis gudrybėmis, stengdamasis įsiūlyti jai kokį 
niekutį, reikia pasakyti, visada labai brangų; jis džiūgavo 
sutikęs galų gale dorą moterį, įkūnijęs savo svajas. Sioje 
šeimoje, tokioje paprastoje (kaip sakė baronas), jis buvo 
laikomas Dievu, kaip ir savojoje. Ponui Marnefui tartum nė 
į galvą neateidavo, kad jo ministerijos Jupiteris kėsinasi 
nusileisti aukso lietumi ant jo žmonos, ir jis elgdavosi kaip 
nuolankiausias savo prakilnaus viršininko tarnas. 

Ponia Marnef, tada dvidešimt trejų metų amžiaus, 
tyra, nedrąsi miestietė, Duajenė gatvės gėlelė, tikriausiai 
nieko nenumanė apie kurtizanių sugedimą ir nedorumą - 
ypatybes, keliančias dabar baisų šleikštulį baronui, nes jis 
pirmą kartą pajuto žavesį, kurį teikia besipriešinanti dorybė, 

obaikščioji Valeri suteikė jam progą gardžiuotis šiuo žavesiu, 
kaip sako dainelė, visą kelią paupiu'. 

Nenuostabu, kad šitaip susidėjus barono ir Valeri 
santykiams, baronas vieną dieną atskieidė Valeri paslaptį 
apie greit įvyksiančias Hortenzijos vedybas su garsiuoju 
dailininku Steinboku. Tarp gerbėjo, neturinčio jokių teisių, 
ir "moters, sunkiai tesiryžtančios tapti meiluže, vyksta 
žodžių ir dorovės kova, kur ištartas žodis dažnai išduoda 
mintį, panašiai, kaip per rungtynes rapyra įsikarščiavusio 
fechtuotojo rankose primena dvikovos špagą. Atsargiau- 
sias Žmogus tokiu atveju pasielgia kaip ponas de Tiure- 
nas. 

Taigi baronas kartą užsiminė, jog ištekinęs dukterį, 
galėsiąs elgtis kaip tinkamas, norėdamas tais žodžiais 
nuraminti mylinčią Valeri, ne kartą jam pareiškusią: '“Ne- 
įsivaizduoju, kaip galima atsiduoti vyrui, kuris priklauso ne 
tau vienai''. Tūkstantį kartų jis buvo prisiekęs, kad tarp jo ir 
ponios Julo jau dvidešimt penkeri metai viskas esą baigta. 
Bet ponia Marnet atkirsdavo: 

- Zmonės kalba, kad ji labai graži; todėl duokite 
man įrodymų. 

- Gerai, duosiu, - tarė baronas, nudžiugęs, kad 
Valeri šituo savo noru lyg ir įsipareigojo. 

- Bet kaip? Turėtumėt tada niekad nesiskirti su 
manim, - atsakė Valeri. 

Čiabaronas Juloturėjo norom nenorom papasakoti, 
kokius planus jis įgyvendina Vano gatvėje, norėdamas 
įrodyti savajai Valeri, kad yra pasiruošęs paskirti jai tą savo 
gyvenimo pusę, kuri turėtų priklausyti teisėtai žmonai, jei 
laikysime, kad diena ir naktis dalija civilizuoto Žmogaus 
gyvenimą į dvi lygias dalis. Julo įrodinėjo, kad jis labai 
padoriu būdu atsiskirsiąs nuo žmonos, kai tik duktė 
ištekėsianti. Tada baronienė visą savo laiką leisianti pas 
Hortenziją ir įjaunuosius Julo; jis neabejojo, kad žmona jam 
paklusianti. 

- Tada, mielasis angelėli, tikrasis mano gyvenimas, 
tikroji mano šeima bus Vano gatvėje. 

- Dieve mano, elgiatės su manim kaip su daiktu!.. 
- tarė ponia Marnef. - Na, o mano vyras?.. 

- Šitas mazgotė? 

- Palyginti su jumis tai jis, žinoma, mazgotė... - 
nusijuokė Valeri. 

Ponią Maret apėmė pašėlęs noras susipažinti su 
jaunuoju grafu Steinboku, kai tik sužinojo romantišką jo 
istoriją; galbūt ji panūdo gauti iš jo kokį nors brangų jo 
darbo daiktelį, kol dar jie gyveno po tuo pačiu stogu. Jos 
smalsumas taip nepatiko baronui, kad Valeri prisiekė 
niekada nepažvelgtiį Venceslavą. Tačiau, priėmusi iš barono 
senovinio Sevro porceliano servizą arbatai kaip atlygį už 
atsisakymą nuo šios užgaidos, savo norą ji pasižymėjo 
giliai širdyje, kaip užrašų knygutėje. Taigi vieną dieną, 
pakvietusi brangiąją pusseserę Betą pas save kavos, ji 
užvedė kalbą apie jos numylėtinį, vildamasi sužinoti, ar 
galėtų pamatyti Venceslavą be pavojaus sau. 

- Širdele, -tarėji, nes jos vadinovieną kitą "širdele", 
- kodėl dar nepristatėte man savo mylimojo?.. Nejau neži- 
note, kaip greit jis tapo garsenybe? 

- Jis? Garsenybe? 

- Bet juk visi tik apie tai ir kalba!.. 

- Žiūrėk tiktai! - sušuko Lisbeta. 

- Jam užsakyta mano tėvo statula, ir aš galėčiau 
būti jam naudinga, padėčiau sėkmingai atlikti šį darbą. Juk 
net ponia Monkornė negali paskolinti dailininkui Seno mi- 
niatiūros, šedevro, atlikto 1809 metais, prieš Vagramo žygį, 
o aš galiu: tėvas padovanojo ją mano vargšei motinai. 
Žodžiu, jauno, gražaus Monkornė portretą... 

Senas ir Ogiustenas Imperijos laikais buvo minia- 
tiūrinės tapybos žvaigždės. 

- Jūs sakote, širdele, kad jam užsakyta statula?.. - 
paklausė Lisbeta. 

- Devynių pėdų aukščio! Karo ministerijos užsa- 
kymas. Bet klausykite! Jūs iš dangaus nukritote, ar ką? Ar 
tai aš turiu jums tokias naujienas pranešti! Vyriausybė 
paveda grafui Steinbokui ateljė ir butą prie marmuro sandė- 

lių Gro Kaju. Jūsų lenkas bus greičiausiai paskirtas ten 
direktorium. Vieta su dviejų tūkstančių frankų atlyginimu. 
Aukso radinys!.. 

- Iš kur jūs visa tai žinote, jei aš nieko nežinau? - 
pratarė pagaliau Lisbeta, atitokusi iš nuostabos. 

- Klausykite, mano brangioji Beta, - meiliai tarė 
ponia Marnef, - ar sugebėsite likti nieko nepaisanti ištikima 
draugė? Norite, kad mes būtume it dvi seserys? Sutinkate 
prisiekti, kad nieko neslėpsite nuo manęs, kaip ir aš nuo 
jūsų? Sutinkate tarnauti man sekliu, kaip ir aš jums?.. O 
svarbiausia - ar prisiekiate, kad neišduosite manęs niekados 
nei vyrui, nei ponui Julo, kad niekados šiukštu neprasitarsite, 
jog šitai iš manęs sužinojote... 

Ponia Marnet staiga liovėsi vaidinusi pikadorą - ją 
išgąsdino Betos išvaizda. Lotaringietės veidas pasidarė 
baisus. Juodos, veriamos akys pastirusios kaip tigro žiūrėjo 
įją. Veidas panėšėjo į pitijos veidą, kaip mes jį įsivaizduoja- 
me: ji tvirtai sukando dantis, kad jie nekalentų, drebėjo visu 
kūnu, tampoma baisaus mėšlungio. Pakišo sukumpusius 
pirštus po kyku, stvėrėsi už plaukų ir tvirtai sugniaužė juos, 
tartum norėdama prilaikyti pasunkėjusią galvą; jivisa degė! 
Ją niokojančios liepsnos dūmai tarytum mušėsi pro veido 
raukšles, kaip pro plyšius, atsiradusius išsiveržiant ugni- 
kalniui. Reginys buvo įstabus. 

- Na, ko nutilote? - tarė ji dusliu balsu. - Būsiu dabar 
jums tuo, kuo buvau jam. Ak, už jį būčiau gyvybę atida- 
VUuSi... | 

- Tai jūs jį mylite? 

- Kaip savo kūdikį!.. 

- Jei taip, - tęsė ponia Marnef lengviau atsidususi, 
- jei mylite jį tik kaip savo kūdikį, tai būsite patenkinta - juk 
norite, kad jis būtų laimingas? 

Lisbeta užuot atsakiusi tik skubiai linktelėjo galva 
kaip beprotė... 

- Po mėnesio jis veda jūsų jaunąją giminaitę. 

-Hortenziją?!- sušuko senmergėir pašokusi sudavė 
ranka sau į kaktą. 

- Kas jums? Vis dėlto jūs įsimylėjusi šį jaunuolį? - 
paklausė ponia Maret. 

- Sirdele, nuo šiol tik mirtis mus teperskirs, - tarė 
panelė Fišer. - Taip - ką jūs mylėsite, tas ir man bus 
šventas. Net jūsų nuodėmės virs mano akyse dorybėmis, 
nes šitų jūsų nuodėmių man prireiks! 

- Tai jūs, vadinasi, su juo gyvenote? - sušuko 
Valeri. 

- Ne, aš norėjau būti jam motina... 

- Ak, nieko nebesuprantu, - kalbėjo toliau Valeri, - 
jei taip, tai Venceslavas iš jūsų nepasityčiojo ir neapgavo 
jūsų, irjūs turite džiaugtis, kad jis susirado tokią gerą partiją 
ir išeina į žmones. Kita vertus, ko čia jaudintis, dabar jau 
viskas baigta. Kai tik išeinate pietauti, jūsų dailininkas 
kiekvieną dieną bėga pas ponią Julo... 

"Adelina! -tarė pati sau Lisbeta. - O, Adelina, aš dar 
atsiskaitysiu su tavim, matysi, paversiu tave bjauresne už 
save!..'' 

- Kas jums? Jūs išbalote kaip lavonas?! - sunerimo 
Valeri. - Vadinas, vis dėlto kažkas yra?.. Ak, kokia aš kvaila! 
Motina ir duktė, matyt, numano, kad jūs kliudysite šitai 
meilei, įei slepiasi nuo jūsų! - sušuko ponia Marnef. - Bet jei 
negyvenote su Steinboku, širdele, tai visa ši istorija darosi 
man tamsesnė net už mano vyro sielą... 

- Ak, jūs nesuprantate, nesuprantate, kas čia per 
intrigos, - tęsė Lisbeta. - Tai paskutinis, mirtinis smūgis! 
Kiek kartų plūdo krauju mano širdis! Jūs juk nežinote, kad 
aš buvau paaukota Adelinai nuo pat ankstyvos vaikystės! 
Aš buvau mušama, ji glamonėjama! Aš vaikščiojau su- 
skretusi, O ji puošėsi kaip lėlė. Aš ravėjau daržus, skutau 
bulves, o jos piršteliai apdarus tečiupinėjo... Ji ištekėjo už 
barono, išvažiavo į Paryžių ir kaip Žvaigždė sublizgo 
Imperatoriaus rūmuose, 0 aš iki 1809 metų gyvenau kaime, 
laukdama tinkamo jaunikio - ketverius metus! Tiesa, vėliau 
jie mane ištraukė iš to užkampio, bet kam? Kad padarytų iš 
manęs siuvėją ir pirštų man valdininkėlius, kapitonus, savo 
išvaizda Nneviršijančius kiemsargio!.. Dvidešimt šešerius 

metus tenkinausi tuo, kas nuo jų atlikdavo... Ir štai, kai aš, 
kaip Senojo Testamento varguolis, turiu vieną avelę, vienintelį 
savo džiaugsmą, ateina turtuolis, valdąs ištisas kaimenes, 
ir, pavydėdamas varguoliui jo avelės, atima ją!.. Iš pasalų, 
nepaprašęs! Adelina pavogė iš manęs mano laimę! 
Adelina!.. Adelina, aš įstumsiu tave į purvą, tu atsidursi dar 
žemiau už mane! Hortenzija! Aš mylėjau ją, O ji apgavo 
mane!.. Baronas... Ne, visa tai neįmanoma. Eikšekit, pa- 
kartokit dar kartą, kas šioje istorijoje galėtų būti tiesa! 

- Nusiraminkite, širdele... 

- Valeri, angelėli mano, gerai, nusiraminsiu, - atsakė 
Ši keista mergina atsisėsdama. - Bet šaltą protą grąžinti gali 
man tik vienas dalykas - duokite įrodymų!.. 

- Įrodymų? Bet juk jūsų giminaitė Hortenzija turi 
Samsono grupę. Stai ir jos litografija, pasirodžiusi žurnale; 
Hortenzija nusipirko skulptūrą už savo santaupas. Dabar 
baronas, rūpindamasis būsimuoju žentu, padeda jam iškilti, 
ir sėkmingai... 

- Vandens!.. Vandens! - paprašė Lisbeta, metusi 
žvilgsnį į litografiją, po kuria buvo parašyta: "Panelės Julo 
d'Ervi nuosavybė". - Vandens! Man dega galva, einu iš 
proto!.. 

Ponia Marnef atnešė vandens. Senmergė nusiėmė 
kyką, išleido savo juodus plaukus ir panėrė galvą į dubenį, 
kurį laikė jos naujoji draugė; ji pamirkė kaktą keletą kartų ir 
sustabdė beprasidedančią kraujosrūvą. Po šitos maudyklės 
visiškai susitvardė. 

- Nė žodžio! - kreipėsi ji į ponią Marnef, šluosty- 
damasi veidą. - Nė žodžio apie visa tai... Matote! Aš rami, 
viskas užmiršta. Dabar man galvoj visai kas kita! 

"Rytojji tikriausiai atsidurs Sarantone*'',- pagalvojo 
ponia Marnef, žiūrėdama į lotaringietę. 

- Ką daryti? - prabilo Lisbeta. - Matote, angelėli, 
turiu tylėti, nulenkti galvą ir nuolankiai žengti į kapus; juk ir 
vandenys težino vieną kelią - į upę. Ko griebtis? Kaip mielai 
sutrinčiau į dulkes visus šiuos Žmones - Adeliną, jos dukterį, 
baroną. Bet ką gali beturtė giminaitė prieš didelę turtingą 

šeimą?.. Išeitų kaip pasakėčioje - molinis puodas prieš 
geležinį*. 

- Taip, jūsų tiesa, - atsakė Valeri, reikia tik stengtis 
kuo riebesnį kąsnelį nusičiupti. Toks Paryžiaus gyvenimas. 

. - Ak, - tarė Lisbeta, - netekusi šio kūdikio, tuoj pat 
pasimirsiu, pamatysite, juk maniau būti jam motina, tikėjausi 
nugyventi su juo visą savo amžių... 

Jos akyse pasirodė ašaros, ir ji nutilo. 

Ponia Mamnef suvirpėjo - siera ir ugnimi dvelkianti 
senmergė, dabar sugrudusi, buvo kraupi. 

- Bet aš suradau jus, - tarė ji, paėmusi Valeri už 
rankos, - tai didelė paguoda man sunkioje nelaimėje... 
Mudvi mylėsime viena kita. Iš tikrųjų, kam mums skirtis? 
Juk aš jums niekada nestosiu skersai kelio. Manęs niekas 
nepamils! Visi tie, kurie piršosi man, ieškojo mano svainio 
protekcijos... Jausti savyjetiek jėgų, kad dangų užkariautum, 
osunaudotijas tik tam, kad užsidirbtum kasdieninės duonos 
kąsnį, vandens gurkšnį, keletą skarmalų ir kambarėlį po 
stogu - štai kur kančia, širdele! Iš manęs skeletas beliko. 

Ji staiga nutilo ir įsisiurbė į mėlynas ponios Marnef 
akis niauriu žvilgsniu, persmelkusiu šios gražutės moters 
sielą kaip durklas, įsmingantis į širdį. 

-Ką čia padėstos kalbos! - sušuko priekaištaudama 
pati sau. - Ak, dar niekad nesu šitiek kalbėjusi! Klausykite! 
- tr patylėjusi pridūrė: - Nekask kitam duobės, pats įkrisi. 
Labai išmintingai pirmiau pasakėte: pasigaląskime dantis ir 
čiupkime kur riebesnį kąsnį. 

- Žinoma, - tarė ponia Marnef, išsigandusi šio 
nevilties priepuolio ir spėjusi užmiršti, kad tokius pamoko- 
mus žodžius pasakė ji pati. - Man rodos, jūs kalbate tiesą, 
širdele. Matote, mūsų gyvenimas ne toks jau ilgas: reikia 
naudotis juo, kol gali, 0 visus kitus priversk tarnauti tavo 
malonumui... Aš jauna, o jau priėjau šią išvadą! Mažą mane 
tėvai labailepino, paskui tėvas, stumiamas garbės troškimo, 
vedė ir beveik visai mane užmiršo; o juk anksčiau garbino 
mane kaip dievaitę, augino kaip karalaitę! Vargšė motina, 
liuliavusi mane gražiausiais lūkesčiais, mirė iš širdgėlos, kai 

ištekėjau už menko valdininko, gaunančio tūkstantį du 
šimtus frankų algos, trisdešimt devynerių metų amžiaus 
senio, užkietėjusio pasileidėlio, ištvirkusio kaip visa kator- 
gininkų gauja. Aš jam buvau tuo, kuo jūs buvote savo 
pretendentams - priemonė padaryti karjerai! Irįsivaizduokite, 
galų gale priėjau išvadą, kad šis šlykštus žmogus - geriausias 
vyras. Tiesa, nešvarias gatvės mergas jis vertina labiau už 
mane, bet užtat man duoda visišką laisvę. Nors visą algą jis 
išleidžia tik savo reikalams, bet užtat nesiklausia, iš kur aš 
imu pinigų... 
ia ji nutilo, kaip moteris, pajutusi, kad ją per toli 

nunešė užplūdusi atvirumo banga. Pastebėjusi, su kokia 
atida klausosi jos Lisbeta, nusprendė pirma įsitikinti, ar 
galima ja pasikliauti, o tik po to atskleisti jai paskutiniąsias 
paslaptis. 

- Matote, širdele, koks mano pasitikėjimas jumis! - 
pridūrė ponia Marnetf. 

Lisbeta atsakė jai nepaprastai išraiškiu mostu. 
Kartais akimis ir galvos linktelėjimu prisiekiama iškilmingiau 
negu prisiekusiųjų teisme. . 

- Iš pažiūros atrodau labai padori, - pradėjo ponia 
Marnef, padėjusi ranką ant Lisbetos rankos, lyg priimdama 
iš jos priesaiką, - aš ištekėjusi moteris ir pati sau šeimininkė, 
tokia, kadjeirytąišeidamas į ministeriją Mamnefas susigalvoja 
atsisveikinti su manim, bet randa mano miegamojo duris 
užrakintas, ramių ramiausiai išeina į darbą. Savo vaiką jis 
myli ne daugiau, kaip aš marmurinius vaikus, žaidžiančius 
prie fontano Tiuilri sode. Jei negrįžtu pietų, jis puikiausiai 
pavalgo su tarnaite, nes tarnaitė - visada pasiruošusi ponui 
patamauti; kiekvieną vakarą, po pietų, jis dingsta ir grįžta tik 
dvyliktą ar pirmą valandą nakties. Deja, štai jau ištisi metai 
neturiu kambarinės, otai reiškia, kad aš jau ištisi metai, taip 
sakant, našlė... Išgyvenau vieną vienintelę aistrą savo gyve- 
nime, vienintelę laimę... tai buvo turtingas brazilas, bet jis 
išvažiavo prieš metus. Vienintelė mano nuodėmė! Jis nori 
parduoti visą savo turtą, viską paversti pinigais ir paskui 
apsigyventi Prancūzijoje. Kokią Valeri jis ras sugrįžęs? 

Šiukšlių krūvą. Galų gale tai bus jo kaltė, ne mano. Ko jis 
taip ilgai negrįžta? Gal sudužo laivas, kaip ir mano dora? 

- Sudiev, širdele, - tarė staiga Lisbeta, - nuo šiol mes 
nebesiskirsime. Myliu jus, gerbiu jus, priklausau jums! 
Mano svainis neduoda man ramybės, kad persikraustyčiau 
įjūsų būsimus namus Vano gatvėje; betašikišiol nenorėjau, 
nes puikiai įspėjau, ko siekiama šia nauja geraširdyste... 

- Aha, aišku, būtumėte turėjusi sekti mane, - tarė 
ponia Mameif. 

- Štai dėl ko jis taip kilniaširdiškai elgiasi, - atsakė 
Lisbeta. - Paryžiuje pusę visų geradarybių diktuoja išskai- 
čiavimai, o nedėkingumą - kerštas!.. Su beturte giminaite 
elgiamasi kaip su žiurkėmis, kurioms prisivilioti padedamas 
lašinių gabalėlis. Dabar priimsiu barono pasiūlymą, nes 
nebegaliu pakęsti savo namų Duajenė gatvėje. Nesirū- 
pinkite, mudviem užteks proto nutylėti, kas gali mums 
pakenkti, ir pasakyti tai, ką reikia pasakyti. Taigi - paslaptis 
Ir draugystė... 

- Kurios niekas neišardys!.. - linksmai sušuko ponia 
Marnef, džiaugdamasi, kad surado orų asmenį, artimą 
draugę, lyg ir kokią garbią tetulę. - Klausykite, o baronas 
gražiai rengia man butą Vano gatvėje?.. 

- Aš manau, - atsakė Lisbeta, - jis jau išleido apie 
trisdešimt tūkstančių frankų! Iš kurtuos pinigus, pavyzdžiui, 
gavo, negalėčiau pasakyti. Juk dainininkė išsiurbė iš jo 
paskutinį kraujo lašą! O, jūs gerai pataikėte, - pridūrė ji. - Dėl 
moters, kuri laiko jo Širdį štai tokiose kaip jūsų mažytėse, 
baltose, atlasinėse rankelėse, baronas įmanytų net vogti. 

- Jei taip, širdele, - tarė ponia Marne, pasitikėdama 
savo ateitimi kaip visos kurtizanės, iš tikrųjų tai tėra jų 
nerupestingumas, - tad pasiimkite iš mano buto visa, kas 
jums praverstų naujajame bute... Stai šitą komodą, spintą 
su veidrodžiu, kilimą, porijeras... 

Lisbeta išplėtė akis, apgedusi beprotišku džiaugs- 
mu, ji tiesiog nedrįso tikėti savo ausimis. 

- Per vieną minutę padarėte man daugiau, negu 
mano turtingieji giminaičiai per trisdešimt metų! - sušuko ji. 

- Jiems ir į galvą niekad neatėjo pasiteirauti, ar turiu baldų! 
Prieš kelias savaites pirmą kartą pas mane atsilankęs 
baronas suraukė nosį kaip turčius, išvydęs skurdą... Na ką 
gi, ačiū, širdele, neliksiu jums skolinga. Kokiu būdu - 
pamatysime vėliau! 

Valeri palydėjo savo mieląją Betą ikilaiptų aikštelės, 
ir jos atsibučiavo. 

"Na, ir dvokia ji skruzdėmis, - pagalvojo gražutė 
Valeri, likusiviena, - pasistengsiu per dažnai savo mielosios 
pusseserės nebučiuoti! Tačiau - dėmesio, ją reikia tausoti, 
nes ji padės man turto įgyti". 

Kaip tikra Paryžiaus kreolė, ponia Marnef bodėjosi 
kiekvienomis pastangomis. Ji buvo tingi kaip katė, kuri 
bėga ir šoka tik tada, kai to būtinai reikia. Gyvenimas, jos 
išmanymu, tai - malonumas, o malonumas turi ateiti be 
jokio triūso. Ji mėgo gėles, bet jos turėjo būtijai atnešamos. 
Ji neįsivaizdavo, kaip galima važiuoti į teatrą kitaip negu 
elegantiška karieta ir į savo nuosavą ložę. Kurtizaniškus 
polinkius Valeri paveldėjo iš motinos, kurią labai Iepino 
genero'as Monkornė, viešėdamas Paryžiuje, ir kuri per 
dvidešimtį metų matė visą Paryžių prie savo kojų; būdama 
išlaidi, ji viską išmėtė, iššvaistė, gyvendama tą prabangų 
gyvenimą, kuris buvo užmirštas Napoleonui žlugus. Impe- 
rijos epochos didžiūnai savo beprotiškomis išdaigomis 
prilygo praėjusiųjų amžių didiesiems senjorams. Restaura- 
cijos meto diduomenė neįstengė užmiršti, kad ji buvo 
mušama ir plėšiama, todėl ji, su labai mažomis išimtimis, 
pasidarė taupi, apdairi, įžvalgi, žodžiu, sumiesčionėjo ir 
susmulkėjo. Po to 1830 metai galutinai užbaigė 1793 metų 
darbą*. Nuo šiol Prancūzijoje dar bus garsių vardų, bet 
nebebus garsių giminių, nebent įvyktų kokių nors politinių 
permainų, kurių tačiau sunku tikėtis. Visa kas įgyja asme- 
nybės antspaudą. Pačių apdairiausiųjų turtas darosi ne- 
beamžinas. Feodalinė šeima sugriauta. 

Baisūs skurdo gniaužtai, mirtinai smaugę Valeri tą 
dieną, kai ji, kaip apibūdino Marnefas, susičiupo Julo, 
privertė šią moterį iš savo grožio darytis praturtėjimo 

priemonę. Todėl prieš kelias dienas ji pajuto reikalą turėti 
šalia savęs kažką lyg motiną, ištikimą draugę, kuriai galėtų 
patikėti tai, ką reikia slėpti nuo kambarinės, kuri veiktų, 
vaikščiotų ir galvotų už ją - žodžiu, atsidavusią vergę, 
pasiruošusią bendrame gyvenime tenkintis jo tamsiąja 
puse. Kaip ir Lisbeta, ji, aišku, atspėjo, kokiais tikslais 
baronas nori suartinti ją su pussesere Beta. Vadovaudamasi 
savo grėsminga nuovoka, Paryžiaus kreolė, ištisomis valan- 
domis dykinėjanti ant sofos ir it žibintu savo aštriu žvilgsniu 
tyrinėjanti slapčiausius sielų, širdžių ir intrigų užkaborius, 
sugalvojo iš savo seklio pasidaryti bendrą. Šis siaubingas 
atvirumas greičiausiai buvo iš anksto sugalvotas; Valeri 
perpratotikrą šios karštos merginos būdą, jos nerandančias 
tikslo aistras ir nutarė ją prisivilioti. Todėl šis pokalbis buvo 
tartum akmuo, kurį keleivis meta į bedugnę, norėdamas 
akivaizdžiai įsitikinti, koks jo gylis. Ir ponia Marnetf išsigando, 
kad ši mergina, tokia iš pažiūros silpna, nuolanki ir beveik 
nepavojinga, drauge yra ir Jagas, ir Ričardas III*. 

Vienu akies mirksniu pusseserė Beta tapo tokia, 
kokia iš tikrųjų buvo; vienu akies mirksniu šitas laukinis 
korsikietiškas būdas, sutraukęs silpnus saitus, lenkusius ją 
prie Žemės, išsitiesė visu savo grėsmingu ūgiu - taip 
išsprūsta iš vaiko rankų medžio šaka, kurią jis prisitraukia 
ligi savęs, norėdamas pasivogti neprinokusį vaisių. 

Žmonių visuomenės stebėtojas visuomet žavėsis, 
kokia absoliučia, tobula ir greita pagava pasižymi skaisčios 
prigimtys. 

Skaistybė, kaip visos anomalijos, turi ypatingų 
dvasios turtų, visa apimančios didybės. Susitaupiusios 
gyvybinės jėgos duoda skaisčiam individui atsparumo ir 
neįtikėtino patvarumo. Ši neišeikvota energija praturtina 
smegenis. Kai skaistiems Žmonėms reikia įtempti kūno ar 
dvasios jėgas, kai jie ima veikti ar galvoti, tada savo 
raumenysejie suranda plieno, prote - prigimto išmintingumo, 
o valioje - demoniškos, tiesiog magiškos tvirtybės. 

Šiuo atžvilgiu Mergelė Marija, paimta šįsyk grynai 
kaip simbolis, savo didybe užstelbia visus indų, egiptiečių 

ir graikų sukurtus skaistybės tipus. Didingosios būties 
motina -skaistybė, magna parens rerum, laiko savo gražiose 
baltose rankose aukštesniųjų pasaulių raktus. Žodžiu, ši 
grandiozinė šiurpi gamtos dėsnių išimtis verta visos tos 
pagarbos, kurią jai teikia katalikų Bažnyčia. 

Taigi vienu akies mirksniu pusseserė Beta virto 
mohikanu, kurio pinklės neišvengiamos, kurio klasta ne- 
perprantama, kurio greitas sprendimas remiasi negirdėtai 
tobulais jutimo organais. Ji virto įsikūnijusia Neapykanta ir 
Kerštu, be jokių kompromisų, tokiais, kaip Italijoje, Ispanijoje 
ir Rytuose. Šie du jausmai, kurių atvirkštinė pusė yra 
didžiausia draugystė ir meilė, klesti tik karštos saulės 
kraštuose. Bet Lisbeta visų pirma buvo savo gimtosios 
Lotaringijos duktė, tai yra - pasiryžusi apgaudinėti. 

Tačiau ji ne labai noriai ėmėsi šios paskutinės savo 
vaidmens dalies ir išbandė dar vieną keistą priemonę 
Venceslavui susigrąžinti; šią priemonę padiktavo jaivisiškas 
jostamsumas. Jivaizdavosi kalėjimą taip, kaip jį vaizduojasi 
visivaikai; ji supainiojo du dalykus: įkalinimas, jos supratimu, 
jau reiškė uždarymą į vienutę. Nežinojo, kad uždarymas į 
vienutę yra griežčiausia bausmė ir taikoma ji tik kriminali- 
niams nusikaltėliams. 

Iš ponios Marnet Lisbeta nubėgo pas poną Rivė ir 
rado jį savo kabinete. 

| - Naštai, mielasis pone Rivė, - sušukoji, užsklendusi 
kabineto duris, - jūsų teisybė! Ak, tie lenkai!.. Šunsnukiai!.. 
Žmonės be tikėjimo ir sąžinės! 

- Žmonės, norį sukelti gaisrą Europoje, - tarė 
taikingasis Rivė, - sužlugdyti prekybą ir prekybininkus dėl 
kokios ten savo tėvynės. O ta jų tėvynė, sab2, vienos 
pelkės, pilna baisių žydų, o kur dar kazokai ir kair. ečiai, tikri 
laukiniai žvėrys, per klaidą priskirti prie žmonių Aiminės. 
Lenkai klaidingai supranta mūsų laikus. Mes šiandie n nebe 
barbarai! Karai atgyveno savo amžių, brangioji panele, jie 
atgyveno savo amžių kartu su karaliais. Mūsų epocha - tai 
prekybos. pramonės ir buržuazinės išminties triumfas, sukū- 
ręs Olandiją. Taip, - tęsė jis pagyvėjęs, - mes gyvename 

tokiu Metu, kada tautos turi viską pasiekti teisėtu savo 
laisvių ugdymo keliu ir taikinga konstitucinių įstaigų veikla; 
štai ko dar nesupranta lenkai, ir aš tikiuosi... Ką jūs sakėte, 
gražuole? - pridūrėjis, pertardamas pats save, nes pastebėjo 
iš savo siuvėjos veido išraiškos, kad aukštosios politikos ji 
nesuvokia. 

- Štai visi dokumentai, - atsakė Beta. - Jei nenoriu 
prarasti savo trijų tūkstančių dviejų šimtų frankų, turiu 
pasodinti tą niekšą į kalėjimą. 

- Ar nesakiau! - sušuko Sen Deni kvartalo orakulas. 

Rivė firma, brolių Ponsų įpėdinė, vis tebebuvo 
Movez Parol gatvėje, Lanžė rūmuose, kuriuos ši garsi 
giminė pasistatė tada, kai visi didžiūnai spietėsi aplink 
Luvrą. 

- Dėlto, eidama čionai, aš ir laiminau jus!.. - atsakė 
Lisbeta. 

- Jei jis nieko neužuos, tai jau ketvirtą valandą ryto 
tupės kalėjime, - tarėteisėjas, pažiūrėjęs į kalendorių, kada 
teka saulė, - bet tik poryt, nes suimti už skolas negalima iš 
anksto neįspėjus orderiu apie laisvės atėmimą. Taigi... 

- Koks kvailas įstatymas! - supyko Lisbeta. - Juk 
skolininkas gali pabėgti. 

- Taip, tai jo teisė, - nusišypsojo teisėjas. - Užtat aš 
jums tuojau išdėstysiu, kaip... 

- O, dėl šito tai nesirūpinkite, aš pati priimsiu 
pranešimą, - nutraukė konsulą Lisbeta, - ir įteiksiu jam 
paaiškindama, kad man prireikę pinigų, o skolintojas pa- 
reikalavęs šio formalumo. Pažįstu savo lenką: jis ne tik 
nepažiūrės į pranešimą, bet dar užsidegs juo pypkę! 

- Neblogai, panele Fišer, neblogai! Na, būkite rami, 
reikalas greitai išsispręs. Bet palaukite minučiukę! Patupdyti 
žmogų - dar ne viskas. Šitokią prabangą galima leisti sau tik 
tuo atveju, jei šis Žygis padės atgauti pinigus. Kas jums 
apmokės skolą? 

- Tie, kurie šelpia jį pinigais. 

- Ak, tiesa, užmiršau, kad karo ministras jam užsakė 
pastatyti paminklą vienam mūsų buvusiam klientui. O, 

mūsų firma parūpino generolui Monkornė ne vieną unifor- 
mą, jos greit jam pajuosdavo patrankų dūmuose! Tikras 
narsuolis! Ir mokėdavo jis tvarkingai! 

Galėjo Prancūzijos maršalas išgelbėti imperatorių 
ar tėvynę, bet pati gražiausia pagyra jam komersanto 
lūpose bus visuomet tai, kad jis mokėdavo tvarkingai. 

- Tai iki šeštadienio, pone Rivė, atnešiu jums jūsų 
auksinius kutus. Beje, išsikraustau iš Duajenė gatvės ir 
gyvensiu dabar Vano gatvėje. 

- Ir gerai padarysite. Man buvo skaudu, kad jūs 
gyvenote šitoje skylėje. Nors aš ir bjauriuosi viskuo, kas 
panėši į opoziciją, bet ši skylė daro gėdą, taip, drjstu 
pasakyti, daro gėdą Luvrui ir Karuselės aikštei. Didžiai 
gerbiu Liudviką Pilypą, tai mano dievaitis, jis kilniausiai, 
tiksliausiai reprezentuoja ypatybes tos klasės, kurią paėmė 
už pamatą savo dinastijai, ir niekuomet neužmiršiu, kiek 
daug jis pagelbėjo apsiuvų pramonei, atkūręs nacionalinę 
gvardiją... 

- Kai girdžiu jus šitaip kalbant, - tarė Lisbeta, - man 
visada kyla klausimas: kodėl jūs ne deputatas. 

- Jie bijo mano atsidavimo dinastijai, - atsakė Rivė, 
- mano politiniai priešai - karaliaus priešai. O! koks taurus jo 
būdas, kokia graži šeima; žodžiu, - tarė jis, dėstydamas 
savo argumentus, - jis mums idealas ir dorais papročiais, ir 
taupumu, ir viskuo! Viena iš sąlygų, kuria mes atidavėme 
jam karaliaus vainiką, buvo užbaigti Luvrą, deja, Paryžiaus 
centro vaizdas vis toks pat kraupus, nes karaliaus lėšų 
fondams nebuvo nustatytas terminas... Aš pats priklausau 
aukso viduriui, todėl norėčiau, kad ir Paryžiaus aukso 
vidurys kitaip atrodytų. O jūsų kvartale - nugara pagaugais 
eina. Ne šiandien, tai rytoj jus būtų ten užmušę... Na, ojūsų 
ponas Krevelis paskirtas bataliono vadu. Tikiuos, kad 
storuosius epoletus įtaisysime jam mes. 

- Šiandien pietauju pas jį, pasistengsiu jums jį 
atsiųsti. | 

Vildamasi nutraukti visus ryšius tarp Venceslavo ir 
išorinio pasaulio, Lisbeta manė, kad livonietis tada priklausys 

tik jai. Kadangi dailininkas nebedirbs, visi jį užmirš kaip 
užkastą rūsyje žmogų, ir ji viena jį tematys. Ji išgyveno dvi 
džiaugsmingas dienas, nes tikėjosi suduoti baronienei ir 
jos dukteriai mirtiną smūgį. | 

Pas poną Krevelį, gyvenantį Sosej gatvėje, ji ėjo 
Karuselės tiltu, Voltero krantine, d'Orsė krantine, Bel Šas ir 
Universiteto gatvėmis, Santarvės tiltu ir Marinji alėja. Šitą 
nelogišką kelią padiktavo jai aistros logika, visuomet di- 
džiausia kojų priešininkė. Eidama krantinėmis, pusseserė 
Beta sulėtino žingsnį ir žengė nenuleisdama akių nuo 
dešiniojo Senos kranto. Jos apskaičiavimai pasitvirtino. 
Išeidama ji paliko.Venceslavą besirengiantį ir nusprendė, 
kad, atsikratęs ja, įsimylėjęs dailininkas išskubės trum- 
piausiu keliu pas baronienę. Iš tikrųjų - vos tik ji pradėjo eiti 
palei Voltero krantinės parapetą, akylai stebėdama kitą 
upės krantą, pamatė dailininką, išeinantį iš Tiuilri sodo ir 
sukantį į Karališkąjį tiltą. Čia ji pasivijo savo neištikimąjį ir 
nusekė paskui jį nepastebėta, nes įsimylėjusieji retai te- 
atsigręžia; taip ji nulydėjo jį slaptai iki ponios Julo namų, kur 
jis jėjo kaip Žmogus įpratęs lankytis. 

Šitas paskutinis įrodymas, patvirtinąs ponios Marnef 
atskleistąsias paslaptis, baisiai supykdė Lisbetą. 

Pas naujai išrinktąjį bataliono vadą ji atvyko apnikta 
to vidinio įniršio, kuris privaro Žmogų iki žmogžudystės; 
rado Krevelį svetainėje, belaukiantį savo vaikų - jaunųjų 
ponų Julo. 

Bet Selestenas Krevelis yra toks naivus irtoks tikras 
Paryžiaus prasimušėlio tipas, kad sunku tylomis praeiti pro 
šį laimingąjį Sezaro Biroto įpėdinį. Selestenas Krevelis, 
atskirai paimtas, yra ištisas pasaulis; todėl jis labiau net už 
Rivė vertas dailininko teptuko, dėl to svarbaus vaidmens, 
kurį jis atlieka šioje šeimos dramoje. 

Ar esate pastebėję, kad vaikystėje arvisuomeninės 
veiklos pradžioje mes, dažnai net patys nesižinodami, 
susikuriame sau tam tikrą sektiną pavyzdį? Taip antai, koks 
nors banko tarnautojėlis, apsilankęs savo šefo svetainėje, 
svajoja pats kada nors panašiai įsitaisyti. Ir jeigu šitoks 

banko valdininkas praturtėja - nors ir po dvidešimties metų 
- tai, įsiruošdamas butą, vaikosi ne savo meto madingos 
prabangos, bet tos pasenusios prabangos, kuri jį kadaise 
užbūrė. Nesuskaičiuosi, kiek kvailysčių pridaro Žmonės, 
šito atgalinio pavydo aukos, lygiai kaip nesugaudysi, į 
kokias beprotystes pastūmėja žmones šitas slaptas rung- 
tyniavimas mėgdžioti pasirinktąjį pavyzdį, nertis iš kailio, 
norint pasidaryti bent jo atšvaitu. Krevelis tapo mero pa- 
vaduotoju dėlto, kad Sezaris Biroto. jo šeimininkas, kadaise 
buvo mero pavaduotojas, dabar jis prasimušė į bataliono 
vadus dėl to, kad kitados pavydėjo Sezariui Biroto epoletų. 
Susižavėjęs stebuklais, kuriuos parodė architektas Grendo 
Sezario Biroto bute tada, kai Fortūnos ratas iškėlė jo 
šeimininką į viršų, Krevelis, pasak jo paties žodžių, reikalą 
sutvarkėtrumpai drūtai, kaiteko savo paties butą dekoruoti: 
užmerkęs akis ir atidaręs piniginę, kreipėsi jis į architektą 
Grendo, tuo metu jau visai užmirštą. Sunku ir įsivaizduoti, 
kiek laiko dar išgyvena užgesusi šlovė, kai ją palaiko 
pasivėlavę gerbėjai. 

Taip Grendo tūkstantąjį kartą griebėsi savo pagar- 
sėjusio baltai auksinio salono, išmušto raudonu damastu. 
Palisandro medžio baldai, drožinėti be jokio subtilumo, 
kaip visi serijinės gamybos apdailos darbai, buvotos rūšies 
Paryžiaus įmonių dirbiniai, kuriais pramonės parodoje ne 
be reikalo žavėjosi provincialai. Žvakidės, bra, židinio 
grotelės, sietynas, laikrodis - visa buvo rokoko“ stiliaus. 
Apskritas stalas, nejudamai stovįs svetainės viduryje, inkrus- 
tuotas visų rūšių itališku marmuru - dabartiniu ir antikiniu, 
atvežtu iš Romos, kur gaminami šie savotiški mineraloginiai 
žemėlapiai, panašūs į gabalą kartono su prisiūtais medžia- 
gos pavyzdžiais, žavėjo visus buržua, kuriuos priimdavo 
Krevelis. Sienas puošė poromis sukabinti keturi paveikslai 
-velionės ponios Krevel, paties Krevelio, jo dukters ir žento 
portretai, tapyti Pjero Grasu, dailininko, pragarsėjusio mies- 
čionių sluoksniuose ir sugalvojusio Kreveliui šitą juokingą 
baironišką pozą. Rėmai, po tūkstantį frankų kiekvienas, 
puikiai pritiko prie visos šios restoraniškos prabangos, 

kurią matydamas tikras menininkas būtų patraukęs pe- 
čiais. 

Niekados Auksas nepraleis nė mažiausios progos 
pasirodyti kvailas. Šiandien turėtume Paryžiuj dešimtį 
Venecijų, jei prekybininkai, pasitraukę iš verslo, būtų turėję 
tą didingo grožio nuojautą, kuria garsėja italai. Dar ir mūsų 
laikais koks nors Milano pirklys mirdamas mielai užrašo 
penkis šimtus tūkstančių frankų paauksinti kolosaliai Ma- 
donai, vainikuojančiai Milano Duomo*. kupolą, Kanova 
savo testamente įsakė savo broliui pastatydinti bažnyčią ir 
paliko šiam reikalui keturis milijonus frankų, o brolis dar 
pridėjo savų. Ar ateitų kada Paryžiaus miesčioniui į galvą 
(o juk jie visi, kaip Rivė, širdies gilumoje myli savo Paryžių) 
pristatyti smailes Dievo Motinos katedrai, kurių jai taip 
trūksta? O paskaičiuokite, kokias sumas surenka valstybė, 
pasisavindama paveldus, kuriems nebėra įpėdinių? UŽ 
tuos pinigus, kuriuos tokie Žmonės kaip Krevelis per 
paskutinius penkiolika metų išleido visokioms bepras- 
miškoms gražmenoms iš kartono, imituojančio akmenį, iš 
paauksintos masės, netikroms skulptūroms, galima buvo 
užbaigti visus Paryžiaus gražinimo darbus. 

Svetainės gilumoje buvo durys į puikų kabinetą, 
apstatytą Bulio** imitacijos stalais ir spintomis. 

Miegamasis, išmuštas persišku audeklu, taip pat 
susisiekė su svetaine. Valgomąjį kambarį laikė užgožę 
raudonmedžio baldai visa savo grožybe; sienas puošė 
turtingaijrėminti Šveicarijos vaizdai. Tėtušis Krevelis, svajojąs 
apie kelionę po Šveicariją, įsigeidė gėrėtis ja nors paveiks- 
luose, kol išvys savo akimis. 

Krevelis, buvęs mero pavaduotojas, Garbės legiono 
kavalierius, nacionalinės gvardijos kapitonas, atkūrė, kaip 
matome, visas savo nelaimingo pirmtako didybes, net buto 
apstatymo šaunumą. Ten, kur Restauracijos metu vienas 
krito, kitas, niekam nežinomas, iškilo, ir ne dėl užgaidingo 
laimės žaismo, bet dėl įvykių logikos. Per revoliucijas - kaip 

per acdras jūroje: svarios vertybės nugrimzta į dugną, o į 
paviršių bangos išneša lengvąsias. Sezaris Biroto, rojalistas, 
buvęs malonėje ir kėlęs visų pavydą, tapo buržuazinės 
opozicijos taikiniu, o pačiai buržuazijai, SUREIGSĖ! pergalę, 
atstovavo Krevelis. 

Šitas butas, atsieinąs Kreveliui tūkstantį ekiu per 
metus, sausakimšai prigrūstas banalios prabangos, kokią 
galima įsigyti už pinigus, turėjo užėmęs visą pirmąjį aukštą 
senuose rūmuose, tarp kiemo ir sodo. Bute viskas laikėsi 
neliečiama, nelyginant vabzdžiai entomologo kolekcijoje, 
nes Krevelis labai mažai namie tebūdavo. 

Šitos prabangios patalpos buvo oficialus garbėtroš- 
kos buržua butas. Tarnų jis laikė tik virėją ir liokajų, o kai 
vaišindavo partijos draugus arba žmones, kuriuos norėdavo 
apstulbinti, taip pat kai kviesdavosi šeimą, pasisamdydavo 
dar du ateinančius tarnus, o iškilmingus pietus užsakydavo 
pas Ševė. Tikrąjį savo gyvenimą Krevelis turėjo susikūręs 
„anksčiau Notr Dam de Loret gatvėje, pas panelę Eloizą 
Briztu, o dabar, kaip matėme, buvo persikėlęs į Šoša gatvę. 
Kiekvieną rytą buvęs negociantas (visi iš prekybos pasitrau- 
kę buržua vadina savo buvusiais negociantais) praleisdavo 
dvi valandas Sosej gatvėje, tvarkydamas savo reikalus, o 
likusį laiką skirdavo Zairai*; Zairą tas labai kankino. Oros- 
manas-Krevelis buvo sudaręs tvirtą sutartį su panele Eloiza; 
ji buvo įsipareigojusi teikti jam laimės už penkis šimtus 
frankų per mėnesį, be saldo perkėlimo. Krevelis, be to, 
apmokėdavo savo pietus ir visas kitas ekstra išlaidas. 
Šitokia sutartis su premijomis - nes Krevelis nešvkštėjo 
dovanų - atrodė taupi garsiosios dainininkės eksmeilužiui. 
Kalbėdamas šiuo reikalu su našliais negociantais, nepano- 
rėjusiais vesti iš meilės savo dukterims, jis sakydavo, kad 
geriau apsimoką turėti mėnesiui samdomus arklius, negu 
nuosavą arklidę. Vis dėlto, jei prisiminsime Šoša gatvės 
durininko atvirą pokalbį su baronu, Krevelis neapsiėjo nei 
be vežėjo, nei be grumo. 

Krevelis, kaip matome, mokėjo begalinę meilę 
dukteriai pakreipti savo malonumų labui. Nedorą elgseną 

teisino aukštos moralės sumetimais. Beto, buvusiam parfiu- 
merininkui šitoks gyvenimo būdas (jo žodžiais tariant, 
priverstinis gyvenimo būdas, nedoras gyvenimo budas, 
Regentystės, Pompadur, maršalo Rišeljė stilius ir t.t., ir t.t.) 
teikė tam tikro pranašumo žvilgesį. Krevelis dėjosi esąs 
plačių pažiūrų žmogus, didelio pono miniatiūra, kilniadva- 
sis Žmogus su plačiais užmojais - ir visa tai už tūkstantį du 
šimtus - tūkstantį penkis šimtus frankų per mėnesį. Tai 
plaukė ne iš politinės veidmainystės, bet iš buržuazinės 
tuštybės, tiktai rezultatai buvo visiškai tie patys. Biržoje 
Krevelis buvo laikomas visa galva praaugusiu savo epochą, 
ir visų pirma - lėbautoju. 

Krevelis įsivaizdavo, kad šiuo atžvilgiu jis visu šimtu 
uolekčių prašoko tą prasčioką Biroto. 

- Nagi, - sušuko pykčio apimtas Krevelis, kai pasirodė 
pusseserė Beta, - tai jūs supiršote panelę Julo su jaunuoju 
grafu, tai dėl jos aplink jj taip tūpčiojate?.. 

- Lyg tai jums kuo kliūva? - atsakė Lisbeta, smeig- 
dama į Krevelį tiriamą žvilgsnį. - Kodėljums taip rūpi neleisti 
mano giminaitei ištekėti? Juk jūs pats, sako Žmonės, suar- 
dėte jos vedybas su pono Leba sūnumi?.. 

- Jūs šauni, tylutė mergina, - varė tėtušis Krevelis. 
- Na kaip galvojate, ar galėsiu kada nors atleisti ponui Julo 
jo nusikaltimą? Juk jis pagrobė iš manęs Zozefą... O 
svarbiausia, dorą mergaitę, kurią galų gale būčiau vedęs 
senatvėje, jis pavertė nedorėle, komediante, teatro mergše... 
Ne, ne, niekuomet! 

- O tačiau ponas Julo - šaunus Žmogus, - tarė 
pusseserė Beta. 

- Malonus, labai malonus, net per daug malonus, - 
atsakė Krevelis. - Nelinkiu jam nieko bloga, tik noriu 
atsilyginti, ir atsilyginsiu. Šita mintis ėda man galvą. 

- Ar tai dėl šito jūs nesilankote pas ponią Julo? 

- Galbūt... 

- Aha! Tai jūs merginotės mano pusseserei? - 
nusišypsojo Lisbeta. - Taip ir maniau. 

- Oji pasielgė su manim kaip su šunimi; net blogiau 

- kaip su liokajumi, pasakyčiau tiesiog - kaip su politiniu 
prasikaltėliu! Bet savotikslą aš pasieksiu, -tarė jis sugniaužęs 
kumštį ir sudavęs juo sau į kaktą. 

- Vargšas žmogėnas! Tai būtų tiesiog žiauru: išmes- 
tam už meilužės durų sužinoti apie žmonos neištikirvybę!.. 

- Žozefa! - sušuko Krevelis. - Vadinasi, Žozefa 
išmetė jį, išvarė, išvijo?.. Bravo, Žozefa! Žozefa, tu atkeršijai 
už mane! Nusiųsiu tau dovanų porą perlo auskarų, mano 
eksstirnele!.. O aš šito nežinojau, nes pasimatęs su jumis 
kitą dieną po to, kai gražioji Adelina mane dar kartą išprašė 
už durų, nuvykau pas Leba į Korbejį. Iš ten dabar ir grįžtu. 
Eloiza iš kailio nėrėsi, norėdama išsiųsti mane į provinciją. 
Ir sužinojau, kur šių kombinacijų priežastis: ji panoro be 
manęs atšvęsti savo įkurtuves Soša gatvėje, su meninin- 
kais, artistais ir rašytojais... Mane apgavo! Bet aš atleisiu, 
nes Eloiza - mano pramoga. Tai naujoji Dežazė*. Linksma 
mergiotė! Štai laiškelis. Radau jį vakar vakare pas save: 


Seneliuk, išskleidžiau palapinę Šoša gatvėje. Pa- 
sirūpinau, kad mano naujojo butuko sienas pradžiovintų 
mano draugai. Viskas sutvarkyta. Užeikite, kada patiks, 
pone. Agara laukia savo Abraomo. 


- Eloiza papasakos visas naujienas, ji pažįsta Pa- 
ryžiaus bohemą kaip savo penkis pirštus. + 

- Bet mano svainis šio nemalonumo per daug į širdį 
nesidėjo, - pareiškė Beta. 

- Negali būti! - nustebo Krevelis, kuris vaikščiojo po 
kambarį pirmyn ir atgal kaip laikrodžio švytuoklė, o dabar 
sustojo. 

- Ponas Julo jau pagyvenęs Žmogus, - klastingai 
pridūrė Beta. 

- Žinau aš jį kiaurai, - tęsė Krevelis. - Julo, kaip ir aš, 
neapsieis be meilės - šiuo atžvilgiu mudu panašūs vienas 
į kitą. Jis net gali grįžti pas žmoną, - pusbalsiu tarė jis pats 
sau. - Šis dalykas suviliotų jį savo naujumu. Bet tada man 
reiktų atsisveikinti su kerštu. Šypsotės, panele Fišer... 

„ - Juokiuosi iš jūsų fantazijos, - atsakė Lisbeta. - 
Taip, mano pusseserė dar tiek graži, kad gali sužadinti 
aistras. Jei būčiau vyras, įsimylėčiau ją. | 

- Girtuoklis juo geria, juo labiau nori! - šūktelėjo 
Krevelis. - Ką, jūs juokiatės iš manęs! Baronas turbūt 
susirado kokią paguodą? 

Lisbeta patvirtindama linktelėjo galva. 

- Laimės vaikas! Jau kitą dieną rasti pakaitą Zozefai! 
- pridūrė Krevelis. - Bet nesistebiu, nes vieną kartą per 
vakarienę baronas man sakė, kaip jaunystėje, kad neliktų 
be nieko, visuomet turėdavęs tris meilužes: vieną reng- 
davęsis pamesti, kita karaliaudavusi širdyje, 0 trečią mer- 
gindavęs juodai dienai. Matyt, laikė atsargai kokią nors 
grizetę savo skiaurėje, savo medžioklės rezervate. Padauža! 
Tikras Liudvikas XV! Taip, taip, būti gražiam vyrui - didelė 
laimė! O tačiau jis jau sensta, pasiduoda... Turbūt susidėjo 
su kokia nors siuvėja. 

- O ne! - atsakė Lisbeta. | 

- Ak, ko nepadaryčiau, kad sutrukdyčiau jam šią 
naują pramogą! Atsiimti iš jo Žozefos neįstengiau; tokios 
kaip ji niekuomet negrįžta prie savo pirmos meilės. Be to, 
taip sakant, meilės neatgaivinsi. Bet klausykite, Beta, mielai 
duočiau, tai yra paaukočiau, penkiasdešimt tūkstančių 
frankų, kad tik atviliočiau nuo šio gražuolio jo meilužę ir 
įrodyčiau, kad, nors storulio tėtušio pilvukas bataliono 
vado, bet galvelė - būsimo Paryžiaus mero, ir jei jam 
nušvilps damą, tai jis išves pėstininką į damas... 

- Mano padėtis tokia, kad aš turiu viską girdėti, O 
nieko nežinoti, - atsakė Beta. - Su manim galite kalbėti be 
baimės, niekad nė žodelio neprasitariau, ką išgirdusi. Tai 
kodėl norite, kad prasilenkčiau su šiuo savo elgsenos 
dėsniu dabar? Kas tada manimi tikės? 

- Zinau, Žinau, - atšovė Krevelis, - tokios kitos 
nerasi, jūs - senmergės idealas... Bet po perkūnų, yra juk 
išimčių. Beje, ar kas nors iš šeimos pagalvojo aprūpinti jus 
renta... 

- Man pakanka išdidumo, ir aš nenoriu gyventi kitų 
sąskaita, - atšovė Beta. 

- O, jei sutiktumėte padėti man atkeršyti, - kalbėjo 
buvęs negociantas, -įdėčiau jūsų vardu dešimties tūkstančių 
frankų kapitalą iki jūsų gyvos galvos. Tik pasakykite, puikioji 
pussesere, pasakykite, kas pakeitė Žozefą, ir turėsite pini- 
gėlių ir butui, ir pusryčiams, ir gardžiai kavai. Juk jūs taip 
mėgstate kavą! Galėsite lepintis tikra "Moka... ak, koks 
skanumynas tikra ' Moka !. 

- Man daug labiau rūpi išlaikyti paslaptį, negu gauti 
tuos dešimt tūkstančių frankų iki gyvos galvos, nors jie ir 
duotų penkis šimtus frankų metinės rentos, - tarė Lisbeta. 
- Matote, mano gerasis pone Kreveli, baronas labai geras 
man: jis apmokės man butą... 

- Taigi, taigi, ilgai taip bus! Tikėkitės kūmos marš- 
kinių! - sušuko Krevelis. - Iš kur baronas ims pinigų? 

- Na, to aš nežinau. Tačiau jis išleido jau daugiau 
kaip trisdešimt tūkstančių frankų, ruošdamas butą savo 
damai... 

- Damai! Nejau tai moteris iš visuomenės? Ak, 
niekšas, koks jis laimingas! Tai tik jam taip sekasi! 

- Ištekėjusi, ir labai padori moteris, - pridūrė pusse- 
serė. 

- Negali būti! - sušuko Krevelis, išplėtęs akis, už- 
sidegusias ir nuo geismo, ir nuo magiškų žodžių: padori 
moteris. 

- Taip, - atsakė Beta, - gabi, muzikali, dvidešimt 
trejų metų, gražus nekaltas veidelis, akinamo baltumo oda, 
dantukai kaip perlai, akys - žvaigždės, nuostabi kakta... O 
kojytės! Aš tokių kaip gyva nesu regėjusi! Ne platesnės už 
korseto fišbiną... 

- O ausytės? - paklausė Krevelis, pagyvėjęs nuo šio 
viliojančio aprašymo... 

- Nors imk ir lipdyk, - atsakė ji. 

- O rankutės?.. 

- Sakau - vienu žodžiu, auksas, ne moteris. O 
padorumas, o drovumas, 0 švelnumas! Kokia prakilni siela! 
Angelas! Visi privalumai! Ne veltui jos tėvas - Prancūzijos 
maršalas! 

- Prancuzijos maršalas! - sušuko Krevelis, kažkokiu 
stebuklu apsisukęs aplink save. - Dieve tu mano: Po 
perkūnų! Po šimts pypkių! Tegu velniai mane neša! Ak, tu 
sunsnuki! Atsiprašau, pussesere, aš tiesiog iš proto einu!.. 
Man rodos, paaukočiau šimtą tūkstančių frankų... 

- Aš ir sakau, kad tai padori moteris, dorovinga 
moteris. Ne veltui baronas taip ir stvėrėsi... 

- Bet aš sakau, jis neturi nė kiauro skatiko... 

- Užtat patempė jos vyrą... 

- Kaip? - tarė Krevelis, karčiai nusijuokęs. 

- Tarnyboje, į kanceliarijos viršininko pavaduotojus, 
ir dabar vyras, aišku, užmerks akis. Pristatė jį ir Garbės 
regiono ordinui gauti. 

- Vyriausybė turėtų būti atsargesnė ir gerbti tuos, 
kuriuos jau apdovanojo, o nesišvaistyti ordinais į visas 
puses, - tarė Krevelis įgelto patrioto tonu. - Bet kuo jis 
patraukia jas, šitas šunkara sukriošėlis baronas? - tęsė jis. 
- Man rodos, nesu prastesnis už įj, - pridūrė, gėrėdamasis 
savimi veidrodyje ir įsiręždamas. - Eloiza man ne kartą sakė 
tokiomis minutėmis, kai moterys nemeluoja, kad aš ne- 
pritygstamas. 

- O, moterys mėgsta storulius, - patvirtino Lisbeta, 
- storuliai beveik visuomet geri žmonės, ir jei man reiktų 
pasirinkti - jus ar baroną, pasirinkčiau jus. Ponas Julo 
sąmojingas vyras, gražuolis, imponuojančios išvaizdos; 
užtat jūs tvirtas, 0 be to, Žinote... atrodote dar didesnis 
plevėsa negu jis! 

- Tiesiog nejtikėtina, kaip visos moterys, net dievo- 
baimingiausios, mėgsta tokios išvaizdos vyrus, - sušuko 
Krevelis, apkabinęs Betą per juosmenį - taip jis džiūgavo. 

- Bet kliūtis ne čia, - tęsė Beta. - Turite suprasti, kad 
moteris, taip pelningai įsitaisiusi, nesulaužys ištikimybės 
globėjui dėl kažkokio menkniekio, visas šitas reikalas gali 
atsieiti daugiau kaip šimtą tūkstančių frankų, nes neužmirš- 
kite, šita poniutė įsitikinusi, kad po dvejų metų jos vyras bus 
kanceliarijos viršininkas. Vargšą angelėlį į bedugnę stumia 
vargas. 

Krevelis kaip pamišėlis bėgiojo po svetainę iš galo 
galan. 

- Šita moteris jam turbūt labai brangi? - klausė jis 
patylėjęs,-kai jo geismą iki įtūžio jaudrino Lisbetos žodžiai. 

- Spręskite pats! - atsakė Lisbeta. - Man regis, kad 
jis dar negavo nė šitiek! - ir ji spragtelėjo nykščio nagu į savo 
didelį baltą dantį. - O dovanų jau pridovanota už dešimtį 
tūkstančių frankų. 

- Ot, būtų šauni komedija, jei man pasisektų įį 
aplenkti! - sušuko Krevelis. 

- Dieve mano, be reikalo aš čia jums liežuvius 
nešioju, - prabilo Lisbeta, tartum pajutusi sąžinės priekaiš- 
tą. 

- Nesąmonė! Jūsų šeima neras sau vietos iš gėdos. 
Rytoj pat padedu jūsų vardu iki gyvos galvos pinigus iš 
penkių procentų, jums išeis šeši šimtai frankų rentos kasmet. 
Bet užtat pasakysite man viską: tos Dulcinėjos pavardę, 
adresą. Prisipažinsiu, man dar neteko turėti reikalų su 
padoria moterim; o mano didžiausias troškimas įsigyti tikrą 
damą. Mahometo hurijos - niekis palyginti su tuo, kaip aš 
įsivaizduoju aukštuomenės moterį. Žodžiu,tai mano idealas, 
mano užgaida, irtodėl, matote, baronienė Julo mano akyse 
niekuomet neturės penkiasdešimt metų, - tarė jis, nė 
neįtardamas, kad sutapo mintimi su vienu iš įmantriausių 
praėjusio amžiaus protų. - Klausykite, geroji Lisbeta, aš 
pasiryžęs paaukoti šimtą, du šimtus tūkstančių. Tšššš... 
Štai ir vaikai! Eina per kiemą. Nieko iš jūsų negirdėjau, 
duodu garbės žodį - nenoriu, kad prarastumėte barono 
pasitikėjimą. Priešingai! O mano kūmužis, matyt, iki ausų tą 
moterį įsimylėjęs! 

- Sakau, galvą dėl jos prarado! - tarė pusseserė. - 
Kaireikėjo dukterį ištekinti, nesugebėjo rasti keturiasdešimt 
tūkstančių, o šiai naujajai aistrai iš kažkur juos sukrapš- 
tė. 

- O kaip, jūsų nuomone, jinai - myli ji? - paklausė 
Krėvelis. 

- Ką jūs!.. Jo amžiuje! - atsakė senmergė. 

- Na ir kvailas aš! - sušuko Krevelis. - Aš pats juk 
pakenčiu Eloizos dailininką, lygiai kaip Henrikas IV nedraudė 
Gabrielei turėti Belgardą*. Ak, senatvė, senatvė!.. Sveika, 
Selestina, sveika, mano turte, o tavo varliukas? A, štai jis! 
Dievaži, darosi panašus į mane!.. Sveikas, Julo, mielasis 
drauge, kaip sekasi? Na, netrukus mūsų šeimoj vėl bus 
vestuvės. 

Selestina ir vyras ženklu parodė į Lisbetą, ir duktė 
įžūliai tarė tėvui: 

- Kieno vestuvės? 

Iš suktos Krevelio išraiškos galima buvo suprasti, 
kad jis tuoj atitaisys savo išsišokimą. 

- Hortenzijos, - atsakė jis, - bet dar nevisiškai 
sutarta. Ką tik buvau pas Leba; jaunajam apeliacinio teismo 
patarėjui peršama ir panelė Popino; o jis labai nori būti 
paskirtas pirmuoju pirmininku provincijoje... Na, prašau 
prie stalo. 

Septintą valandą Lisbeta jau važiavo omnibusu 
namo, nekantraudama pamatyti Venceslavą; jovedžiojama 
už nosies jau trys savaitės, ji vis dėlto vežė jam vaisių, 
kuriuos į pintinėlę sudėjo pats Krevelis, staiga pasidaręs 
nepaprastai meilus savo pusseserei Betai. Ji užbėgo laiptais 
į mansardą taip greitai, kad net užduso. Dailininkas baigė 
ornamentus dėžutei, ruošdamasis padovanoti ją savo 
brangiajai Hortenzijai. Dangtelio pakraščiais buvo išpjaustyti 
hortenzijos žiedai, o tarp jų siautė amūrai. Kad turėtų lėšų 
šiai dėžutei pagaminti, - jis norėjo padaryti ją iš malachito, 
- vargšas įsimylėjėlis padirbo Floranui ir Šanorui du kan- 
deliabrus, tikrus šedevrus, ir perleido nuosavybės teises 
užsakovams. 

- Paskutinėmis dienomis pasidarėte per daug darbš- 
tus, brangusis drauge, - tarė Lisbeta, šluostydama jam nuo 
kaktos prakaitą ir bučiuodama įį. - Šitaip save varginti 
rugpjūčio karštyje pavojinga. Sveikatai gali pakenkti... Štai 
jums persikų ir slyvų nuo pono Krevelio... Nesikankinkite, 
pasiskolinau du tūkstančius frankų ir, jei kokia bėda neištiks, 
galėsime juos grąžinti, pardavę jūsų laikrodį!.. Tačiau mano 

skolintojas kelia man šiek tiek abejonių, nes atsiuntė šiandien 
štai šį Žyminio popieriaus lakštą. 

Ir Lisbeta pakišo po maršalo Monkornė skulptūros 
eskizu teismo pranešimą apie Venceslavo suėmimą. 

-Kam dirbate šias grožybes? - paklausė ji, paėmusi 
į rankas iš raudono vaško išlipdytą hortenzijos šakelę, kai 
Venceslavas padėjo ją į šalį, valgydamas vaisius. 

- Juvelyrui. 

- Kuriam? 

- Nėnežinau. Stidmanas labai skuba ir prašė mane 
išraityti šį daiktelį už įj. 

- Bet juk tai hortenzijos! - tarė ji dusliu balsu. - O 
kodėl jums niekuomet neatėjo į galvą nulipdyti ką nors 
man? Nejau taip sunku sugalvoti kokį žiedą, kokią dėželę, 
na, ką nors atminimui! - tarė ji, sviesdama į daiiininką baisų 
žvilgsnį, bet, laimė, jis buvo nuleidęs akis. - Ir dar sakote, 
kad mylite mane! | 

- Jūs abejojate, panele? 

- O, kaip šiltai skamba ta panelė!.. Klausykite, nuo 
tos valandos, kai pamačiau jus štai čia mirštantį, tik apie jus 
tegalvojau... Kai jus išgelbėjau, prisiekėte priklausyti man; 
niekuomet nepriminiau jums šitų žodžių, bet pati sau daviau 
tada įžadą: "Jei šitas jaunuolis taip pasitiki manimi, tai 
dirbsiu jo laimei, padarysiu jį turtingą!'' Ir štai man pasisekė 
pagaliau suvis jus aprūpinti. 

- Okaip? - paklausė vargšas dailininkas, apsvaigęs 
laime, tiek naivus, kad nejtarė klastos. 

- Štai kaip, - tęsė lotaringietė. 

Ji neįstengė nustelbti laukinio džiaugsmo stebė- 
dama Venceslavą, įsižiūrėjusį į ją akimis, kupinomis sūniš- 
kos meilės, pro kurią spinduliavo jo meilė Hortenzijai, ir tai 
apgavo senmergę. Pirmą kartą gyvenime pastebėjusi vy- 
riškio akyse įsiliepsnojusią aistros ugnį, Lisbeta pamanė, 
kad ji bus ją įdegusi. 

" - Ponas Krevelis sutinka paskolinti mums šimtą 
tūkstančių frankų verslo įmonei steigti, bet su sąlyga, sako 
jis, jei vesite mane; keistų sumanymų turi tas storulis!.. Ką 
į tai pasakysite? - paklausė ji. id2 


Išbalęs kaip giltinė dailininkas pažvelgė į savo 
geradarę užgesusiu žvilgsniu, išduodamas visas savo mintis. 
Sėdėjo praverta burna ir apdujęs. 

- Niekas niekada man taip aiškiai nepasakė, - 
karčiai nusijuokė ji, - kokia baisiai bjauri esu! 

- Panele, - atsakė Steinbokas, - mano geradarė 
niekuomet nebus man bjauri; esu labai prie jūsų prisirišęs, 
bet man nėra dar nė trisdešimties metų, o... 

- O man keturiasdešimt treji! - užbaigė Beta. - Mano 
pusseserei Julo štai jau keturiasdešimt aštuoneri, bet. dėl 
jos vis dar vyrai iš galvos eina; na, žinoma, nes ji graži! 

- Penkiolikos metų skirtumas tarp mūsų, panele! 
Kokia iš mūsų pora? Man rodos, ir dėl pačių savęs mes 
turime gerai pagalvoti. Tikėkite, visada būsiu dėkingas už 
tai, ką gero esate man padariusi. Beje, jūsų pinigai bus 
jums netrukus grąžinti. 

- Mano pinigai! - šūktelėjo ji. - Ak, jūs; matyt, laikote 
mane beširdžiu lupikautoju. | 

- Atleiskite, - pasipriešino Venceslavas, - bet jūs 
taip dažnai šią skolą primenate..: Vienu žodžiu, pastatėte 
mane ant kojų, tai kam dabar žudote? 

- Matau, kad norite mane pamesti, - tarėji, inguo- 
dama galva. - Sakykite, iš kur imate jėgų šitokiam nedė- 
kingumui, juk jūs minkštas kaip vaškas? Nejau praradote 
pasitikėjimą manimi; savo gerąja dvasia?.. O aš naktimis 
dirbau dėl jūsų! Atidaviau jums tai, ką sutaupiau per visą 
gyvenimą! Ketverius metus dalijausi su jumis duona, varg- 
šės siuvėjos duona, atidaviau jums viską, net savo ištver- 
mę... | | 

-Liaukitės, panele, liaukitės! - tarė jis klaupdamasis 
ir tiesdamas į ją rankas. - Nebesakykite daugiau nieko! Po 
trijų dienų pasiaiškinsiu, pasakysiu viską; tik leiskite man, - 
jis pabučiavo jai rankas, - leiskite man džiaugtis savo laime 
- myliu ir esu mylimas. “ 

- Na, tad BUL Eiming?2: sūneli, - tarė ji, padėdama 
jam atsikelti. 

Paskui pabučiavo jį į kakta ir plaukus, paklaikusi 

kaip pasmerktasis myriop, besigėrįs paskutiniuoju savo 
gyvenimo rytmečiu. 

- Ak, esate kilniausia, geriausia būtybė pasaulyje, 
jūs tokia pat gera, kaip ta, kurią myliu, - sušuko vargšas 
dailininkas. 

- Aš jus myliu; kaip man nedrebėti dėl jūsų ateities, 
- tarė ji niūriai. - Judas pasikorė!.. Visi nedėkingieji liūdnai 
baigia gyvenimą!.. Pametate mane - pamatysite, nieko 
doro daugiau nesukursite! Pagalvokite, juk ir nesusituokę 
žagarai, nenoriu, kad mano glėbyje nuvystų jūsų jaunystes 
žiedas, jūsų įkvėpimas, kaip sakote - juk ir nesusituokę 
galime kartu gyventi. Klausykite, aš turiu komercinės nuo- 
vokos ir, padirbėjusi dešimtį metų, galiu sukrauti jums turtą 
Aš - įsikūnijęs taupumas, ojauna Žmona -tai išlaidumas, su 
ja jūs viską iššvaistysite, vaikydamasis uždarbio, kad tik ji 
būtų laiminga. Iš laimės palieka tik prisiminimai. Galvodama 
apie jus, išsėdžiu ištisas valandas nuleistomis rankomis. . 
Klausyk, Venceslavai, pasilik su manim... Palauk, viską 
suprantu: galėsi turėti meilužių, gražių moterų, tokių kaip 
šita meilutė Valeri, kuri netveria noru su tavim susipažinti; ji 
suteiks tau laimės, kurios negali rasti su manim. O paskui, 
kai aprūpinsiu tave trisdešimties tūkstančių frankų renta, 
galėsi vesti. 

- Jūs angelas, panele, ir aš niekuomet neužmiršiu 
šios valandos, - atsakė Venceslavas, šluostydamasis aša- 
ras. 

- Štai pagaliau jūs toks, kokį noriu jus matyti, vaikeli 
mano, - tarė Beta ir apsvaigusiu žvilgsniu pažiūrėjo į 
Venceslavą. 

Tuštybė žmoguje taip tvirtai laikosi, jog Lisbeta 
patikėjo laimėjusi. Ji juk padarė tokią didelę nuolaidą, 
pasiūlydama jam ponią Marnetf! Dar niekada savo gyvenime 
ji nebuvo taip stipriai susijaudinusi, ir jos širdį pirmą kartą 
užplūdo džiaugsmas. Norėdama patirti dar vieną panašią 
valandėlę, būtų pardavusi velniui sielą. 

- Esu davęs žodį, - atsakė jis. - Myliu moterį, ir jai 

neprilygs nė viena kita. Bet jūs esate ir visuomet busite man 
motina, kurios nebeturiu. 

Šie žodžiai paveikė kaip sniego griūtis, užpylusi 
liepsnojantį kraterį. Lisbeta atsisėdo ir niūriai pažvelgė į tą 
jaunystę, į tą kilnų grožį, į poeto kaktą, gražius plaukus, 
žodžiu, į visa tai, kas žadino jai lig tol slopintas moters 
aistras, ir kelios ašaros, tučtuojau nudžiūvusios, suvilgė jos 
blakstienas. Ji panėšėjo į tas laibas statulas, kuriomis 
viduramžių skulptoriai puošdavo antkapius. 

- Nekeikiu tavęs, - tarė ji, pašokdama iš vietos, - tu 
iš tikrųjų vaikas. Tesaugo tave Dievas! 

Ir nusileidusi žemyn, užsidarė savo bute. 

"Vargšė moteris, - pagalvojo Venceslavas, - ji 
myli mane. Ir kokia ugninga jos iškalba! Ji iš proto iš- 
ėjo". 

Paskutinės pastangos, kurias padėjo ši nejautri ir 
blaivi prigimtis, kad išlaikytų sau šį gyvą grožio ir poezijos 
paveikslą, buvo tokios įnirtingos, jog jas tegalima lyginti su 
padūkusią skęstančiojo energija, kai šisai iš paskutiniųjų 
mėgina pasiekti krantą. 

Antrą dieną po šio įvykio, pusę penkių ryto, kai 
grafas Steinbokas dar kietai miegojo, kažkas pasibeldė į jo 
mansardos duris; jis nuėjo atidaryti, ir į kambarį įžengė du 
prastai apsivilkę vyrai, o juos lydėjo trečias, sprendžiant iš 
drabužių - nelemtas teismo antstolis. 

- Jūs grafas Venceslavas Steinbokas? - paklausė 
šisai. 

- Taip, pone. 

- Aš vadinuosi Grasė. Esu pono Lušaro įpėdinis. 
komercinio teismo antstolis... 

- Ko iš manęs norite? 

- Jūs suimtas, pone. Turite eiti su mumis į Kliši 
kalėjimą... Teikitės apsirengti... Kaip matote, mes pasisten- 
gėme išlaikyti formą: atėjau be kareivio, o apačioje mūsų 
laukia fiakras. 

-Įtupdysime jus švariai... - pridūrė vienas iš policijos 
agentų. - Tikimės, kad ir jūs nebūsite mums šykštus. 

Steinbokas apsirengė, nusileido žemyn, vedamas 
už parankių dviejų agentų; jie įsodino jį į fiakrą, ir vežėjas 
pajudėjo, nelaukdamas įsakymo - matyt, žinojo, kur važiuo- 
ti; per pusę valandos vargšas svetimšalis, atlikus visus 
formalumus, atsidūrė kalėjime, nespėjęs net užprotestuoti 
- toks buvo apstulbęs. 

Dešimtąvalandą jis buvoatvestas į kalėjimo raštinę; 
čia rado Lisbetą, apsipylusią ašaromis, ji davė jam pinigų, 
kad geriau pavalgytų ir išsirūpintų erdvią kamerą, tinkamą 
darbui. 

- Brangusis vaikeli, - tarė ji, - nesisakykite niekam, 
kad jūs suimtas, niekam nerašykite, nežudykite savo atei- 
ties, reikia slėpti šitą gėdą, o aš jus tuoj išvaduosiu, tik 
surinksiu pinigų... nesirūpinkite. Parašykite, kojums atnešti, 
kad galėtumėte dirbti savo darbą. Zūsiu, bet jūs būsite 
laisvas. 

- Ak, tada būsite man du kartus išgelbėjusi gyvybę! 
- sušuko jis. - Nes netekčiau daugiau negu gyvybės, jei 
žmonės palaikytų mane niekšu. 

Lisbeta išėjo iš kalėjimo džiūgaujančia širdimi; 
laikydama savo dailininką užrakintą kalėjime, tikėjosi su- 
žlugdyti jo vedybas su Hortenzija, paaiškinti jo dingimą tuo, 
kad jis buvęs vedęs, dabar žmonos pastangomis bausmė 
jam esanti dovanota, ir jis išvykęs pas Žmoną į Rusiją 
Vykdydama šį planą, apie trečią valandą ji pasirodė pas 
baronienę, nors ir ne tą savaitės dieną, kai paprastai pas ją 
pietaudavo; bet ji norėjo pasimėgauti Hortenzijos kančiomis, 
kurias ši patirs, veltui laukdama įprastą valandą Vencesla- 
vo. 

- Ateini pietų, Beta? - paklausė baronienė, steng- 
damasi neišsiduoti savo sąmyšio. 

- Žinoma. 

- Puiku! - atsakė Hortenzija. - Nueisiu pasakyti. kad 
su pietumis nesivėlintų - juk tu nemėgsti laukti. 

Hortenzija žvilgsniu nuramino motiną; nutarė įspėti 
liokajų, kad tasai neleistų Steinboko, kai ateis; bet liokajus 
buvo išėjęs, ir Hortenzija pavedė tai atlikti kambarinei, o 

kambar nė užlipo į savo kambarėlį pasiimti rankdarbio kad 
nere:ketų sėdėti prieškambaryje susidėjus rankas. 

Na, o mano mylimasis? - tarė pusseserė Beta 
Hortenzijai. kai grįžo į kambarį. - Nebeklausinėjate apie 
jį? 

- Beje, kaip jis laikosi? - paklausė Hortenzija. - Juk 
dabar jis garsenybė. Turi džiaugtis, - sušnibždėjo ji savo 
giminartei ausį, - dabar visi tik ir kalbaapie poną Venceslavą 
Steinboką. 

- Net per daug, - garsiai atsakė Beta. - Ponas 
Steimnbokas iškrypo iš vėžių. Jei tereikėtų įj vien sulaikyti nuo 
smaguriavimo Paryžiaus linksmybėmis, tai žinau, ką galiu; 
bet kalbama, kad imperatorius Nikolajus dovanojęs jam 
bausmę ir tikįsis parsivilioti atgal tokį garsų dailininką... 

- Ar gali būti? - nusistebėjo baronienė. 

Iš kur žinai? - paklausė Hortenzija, kuriai lyg 
replemis suspaudė širdį. 

- Vakar, - kalbėjo negailestingoji Beta, - jis gavo 
laišką iš Žmogaus, su kuriuo susijęs švenčiausiais ryšiais, 
- IŠ savo žmonos. Ir Venceslavas pakilęs važiuoti; kvailas 
būtų, Je: išmainytų Prancūziją į Rusiją... 

Hortenzija Žvilgterėjo į Motiną, ir jos galva nusviro 
į šoną baronienė vos spėjo sugriebti į glėbį alpstančią 
dukter:. išbalusią kaip jos skarelės mezginiai. 

-Lisbeta, nužudei man dukterį! - sušuko baronienė. 
- Ak, tu tik nelaimes mums neši. 

- Na, gražiausia, o kuo aš čia dėta, Adelina? - 
paklausė iotaringietė ir grėsmingai pakilo, bet susijaudinusi 
ba: on ene nekreipė į ją dėmesio. 

- Atleisk, aš pasikarščiavau, - atsakė Adelina 
prilaikydama Hortenziją. - Paskambink. 

Šą akimirką atsidarė durys, ir abi moterys vienu 
metu pasigręžė; jos pamatė Venceslavą Steinboką; kam- 
barinei nubėgus į viršų, duris jam atidarė virėja. 

- Hortenzija! - suriko dailininkas ir šoko pre 
moterų 

Ir motinos akyse jis pabučiavo savo sužadėtinę į 

kaktą, bet su tokia pagarba, kad baronienė negalėjo supykti. 
Tai pasirodė geriausia priemonė sąmonei grąžinti, geresnė 
negu visos uostomosios druskos. Hortenzija atvėrė akis, 
pamatė Venceslavą, ir jos veidas vėl atgavo spalvą. Dar po 
minutės ji jautėsi visiškai gerai. 

- Ak, štai ką nuo manęs slėpėte? - die pusseserė 
Beta, šypsodamasi Venceslavui ir apsimesdama, kad at- 
spėjo tiesą iš abiejų savo giminaičių sumišimo. - Bet kaip 
tau pasisekė pavogti nuo manęs mano numylėtinį? - pa- 
klausė ji Hortenziją, išsivesdama į sodą. 

Hortenzija nuoširdžiai pasipasakojo Betai savo mei- 
lės istoriją. Motina ir tėvas, sakė ji, būdami tikri, kad Beta 
niekuomet neištekėsianti, leidę grafui Steinbokui lankytis jų 
namuose. Tačiau Hortenzija, pasielgdama kaip tikra, tik jau 
sumitusi Agnesa*, Samsono grupės įsigijimą ir jos autoriaus 
pasirodymą namuose aiškino atsitiktinumu, nes autorius, 
pasak jos, norėjęs susipažinti su pirmuoju savo pirkėju. 
Paskui abi giminaites į sodą netrukus atėjo Steinbokas ir iš 
visos širdies padėkojo senajai merginai už tai, kad taip 
greitai jį iš kalėjimo išlaisvinusi. Lisbeta išsisukinėjamai 
atsakė, kad iš kreditoriaus gavusi tik miglotų pažadų ir 
todėl negalvojusi galėsianti išlaisvinti jį anksčiau kaip rytoj: 
bet, matyti, skolintojas, susigėdęs dėl savo bjauraus elgesio; 
paskubėjęs. Beje, senmergė atrodė patenkinta ir palinkėjo 
Venceslavui laimės. | 

- Negeras vaike! - tarė ji jam girdint Hortenzijai ir 
baronienei. - Jei būtumėte man užvakar vakare prisipažinęs, 
kad mylite mano pusseserę ir ji mylijus, man nebūtų reikėję 
išlieti tiek ašarų. Maniau, kad pametate savo seną draugę, 
savo mokytoją, o dabar priešingai, jūs - mano giminaitis, ir 
nuo šiol mus sies, tiesa, silpni ryšiai, bet jų višai pakaks 
tiems jausmams, kurių jums turiu... 

 drji pabučiavo Venceslavą į kaktą. Hortenzija puolė 
savo tetai į glėbį ir apsipylė ašaromis. 
- Tau turiu būti dėkinga už savo laimę, - tarė ji, - 
niekad to neužmiršiu.. 
-Pussesere, - tęsė baronienė, bučiuodama Lisbetą, 

apsvaigusi džiaugsmu, kad viskas taip gerai susitvarkė, - aš 
ir baronas esametau skolingi, bet mes šią skoląatlyginsime; 
eime įsodą, pasikalbėsim apie reikalus, -tarė ji, išsivesdama 
Lisbetą. 

Taigi Lisbeta suvaidino tarytum gerąją fėją 
šeimoje, ją laimino Krevelis, Julo, Adelina ir Hortenzi- 
ja. 

- Mes nenorime, kad tu dirbtum, - tarė baronienė. 
- Sakysim, tu uždirbi keturiasdešimt sū per dieną, be 
sekmadienių, tai sudaro šešis šimtus frankų per metus. Na, 
O kiek esi susitaupiusi? 

- Keturis tūkstančius penkis šimtus frankų. 

- Vargšė pusseserė! - tarė baronienė. 

Ji pakėlė akis į dangų - taip giliai susijaudino, 
galvodama, kiek triūso ir atsižadėjimų pareikalavo ši suma, 
sukaupta per trisdešimt metų. Lisbeta tačiau ne taip išsi- 
aiškinotošūksnio prasmę: ji išgirdo jame praturtėlės patyčią 
ir panieką, ir prie jos neapykantos prisidėjo baisi pagiežos 
dozė; tuo tarpu baronienė tą pačią akimirką užmiršo visą 
savo nepasitikėjimą vaikystės dienų tironu. 

- Mes padidinsime šią sumą dešimčia tūkstančių 
penkiais šimtais frankų, - tęsė Adelina, - ir įdėsime visus 
pinigus taip, kad Hortenzija būtų kapitalo savininkė, o tu 
naudotumeis procentais; taip tau susidarys šešių šimtų 
frankų renta... 

Lisbeta apsimetė netverianti laime. Kai ji sugrįžo iš 
sodo, nosine prisidengusi akis, tartum rūpestingai šluos- 
tydamasi džiaugsmo ašaras, Hortenzija pradėjo pasakoti, 
kokios malonės pasipylė ant Venceslavo, visos šeimos 
numylėtinio. | 

Baronas, parėjęs namo, rado visą savo šeimą, nes 
baronienė oficialiai pasveikino grafą Steinboką kaip savo 
sūnų ir paskyrė vestuves, jei tik baronas neprieštarausiąs, 
po dviejų savaičių. Todėl, kaitik valstybės patarėjas pasirodė 
svetainėje, jį apipuolė Žmona ir duktė - viena skubėjo 
pašnabždėti jam kažką į ausį, kita - jį pabučiuoti. 

- Pasiskubinote, ponia, ir per daug mane įparei- 

gojote, - griežtaitarė baronas. - Šios vedybos dar nesutartos, 
- ir jis pažvelgė į Steinboką. Vaikinas išbalo. 

Vargšelis pagalvojo: “Jis žino, kad buvau suimtas". 

- Eime, vaikai, - pridūrė tėvas, vesdamasis dukterį 
ir jos būsimąjį į sodą. 

Atsisėdo su jais ant samanomis apaugusio suolo, 
pavėnėje. 

- Pone grafe, ar mylite mano dukterį taip, kaip aš 
mylėjau jos motiną? - paklausė baronas Venceslavą. 

- Dar labiau, pone, - tarė dailininkas. 

- Jos motina buvo kaimiečio duktė ir visiška beturtė... 

- Duokite man panelę Hortenziją taip, kaip stovi, 
nors ir dykom rankom... 

-Tikiu „tikiu, - nusišypsojo baronas. - Juk Hortenzijos 
tėvas - baronas Julo d'Ervi, valstybės patarėjas, Karo 
ministerijos departamento direktorius, Garbės legiono kry- 
žiaus kavalierius, o jo brolis - grafas Julo, žmogus, kurio 
garbė gyvens amžinai ir kuris netrukus bus Prancūzijos 
maršalas. O be to... jai yra skirta dalis! 

- Žinoma, -tarėjsimytėjęs dailininkas, - galiu atrodyti 
garbėtroška; bet jei mano brangioji Hortenzija būtų net 
paprasto darbininko duktė, vis tiek ją vesčiau... 

- Šitai aš ir norėjau sužinoti, - vėl prabilo baronas. 
- Palik mus, Hortenzija, leisk man vienam su ponu grafu 
pasikalbėti. Matai, kaip jis tave nuoširdžiai myli. 

- Ak, tėveli, žinojau, kad juokaujate, - atsakė duktė, 
spindėdama laime. 

- Brangusis grafe, - tarė baronas, pavergdamas 
dailininką nepaprastai meilia tarsena ir žaviomis manieromis, 
kai juodu pasiliko vieni, - kada vedė mano sūnus, paskyriau 
jam dalies du šimtus tūkstančių frankų; iš šios sumos 
vargšas jaunuolis negavo nė dviejų Ijarų; ir niekados negaus. 
Savo dukters daliai skiriu taip pat du šimtus tūkstančių 
frankų. Pasirašysite, kad gavote juos... 

- O taip, pone barone... 

- Neskubėkite, - tarė valstybės patarėjas. - Būkite 
malonus išklausyti. Negaliu reikalauti iš žento tokios aukos, 

kokios turėjau teisė laukti iš sūnaus. Sūnus žinojo, ką galiu 
ir galėsiu padaryti jo ateičiai: jis taps Ministru, ir tada pats 
lengvai susiras tuos du šimtus tūkstančių frankų. Su jumis, 
jaunuoli, kitas dalykas! Jūs gausite šešiasdešimt tūkstan- 
čių frankų penkiaprocentinėmis valstybinės rentos obli- 
gacijomis jūsų žmonos vardu. Iš šio kapitalo turėsite mokėti 
Lisbetai nedidelę rentą; bet ji ilgai negyvens, žinau, ji serga 
džiova. Tik neskelbkite šito; tegul vargšė mergina ramiai 
numiršta. Mano duktė gaus dvidešimties tūkstančių frankų 
vertės kraitį; motina atiduoda jai savo briliantus daugmaž 
šešių tūkstančių frankų vertės... 

-Pone, jūs per daug dosnus... -sumikčiojo nustebęs 
Steinbokas. 

- O dėllikusių šimto dvidešimt tūkstančių frankų... 

- Užtenka, pone, - nutraukė jį dailininkas, - aš 
tetrokštu savo brangiosios Hortenzijos... 

- Ar leisite man kalbėti, jaunasis karštuoli? Šitų 
šimto dvidešimt tūkstančių frankų aš neturiu; bet jūs gau- 
site juos... 

- Pone!.. 

- Gausite juos iš vyriausybės, tai bus užsakymai, 
kur jums išrūpinsiu, duodu garbės žodį. Štai jūs netrukus 
turėsite ateljė prie valstybinių marmuro sandėlių. Išstatykite 
parodoje keletą gražių statulų, ir aš padėsiu jums patekti į 
Akademiją. Aukštosios vyriausybinės sferos palankios mano 
broliui ir man, taigi tikiuosi, kad pasiseks gauti jums 
užsakymų skulptūros darbams Versalyje - tai sudarys 
ketvirtadalį mano nurodytos sumos. Pagaliau, jums duos 
užsakymų pats Paryžiaus miestas, Perų-Rūmai; žodžiu, 
užsakymų bus tiek ir tiek, mano brangusis, gausit ieškotis 
net pagalbininkų. Štai tokiu būdu aš manau išmokėti jums 
skolą. Pagalvokite, ar šitoks dalies išmokėjimas jums 
priimtinas, ar užteks jėgų... 

- Man užteks jėgų aprūpinti žmoną net be šitos 
pašalinės pagalbos, - tarė kilnusis dailininkas. 

- Štai kas man patinka! - sušuko baronas. - Graži, 
niekuo neabejojanti jaunystė! Kadaise aš taip pat būčiau 

grūmęsis su ištisomis armijomis dėl moters! Nagi, - tarė jis, 
imdamas jaunojo skulptoriaus ranką ir kratydamas ją, - 
duodu jums savo sutikimą. Šį sekmadienį -vedybų sutartis, 
o kitą šeštadienį - prie altoriaus, tai mano Žmonos vardo 
diena! 

-Viskas gerai, -tarė baronienė dukteriai, prigludusiai 
prie lango, - tavo sužadėtinis ir tėvas apsikabino. 

Sugrįžusiam vakare namo Venceslavu: paaiskėjo 
mjslė, kuriuo būdu jis išėjo iš kalėjimo; sargas įteike jam 
didelį antspauduotą paketą; jis rado jame visus savo skolos 
popierius, pakvitavimą pagal reikalaujamą forrą. pridėtą 
prie teismo sprendimo nuorašo, ir tokio turinio laišką 


"Brangusis Venceslavai, 

Šiandien, dešimtą valandą ryto. buvau pas tave. 
Tikėjausi pristatyti tave vienam labai aukštam asmeniui, 
panorusiam su tavim susipažinti. Cia ir sužinojau kad 
"anglai" išsigabeno tave į vieną savo salelę, kurios sostine 
vadinasi Clichy's Castle“. 

Tučtuojau nuėjau pas Leoną de Lora ir pasijuokiau, 
kad be keturių tūkstančių frankų negali išvažiuot: iš savo 
vasarvietės, o neprisistatęs savo prakilniajam globejui, 
sugadinsi ateitį. Laimė, pas jį buvo Brido, šitas genialus 
žmogus, jaunystėje pats patyręs vargo ir žinąs visą tavo 
istoriją. Ir štai, sūnau, juodu sumetė reikalingą pinigų sumą, 
ir aš paskubėjau grąžinti tavo skolą "beduinui"" kuris, 
įtupdydamas tave į kalėjimą, padarė nusikaltimą prieš 
genijaus asmenį. Kadangi dvyliktą valandą turejau būti 
Tiuilri, tai nebesuspėjau tavęs pamatyti kvėpuojant au laisvu 
oru. Zinau, kad esi džentelmenas, ir laidavau už tave 
draugams; bet užtat būtinai nueik pas juos ryto; 

Leonui ir Brido tavo pinigai nereikalingi, jie kiekvie 
nas norės gauti iš tavęs skulptūrą, ir jie neapsirks Taip apie 
tave mano tas, kuris norėtų pavadinti tave savo varžovu, o 
lreka tik tavo draugu. 

Stidmanas 

P.S. Princui pranešiau, kad grįžti iš kelionės tik rytoj, 
ir jis pasakė: "Na, tada rytoj! 


Grafas Venceslavas atsigulė tą vakarą į purpurinį 
guolį, kurį be mažiausios raukšlelės pakloja mums Laimės 
dievaitė, šita dieviškoji raišakojė, aplankanti genijų dar 
rečiau negu Teisingumas ir Turtas, nes Jupiterio valia ji liko 
be raiščio ant akių. Lengvai apgaudinėjama išsipusčiusių 
šarlatanų, viliojama jų blizgančių apdarų ir barškučių, ji 
eikvoja laiką, stebėdama jų išdaigas ir dalydama jiems 
malones, užuot ieškojusi tamsiuose kampeliuose lindinčių 
tikrai vertingų Žmonių. 

Dabar būtina paaiškinti, kokiu būdu baronas Julo 
galvojo surinkti Hortenzijos daliai reikalingus pinigus ir iš 
kur imti baisias sumas tam žavingam butui, kuriame turėjo 
įsikurti ponia Marnet. Jo finansinė samprata atspindėjo tą 
talentą, kuris nuveda švaistūnus ir aistrų apsėstus žmones 
slidžiais keliais, 0 ten paskui juos pražudo visokie at- 
sitiktinumai. Tik šitaip galima išsiaiškinti tą ypatingą jėgą, 
kurią suteikia Žmogui ydos ir kuri įgalina garbėtroškas, 
gašlūnus, žodžiu, visus velnio pavaldinius parodyti kartais 
jėgos stebuklus. 

Dieną prieš tai, ryte, vienas senis, Johanas Fišeris, 
neturįs kuo išpirkti trisdešimties tūkstančių frankų vekselių, 
už kuriuos faktiškai pinigus gavo jo giminaitis, žinojo būsiąs 
priverstas paskelbti bankrotą, jei baronas jam laiku negrąžins 
paimtosios sumos. 

Garbusis žilaplaukis senelis, sulaukęs septynias- 
dešimties metų, aklaitikėjo Julo; šiam bonapartistui baronas 
viš dar spindėjo Napoleono garbės saulės apšviestas, ir 
todėljis ramiaivaikštinėjo su banko agentu po prieškambarį, 
pirmojo aukšto nedideliame butelyje, atsieinančiame aštuo- 
nis šimtus frankų per metus; iš čia jis vadovavo grūdų ir 
pašaro tiekimo operacijoms. 

- Margarita nuėjo atnešti pinigų Čia pat, už poros 
žingsnių, - kalbėjo jis. 

Žmogus pilka uniforma, su sidabriniais galionais, 


144 


taip puikiai pažinojo senojo elzasiečio sąžiningumą, kad 
norėjo palikti jam visus jo trisdešimties tūkstančių frankų 
vekselius; bet senukas neleido jam išeiti, sakydamas, kad 
laikrodis dar nemušęs aštuonių. Čia prie vartų sustojo 
kabrioletas, senasis elzasietis išbėgo į gatvę ir, kupinas 
įstabaus pasitikėjimo. ištiesė ranką baronui, o baronas 
įteikė dėdei trisdešimtį tūkstantinių. 

- Pavažiuokite kiek tolėliau ir sustokite už trejeto 
namų. Paskui pasakysiu, kodėl, - tarė senasis Fišeris. - Stai 
jums pinigai, jaunuoli, - tarė jis sugrįžęs ir, atskaitęs banko 
atstovui pinigus, palydėjo įį iki durų. 

Kai banko agentas išnyko iš akių, Fišeris pašaukė 
kabrioletą, kuriame laukė jo prakilnusis giminaitis, kadaise 
dešinioji Napoleono ranka, ir, vesdamas jį pas save, pasa- 
kė: 

- Nejau norite, kad Prancūzijos banke žinotų, jog 
įteikėte man tuos trisdešimt tūkstančių frankų, nors esate 
tik žirantas... Jau ir taip užtenka, kad toks Žmogus kaip jūs 
padėjote savo parašą!.. 

- Eime į sodelį, tėvuk Fišeri, - tarė aukštasis parei- 
gūnas. - Atrodote dar žaliūkas, - kalbėjo jis, sėsdamasis 
laukinių vynuogių pavėnėje ir permesdamas senį Fišerį 
žvilgsniu, kokiu verbuotojas į kariuomenę matuoja savanorį, 
stojantį rekrutu už kitą. 

- Zaliūkas, nors.imk ir įsigyk rentą iki gyvos galvos, 
- linksmai atsakė smulkus, išdžiūvęs, bet gyvas, budrių akių 
senis. 

- Jums karštis kenkia?.. 

- Priešingai. 

- Kokia jūsų nuomonė apie Afriką? 

- Graži šalis!.. Prancūzai buvo ten nuėję su mažuo- 
ju kapralu. 

- Dalykas toksai, - tarė baronas: - kad išgelbėtumė- 
te mus visus, jums reiks važiuoti į Alžyrą. 

- O mano verslas?.. 

- Jusų verslą atpirks vienas Karo ministerijos 
valdininkas, išeinąs į pensiją ir neturjs iš ko gyventi. 

- O ką reiks veikti Alžyre? 

- Tiekii proviantus kariuomenei - grūdus ir pašarą. 
Jūsų paskyrimas jau pasirašytas Grūdų : pašaro tame 
krašte galima įs:gyti septyniasdešimčia procentų pigiau. 
negu kad mes jums mokesime 

- O iš kur aš jų imsiu? 

-Is antpuolių. mokesčių, vietinių valdovukų Alžyre 
(šalyje, kurią mes dar mažai pažįstame, nors šeiminin 
kaujame jau aštuoneri metai) nepaprastai daug grūdų ir 
pašaro. Kai šie ištekliai priklauso arabams, mes surandame 
šimtus dingsčių juos iš jų atimti, paskui. kai jie jau musų 
rankose, arabai stengiasi iš mūsų išplėšti Dėl grūdų ten 
žiauriai kovojama“ ir niekuomet tiksliai nežinia, kiek jų 
pavogtaiš vienos iriš kitos pusės Saikstytijavus hektolitrais 
kaip Haleje ar matuotišieną kaip Antfer gatvejeten gryname 
lauke, nėra laiko. Arabų vada: ir mūsų spahi* labiau mėgsta 
grynus pinigus ir parduoda proviantus labai pigiai. O karo 
intendantūra nuolatturi patenkinti poreikius" jisudaro sutartis 
pasakiškomis kainomis atsižvelgdama į sunkumus, susiju- 
sius Su proviantų įsigijimu, ir į pavojų, kuris gresiatransportui 
Štai jums Alžyras proviantų tiekejo požiūriu Tai painiava, 
kurią užtušuoja kanceliarinis rašalas. kaip tai esti kiekvienoje 
naujai įsikūrusioje valdyboje. Praeis ne mažiau kaip dešimt 
metų, kol mes, administratoriai, pradesime joje susigaudyti, 
bet privačių asmenų akys aštresnės Taigi siunčiu jus į 
Alžyrą pralobti; darau taip, kaip Napoleonas kai jis kurį 
neturtingą maršalą skirdavo valdyti karalystės, kurioje galima 
būdavo slaptai remti kontrabandą Aš visiškai nusigyvenau: 
brangusis Fišeri. Per metus turiu iš kur nors iškasti šimtą 
tūkstančių frankų. 

- Nematau nieko bloga, jei pasiskolinsime juos iš 
beduinų, - ramiai atsakė elzasietis. - Taip buvo daroma 
Imperatoriaus laikais. . 

- Zmogus. noris pirkti jūsų įmonę, užeis pas jus Sį 
rytą ir sumokės jums dešimt tūkstančių frankų, - pridūrė 
baronas Julo - Juk kelionei į Afriką daugiau nereikia? 

Senukas pritardamas linktelėjo galva 

-Dėlpinigų ten vietoje nesirūpinkite, -tęsė baronas. 
- Likusią sumą už parduotą jūsų įmonę pasiimsiu aš, man 
reikia pinigų. 

-Viskas priklauso jums, net mano gyvybė, - pareiškė 
senukas. 

- O, nebijokite, - tarė baronas, įsivaizduodamas, 
kadjo dėdė įžvalgesnis, negu iš tikrųjų buvo, - dėl mokesčių 
rinkimo būkite ramus, jūsų geras vardas nekentės; viskas 
priklausys nuo vietos valdžios; o vietos valdžią paskyriau 
ten aš ir galiu ja pasikliauti. Žinoma, dėdule Fišeri, tai 
paslaptis iki grabo lentos; pažįstu jus ir todėl kalbu su jumis 
be jokių vingrybių, stačiai. 

- Tvarka, vykstu, - tarė senis Fišeris. - O kiek laiko 
Šitai truks? 

- Dvejus metus! Susirinksite šimtą tūkstančių frankų 
ir galėsite paskui laimingai savo Vogėzuose gyventi. 

- Viskas bus padaryta taip, kaip pageidaujate, 
mano garbė - jūsų garbė, - ramiai pasakė senukas. 

- Štai tokius žmones aš myliu. Tačiau prieš išva- 
žiuodamas pasidžiaugsite Hortenzijos laime ir atšvęsite jos 
vestuves - ji netrukus bus grafienė. 

Bet nei mokesčiai Alžyre, nei antpuolių antpuoliai, 
nei pinigai, gauti iš valdininko, perkančio Fišerio kontorą, 
negalėjo iš karto sudaryti šešiasdešimties tūkstančių frankų, 
reikalingų Hortenzijos daliai išmokėti, - įskaičiuojant kraitį, 
atsieinantį apie penkis tūkstančius frankų - taip pat ketu- 
riasdešimties tūkstančių frankų, kuriuos jis išleido ar dar 
turėjo išleisti ponios Marnef butui. Pagaliau iš kur baronas 
gavo tuos trisdešimt tūkstančių, kuriuos ką tik atnešė 
Fišeriui? O štai iš kur. 

Prieš kelias dienas baronas Julo apdraudė savo 
gyvybę šimtu penkiasdešimt tūkstančių frankų trejiems 
metams dviejose draudimo bendrovėse. Su draudimo polišu 
kišenėje, apmokėjęs draudimo mokesčius, štai kokiais 
žodžiais kreipėsi jis į baroną Nusingeną, Prancūzijos perą, 
kai išėjęs iš Parlamento posėdžio įsėdo į Nusingeno karietą 
ir kartu nuvažiavo pas įį pietauti. 

- Barone, manreikia septynias dešimties tūkstančių 
frankų, ir prašau man juos paskolinti. Pasirinkite trečią 
asmenį, kuriam duosiu įgaliojimą per trejus metus imti 
mano algą; per metus aš gaunu dvidešimt penkis tūks- 
tančius frankų, tai sudarys septyniasdešimt penkis tūkstan- 
čius frankų per trejus metus. Žinau, jūs galite pasakyti: “O 
jei numirsite?"' 

Baronas Nusingenas patvirtindamas linktelėjo gal- 
va. 

- Štai pusantro šimto tūkstančių frankų gyvybės 
draudimo polisas, iš jų aštuoniasdešimt tūkstančių priklau- 
sys jums, - atsakė baronas, išsitraukdamas iš kišenės 
dokumentą. 

- O jei būsite atliaistas?.. - nusijuokė baronas mili- 
jonierius. 

Kitas baronas - nemilijonierius - susirūpino. 

- Nesijautinkite, šią pastapą patariau tik tėl to, kad 
suprastumėte, koks titelis mano nopelnas, jei sutinku toti 
jums šią zumą. Vatinas, jums rėsta, juk pankas turi jūsų 
parašą? 

- Leidžiu dukterį už vyro, - tarė baronas Julo, - o 
turto neturiu, kaip visi pasilikusieji dirbti administracijoje 
tokiu nedėkingu laiku, kai Parlamento suoluose sėdi penki 
šimtai miestiečių, kurie niekuomet nesugebės taip dosniai 
atlyginti atsidavusiems žmonėms, kaip imperatorius. 

- Na, na, jūs išliaikėte Šosefą! - pasakė Prancūzijos 
peras. - Tai mums viską paaiškina. Tarp mūsų kalbant, 
kunikaikštis t Erufilis patarė jums titelę pasliauką, atplėš- 
tamas no jūzų pinikinės šitą dėlę. "Chai gonni ce malhir, et 
chi zai gombadir'',- pridūrė jis, manydamasis deklamuojąs 
prancūzišką eilėraštį. - Pakliauzykite traukiško patarimo: 
užtarykite savo kromelį, arpa jūs šuvęs... 

Sitas nešvarus sandėris buvo padarytas tarpinin- 
kaujant nežymiam palūkininkui, pavarde Vovinė, vienam iš 
tų vikruolių, kurie tyko prie didžiųjų bankų kaip smulkios 
žuvelės, visada lydinčios ryklį. Šitas pradedąs karjerą 
Iupikautojas pažadėjo baronui Julo -taip jis troško įsigyti šio 

įtakingo žmogaus protekciją - duoti trisdešimt tūkstančių 
frankų už trims mėnesiams terminuotus vekselius ir įsipa- 
reigojo atnaujinti juos keturis kartus per metus, iki to laiko 
nepaleisdamas apyvarton. 

Fišerio įpėdinis turėjo sumokėti keturiasdešimt tūks- 
tančių frankų už šią firmą, bet gavo pažadą, kad jam bus 
išrūpinta pašarų tiekimo paranga artimiausiame prie Pary- 
žiaus departamente. 

tai į kokį kraupų labirintą įviliojo aistros vieną iš 
doriausių ligi šiol Žmonių, vieną iš sumaniausių Napoleono 
laikų administracijos darbuotojų: jis apvogė valstybės iždą, 
kad turėtų kuo apmokėti skolą lupikautojui, o įsiskolino 
lupikautojui, kad patenkintų savo aistras ir išleistų dukterį 
už vyro. Viso šio pinigų švaistymo mokslo ir visų šių 
pastangų buvo griebtasitam, kad baronas norėjo pasirodyti 
didis ponios Marnet akyse ir būti šiai buržuazinei Danajai 
Jupiteriu. Tokio veiklumo,tokio sumanumoir drąsos, kokius 
parodė baronas, stačia galva virsdamas į širšių lizdą, 
nebūtų parodęs nėvienas Žmogus, siekiantis dorai pralobti: 
jis ėjo tarnybą, ragino buto rengėjus, prižiūrėjo darbininkus, 
rūpestingaitikrino mažiausią smulkmeną Vanogatvės bute. 
Visiškai priklausydamas poniai Marnet, jis dar rasdavo laiko 
nueiti į Parlamento posėdžius, žodžiu, nėrėsi iš kailio, 
tačiau nei artimieji, nei prašalaičiai nepastebėjo šios karštii- 
giškos veiklos. 

Adelina nepaprastai nustebo sužinojusi, kad jos 
dėdė laimingai išvengė bankroto, o vedybų sutartyje duk- 
teriai įrašyta dalis, tačiau net džiaugsmas dėl dukters 
vedybų, sudarytų tokiomis garbingomis sąlygomis, negalėjo 
nustelbti tam tikro nerimo. Vakare prieš dukters vestuves, 
kurioms baronas parinko tą dieną, kai ponia Marnei turėjo 
įsikraustyti į savo butą Vano gatvėje, Hektoras išsklaidė 
Žmonos nuostabą, šitaip iškilmingai pareikšdamas: 

- Adelina, štai pagaliau mūsų duktė išteka, ir mums 
nebėra ko nerimastauti. Mums išmušė valanda pasitraukti 
iš viešojo gyvenimo, aš dirbsiu ne daugiau kaip trejus 
metus, tik kol išsitarnausiu pensiją. Kam mums toliau šitos 


149 


nuo šiolei nebereikalingos išlaidos? Butas mums kaštuoja 
šešis tūkstančius frankų per metus, laikome keturis tarnus, 
maistui išleidžiame trisdešimt tūkstančių frankų. Jei nori, 
kad atlikčiau savo įsipareigojimus - matai, turėjau įkeisti 
trejiems metams savoalgą, norėdamas sukaupti reikalingus 
pinigus Hortenzijos daliai irtavo dėdės vekseliams išpirkti... 

- Ak, teisingai pasielgei, mielasis, - pertarė ji vyrą, 
bučiuodama jam rankas. 

Šis prisipažinimas išsklaidė visus Adelinos būgš- 
tavimus. 

- Noriu prašyti tave dar vienos mažos aukos, - 
kalbėjo jis, atitraukdamas rankas ir bučiuodamas žmoną į 
kaktą. - Pliumė gatvėje man siūlo gražų butą, antrame 
aukšte, visiškai padorų, su nuostabiais paneliais ir nebrangų 
-tik tūkstantis penki šimtai frankų per metus. Ten tau užteks 
vienos kambarinės, o aš pasitenkinsiu paprastu tarnu. 

- Taip, mielasis. 

- Suprastindama namų ūkį, nors išlaikydama formą, 
tu išsiversi su šešiais tūkstančiais frankų per metus; neįskai- 
čiuoju čia savo asmeninių išlaidų, jomis pasirūpinsiu aš 
pats... 

Kilniaširdė moteris džiūgaudama puolė vyrui ant 
kaklo. 

- Kokia laimė, kad galiu tau dar kartą įrodyti, kaip 
tave Myliu! - sušuko ji. - Koks tu išradingas!.. 

- Priiminėsime šeimos narius vieną kartą per savai- 
tę, aš pats, kaip žinai; retai namie pietauju:.. Tu gali ramiai, 
nepakenkdama savo orumui, pietauti du kartus per savaitę 
pas Viktoreną, du kartus pas Hortenziją; ir kadangi tikiuosi 
visiškai atitaisyti santykius su Kreveliu, tai vieną kartą per 
savaitę mes pietausime pas įj; taigi penkis kartus pietūs 
pas gimines, vieną kartą namie --štai-ir užpildyta visa 
savaitė, nes, be to, galime būti dar pakviesti kur nors iš 
šalies. 

- Pasistengsiu dar šiek tiek tau sutaupyti, - tarė 
Adelina. M 
- A, tu brangenybė, ne žmona! - sušuko baronas. 

- Gerasis, įstabusis Hektorai! Laiminsiu tave iki 
paskutinio atodusio už tai - tare ji. - kad taip gerai ištekinai 
mūsų brangiąją Hortenziją 

Šitaip pradėjo smukti gražiosios ponios Julo namai, 
ir taip, pasakykime tiesiai, pametė ją vyras, vykdydamas 
savo iškilmingą pažadą poniai Marnef. 

Storulis tetušis Krevelis, žinoma, pakviestas įvedybų 
sutarties pasirašymą elgesi taip, tartum scenos, kuria 
prasideda šis pasakojimas, visai nebūtų buvę, tartum nebūtų 
giežęs apmaudo ant barono Julo Selestenas Krevelis 
pasirode meiliausias pasaulyje Žmogus; tiesa, buvęs par- 
fiumerininkas vis dar prasikišdavo bet tapęs bataliono 
vadu. jis pradėjo nertis iš seno kailio ir kilti į didybę. Pareiškė 
mielai pašoksiąs per Hortenzijos vestuves. 

- Puikioji ponia, - galantiškai kreipėsijis į baronienę 
Julo -tokie žmones kaip mes mokaviską užmiršti; neginkite 
manęs šalin ir teikitės kartais papuošti mano namus, apsi- 
lankydama su savo vaikais. Būkite rami, neišgirsite iš 
manęs nė žodžio apie tai, kas palaidota giliai mano širdyje. 
Pasielgiau tada kaip kvailys, nes nematyti jūsų man buvo 
per didele auka 

- Padori moteris pone, kurčia kalboms, kurias jūs 
teikėtes priminti; ir jei išlaikysite duotą žodį, tai, būkite 
tikras, labai džiaugiuosi, kad baigsis vaidai, visuomet tokie 
apgailėtini tarp giminių. 

- Na, na, storasis Ožy, - tarė baronas Julo, prievarta 
išsivesdamas Krevelį į sodą. -vengi manęs visur, net mano 
paties namuose? Nejau pritinka dviem seniems gražiosios 
lyties mėgėjams vaidyt:s dėl sijono? Klausyk, iš tikrųjų, tai 
būtų miesčioniška! 

Aš ne toks gražuolis kaip jūs pone, ir mano 
gundymo išgalės tokios ribotos, jog negaliu taip lengvai 
kaip jūs atitaisyti šios srities nuostolius... 

- Kas tai - ironija? - paklausė baronas. 

- Nugalėtasis 'uri teisę panaudoti ją prieš nugalėto- 
ją! 

Pradėję poka!b; šiuo tonu, jie galų gale visiškai 

susitaikė; tačiau Krevelis primygtinai pabrėžė savo teisę 
atsikeršyti. 

Ponia Marnetįsigeidė dalyvauti panelės Julo vestu- 
vėse. Kad būsimoji meilužė galėtų pasirodyti jo svetainėje, 
valstybės patarėjas turėjo norom nenorom pakviesti visus 
savo departamento tarnautojus, net ir kanceliarijos viršinin- 
kų pavaduotojus. Todėl buvo ruošiamas didelis pokylis. 
Baronienė, būdama gera šeimininkė, apskaičiavo, kad 
vakarinis pokylis atsieis mažiau negu vestuviniai pietūs ir 
bus galima pakviesti daugiau svečių. Taigi Hortenzijos 
vestuvės sukėlė daug triukšmo. 

Išjaunosios pusės liudytojais buvo maršalas Visem- 
burgo kunigaikštis ir baronas Nusingenas, iš Steinboko - 
grafai Rastinjakas ir Popino. O kadangi su pragarsėjusiu 
grafu Steinboku stengėsi susipažinti įžymiausi lenkų emi- 
grantų atstovai, dailininkas jautė pareigą pakviesti ir juos. 
Valstybės Tarybai, kurios nariu buvo baronas, adminis- 
tracijai, kurioje dirbo, armijai, norėjusiai pagerbti grafą 
Forzheimą, atstovavo patys aukštieji pareigūnai. Buvo 
apskaičiuota, kadreikės pakviesti du šimtus asmenų. Dabar 
kiekvienas supras, kaip rūpėjo tokiai kaip poniutė Marnef 
pasirodyti visu savo grožiu šiame rinktiniame sambūryje. 

Pardavusi briliantus, iš kurių gražiausius atrinko ir 
paliko dukteriai kraičiui, baronienė visą mėnesį už įsigytus 
pinigus rengė dukteriai butą. Už brangenybes buvo gauta 
penkiolika tūkstančių frankų, iš jų penkis tūkstančius prarijo 
Hortenzijos kraitis. Ką reiškė dešimt tūkstančių frankų, kai 
reikėjo apstatyti jaunavedžių butą, turint omenyje nūdienės 
prabangos keliamus reikalavimus? Bet jaunavedžiai gavo 
puikių vestuvių dovanų iš jaunųjų Julo, tėtušio Krevelio ir 
grafo Forzheimo - senasis dėdė seniai buvo atidėjęs pinigų 
Hortenzijos sidabro indams. Tokios pagalbos dėka net 
reikli paryžietė nebūtų radusi ko prikišti jaunavedžių butui 
Sen Dominiko gatvėje, prie Invalidų aikštės. Viskas ten 
derėjo su jų meile, tokia tyra, atvira ir nuoširdžia... 

Pagaliau atėjo iškilmingoji diena, nes ši diena turėjo 
būti iškilminga ne tik Hortenzijai su Venceslavu, bet ir tėvui; 

ponia Marnef nutarė kelti įkurtuves savo naujajame bute 
kitą dieną po savo nusidėjimo ir dviejų įsimylėjėlių 
vestuvių. 

Kam nėra tekę bent kartą gyvenime dalyvauti 
vestuvių puotoje? Sukaupkite prisiminimus, ir jūs tikriausiai 
nusišypsosite, kai prieš jūsų akis iškils visi tie šventiškai 
išsipustę žmonės ne tik iškilmingais veidais, bet ir paradi- 
niais drabužiais. Iš visų socialinių reiškinių, rodančių, kaip 
aplinka veikia žmogų, vestuvių puota yra bene pats ryš- 
kiausias. Iš tikrųjų, vienų svečių šventiškas išsipustymas 
taip veikia kitus, kad net žmonės, kuriems elegantiški rūbai 
yra paprasčiausias dalykas, atrodo taip, tarytum ir jiems 
vestuvių puota - didžiausias gyvenimo įvykis. Pagaliau 
prisiminkite tuos orius ponus, tuos senius, abejingus vis- 
kam ir atėjusius čia savo kasdieniniais juodais surdu- 
tais; prisiminkite seniai vedusias poras, kurių veidai byloja 
apie liūdną patirtį to gyvenimo, kurį pradeda jaunieji; prisi- 
minkite linksmybę, besiveržiančią aikštėn, kaip angliarūgš- 
tės dujos iš šampano butelio, prisiminkite jaunas mergi- 
nas, pavydinčias nuotakai, moteris, susirūpinusias savo 
tualetų sėkme, beturčius giminaičius, kurių per ankšti, lyg 
nesavi rūbai griežtai skiria juos nuo žmonių in fiocchi*, 
prisiminkite smagurius, svajojančius tik apie skanią vaka- 
rienę, ir lošėjus - apie kortų staliuką. Ir visi jie - turtingi ir 
vargšai, tie, kurie pavydi, ir tie, kuriems pavydi, filosofai ir 
svajotojai - visi jie kaip žolynai gėlių pintinėlėje supa retą 
gėlę - jaunąją. Vestuvių puota - tai visuomenės miniatiūra. 

Kai vestuvininkai įsilinksmino, Krevelis paėmė ba- 
ronąporankair nekalčiausia pasaulyje išraiška sušnabždėjo 
jam į ausį: 

- Kad tave devynios! Kokia gražutė moterėlė ta 
poniutė su rausva suknele, ta, kur šaudo į tave akutėmis!.. 

- Kuri gi? 
keli tarnyboje visomis teisėtomis ir neteisėtomis priemo- 
nėmis! Ponia Marnet! 


* Šventiškai išsidabinusių (it.) 

- Iš kur žinai? 

- Klausyk, Julo, pasistengsiu dovanoti tau visas 
piktadarybes, jei pristatysi mane tai poniutei: pakviesiu tave 
pas Eloizą. Visi teiraujasi, kas šita žavingoji būtybė? Ar tu 
jau toks įsitikinęs, kad niekas iš tavo pavaldinių neiš- 
siaiškins, kokiu būdu jos vyras buvo pakeltas tarnyboje?. 
Ak, ir laimingas gi tu, sukčiau, ji verta daugiau negu visa 
kanceliarija... mielu noru padirbėčiau jos kanceliarijoje.. 
Na, būkime draugai, Cina!*.. 

- „Kokie dar nebuvome, - tarė baronas parfiu- 
merininkui. - Pamatysi, koks aš šaunus vaikinas. Po mėnesio 
galėsi pietauti pas šitą angelėlį... Taip, taip, senasis draugu- 
Ži, mes vis dar angelėlius žaidžiame... Patariu tau pasekti 
mano pavyzdžiu ir mesti demonus... 

Pusseserė Beta, šiuo metu jau įsikūrusi Vano gat- 
vėje, gražiame ketvirto aukšto butuke, pasišalino iš puotos 
dešimtą valandą; senoji mergina panūdo dar kartą pasi- 
džiaugti vertybinių (tūkstančio dviejų šimtų frankų) popierių 
dviem aktais: viename jų kapitalo savininkė buvo grafienė 
Steinbok, antrame - Selestina Julo. Dabar aišku, kodėl 
ponas Krevelis galėjo užvesti kalbą su ponu Julo apie ponią 
Marnef ir patirti niekam nežinomą paslaptį: poną Marnef 
laikant nuošalyje, ir vieninteliai šios paslapties dalininkai 
buvo pusseserė Beta, baronas ir Valeri. 

Baronas pasielgė tiek neatsargiai, kad padovanojo 
poniai Marnef balinį tualetą, pernelyg prašmatnų kance- 
liarijos viršininko pavaduotojo Žmonai; valdininkų žmo- 
nos ėmė pavydėti Valerijos suknios ir grožio. Prisidengusios 
vėduoklėmis, pradėjo tarp savęs kuždėtis, nes Marnefų 
šeimos skurdu kadaise buvo susidomėjęs visas barono 
Julo departamentas; kaip tik tuo metu, kai šis tarnautojas 
rūpinosi gauti pašalpą, departamento direktorius įsimylėjo 
ponią. Beto, Hektoras pats nepajėgė nuslėpti savo džiaugs- 
mo, matydamas Valeri pasisekimą; kukliai ir oriai pakentė 
ji smalsius, pavydžius žvilgsnius, kurių taip gąsdinasi mo- 
teris, pirmą kartą pasirodžiusi naujoje draugijoje. 

Pasodinęs žmoną, dukterį ir žentąį karietą, baronas 

pavedė namų šeimininkų pareigas sūnui ir marčiai, o pats 
išspruko nepastebėtas. Įšoko į ponios Marnef karietą ir 
nulydėjo ją į naująjį butą; bet Valeri tylėjo užsisvajojusi, 
beveik nusiminusi. 

- Jums liūdna, kad aš laimingas, Valeri, - tarė jis, 
prisitraukdamas ją prie savęs. 

- Mielasis drauge, jūs norite, kad nebūtų susi- 
mąsčiusi vargšė moteris, pasiryžusi nusidėti pirmą kartą, 
nors jos vyro niekšiškas elgesys ir nesaisto jos?.. Nejau 
manote, kad aš neturiu sielos, netikiu, esu bedievė? Šį 
vakarą jūs per daug atvirai džiūgavote ir tiesiog bjauriai 
kreipėte visų dėmesį į mane. Iš tikrųjų, gimnazistas būtų 
tinkamiau elgęsis. Todėl šitos poniutės ir smaigstė mane 
kaip papaikusios žvilgsniais ir aštriais žodeliais! Na, o kuri 
moteris nesuinteresuota savo geru vardu? Jūs pražudėte 
mane. Na taip, žinoma, dabar aš priklausau jums! Mano 
nuodėmei išpirkti beliko viena priemonė - ištikimybė jums! 
Ak, jūs pabaisa, - nusijuokė ji ir leidosi pabučiuojama. - 
Gerai žinojote, ką darote: Ponia.Kokė, mūsų kanceliarijos 
viršininko Žmona, atsisėdo greta manęs ir ėmė gėrėtis 
mano nėriniais. "Tikri angliški? - tarė ji. - Ir jie brangiai 
jums atsiėjo, ponia?" “Net nenuvokiu, - atšoviau aš. - Šitie 
nėriniai atiteko man po motinos, aš ne tokia turtinga, kad 
galėčiau tokius nusipirkti!" 

Kaip matome, ponia Marnef galų gale taip apra- 
ganavo senąjį Imperijos laikų gražuolį, kad jis iš tikrųjų ėmė 
galvoti, jog ji nusidedanti pirmą.kartą ir pažeidžianti savo 
santuokines priedermes iš aistros jam. Ji pasipasakojo, jog 
niekingasis Marnefas pametęs ją trečią dieną po vestuvių, 
ir tai dėl siaubingiausių priežasčių. Nuo to laiko ji ir gyvenanti 
kaip nekalčiausia mergaitė, ir esanti labai laiminga, nes 
vedybinis gyvenimas keliąs jai pasišlykštėjimą. Štai dėl ko 
ji šią akimirką esanti tokia nuliūdusi. 

- Ojei ir meilė nė geresnė už vedybas!.. - tarė ji pro 
ašaras. | | 

Šitas žavingas melas, kurio griebiasi beveik visos 
moterys, atsidūrusios tokioje padėtyje kaip Valeri, nukėlė 

baroną į septintą dangų. Tuo pačiu metu, kai Valeri vaidino 
šventuolėlę, įsimylėjęs dailininkas ir Hortenzija galbūt nekant- 
riai laukė, kada baronienė paskutinį kartą palaimins ir 
pabučiuos jaunąją merginą. 

Septintą valandą ryto baronas vėl pasirodė puotoje 
ir atleido jaunuosius Julo nuo šeimininkų pareigų, nesitver- 
damas džiaugsmu, nes jo Valeri pasirodė esanti droviausia 
mergaitė ir rafinuočiausias velniūkštis. Kaip kiekvienose 
vestuvėse, namus į pabaigą užvaldė šokėjai ir šokėjos, 
beveik svetimi šeimininkams; jie šoko nepabaigiamus pasku- 
tinius kontredansus, vadinamus kotiljonais; bujotės lošėjai 
įsikarščiavę sėdėjo už stalų. Tėtušis Krevelis išlošė šešis 
tūkstančius frankų. 

Rytiniuose laikraščiuose "Paryžiaus naujienų" sky- 
riuje buvo išspausdinta tokia žinutė: 


Šį rytą šventojo Tomo Akviniečio bažnyčioje buvo 
sutuokti grafas Steinbokas ir panelė Hortenzija Julo, barono 
Julo, valstybės patarėjo ir Karo ministerijos departamento 
direktoriaus, duktė, įžymiojo grafo Forzheimo dukterėčia. 
Sios iškilmingos apeigos sutraukė daug žmonių. Tarp daly- 
vių buvo matyti mūsų meno garsenybės: Leonas de Lora, 
Zozefas Brido, Stidmanas, Biksiu, Karo ministerijos ir Vals- 
tybės tarybos žymūs pareigūnaiirabejų Rūmų nariai; dalyvavo 
taip pat lenkų emigrantų viršūnės: grafas Pacas, Laginskis 
ir kiti. 

Grafas Venceslavas Steinbokas yra garsiojo gene- 
rolo Steinboko, Švedijos karaliaus Karolio XII bendražygio, 
vaikaitis. Jaunasis grafas, lenkų sukilimo dalyvis, rado 
prieglobstį Prancūzijoje, kur, išgarsėjęs savo talentu, įsigijo 
teisę tapti Prancūzijos piliečiu. 


Taigi, nors baronas Julo d'Ervi buvo baisiai 
nusigyvenęs, buvo patenkintivisi viešosios nuomonės reika- 
lavimai, net laikraščiai pažymėjo jo dukters vestuves, iškel- 
tas visais atžvilgiais panašiai į Julo sūnaus vestuves su 
panele Krevel. Vestuvių puota aptildė kalbas, sklindančias 

apie keblius direktoriaus piniginius reikalus, o dalis, paskir- 
ta dukteriai, paaiškino, kodėl buvo būtina griebtis pasko- 
los. 

Čia tam tikra prasme baigiasi mūsų apysakos 
įžanga. Ši įžanga atlieka tokį pat vaidmenį toliau einančioje 
dramoje, kaip premisos loginiame sprendime ar prologas 
kiekvienoje klasikinėje tragedijoje. 

Kai Paryžiuje moteris pasiryžta savo grožį paversti 
pragyvenimo šaltiniu ir preke, tai dar nereiškia, kad ji būtinai 
pralobs. Pasitaiko čia nemaža nuostabių, labai gudrių 
moterų, kurios skursta bjauriose vidutiniškose sąlygose ir 
liūdnai baigia gyvenimą, prasidėjusį pramogomis. Ir štai 
kodėl: imtis gėdingo kurtizanės amato, siekiant apčiuo- 
piamos naudos, ir tuo pačiu metu išlaikyti padorios buržua 
žmonos kaukę - dar maža. Nuodėmė ne taip Iengvai 
pasiekia pergalę; ji panaši į genijų tuo, kad jiems abiem 
reikia palankiai susidėjusių aplinkybių - tik tada talentą 
lydi turtas. Įsivaizduokime, kad nebuvo keistų Revoliucijos 
kelio vingių - ir nebūtų Napoleono, jis tebūtų buvęs antroji 
generolo Fabero* laida. Už pinigus parduodamas grožis, 
be mėgėjų, be garso ir be gėdos ordino, suteikto už 
iššvaistytus turtus, - tai Koredžas**, užmestas palėpėje, tai 
genijus, žūstąs mansardoje. Taigi Paryžiuje Laisa*** visų 
pirma turi susirasti turtuolį, tiek ją įsimylėjusį, kad apmokėtų 
jai visą kainą. Ji turi būti visada labai elegantiška, nes 
elegancija - jos iškaba; ji privalo būti tokių dailių manierų, 
kad kutentų vyrų savimeilę, privalo turėti Sofijos Arnu 
sąmojį, kad pažadintų turčius iš apatijos; žodžiu, turi sugebėti 
uždegti ištvirkėlius, oapsimesti ištikima vienam iš jų, kad kiti 
pavydėtų laimingajam. 

Visos šitos sąlygos, tokios rūšies moterų apibū- 
dinamos žodžiu sekasi, ne taip lengvai susideda Paryžiuje, 
nors miestas knibždėte knibžda milijonierių, dykaduonių, 
žmonių, persisotinusių viskuo, ir fantazuotojų. Apvaizda 
stipriai saugo šiuo atžvilgiu valdininkų ir smulkiųjų buržua 
šeimas, nes aplinkoje, kurioje jos gyvena, yra bent dvigubai 
daugiau kliūčių. Vis dėlto Paryžiuje yra į valias tokių moterų 


157 


kaip ponia Marnet, ir į šią papročių istoriją Valeri įeina kaip 
charakteringas tipas. Kai kurios tokios moterys pasiduoda 
ir tikrajai aistrai, ir kartu būtinybei, kaip ponia Kolvil, taip ilg: : 
santykiavusi su bankininku Keleriu, vienu iš garsiausiujų 
kairiojo sparno oratorių; kitas stumia pliuškumas, Kaip 
ponią de la Bodrej, kuri apskritai išliko beveik padori, nors 
ir pabėgo su Lusto; vienas nuvilioja į šį kelią tualetų aistra, 
kitas - aiškiai per mažos algos, iš kurių neįmanoma išlaikyti 
šeimą. Dėl valstybės, ar, jei geriau norite, abejų Rūmų 
šykštumo randasi nemaža negandų, išsigimsta papročiai. 
Šiandien daug kas sielvartauja dėl darbininkų klasės likimo, 
darbininkai vaizduojami fabrikantų smaugiamomis aukomis; 
bet valstybė šimtą kartų negailestin jesnė už gobšiausią 
pramonininką; jos taupumas valdinir.kų algų atžvilgiu darosi 
tiesiog absurdiškas. Dirbkite dauc . ir pramonė atsilygins 
jums už jūsų atliktą darbą; o ką duoda valstybė šitai 
daugybei nežinomų ir sąžiningų darbuotojų? 

Iškrypti iš doro kelio ištekėjusiai moteriai - nedova- 
notinas nusikaltimas; bet ir šio nusikaltimo sunkumas gali 
būti labai įvairus. Kai kurios moterys, toli gražu neištvirku- 
sios, slepia savo klaidas ir išlieka bent iš pažiūros padorios 
moterys, kaip tos dvi, kurių meilės nuotykius mes ką tik 
suminėjome; bet kitos palydi savo nuodėmes štykščiomis 
spekuliacijomis. Ponia Marneftam tikru atžvilgiu atstovauja 
tam ištekėjusių garbėtroškų kurtizanių tipui, kurios išsyk 
susigyvena su ištvirkimu, su visais iš jo kylančiais padari- 
niais ir yra pasiruošusios pralobti maloniausiu būdu, visiškai 
nesivaržydamos dėl priemonių; beveik visuomet tokių kaip 
ponios Marnef kurstytojai ir sąmokslininkai yra jų vyrai. 
Tokie sijonuoti Makiaveliai* - pačios pavojingiausios mote- 
rys; iš visų pasileidusių paryžiečių tai blogiausioji atmaina. 
Tikros kurtizanės, tokios kaip Žozefa, Šonc, Malaga, Ženi 
Kadin ir kitos, atvirai versdamosios savo amatu, šiuo atviru- 
mu įspėja vyrus taip aiškiai, kaip raudonas žibintas prie 
paleistuvystės namų arba aliejiniai žiburiai prie lošimo 
namų. Čia vyras bent žino, kad jo turtui gresia pavojus. Bet 
ištekėjusios moters veidmainiavimas, šleikščiai saldus gar- 

bingumas, apsimesta dorybė, rūpinimasis tik smulkiais 
namų ūkio poreikiais, tariamas priešinimasis neprotingoms 
išlaidoms - iš pasalų įstumia vyrą į pražūtį, juo keistesnę dėl 
to, kad žmonės ją pateisina, nors ir nesistengia išsiaiškinti, 
kas iš tikrųjų dėl jos kaltas. Čia turtus praryja ne linksma 
užgaida, bet niekinga išlaidų knyga. Šeimos tėvas suskursta 
gėdingai, o varge paskui jis net neranda tos didžiosios 
paguodos, kurią teikia patenkintos tuštybės jausmas. 

Ši tirada skaudžiai užgaus daugelį šeimų. Ponių 
Marnef sutiksime visuose visuomenės. sluoksniuose, net 
karaliaus rūmuose, nes Valeri - nepaprastai tiksli liūdnos 
tikrovės kopija. Deja, šis portretas neišgydys nė vieno nuo 
papaikusios meilės angelėliams su švelnia šypsena, svajin- 
gomis akimis, nekaltu veideliu ir nedegama spinta širdies 
vietoje. 

1841 metais, praėjus maždaug trejiems metams 
po Hortenzijos vestuvių, baronas Julo d'Ervi tarytum surim- 
tėjo, tarytum išsikinkė, kaip sakydavo pirmasis Liudviko XV 
chirurgas, o tačiau ponia Marnef atsiėjo jam du kartus 
brangiau, negu kadaise Žozefa. Bet Valeri, nors visuomet 
gražiai apsirengusi, savo išore stengėsi būti kukli, kaip dera 
kanceliarijos viršininko pavaduotojo Žmonai; tik peniuarus 
ir kambarinius tualetus taisėsi prabangius. Taigi dėl savo 
brangaus Hektoro ji aukojo paryžietės tuštybę. Vis dėlto 
eidama į teatrą užsidėdavo gražią skrybėlaitę, užsivilkdavo 
paskutinės mados suknelę; baronas atlydėdavo ją karietoje, 
ir juodu sėdėdavo geriausioje ložėje. 

Butas Vano gatvėje buvo visame trečiajame aukš- 
te, moderniuose namuose, su kiemu priešais ir sodu iš kitos 
pusės. Viskas čia alsavo padorumu. Ištaiga pasireiškė tik 
tuo, kad kambarių sienos buvo išmuštos persiškais audi- 
niais, obaldai gražūs ir patogūs. Miegamasis sudarė išimtį 
ir išsiskyrė prabanga, kurią mėgsta demonstruoti tokios 
kaip Ženi Kadin ir Šonc. Buvo čia ir mezginių užuolaidų, ir 
kašmirų, ir brokato portjerų, ir židinio komplektas, su- 
projektuotas paties Stidmano, ir maža etažerė su nuosta- 
biais niekučiais. Julo nenorėjo, kad jo Valeri lizdelis 

atsiliktų savo prašmatnumu nuo kokios nors Žozefos pa- 
auksintos ir perlais puoštos purvynės. Du svarbiausi 
kambariai - svetainė ir valgomasis - buvo apstatyti pirmasis 
minkštais, raudonu damastu muštais baldais, antrasis - 
kietais drožinėto ąžuolo baldais. Bet, įsileidęs viską rengti, 
kad būtų harmoninga, baronas po pusės metų efemerišką 
prabangą papildė pastovia prabanga ir padovanojo Valeri 
didžiai vertingų daiktų, kaip antai, sidabrinius stalo indus, 
kurių sąskaita viršijo dvidešimt keturis tūkstančius fran- 
kų. 

Per dvejus metus ponios Marnef namai išgarsėjo 
esą itin malonūs. Čia buvo lošiama kortomis. Pati Valeri 
veikiai įgijo meilios ir protingos moters vardą. O kad būtų 
pateisintos jos pasikeitusios gyvenimo sąlygos, buvo pa- 
skleistas gandas, kad jos neteisėtas tėvas, maršalas Mon- 
kornė, palikęs jai tideikomisu* didelį turtą. Rūpindamasi 
savo ateitimi, Valeri prie visuomeninės veidmainystės 
pridėjo dar religinę veidmainystę. Nepraleisdama nė vienų 
mišių sekmadieniais, ji išgarsėjo savo pamaldumu. Rinkdavo 
aukas, aprūpindavo bažnyčią švęsta duona, pradėjo 
labdaringą veiklą ir padarė vieną kitą gerą darbą savo 
kvartale - vis, žinoma, Hektoro sąskaita. Taigi viskas vyko 
kuo padoriausiai. Todėl daugelis tvirtai tikėjo jos santykių 
su baronu tyrumu, nurodydami į valstybės patarėjo senyvą 
amžių ir teigdami, kad jis platoniškai mėgaująsis ponios 
Marnef proto kandumu, kerinčia elgsena, pašnekesio ma- 
niera, panašiai kaip velionis Liudvikas XVIII mėgavosi 
šmaikščiu, galantišku susirašinėjimu su damomis. 

Baronas išeidavo apie vidurnaktį kartu su kitais 
svečiais ir po ketvirčio valandos grįždavo. 

O štai šios didžios paslapties paslaptis. 

Šiuose namuose durininkais tarnavo ponas ir ponia 
Olivjė; iš savo tamsios ir nepelningos lindynės Duajenė 
gatvėje šie žmonės persikėlė į pelningą ir puikią šveicorinę 
Vano gatvėje barono rekomenduoti, nes šių namų sa- 
vininkas, ieškąs durininko, buvo jo draugas. Ponia Olivjė, 
buvusi Karolio X rūmų baltinių prižiūrėtoja, nuversta nuo šio 

posto drauge su teisėtąja monarchija, turėjo tris vaikus. 
Vyresnysis, jau notaro raštininkas, buvo tėvo ir motinos 
numylėtinis. Šitam favoritui grėsė šešerių metų karotarnyba, 
galėjusi suardyti jo puikią karjerą. Bet čia ponios Marnef 
pastangomis jis buvo atleistas nuo karinės prievolės dėl 
kažkokio ten fizinio trūkumo, kokių moka surasti naujokų 
ėmimo komisija, kai jai į ausį šnibžteli kuris nors įtakingas 
ministerijos pareigūnas. Užtat Olivjė, buvęs Karolio X šunų 
varovas, ir jo žmona dėl barono Julo ir ponios Marnef būtų 
antrą kartą Kristų nukryžiavę. 

Kągalėjo pasakyti visuomenė, kuriai Valeri romanas 
su brazilu Montesu de Montechanosu buvo nežinomas? 
Nieko. Kita vertus, visuomenė paprastai itin atlaidi šei- 
mininkei, kurios svetainėje galima maloniai praleisti laiką. 
Pagaliau ponia Marnef, šalia visų savo meilingų savybių, 
turėjo dar vieną brangų privalumą - ji turėjo slaptos galios. 
Taip, pavyzdžiui, Klodas Vinjonas, tapęs Visemburgo kuni- 
gaikščio sekretoriumi ir svajojęs pakliūti į Valstybės Tarybą 
referentu, nuolat lankėsi Valeri salone, kurį pamėgo ir kai 
kurie deputatai, šaunūs vyrukai, kortų mėgėjai. Savo ratelį 
ponia Marnef subūrė išmaningai lėtai; į jį buvo atrenkami 
Žmonės tik vienodų nuomonių ir papročių, kuriems rūpėjo 
palaikyti vienas kitą ir liaupsinti begalinius namų šeimininkės 
nuopelnus. Įsidėmėkite šią aksiomą - Paryžiuje kūmystė 
yra savotiška Šventoji Sąjunga. Interesai visada galų gale 
išsiskiria, bet nedorovingi Žmonės susitars visuomet. 

Nepraėjus nė trims mėnesiams nuo ponios Marnef 
įsikūrimo Vano gatvėje, ji priėmė poną Krevelį, netrukus po 
to tapusį savo apylinkės meru ir Garbės legiono kryžiaus 
kavalieriumi. Krevelis ilgai dvejojo: reikėjo atsisakyti garsaus 
nacionalinės gvardijos munduro, su kuriuo jis puikavosi 
Tiuilri (aimuose, manydamasis esąs tikras kariškis, ne blo- 
gesnis už patį imperatorių; bet tuštybę nugalėjo garbės 
troškimas, dar paskatintas ponios Marnef patarimų. Ponas 
meras nusprendė, kad jo santykiai su panele Eloiza Briztu 
visiškai nesuderinami su jo naująja politine padėtimi. Dar 
toli gražu prieš įsėsdamas į miesčionišką sostą merijoje, jis 

savo meilės nuotykius apgaubė gilia paslaptimi. Bet nesunku 
įspėti, kad teisę keršyti už Žozefos pagrobimą taip dažnai, 
kaip tik pajėgs, Krevelis įsigijo šešių tūkstančių frankų 
renta, užrašydamas ją Valeri Forten, pono Marnef žmonai, 
atskirtai nuo vyro turtiniuose dalykuose. Valeri galbūt iš 
motinos paveldėjusi tą ypatingą išlaikomos meilužės juslę, 
vienu pažvelgimu įspėjo šio komiškojo gerbėjo charakterį. 
Krevelio žodžiai: “Niekada nesu turėjęs reikalų su gerosios 
visuomenės moterim", pasakyti Lisbetai, oLisbetos atkartoti 
savo brangiajai Valeri, buvo plačiai išnaudoti sandėryje, 
kuriuo jai buvo užrašyta penkių procentų renta, duodanti 
tuos šešis tūkstančius frankų pelno per metus. Nuo to laiko 
ji stengėsi visaip išlaikyti savo prestižą buvusio Sezario 
Biroto firmos komivojažerio akyse. 

lis kitados vedė vieno Bri regiono malūnininko dukterį, beje, 
vienturtę, ir jos paveldas sudarė tris ketvirčius jo viso turto 
- Mažmenų pirkliai pralobsta dažniausiai ne tiek iš savo 
prekybos, kiek iš Parduotuvės ir Žemdirbystės susivienijimo. 
Daugumaifermerių, malūnininkų, gyvulių augintojų, žemdir- 
bių, gyvenančių Paryžiaus apylinkėse, svajoja apie garbę 
matyti savo dukteris už prekystalio; jiems daug labiau į širdį 
žentas krautuvininkas, auksakalys ar mainininkas, negu 
notaras aradvokatas, kurių visuomeninis pranašumas kelia 
jiems nerimą; jie bijo, kad vėliau šitos miesčionių viršūnės 
neimtų jų niekinti. Ponia Krevel, moteris negraži, prasčiokė 
ir kvaila, mirusi pačiu laiku, nebuvo suteikusi savo vyrui 
jokių kitų džiaugsmų, kaip tik tėvystę. Todėlsavo prekybinės 
karjeros pradžioje šis palaidūnas, saistomas vedusio vyro 
pareigų ir prilaikomas neturto, išgyveno Tantalo kančias. 
Turėdamas reikalų, pasak jo paties, su kilniausiomis Pary- 
žiaus damomis, jis išlydėdavo jas iš parduotuvės, iki žemės 
lankstydamasis kaip tikras krautuvininkas, žavėjosijų grakš- 
tumu, jų mokėjimu dėvėti madingus rūbus - visais nenu- 
sakomais efektais, atsirandančiais iš to veiksnio, kuris 
vadinamas rase. Iškilti ir pasiekti vieną tokią salono fėją jis 
troško nuo pat jaunystės dienų, bet laikė užgniaužęs Šį 

troškimą giliai širdyje. Taigi laimėti ponios Marnef palanku- 
mąreiškė jam netik įkūnyti savo senąją chimerą, bet ir - kaip 
matėme - patenkinti savo išdidumą, tuštybę, savimeilę. Su 
pasisekimu augo ir jo potroškiai. Nuo pasisekimo jam 
svaigo galva, o susisukus galvai, apsąla širdis - žmogus 
jaučiasi dešimteriopai laimingesnis. Be to, ponia Marnef 
suteikė Kreveliui tokių įmantrių pomėgių, apie kokius jis nė 
sapnavęs nebuvo - juk nei Zozefa, nei Eloiza jo nemylėjo, 
o ponia Marnef laikė reikalinga mulkinti jį, nes šis žmogus 
turėjo būti jai neišsemiamas pinigų maišas. Parduodamos 
meilės apgaulė yra žavingesnė už tikrąją aistrą. Tikrojoje 
meilėje kartais susiginčijama dėl niekų ir skaudžiai susi- 
žeidžiama; o juoko dėlei sukeltas ginčas, priešingai, tik 
glamonėja apgaudinėjamo meilužio savimeiię. Reti pasi- 
matymai kaitino Krevelio geismą, ir jis liepsnote liepsnojo 
aistra. Jis kas kartą atsimušdavo į nepalenkiamą Valeri 
dorybę; ji vis dėdavosi graužiama sąžinės, kalbėdavo, ką 
kažin galvojąs apie ją ten, rojuje, jos narsuolis tėvas. Jam 
reikėdavo nugalėti jos apsimetamą šaltumą, ir gudrioji 
kūmutė sugebėdavo įį įtikinti, kad jis pergalėjo, dėdamasi 
nepajėgianti atsispirti beprotiškai šio buržua aistrai; bet čia 
pat, tarytum susigėdusi, vėlapsigaubuavo padorios moters 
didybe ir dorovingumu, kaip tikrių tikriausia anglų Iedi, ir 
taip visuomet sugniuždydavo Krevelį savo orumu, nes šisai 
iš pat pradžių įtikėjo, kad ji - įsikūnijusi dorybė. Pagaliau 
Valeriturėjo dar ypatingų meilužės savybių, irbejos negalėjo 
gyventi nei Krevelis, nei baronas. Zmonėse ji stengėsi 
atrodyti kerinti asmenybė, kurioje susitelkusi gėdinga ir 
svajinga nekaltybė, nepriekaištingas padorumas, sąmojis, 
dar paryškintas jos meilingumo, grakštumo, kreoliškų ma- 
nierų; bet pasilikusi akis į akį, ji pralenkdavo visas kurtizanes 
- tokia buvo pasiutusi, aistri, pilna vis naujų išmonių. Tie 
kontrastai nepaprastai patinka Krevelio tipo žmonėms; jų 
savimeilę glosto mintis, kad jie - vieninteliai šios komedijos 
autoriai, jie įsivaizduoja, kad ji vaidinama tik jiems ir, gėrė- 
damiesi aktore, džiaugiasi šia puikia veidmainyste. 

Valeri sugebėjo nuostabiai paimti į rankas baroną 

Julo, įkalbėjo jį nebeslėpti savo senatvės, taip gudriai 
saldžialiežuvaudama, kad tovieno užtektų, norint atvaizduoti 
šitokių moterų velnišką išradingumą. Ateina akimirka, kai 
privilegijuota prigimtis, it apgulta tvirtovė, ilgą laiką prie- 
šinusis, nebepajėgia ilgiau slėpti savo silpnumo. Valeri 
numatė, kad Imperijos laikų gražuolis netrukus visiškai 
susmuks, ir nutarė būsiant reikalinga tą vyksmą pagreitinti. 

- Ko gi Čia varžaisi, mano senasis kareiva? - tarė ji 
jam po pusės metų gyvenimo susidėjus ir dviguboje sveti- 
moterystėje. - Nejau dar vis nori moterims patikti? O gal 
ketini būti man neištikimas? Man tu daug labiau patiktum, 
jei nesidažytum. Prašau tave - atsisakyk savo dirbtinių 
grožybių. Manai, kad myliu tave dėl tų už du sū nublizgintų 
batų, guminio diržo, korseto ir dažytų gaurų? Juk juo būsi 
senesnis, juo mažiau teks man baimintis, kad kokia nors 
konkurentė paverš iš manęs mano Hektorą! 

Ir taip valstybės patarėjas tikėjo ponios Marnef 
angeliška draugyste, kaip tikėjo ir jos meile, vildamasis 
baigti šalia jos gyvenimą; jis pasekė šiuo intymiu patarimu 
ir liovėsi dažęs žandenas ir plaukus. Po šitokio jaudinamo 
Valeri pareiškimo didingasis, gražusis Hektoras pasirodė 
vieną gražų rytą visiškai baltas. Ponia Marnet lengvai įtikino 
savo brangų Hektorą, kad ji buvo šimtą kartų pastebėjusi 
ataugančius žilus plaukus. 

- Žili plaukai jums nuostabiai tinka, - tarė ji, pama- 
Čiusi baroną, - jūsų veido bruožai dabar švelnesni; šitaip jūs 
daug gražesnis, tiesiog Žavus. 

Kartą žengęs šiuo keliu, baronas numetė ir savo 
odinę liemenę, ir korsetą; vienu žodžiu, išsivadavo visų 
varžtų. Pilvas išdribo, išaikštėjo nutukimas. Ąžuolas virto 
pilvotu bokštu, nerangus judesiai kėlė nerimą, ypač dėl to, 
kad baronas, vaidindamas Liudviko XII* vaidmenį, nuostabiai 
greit seno. Antakiai paliko juodi ir silpnai bepriminė buvusį 
gražuolį - taip kurioje nors feodalo pilies sienoje išlikusi 
nežymi skulptūrinė detalė bekalba, kokia graži buvo toji 
pilis savo klestėjimo metu. Dėl šios disharmonijos gyvas ir 
dar jaunas jo žvilgsnis keistai atrodė patamsėjusiame vei- 

de, juo labiau, kad šis veidas, taip ilgai žydėjęs Rubenso 
spalvomis, dabar dėmėtas ir raukšlių išvagotas, liudijo 
kunkuliuojančias aistras, maištaujančias prieš prigimtį. Taigi 
Julo virto gražiais žmogaus griuvėsiais, kur buvęs vyriš- 
kumas skverbiasi aikštėn kuokštais plaukų iš ausų, iš 
nosies, ant pirštų, panašiais į samanas ant beveik nemir- 
tingų Romos imperijos paminklų. 

Kokiu būdu pavyko Valeri išlaikyti šalia savęs ir 
Krevelį, ir Julo, jei kerštingasis bataliono vadas troško 
triukšmingos pergalės prieš baroną? Čia pat neatsakius į šį 
klausimą, kurį išspręs tolesnė dramos eiga, galima tačiau 
pažymėti, kad Lisbeta ir Valeri išgalvojo nuostabiausių 
gudrybių, kurias paleidusios į darbą ir pasiekė šį rezultatą. 

Apsižiūrėjęs, kaip pagražėjo jo Žmona toje aplinko- 
je, kurioje ji viešpatavo it Saulė planetų sistemoje, Marne- 
fas Žmonių akyse ėmė elgtis taip, kaip vyras, iš naujo 
užsidegęs aistra savo žmonai, - jis dėjosi beprotiškai ją 
įsimylėjęs. Dėl to pavydo Marnefas drumstė visuotinę gerą 
nuotaiką, bet užtat nepaprastai kilo Valeri malonių vertė. 
Tačiau prieš savo direktorių Marnefas vis dėlto nešiaušė 
šerio, nuolaidžiavo bemaž iki komiškumo. Vienintelis Valeri 
gerbėjas, užkliūvąs vyrui, išties tebuvo Krevelis. 

Marnefas, sugraužtas paleistuvysčių, būdingų di- 
džiosioms sostinėms ir aprašytų romėnų poetų, kurioms 
mūsų gėdingoj kalboj šiandien nėra nė vardo, pasidarė 
toks šlykštus, kaip vaško figūra anatomijos kabinete. Šita 
vaikščiojanti puvena, įsisiautusi į gražią gelumbę, svirduliavo 
ant išdžiūvusių kaip pagaliai kojų, įmautų į dabitiškas 
kelnes. Sulysusią krūtinę dengė iškvėpinti balti marškiniai, 
o muskusas stelbė smarvę, skleidžiamą šio pūvančio žmo- 
gaus kūno. Šita nuodėmingoji šlykštynė, viena koja stovinti 
karste, bet apsiavusi įmantriais raudonkulniais batais, nes 
Valeri stengėsi aprengti Marnefą tinkamai jo padėčiai, 
būsimam ordinui ir vietai, kėlė siaubą Kreveliui, kuris sun- 
kiaiteatlaikydavo, kai į jį baltomis pažvelgdavo kanceliarijos 
viršininko pavaduotojas. Marnefas buvo tikras košmaras 
merui. Pastebėjęs, kokią ypatingą galią įtaisė jam Lisbeta ir 

Žmona, šis nenaudėlis su didžiausiu malonumu naudojosi 
ta galia, ja it instrumentu grojo; o kadangi kortos buvo 
paskutinė priebėga šitai sielai, tiek pat susidėvėjusiai kaip 
ir kūnas, tai Marnetfas skuto Krevelį, jautusį pareigą pabrukti 
uodegą prieš garbųjį valdininką, kurį apgaudinėjo! 

Matydamas, kad Krevelis toks mažučiukas prieš tą 
kokčią, štykščią mumiją, kurios parsidavėliškumas buvo 
merui paslaptis, osvarbiausia matydamas, kaip giliai niekina 
Krevelį Valeri, kaip ji tyčiojasi iš jo lyg iš komedianto, 
baronas turbūt manėsi esąs toks saugus nuovisų konkuren- 
tų, jog nuolat kviesdavosi Krevelį pietų. 

Valeri, saugoma dviejų aistringų garbintojų ir pa- 
vydaus vyro, traukė visų žvilgsnius, dirgino visų geismus 
tame ratelyje, kur ji spinduliavo. Taip žmonių akyse išlai- 
kydama padorumą, maždaug per trejus metus ji įveikė 
visas kliūtis kelyje pasisekimą, kurio taip geidžia kurtizanės, 
bet kurjjos taip retai iškovoja, nors joms ir padeda skandalai, 
įžūlumas ir viešo gyvenimo blizgesys. Lyg puikiai šlifuotas 
deimantas nuostabiuose Šanoro įtvaruose, Valeri grožis, 
kadaise buvęs užkastas Duajenė gatvės urve, dabar buvo 
vertinamas daugiau, negu iš tikro buvo vertas - dėl jos 
kankinosi vyrai!.. Klodas Vinjonas slaptai mylėjo Valeri. 

Šitas retrospektyvinis paaiškinimas, itin reikalin- 
gas, kai sutinki trejus metus nematytus Žmones, yra kaip ir 
Valeri veiklos balansas. O dabar - štai ir jos bendrininkės 
Lisbetos veiklos balansas. 

Marnefų namuose Beta ėjo už giminaitę, atliekančią 
kartu damos palydovės ir ūkvedės funkcijas; bet jai neteko 
patirti dvigubai žeminančios dalios, kuri visada skaudžiai 
žeidžia nelaimingąsias būtybes, kai jos priverstos prisiimti 
šią dviprasmišką padėtį. Lisbetos ir Valeri draugystė buvo 
viena iš tų jaudinančių draugysčių, tokių karštų ir tokių 
neįtikėtinų tarp moterų, kad nepataisomai dantingi pary- 
žiečiai tučtuojau jas apšmeižia. Griežtas skirtumas tarp 
vyriškos, nejautrios lotaringietės natūros ir gražutės kre- 
oliškos Valeri natūros padėjo sklisti piktoms kalboms. Be 
kita ko, ponia Marnetf, visiškai to nenujausdama, davė tam 

tikro pamato apkalboms, kai pradėjo nepaprastai rūpintis 
savo drauge, norėdama padėti jai įgyvendinti vedybinius 
planus, kurie, kaip netrukus pamatysime, turėjo apvainikuoti 
Lisbetos kerštą. Pusseserė Beta pergyveno didžiausią 
perversmą; Valeri, pasišovusi ją padoriai aprengti, tuo 
nemažai pasinaudojo. Šita keista mergina, įsprausta dabar 
į korsetą, atrodė liekna, tepė pomada savo lygius plaukus, 
nešiojo sukneles tokias, kokias pasiūdavo jai siuvėja, avėjo 
įmantriais bateliais ir pilkomis šilkinėmis kojinėmis - beje, 
visa tai būdavo įtraukiama į Valeri sąskaitas, kurias apmo- 
kėdavo, kam prieidavo eilė. Atjaunėjusi, vis apsisiautusi 
savo geltonu kašmiru, Beta taip pasikeitė, kad žmogus, 
nematęs jos trejus metus, vargu bebūtų pažinęs. Šitas 
juodas deimantas, rečiausias iš visų deimantų, nušlifuotas 
įgudusios rankos ir įstatytas į puikų, priderintą apdarą, 
keleto garbėtroškų valdininkų buvo visai gerai įvertintas. 
Kas pamatydavo Betą pirmą kartą, tas nenoromis 
suvirpėdavo, sukrėstas jos laukinės romantiškos povyzos, 
kurią išryškino išmoningoji Valeri, suelegantindama šitos 
Kruvinosios Vienuolės* apdarą; lygūs jos plaukai, su sklas- 
tymu pervidurį, dabar meniškai supo jos liesą, tamsų veidą, 
kuriame degė juodos akys, derinčios su juodais plaukais, 
O tinkamai sukirpti rūbai suteikė žavesio jos nelanksčiam 
iemeniui. Beta, tarytum Kranacho ar van Eiko madona, 
tarytum Bizantijos dailininkų madona, išėjusiiš rėmų, išlaikė 
nelanksčias, griežtas formas, kaip ir anų mjslingų figūrų, 
giminingų Izidei bei kitoms dievybėms, iškaltoms egiptiečių 
skulptorių. Tai buvo vaikščiojantis granitas, bazaltas, porfiras. 
Rami, kad neteks kęsti vargo likusias gyvenimo dienas, 
Beta būdavo labai gerai nusiteikusi, įnešdavo linksmybės 
visur, kur tik nueidavo pietų. Baronas, be to, apmokėdavo 
jos mažą butelį, apstatytą, kaip žinoma, visokio šlamšto iš 
jos draugės Valeri buduaro ir miegamojo. 

- Pradėjau gyvenimą tikrai kaip alkana ožka, - 
mėgdavo sakyti ji, - o baigsiu kaip liūtė. 

Ji ir toliau vykdydavo sudėtingiausius galionų siu- 
vinėjimo darbus ponui Rivė tik tam, kaip sakydavo, kad 

laikas neitų veltui. O tačiau jos gyvenimas, kaip tuoj 
pamatysime, buvo pilnas visokių užsiėmimų; toks jau iš 
kaimo kilusių žmonių būdas: jie niekuomet neatsisakys 
progos uždirbti. Šiuo atžvilgiu jie panašūs į žydus. 

Kiekvieną rytą, vos prašvitus, Beta pati su virėja 
eidavo į didžiąją Halę. Pagal Betos planą, išlaidų knyga, 
žlugdanti baroną Julo, turėjo turtinti jos brangiają Valeri, ir 
iš tikrųjų turtino. 

Kuri-namų šeimininkė nėra patyrusi, sakykim, nuo 
1838 metų, kokių pražūtingų padarinių pridarė antisociali- 
nės doktrinos, paskleistos žemesnėse visuomenės klasėse 
maištingųjų rašytojų? Visuose namuose tamų daroma žala 
yra šiandien skaudžiausia visų finansinių žaizdų. Be labai 
retų išimčių, tikrai vertų Montiono* premijos, namuose 
virėjas ar virėja yra naminiai vagys, samdyti įžūlūs vagys, 
kuriuos proteguoja mūsų vyriausybė, taip ugdydama jų 
vogimo polinkį, beveik pateisinamą senu virėjų sąmoju apie 
pintinės lankelį**. Seniau šios moterys nusukdavo porą 
frankų loterijos bilietui, o šiandien jos glemžia penkiasdešimt 
frankų į savo taupomąją kasą. O mūsų nejautrūs puritonai, 
žaidžią Prancūzijoje filantropiniais eksperimentais, įsivaiz- 
duoja pakėlę liaudies moralę! Tarp šeimininkų stalo ir 
turgaus tarnai turi įsisteigę savo slaptą muitinę, ir nė pats 
Paryžiaus miestas nesugeba taip sumaniai rinkti įvažiavimo 
rinkliavos, kaip tos virėjos, imančios duoklę nuo kiekvieno 
pirkto dalyko. Be penkiasdešimties procentų, kuriais tarnai 
apdeda savo naudai valgomuosius produktus, jie dar 
reikalauja stambių dovanų iš tiekėjų. Patys garsiausieji 
pirkliai dreba prieš šitą paslaptingą jėgą; nė žodžio 
nesakydami, jie moka mokesčius visi: ir karietininkai, ir 
auksakaliai, ir siuvėjai, ir kiti. O tie, kurie pabando tarnus 
kontroliuoti, susiduria su jų įžūlumu ar skaudžiai kenčia nuo 
jų apsimesto negrabumo, šiandien tarnai renka žinias apie 
šeimininkus, kaip kadaise šeimininkai rinkdavo žinias apie 
tarnus. Blogis iš tikrųjų pasiekė savo aukščiausią pakopa, 
ir teismai jau pradeda su juo kovoti, bet veltui; jis išnyks tik 
tada, kai bus išleistas įstatymas, priverčiąs tarnus įsigyti 

tokias atskaitos knygeles, kokias turi darbininkai. Tada 
blogis liausis kaip burtų lazdele mostelėjus. Jei tarnas bus 
įpareigotas pristatyti savo knygelę, o šeimininkas - įrašyti į 
ją atleidimo priežastis, tai tarnų demoralizacija, be abejo, 
susidurs su galingu stabdžiu. Asmenys, užsiėmę aukštąja 
šių dienų politika, nenutuokia, kokios sugedusios žemes- 
niosios Paryžiaus klasės; jų sugedimas lygus juos grau- 
žiančiam pavydui. Statistika nutyli, koks baisus skaičius 
darbininkų, turinčių dvidešimt metų, veda keturiasdešimties 
ar net penkiasdešimties metų amžiaus virėjas, pralobusias 
vagystėmis. Šiurpas nukrečia pagalvojus apie šitokių vedy- 

bų padarinius, nagrinėjant jas trejopu požiūriu: nusikals- 
tamumo, tautos išsigimimo ir nelaimingų šeimų. O paėmus 
grynai finansinius nuostolius, susidarančius dėl tarnų va- 
gysčių, ši žala valstybiniu požiūriu yra neapsakoma. 
Gyvenimas tokiu būdu dvigubai pabrangsta, ir daugelis 
šeimų priverstos atsisakyti ištaigos. Ištaiga!.. Bet juk ja 
laikosi pusė šalies prekybos, ji - gyvenimo papuošalas. 
Knygos ir gėlės daugeliui tokia pat būtinybė, kaip ir 
duona. 

Lisbeta, kuriai ši baisi Paryžiaus šeimų rykštė buvo 
gerai žinoma, nusprendė paimti Valeri namų ūkį į savo 
rankas ir prižadėjo Valeri savo paramą dar tą kraupią 
valandą, kai jos prisiekė viena kitai gyventi kaip seserys. 
Taigi ji parsikvietė iš tolimo Vogėzų užkampio savo gimi- 
naitę iš motinos pusės, buvusią Nansi vyskupo virėją, 
pamaldžią, nepaprastai sąžiningą senmergę. Tačiau 
Lisbeta, baimindamasijos nepatirties Paryžiaus sąlygomis, 
0 ypač blogų patarėjų, kurie taip dažnai sugundo trapų 
sąžiningumą, lydėdavo Matiuriną į Didžiąją Halę, stengėsi 
išmokyti ją savarankiškai apsipirkti. Žinoti tikrąją prekių 
vertę ir taip įsigyti pardavėjo pagarbą, valgyti produktus, 
neturinčius tuo metu didelės paklausos, pavyzdžiui, žuvis, 
kai jos pigios, sekti maisto produktų kainų svyravimus, 
nujausti jų kilimą ir pigiai apsirūpinti atsargomis - šitokia 
ūkiška nuovoka Paryžiuje būtina, norint taupiai šeiminin- 
kauti. Matiurina ėmė gerą algą, buvo lepinama dovanomis, 

tad j; pamilo šiuos namus ir džiaugėsi kiekvienu pigiu 
pirkiniu. Netrukus ji pradėjo lenktyniauti ir su pačia Lisbeta, 
kuri pamačiusi ją esant ganėtinai prityrusią ir patikimą, ėjo 
suja; Halętiktomis dienomis, kai Valeri kviesdavosi svečių, 
o tai. reikia pasakyti, atsitikdavo gana dažnai. Ir štai kodėl. 
Iš pradžių baronas stengėsi išlaikyti kuo griežčiausią išorinį 
padorumą; bet jo aistra poniai Marnef trumpu laiku taip 
įsiliepsnojo ir tapo tokia godi, kad jis troško kuo daugiausia 
su ja būti. Iš pradžių pietaudavo pas Valeri keturis kartus 
per savaitę, netrukus jam pasirodė labai malonu svečiuotis 
pas ją kasdien. Praėjus pusei metų po dukters vedybų, jis 
ėmė skirti Valeri du tūkstančius frankų per mėnesį maistui. 
Ponia Marnef kviesdavosi tuos žmones, kuriuos norėdavo 
vaišinti jos brangusis baronas. Kita vertus, pietūs būdavo 
visuomet ruošiami šešiems, ir baronas bet kada galėjo 
atsivesti tris netikėtus svečius. Lisbeta savo taupumu 
išsprendė retą uždavinį - ji ištaisydavo turtingą stalą už 
tūkstantį frankų ir atiduodavo kitą tūkstantį poniai Marnef. 
Kadangi Valeri tualetus dosniai apmokėdavo Krevelis ir 
baronas, tai abi draugės sutaupydavo ir čia dar po tūkstantį 
frankų per mėnesį. Tat ši moterytė, tokia skaistutė, tokia 
švarutė, susikrovė apie šimtą penkiasdešimt tūkstančių 
frankų. Valeri savo rentos nejudino; atvirkščiai, dėjo prie jos 
savo mėnesinius pelnus, pavertė ją kapitalu ir papildė šį 
kapitalą milžiniškomis sumomis, laimėtomis .Krevelio pa- 
galba, kai šis kilniadvasiškai paleido savo brangutės kuni- 
gaikštienės kapitalą į savo finansines operacijas. Krevelis 
atskleidė savajai Valeri Biržos žargono ir spekuliacijų 
paslaptis, ir ji, kaip visos paryžietės, netrukus pralenkė savo 
mokytoją. Lisbeta neišleisdavo nė vieno Ijaro iš savo 
tūkstančio dviejų šimtų frankų, nes butas ir drabužiai jai 
nieko nekaštavo, neišimdavo iš kišenės nė vieno su ir taip 
pat susidėjo penkių šešių tūkstančių frankų kapitalą, kurį 
Krevelis tėviškai leido į apyvartą. 

Vis dėlto barono ir Krevelio meilė buvo sunki našta 
Valeri. Tą dieną, kada pradedamas šios dramos tęsinys, 
Valeri, susijaudinusi dėl vieno įvykio, kokie gyvenime yra 

lyg pavojaus varpas, kai suskambėjęs sukelia visus ant 
kojų, atbėgo pas Lisbetą ir pasinėrė į tuos begalinius 
eleginius skundus, kuriais moterys maldo savo smulkias 
kasdienines gyvenimo bėdas, kaip cigarečių dūmais vyrai. 

-Lisbeta, mylimoji, šį rytą manęs laukia dvivalandos 
su Kreveliu! Kaip įkyru! Ak, kaip norėčiau pasiųsti tave į 
savo vietą! 

- Deja, tai neįmanoma, - nusišypsojo Lisbeta. - Aš 
taip ir mirsiu nekalta mergelė. 

- Priklausyti dviem seniams! Būna tokių akimirkų, 
kad aš gėdinuosi pati savęs! Ak, jei mane matytų mano 
vargšė motina! 

- Tu turbūt manai, kad aš Krevelis, - atsiliepė 
Lisbeta. 

- Pasakyk, Beta, brangioji, kad neniekini manęs... 

- O,jei aš būčiau buvusi graži... Nebūčiau atsisakiusi 
meilės nuotykių!.. - sušuko Lisbeta. - Štai tau ir pateisini- 
mas! 

- Bet tu būtum klausiusi tik širdies balso, - atsiduso 
ponia Marnet. 

- Niekai! - atsakė Lisbeta. - Marnefas - lavonas, kurį 
užmiršo palaidoti, baronas - lyg ir tavo tikrasis vyras, o 
Krevelis - garbintojas; man atrodo, kad tu nė kiek ne kitokia, 
kaip ir kiekviena kita ištekėjusi moteris. 

- Ak, ne, brangute, meilute, ne čia mano širdgėlos 
priežastis, tu nenori manęs suprasti... 

- Priešingai!.. - sušuko lotaringietė. - Juk tai, ką turi 
galvoje, įeina į mano kerštą. Turėk kantrybės!.. Aš veikiu. 

- Mylėti Venceslavą, džiūti iš meilės ir negauti jo 
pamatyti! - tarė Valeri rąžydamasi. - Julo kviečia jį pietų, bet 
mano dailininkas atsisako. Šitam pabaisai ir į galvą neatei- 
na, kaip aš jį dievinu! Na, kas ta jo Žmona! Graži lėlė! Taip, 
ji graži, bet aš, jaučiu, esu pasiutesnė! 

- Nusiramink, brangi mergyte; jis ateis, -tarė Lisbeta 
tokiu tonu, kaip kalba auklės su nekantraujančiais vaikais, 
- aš padarysiu savo... 

- Bet kada? 

- Galbūt šią savaitę. 

- Eikš, pabučiuosiu tave. 

Kaip matome, šios dvi moterys buvo it viena; 
kiekvienas Valeri veiksmas, net pats vėjavaikiškiausias, 
kiekviena jos pramoga, kiekvienas jos kaprizas buvo iš 
anksto pagrindinai abiejų apsvarstomi ir paskui nuspren- 
džiami. Lisbetą kažkaip keistai jaudino kurtizanės gy- 
venimas, ir ji visur kur davė Valeri patarimus, neper- 
maldaujamu nuoseklumu vykdydama savo keršto planą. 
Beje, jitiesiog dievino Valeri; šioji atstojo jai dukterį, draugę, 
meilę; žavėjo savo kreolišku paklusnumu, gašlios prigim- 
ties lepumu; paplepėti su Valeri kiekvienąrytą Lisbetai buvo 
dabar daug maloniau, negu kadaise su Venceslavu; čia jos 
galėjo pasijuokti iš savo iškrėstų pokštų, iš vyrų Kvaiumo, 
drauge perskaičiuoti nuolat augančius savo kapitalų pro- 
centus. Be to, šie nauji užmojai ir ši nauja draugystė 
Lisbetai buvo daug platesnė dirva veiklai, negu anksčiau 
neprotingajos meilė Venceslavui. Džiaugsmas, kurį išgyvena 
Žmogus, patenkinąs savo neapykantą, yra pats karščiausias, 
pats stipriausias mūsų širdies jausmas. Meilė - tam tikru 
atžvilgiu auksas, o neapykanta - geležis mūsų širdies 
gelmių kasyklose. Pagaliau Valeri asmeniu Lisbetai švietė 
visu savo spindesiu grožis, kurį ji dievino, kaip dievina 
Žmogus tai, ko pats neturi, grožis, daug paslankesnis už 
Venceslavo, nes šisai liko visada šaltas ir nejautrus savo 
geradarei. 

Praėjus trejiems metams, Lisbeta pastebėjo, kad 
jos slaptas griaunamasis darbas, kuriam ji paskyrė visą 
gyvenimą ir paaukojo visą išradingumą, duoda pirmuosius 
vaisius. Lisbeta sumanydavo, o ponia Marnet veikė. Ponia 
Marnef buvo kirvis, Lisbeta - ranka, valdanti kirvį, ir ši ranka 
nekantriais smūgiais niokojo šeimą; diena iš dienos vis 
labiau nekentė Lisbeta šios šeimos, nes neapykanta auga 
dienomis, kaip meilė, kai pamilstama. Meilė ir neapykanta 
- jausmai. kurie maitinasi patys iš savęs, tik iš jųdviejų 
neapykanta patvaresnė. Meilė ribota todėl, kad jos jėgos 
ribotos, jos galia priklauso nuo gyvenimo sąlygų ir nuo to, 

kaip ji pati eikvojama; neapykanta panaši į mirtį, į šykštumą 
- ji yra tam tikru atžvilgiu veikli abstrakcija, egzistuojanti virš 
žmonių ir daiktų. Lisbeta, patekusi į palankią aplinką, 
paleido į darbą visus savo sugebėjimus; viešpatavo slaptai, 
kaip viešpatauja jėzuitai. Todėl ji atgimė visa savo esybe. 
Jos veidas švytėjo. Ji svajojo tapti maršalo Julo žmona. 

Šita scena, kurioje abi draugės reiškė savo mintis 
be varžymosi, be atodairos, įvyko kaip tik Lisbetai grįžus iš 
turgaus, kur ji buvo nuvykusi apsipirkti produktų rinkti- 
niams pietums. Marnetfas, taisąsis į pono Kokė vietą, Šį 
vakarą vaišino kanceliarijos viršininką ir jo dorovingąją 
žmoną, o Valeri tikėjosi tą patį vakarą aptarti su Julo šio 
valdininko atleidimo klausimą. Lisbeta rengėsi eiti pas 
baronienę pietų. 

- Tu juk sugrįši paduoti mums arbatos, brangioji 
Beta? - paklausė Valeri. 

- Tikiuosi... 

- Kaip - tikiesi! Nejau galvoji nakvoti pas Adeliną, 
nori atsigerti jos ašarų, kai ji miegos? 

- Jei tai būtų galima! - nusijuokė Lisbeta. - Neatsi- 
sakyčiau. Dabar ji atgailauja už savo laimę. Aš patenkinta, 
mudviejų vaikystė neišeina man iš galvos. Kiekvienam 
gyvenime ateina eilė. Ji atsidurs purve, o aš... aš būsiu 
grafienė Forzheim!.. 

Lisbeta pasuko į Pliumė gatvę; paskutiniu metu ji 
eidavo čia kaip į teatrą - pasimėgauti išgyvenimais. 

Julo parinktą žmonai butą sudarė didelis erdvus 
prieškambaris, svetainė ir miegamasis su tualeto kambariu. 
Valgomasis buvo šalia svetainės. Šis butas, dar tinkamas 
valstybės patarėjo ir Karo ministerijos departamento direk- 
toriaus padėčiai, turėjo du tarnų kambarius ir virtuvę ketvir- 
tame aukšte. Patys rūmai, kiemas ir laiptai atrodė didingai. 
Baronienei teko apstatyti svetainę, miegamąjį ir valgomąjį 
buvusios prabangos likučiais, ji atrinko geriausius Univer- 
siteto gatvės buto baldus. Vargšė moteris, beje, brangino 
šiuos nebylius savo laimės liudytojus; jie tapo jai, taip 
sakant, iškalbinga paguoda. Prisiminimuose jai tebesivai- 

deno gėlės, kaip ant senų kilimų jos akys vis dar regėjo 
ryškius raštus, beveik nepastebimus prašalaičio žvilgsniui. 

Kaiįžengęs į erdvų prieškambarį svečias išvysdavo 
dvylika kėdžių, barometrą, didelę krosnį ir ilgas baltas 
perkelio užuolaidas raudonais kraštais, jam širdis iš skaus- 
mo susispausdavo -viskas čia panėšėjo į nejaukius ministe- 
rijų laukiamuosius; iš karto buvo justi, kokioje vienatvėje 
gyvenaši moteris. Skausmas, kaip ir džiaugsmas, susikuria 
savo atmosferą. Iš pirmo žvilgsnio, mesto į buto apstatymą, 
suprasite, kas čia viešpatauja - meilė ar neviltis. Adelina 
priimdavo svečius didžiuliame miegamajame, apstatytame 
puikiais Žakobo Demaltero* taškuoto raudonmedžio baldais 
su Imperijos stiliaus papuošimais, tomis bronzomis, kurios 
sugebėjo pasidaryti dar šaltesnės už Liudviko XVI varį! 
Šiurpu buvo žiūrėti į šią moterį, sėdinčią romėniškame 
fotelyje prie darbo staliuko, papuošto sfinksais, išbalusią, 
apsimetusią linksma, sugebėjusią išsaugoti savo karališką 
išvaizdą, kaip sugebėjo išsaugoti ir savo mėlyno aksomo 
suknelę, dėvimą namie. Jos išdidi siela palaikė kūną ir 
saugojo grožį. Baigiantis pirmiesiems tremties metams 
šiame bute, baronienė pajuto visą savo nelaimės dydį. 

"Ištrėmęs mane čia, Hektoras vis tiek suteikė man 
gyvenimo sąlygas, dar per geras paprastai kaimietei, - 
kalbėjo ji sau. - Taip jis panorėjo: tebūnie jo valia! Esu 
baronienė Julo, Prancūzijos maršalo brolienė, nepadariau 
gyvenime nė mažiausio nusižengimo; mano abiejų vaikų 
ateitis aprūpinta. Dabar galiu ramiai laukti mirties, įsisiautusi 
į nesuteptą ištikimos moterystės skraistę, į savo žuvusios 
laimės gedulo šydą'. 

Virš darbo staliuko, kuriame pranešus, jog atėjo 
svečias, Adelina slėpdavo "Kristaus sekimą“, nuolatinę 
savo skaitomą knygą, kabojo Julo portretas, pieštas Robero 
Lefevro 1810 metais, vaizduojąs baroną su imperatoriaus 
gvardijos vyriausiojo intendanto uniforma. Šita skaisti Mag- 
dalena ir savo tyruose klausėsi Šventosios Dvasios balso. 

- Marieta, vaikeli, - paklausė Lisbeta virėją, atidariu- 
sią duris, - sakykite, kaip laikosi mano brangioji Adelina?.. 

- Ak, žiūrint iš šalies, neblogai, panele, bet tarp 
mūsų kalbant, ji pražudys save, jei ir toliau bus tokia 
užsispyrusi, - šnabžtelėjo Marieta Lisbetai į ausį. - Iš tikrųjų 
panele, prikalbėkite ją labiau rūpintis savimi. Nuo vakar 
dienos ponia man įsakė duoti jai pusryčiams pieno už du su 
ir bandutę už vieną sū, o pietums - silkės ar truputį saltos 
veršienos: turiu dabar iškepti pusę kilogramo mėsos visai 
savaitei, žinoma, kai ji pietaus viena... Matot, ji nori išleisti 
sau maistui kasdien ne daugiau kaip dešimtį sū. Kas taip 
daro? Papasakočiau apie šitą sumanymą ponui maršalui, 
bet bijau, kad jis nesusipyktų su ponu baronu ir neatimtų 
jam įpėdinystės teisių... Ojūs, panele, tokia gerair išmintinga, 
sugalvokite, kaip šį reikalą sutvarkyti... 

- Na, o kodėl nesikreipiate į mano giminaitį? - 
paklausė Lisbeta. 

- Ak, brangioji panele, juk mes nebematome jo čia 
jau kokios trys savaitės, vienu žodžiu, nuo to laiko, kai 
buvote paskutinį kartą! Be to, ponia uždraudė man prašyti 
poną pinigų, grasino atleisti, jei neklausysiu. O kaip į: 
sielvartauja! Vargšė ponia!.. Juk pirmas kartas, kad ponas 
ją taip ilgai pamiršo... Žiūrėk, tik suskambins kas, o ponia 
jau prie lango... bet dabar penkta diena nesikelia iš foteho 
Ir skaito! Kiekvieną kartą, eidama pas ponią grafienę, 
prisako man: "Marieta, - sako, - jei ponas ateis, pasakykite, 
kad aš namie, o pati skubiai atsiųskite man durininką: gerai 
atsilyginsiu". 

„Vargšė pusseserė! -atsiduso Beta. - Tiesiog širdis 
plyšta klausant. Kasdien kalbu apie ją su baronu. Bet ką 
padarysi! Jis sako: “Tavo teisybė, Beta, aš niekšas; mano 
žmona - angelas, o aš - pabaisa! Rytoj nueisiu..." Ir vėl sėdi 
pas ponią Marnetf; ši moteris stumia jį į bankrotą, o jis 
dievina ją, tik ja gyvena. Darau, ką beimanydama! Jei ten 
nebūtų manęs, jei neturėčiau Matiurinos, tai baronas būtų 
dvigubaitiek išleidęs; o kadangijis nebeturi beveik nė vieno 
su, tai, ko gero, būtų sau kulką į kaktą paleidęs. Na, matote, 
Marieta, Adelina nepakeltų barono mirties, esu tikra. Sten- 
giuosi bent galą su galu sudurti ir neleidžiu savo giminaičiui 
per daug pinigų švaistyti... (52 


- Ak, tą patį sako ir mūsų vargšė ponia; ji puikiai 
supranta, kad turi būti jums dėkinga, - atsakė Marieta, - 
sakė, kad ilgą laiką neteisingai apie jus galvojo... 

- Ak taip! - pratarė Lisbeta. - O daugiau nieko 
nesakė? 

- Ne, panele. Jei norite padaryti jai malonumą, 
pakalbėkite su ja apie baroną; ji sako, kad jūs laiminga, nes 
kasdien jį matote. 

- Ar ji viena? 

- Kąjūs, susimildama, su ja ponas maršalas. O, jis 
aplanko ją kasdien, 0 ponia jam kiekvieną kartą sako, kad 
baronas išėjo rytą ir grįš vėlai naktį. 

- O pietūs šiandien skanūs? - paklausė Beta. 

Marieta nesiryžo atsakyti, ji negalėjo išlaikyti lota- 
rningietės žvilgsnio. Staiga atsivėrė svetainės durys, ir pro 
jas išbėgo maršalas Julo, skubiai linktelėjo Betai, nė 
nepažiūrėjęs į ją, ir tą pačią akimirką pametė popieriaus 
lakštelį. Beta pakėlė lakštelį ir nubėgo paskui maršalą 
laiptais, nes šaukti kurčiam nebuvo tikslo; bet visa tai ji 
pasistengė padaryti taip, kad nesuspėtų jo pavyti. Sugrįžusi 
ji slapčiomis perskaitė pieštuku parašytą raštelį: 


Brangusis broli, vyras jau man atidavė šio ketvirčio 
pinigus; bet Hortenzijai skubiai reikėjo pinigų, ir aš pa- 
skolinau jai visus, kiek turėjau, jai vos ne vos užteko. Ar 
negalėtumėte paskolinti man kelis šimtus frankų? Neno- 
rėčiau vėl prašyti Hektorą pinigų; man būtų per skaudu 
išgirsti jo priekaištą. 


"Aha! - pagalvojo Lisbeta. - | kokį baisų skurdą 
pateko išdidžioji Adelina, jei šitaip nusižemino?"' 

Lisbeta jėjo, pamatė Adeliną apsipylusią ašaromis 
ir puolė jai ant kaklo. 

-Adelina, brangiausioji mano, viską žinau! - sušuko 
pusseserė Beta. - Štai žiūrėk, maršalas pametė šį raštelį, 
toks jis buvo susijaudinęs, ir bėgo kaip kurtas... Ak, tas 
šlykštusis Hektoras, nedavė tau pinigų nuo to laiko... 

- Pinigų jis man duoda labai tvarkingai, - atsakė 
baronienė, - bet reikėjo padėti Hortenzijai, ir... 

- Irtu neturėjai už ką paruošti mums šiandien pietų, 
- pertarė pusseserė Beta. - Dabar suprantu, kodėl Marieta 
atrodė tokia suglumusi, kai užsiminiau apie šiandieninius 
pietus. Tu mažas vaikas, Adelina! Klausyk, imk iš mano 
santaupų! 

- Ačiū, geroji Beta, - atsakė Adelina, šluostydamasi 
ašaras. - Šitas menkas nepriteklius - laikinas dalykas, 
ateičiai pasistengiau apsirūpinti. Dabar neišleisiu daugiau 
kaip du tūkstančius keturis šimtus frankų per metus, kartu 
su buto nuoma. Otiek pinigų visada surasiu. Tik svarbiausia, 
Beta, nė žodžio apie tai Hektorui. Kaip jis laikosi? 

- O, puikiai, kaip Naujasis tiltas! Linksmas kaip 
kikilis ir tegalvoja apie savo burtininkę Valeri. 

Ponia Julo įdėmiai žiūrėjo į sidabrinę pušį už lango, 
ir Lisbeta negalėjo įspėti, kąslepia pusseserės akių žvilgsnis. 

- Ar priminei jam, kad šiandien yra diena, kurią 
susirenka visa mūsų šeima prie pietų stalo? 

- O kaip, žinoma. Bet štai ponia Marnef ruošia 
šiandien iškilmingus pietus, tikisi pajudinti pono Kokė 
atleidimo klausimą! O tai svarbiau už viską! Paklausyk, 
Adelina: žinai, kad nepasiduodu niekieno įtakai. Tavo vyras, 
brangioji, tave visiškai sužlugdys, taitikras dalykas. Maniau, 
galėsiu būti jums visiems naudinga šaliatos moters; bet tai 
padaras, sugedęs iki pat šaknų, ji privers tavo vyrą pridaryti 
tokių dalykėlių, kad jis suteps visos šeimos vardą. 

Adelina krūptelėjo taip, kaip žmogus, kuriam durklas 
perveria širdį. 

- Taip, brangioji Adelina, esu tikra. Pabandysiu 
paaiškinti... Na štai, pagalvokim apie ateitį! Maršalas senas, 
bet jis dar ilgai išsilaikys, jis gauna gražią algą. Jeigu ves, 
jo našlė gaus po jo mirties šešis tūkstančius frankų pensi- 
jos. Su šitokia suma imčiausi visus jus išlaikyti! Pasinaudok 
savo įtaka senukui ir supiršk mus. Manai, kad man rūpi būti 
maršalo žmona, ne, šitie niekai rūpi man tiek pat, kiek 
ponios Marnef sąžinė! Bet jūs visi turėsite duonos kąsnį. 

Matau, kad ir Hortenzijai duonai neužtenka, jei atiduodi jai 
savo paskutinius trupinius. 

Sugrįžo maršalas; senasis karys taip skubejo atgal, 
kad dabar skarele šluostėsi prakaitą nuo kaktos. 

- Daviau Marietai du tūkstančius frankų, - sušnabž- 
dėjo jis brolienei į ausį. 

Adelina paraudo iki plaukų šaknų. Ant jos vis dar 
ilgų blakstienų sublizgo ašaros, ir ji tyliai paspaudė senukui 
ranką; senasis grafas spinduliavo kaip laimingas įsimylėjė- 
lis. 

- Buvau ketinęs už šituos pinigus pirkti jums dovaną, 
Adelina, - tarė jis, - taigi negrąžinkite man nieko, o išsirinkite 
pati, kas jums labiau patiks. 

Jis pagriebė ištiestą Lisbetos ranką ir pabučiavo - 
toks buvo išsiblaškęs iš džiaugsmo. 

- Tai daug žada, - tarė Adelina Lisbetai, nusišyp- 
sodama per prievartą. 

ią akimirką įėjo jaunasis Julo su Žmona 

- Ar Hektoras pietaus su mumis? - trumpai paklausė 
maršalas. 

Adelina paėmė pieštuką ir ant mažos popieriaus 
skiautelės parašė: 


Laukiu jo, šį rytą žadėjo pareiti pietų; jei negrįš, tai 
reikš, kad jį sulaikė maršalas - juk jis apsivertęs darbu. 


Ji padavė maršalui lapelį. Šį būdą kalbėtis su 
maršalu išgalvojo Adelina, ir ant jos rankdarbių staliuko 
visada gulėjo mažų popieriaus kvadratėlių atsarga su 
pieštuku. 

- Žinau, kad jis apsivertęs darbu dėl Alžyro. 

Šią akimirką įėjo Hortenzija su Venceslavu; maty- 
dama aplink save susirinkusią šeimą, baronienė pažvelgė 
į maršalą žvilgsniu, kurio išraišką tesuprato viena Lisbeta. 

Zmonos dievinamas, visuomenės lepinamas daili- 
ninkas labai išgražėjo iš laimės. Veidas papilnėjo. elegan- 
tiškoje figūroje reiškėsi rasiniai tikro bajoro privalumai. Per 

anksti atėjusi garbė, svari padėtis, apgaulingos pagyros, 
kurias visuomenė barsto dailininkams taip nerūpestingai, 
kaip mes linkime vienas kitam susitikę labos dienos arba 
kalbamės apie orą, įteigė jam apie save gerą nuomonę, 
išsigimstančią į pasipūtimą, jeigu prarandamas talentas. 
Garbės legiono kryžius užbaigė jo paties akyse tą didį 
žmogų, kuriuo jis save laikė. 

Praslinkustrejiems metams po vedybų, Hortenzijos 
santykiai su vyru panėšėjo į šuns ir šeimininko santykius: į 
kiekvieną vyro mostą Hortenzija atsakydavo klausiamu 
žvilgsniu, nenuleisdavo nuo jo akių kaip šykštuolis nuo 
lobio, buvo graudu žiūrėti į šį savimaršų vyro dievinimą. 
Buvo jaučiama, kad ji gyvena motinos dvasia ir patarimais. 
Tebebuvo tokia pat graži, tik lengvas slepiamo liūdesio 
šešėlis nudažė jos grožį poezija. 

Pažvelgusiįjeinančią seserėčią, Lisbeta pagalvojo, 
kad ilgai slopinamas skundas netruks prasiveržti pro silpną 
santūrumo luobelę. Pačiomis pirmomis jaunosios poros 
medaus mėnesio dienomis Lisbeta nusprendė, kad šitaip 
karštai mylintis reikia turėti daugiau pinigų. 

Bučiuodama motiną, Hortenzija prisiglaudė prie 
jos ir, prilipusi lūpomis prie ausies, šnabžtelėjo keletą 
žodžių; jų paslaptį Betai išdavė jos pačios, palinguodamos 
galva. 

"Adelina turės kaip ir aš užsidirbti gyvenimui, - 
pagalvojo pusseserė Beta. - Pasistengsiu, kad ji išsipasa- 
kotų, ką ketina daryti... Pagaliau ir jos gražūs piršteliai 
sužinos, kas tai yra prievartinis darbas". 

Šeštą valandą šeima perėjo į valgomąjį. Lėkštės 
Hektorui buvo padėtos. 

- Nenuimkite, - tarė baronienė Marietai, - ponas 
kartais pavėluoja. 

- Tėvas tikriausiai ateis, - tarė Viktorenas Julo 
motinai. - Jis man pažadėjo, išeidamas iš Rūmų. 

It voras, įsitaisęs voratinklio viduryje, Lisbeta stebėjo 
visų sėdinčiųjų veidus. Kadangi Hortenziją ir Viktoreną ji 
pažinojo nuo pat gimimo, jų veidai jai buvo permatomi kaip 

stiklas, ir ji galėjo išskaityti, kas dedasi jų jaunose sielose. 
Iš kelių žvilgsnių, kuriuos Viktorenas slapta metė motinai, 
suprato, kadvirš Adelinos galvos pakibo kažkokia nelaimė, 
tačiau Viktorenas nesiryžta jos atskleisti. Jauno, bet jau 
pagarsėjusio advokato širdį, matyt, kažkas slėgė. Skaus- 
mingas žvilgsnis į motiną bylojo jo gilią pagarbą jai. 
Hortenzija, aišku, buvo užsiėmusi savo pačios sielvartais; 
jau prieš dvi savaites Lisbeta sužinojo, kad Hortenzija 
susidūrė su pirmaisiais rūpesčiais, kuriuos sukelia pinigų 
stoka sąžiningiems Žmonėms, o ypač jaunoms moterims, 
iki tol pažinusioms tik besišypsantį gyvenimą ir norinčioms 
nuslėpti nerimastį. Todėl pusseserė Beta iš karto perprato, 
kad motina nieko nedavė dukteriai. Vadinasi, delikačioji 
Adelina nusižemino iki apgaulės ir sumelavo, kaip meluoja 
daugybė skolininkų, skurdo priversti skolintis. Rūpesčiuose 
paskendusi Hortenzija ir jos brolis, didžiai nusiminusi 
baronienė liūdnai nuteikė pietaujančius, ypač jei dar turėsi- 
me galvoj, kaip nejaukiai veikė visus senojo maršalo 
kurtumas. Gyvinoscenątik trys asmenys: Lisbeta, Selestina 
ir Venceslavas. Hortenzijos meilė pažadino dailininko būdo 
lenkišką gyvumą, tiesiog gaskonišką proto Žvitrumą, tą 
mielą išdykumą, kuriuo pasižymi šitie šiaurės prancūzai. Jo 
nuotaika ir veido išraiška gana aiškiai bylojo, kad jis pilnas 
pasitikėjimo savimi, o vargšė Hortenzija, ištikimai vykdyda- 
ma Motinos patarimus, slepia nuo jo visus naminius negan- 
dus. 

- Turi būti labai patenkinta, - tarė Lisbeta seserėčiai, 
pakildama nuo stalo, - mama išgelbėjo tave, atidavusi tau 
savo pinigus. 

-Mama? -nustebo Hortenzija. - Ak, vargšė mamytė, 
aš pati norėčiau jai gauti iš kur nors pinigų! Nežinai, Lisbeta! 
Paklausyk! Man kilo baisus įtarimas, kad mama slapta 
dirba. 

Jie ėjo per didžiąją svetainę, tamsią, neapšviestą, 
paskui Marietą, nešančią lempą iš valgomojo į Adelinos 
miegamąjį. Staiga Viktorenas palietė Lisbetą ir Hortenziją 
už rankų; supratusios šį ženklą, jos praleido Venceslavą, 

Selestiną, maršalą ir baronienę, o patys liko svetainėje, 
susibūrę lango nišoje. 

- Kas atsitiko, Viktorenai? - paklausė Lisbeta. - 
Kertu lažybų, kad tavo tėvas vėl užtraukė kokią nelaimę. 

- Deja, taip! - atsakė Viktorenas. - Viena, lupikautojui, 
pavarde Vovinė, tėvas yra išdavęs vekselių už šešiasdešimt 
tūkstančių frankų, ir tasai nori juos per teismą išieškoti. 
Norėjau pasikalbėti su tėvu apie šitą liūdną reikalą Deputa- 
tų rūmuose, bet jis net nesiteikė manęs suprasti ir tiesiog 
pabėgo nuo manęs. Kaip manote, gal reikia įspėti motiną? 

- Jokiu būdu, - tarė Lisbeta, - jai ir taip užtenka 
sielvarto. Būtų mirtinas smugis, reikia ją tausoti. Jūs 
nežinote, ko ji prisigyveno; jei ne jūsų dėdė, šiandien mes 
būtume sėdėję prie tuščio stalo. 

- Ak, Dieve mano! Viktorenai, mudu tiesiog pa- 
baisos, - tarė Hortenzija broliui, - mes patys turėjome 
atspėti tai, ką mums pasakė Lisbeta. Man tiesiog kąsnis 
skersai gerklės atsistojo. 

Nebaigusi sakinio, Hortenzija prispaudė nosinę 
prie burnos, kad neprasiveržtų rauda; ji verkė. 

- Liepiau tam Vovinė ateiti rytoj pas mane, - vėl 
prabilo Viktorenas, - bet klausimas, ar jis pasitenkins mano 
hipotekine garantija? Nemanau. Šitokie tipai nori grynų, 
kad toliau galėtų spausti syvus savo lupikiškais procentais. 

-Parduokime savo rentą! - kreipėsi Lisbeta į horten- 
ziją. 

- Ir kiek už ją gausite? Penkiolika, šešiolika tūkstan- 
čių frankų, - atšovė Viktorenas, -omums reikia šešiasdešim- 
ties tūkstančių! 

- Brangiojiteta! - sušuko Hortenzija ir puolė Lisbetai 
ant kaklo su tyros širdies įkarščiu. 

- Ne, Lisbeta, pasilikite sau tas kuklias santaupas, 
- tarė Viktorenas, paspaudęs lotaringietei ranką. - Pažiū- 
rėsime, ką užgiedos rytoj šitas žmogus. Jei žmona sutiks, 
galėsiu sutrukdyti ar bent atidėti išieškojimą; juk matyti 
pažeistą savo tėvo reputaciją... tai baisu! Ką pasakytų karo 
ministras? Tėvo alga įkeista trejiems metams, ja pasinaudoti 

galima bus tik gruodžio mėnesį; vadinasi, pasiūlyti ją kaip 
garantiją negalima. Vovinė jau vienuolika kartų atidėjo 
mokėjimo terminą; įsivaizduokite, kiek tėvas išmokėjo 
palūkanų! Reikia kaip nors užrišti šį kiaurą maišą. 

- Kad bent ponia Marnef jį pamestų... - su kartėliu 
tarė Hortenzija. 

- Apsaugok mus, Viešpatie! - šūktelėjo Viktorenas. 
- Tėvas susirastų kitą; o čia pačios didžiausios išlaidos jau 
padarytos. 

Kaip pasikeitė vaikai, neseniai taip godoję tėvą ir 
taip ilgai motinos laikyti besąlygiškoje pagarboje jam! Da- 
bar jie jau pasmerkė įį. 

- Jei ne aš, - tęsė Lisbeta, - jūsų tėvas būtų dar 
labiau nusibankrutavęs. 

- Einam, - tarė Hortenzija, - mama nuovoki, ji, ko 
gero, ką nors bloga pagalvos. Paklausykime mielosios 
Lisbetos patarimo ir nieko nesakykime... būkime linksmi! 

- Viktorenai, jūs nė iš tolo nenutuokiate, į kokią 
nelaimę jus įstums jūsų tėvas, vaikydamasis moteris, - 
pasakė Lisbeta. - Pagalvokite, kaip garantuoti ateičiai pi- 
nigų atsargą, išpirškite mane maršalui... Turite šį vakarą visi 
su juo pakalbėti, o aš pasistengsiu anksčiau išeiti. 

Viktorenas įėjo į motinos miegamąjį. 

- Na, o tu, vargšele, - tyliai kreipėsi Lisbeta į savo 
jaunąją giminaitę, - kaip manai verstis? 

- Ateik rytoj pas mus pietų, pakalbėsime, - atsakė 
Hortenzija. - Mantiesiog galva sukasi! Tususivoki kebliuose 
gyvenimo reikaluose, gal ką nors patarsi. 

Irkadavisa šeima stengėsi prikalbėti maršalą vesti, 
o Lisbeta skubėjo į Vano gatvę, čia atsitiko vienas dalykas, 
toks, kokie sužadina ponios Marnet tipo moterims visą 
nuodėmingos prigimties energiją ir priverčia jas paleisti į 
darbą visas įmanomas ištvirkimo priemones. Pripažinkime 
bent tokį nuolatinį faktą: Paryžiuje gyvenimo įtampa per 
didelė, kad ydingieji Žmonės darytų bloga iš palinkimo į 
blogį; nuodėmė jiems tik priemonė gintis nuo užpuolimų, 
štai ir viskas. 

Ponios Marnef salonas buvo prigužėjęs jos ištikimų 
garbintojų; šeimininkė jau suorganizavo visto partijas, tik šit 
liokajus, atsargon išėjęs kareivis, barono prikalbintas tar- 
nauti pas Valeri, pranešė: 

- Baronas Montesas de Montechanosas. 

Valeri širdis baisiai krūptelėjo, bet ji gyvai šoko prie 
durų ir sušuko: 

- Pusbrolis!.. 

Pribėgusi prie brazilo, šnabžtelėjo jam į ausį: 
“Pasivadink mano giminaičiu, arbaviskas tarp mūsų baigta!" 

- Ak, Anri, - balsu tarė ji, vesdamasi brazilą prie 
židinio, - vadinas, nežuvai sudužus laivui, kaip buvo kalba- 
ma. O aš trejus metus verkiau tavęs... 

- A, laba diena, drauguži, - tarė ponas Marnefas, 
ištiesdamas ranką brazilui, kuris elgėsi kaip tikras Brazilijos 
milijonierius 

Baronas Anri Montesas de Montechanosas, atogrą- 
žų klimato išugdytu kūno sudėjimu bei spalva panašus į 
teatro Otelą, gąsdino savo niūria išvaizda, bet tai buvo 
grynai išorinis įspūdis, nes jobūdas, švelnus ir meilus, lėmė 
jam būti silpnosios lyties išnaudojamam - kaip ir visiems 
stipriems vyrams! Panieka, kuria dvelkė jo veidas, galingi 
raumenys, apie kuriuos bylojo jo gražiai sudėtas stuomuo, 
žodžiu, visa jo fizinė jega buvo nukreipta grynai prieš vyrus; 
tai kuteno moterų savimeilę ir svaigino jas taip, kad kiek- 
vienas vyras, einantis po ranka su savo meiluže, rodėsi 
joms juokingas pasiputelis. Baronas buvo puikiai apsi- 
rengęs, su mėlynu fraku masyviomis aukso sagomis, su 
juodomis kelnėmis, jis avėjo prašmatniais auliniais lakuotais 
batais, mūvėjo madingomis pirštinėmis, ir tik ne-paprastai 
didelis briliantas, ne mažesnės kaip šimtotūksta, čių frankų 
vertės, terodė jo brazilišką kilmę, žėrėdamas kaip. * ai: )ždė 
ant prabangaus mėlyno šilko kaklaraiščio; balta *- T.enė 
buvo praskleista tiek, kad matėsi pasakiško plonumo lininiai 
marškiniai. Kakta, stati kaip satyro, liudijo jo aistrų atkak: 1mą, 
plaukai buvo juodi kaip derva irtankus kaip nepaliesta giria, 
akys, šviesios, geltonos, žėrėte žėrėjo, ir nenoromis kilo 

mintis, ar neišsigando barono motina, būdama nėščia, 
kokio jaguaro. 

tas puikus portugalų ir brazilų rasės egzempliorius 
atsišliejo nugara į židinį: visa jo laikysena aiškiai bylojo apie 
jo paryžietiškus įpročius; su skrybėle vienoje rankoje, kita 
ranka atsirėmęs į aksomu aptrauktą židinio atbrailą, jis 
pasilenkęs tyliai kalbėjo su ponia Marnef, visiškai nesido- 
mėdamas kokčiais miesčionimis, visai be reikalo, jo nuo- 
mone, riogsančiais čia, salone. 

“ Brazilo atsiradimas, jo poza ir išraiška sukėlė ir 
Krevelio, ir barono širdyje vienodą jausmą - smalsumą, 
sumišusį su nerimu. Tą patį reiškė abiejų veidai, tą patį 
nujautė abiejų širdys. 

Ir šių abiejų aistros deginamų senių elgsena dėl šio 
įvykio buvo tokia komiška visų savo judesių tapatiškumu, 
jog kai kurie nuovokūs svečiai, supratę, ką tai reiškia, 
negalėjo susilaikyti nenusišypsoję. Krevelis, vis tas pats 
nepataisomas miesčionis ir krautuvininkas, nors ir Paryžiaus 
meras, atitoko, deja, vėliau negu jo bendradarbis, ir taip 
nenoromis išsidavė baronui. Tai buvo dar vienas smūgis 
įsimylėjusio senio širdžiai, ir jis nutarė išsiaiškinti su Valeri. 

“Dar šį vakarą, - tarė pats sau ir Krevelis, tvarky- 
damasis kortas, - reikia šį dalyką baigti..." 

- Jūs turite širdžių!.. - sušuko jam Marnefas. - O 
dedate kitą spalvą. 

- Ak, atsiprašau, - atsakė Krevelis, atsiimdamas 
kortą. 

“Dar vienas baronas - na, tai jau per daug! - tęsė 
jis pokalbį pats su savimi. - Sutinku, kad Valeri gyvena su 
mano baronu, tai įeina į mano keršto planą, o be to, žinau, 
kaip juo atsikratyti; bet šitas pusbrolis!.. Vienu baronu čia 
per daug, visai nenoriu būti mulkinamas, dar šiandien 
sužinosiu, koks jis jai pusbrolis! 

Tą vakarą, veikiant laimingam atsitiktinumui, kuris 
padeda tik gražioms moterims, Valeri buvo nuostabiai 
apsitaisiusi. Jos balta kaip sniegas krūtinė švietė įsprausta 
į gipiūro liemenėlę, kurios rusvas atspalvis patogiai atšvietė 

matinį puikių pečių atlasą; tik paryžietės (nežinia kokiu 
būdu!) sugeba būti apkūnių formų ir neprarasti lieknumo. Ji 
dėvėjo juodo aksomo suknelę, kuri kiekvieną akimirką, 
rodos, galėjo nuslysti nuo pečių, jos plaukus puošė mezginiai 
ir gėlės. Iš papūstų rankovių, apsiūtų mezginiais, kyšojo 
mažytės putlios rankutės. Ji panėšėjo į nuostabų vaisių, 
dailioje lėkštėje masinamai padėtą, kurį prapjauti nerimsta 
peilio ašmenys. | 

- Valeri, - šnabždėjo brazilas jaunajai moteriai į ausį, 
- grįžtu tau ištikimas; mano dėdė mirė, dabar aš dukart 
turtingesnis, negu buvau prieš išvykdamas. Noriu gyventi ir 
mirti Paryžiuje, šalia tavęs ir dėl tavęs. 

- Tyliau, Anri, maldauju, tyliau! 

- Niekai! Net jei turėčiau išmesti visą šitą gaują pro 
langą. Noriu pasikalbėti su tavim šį vakarą. Dvi dienas 
pragaišau, ieškodamas tavęs. Liksiu visiems išėjus, gerai? 

Valeri nusišypsojo savo tariamam pusbroliui ir 
tarė: 

- Atsiminkite, kad jus mano motinos sesers sūnus, 
teta ištekėjo už jūsų tėvo Portugalijoje Žiuno* žygio metu. 

- Ką? Aš, Montesas de Montechanosas, Brazilijos 
nukariautojų palikuonis, turiu meluoti? 

- Tyliau, arba mes niekad daugiau nepasimatysime. 

- Bet kodėl? 

- Marnefas vėl įsimylėjo mane kaip visi mirštantieji, 
įsikalę į galvą kokį paskutinį norą... 

- Šitas pastumdėlis?.. - tarė brazilas, gerai pažinęs 
Marnefo būdą. - Aš juk jam užmokėsiu... 

- Koks tu smarkus! 

- Klausyk, iš kur šita prabanga?.. - paklausė brazilas, 
galų gale pastebėjęs ištaigingą salono apstatymą. 

Ji nusijuokė. 

- Koks bjaurus tonas, Anri! - tarė ji. 

Į Valeri įsmigo du pavydu degą žvilgsniai, ir ji 
pagaliau žvilgterėjo į šias dvi kenčiančias sielas. Krevelis 
lošė prieš baroną ir poną Kokė, jo partneris buvo Marnefas. 
Abipusės turėjo vienodas galimybes išlošti, kadangi Krevelis 

ir baronas buvo vienodai išsiblaškę ir lošdami darė klaidą 
po klaidos. Šiedu įsimylėję seniai vienu akimirksniu išdavė 
savo aistrą, nors Valeri sugebėjo priversti juos slėpti savo 
jausmus trejus metus; bet ir ji pati nepajėgė užgesinti akyse 
blykstelėjusios laimės, išvydusi tą, kuris pirmasis pataikė jai 
į širdį, kuris buvo jos pirmoji meilė. Teisės, kurias šiems 
laimingiesiems suteikia moteris, prarandamos tik su jos 
mirtimi. | 

Tarp šitų trijų despotiškų aistrų, kurių viena rėmėsi 
pinigo duodamu akiplėšiškumu, kita - pripažinta nuosavy- 
bės teise, trečioji - įaunyste, jėga, turtu ir pirmosios meilės 
teise, ponia Marnet išlaikė visišką dvasios ramybę ir nepri- 
klausomybę, kaip generolas Bonapartas, kada apgulęs 
Mantują turėjo stoti į kovą su dviem priešų armijomis, 
nenutraukdamas apgulos. Pavydas, atsispindėjęs Julo 
veide, suteikė jam tokią nuožmią išvaizdą, kaip velionio 
maršalo Monkornė, puolančio į ataką su savo kavaleristais 
prieš rusų pėstininkus. Valstybės patarėjas, būdamas vyras 
gražuolis, lig tol nežinojo, kas tai yra pavydo jausmas, kaip 
Miuratas nepažinojo baimės jausmo. Hektoras Julo visada 
buvo tikras savo pergale. Pralaimėjimą su Zozefa, pirmąjį 
savo gyvenime, jis aiškino šios moters gobšumu; ramino 
save, kad čia turėjo nusileisti milijonui, o ne kažkokiam 
išvisai, kaip jis pavadino kunigaikštį d'Eruvilį. Apdarai ir 
svaigulys, srautu paleisti šito beprotiško jausmo, vienu 
akies mirksniu užplūdo jo širdį. Julo gręžiojosi nuo kortų 
stalelio į židinį Mirabo judesiu, ir kai jis, užmiršęs kortas, 
mesdavo provokuojamą žvilgsnį į brazilą ir Valeri, nuolatiniai 
šio salono svečiai pajusdavo baimę su smalsumo piies- 
koniu, kokią įkvepia įtūžis, gresiąs prasiveržti kiekvieną 
akimirką. Tariamasis pusbrolis žvilgčiojo įvalstybės patarėją 
taip, tartum apžiūrinėdamas keistą, pilvotą kinų vazą. Sitokia 
padėtis ilgai trukti negalėjo; turėjo įvykti baisus skandalas. 
Marnefas bijojo barono Julo ne mažiau kaip Krevelis 
Marnetfo, nes kanceliarijos viršininko pavaduotojas neturėjo 
jokio noro mirti pavaduotoju. Mirštantieji tiki gyvenimu, kaip 
katorgininkai laisve. Šisž Žmogus buvo žūtbūt pasiryžęs tapti 

kanceliarijos viršininku. Rimtai išsigandęs Krevelio ir valsty- 
bės patarėjo pantomimos, jis pakilo ir pakuždėjo kažką 
žmonai į ausį; didžiam visos draugijos nustebimui Valeri 
pasitraukė į savo miegamąjį kartu su brazilu ir vyru. 

- Ar ponia Marnef kada nors pasakojo jums apie 
šitą pusbrolį? - paklausė Krevelis baroną. 

- Niekuomet! - atsakė baronas pakildamas. - Užten- 
ka šiam vakarui, - pridūrė jis, - pralošiau du luidorus, štai jie. 

Jis numetė ant stalo dvi auksines monetas iratsisėdo 
ant sofos, visa savo elgsena primindamas svečiams, kad 
jiems metas išeiti. Iš salono pasišalino ponai Kokė, pasikei- 
tę vienas su kitu pora žodelių, jų pavyzdžiu pasekė didžiai 
nusiminęs Klodas Vinjonas. Paskui juos išsiskirstė visi kiti 
ne tokie supratingi svečiai, pastebėję galų gale, kad jie čia 
nereikalingi. Baronas ir Krevelis liko vieni, netardami vienas 
kitam nė žodžio. Julo galų gale net užmiršo Krevelį ir, pirštų 
galais prisėlinęs prie Valeri miegamojo durų, norėjo pasiklau- 
syti, bet neregėtu žvalumu atšoko atgal, nes ponas Marnefas 
atvėrė duris ir, parodęs savo pragiedrėjusį veidą, išreiškė 
nusistebėjimą, kad svetainėje telikę tik du svečiai. 

- O arbata? - pasiteiravo jis. 

- Kur Valeri? - paklausė įsiutęs baronas. 

- Mano žmona? -atsikirto Marnefas. - Ji užėjo į viršų 
pas jūsų pusseserę, tuoj grįš. 

- O kodėl ji mus paliko dėl tos kvailos Ožkos? 

- Mat, - tarė Marnefas, - panelė Lisbeta parėjo iš 
ponios baronienės, jūsų gerbiamos Žmonos, su sutrikusiu 
virškinimu. Matiurina atbėgo paprašyti Valeri puodelio ar- 
batos, mano žmona nuėjo pati pasižiūrėti, kas jai yra. 

- O pusbrolis?.. 

- Išvažiavo! 

- Jūs taip manote? - paklausė baronas. 

- Aš įsodinau jį į karietą! - atsakė Marnefas, bjauriai 
nusiviepęs. 

Vano gatve nudardėjo karieta. Baronas, nelai- 
kydamas Marnefo žmogumi, išėjo ir užlipo laiptais pas 
Lisbetą. Jam dingtelėjo viena mintis, tokia, kokias įkvepia 

pavydu užsidegusi širdis. Marnefo niekšingumą jis taip 
puikiai pažinojo, kad įtarė šlykštų sąmokslą tarp vyro ir 
Žmonos. 

- O kur dingo mūsų ponios ir ponai? - paklausė 
Marnetfas, pasilikęs vienas su Kreveliu. 

- Kai saulė nusileidžia, paukščių kiemas ištuštėja, - 
atsakė Krevelis. - Ponia Marnef išnyko, ir jos garbintojai 
išsiskirstė. Siūlau sulošti piketo partiją, - pridūrė Krevelis, 
pasiryžęs neišeiti. 

Jis taip pat buvo tikras, kad brazilas liko namuose. 
Ponas Marnetas sutiko. Meras buvo toks pat gudrus, kaip 
ir baronas; jis galėjo išsėdėti pas Marnetus ligi ryto ir lošti 
kortomis su vyru, kuris, uždarius lošimo namus, tenkinosi 
Iošdamas svetainėse mažomis, šykščiomis sumomis. 

Baronas Julo skubiai užlipo laiptais aukštyn; bet 
pusseserės buto durys buvo užrakintos, ir kol baigėsi 
įprastas tarnaitės klausinėjimas pro duris, apsukrios ir 
gudrios moterys suspėjo improvizuoti tariamos ligonės 
gydymą arbata. Lisbeta taip baisiai kankinosi, kad Valeri 
tiesiog drebėjo dėl jos gyvybės; todėl beveik neatkreipė 
dėmesio, kai kambaryje pasirodė įsiutęs baronas. Liga -tai 
tokia priedanga, už kurios dažniausiai slepiasi moterys, kai 
ant jų pakimba šeimos vaido debesis. Julo paslapčiomis 
apsidairė į visus kampelius, bet pusseserės Betos miega- 
mMajame nepastebėjo nė vienos vietos, kurioje būtų galėjęs 
pasislėpti brazilas. 

-Tavonegalavimas, Beta, daro garbę mano žmonos 
pietums, - tarė jis, stebėdamas senmergę, kuri jautėsi 
puikiai, bet, rydama arbatą, stengėsi vaizduoti vidurių gur- 
gėjimą. 

- Matote, kokia laimė, kad mūsų brangioji Beta 
gyvena šiuose namuose! Jei ne aš, vargšė mergina būtų 
Mirusi... - tarė ponia Marnef. 

- Iš jūsų veido atrodo, kad netikite mano liga, - 
kreipėsi Lisbeta į baroną, - tai būtų begėdiška... 

- Kodėl? - paklausė baronas. - Vadinas, žinote, ko 
pas jus užėjau? 

Ir jis sužvairavo į tualeto kambario duris, iš kurių 
buvo ištrauktas raktas. 

- Kalbate mjslėmis!.. - atsakė ponia Marnef su tokia 
širdį draskančia veido išraiška, tartum kas būtų pažeidęs 
jos meilę ir ištikimybę. 

- Bet visa tai jūsų kaltė, mano brangusis pusbroli, 
taip, jūs kaltas, kad šitaip jaučiuosi, - tvirtai pareiškė Lisbeta. 
Jos šūksnis atitraukė barono dėmesį nuo durų, ir jis pažvel- 
gė į senmergę giliai nustebęs. 

- Žinote, kaip jus myliu, - kalbėjo Lisbeta, - vien tas, 
kad esu čia, viską pasako. Eikvoju paskutines jėgas, 
sergėdama jūsų interesus, o kartu ir mūsų brangiosios 
Valeri. Jos namų ūkis atsieina jai dešimtį kartų pigiau, negu 
kituose namuose, kur gyvenama taip plačiai, kaip čia. Jei 
ne aš, pusbroli, jums tektų duoti ne du tūkstančius frankų 
kas mėnuo, o tris ar net keturis. 

- Žinau visa tai, - nekantriai atsakė baronas, - 
globojate mus įvairiausiais būdais, - pridūrė jis, sugrįžęs 
prie ponios Marnef ir apkabinęs jos pečius, - ar ne taip, 
mano brangioji gražuote?.. 

- Dievaži, - sušuko Valeri, - man rodos, jūs iš proto 
kraustotės!.. 

- Gerai, jūs neabejojate, kad esu jums atsidavusi, 
- vėl prabilo Lisbeta. - Bet aš myliu ir savo pusseserę 
Adėliną, oją radau ašaromis paplūdusią. Ji jūsų nematė jau 
visas mėnuo! Ne, šitaip negalima. Be to, paliekate mano 
vargšę Adeliną be pinigų. Jūsų duktė vos nenumirė, su- 
žinojusi, kad šiandien galėjome papietauti tik iš jūsų brolio 
malonės! Jūsų namuose šiandien duonos nebuvo! Adelina 
didvyriškai pasiryžo užsidirbti sau gyvenimui. Ji pasakė 
man: “Darysiu kaip tu!" Šie žodžiai suspaudė man širdį! 
Kaip gyveno mano pusseserė 1811 metais ir kaip gyvena 
1841 metais - trisdešimčiai metų praėjus! Net viduriai man 
nustojo virškinti... Norėjau perkęsti skausmą, bet, parėjusi 
namo, maniau, kad mirsiu... 

- Matote, Valeri, - tarė baronas, - kur mane atvedė 
mano karšta meilė jums!.. Nusižengiau savo šeimai... 

- O, gerai padariau, kad likau netekėjusi! - sušuko 
Lisbeta su kažkokiu laukiniu džiaugsmu. - Jūs puikus, 
nuostabus žmogus. Adelina - angelas. Ir - štai atlygis už jos 
aklą pasiaukojimą! 

- Susenęs angelas! - pusbalsiu tarė ponia Marnet, 
mesdama pusiau švelnų, pusiau pašaipų žvilgsnį į savo 
Hektorą, kuris stebėjo ją kaip tardytojas kaltinamąjį. 

- Vargšė moteris! - tarė baronas. - Daugiau kaip 
devynis mėnesius nedaviau jai nė vieno sū, o jums, Valeri, 
pinigų randu, ir kokia kaina! Niekas jūsų taip nemylės, kaip 
aš, ojūs man atsilyginate sielvartu! 

- Sielvartu? - pakartojo ji. - Tai ką vadinate laime? 

- Dar nežinau, kokie buvo jūsų santykiai su šiuo 
vadinamuoju pusbroliu, apie kurį jūs man niekada nesate 
užsiminusi, - kalbėjo baronas, nekreipdamas dėmesio į 
Valeri žodžius. - Bet kai jis jėjo, man tartum kas peiliu į širdį 
dūrė. Nors aš ir apakęs, bet nesu dar visiškai aklas. Viską 
perskaičiau jūsų ir jo akyse. Žodžiu, šios beždžionės akys 
svaidė kibirkštis, svilino jus, ojūsų žvilgsnis... O, jūs niekada 
taip į mane nesate žiūrėjusi, niekada! Si paslaptis, Valeri, vis 
tiek atsiskleis... Jūs vienintelė moteris, sužadinusi man 
pavydo jausmą, todėl nesistebėkite tuo, ką jums sakau... 
Bet aikštėn prasiveržė dar vienas paslaptis... man ji atrodo 
tiesiog siaubas... 

- Kalbėkite toliau! Kalbėkite! - tarė Valeri. 

- Taigi jus myli tas Krevelis, mėsos ir kvailumo 
gniužulas, o jūs taip palankiai priimate jo meilinimąsi, jog 
šitas mulkis išdrįsta afišuotis su savo aistra visų akyse... 

- Aha, jautrys! Daugiau neradote? - paklausė ponia 
Marnei. 

- Kas žino, gal yra ir daugiau! - tarė baronas. 

- Kad ponas Krevelis myli mane, tai - jo teisė, kaip 
ir kiekvieno vyro. Kad aš palanki jo aistrai, tai galit laikyt 
mane kokete ar moterim, kurios nepatenkina jūsų drau- 
gija... Taigi arba mylėkite mane su visomis mano ydomis, 
arba palikite ramybėje. Jei grąžinsite man laisvę, tai nei jūs, 
nei ponas Krevelis čia daugiau neįženąsite; o aš pasiguosiu 

su savo pusbroliu, kad neprarasčiau tų Žavingų įpročių. 
kuriuos sakote mane turint... Sudiev, pone barone! 

Ir ji pakilo, bet valstybės patarėjas sučiupo ją už 
rankos ir pasodino. Senis jau nebegalėjo apsieiti be Valeri, 
ji virto jam didesne būtinybe, negu visos kitos gyvenimo 
reikmės, ir jam verčiau buvo likti nežinioje, negu gauti nors 
menkiausią įrodymą, kad Valeri neištikima. 

- Valeri, mano brangioji Valeri, - pripuolė jis, - 
nejaugi nematai, kaip aš kenčiu? Frašauttavetik pasiteisinti... 
Paaiškink man... 

- Gerai! Palaukite manęs apačioje. Juk nenorėsite, 
man rodos, dalyvauti kai kuriose procedūrose, kurių reika- 
lauja jūsų pusseserės sveikatos būklė. 

Julo lėtai nužingsniavo durų link. 

- Senasis palaidūne! - sušuko pusseserė Beta. - 
Taip ir neklausiate manęs, kaip laikosi jūsų vaikai?.. Kaip 
galvojate padėti Adelinai? O aš rytoj pat atiduosiu jai savo 
santaupas. 

- Reikia aprūpinti žmoną nors duonos kąsniu, - 
nusišypsojo ponia Marnef. 

Neįsižeisdamas dėl Lisbetos tono - ji elgėsi su juo 
taip pat šiurkščiai kaip Žozefa, - baronas pasiskubino išeiti 
nudžiugęs, kad išvengė nemalonaus klausimo. 

Vos tik užsklendus duris, brazilas išėjo iš tualeto 
kambario, kur buvo pasislėpęs, jo akyse spindėjo ašaros, 
buvo gaila į įį žiūrėti. Montesas, matyt, viską girdėjo. 

 -Nebemyli manęs, Anri, matau, -tarė ponia Marnef, 
įsikniaubusi į nosinę ir apsipylusi ašaromis. 

Tai buvo tikrosios meilės skundas. Moters nevilties 
šauksmas skamba visada taip įtikinamai, kad beregint 
išprašo atlaidą, slypinčią kiekvieno įsimylėjėlio širdies 
gelmėse, kai moteris jauna, graži ir taip dekoltuota, 
jog, rodos, tuoj išsiners iš suknelės ir pasirodys Ievos 
kostiumu. 

- Bet jei mylite mane, tai kodėl nemetate visko dėl 
manęs? - paklausė brazilas. 

Šis Amerikos sūnus, nuoseklus kaip visi gamtos 

sūnūs, tučtuojau ėmė tęsti pokalbį toje vietoje, kur šis buvo 
nutrūkęs - vėl apkabino Valeri per liemenį. 

- Kodėl?.. - ji pakėlė galvą ir pažvelgė į Anri, 
sutramdydama jį meilės kupinu žvilgsniu. - Mielasis katinėli, 
juk aš ištekėjusi; mes esame Paryžiuje, o ne Amerikos 
savanose, pampose ar tyruose. Mano gerasis Anri, mano 
pirmoji, mano vienintele meile, išklausyk mane! Mano vyras 
- tik kanceliarijos viršininko pavaduotojas Karo ministerijo- 
je, o užsispyrė tapti kanceliarijos viršininku ir Garbės legio- 
no kavalieriumi. Nejau galiu jam uždrausti turėti garbėtroš- 
kos siekių? Taigi dėl tos pačios priežasties, dėl kurios jis 
mudviem davė visišką laisvę (tai buvo prieš ketverius metus, 
prisimeni, nedėkingasis?..), šiandien Marnefas užkorė man 
poną Julo. Nebegaliu atsikratyti šio bjauraus pareigūno, 
kuris šniokščia kaip ruonis, kuriam pelekai auga tiesiog iš 
šnervių, kuriam šešiasdešimt treji metai, kuris per pa- 
staruosius trejus metus paseno dešimčia metų, benorė- 
damas jauniau atrodyti, kuris man toks bjaurus, kad tą 
dieną, kai Marnefas taps kanceliarijos viršininku ir Garbės 
legiono kavalieriumi... 

- Kiek padidės tavo vyro alga? 

- Trimis tūkstančiais frankų. 

- Duosiu jam tris tūkstančius frankų iki gyvos galvos, 
-tęsė baronas Montesas. - Palikime Paryžių ir važiuokime... 

- Kur? - paklausė Valeri, gražiai patempusi lūpytes; 
šitaip moterys erzina vyrus, kai įsitikinusios savo galia. - 
Paryžius -vienintelis miestas, kur mudu galime būti laimingi. 
Labai branginu tavo meilę ir visiškai neturiu noro ją prarasti 
ventam, kad mes nuobodžiausirne vieni kažkokioj dykynėje. 
Kiausyk, Anri, šiame pasaulyje myliu tave, tik tave vieną, 
įsidėk tai į savo tigrišką makaulę. 

Pavertusi vyrą avinu, moteris visuomet moka jam 
įkalbėti, kad jis liūtas ir kad jo būdas geležinis. 

- O dabar gerai paklausyk! Marnefas nebegyvens 
ir penkerių metų, jis supuvęs iki kaulų smegenų; iš dvylikos 
mėnesių septynis jis geria mikstūras, žolių arbatą, nenu- 
sivelka flanelės; žodžiu, pasak daktaro, giltinė gali jį nusi- 

nešti kiekvieną minutę; kiekviena liga, visiškai nepavojinga 
sveikam žmogui, jam mirtis. Visas jo kraujas sugedęs, 
gyvybės jėgos pakirstos iš šaknų. Per paskutinius pen- 
kerius metus nesileidau nė karto jo pabučiuojama, nes 
šitas žmogus - maras! Vieną gražią dieną - ir ji nebe už kalnų 
- aš liksiu našlė. Klausyk, tai pareiškiu tau aš, moteris, 
kurios rankos prašė žmogus, imas šešiasdešimties tūks- 
tančių frankų rentą, aš, moteris, kuriai jis toks pat meilužis, 
kaip štai šitas gabaliukas cukraus, - pareiškiu, kad vyru 
pasirinksiu tik tave, nors būtum toks pat beturtis, kaip Julo, 
toks pat raupsuotas, kaip Marnefas, nors muštum mane, tik 
tavęs noriu savo vyru, tave vieną myliu, tik tavo vardu noriu 
vadintis. Ir aš pasiruošusi įrodyti tau savo meilę taip, kaip 
norėsi. 

- Na, tai šiandien vakare... 

- Bet, Rio vaike, mano puikusis jaguare, išėjęs dėl 
manęs iš Brazilijos nepaliestų girių, - tarė ji, imdama jo 
ranką, glamonėdama ir bučiuodama ją, - gerbk bent kiektą 
moterį, kurią nori padaryti savo žmona... Juk aš būsiu tavo 
žmona, Anri?.. 

- Taip, - tarė brazilas, nugalėtas šio siautulingo 
aistros čiauškesio. 

Ir jis atsiklaupė. 

- Klausyk, Anri, - tarė Valeri, paėmusi jį už abiejų 
rankų ir įsisiurbusi jam į akis, - prisiek man čia prieš Lisbetą, 
mano geriausią, mano vienintelę draugę, mano seserį, kad 
vesi mane, kai tik sueis metai po vyro mirties!.. 

- Prisiekiu! 

- To maža; prisiek savo motinos palaikais ir jos 
sielos išganymu, prisiek šventąja Marija ir savo amžinojo 
gyvenimo viltimi! 

Valeri žinojo, kad brazilas išlaikys šią priesaiką, net 
jei ji nugrims į šlykščiausią Paryžiaus gyvenimo dumblynę. 
Brazilas davė šią iškilmingą priesaiką, beveik veidu prisilie- 
tęs baltos kaip sniegas Valerikrūtinės, pakerėtas jos grožio; 
jis apsvaigo, kaip apsvaigsta vyriškis, susitikęs su mylima 
moterim po kelionės, trukusios šimtą dvidešimt dienų! 

- Na, o dabar būk ramus. Gerbk ponią Marnef kaip 
būsimą baronienę de Montechanos. Ir neišleisk dėl manęs 
nė vieno Ijaro. Aš uždraudžiu. Pasilik čia, pirmajame kam- 
baryje, atsigulk ant šitos mažos kušetės, aš pati ateisiu 
pasakyti, kada galėsi išlįsti iš savo slėptuvės... Rytoj rytą 
mes papusryčiausime kartu, ir tu išeisi apie pirmą valandą, 
lyg būtum užėjęs pas mane vidurdienį. Nieko nebijok, 
durininkas ir jo žmona atsidavę man kaip tėvas ir motina... 
O dabar grįžtu žemyn paduoti arbatos. 

Ji mostelėjo Lisbetai, ir ši išlydėjo ją ant laiptų. 

Ten Valeri sušnabždėjo senmergei į ausį: 

- Mūsų mulatas atsirado truputį per anksti! Aš ir 
gyventi nenoriu, jei neaikeršysiu už tave Hortenzijai!.. 

- Nesirūpink, mano mielasis velniūkšti, - tarė sen- 
mergė, bučiuodama ją į kaktą, - niekada nepralaimės meilė 
ir kerštas, eidami iš vieno. Hortenzija laukia rytoj manęs, ją 
spaudžia vargas. Dėl tūkstančio frankų Venceslavas tave 
tūkstantį kartų pabučiuos. 

Atsiskyręs su Valeri, Julo nusileido iki šveicorinės ir 
netikėtai išdygo prieš ponią Olivjė. 

- Ponia Olivjė!.. 

Išgirdusi šį įsakmų toną ir pamačiusi mostą, kuriuo 
jis jį pabrėžė, ponia Olivjė išėjo iš šveicorinės ir išsekė 
paskui baroną į kiemą. 

- Jūs žinote, kad jei kas gali vieną dieną padėti jūsų 
sūnui įsigyti nuosavą kontorą, tai tik aš, juk tik mano dėka 
štai jis šiandien trečiasis klerkas pas notarą ir baigia teisės 
mokslą. 

- Taip, pone barone; todėl ponas baronas galite 
pasikliauti mūsų dėkingumu. Nėra tos dienos, kad nesi- 
melsčiau už poną baroną ir neprašyčiau jums laimės 
gyvenime... 

- Mažiau žodžių, tamstele, - tarė Julo, - man reikia 
įrodymų... 

- Ką turiu daryti? - paklausė ponia Olivjė. 

- Šį vakarą čia atvažiavo karieta vienas ponas, jūs 
ji pažįstate? 

Ponia Olivjė puikiai atpažino Montesą, ir kaip 
galėjo jį užmiršti? Dar Duajenė gatvėje kiekvieną kartą, 
išeidamas rytą truputį per anksti, Montesas įsprausdavo jai 
į ranką penkių frankų monetą. Jei baronas būtų kreipęsis į 
poną Olivjė, būtų galbut viską sužinojęs. Bet Olivjė miegojo. 
Zemesnių visuomenės sluoksnių moteris ne tik prašoka 
vyrą savo nuovoka, bet beveik visuomet jį valdo. Ponia 
Olivjė jau seniai buvo apsisprendusi, ką daryti tuo atveju, jei 
jos abudu geradariai susidurtų -jos nuomone, ponia Marnei 
yra stipresnioji šalis. 

- Ar aš įį pažįstu?.. - pakartojo ji. - Ne, dievaži! 
Niekad nesu jo mačiusi!.. 

- Kaip! Ponios Mamef pusbrolis niekada nebuvo 
pas ją užėjęs, kai ji gyveno Duajenė gatvėje? 

- A, tai jos pusbrolis!.. - sušuko ponia Olivjė. - Gal 
tai buvo ir jis, bet aš jo nepažinau. Kitą kartą, pone, 
pasistengsiu pasidomėti... 

- Jis tuoj nulips, - gyvai nutraukė ponios Olivjė 
žodžius Julo. 

- Bet juk jis jau išvažiavo, - atšovė viską sumetusi 
ponia Olivjė. - Karietos nebėra... 

- O jūs matėte, kaip jis išvažiavo? 

- Savo akimis mačiau. Jis dar pasakė tarnui: '| 
ambasadą! 

Po šitokio ponios Olivjė tono, jos tikrumo savo 
žodžiais, baronas lengviau atsiduso; paėmė ponios Olivjė 
ranką ir paspaudė. | 

- Dėkui, brangioji ponia Olivjė; bet norėčiau dar šį 
tą sužinoti!.. O ponas Krevelis? 

- Ponas Krevelis? Ką norite pasakyti? Nesuprantu, 
- tarė ponia Olivįė. 

- Klausykite gerai! Juk jis mylisi su ponia Mar- 
net... 

- Dieve saugok, pone barone! Negalimas dalykas! 
- tarė ji, sunerdama rankas. 

- Jis mylisi su ponia Marnetf! - įsakmiai pakartojo 
baronas. - Kaip jie susieina? Nežinau, bet noriu Žinoti, ir jūs 

man tai sužinosite. Jei užvesite mane ant šios intrigos 
pėdsakų, jūsų sūnus bus notaras. 

- Negadinkite sau kraujo be reikalo, pone barone, 
- tarė ponia Olivjė. - Ponia myli jus, tik jus; jos kambarinė tai 
puikiai žino, ir mes dažnai susiėjusios pašnekame, kad 
laimingesnio už jus žmogaus pasaulyje nėra -juk jūs ir pats 
žinote, ko verta ponia... Kur jūs tokią kitą rasit!.. Keliasi 
kiekvieną dieną dešimtą valandą, paskui pusryčiauja. Tai 
štai. Valandą sugaišta, kol apsirengia, - žiūrėk, jau ir antra 
valanda. Tada išeina pasivaikščioti į Tiuilri visų akivaizdoje, 
ketvirtą valandą visada jau namie ir laukia jūsų... Oho, tikras 
laikrodis. Ką jūs, ji nieko neslepia nuo savo kambarinės, o 
Regina - nuo manęs. Regina ir negali nuo mūsų ko nors 
slėpti, nes ji su mūsų sūnum... na, ji jam palanki... Štai, 
matote, jei tarp ponios ir pono Krevelio kas nors būtų, tai 
mes žinotume. 

Spindinčiu veidu sugrįžo baronas pas ponią Marnei, 
įsitikinęs, kad vien tik jį myli ši baisi kurtizanė, klastinga, 
graži ir meili kaip sirena. 

Krevelis ir Marnefas buvo pradėję antrą piketo 
partiją. Krevelis pralošinėjo, kaip visi tie, kuriems ne lošimas 
galvoje. Marnefas, žinąs mero išsiblaškymo priežastį, nau- 
dojosi ja be jokio sąžinės graužimo: žiūrėjo, kas bus 
priperkama, dėl to žinojo, kokias kortas numesti; šnai- 
ruodamas į priešininko kortas, lošė be klaidų. Lošti buvo 
susitarta iš dvidešimt sū, ir jis jau buvo išgvelbęs iš mero 
trisdešimt frankų, kai įėjo baronas. 

- Kas čia? -tarė valstybės patarėjas, nustebęs, kad 
svetainė tuščia. - Jūs vieni! O kur kiti? 

- Jūsų graži nuotaika išvaikė visus, - atsakė Kreve- 
lis. 

- Ne, čia kaltas mano Žmonos pusbrolio pasiro- 
dymas, - atšovė Marnetfas. - Ponai ir ponios pagalvojo, kad 
trejus metus nesimatę Valeri ir Anri nori pasikalbėti vieni, ir 
dėlto mandagiai pasišalino... Jei būčiau likęs čia, būčiau jų 
neišleidęs. Bet, kad kokios, būčiau blogai pasitarnavęs, 
nes Lisbeta sunegalavo, ir viskas suiro. Juk ji apie pusę 
vienuoliktos vaišina mus visuomet arbata... 

- Tai Lisbeta rimtai negaluoja? - paklausė įsiutęs 
Krevelis. 

- Man taip sakė, - atsakė Marnefas abejingai, kaip 
vyras, kuriam moterys nebeegzistuoja. 

Meras žvilgterėjo į laikrodį; pagal jo apskaičiavimus, 
baronas praleido pas Lisbetą keturiasdešimt minučių. Ba- 
rono Julo linksma nuotaika sunkiai kaltino jį patį, Valeri ir 
Lisbetą. 

- Ką tik pas ją buvau, vargšelė baisiai kankinasi, - 
tarė baronas. 

- Vadinasi, artimo kančia teikia jums džiaugsmo, 
brangusis drauguži, - gaižiai pasakė Krevelis, - sugrįžote 
laime spinduliuojančiu veidu. Nejau Lisbeta miršta? Jūsų 
duktė, sako, paveldės jos turtą. Jūsų tiesiog pažinti negalima; 
kai išėjote, jūsų fizionomija buvo panaši į Venecijos mauro 
fizionomiją, o grįžote! - tikras Sen Prė!*.. Norėčiau pamatyti 
ponios Marnef veidelį... 

- Ką norite šituo pasakyti? - paklausė ponas 
Marnefas Krevelį, rinkdamas kortas ir dėdamas jas prieš 
save. 

Šito keturiasdešimt septynerių metų amžiaus sukrio- 
šėlio išblėsusios akys pagyvėjo, supliuškę, pamėlę skruostai 
lengvai paraudo, jis pražiojo bedantę burną, irant pajuodusių 
lūpų pasirodė balta kaip kreida ir sukrekėjusi puta. Šis 
įpykęs bejėgis Žmogus, kurio gyvybė kabojo ant plauko, 
kuris dvikovoje nebūtų rizikavęs niekuo, otuotarpu Krevelis 
galėjo prarasti viską, ne juokais išgąsdino merą. 

- Sakau, - atsakė Krevelis, - kad norėčiau pamatyti 
ponios Marnet veidelį, ir tai juo labiau suprantama, kad jūsų 
fizionomija šią minutę itin nemaloni. Dievaži, brangusis 
Marnetai, reikia pasakyti, jūs baisiai negražus... 

- Na, žinote, jūs nemandagus! 

- Žmogus, per keturiasdešimt penkias minutes 
išlošęs iš manęs trisdešimt frankų, niekada neatrodys man 
gražus. 

- 0, jei jūs būtumėte matęs mane prieš septyniolika 
metų, - tarė kanceliarijos viršininko pavaduotojas. 

- Jūs buvote gražus vyrukas? - paklausė Krevelis. 

- Tas mane ir pražudė, jei būčiau buvęs toks kaip 
jūs, būčiau šiandien peras ir meras. 

- Taip, - nusišypsojo Krevelis, - buvote per daug 
veiklus, ir iš tų dviejų metalų, kuriuos mums teikia prekybos 
dievas Merkurijus, sučiupote tą prastąjį, pardavinėjamą 
vaistinėse“. 

Ir Krevelis nusikvatojo. Marnefas pykdavo visada, 
kai būdavo užkliudoma jo garbė, bet pritardavo šitiems 
nuvalkiotiems nevalyviems juokams; tai buvo kasdieninė jo 
pokalbių su Kreveliu tema. 

-Ištikrųjų, Ievos dukterys man brangiai atsiėjo; bet 
po velnių: “Trumpai ir gerai!'' - štai mano devizas. 

- O man geriau patinka kitaip: "Ilgai ir laimingai!" - 
atšovė Krevelis. | 

Įėjo ponia Marnet ir pamatė salone tik tris asmenis 
- savo vyrą, lošiantį su Kreveliu kortomis, ir baroną. Žvilg- 
terėjusi į miesto aukštojo pareigūno veidą, iš karto suprato, 
kaip jis sukrėstas, ir tučtuojau sumetė, ką daryti. 

- Marnetfai, katinėli! - tarė ji, atsiremdama į vyro petį 
ir perbraukdama savo gražiais piršteliais per jo bjaurius 
pilkus plaukus, vos ne vos dengiančius kiaušą, nors šukuo- 
sena ir buvo įmantri, - tau jau vėlu, turėtum eiti gulti. Juk 
Žinai, kad rytą tau reikia išvalyti vidurius, daktaras liepė, o 
septintą valandą Regina atneš žolių nuoviro... Jeitau brangus 
gyvenimas, mesk tą piketą... 

- Baigsime penkiais? - kreipėsi Marnefas į Krevelį. 

- Gerai, aš jau turiu du, - atsakė Krevelis. 

- Kiek užtruksite? - pasiteiravo Valeri. | 

- Dešimt minučių, - atsakė Marnetfas. 

- Jau vienuolika, - atsakė Valeri. - Iš tikrųjų, pone 
Kreveli, atrodo, kad jūs pasiryžęs nugalabyti mano vyrą. 
Tada bent jau pasiskubinkite. 

Šitas dviprasmiškas sakinys privertė nusišypsoti 
Krevelį, Julo ir net patį Marnefą. Valeri priėjo prie savo 
Hektoro. 

- Eik, branguti, - sušnabždėjo Valeri Hektoruiį ausį. 

- pavaikščiok Vano gatvėje ir, kai pamatysi, kad Krevelis 
išėjo, sugrįžk. 

-Man geriau patiktų išeiti iš buto pertualeto kambarį, 
o paskui grįžti į tavo miegamąjį; tik pasakyk Reginai, kad 
atidarytų duris. 

- Regina viršuje, slaugo Lisbetą. 

- Na, o jei užeičiau pas Lisbetą? 

Valeri iš visų pusių grėsė pavojus: ji nujautė, kad 
reiks išsiaiškinti su Kreveliu, ir dėl to nenorėjo įleisti Julo į 
savo miegamąjį, kur jis būtų galėjęs viską išgirsti... O pas 
Lisbetą jos laukė brazilas. 

- Iš tikrųjų, - tarė Valeri Hektorui, - kai jūs, vyrai, 
įsikalate į galvą kokią fantaziją, tai įmanytumėt uždegti 
namus, kad tik jeitumėte į vidų. Lisbetos savijauta tokia, kad 
ji negali jūsų priimti... bijote sučiupti slogą gatvėje, ar ką?.. 
Na, eikite.. arba... labanakt!.. 

- Sudiev, ponai, - garsiai tarė baronas. 

Užgauta senio savimeilė prispyrė Julo įrodyti, kad 
jis dar jaunas ir gali laukti meilės valandos gatvėje. Ir jis 
išėjo. 

Marnefas palinkėjo žmonai labos nakties ir, vaiz- 
duodamas mylintį vyrą, paėmė ją už rankų. Valeri reikšmin- 
gai paspaudė vyro ranką, tai reiškė: “Padėk man nusikratyti 
Kreveliu". 

- Labanakt, Kreveli, - tarė tada Marnefas, - tikiuosi, 
kad neužsisėdėsite su Valeri. O, aš pavydus... Vėlai pažinau 
pavydo jausmą, bet užtat dabar ilgam... Dar būtinai mesiu 
akį, ar jūs išėjęs. 

- Mums reikia pasikalbėti apie piniginius reikalus, 
bet ilgai neužtruksiu, - tarė Krevelis. 

- Kalbėkite tyliau. Ko norite iš manęs? - tarė Valeri 
dviem skirtingais tonais, žvelgdama į Krevelį išdidžiai ir su 
panieka. 

Nuo šito išdidaus žvilgsnio Krevelis, tiek daug gero 
padaręs Valeri ir ketinęs tais savo nuopelnais kaip koziriu 
kirsti, iš karto nurimo ir nusižemino. 

- Jūsų brazilas... 

Išsigandęs su panieka įsmeigto Valeri žvilgsnio, 
Krevelis staiga užsikirto. 

- Na; ir kas? - tarė ji. 

- Jūsų pusbrolis... 

- Jis man visai ne pusbrolis, - prabilo ji. - Jis mano 
pusbrolis tik prieš žmones ir poną Marnefą. Bet jei jis būtų 
net mano meilužis, ir tai neturėtumėte teisės prasižioti. 
Krautuvininkas, perkąs moterį vien atsikeršyti kitam vyrui, 
mano akyse daug žemesnis už tą, kuris perka ją iš meilės. 
Jūs nemylėjote manęs, jums aš buvau tik pono Julo 
meilužė, ir nusipirkote mane taip, kaip nusiperkamas 
pistoletas, norint priešininką nužudyti. Neturėjau ko valgyti 
ir sutikau! 

- Jūs neištesėjote sutarties sąlygų, - tarė Krevelis, 
vėl atvirtęs pirkliu. 

- Šit kaip? Tai jūs norite, kad baronas Julo sužinotų, 
jog paveržėte iš jo meilužę, keršydamas už Žozefos pa- 
grobimą?.. Geriau ir negalite įrodyti savo niekšiškumo! 
Sakotės moteriai mylįs ja, vadinate kunigaikštiene ir vis 
dėlto norite apjuodinti! Ką gi, brangusis, jūsų tiesa: šita 
moteris neverta Žozefos. Jūsų Žozefa turi drąsos neslėpti 
savo begėdysčių, o aš, na, aš veidmainė, kurią reiktų 
išplakti rykštėmis miesto aikštėje. Deja! Žozefą gina jos 
talentas irturtas. O manovienintelė atrama - padorumas; aš 
vis dar laikoma garbinga, dora moterim; bet kas laukia 
manęs, kai sukelsite skandalą? Jei būčiau turtinga, tiek to! 
Bet dabar imu vos penkiolikos tūkstančių frankų rentą, ar 
ne? 

- Daug daugiau, - tarė Krevelis, - per pastaruosius 
du mėnesius dvigubai padidinau jūsų indėlius Orleano 
geležinkelio koncesijoje. 

- Na ir kas iš to? Paryžiuje Žmogus pradedamas 
gerbti tik tada, kai jis ima bent penkiasdešimties tūkstančių 
frankų rentą; nepajėgsite atsilyginti man pinigais už tą 
visuomeninę padėtį, kurią prarasiu. Ko aš norėjau? Išrūpinti 
Marnetui kanceliarijos viršininko vietą; o juk tai reiškia šešių 
tūkstančių frankų algą. Marnefas ištarnavęs jau dvidešimt 

septynerius metus, tai po trejų metų, jam mirus, gausiu 
pusantro tūkstančio frankų pensijos! Aš tokia gera jums, 
jūstiesiog springstate laime, o laukti nenorite!.. Irtaivadinasi 
meilė! - sušuko ji. 

- Pradžioje gal ir vadovavausi apskaičiavimais, - 
tarė Krevelis, - bet vėliau virtau jūsų šuneliu. Jūs trypiate 
man kojomis širdį, žudote mane, varote iš proto, oaš myliu 
jus taip, kaip dar niekada nesu mylėjęs. Valeri, myliu jus tiek 
pat, kiek Selestiną! Dėl jūsų įmanyčiau padaryti viską... 
Klausykite, ateikite į Dofeno gatvę ne du, bet tris kartus per 
savaitę. 

- Tik tiek! Jūs jaunėjate, brangusis... 

- Leiskite man pavaryti šalin Julo, nužeminti jį, 
išvaduoti jus nuo jo, - kalbėjo Krevelis, nuleidęs negirdom 
jos įžūlią pastabą. - nebejsileiskite to brazilo, priklausykite 
tik man - matysite, nesigailėsite. Pradžioj užrašysiu jums 
aštuonių tūkstančių frankų rentą iki gyvos galvos; teisę į 
kapitalą perleisiu po penkerių jūsų ištikimybės metų... 

- Ak, amžinai derybos! Miesčionis niekuomet ne- 
išmoks moters apdovanoti! Šitais rentų įnašais norite įsitaisyti 
meilės etapus visam gyvenimui?.. Aktu kromininke, pomadų 
pirkly! Tu ant visko lipdai kainų etiketes! O Hektoras man 
sakė, kad kunigaikštis d'Eruvilis atnešė Žozetai trisdešimties 
tūkstančių livrų rentos dokumentą pigių saldainių tūtelėje! 
O aš - šešiskart vertesnė už tokią Žozefą! Ak, meilė! - 
kalbėjo ji, taisydamasi garbanas ir eidama prie veidrodžio. 
- Mane myli Anri, jis tave sutrėkštų kaip musę, jei tik akimi 
Mirktelėčiau!.. Mane myli Julo, jis žmoną elgeta paleido! Na 
ką gi, brangusis, būkite pavyzdingas šeimos tėvas. O savo 
dūkiui patenkinti turite tris šimtus tūkstančių frankų, be 
pagrindinio kapitalo, žodžiu, visą lobį, ir jūs nieko kito 
negalvojate, kaip tik jį padidinti... 

- Dėl tavęs, Valeri! Juk pusę savo turto dovanoju 
tau! - sušuko jis, krisdamas ant kelių. 

- Ką, jūs dar čia! - sušuko šlykštusis Marnefas, 
pasirodęs tarpdury su chalatu. - Atsiprašau, kas čiajums? 

- Jis prašo maneatleidimo, drauguži! Ponas Krevelis 

mane įžeidė vienu užgauliu pasiūlymu. Nepajėgdamas 
nieko iš manęs gauti, gerbiamasis ponas sugalvojo mane 
nupirkti... 

Krevelis mielai būtų skradžiai žemę prasmegęs pro 
kokią nors angą, kaip teatro scenoje. 

- Kelkitės, mielasis Krevelis, - išsiviepė Marnetfas, - 
jūs tiesiog juokingas! Iš Valeri laikysenos matau, kad man 
negresia joks pavojus. 

- Eik į lovą ir ramiai miegok, - tarė ponia Marnef. 

"Ir kokia ji suman!! - pagalvojo Krevelis. - Tiesiog 
stebuklinga! Ji gelbsti mane! 

Kai Marnefas išėjo iš kambario, Krevelis pagriebė 
Valeri rankas ir ėmė jas bučiuoti, suvilgydamas viena kita 
ašara. 

- Viską padėsiu tavo vardu! - pasakė jis. 

- Štai ką reiškia tikrai mylėti, - sušnabždėjo ji jam į 
ausį. - Na ką gi, meilė už meilę. Julo apačioje, gatvėje. 
Vargšas senis laukia, kada pamatys žvakę miegamojo 
lange - tai ženklas jam sugrįžti, leidžiu pasakyti jam, kad 
Myliu tik jus; jis jokiu būdu nepatikės; tada nusiveskite jį į 
Dofeno gatvę, įrodykite jam, sugniuždykite jį. Leidžiu jums, 
įsakau jums tai padaryti. Šitas ruonis įkyrėjo man iki gyvo 
kaulo. Pasistenkite išlaikyti šį Žmogėną visą naktį Dofeno 
gatvėje, žudykite jį po truputį, atsikeršykite už Žozefos 
pagrobimą. Gali būti, kad Julo širdis neišlaikys, bet užtat 
išgelbėsime jo žmoną ir vaikus nuo baisios pražūties. 
Pamanykite, ponia Julo pati duoną pelnosi!.. 

- O, vargšė moteris! Dievaži, tai žiauru! - sušuko 
Krevelis, kurį vėl pagavo įgimti geraširdiški jausmai. 

- Jei myli mane, Selestenai, - sušnabždėjo ji tyliai 
jam į ausį, paliesdama ją lūpomis, - sulaikyk baroną, jei ne 
- aš žuvusi. Marnefas pradeda įtarti, o Hektoras turi namų 
raktą ir rengiasi grįžti! 

Krevelis suspaudė ponią Marnef glėbyje ir išėjo, 
apsvaigęs laime. Valeri meiliai palydėjo įį iki laiptų. Paskui 
kaip užhipnotizuota nusileido iki antro aukšto ir norėjo eiti 
iki paskutinės pakopos. 

- Brangioji Valeri, lipk atgal, nesikompromituck 
sargų akyse... Eik, mano gyvybė ir turtas - viskas priklauso 
tau... Grįžk, mano kunigaikštiene! 

- Ponia Olivjė! - tyliai šūktelėjo Valeri, kai tik durys 
užsidarė. 

- Ką, jūs čia, ponia? - nustebusi paklausė ponia 
Oliviė. 

- Užsklęskite didžiąsias duris abiem skląsčiais ir 
niekam neatidarykite. 

- Klausau, ponia. 

Užšovusi duris, ponia Olivjė papasakojo, kaip aukš- 
tasis pareigūnas mėgino ją papirkti. 

- Puikiai pasielgėte, brangioji Olivjė, bet apie tai 
pasikalbėsime rytoj. 

Ir Valeri kaip strėlė užlėkė laiptais į ketvirtą aukštą, 
tris kartus lengvai stuktelėjo į Lisbetos duris, ir, nusileidusi 
į savo butą, davė Reginai būtinus nurodymus. Nė viena 
moteris nepraleis progos pasidžiaugti savo Montesu, ypač 
kai jis grįžta tiesiog iš Brazilijos. 

“Ne! Po šimts pypkių, taip mylėti moka tik gerosios 
visuomenės moterys! - kalbėjo sau Krevelis. - Kaip tviskėjo 
jos akys, kai ji leidosi laiptais žemyn! Tai aš ją taip 
traukiau. Nejau Zozefa kada nors šitaip!.:Zozefataišliundra! 
- šūktelėjo buvęs komivojažeris. - Ką aš čia pasakiau? 
Šliundra... Viešpatie! Vieną gražią dieną galiu šitaip Ieptelėti 
ir Tiuilri rūmuose... Ne, jei Valeri nesusirūpins mano auk- 
lėjimu, iš manęs nieko doro neišeis... O aš taip trokštu būti 
kaip didžiūnas... Ak, kokia moteris! Kai ji į mane taip šaltai 
pažvelgia, tai man vidurius tiesiog dieglys suremia... Koks 
grakštumas! O koks protas! Zozefa niekuomet manęs taip 
nejaudino. O kiek slapto žavesio!.. A, štaikurtas kavalierius". 

Babilono gatvėje, sutemose, jis įžvelgė aukštą, 
truputį sulinkusią Julo figūrą, slenkančią palei lentų sieną 
ties vienu statomu namu. Krevelis žengė tiesiai į įj. 

- Labas rytas, pone barone, juk jau po pusiaunakčio, 
brangusis! Ką čia, po perkūnų, veikiate? Vaikštinėjate? 
Taip, dulka gražus lietutis. Bet mūsų metuose tas kenkia 

sveikatai. Norite gero patarimo? Eikime abudu namo, 
kiekvienas sau, nes, tarp mūsų kalbant, šviesos langelyje 
nesulauksite... 

Išgirdęs paskutinį sakinį, baronas pajuto, kad jam 
šešiasdešimt treji metai ir kad jo apsiaustas permirkęs. 

- Bet kas jums galėjo pasakyti?.. - paklausė jis. 

- Valeri, dievaži! Mūsų Valeri, kuri nuo šiol nori būti 
tik mano Valeri. Sulošėme lygiomis, barone; lemiamą partiją 
- kada norėsite. Pykti negalite, juk žinote, kad teisė atsi- 
revanšuotibuvo mano išsilygta. Jums prireikėtrijų mėnesių, 
kol paveržėte iš manęs Žozefą; na, o aš atėmiau iš jūsų 
Valeri per... Nebekalbėkime apie tai, - pridūrė jis. - Dabar 
noriu, kad ji priklausytų tik man. Bet nieko, mes vis tiek 
liksime geri draugai. 

- Kreveli, liaukis juokavęs, - atsakė baronas, dus- 
damas iš įtūžio, - čia - gyvybės ar mirties klausimas. 

- Ėhė, kaip jūs reaguojate!.. Nejau užmiršote, baro- 
ne, ką pasakėte man Hortenzijos jungtuvių dieną: “Ar 
pritinka tokiems seniams palaidūnams kaip mudu vaidytis 
dėl sijono? Tai būtų miesčioniška, smulku..."' Juk žinoma, 
kad mudu - tai Regentystė, mėlynieji kaptonai, Pompadur, 
aštuonioliktasis amžius, pačios puikiausios maršalo de 
Rišeljė stiliaus viršūnės, rokoko ir, drįstu pasakyti, "Pavojin- 
gieji ryšiai!.."* 

Krevelis būtų galėjęs dar ilgai puikautis savo lite- 
ratūrinėmis žiniomis, baronas jo klausė, kaip klauso kurtieji, 
dar neapsipratę su savo kurtumu. Bet dujų žibinto šviesoje 
pamatęs, kad jo priešininkas išbalo, nugalėtojas nutilo. Po 
ponios Olivjė pareiškimo, po paskutiniojo Valeri žvilgsnio 
baronui šie žodžiai buvo kaip perkūno trenksmas. 

- Dieve mano! Ar maža buvo moterų Paryžiuje!.. - 
šūktelėjo jis pagaliau. 

- O ką tau sakiau, kai atėmei iš manęs Žozefą? - 
atšovė Krevelis. 

- Klausykite, Kreveli, tai tiesiog neįtikėtina... Man 
reikia įrodymų!.. Aš turiu nuo durų raktą, o jūs? 

Ir priėjęs prie Valeri namų, baronas įkišo raktą į 

spyną; bet durys nė nesujudėjo, ir jis veltui stengėsi jas 
atidaryti. 

- Geriau nekelkite triukšmo naktį, - ramiai pasakė 
Krevelis. - Klausykite, barone, mano raktai daug geresni už 
jūsiškius. 

- Įrodykite! Įrodykite! - kartojo įsiutęs, beveik proto 
netekęs baronas. 

- Eime, įrodysiu, - atsakė Krevelis. 

Irvykdydamas Valeri paliepimą, nusitempė baroną 
Ilreno-Berteno gatve į krantinę. Nelaimingasis valstybės 
patarėjas jautėsi kaip pirklys, kurio rytojaus dieną laukia 
bankrotas; jis spėliojo, kur ieškoti Valeri širdyje slypinčio 
ištvirkimo priežasties, ir nutarė, kad jis yra klastos auka. 
Beeinant Karališkuoju tiltu, jo gyvenimas pasirodė jam toks 
beprasmiškas, toks beviltiškas, tokie susipynę jo finansiniai 
reikalai, kad jis vos nepasidavė piktai pagundai įstumti 
Krevelį į upę, o paskui pačiam pasiskandinti. 

Atėjęs į Dofeno gatvę, tuomet dar nepraplatintą, 
Krevelis sustojo prie nedidelių durų. Už tų durų buvo ilgas 
koridorius, išgrįstas baltomis ir juodomis plytelėmis, lyg ir 
kokia galerija, o jo gale - laiptai ir šveicorinė su langais į 
mažą vidujinį kiemą, kokių tiek daug Paryžiuje. Kiemelis, 
bendras tam ir gretimam namui, buvo savotiškas nelygaus 
pasidalijimo pavyzdys. Mažasis Krevelio namelis - nes 
Krevelis buvo jo savininkas - turėjo priestatą stikliniu stogu 
jau kaimyno sklype, uždraustą toliau plėsti; šis priestatas 
visiškai nebuvo matomas praeiviams už šveicorinės ir laiptų 
narvo. 

Priestato patalpose, kurių taip gausu Paryžiuje, ilgą 
laiką buvo vienos parduotuvės sandėlis, užkambaris ir 
virtuvė. Šiuos tris pirmojo aukšto kambariukus Krevelis 
išskyrė iš atiduodamų nuomon patalpų, ir Grendo pavertė 
juos kukliu butuku. | jį galima buvo patekti dviem keliais - 
pirma, per baldų krautuvę, už kurią Krevelis imdavo labai 
pigiai ir išduodavo tik pamėnesiui, kad galėtų nubausti 
pirklį, jei jis kartais būtų išsiplepėjęs; antra - pro duris, 
paslėptas koridoriaus sienoje taip glotniai, kad jų beveik 

nebuvo matyti. Taigi šis mažas butelis iš valgomojo, sve- 
tainės ir miegamojo, gaunąs šviesą iš viršaus, esąs iš dalies 
kaimyno, iš dalies paties Krevelio teritorijoje, buvo beveik 
neįmanomas surasti. Be palaikių baldų pirklio, kiti Krevelio 
nuomininkai nė nežinojo, kad yra šitas mažytis rojus. 
Durininkė, Krevelio gerai apmokama už tylėjimą, buvo puiki 
virėja. Taigi ponas meras galėjo įeiti į savo kuklią gūžtelę ir 
pasišalinti iš jos kiekvieną nakties valandą, nebijodamas, 
kad jį kas paseks. Dienos metu moteris, apsirengusi taip, 
kaip rengiasi paryžietės, eidamos pirkinių, ir dar su to 
butuko raktu, galėjo gražiausiai ateiti pas Krevelį, visiškai 
niekuo nerizikuodama; ji galėjo tartum domėtis atsitiktinė- 
mis prekėmis, lygtis dėl kainos, žodžiu, įeiti ir išeiti iš 
krautuvės, nesukeldama nė mažiausio įtarimo, net jei kas ir 
būtų sutikęs ją čia. 

Kai Krevelis įžiebė svetainėje kandeliabrus, baronas 
apstulbo, pamatęs čia apgalvotą ir žaismingą kambario 
ištaigą. Buvęs parfiumerininkas leido Grendo laisvai veikti, 
ir senasis architektas sukūrė puikų Pompadur stiliaus kū- 
rinį, atsiėjusį Kreveliui, tiesa, šešiasdešimt tūkstančių frankų. 
"Noriu, - pasakė Krevelis architektui, - kad net kunigaikštie- 
nė, įėjusi čia, šūktelėtų iš nuostabos..." Jis troško turėti 
gražiausią Paryžiuje Edeną ir čia džiaugtis savo Ieva, savo 
gerosios visuomenės dama, savo Valeri, savo kunigaikš- 
tiene... 

- Bute dvi lovos, - tarė Krevelis baronui, rodydamas 
į sofą, iš kurios buvo ištraukiama lova kaip stalčius iš 
komodos. - Štai viena, antroji miegamajame. Taigi mudu 
abu galėsime čia pernakvoti. 

- Įrodykite!.. - reikalavo baronas. 

Krevelis paėmė žvakidę ir nusivedė bičiulį į mie- 
gamąjį, kur ant sofutės Julo pamatė nuostabų Valeri chalatą 
- šituo chalatu Valeri gašavosi Vano gatvėje, o paskui 
nusinešė jį į mažąją Krevelio gūžtelę. Meras paspaudė 
slaptą užraktą gražaus nedidelio inkrustuoto sekretero, 
vadinamo mūsų dienų laime, pasirausė jame, išėmė laišką 
ir padavė įjį baronui. 

- Štai, skaityk. 
Valstybės patarėjas perskaitė pieštuku rašytą laiš- 
kelį: 


Veltui laukiau tavęs, senoji žiurke! Tokia moteris 
kaip aš neprivalo laukti buvusio parfiumerininko. Pietūs 
nebuvo užsakyti, cigarečių nebuvo. Palauk, užmokėsi man 
už tai. 


- Ką, jos rašysena? 

- Viešpatie maloningas! - tarė Julo ir atsisėdo 
visiškai sugniužęs. - Pažįstu visus jos daiktus - štai jos kykai, 
jos šlepetės. Bet pagaliau sakyk, ar seniai... 

Krevelis linktelėjo, kad klausimą suprato, ir ištraukė 
iš inkrustuotojo sekretero pluoštą sąskaitų. 

- Pažiūrėk, drauguži! Užmokėjau buto įrengėjams 
1838 metų gruodžio mėnesį. Spalio mėnesį, tai yra du 
mėnesius prieš tai, šitame žavingame namelyje mes atšven- 
tėme įkurtuves. 

Valstybės patarėjas panarino galvą. 

- Kaip, po perkūnų, jūs susitvarkote? Juk aš žinau, 
ką ji veikia kiekvieną valandą. 

- O pasivaikščiojimas Tiuilri?.. - tarė Krevelis, 
trindamas rankas ir džiūgaudamas. 

- Kaip? - paklausė baronas nesusigaudydamas. 

- Tavo vadinamoji meilužė išeina į Tiuilri, visi mano, 
kad ji vaikščioja ten nuo pirmos iki ketvirtos; bet tik žybt - 
kelios minutės, ir ji jau čia. Skaitei Moljerą? Tai ką gi, 
barone, tavo titulas - ne vaizduotės padaras!* 

Abejonių nebegalėjo būti, ir Julo nustėręs, paniuręs 
tylėjo. Stiprius ir protingus Žmones nelaimės skatina filo- 
sofijai. Baronas jautėsi kaip Žmogus, ieškąs naktį kelio 
miške. Jo nebylus niūrumas, permaina, regima supliuš- 
kusiame baronoveide -visa sukėlė nerimą Kreveliui, nėmaž 
nelinkinčiam savo bendradarbiui mirties. 

-Kaip jau sakiau, drauguži, mudviejų lošimas baigtas 
lygiomis, suloškime lemiamą partiją. Na kaip: loši lemiamą 

- Kodėl, - tarė Julo, kalbėdamas pats sau, - iš 
dešimties gražių moterų bent septynios yra ištvirku- 
sios? 

Bet baronas buvo per daug sutrikęs rasti atsaką į šį 
klausimą. Grožis - galingiausia iš visų žmogiškųjų valdžių. 
Kiekviena valdžia be atsvaros, nesutinkanti kliuvinių, ne- 
ribojama, virsta piktnaudžiavimu, beprotyste. Savivalė - tai 
protą pametusi valdžia. O moters savivalė - jos užgaidos. 

- Ko tau skųstis, kolega, turi žmoną - gražiausią 
pasaulyje moterį; ji yra dora. 

- Taip man ir reikėjo, - kalbėjo Julo pats sau. - 
Nenorėjau įvertinti savo žmonos, uždavinėjau jai širdį, O ji 
juk angelas! O, vargše mano Adelina, likimas už tave 
atkeršijo! Ji tyliai kankinasi vienatvėje, ją reikia dievinti, ji 
verta mano meilės, aš privalėčiau... juk ji vis dar nuostabiai 
graži, balta ir vėl kaip jauna mergaitė... O matėte jūs 
šlykštesnę, begėdiškesnę ir niekšiškesnę moterį už šitą 
Valeri? 

- Nenaudėlė, - tarė Krevelis, - pasileidėlė! Tokias 
reiktų viešai plakti Šatlė aikštėje; bet, mano brangusis 
Kanijakai*, mudu patys atsiduodame mėlynais kaptonais, 
maršalu Rišeljė, triumo, markize Pompadur ir Diu Bari, 
esame Regentystės dvasios ištvirkėliai, gyvename tuo, kas 
būdingiausia aštuonioliktajam amžiui, tačiau policijos 
leittenanto** Paryžiuje šiandien nebėra. 

- Ką daryti, kad tave mylėtų?.. - klausė pats save 
Julo, negirdėdamas, ką sako Krevelis. 

- Brangusis, kvaila būtų mums, seniams, norėti, 
kad mus mylėtų, - tarė Krevelis, - galime būti tik pakenčia- 
mi, juk ponia Marnef šimtą kartų labiau pasileidusi už 
Žozefą... 

- Ir gobšesnė! Ji man atsiėjo jau šimtą devy- 
niasdešimt du tūkstančius frankų! - sušuko Julo. 

- Ir kiek santimų? - su piniguočio įžūlumu paklausė 
Krevelis: suma jam atrodė juokingai menka. 

- Iš karto matyti, kad nemyli jos, - melancholiškai 
pasakė baronas. 

- Man jau gana! - atšovė Krevelis. - Ji iš manęs 
išlupo daugiau kaip tris šimtus tūkstančių frankų!.. 

- Kur visa tai? Ir kur dedasi visi šitie pinigai?! - 
sušuko baronas, griebdamasis už galvos. 

- Jei būtume susitarę, kaip tie geltonsnapiai, kur 
susidėję išlaiko pigiausią loretę, tai Valeri būtų mums pigiau 
atsiėjusi. 

- Puiki mintis! - pritarė baronas. - Bet ji vis tiek būtų 
mus apgaudinėjusi. Na, o ką tu galvoji apie tą brazilą, 
storuli?.. 

- Ak tu senasis lapine, tavo teisybė, mus apmulkino 
kaip... kaip akcininkus!.. - tarė Krevelis. - Visos šios moterys 
- akcinės bendrovės! 

- Taiji pati tau kalbėjo apie šviesą lange? - paklausė 
baronas. 

- Drauguži, - tęsė Krevelis įsiręždamas, - mus 
apmovė! Ta Valeri tai... Ji liepė man tavęs iš čia neišleisti... 
Dabar man viskas aišku... Ji su brazilu... Na, aš daugiau su 
ja reikalų turėti nenoriu. Suriškite jai rankas, tai ji paleis į 
darbą kojas, ir vis tiek jus apgaus! Ak tu begėde! Paleistu- 
ve! 

- Ji blogesnė už bet kurią prostitutę, - tarė baronas. 
- Žozefa, Ženi Kadin turėjo teisę mus apgaudinėti, nes jos 
atvirai prekiauja savo grožybėmis! 

- Bet Valeri! Dedasi šventuolėle, davatkėle, - tarė 
reikalai visai pašliję. Pradeda sklisti paskalos, kad esi 
prisirašęs vekselių kažkokiam Vovinė, smulkiam lupikautojui, 
kurio specialybė - skolinti loretėms. Aš tai jau išsigydžiau 
nuo aistros padorioms moterims. Be to, ir kam mūsų 
metuose dar reikalingos šitos apgavikės - juk, atvirai kalbant, 
jos ir negali mūsų neapgaudinėti. Štai, barone, tavo plaukai 
Žili, dantys dėtiniai. Aš pats panašus į Sileną. Geriau pradėsiu 
pinigą kalti. Pinigas niekada neapgaus. Tiesa, iždas kiek- 
vienam atidaromas tik kartą per pusę metų, užtat jis moka 
procentus, 0 šiai moteriai mokame mes... Su tavim, 
brangusis brolau, senasis mano bendre Giubeta*, sutikčiau 

dalytis savo padėtimi - catologine... ne, filosotine; bet su 
brazilu, kuris galbūt parsiveža iš savo tėvynės įtartinų 
kolonijinių prekių... 

- Moteris, - tarė Julo, - nesuprantamas padaras. 

- O aš puikiai ją suprantu, - burbtelėjo Krevelis, - 
mudu seni, o brazilas jaunas ir gražus... 

-Taip,teisybė, - tarė Julo, - sutinku, mudu senstame. 
Bet, drauguži, pasakyk, kaip atsisakyti šių gražių būtybių, 
nematyti, kaip jos rengiasi, išleidžia kasas, suka ant 
popierėlių plaukus ir, klastingai besišypsodamos, blykčioja 
pro pirštus į mus akutėmis, meiliai maivosi, paisto visokias 
nesąmones ir skundžiasi, kad jų nemylime, kai mums galvą 
kvaršina įvairiausi reikalai, ir vis dėlto galų gale prablaivo 
mus? 

- Taip, dievaži, tai vienintelis gyvenimo malonu- 
mas!.. - sušuko Krevelis. - O, kai jums šypsosi toks Žavus 
snukutis ir sako: "Branguti, kad žinotum, koks tu mielas! Aš 
iš tikrųjų kitokia, negu tos Moterys, kurios įsispokso į 
pienburnius su ožio barzdele, į vėjavaikius su papirosu 
dantyse, stačiokiškus kaip liokajai! Jie jauni, dėl to tokie 
įžūlūs!.. Žodžiu, jie ateina, pasisveikina “laba diena", 
apsisuka - ir jau jų nėra. Štai tu įtari, kad aš koketė, o aš 
labiau mėgstu penkiasdešimtinius vyrus, ne šituos gelton- 
snapius - tokie pastovesni ir labiau atsidavę, nes žino, kad 
moterį surasti nelengva, ir dėl to vertina mus... Štai dėl ko 
myliu tave, didysis nevidone!.." Ir šitaip, lyg ir prisipažin- 
damos meilę, jos meiliai maivosi, glaustosi ir... Ak, visai tai 
apgaulinga, kaip miesto galvų pažadai... 

- Bet melas dažnai brangesnis už tiesą, - pareiškė 
Julo, kuriam Krevelio pantomima, mėgdžiojanti Valeri, pri- 
minė ne vieną žavingą sceną. - Melą Žmogus turi labai 
rūpestingai paruošti, blizgučiais išsiuvinėti jo teatrinius 
kostiumus... 

- O galų gale iš tų melagių gauname, ko mums 
reikia! - ciniškai užbaigė Krevelis. 

- Valeri - tikra fėja! - sušuko baronas. - Ji senį 
paverčia jaunuoliu... 

- Otaip, - tęsė Krevelis, - tai ungurys, ji tiesiog slyste 
jums išslysta iš rankų; bet koks nuostabus unguriukas... 
baltutėlis, saldutėlis kaip cukrus!.. juokinga kaip Arnalis*, o 
kokių išmonių pilna! Och! 

- O taip, labai išmoninga! - šūktelėjo baronas, jau 
pamiršęs Žmoną. | 

Abu kolegos atsigulė kaip geriausi pasaulyje drau- 
gai, minėdami vieną po kitos tobuląsias Valeri savybes: jos 
balselio skambesį, katės glaudumą, mostus, išdaigas, 
proto ir širdies išmones; ji buvo nuostabi artistė meilėje, 
žavėjo savo polėkiu, kaip tenorai, kasdien vis geriau dainuoją 
savoariją! Irjuodu užmigo, liūliuojami gundančių, šėtoniškų 
prisiminimų, apšviestų pragaro ugnies. 

Kitą rytą, devintą valandą, Julo pasisakė einąs į 
ministeriją, Krevelis pasirodė turjs reikalų už miesto. Jie 
išėjo kartu, ir Krevelis ištiesė baronui ranką, tardamas: 

- Viskas užmiršta, taip? Juk mudu nei vienas, nei 
kitas nebegalvojame apie ponią Marnef. 

- O, viskas baigta! - atsakė Julo, krūptelėjęs iš 
pasibaisėjimo. 

Pusę vienuoliktos Krevelis kopė kiek tik kojos neša 
laiptais pas ponią Marnef aukštyn. Šitas niekšiškas padaras, 
šita dyvina burtininkė, įsisiautusi į koketiškiausią peniuarą, 
sėdėjo prie rinktinių pusryčių stalo su baronu Anri Montesu 
de Montechanosu ir Lisbeta. Nors Krevelis pasijuto kaip per 
galvą trenktas, kai pamatė brazilą, bet kreipėsi į ponią 
Marnef, prašydamas paskirti jam porą minučių. Valeri išėjo 
su Kreveliu į svetainę. | 

- Valeri, angelėli! - tarė įsimylėjęs Krevelis. - Ponas 
Marnefas ilgai negyvens; jei būsi man ištikima, po jo mirties 
susituoksime. Pagalvok apie tai. Padėjau tau atsikratyti 
Julo... Pasvarstyk, arvertesnis kažkoks brazilas už Paryžiaus 
merą, žmogų, kuris dėl tavęs stengsis kuo aukščiausiai 
iškilti ir kuris jau dabar turi aštuoniasdešimt su viršum 
tūkstančių livrų rentos. 

- Pagalvosime, - tarė ji. - Antrą valandą būsiu 
Dofeno gatvėje, ir mes pasikalbėsime; bet būkite gerutis ir 
neužmirškite vakar man pažadėtų užrašymų! sa 


Ji grįžo į valgomąjį, Krevelis paskui ją, didžiuo- 
damasis, kad surado būdą taptivieninteliu Valeri savininku; 
bet valgomajame jis susitiko su baronu Julo; Kreveliui 
besikalbant su Valeri, valstybės patarėjas užėjo tuo pačiu 
tikslu. Lygiai kaip ir Krevelis, Julo kreipėsi į Valeri, prašy- 
damas paskirti jam kelias minutes. Ponia Marnefvėlatsikėlė 
ir, išeidama į svetainę, nusišypsojo brazilui, tartum saky- 
dama: ' Tie seniai iš proto išėjo! Nejaugi jie nemato tavęs?" 

- Valeri, vaikeli, - tarė valstybės patarėjas, - tas tavo 
pusbrolis - fantazija... 

- Ak, gana! - nutraukė jį Valeri. - Marnefas niekada 
nebuvo, nebus ir negali būti mano vyras. Pirmasis, vienintelis 
vyras, kurį mylėjau, sugrįžo visai nelauktai... Aš čia niekuo 
dėta! Pasižiūrėkite į Anri ir pasižiūrėkite į save. O paskui 
pasiklauskite pats save, ar gali moteris, ypač mylinti motens, 
dvejoti pasirinkdama? Brangusis, nesu kokia išlaikytinė. 
Nuo šios dienos nebeturiu noro būti Zuzana tarp dviejų 
senių*. Jeiaš judviem su Kreveliu brangi, galėsite likti mūsų 
draugais; bet visa kita tarp mūsų baigta, nes man dvidešimt 
šešeri metai ir aš noriu nuo dabar būti šventa, padori, 
garbinga moteris... kaip jūsų Žmona. 

- Štai kaip! - sušuko Julo. - Ak, štai kaip jūs mane 
sutinkate? O aš ėjau pas jus kaip popiežius su pilnomis 
indulgencijų rankomis!.. Na gerai! Jūsų vyras niekada 
nebus nei kanceliarijos viršininkas, nei Garbės legiono 
kavalierius... 

- Dar pamatysime! - tarė ponia Marnef, reikšmingai 
pasižiūrėjusi į poną Julo. 

- Nesipykime, - tarė nevilties apimtas Julo, - ateisiu 
vakare, ir mes susitarsime. 

- Pas Lisbetą, gerai!.. 

- Na ką padarysi, - tarė įsimylėjęs senis, - tebūnie 
pas Lisbetą!.. 

Juloir Krevelis nusileido kartu laiptais, nepratarę nė 
žodžio; bet gatvėje jie pasižiūrėjo vienas į kitą ir karčiai 
nusijuokė. 

- Du seni pusgalviai!.. - tarė Krevelis. 

-Atstačiau abudu, - pareiškė ponia MarnefLisbetai, 
vėl sėsdamasi už stalo. - Visada mylėjau, myliu ir mylėsiu tik 
savo jaguarą, - nusišypsojo ji Anri Montesui. -Lisbeta, sese, 
tu žinai?.. Anri atleido visus mano nedorus darbus, į kuriuos 
buvo mane įstūmęs skurdas. 

- Aš pats kaltas, - tarė brazilas. - Turėjau atsiųsti tau 
kokį šimtą tūkstančių frankų... 

- Vargšas berniukas! - sušuko Valeri. - Turėjau pati 
duoną užsidirbti, bet mano pirščiukai ne darbui skirti... 
paklausk Lisbetą. 

Brazilas iš jos išėjo laimingiausias vyras Paryžiuje. 

Buvo apie vidudienį; Valeri ir Lisbeta šnekučiavosi 
prabangiame ponios Marnef miegamajame, ir ši pavojinga 
paryžietė tvarkė paskutiniąsias savo tualeto smulkmenas, 
kurias moteris mėgsta pati savo rankomis pasidaryti. Durys 
buvo užsklęstos, portjeros užtrauktos, ir Valeri atpasakojo 
iki mažiausių smulkmenų visus vakaro, nakties ir ryto 
įvykius. 

- Tu patenkinta, mano turte? - paklausė ji Lisbetą, 
baigusi pasakojimą. - Kuo man pasidaryti vieną gražia 
dieną - ponia Krevel ar ponia Montes? Kaip geriau, tavo 
nuomone? 

- Krevelis, tasai palaidūnas, neišgyvens ilgiau kaip 
dešimtį metų, - atsakė Lisbeta,- o Montesas jaunas. 
Mirdamas Krevelis paliks tau maždaug trisdešimties tūks- 
tančių frankų rentą. Tegul Montesas palaukia, jis ir taip 
galės būti laimingas, nes liks tavo numylėtiniu. Taigi trisde- 
šimt trejų metų amžiaus - tik išsilaikyk graži - galėsi ištekėti 
už savo brazilo, dukrele, ir su šešiasdešimt tūkstančių 
frankų renta vaidinti rimtą vaidmenį Paryžiaus gyvenime, 
juo labiau, kad tave globos maršalo Julo žmona... 

-Taip, bet Montesas -brazilas, jis niekada nepadarys 
karjeros, - suabejojo Valeri. 

- Gyvename geležinkelių epochoje; svetimšaliai 
Prancūzijoje pradeda užimti svarbias pozicijas*. 

- Palauksime, kol Marnefas numirs, - pareiškė 
Valeri, - o jo dienos suskaičiuotos. 

- Ligos priepuoliai nuolat kartojasi! Kūnas atgailauja 
už savo kaltes. Na, aš einu pas Hortenziją. 

- Eik, eik, mano angelėli, - atsakė Valeri, - ir atvesk 
man mano dailininką! Per trejus metus nepadaryti nė 
žingsnio pirmyn! Gėda mums abiem! Venceslavas ir Anri - 
štai mano aistros. Pirmasis - meilė, antrasis - užgaida. 

- Kokia tu šiandien graži! - sušuko Lisbeta, ap- 
sikabinusi Valeri per juosmenį ir pabučiavusi ją į kaktą. - 
Džiaugiuosi tavo džiaugsmais, tavo turtu, tavo apdarais... 
gyvenimą pajutau tik nuo tos dienos, kai mudvi tapome 
sesėmis... 

- Palauk, mano nepataisomoji tigre, - nusijuokė 
Valeri, - kreivai skarą užsisiautei... Trejus metus mokau tave 
šito Meno, o tu dar neišmokai skara klėstis. Ir dar rengiesi 
būti maršalo Julo Žmona... | 

Apsiavusi priuneliniais bateliais, pilkomis šilkinėmis 
kojinėmis, su puikaus šilko suknute ir labai gražia juoda 
aksomine kepuraite, pamušta geltonu atlasu, iš po kurios 
matėsi lygūs plaukai su skyrimu per vidurį, ėjo Lisbeta 
Invalidų bulvaru į Sen Dominiko gatvę, svarstydama, ar 
paluš pagaliau nevilties apimta Hortenzija, ir ji, Lisbeta, 
užvaldys jos išdidžią sielą, ar atsispirs pagundai Venceslavo 
meilė, jei jis, būdamas sarmatiškai nepastovus, bus už- 
kluptas tokią valandą, kada jo charakterio Žmonės gali 
viską padaryti. 

Hortenzija ir Venceslavas turėjo išsinuomoję visą 
pirmąjį aukštą kampiniame name, kur Sen Dominiko gatvė 
išeina į Invalidų aikštę. Jų butas, kadaise gerai derėjęs su 
jų medaus mėnesio laime, šiuo metu atrodė pusiau gaivus, 
pusiau nuvytęs; toks vaizdas galima būtų pavadinti apystatos 
rudeniu. Jaunavedžiaivisuomet netvarkingi, jie nesižinodami 
tr nenorėdami gadina savo aplinkos daiktus, lygiai kaip be 
saiko eikvoja savo meilę. Gyvendami vienas antru, jie maža 
tesirūpina ateitimi, apie kurią vėliau ir tegalvoja šeimos 
motina. 

Kai Lisbeta atėjo, Hortenzija baigė rengti mažąjį 
Venceslavą ir liepė išnešti jį į sodą. 

- Sveika, Beta, - tarė Hortenzija, pati atidarydama 
tetai duris. 

Virėja buvo išėjusi į turgų, o kambarinė, einanti ir 
auklės pareigas, skalbė. 

- Sveikutė, brangioji merayte, - atsakė Lisbeta, 
bučiuodama Hortenziją. - Kur Venceslavas? Dirbtuvėje? - 
sušnabždėjo ji Hortenzijai į ausį. 

- Ne, šnekasi su Stidmanu ir Šanoru svetainėje. 

- Ar mūsų niekas netrukdys? - paklausė Lisbeta. 

- Eikš į mano kambarį. 

Hortenzijos kambarys buvo išmuštas persišku 
audiniu su rausvomis gėlytėmis ir žaliais lapeliais baltame 
dugne; bet nuo saulės apmušalai buvo nublukę, taip pat ir 
kilimas, užuolaidos seniai beskalbtos. Viskas buvo prisisunkę 
cigaro dūmų. Venceslavas, aristokratas iš prigimties, o 
dabartapęs dideliu meno srities ponu, kratė cigaro pelenus 
ant fotelių porankių, ir ant gražiausių daiktų, žinodamas 
esąs šeimos Iepūnėlis, kuriam viskas atleidžiama, ir vai- 
dindamas turčių, nesikvaršinantį galvos miesčioniškais 
rūpesčiais. 

- Na, pakalbėkime dabar apie tavo reikalus, - 
pradėjo Lisbeta pamačiusi, kad jos gražuolė seserėčia 
nutilo, atsilošusi fotelyje. - Bet kas tau? Atrodai pablyškusi, 
brangute? 

- Spaudoje vėl pasirodė du straipsniai, su žemėmis 
sumaišę mano vargšą Venceslavą; skaičiau juos ir dabar 
slepiu nuo jo, nes jis, vargšelis, visiškai nuleistų rankas. 
Maršalo Monkornė marmurinė statula laikoma visiškai pras- 
ta. Palankiai įvertinami tik bareljefai, kad būtų progos 
klastingai išgirti Venceslavo talentą kaip ornamentininko ir 
taip dar primygtiniau pabrėžti nuomonę, kad rimtasis me- 
nas esąs ne jam! Išmaldavau Stidmaną pasakyti man 
teisybę ir baisiai susisielojau, kai jis prisipažino, kad jo 
nuomonė sutinkanti su visų dailininkų, kritikų ir publikos 
nuomone. "Jei Venceslavas, - pasakė jis man ten, sode, 
prieš pusryčius, - neišstatys ateinančiais metais šedevro, 
jam teks mesti monumentaliąją skulptūrą ir pasitenkinti 

idiliniais siužetais, figūrėlėmis, juvelyriniais dirbiniais ir 
menine auksakalyste!' Išgirdusi šį nuosprendį, baisiai susi- 
graužiau, nes Venceslavas niekuomet su šia mintimi ne- 
sutiks: jis kupinas įstabiausių kūrybinių sumanymų... 

- Bet sumanymais tiekėjams neapmokėsi, - pareiškė 
Lisbeta, - kadaise iš kailio nėriausi, šitai jam įrodinėdama!.. 
Tiekėiams apmokėti galima tik pinigais. O pinigai gaunami 
tik už padarytus daiktus. Ir dar tie daiktai turi patikti mies- 
čionims, kad jie juos pirktų. Kada kyla klausimas, ar turėsi 
ko valgyti, ant skulptoriaus varstoto verčiau tegu stovi 
žvakidės modelis, žaizdro plokštės ar stalo modelis, o ne 
figūrų grupė ar statula, nes anie reikalingi visiems, o grupės 
mėgėjo ir jo pinigų kartais gali tekti laukti mėnesiais... 

- Tavo tiesa, geroji Lisbeta! Pasakyk tu jam, aš 
nedrįstu... Ir beto, kaip jis sakė Stidmanui, jeigu jis vėl imsis 
omamentikos, smulkiosios skulptūros, reikės atsisakyti 
Akademijos, didžiųjų meno kūrinių, tų trijų šimtų tūkstančių 
frankų, kuriems turėjome gauti užsakymus iš Versalio, 
Paryžiaus miesto ir Karo ministerijos. Štai ko netenkame dėl 
šių bjaurių straipsnių. Juos padiktavo konkurentai, nes jie 
nori sugrobti mūsų užsakymus. 

- Ar apie tai svajojai, vargše katyte! - tarė Beta, 
bučiuodama Hortenziją į kaktą. - Troškai didžiūno, kuris 
viešpatautų mene, vadovautų visiems kitiems skulpto- 
rams... Bet matai, visa tai tik poezija... Tokia svajonė 
reikalauja penkiasdešimties tūkstančių frankų rentos, o jūs 
teturite du tūkstančius keturis šimtus, kol aš gyva, ir tris 
tūkstančius po mano mirties. 

Hortenzijos akyse sublizgo ašaros, ir Beta laižė jas 
žvilgsniu, kaip katė palietą pieną. 

Štai trumpa jų medaus mėnesio istorija. Šis pa- 
sakojimas, reikia tikėtis, pravers menininkams. 

Protiniam darbui, ieškojimui aukštosiose minties 
sferose žmogus turi įtempti visas jėgas. Labiausiai reikėtų 
žavėtis mene, šiuo pavadinimu suprantant visus žmogaus 
minties kūrinius, kūrėjo ištverme, ypatinga ištverme, apie 
kurią nieko nenutuokia paprastas žmogus ir kurios svarba 


216 


bus galbūt pirmą kartą atskleista šiuose puslapiuose. Spau- 
džiamas baisaus skurdo, Betos laikomas kaip tas arklys, 
kuriam iš šalių pridengtos akys, kad nematytų, nei kas 
dedasi dešinėje, nei kairėje, nuolat genamas tos šiurkščios 
merginos, įsikūnijusios Būtinybės, tos žemosios Likimo 
atmainos, Venceslavas Steinbokas, iš prigimties romantikas 
ir svajotojas, peršoko iš Sumanymo į Įkūnijimą, peršoko, 
net nepajutęs, kokia gili yra bedugnė, skirianti šiuos du 
Meno pasaulio pusrutulius. Galvoti, svajoti, sumanyti nuos- 
tabius kūrinius - labai malonus užsiėmimas. Tai tas pats, 
kaip rūkyti svaigiuosius cigarus arba gyventi kurtizanės 
gyvenimą, vaikantis savų užgaidų. Tada kūrinys tau - 
būsimasis kūdikis, tu žaviesijuo, šėlsti gaminimo džiaugsmu, 
gėriesi būsimo kvapnaus žiedo spalvomis ir tarytum iš 
anksto ragauji greit nokstančio vaisiaus sulčių. Taip atrodo 
kūrybinis Sumanymas ir jį lydintieji malonumai. Kas gali 
nusakyti savo svajas žodžiais, tas jau laikomas nepaprastu 
žmogumi. Šią dovaną turi visi menininkai, visi rašytojai. Bet 
sukurti! Bet pagimdyti! Bet rupestingai puoselėti kūdikį, 
guldyti jį kiekvieną vakarą pamaitintą, bučiuoti kiekvieną 
rytą, su niekuomet neišsenkančia motinos meile, rūpestingai 
valyti jį apsitepusį, perrenginėti jį šimtą kartų per dieną 
naujais rūbeliais, kuriuos jis čia pat sudrasko; bet neišsigąsti 
tos pašėlusios gyvybės spardymųsi ir išauginti iš jos 
nuostabų meno kūrinį, gyvą, kalbantį kiekvienam žvilgsniui, 
jei tai skulptūra, kiekvienam protui, jei tai literatūra, kiek- 
vienam prisiminimui, jei tai tapyba, kiekvienai širdžiai, jei tai 
muzika, - štai kas yra Įkūnijimas ir Triūsas. Ranka turi būti 
visada pasiruošusi veikti ir paklusti minčiai. O minčiai 
neįsakysi kurti pagal užsakymą, kaip meilė nėra tolydžio 
trunkantis aktas. 

Šitas įgūdis kurti, šita nenuilstama motinystės meilė, 
kuri ir sudaro motinos esmę (gamtos stebuklas, taip puikiai 
suprastas Rafaelio!), žodžiu, ši mūsų smegenų motinystė, 
taip sunkiai pasiekiama, prarandama neapsakomai greitai. 
Įkvėpimas - tai Genijaus laimingosios minutės. Įkvėpimas 
neliečia žemės, jis sklando ore ir pakyla aukštyn kaip 

baikštus paukštis, jis neturi saito, už kurio galėtų jį sučiupti 
poetas, jo plaukai - liepsna, jis pasprunka kaip tie puikūs 
baltai rausvi flamingai, stumią į neviltį medžiotoją. Todėl 
kūrėjo darbas - alsinanti kova, kurios bijo, kuriai tačiau su 
meile atsiduoda turtingos ir galingos prigimtys, dažnai 
pasmerktos joje sužlugti. Vienas didelis mūsų laikų poetas, 
kalbėdamas apie šį sunkų kūrėjo darbą, pasakė: “Sėdu 
prie darbo su nevilčia, o baigiu jį - su gailesiu.'' Težino tai 
neišmanėliai! Jei menininkas nepuls į kūrybą stačia galva 
kaip Kurcijus į prarają Romos Forume*, kaip kareivis į 
priešo redutą, be jokių svarstymų; jei paskui nedirbs šito 
vulkano gelmėse kaip angliakasys, užverstas griūties; 
žodžiu, jei galvos apie sunkumus, užuot juos nugalėjęs 
vieną po kito, kaip nugali atsinaujinančius kerus įsimylėję 
pasakų karalaičiai, vaduodami užburtas gražuoles, - jo 
kūrinys bus nebaigtas, mirs tarp keturių jo dirbtuvės sienų, 
nebeliks ten vietos kūrybai, ir dailininkas išvys savo talento 
savižudybę. Rosinis, šitas Rafaeliui giminingas genijus, yra 
įstabus pavyzdys - prisiminkime jo varganą jaunystę ir 
paskui turtais pertekusį brandos amžių. Štai priežastis, dėl 
kurios ir didieji poetai, ir didieji karvedžiai vainikuojami tuo 
pačiu atpildu, ta pačia garbe, tais pačiais laurais. 
Venceslavas, svajinga prigimtis, tiek buvo išeikvojęs 
energijos kūrybai, mokymuisi ir darbui, kol jį despotiškai 
prižiūrėjo Lisbeta, kad meilė ir laimė po to davė reakciją. 
Išryškėjo tikrasis jo būdas. Tingumas, nerūpestingumas, 
sarmato glebnumas vėl patogiai įsitaisė jo sielos laukuose, 
iš kur juos buvo išvijusi auklėtojos rykštė. Pirmuosius 
Mėnesius po vedybų dailininkas mytavo žmoną. Hortenzija 
ir Venceslavas, siausdami kaip vaikai, pasinėrė į savo 
teisėtą, laimingą, beprotišką aistrą. Hortenzija pati pirmoji 
stengėsi atitraukti jį nuo kiekvieno darbo, didžiuodamasi, 
kad taip nugalėjo savo konkurentę - Skulptūrą. Beje, 
moters glamonės atbaido Mūzą ir palaužia kietą, atšiaurų 
atkaklumą dirbti. Prabėgo šeši, septyni mėnesiai, ir 
skulptoriaus ranka atprato laikyti kaltą. Kai gyvenimas vėl 
pareikalavo dirbti, kai Visemburgo kunigaikštis, paminklo 

statymo komiteto pirmininkas, panorėjo apžiūrėti statulą, 
Venceslavas ištarė iškilniuosius tinginių žodžius: "Tuoj 
pradėsiu dirbti!" Ir jis ėmė liūliuoti savo brangiąją Hortenziją 
apgaulingais žodžiais, nuostabiomis dailininko svajoklio 
chimeromis. Hortenzija dar labiau pamilo savo poetą, ji 
įsivaizdavo įstabią maršalo Monkornė statulą. Šitas mar- 
murinis Monkornė turėjo būti drąsos idealas, kavaleristo 
simbolis, miuratiškos narsos pavyzdys. Mažato! Sitą statulą 
išvydęs, žiūrovas turėjo suvokti visas imperatoriaus pergales. 
O koks atlikimas! Pieštukas buvo labai paslaugus ir pa- 
klusniai sekė dailininko Žodžius. 

Vietoj statulos atėjo į pasaulį žavingas mažas Ven- 
ceslaviukas. 

Kai tik Venceslavui reikėdavo eiti į Gro Kaju dirbtu- 
vę minkyti molio ir lipdyti modelį, pasirodydavo, kad jis arba 
būtinai turėdavo pažiūrėti, kaip eina darbas Florano ir 
Šanoro dirbtuvėje, kur buvo drožiamos figūros princo 
užsakytam laikrodžiui, arba diena būdavo apniukusi ir 
tamsi; šiandien - reikalai mieste, rytoj - bendri šeimos 
pietūs, okąjau minėti dienas, kada sunegaluodavotalentas 
ar sveikata, pagaliau ir tas, kai norėdavosi pažaisti su 
mylima moterim. Maršalas Visemburgo kunigaikštis pa- 
galiau net supyko ir pagrasė atsiimsiąs užsakymą, jei jam 
nepristatysią modelio. Tik po daugybės priekaištų ir smarkių 
žodžių paminklo komiteto nariai galų gale pamatė gipsą. Iš 
dirbtuvės Steinbokas grįždavo regimai pavargęs, skųs- 
davosi sunkiu lyg mūrininko darbu, fiziniu silpnumu. Pir- 
maisiais santuokos metais jaunavedžiai gyveno pasituri- 
mai. Grafienė Steinbok, beprotiškai įsimylėjusi vyrą, ap- 
svaigusi nuo patenkintos meilės, vainojo karo ministrą; 
net nuėjo pas jį ir pareiškė, kad didieji meno kūriniai 
nesą gaminami kaip patrankos, o valstybė turinti būti kaip 
Liudvikas XIV, Pranciškus I ir Leonas X - prisitaikyti prie 
genijaus. Vargšė Hortenzija, įsivaizduodama, kad laiko 
glėbyje antrą Fidiją, buvo savo Venceslavui motiniškai 
atlaidi, kaip moteris, kurios meilė išvirsta keliaklupsčiavimu 
stabui. 

- Neskubėk, - kalbėjo ji vyrui, - nuo šitos statulos 
priklauso mūsų ateitis. Dirbk pamažu, sukurk šedevrą. 

Ji ateidavo pas vyrą į dirbtuvę. Iš septynių darbo 
valandų įsimylėjęs Steinbokas pragaišdavo su Žmona 
penkias, pasakodavo jai, kokia bus toji statula, užuot ją 
dirbęs. Taigi prireikė pusantrų metų užbaigti šiam kūriniui, 
taip nepaprastai-svarbiam jo gyvenime. 

Kai gipsas buvo atliedintas ir modelis išvydo pasaulį, 
vargšė Hortenzija, mačiusi, kokių nežmoniškų pastangų 
atsiėjo šis kūrinys vyrui, nes nuo fizinio nuovargio, įskau- 
dinančio skulptoriaus kūną ir rankas, pašlijo sveikata, - 
Hortenzija susižavėjo Venceslavo kūriniu. Jos tėvas, nieko 
neišmanąs apie skulptūrą, ir motina, taip pat nieko neiš- 
mananti, šaukte šaukė, kad statula - šedevras; jie atsivedė 
karo ministrą; šisai, jų entuziazmo apgautas, išreiškė pasi- 
tenkinimą tuo vienišu eksponatu, tinkamai apšviestu ir 
vykusiai išstatytu žalio audeklo fone. Deja! 1841 metų 
parodoje statula buvo sukritikuota visų vienu balsu, o 
lūpose tų, kas širdo ant naujojo dievaičio, taip ūmai iškelto 
ant pjedestalo, ši kritika virto patyčiomis ir pasipiktinimo 
šūksniais. Stidmanas pamėgino parodyti draugui jo klaidas, 
bet buvo apkaltintas pavydu. Laikraščių straipsnius 
Hortenzija laikė įniršusių pavyduolių kauksmu. Stidmanas, 
šitas puikus vaikinas, parūpino spaudoje straipsnių, nu- 
kreiptų prieš kritiką, įrodinėjančių, kad skulptorius, per- 
vesdamas gipsinę skulptūrą į marmurą, galjs visiškai pakeisti 
savo kūrinį, o išstatyti parodose apskritai reikėtų tik marmuro 
darbus. "Darbo procese, nuo gipsinio modelio iki mar- 
Murinės statulos, - rašė Klodas Vinjonas, - galima sugadinti 
tobulą kūrinį arba sukurti didelį daiktą iš vidutinio. Gipsas - 
tai rankraštis, marmuras - knyga." 

Popustrečių metų Steinbokas davė pasauliui statulą 
ir vaiką. Vaikas buvo grožio stebuklas, statula - bjauri. 

Pinigais, gautais už princui padarytą laikrodį ir už 
statulą, jaunoji pora išsimokėjo skolas. Steinbokas tada 
jau buvo pratęs lankytis salonuose, teatruose, Italų operoje; 
jis mokėjo patraukliai postringauti apie meną ir aukštuo- 

menės akyse tebeturėjo didelio menininko autoritetą savo 
gražbylyste ir kritiškais pasisakymais. Paryžiuje yra talen- 
tingų žmonių, kurie visą savo gyvenimą prašneka ir pasi- 
tenkina tokia salonine šlove. Steinbokas pasekė tų žavių 
bergždinių pavyzdžiu ir ėmė kasdien vis labiau ir labiau 
nemėgti darbo. Kai ruošdavosi pradėti dirbti, prieš jo akis 
iškildavo visos kūrybinį darbą lydinčios kliūtys, paskui, 
praradus drąsą, suglebdavo valia. Įkvėpimas, tasai inte- 
Iektualinio gaminimo siautulys, vienu sparnų mostelėjimu 
nuskrisdavo šalin, išvydęs šį negaluojantį meilužį. 
Skulptūra, kaip ir dramos menas, yra sunkiausias 
ir kartu lengviausias iš visų menų. Nukopijuokite modelį, ir 
skulptūrinis kūrinys baigtas; bet įkvėpti jam gyvybę, sukurti 
tipą, vaizduojantį tam tikrą vyrą ar tam tikrą moterį - tai jau 
Prometėjaus nuodėmė. Tokie kūrybiniai laimėjimai skulp- 
tūros istorijoje tiek pat reti, kaip reti didieji poetai žmonijos 
istorijoje. Mikelandželas, Mišelis Kolombas, Zanas Gužonas, 
Fidijas, Praksitelis, Polikletas, Piužė, Kanova, Albrechtas 
Diureris - Miltono, Vergilijaus, Dantės, Šekspyro, Taso, 
Homero ir Moljero broliai. Skulptūrinis kūrinys toks didingas, 
kad užtenka vienos statulos įamžinti skulptoriaus vardui, 
kaip Figaro, Lovelaso ir Manonos Lesko personažų užteko 
įamžinti Bomaršė, Ričardsono ir abato Prevo vardams. 
Paviršutiniški žmonės (deja, dailininkų šeimoje jų net per 
daug) sako, kad skulptūra egzistavusi tik tada, kaivaizdavusi 
nuogą kūną, kad ji esanti mirusi kartu su antikine Graikija 
ir kad ji esanti negalima su nūdieniais rūbais. Bet, pirma, 
senovės skulptoriai yra sukūrę įstabių figūrų, kurių kūno 
visiškai nematyti po rūbais, kaip Polihimnija, Julija ir kitos, 
o juk mus tepasiekė mažiau kaip dešimtoji dalis jų kūrinių. 
Antra, tenuvyksta tikrieji meno mėgėjai į Florenciją pažiūrėti 
Mikelandželo Mąstytojo ir į Mainco katedrą - Albrechto 
Diurerio Dievo Motinos; Diurerio išdrožta iš juodmedžio 
moters figūra alsuoja gyvybe iš po trijų eilių rūbų, jos plaukų 
garbanos taip minkštai vilnija ir taip klusniai klostosi, jog 
tokių garbanų dar niekada nebuvo sušukavusi nė viena 
kambarinė; tepasistengia pamatyti juos neišmanėliai, ir jie 

sutiks, kad genijus gali įdvasinti apdarus, ginklus, togas, 
įkvėpti jiems gyvybę, kaip žmogus savo charakteriu i 
gyvenimo įpročiais persunkia savo rūbinį apvalkala. 
Skulptūra nuolat atkartoja tą žygdarbį, kurį tapyboje atliko 
vienas tik Rafaelis! Šitą baisią problemą išspręsti tegali 
nuolatinis, įtemptas darbas, nes išorinės kliūtys turi būti 
visiškai nugalėtos, orankatokiatobula, paslankiir paklusni, 
kad skulptorius įstengtų stoti į grumtynes vienas prieš vieną 
su šia neapčiuopiama dvasios prigimtimi, kuriai jis pašauktas 
suteikti plastinę formą. Jei Paganinis, kuris išliedavo visą 
savo širdį vienu brūkštelėjimu per stygas, būtų praleidęs 
tris dienas be smuikavimo pratimų, būtų praradęs, kaip 
pats sakė, savo instrumentoregistrą; :ituo vardu jis pavadino 
sandermę tarp medžio, smičiaus, stygų ir paties savęs; 
suirus šiai harmonijai, jis iškart būtų virtęs paprastu smui- 
kininku. Ištvermingas darbas yra pagrindinis meno ir 
gyvenimo dėsnis, nes menas - tai kūrybinis tikrovės at- 
vaizdavimas. Todėl didieji menininkai, tikrieji poetai nelaukia 
nei užsakovų, nei pirkėjų, jie kuria šiandien, rytoj, visuomet. 
Iš čia seka tas įgūdis dirbti, tas neatsijimas nuo sunkumų, 
kuris ir padeda jiems palaikyti savanorišką sąjungą su 
Mūza, su kūrybinėmis galiomis. Kanova gyveno savo dirb- 
tuvėj, Volteras - savo kabinete. Homero ir Fidijo turbūt taip 
pat gyventa. 

Venceslavas Steinbokas jau buvo įžengęs į anų 
didžiųjų Žmonių nueitą erškėčių kelią, kuris veda į Garbės 
kalnų viršūnes, kai Lisbeta laikė jį uždariusi mansardoje. 
Laimė, sušvitusi Hortenzijos pavidalu, vėl grąžino poetą į 
vangumą, į tą natūralią visų menininkų būseną, nes jų 
vangumas - jiems užsiėmimas. Jie - pašos, besimėgaują 
seralyje: jie puoselėja dyvinus užmojus, svaigsta, pripuolę 
lūpomis prie minties šaltinių. Didieji menininkai, tokie kaip 
Steinbokas, apnikti svajų, teisingai vadinami svajotojais. 
Jie, kaip opiumo rūkytojai, visi patenka į skurdą; tuo tarpu 
kietomis gyvenimo sąlygomis jie būtų tapę dideliais meni- 
ninkais. Kita vertus, šie pusmenininkiai yra žavingiausi 
žmonės, visi juos mėgsta, kelia į padanges, aukščiau už 

tikruosius menininkus, kaltinamus individualizmu, skyrimusi 
nuo Žmonių ir maištu prieš visuomenės įstatymus. Ir štai 
kodėl. Didieji Menininkai priklauso savo kūrybai. Nesidomį 
aplinka, paskendę vien savo darbe, jie atrodo egoistai 
neišmanėliams, kurie nori, kad jie būtų apsirengę tais 
pačiais drabužiais, kaip kiekvienas dendis, kad atliktų 
visuomeninio gyvenimo vinklybes, vadinamas aukštuome- 
nės pareigomis. Jie norėtų, kad Atlaso liūtas būtų sušu- 
kuotas ir iškvėpintas kaip markizės buloninis šuniukas. Šie 
žmonės, maža teturį lygių sau ir retai tesusitinką su lygiais 
sau, pasmerkiami visiškai vienatvei; jie virsta keistuoliais 
daugumos akyse, o ta dauguma, kaip žinom, yra iš kvailių, 
pavyduolių, nemokšų ir paviršutiniškų žmonių. Ar su- 
prantamas jums dabar moters vaidmuo šalia šitų didingų 
išimčių? Moteris turi būti jiems tuo, kuo buvo Venceslavui 
Lisbeta penkerius metus ir, be to, turi mylėti juos nusižemi- 
nusia, kuklia, visuomet pasiruošusia aukotis, visuomet 
besišypsančia meile. 

Hortenzija, savo motiniškų kančių pamokyta, pri- 
spausta siaubingo vargo, per vėlai pastebėjo, kiek klaidų 
privertė ją nejučiomis padaryti jos beribė meilė vyrui; betjos 
širdis plyšo skausmu - nebūtų ji buvusi savo motinos duktė 
- vien pagalvojus, kad reiks suteikti sielvarto Venceslavui; 
Hortenzija per daug mylėjo savo vyrą ir negalėjo būti 
budelis savo brangiajam poetui, o tuo tarpu matė, kad 
artėja diena, kai skurdas sugniauš ją, jos sūnų ir vyrą. 

- Na, na, mažyte, - tarė Beta, pamačiusi puikiose 
savo jaunosios giminaitės akyse ašaras, - nereikia nusiminti. 
Net už pilną ašarų taurę negausi lėkštės sriubos! Kiek jums 
reikia? 

- Penkių šešių tūkstančių frankų. 

- Aš turiu daugių daugiausia tris tūkstančius, - tarė 
Lisbeta. - O ką dirba šiuo metu Venceslavas? 

- Jam siūloma dabar kartu su Stidmanu pagaminti 
desertinį servizą kunigaikščiui d'Eruviliui; gautų šešis tūks- 
tančius. Ir ponas Šanoras imasi sumokėti keturis tūks- 
tančius frankų ponui Leonui de Lora ir Brido; tai garbės 

- Ką? Jūs gavote pinigus už statulą. už bareljefus 
maršalo Monkornė paminklui ir neužmokėjote šios sko- 
los? 

- Bet juk per pastaruosius trejus metus mes iš- 
leidžiame po dvylika tūkstančių frankų kasmet, - tarė Hor- 
tenzija, - o pajamų turime tik kokius du tūkstančius. Iš 
maršalo Monkornė paminklo atskaičiavus visas išlaidas 
mums liko ne daugiau kaip šešiolika tūkstančių frankų. Iš 
tikrųjų, jei Venceslavas nepradės dirbti, nežinau, kas mūsų 
laukia. O! Su kokia jėga aš minkyčiau molį, jei galėčiau 
išmokti lipdyti statulas! - tarė ji, ištiesdama savo puikias 
rankas. 

Buvo matyti, kad jaunoji moteris pražydo tais žie- 
dais, kuriuos mergina būdama žadėjo. Hortenzijos akys 
žėrėjo; gyslomis tekėjo karštas, geležies turtingas kraujas; 
ji sielojosi, kad turi eikvoti energiją tik vaiko supimui. 

- Ak, brangioji balandėle, protinga mergaitė turi 
tekėti už dailininko tik tada, kai jis jau prasimušęs, onetada, 
kai viskas dar prieš akis. 

Šią akimirką nuaidėjo žingsniai ir balsai; Stidmanas 
ir Venceslavas išlydėjo Šanorą; netrukus į kambarį įėjo 
Venceslavas su Stidmanu. Stidmanas, dailininkas, plačiai 
žinomas žurnalistų, garsių artisčių ir Žymių lorečių pasaulyje, 
buvo jaunas, elegantiškas vyras; jį labai norėjo matyti savo 
salone Valeri, ir Klodas Vinjonas jau pristatė jį poniai Marnef. 
Prieš kelis mėnesius garsiajai poniai Šonc ištekėjus ir 
išvykus į provinciją, Stidmano santykiai su ja nutrūko. Valeri 
ir Lisbeta, iš Klodo Vinjono sužinojusios apie šių santykių 
nutrukimą, nutarė būtinai atsivilioti Venceslavo draugą į 
Vano gatvę. Kadangi Stidmanas iš kuklumo retai tesilankė 
pas Steinbokus, o tą dieną, kai Klodas Vinjonas pristatė įį 
pas Marnetus, jos ten nebuvo, tai Lisbeta pamatė jį dabar 
pirmą kartą. Apžiūrėdama garsųjį dailininką, ji pastebėjo, 
kad jo žvilgsnis krypsta į Hortenziją, ir jai švystelėjo mintis, 
kad Stidmanas galės paguosti grafienę, jei Venceslavas 
sulaužys ištikimybę Žmonai. O Stidmanas iš tikrųjų galvojo, 
kad jei Venceslavas nebūtų jo draugas, Hortenzija, ši 

jauna, puiki grafienė, galėtų būti įstabi meilužė; šis troški- 
mas, tvardomas garbės jausmo, vertė jį laikytis atokiau nuo 
šių namų. Lisbeta pastebėjo šį reikšmingą drovumą - taip 
varžosi vyrai prie moters, kuriai meilintis jie patys sau yra 
uždraudę. 

- Koks dailus jaunuolis, - sušnabždėjo Lisbeta 
Hortenzijai į ausį. 

- Tau atrodo? - atsakė šioji. - O aš ir nepastebėjau... 

- Stidmanai, mielasis, - tyliai tarė Venceslavas savo 
draugui į ausį, - Mudu vienas kito nesivaržome, klausyk, 
Mudu su Žmona turime pakalbėti apie piniginius reikalus su 
šita senmerge. 

Stidmanas nusilenkė damoms ir išėjo. 

- Mes susitarėme, - tarė Venceslavas, išleidęs 
Stidmaną, - bet šis darbas pareikalaus pusės metų, oiš ko 
per tą laiką gyventi? 

- O mano briliantai! - sušuko jaunoji grafienė Stein- 
bok su nuostabiu mylinčios moters jausmų pakilimu. 

Venceslavo akyse pasirodė ašaros. 

- O, aš imsiuosi darbo! - pasakė jis, sėsdamasis 
šalia žmonos ir prisitraukdamas ją ant kelių. - Pradėsiu 
dirbti turinčius paklausą daiktus: vestuvines pintinėles, 
bronzines grupes... 

- Bet, brangieji vaikeliai, - tarė Lisbeta, - juk jūs 
žinote, kad esate mano įpėdiniai, ir aš jums paliksiu, tikėkite 
manimi, gražų turtelį, ypač jei padėsite man ištekėlf Už 

; Jai mums padų. grašiai sutvariyti. šį dafyką, 
aprūpinčiau visus - ir jus, ir Adeliną. O! Kokie mes būsime 
laimingi visi kartu. O kol kas paklausykite mano ilgamečio 
patyrimo. Nesikreipkite į lombardą - tai tikra pražūtis 
skolininkui. Aš tiek kartų mačiau, kaip žūsta daiktai vien dėl 
to, kad, atėjus terminui, vargšai neturi kuo procentų ap- 
mokėti. Galiu parūpinti jums pinigų iš penkių procentų, 
pagal vekselį. 

- O, tada būtume išgelbėti! - tarė Hortenzija. 

- Taigi, meilute, teužeina Venceslavas pas tąasmenį, 
kuris mano prašomas sutiks jam paskolinti pinigų. Pas 

ponią Marnef. Tik reikia jai truputį pasaldžialiežuvauti, nes 
ji pilna tuštybės, kaip ir visi prasimušėliai; ji kuo mieliausiai 
padės jums išsikapstyti iš bėdos. Apsilankyk ir tu josios 
namuose, brangioji Hortenzija. 

Hortenzija pažvelgė į Venceslavątartum pasmerktas 
mirti žmogus, lipąs į ešafotą. 

- Klodas Vinjonas pristatė ten Stidmaną, - atsakė 
Vėnceslavas. - Tai labai maloni šeima. 

Hortenzija nuleido galvą. Ką ji išgyveno, galima 
išreikšti trumpai šiais žodžiais: tai nebuvo trumpas skaus- 
mas, tai buvo liga. 

- Bet, brangioji Hortenzija, laikas juk pažinti gyve- 
nimą! - sušuko Lisbeta, supratusi Hortenzijos iškalbingą 
pozą. - O jei ne, tai sėdėsi kaip tavo motina tuščiame 
kambaryje ir raudosi kaip Kalipsė, išleidusi Odisėją, ir, dar 
tokiais laikais, kai nebėra Telemacho!*.. - pridūrė ji, pakat- 
todama vieną ponios Marnef sąmojingą posakį. - | žmones 
pasaulyje reikia žiūrėti taip, kaip į daiktus, kuriais naudojamės 
- imame juos ar numetame pagal reikalą. Pasinaudokite 
ponia Marnet, brangieji vaikeliai, o paskui pasišalinkite nuo 
jos. Venceslavas dievina tave, Hortenzija. Nejau bijai; kad 
jis neįsimylėtų moters, kuri ketveriais ar penkeriais mėtais 
už tave vyresnė, suvytusi kaip nupjautos žolės kuokštas, 
r... 

- Geriau užstatysiu briliantus, - tarė Hortenzija. - Ak, 
Vencestavai, niekada neik ten!.. Juk ten pragaras! 

: - Hortenzija sako teišybę! - patvirtino Venceslavas, 
bučiuodamas žmoną. 

- Ačiū, drauguži, - atsakė palaimos kupina jaunoji 
moteris. - Matai, Lisbeta, turiu angelą, ne vyrą: kortomis 
nelošia, visur vedasi kartu mane, ojeigu dar pradėtų dirbti... 
ne, iš tikrųjų, aš būčiau per daug laiminga. Kam mums 
rodytis pas mūsų tėvo meilužę, pas moterį, kuri stumia jį į 
pražūtį ir yra kalta dėl to, kad iš sieivarto žūsta mūsų 
didvyriškoji mamytė?.. 

- Vaikeli, tavotėvo bankroto priežasties reikia ieškoti 
kitur; jį pražudė jo dainininkė, o paskui tavo vedybos! - 


226 


atsiliepė pusseserė Beta. - Dieve mano! Ką čia ir kalbėti, 
ponia Marnef jam tik naudinga!.. Na, bet aš turiu tylėti... 

- Ak, tu visus gini. 

Išgirdusi verkiant vaiką, Hortenzija išbėgo į sodą, ir 
Lisbeta pasiliko viena su Venceslavu. 

- Jūsų žmona - angelas, Venceslavai, - pratarė 
Beta, - mylėkite ją, neskaudinkite jai širdies. 

- Taip, myliu jątiek, jog net slepiu, kokia sunki mūsų 
padėtis, - atsakė Venceslavas, - bet jums, Lisbeta, galiu 
viską pasakyti... Na štai, matote, jeiir užstatysime lombarde 
mano žmonos briliantus, vis tiek neišsigelbėsime. 

- Tai ką gi, pasiskolinkite iš ponios Marnef, - pasiūlė 
Lisbeta. - Perkalbėkite Hortenziją, tegul ji leidžia jums nueiti 
pas ją, arba, dievaži, eikite be jos Žinios. 

- Aš ir pats taip galvojau, - atsakė Venceslavas, - o 
atsisakiau tik dėl to, kad nenorėjau Hortenzijos nuliūdinti. 

- Klausykite, Venceslavai, labai myliu jus abu ir 
laikau savo pareiga įspėti apie pavojų. Jei eisite, laikykite 
savo širdį stipriai abiem rankom, nes ta moteris - demonas; 
kas pamato ją, beprotiškai įsimyli; ji tokia nedorovinga, 
tokia gundanti!.. Pakeri kaip meistriškas kūrinys. Pasi- 
skolinkite iš jos pinigų, bet nepalikite jai įkaitu širdies. 
Nerasčiau niekur ramybės, jei sulaužytumėte Hortenzijai 
ištikimybę... Štai ir ji! - sušuko Lisbeta. - Nė žodžio apie tai, 
jūsų reikalą sutvarkysiu. 

- Pabučiuok Lisbetą, angelėli, - tarė Venceslavas 
žmonai, - ji paskolins mums savo santaupas ir padės 
išsikapstyti. 

Ir jis mostelėjo Lisbetai; šioji suprato jo Ženklą. 

"-Tikiuosi, kad dabar pradėsi dirbti, mano brangusis 
cherubinai? - tarė Hortenzija. 

- O! Rytoj pat, - atsakė dailininkas. 

- Šitas "rytoj" mus ir žudo, - šyptelėjo jam Hortenzija. 

- Na pasakyk pati, mano meilute, ar neatsirasdavo 
kiekvieną kartą trukdymų, kliūčių, neatidedamų reikalų? 

- Taip, tiesa, mano meile. 

- Čia tiek minčių!.. -tęsė Steinbokas, sudauždamas 

ranka kaktą. - O! Aš dar nustebinsiu visus savo priešus. 
Sukursiu stalo servizą šešioliktojo amžiaus vokiškojo žanro, 
fantastiškojo žanro pavyzdžiu! Išraitysiu lapus, aplipusius 
vabzdžiais, tarp lapų atvaizduosiu miegančius vaikus, 
išmėtysiu tarp jų dar neregėtų chimerų figūrų - tikrų chime- 
rų, įkūnijančių mūsų svajas!.. Jau matau jas! Visa tai bus ir 
skulptūriška, ir lengva, ir puošnu. Šanoras nepaprastai 
susižavėjo... Man reikėjo padrąsinimo iš šalies, nes pas- 
kutinis straipsnis apie Monkornė paminklą buvo mane labai 
palaužęs. 

Nutaikęs valandėlę, kai pasiliko vienas su Lisbeta, 
Venceslavas sutarė su ja dar rytoj nueiti pas ponią Marnef, 
vis tiek, ar su žmonos leidimu, ar slaptai, be jos žinios. 

Tą patį vakarą sužinojusi apie šią pergalę, Valeri 
pareikalavo iš barono Julo, kad jis pakviestų pietų Stidmaną, 
Klodą Vinjoną ir Steinboką; jijau buvo pradėjusi jį tironizuoti, 
kaip šitokios moterys moka tironizuoti senius, ir jie kupri- 
nėja paskui po miestą, lankstosi tiems, kurie reikalingi jų 
negailestingų meilužių interesams ar tuštiems įgeidžiams. 

Rytojaus dieną Valeri pasirodė visiškai pasiruošusi 
kovai - su tokiu nuostabiu tualetu, kokį moka išgalvoti 
paryžietės, kai jos įsigeidžia pasinaudoti visais savo ge- 
raisiais privalumais. Išstudijavo save iš visų pusių - taip 
pasimiklina pulti ir gintis vyriškis, einąs į dvikovą. Nė vieno 
nelygumo, nė vienos raukšlelės! Valeri buvo baltesnė negu 
visad, gležna, lengvutė. Pagaliau, jos "muselės" nejučio- 
mis traukė visų žvilgsnį. Kai kas mano, kad aštuonioliktojo 
amžiaus 'muselės"' išnyko arba nebeteko prasmės; tai 
klaida. Apsukresnės šiandien negu praėjusiais laikais mo- 
terys gudragalviauja drąsiausiomis priemonėmis, kad tik į 
jas nukryptų binoklis. Viena pirmoji sugalvoja kokį nors 
kaspiną, įsegaį jį briliantą, ir taip visą vakarą laiko pavergusi 
publikos žvilgsnį: kita atgaivina senovišką plaukų tinklelį 
arba įsikiša į plaukus auksinį durklelį, ir vyras nejučiomis 
pagalvoja, koks gi jos kojaraištis; trečia ant riešų užsiriša 
juodo aksomo kaspinėlius, o ketvirta pasirodo mezginių 
debesyse. Kai šios nuostabios išmonės, šie koketavimo ir 

meilės Austerlicai dar tik įeina į madą žemesniuosiuose 
sluoksniuose, laimingosios kūrėjos tuo tarpu ieško jau kitų 
įmantrybių. Šį vakarą Valeri, norėdama pasiekti savo tikslą, 
užsilipdė tris 'museles''. Galvą išplovė ypatingu skiediniu, 
suteikusiu kelioms dienoms jos šviesiems plaukams pelenų 
atspalvį. Ponia Steinbok buvo auksaplaukė blondinė, o 
Valeri niekuo nenorėjo būti panaši į ją. Naujas plaukų 
atspalvis suteikė Valeri kažkokią keistą pikantišką išvaizdą, 
taip pavergusią jos garbintojus, kad Montesas net pasakė 
jai: "Kas jus šį vakarą pakerėjo?.." Paskui užsirišo aplink 
kaklą gana plačią juodo aksomo juostelę, kuri dar labiau 
pabrėžė jos krūtinės baltumą. Trečiąją “'muselę" galima 
buvo palyginti su mūsų bobučių žudančia musele. Lie- 
menėlės iškirptė - ten, kur baigiasi korseto fišbinas, toje 
nepaprastai mieloje duobutėje, ji įsisegė nuostabų rožės 
pumpurą. Kiekvienas vyriškis, turįs mažiau kaip trisdešimt 
metų, pažvelgęs į jį turėjo nuleisti akis. 

- Aš graži kaip saldainis! - tarė ji, kartodama prieš 
veidrodį įvairias pozas, visai kaip šokėja savo pa. 

Lisbeta pati nuėjo į turgų: pietūs turėjo būti tokie 
prašmatnūs, kokius ruošdavo kadaise Matiurina savo 
vyskupui, kai jis vaišindavo kaimyninės diecezijos prelatą. 

Stidmanas, Klodas Vinjonas ir grafas Steinbokas 
suėjo beveik vienu laiku, apie šeštą valandą. Paprasta, arba 
- jei norite - nuoširdi moteris, būtų atskubėjusi pasitikti 
žmogaus, kurį taip karštai geidė matyti pas save; tačiau 
Valeri, pasiruošusi jau nuo penktos valandos, delsė, laikė 
savo tris svečius vienus salone, įsitikinusi, kad jie per tą 
laiką kalbėsis ar bent slaptai galvos apie ją. Salono 
sutvarkymuivadovavo ji pati, labai akivaizdžiai išdėstydama 
tuos dailius niekučius, kuriuos gamina Paryžius ir kurių 
nesugebės pagaminti joks kitas miestas - tai yra niekučiai, 
byloją, kokia moteris čia gyvena, ir iš anksto, sakytume, 
apie ją įspėją: dovanėlės - suvenyrai, išlieti emaliu ir 
apsagstyti perlais, vazos, pilnos žavingų žiedų, nuostabūs 
Sevro ar Saksonijos porceliano dirbiniai, nepaprastai 
skoningai Floranoar Šanoro parinkti, dar figūrėlės iralbumai, 

žodžiu -visi tie brangūs žaisleliai, kurie kaštuoja pasiutusius 
pinigus ir kuriuos užsako Paryžiaus meistrams Žmonės, 
išgyveną pirmajį aistros siautulį ar griebiąsi paskutinės 
priemonės susitaikyti. Be to, Valeri buvo apsvaigusi savo 
sėkme. Ji pažadėjo Kreveliui būti jo žmona, kai Marnefas 
mirs; ir įsimylėjęs Krevelis pasirašė aktą, kuriuo pervedė 
Valeri Forten vardu dešimties tūkstančių frankų metinę 
rentą - tiek jis buvo pelnęs per trejus metus iš geležinkelio 
akcijų, visa tai, ką jam buvo davęs trijų šimtų tūkstančių 
frankų kapitalas, kurį buvo kadaise pasiūlęs baronienei 
Julo. Taigi Valeri buvo dabar apsirūpinusi trisdešimt dviejų 
tūkstančių frankų metine renta. Krevelis leptelėjo ir dar 
vieną pažadą, kur kas svaresnį, negu šios padovanotosios 
pajamos. Tą dieną tarp antros ir ketvirtos valandos Dofeno 
gatvėje jo kunigaikštienė (taip jis titulavo ponią de Marnef, 
norėdamas susidaryti sau visutėlę iliuziją) tiesiog prašoko 
pati save, ir Krevelis pašėlusiame aistros siautulyje, kad 
paskatintų jos prižadėtą ištikimybę, suteikė jai vilties tapti 
savininke gražaus nedidelio rūmo, kurį buvo pasistatęs 
savo šeimai Barbė gatvėje vienas neprotingas rangovas ir 
kuris turėjo būti parduodamas iš varžytynių. Valeri jau matė 
save šitame žaviame pastate su kiemu priešais ir sodu iš 
kitos pusės, su nuosava karieta! 

- Ar galima būtų įsigyti visa tai per tokį trumpą laiką 
ir tokiu lengvu būdu, padoriai gyvenant? - kreipėsi ji į 
Lisbetą, baigdama rengtis. | 

Lisbeta pietavo tą dieną pas Valeri, kad galėtų 
pašnabždėti Steinbokui į ausį apie savo draugę tai, ko pats 
apie save niekas nepasakys. Ponia Marnef su spindinčiu iš 
laimės veidu įžengė į svetainę grakščiai, kukliai, paskui ją 
ėjo Beta, jos suknia buvo juodų ir geltonų spalvų ir sudarė, 
pasak dailininkų, palankų kontrastą poniai Marnet. 

- Laba diena, Klodai, - ištiesė ji ranką kadaise 
garsiam kritikui. 

Klodas Vinjonas, kaip ir daugelis kitų, tapo dabar 
politiku - šis naujas žodis imtas vartoti apibūdinant gar- 
bėtrošką ant pirmojo karjeros laiptelio. 1840 metų politikas 

- tai tam tikra prasme aštuonioliktojo amžiaus abatas. Nė 
vienas salonas negalėjo būti laikomas tikru salonu be savo 
politiko. 

- Brangute, štai mano giminaitis, grafas Steinbokas, 
- pristatė Lisbeta Venceslavą, kurio Valeri dėjosi nepaste- 
bėjusi. 

- Ašiš karto pažinau jus, pone grafe, - atsakė Valeri, 
meiliai palenkdama dailininkui galvutę. - Dažnai matydavau 
jus Duajenė gatvėje ir turėjau laimės dalyvauti jūsų vestu- 
vėse. - Brangute, - kreipėsi ji į Lisbetą, - iš tikrųjų, sunku 
užmirštitavo buvusį sūnelį, nors irvieną sykį jįtepamačius... 
Ponas Stidmanas buvo labai malonus, - čiauškėjo ji, svei- 
kindamasi su skulptoriumi, - kad priėmė mano kvietimą, 
nors gavo jį paskutinę minutę. Betbūtinybė nežino įstatymo! 
Žinojau, kad jūs šių ponų draugas. O kokie nejaukūs ir 
nuobodūs esti pietūs, kai svečiai nepažįsta vienas kito, ir 
todėl, turėdama omenyje šituos būtent ponus, ryžausi jus 
mobilizuoti; bet kitą kartą ateisite tik dėl manęs, ar ne?.. 
Pasakykite taip... 

Ji valandėlę pavaikščiojo su Stidmanu po svetainę 
ir atrodė susidomėjusi vien tik juo. Tarnas pranešė atvykus 
po kits kito Krevelį, baroną Julo ir deputatą, pavarde 
Bovizažą. Šižmogysta, Krevelio antrininkas, tik provincialas, 
vienas tų asmenų, kurie ateina į pasaulį tam, kad būtų iš ko 
susidaryti miniai, balsavo po valstybės patarėjo Žiro ir 
Viktoreno Julo vėliava. Šie du politiniai veikėjai stengėsi 
suformuoti konservatorių gretose progreso šalininkų bran- 
duolį. Ziro kartais pasirodydavo vakare pas ponią Marnef, 
ir ji vis guodėsi viltimi, kad prisivilios ir Viktoreną Julo; bet 
griežtos dorovės advokatas iki šiol rasdavo įvairiausių 
dingsčių atsispirti tėvo ir uošvio kvietimams. Pasirodyti pas 
moterį, dėl kurios liejo ašaras jos motina, jam atrodė 
nuodėmė. | Viktoreną Julo puritoniškieji politikos veikėjai 
Žiūrėjotaip, kaip davatkos į dievobaimingą moterį. Bovizažas, 
buvęs Arsi miestelio kojinių mezgėjas, įsigeidė suparyžėti. 

Šis žmogus, vienas iš Parlamento pastumdėlių, 
auklėjosi pas nuostabiąją, žavingąją ponią Marnetf, ten jį 

pavergė Krevelis, be to, pati Valeri patarė jam pasirinkti jį 
pavyzdžiu ir mokytoju: jis kreipdavosi į jį patarimų, 
siūdindavosi drabužius pas jo siuvėją, pamėgdžiodavo jį ir 
stengdavosi įsiręžti taip, kaip anas; žodžiu, Krevelis buvo 
jam didis žmogus. Apsupta šitų orių asmenybių ir trijų 
menininkų, ir dar šalia Lisbetos, Valeri pasirodė Venceslavui 
kažkokia ypatinga moteris, juo labiau, kad Klodas Vinjonas 
išgyrė jam ponią Mamef įsimylėjusio vyriškio žodžiais. 

- Tai ponia de Mentenon su Ninonos sijonu!* - 
kalbėjo buvęs kritikas. - Jai patikti galima per vieną vakarą, 
jei būsite sąmojingas, bet laimėti jos meilę - tai jau tikra 
pergalė, galinti patenkinti kiekvieno vyriškio išdidumą ir 
užpildyti visą jo gyvenimą. 

Dėdamasišaltair abejinga savo buvusiam kaimynui, 
Valeri suerzino jo tuštybę, tiesa, nė pati to neįtardama, nes 
nepažinojo lenkiško charakterio. Slavo būdas turi tam tikro 
vaikiškumo, tokios yra visos pirmykštės tautos, veikiau 
įsibrovusios į civilizuotųjų tautų tarpą, o ne ištikrųjų tapusios 
civilizuotos. Šita rasė išsiliejo kaip tvanas po žemės rutulį ir 
padengė begalinius jo paviršiaus plotus. Jos gyvenimas - 
platūs tyrai, kur tiek erdvės, jog visiems užtenka vietos, čia 
Žmonės nesigrumdo į kit . kitą, kaip Europoje, o civilizacija 
neįmanomabetolydinio protų ir interesų trynimosi. Ukraina, 
Rusija, Dunojaus lygumos, žodžiu, slavų tautos -tai grandis, 
jungianti Europą ir Aziją, civilizaciją ir barbarystę. Todėl 
lenkai, talentingiausia slavų giminių šaka, kaip visos dar 
nesubrendusios tautos, pasižymi būdo vaikiškumu ir ne- 
pastovumu. Jie turi ir drąsos, ir proto, ir jėgos; bet dėl budo 
nepastovumo ta drąsa, ta jėga ir tas protas yra be metodo 
ir be prasmės, nes lenkas - kaip tas vėjas, kur siautėja po 
jų plačias lygumas, pelkių išmargintas; jis ūmus it pūga, 
griaunanti ir nunešanti trobas, bet panašiai kaip baisiausias 
viesulas, dingsta pirmoje pasitaikiusioje kūdroje, išsileidęs 
vandenyje. Žmogus visuomet šį tą gauna iš tos aplinkos. 
kurioje gyvena. Nuolat kovodami su turkais, lenkai užsikrė- 
tėjų rytietiškos prabangos pomėgiu; jie dažnai aukoja net 
būtiniausius daiktus, kad tikturėtų kuo sublizgėti, jie puošiasi 


232 


kaip moterys, nors klimato sąlygos sukūrė jiems tvirtą kaip 
arabų organizmą. Užtat lenkas, iškilnus savo skausmu, 
nualsino savo engėjų ranką, duodamasis kankinti, ir taip 
devynioliktame amžiuje pakartojo pirmųjų krikščionių per- 
sekiojimo reginį. Atmieškite lenko charakterį, tokį nuoširdų 
ir atvirą, dešimčia procentų angliškojo pasalumo - ir kilnus 
baltasis erelis viešpatautų šiandien visur, kur tik sklando 
dvigalvis erelis. Jei Lenkija būtų turėjusi truputį makiaveliz- 
mo, ji nebūtų gelbėjusi Austrijos, kuri vėliau dalyvavo jos 
padalijime, nebūtų skolinusis iš lupikautojos Prūsijos, kuri 
ją nualino, nebūtų nugrimzdusi į vidaus kivirčus pirmojo 
padalijimo metu. Į Lenkijos krikštynas tikriausiai buvo atėjusi 
piktoji fėja, kurią užmiršo pakviesti gerosios fėjos, ap- 
dovanojusios šią žaviątautą pačiomis šauniausiomis ypaty- 
bėmis, ir pasakė: 'Turėk sau dovanas, kuriomis apdovanojo 
tave mano seserys, bet tu niekuomet nežinosi, ko nori!" Jei 
didvyriškoje dvikovoje su Rusija būtų nugalėjusi Lenkija, tai 
lenkai dar ir šiandien tebesipeštų kaip kadaise savo sei- 
muose, ginčydami vienas kitam teisę į karaliaus sostą. 
Kada ši tauta, susidedanti vien iš drąsių sangvinikų, turės 
ganėtinai sveiko proto susiieškoti savo pačios gelmėse 
savąjį Liudviką XI* ir pripažinti jo tironiją bei dinastiją, - ji bus 
išgelbėta tą pačią dieną. Kokia buvo Lenkija politikoje, 
tokie yra daugumas lenkų privačiame gyvenime, ypač, kai 
juos ištinka negandos. Taigi Venceslavas Steinbokas, trejus 
metus garbinęs žmoną ir žinojęs, kad ji dievina jį, pasijuto 
taip įgeltas ponios Marnet abejingumo, jog jam pasidarė 
garbės reikalas patraukti į save jos dėmesį. Palyginęs Valeri 
su žmona, jis pranašesne pripažino pirmąją. Hortenzija 
buvo graži lėlė, kaip sakė Valeri Lisbetai; o ponios Marnef 
išorėje reiškėsi gudrumas saldžios nuodėmės pavidalu. 
Toks pasiaukojimas kaip Hortenzijos - tai jausmas, kurį 
vyras priima kaip kokį jam priklausomą dalyką; nuovoka, 
kad beribė moters meilė - neįkainojama vertybė, gana 
greitai išdyla - taip skolininkas po kurio laiko pradeda 
manyti, kad pasiskolintieji pinigai yra jo. Tauri ištikimybė 
tampa tam tikra prasme kasdienine sielos duona, o neiš- 

tikimybė masina kaip skanėstas. Išdidi moteris, 0 ypač 
pavojinga moteris, sudirgina smalsumą, kaip prieskoniai 
pagardinavaląj. Beto, nepaisymas, kurį taip puikiai suvaidino 
Valeri, buvo naujiena Venceslavui, per trejus metus įpra- 
tusiam į lengvai prieinamą santuokos meilę. Hortenzija - 
Žmona, Valeri - meilužė. 

Daugelis vyrų nori turėti šias dvi to paties veikalo 
laidas, nors, tiesą sakant, nesugebėjimas žmoną pasidaryti 
meiluže - akivaizdus savo menkumo įrodymas. Ieškojimas 
įvairumo meilės srityje - bejėgiškumo ženklas. Pastovumas - 
čia bus visuomet genialumas, galingos vidinės jėgos požy- 
mis, tos jėgos, kuri yra poeto esmė! Reikia mokėti atrasti 
savo žŽmonoje visas moteris, kaip mokėjo septynioliktojo 
amžiaus eiliakaliai paversti savo Manonas lridėmis ir Chlojė- 
mis! 

- Na, - paklausė Lisbeta giminaitį, pastebėjusi, kad 
jis galutinai pakerėtas, - kaip jums patinka Valeri? 

- Per daug žavi! - atsakė Venceslavas. 

- Nenorėjote tada manęs klausyti, - pridūrė pus- 
seserė Beta. - Ak, brangusis Venceslavai, likęs su manimi, 
būtumėte tapęs šios sirenos meilužiu, o paskui vedęs ją, kai 
tik būtų miręs jos vyras, ir gavęs keturias dešimties tūkstančių 
frankų rentą, kurią ji turi! 

- Iš tikrųjų ?.. 

- Žinoma, - atsakė Lisbeta. - Na, žiūrėkite, saugo- 
kitės. Įspėjau jus apie pavojų, nenusvilkite sparnų! Duokite 
ranką, pietūs ant stalo. - 

Kurie žodžiai labiau kaip šie galėjo išmušti iš vėžių 
Venceslavą? Taip jau yra - parodykite lenkui bedugnę, jis 
nieko nelaukdamas šoks į ją. Šiai tautai būdinga kavaleristo 
dvasia - jie manosi galį įveikti visas kliūtis ir išeiti nugalė- 
tojais. 

Prie šitų akstinų, kuriais Lisbeta baksnojo savo 
giminaičio garbėtrošką, prisidėjo dar valgomojo ištaiga, 
kur žėrėjo puikūs sidabro indai ir prieš Steinboko akis 
išsiskleidė visa subtili, rinktinė paryžietiška prabanga. 

“Geriau būčiau padaręs, vedęs šitą Selimeną*", - 
pagalvojo jis. 

Per pietus Julo, patenkintas, kad mato prie stalo 
žentą, o darlabiau, kad susitaikė su Valeri ir turi vilties matyti 
ją ištikimą, pažadėjęs Marnetą paskirti Kokė įpėdiniu, visus 
tiesiog sužavėjo. | barono meilumą Stidmanas atsakinėjo 
paryžietiško sąmojo fejerverkais ir linksma menininko nuo- 
taika. Steinbokas, nenorėdamas pasirodyti menkesnis už 
savo draugą, pažėrė visą savo aštrų protą, šaudėsi taikliais 
žodeliais, padarė įspūdį ir liko patenkintas savimi; ponia 
Marnef jam kelis kartus nusišypsojo, parodydama, kad 
pritaria jam. Puikūs valgiai ir stiprus vynas galutinai panėrė 
Venceslavą į tai, ką reikia pavadinti pomėgių liūnu. 
Įsiaudrinęs nuo išgerto vyno, jis patogiai įsitaisė po pietų 
kušetėje, pagautas fizinės ir dvasinės palaimos antplūdžio, 
o kai šalia jo atsisėdo ponia Marnef - tokia lengvutė, kvapi 
ir graži, kad būtų sugundžiusiangelą- jis pasijuto devintame 
danguje. Ji pasilenkė prie Venceslavo, beveik palietė jo 
ausį ir sušnabždėjo: | 

- Šį vakarą apie piniginius reikalus mums pakalbėti 
nepavyks, nebent teiktumėtės pasilikti paskutinis. Pasilikę 
trise -Lisbeta, jūs ir aš -sutvarkysime visą dalyką, kaip jums 
bus geriau. 

- O! Jūs angelas, ponia, - taip pat tyliai į ausį 
sušnabždėjo jai Venceslavas. - Padariau nedovanotiną 
kvailystę, nepaklausęs Lisbetos... 

- O kąji jum sakė? | 

- Tvirtino dar Duajenė gatvėje, kad mylite ma- 
nel.. 

PoniaMarnef pažvelgė į Venceslavą, tarytum sumišo 
ir staiga pakilo. Dar niekada jauna ir graži moteris, 
sukėlusi vyrui viltį tučtuojau pasiekti pergalę, neliko ne- 
nubausta. Šis sumišimas, kuriuo dorovinga moteris už- 
gniaužia širdies gilumoje nuslėptą aistrą, buvo tūkstantį 
kartų iškalbingesnis už aistringiausią prisipažinimą. 

Venceslavo geismas taip aštriai padirgo, kad jis 
ėmė dvigubai labiau suktis apie ją. Moteris, į kurią visi Žiūri, 
moteris, kurios visi geidžia! Štai kuo remiasi baisi artisčių 
galia. Žinodama, kad į ją atkreipti visi žvilgsniai, ponia 

Marnef elgėsi kaip publikos mėgstama artistė. Buvo žavi ir 
iškovojo visišką pergalę. 

- Dabar nebesistebiu savo uošvio beprotybėmis, - 
tarė Venceslavas Lisbetai. 

- Jei šitaip kalbėsite, Venceslavai, - atsakė pusseserė 
Beta, - visą gyvenimą gailėsiuosi, kad pagelbėjau jums 
pasiskolinti tuos dešimt tūkstančių frankų. Nejau ir jūs, kaip 
jie visi, - pridūrė ji, mostelėjusi į Valeri svečius, - beprotiškai 
įsimylėsite šitą padarą? Atsiminkite, kad būsite savo uošvio 
varžovas. Pagaliau pagalvokite, kaip sužeisite Hortenzijos 
širdį. 

- Tiesa, - tarė Venceslavas, - Hortenzija - angelas, 
aš būčiau pabaisa! 

- Užtenka vieno šeimoje, - tarė Lisbeta. 

- Menininkui iš viso nereikėtų vesti! - sušuko Stein- 
bokas. 

- O ką aš jums sakiau Duajenė gatvėje? Jūsų 
skulptūrinės grupės, jūsų statulos, jūsų šedevrai - štai jūsų 
vaikai. 

- Apie ką čia kalbate? - paklausė Valeri, priėjusi prie 
Lisbetos. - Ruošk arbatą, pussesere. 

Steinbokas grynaiiš lenkiško pagyrūniškumo norėjo 
pasididžiuoti, kad yra nugalėjęs šią salono fėją. Sviedęs į 
Stidmaną, Klodą Vinjoną ir Krevelį įžūlų žvilgsnį, paėmė 
Valeri už rankos ir pasisodino šalia savęs ant kušetės. 

- Dedatės per daug dideliu ponu, grafe Steinbokai! 
- tarė ji, silpnai tesipriešindama. 

Ir ji nusijuokė, atsisėsdama šalia jo, nepraleidusi 
progos atkreipti jo dėmesį į rožės pumpurėlį, puošiantį 
liemenėlės iškirptę. 

- Deja! Jei būčiau didelis ponas, -tarė Venceslavas, 
- nebūčiau atėjęs čia skolintis pinigų. 

- Vargšas berniukas! Prisimenu, kaip ištisomis nak- 
timis dirbdavote Duajenė gatvėje... Pasielgėte kiek pus- 
galviškai. Puolėte į vedybas, kaip išbadėjęs žmogus prie 
duonos. Nepažįstate Paryžiaus! Matote, kur atsidūrėte! Bet 
jus nenorėjote matyti, nei kaip jums aukojasi Beta, nei kaip 
jus myli paryžietė, kuri puikiai pažįsta Paryžių. 

- Nebekalbėkite! - sušuko Steinbokas. - Aš nelai- 
mingas žioplys! 

- Gausite tuos dešimt tūkstančių frankų, brangusis 
Venceslavai, bet su viena sąlyga, - tarė ji, žaisdama savo 
nuostabiomis garbanomis. 

- Kokia?.. 

- Na štai, aš nenoriu procentų... 

- Ponia!.. 

- O, neužsigaukite; vietoj procentų padarysite man 
bronzinę grupę. Pradėjote Samsono istoriją, baikite ją... 
Išlipdykite Dalilą, kerpančią žydų Herkuliui plaukus!.. Tapsite 
dideliu menininku, jei paklausysite manęs, ir, tikiuosi, su- 
prasite šią temą. Šios temos prasmė - atvaizduoti moters 
galybę. Samsonas čia niekas. Jis tik buvusios jėgos lavonas. 
Tuotarpu Dalila -visa griaunantiaistra. Kiek šitas variantas... 
Rodos, taip jūs vadinate?.. - gudriai pridūrė ji, pamačiusi, 
kad prie jų eina Klodas Vinjonas ir Stidmanas, išgirdę 
kalbant apie skulptūrą, - kiek šitas "Herkulio prie Omfalos 
kojų" temos variantas gražesnis už patį graikų mitą! Kaip 
manote - Graikija pasekė Judėja? Ar Judėja pasiskolino 
šitą simbolį iš Graikijos? 

- O, ponia, iškėlėte labai rimtą klausimą! Klausimą, 
kuriais laikotarpiais buvo surašytos įvairios Biblijos knygos. 
Didysis ir nemirtingasis Spinoza*, taip kvailai priskirtas prie 
ateistų, nors matematiškai įrodęs Dievo buvimą, teigė, kad 
Genezė ir, taip sakant, politinė Biblijos dalis yra sukurta 
Mozės laikais, ir parodė, filologinėmis priemonėmis, kad 
tekste yra vėlesnių intarpų. Už tai jis gavo tris peilio dūrius, 
įeidamas į sinagogą. 

- O aš ir nežinojau, kad esu tokia mokyta, - tarė 
Valeri, nepatenkinta, kad nutrūko jos intymus pokalbis su 
Steinboku. 

- Moterims viską žinoti padeda instinktas, - atšovė 
Klodas Vinjonas. 

- Na kaip, prižadate? - tarė ji Steinbokui, nedrąsiai 
paimdama jo ranką, kaip jauna įsimylėjusi mergaitė. 

-Koksjjūs laimingas, brangusis! -sušuko Stidmanas. 


- Ponia Marnef jus kažko prašo?.. 

- Ko, būtent? - paklausė Klodas Vinjonas. 

- Mažytės bronzinės grupės, - atsakė Steinbokas, 
- Dalila kerpa plaukus Samsonui. 

- Sunkus uždavinys, - atsiduso Klodas Vinjonas, - 
juk ten turi būti ir lova... 

- Priešingai, nepaprastai lengvas, - atšovė Valeri 
šypsodamasi. 

- O! Padarykite mums tą skulptūrą!.. - tarė Stidma- 
nas. 

- Ponia pati - koks modelis skulptūrai! - atsiliepė 
Klodas Vinjonas, mesdamas vylingą žvilgsnį į Valeri. 

- Na, paklausykite, - tęsė ji. - Štai kaip įsivaizduoju 
šią kompoziciją. Samsonas pabudo be plaukų, kaip 
daugelis dabitų, nešiojančių netikrus plaukus. Didvyris sėdi 
ant lovos krašto, taigi jums užtenka atvaizduoti tik jos 
apačią, uždengtą paklodėmis ir draperijomis. Jis sėdi ant 
lovos kaip Marijus ant Kartaginos griuvėsių, susikryžiavęs 
ant krūtinės rankas, plika galva, arba kaip Napoleonas 
šventosios Elenos saloje, ar ne? Dalila klūpo ant kelių, 
maždaug kaip Kanovos Magdalena. Kai tokia mergina 
pražudo vyrą, ji pradedajiį dievinti. Aš galvoju taip: Samsono, 
baisaus galiūno, žydė bijojo, bet Samsoną, virtusį mažučiu 
berniuku, ji pamilo. Taigi Dalila gailisi dėl savo pikto darbo, 
ji norėtų sugrąžinti savo meilužiui plaukus, nedrįsta į jį 
pažvelgti, bet vis dėlto žiūri į jį su šypsena, nes supranta, 
kad Samsonas jau atleido jai, todėl, kad jis silpnas. Taigi 
šita grupė, ir dar nuožmiosios Juditos grupė, atskleistų visą 
moters esmę. Dorybė nuima galvą, nuodėmė nukerpa tik 
plaukus. Saugokite savo kuodus, ponai! 

Ir ji nuėjo, o sumišę dailininkai kartu su kritiku ėmė 
vienu balsu ją garbstyti. 

- Ar galima būti dar žavingesnei! - sušuko Stidma- 
nas. 

-O, man dar neteko matyti tokios protingos irtokios 
viliuūgės moters, - tarė Klodas Vinjonas. - Protas ir grožis 
kartu - toks retas dalykas! 

- Jei tokį sprendimą pareiškia žmogus, turėjęs 

garbės artimai pažinoti Kamilę Mopen, - atsakė Stidmanas, 
ką gi turime galvoti mes? 

- Jei iš Dalilos padarysite Valeri portretą, brangusis 
grafe, -tarė Krevelis, valandėlę metęs lošti ir viską nuklausęs, 
- tai už vieną šios grupės egzempliorių užmokėsiu jums 
tūkstantį ekiu. Taip, po velnių! Tūkstantį ekiu, trauk mane 
putmenys. 

- "Trauk mane putmenys '? Kątaireiškia? - paklausė 
Bovizažas Klodą Vinjoną. 

- Reikia, kad ponia teiktųsi pozuoti... - tarė Stein- 
bokas, rodydamas Kreveliui į Valeri. - Paprašykite ją. 

Šią akimirką Valeri pati atnešė Steinbokui puodelį 
arbatos. Tai jau buvo daugiau negu domesys, tai buvo 
malonė. Maniera, kuria moteris atlieka šias apeigas - turtin- 
giausia kalba; ir moterys pačios tai žino; štai kodėl taip 
įdomu stebėti jų judesius, mostus, žvilgsnius, intonaciją, 
tarseną, kai jos atlieka šį mandagumo veiksmą, iš pažiūros 
tokį paprastą. Nuo šaltai ištarto trumpo klausimo: 'Gersite 
arbatos? Galarbatos? Puodelįarbatos?"' ir paliepimo nimtai, 
laikančiai umą, iki plačiausios poemos apie odaliską, kuri 
eina nuo arbatos stalelio su puodeliu rankoje prie savo 
širdies pašos ir įteikia jį nuolankiai, lipšniu balsu ir goslių 
pažadų kupinu žvilgsniu - fiziologas gali stebėti visus 
moterų jausmų pasireiškimus, pradedant pasibjaurėjimu, 
abejingumu, baigiant Fedros prisipažinimu Ipotitui*. Moteris 
gali čia pagal norą pasirodyti išdidi, net įžeidi, arba nuolanki 
kaip Rytų vergė. Bet Valeri buvo daugiau negu paprasta 
moteris, tai buvo žaltys, pasivertęs moterim, ji užbaigė savo 
velnišką vilionę, kai priėjo prie Steinboko su arbatos puodeliu 
rankoje. 

- Išgersiu tiek puodelių arbatos, kiek jūs teiksitės 
man jų atnešti, - sušnabždėjo menininkas Valeri į ausį, 
pakilęs nuo kušetės ir pirštais prisilytėjęs jos pirštų, - kad tik 
matyčiau juos man šitaip įteikiant!.. 

- Ką čia sakėte apie pozavimą? - paklausė ji, 
neparodydama, kaip giliai paveikė jai širdį šis pašėlusiai 
lauktas prisipažinimas. 

- Tėtušis Krevelis perka iš manęs vieną jūsų grupę 
už tūkstantį ekiu. 

- Už tūkstantį ekiu! Jis? Grupę? 

- Taip, jei jūs sutiksite pozuoti Dalilai, - pasakė 
Steinbokas. 

- Tikiuosi, kad jo ten nebus, - pareiškė ji, - kitaip jam 
neužtektų viso jo turto šitai grupei įsigyti - juk Dalila turi būti 
šiek tiek dekoltuota... 

Kaip mėgo įsiręžti “savo poza'' Krevelis, taip ir 
kiekviena moteris turi savo pergalingą laikyseną, gerai 
išstudijuotą pozą - tada jomis neįmanoma nesižavėti. Salo- 
nuose sutinkame moterų, kurios tik ir Žiūri į savo liemenėlių 
nėrinius arba taisosi suknelių petukus, kitos stebi palubes, 
kad turėtų progos pažaibuoti blizgančiomis akių lėliukė- 
mis. Ponia Marnef pasiekdavo pergales ne veidu, ne kaip 
visos. Ji staiga pasisuko ir nuėjo prie arbatos stalelio, kur 
stovėjo Lisbeta. Šis šokėjos judesys, nuo kurio subangavo 
jos sijonas, užkerėjo dabar Steinboką, kaip kitados pavergė 
Julo. 

- Už tave atkeršyta suvis, - sušnibždėjo Valeri 
Lisbetai, - Hortenzija verks kruvinomis ašaromis ir keiks 
dieną, kurią atėmė iš tavęs Venceslavą. 

- Kol aš ne maršalo Žmona, reikalas dar nebaigtas, 
- atsakė lotaringietė, - bet ir jie pradeda jau visi tų jungtuvių 
pageidauti... Šį rytą buvau pas Viktoreną. Užmiršau tau 
papasakoti. Jaunieji Jutoišpirko barono vekselius iš Vovinė, 
O rytai pasirašys skolinamąjį raštą septyniasdešimt dviem 
tukstančiams frankų iš penkių procentų trejų metų termi- 
nui, hipotekuodami savo namus. Štai jaunieji Juto vargs 
dabar trejus metus, jiems bus nebeįmanoma užtraukti kitą 
paskolą, įkeičiant šią nuosavybę. Viktorenas baisiai nu- 
siminęs, jis kiaurai perprato savo tėvą. Pagaliau galima 
laukti, kad ir Krevelis nebenorės daugiau savo vaikų žinoti, 
įpykęs dėl šio kilniaširdiško pasielgimo. 

- Tai reiškia, kad baronas liks be jokių išteklių? - 
sušnabždėjo Lisbetai Valeri, tuo pačiu metu šypsodamasi 
baronui. 

- Manau, bejokių; bet rugsėjo mėnesjjis vėl pradės 
gauti algą. 

- Jis turi dar savo draudimo polisą, atnaujino jį! Na, 
laikas jau jam Mamefą paskirti kanceliarijos viršininku; 
pakamantinėsiu jį šį vakarą. 

- Brangusis pusbroli, - tarė Lisbeta, priėjusi prie 
Venceslavo, - išeikite, meldžiamasis. Jūs tiesiog juokingas. 
sukompromituosite Valeri, šitaip į ją žiūrėdamas; ojos vyras 
pašėlusiai pavydus. Nesekite savo uošvio pavyzdžiu, eikite 
namo, esu tikra, kad Hortenzija laukia jūsų. 

- Ponia Marnet prašė mane likti paskutinį, tada 
turėsime trise sutvarkyti tą reikaliuką, - atsakė Vencesia- 
vas. 

- Ne, - tęsė Lisbeta, - aš pati įduosiu jums tuos 
dešimt tūkstančių frankų; juk jos vyras nuo jūsų akių 
nenuleidžia, būtų neatsargu pasilikti. Rytoj devintą valandą 
atneškitevekselį; tuo laiku tas apuokas Marmnefas tarnyboje, 
ir Valeri niekas netrukdo... Jūs, rodos, prašėte ją pozuoti 
kažkokiai grupei?.. Užeikite pirma pas mane... Ak, visada 
sakiau, kad iš jūsų bus palaidūnas, - pridūrė Lisbeta, 
sugavusi žvilgsnį, kuriuo Steinbokas atsisveikino su Valeri. 
- Valeri, tiesa, labai graži, bet pasistenkite neskaudinti 
Hortenzijai širdies. 

Niekas taip neerzina vedusių vyrų, kaip tolydžio 
kaišiojimas į akis Žmonos, pastojančios kelią jų įgeidžiui, 
tegu ir trtumpalaikiui. 

Venceslavas grįžo namo apie pirmą valandąnakties; 
Hortenzija laukė jo maždaug nuo pusės dešimtos. Tarp 
pusės dešimtos ir dešimtos ji klausėsi vežimų dardėjimo ir 
galvojo, jog niekad nepasitaikė, kad Venceslavas taip vėlai 
būtų grįžęs, jei jam ir tekdavo pietauti be jos pas Šanorą ar 
Floraną. Hortenzija siuvo, sėdėdama prie sūnaus lopšio: 
dabar ji lopė baltinius jau pati, norėdama apsieiti be padie- 
nės siuvėjos. Tarp dešimtos ir pusės vienuoliktos jai kilo 
įtarimas, ir jį suabejojo: "Bet ar jis iš tikrųjų nuėjo pas 
Šanorą ir Floraną, kaip sakė? Rengdamasis juk išsirinko 
patį gražiausią kaklaraištį, patį gražiausią smeigtuką. Sugai- 

šotiek laiko ruošdamasis, kiek sugaišta moteris, norėdama 
atrodyti gražesnė, negu iš tikrųjų yra... Aš iš proto išėjau! 
Juk jis myli mane. O, štai ir jis". 

Bet gatve važiavo ir nuvažiavo karieta, nesustojo. 
Nuo vienuoliktos iki dvyliktos Hortenziją apėmė negirdėtas 
siaubas: juk jų kvartalas toks nuošalus. “Jei jis grįžo 
pėsčias, galėjo kas nors atsitikti! Juk žmonės užsimuša 
susitrenkę į šaligatvio briauną arba netikėtai įkritę į duobę. 
Dailininkai tokie išsiblaškėliai!.. O jei jį užpuolė plėšikai!.. 
Pirmas kartas, kad jis palieka mane vieną šešias su puse 
valandos... Ko man kankintis? Juk jis myli tik mane". 

Vyrai turėtų būti ištikimi moterims, kurios juos myli, 
jau bent dėl tų nuolatinių stebuklų, kuriuos meilė kuria 
aukštesniajame pasaulyje, vadinamame dvasios pasau- 
liu. 

Tarp mylinčios moters ir vyriškio, kurį ji myli, yra 
toks pat ryšys, kaip tarp somnambulės ir hipnotizuotojo; 
įsivaizduokime, kad šisai suteikia jai liūdną galią: liovusis 
būti išorinio pasaulio veidrodžiu, ji išgyvena kaip moteris tai, 
ką mato kaip somnambulė. Aistros veikiamas moterų nervų 
jautrumas pasiekia tokį ekstazės būvį, kad nujautimas 
prilygsta aiškiaregių vizijoms. Moteris žino, kad ji apgau- 
dinėjama, bet neklauso savo vidinio balso, abejoja, - tokia 
stipri jos meilė! Ir užstelbia savyje šį pranašišką balsą. 
Šitam meilės paroksizmui turėtų būti sukurtas kultas. Kil- 
-nioms sieloms žavėjimasis šiuo dievišku reiškiniu bus visuo- 
met atgrasa nuo neištikimybės. Kaip nedievinti puikios, 
"sudvasėjusios būtybės, kurios siela pakyla iki šitokio su- 
tviskėjimo?.. Pirmą valandą ryto Hortenzijos nerimas taip 
buvo sustiprėjęs, kad, pažinusi Venceslavą iš skambinimo, 
puolė prie durų, apglėbė jį ir prispaudė kaip motina. 

- Tu pagaliau! - sukuždėjo ji, atgavusi žadą. - Dabar 
aš eisiu visur su tavim kartu, brangusis, nenoriu dar kartą 
patirti tokios laukimo kankynės... Jau vaizdavausi, kad 
persiskėlei galvą į šaligatvį! Kad tave užmušė plėšikai!.. Ne, 
kitą kartą jaučiu, kad išeisiu iš proto... O tu, matyti, links- 
mMinaisi... be manęs? Negeras! 

- Ko nori, angelėli! Ten buvo Biksiu, kuris džiugino 
mus naujais šaržais; Leonas de Lora su savo niekada 
neišsenkamu sąmoju; Klodas Vinjonas, kuriam turiu būti 
dėkingas už vienintelį paguodžiantį straipsnį dėl maršalo 
Monkornė paminklo. Buvo dar... 

- O moterų nebuvo?.. - gyvai paklausė Hortenzija. 

- Garbioji ponia Floran... 

- Sakei, kad pietausite Rošė de Kankalyje... o 
pasirodo, pietūs buvo pas juos? 

- Taip, pas juos, aš apsirikau... 

- O grįžai važiuotas? 

- Ne. 

- Tai parėjai pėsčiomis iš Turnel gatvės? 

- Stidmanas ir Biksiu palydėjo mane bulvarais iki 
Madlenos. Visą kelią plepėjome. 

- Tavo batai švarūs, matyt, ir bulvaruose, ir Kon- 
kordijos aikštėje, ir Burgundijos gatvėje visai sausa, - 
pasakė Hortenzija, apžiūrėdama vyro lakuotus batus. 

Naktį buvo palyta; bet nuo Vano iki Sen Dominiko 
gatvės Venceslavas nespėjo susipurvinti. 

- Štai penki tūkstančiai frankų, juos man dosniai 
paskolino Šanoras, - staiga nutraukė šią beveik juridinę 
kvotą Venceslavas. 

Dešimt tūkstantinių jis sudėjo į du pluoštus: vieną 
Hortenzijai, kitą - sau, nes turėjo penkis tūkstančius frankų 
skolos, apie kurią nieko nežinojo Hortenzija. Buvo dar 
neapmokėjęs savo meistro ir darbininkų. 

- Dabar gali būti rami, brangute, - pabučiavo jis 
žmoną. - Nuo rytdienos imuosi darbo! O, rytoj aš išbėgu 
pusę devynių ir tiesiai į dirbtuvę. Todėl einu tuojau gulti, kad 
galėčiau anksti atsikelti; tu nieko prieš, katyte? 

| Hortenzijos širdį įsiskverbęs įtarimas išsisklaidė; 
nuoteisybės ji buvo už tūkstančio mylių. Ponia Manet! Apie 
ją ji nė negalvojo! Ji būgštavo, kad jos Venceslavas 
nebendrautų su loretėmis. Išgirdusi Biksiu ir Leono de Lora 
vardus - šie menininkai buvo pagarsėję savo pakrikusiu 
gyvenimu - ji sunerimo. 

Rytojaus dienąjiišlydėjo Venceslavą devintą valan- 
dą ryto ir liko namie visiškai rami. 

“Štai jis pradėjo dirbti, - galvojo ji, rengdama vaiką. 
- O, aš matau, jis užsidegęs darbu! Na ką gi, jei ir 
nepasieksime tokios garbės kaip Mikelandželas, tai bent 
tokios kaip Benvenutas Čelinis!" 

Užsiliūliavusi savo pačios lūkesčiais, Hortenzija 
pradėjo tikėti laiminga ateitimi; čiauškėjo su savo dvide- 
šimties mėnesių sūnumi ta garsų mėgdžiojamąja kalba, 
kuri taip džiugina vaikus, tik šit staiga apie vienuoliktą 
valandą virėja, nežinojusi, kad Venceslavas išėjęs, įvedė į 
kambarį Stidmaną. 

- Atleiskite, ponia, - tarė menininkas. - Kaip? Ven- 
ceslavas jau išėjęs? 

- Jis savo ateljė. 

- O aš atėjau susitarti dėl mūsų bendro darbo. 

- Pasiųsiu jo pašaukti, - tarė Hortenzija, kviesdama 
Stidmaną atsisėsti. 

Dėkodama dangui už šią progą, jaunoji moteris 
nutarė neišleisti Stidmano ir smulkiau paklausinėti jį apie 
vakarykštį pobūvį. Stidmanas nusilenkė, dėkodamas gra- 
fienei už šią malonę. Ponia Steinbok paskambino, atėjo 
virėja ir gavo įsakymą nueiti į dirbtuvę pašaukti pono. 

- Vakar smagiai praleidote laiką? - paklausė 
Hortenzija. - Venceslavas grįžo tik po pirmos. 

- Smagiai?.. Ne taip jau labai, - atsakė menininkas, 
norėjęs vakar susičiupti ponią Marnef. - Draugijoje smagu 
leisti laiką tik tada, kai turite ten kokių nors interesų. Ta 
poniutė Marnef nuostabiai sąmojinga, bet ji koketė... 

- O kaip ji Venceslavui patiko?.. - paklausė vargšė 
Hortenzija, stengdamasi nesijaudinti. - Jis man nieko apie 
ją nesakė. 

- Pasakysiu jums tik tiek, - atsakė Stidmanas, - man 
ji atrodo labai pavojinga. 

Hortenzija išbalo kaip gimdyvė. 

- Vadinas... jūs pietavote... pas ponią Marnef... one 
pas... Šanorą... su Venceslavu... vakar, - ištarė ji, - ir jis... 


244 


Stidmanas susigriebė, kad tapo nelaimės kakininku, 
nors ir nenuvokė dar, kokia ta nelaimė. Grafienė neužbaigė 
sakinio ir neteko sąmonės. Dailininkas paskambino, atėjo 
kambarinė. Kai Luiza bandė išnešti grafienę Steinbok į 
miegamąjį, šią ištiko nepaprastai stiprus nervų priepuolis, 
pasireiškęs baisiomis konvulsijomis. Stidmanas, kaip visi, 
kurieneapgalvotu žodžiu suardo vyro suregztą melą šeimoje, 
neįsivaizdavo, kadjo pasakymas galėjoturėtitokią reikšmę; 
jis tiesiog pagalvojo, kad grafienė yra tos liguistos būklės, 
kai mažiausias nemalonumas moteriai darosi pavojingas. 
Virėja grįžusi pranešė, deja, garsiai, kad pono dirbtuvėje 
nėra. Neatsigavusi iš priepuolio, grafienė išgirdo jos žodžius, 
ir konvulsijos prasidėjo iš naujo. 

- Pašaukite ponios motiną!.. - liepė Luiza virėjai. - 
Bėkite! 

- Eičiau pasakyti Venceslavui, jei žinočiau, kur jis, - 
tarė nevilties apimtas Stidmanas. 

- Jis pas tą moterį!.. - sušuko vargšė Hortenzija. - 
Juk apsirengė jis visai kitaip, negu eidamas į dirbtuvę... 

Stidmanas išbėgo pas ponią Marnef, supratęs, 
kokia teisinga ši prielaida, padiktuota antrosios regos, 
aistrų regos. Tuo metu Valeri pozavo Dalilai. Stidmanas 
buvo per daug gudrus klausti, ar namie ponia Marnet, jis 
prašovė tiesiai pro šveicorinę, užbėgo į trečią aukštą, taip 
samprotaudamas: ''Jei paklausiu ponios Marnef, jos, aišku, 
nebus namie. O jei, kaip kvailys, paklausiu Steinboko, man 
pasijuoks į akis... Na, laušimės stačiai!'' Išgirdusi skambutį, 
pasirodė Regina. 

- Pasakykite gratui Steinbokui, kad eitų namo, nes 
jo Žmona miršta... 

| Ne mažiau išmoninga kaip Stidmanas, Regina 
pažiūrėjo į jį, nutaisiusi kvailą miną. 

- Bet, pone, aš nesuprantu... ką jūs... 

- Sakau jums, kad mano draugas Steinbokas yra 
čia, jo žmona miršta, dalykas toks rimtas, jog verta sutruk- 
dyti jūsų šeimininkę. 

Ir Stidmanas išėjo. 

"Visiškai aišku - jis čia", - pagalvojo jis. 

Iš tikrųjų, palaukęs valandėlę Vano gatvėje, jis 
pamatė iš Valeri namų išeinantį Venceslavą ir skubiai 
mostelėjo jam. Papasakojęs, kokia tragedija vyksta Sen 
Dominiko gatvėje, Stidmanas išbarė Steinboką, kam jis 
nespėjęs, kad reikią laikyti paslaptyje vakarykštį pobūvį. 

- Aš pražuvęs, - tarė jam Venceslavas, - bet tu čia 
nekaltas. Visiškai užmiršau, kad mes susitarėme šį rytą 
susitikti. Padariau klaidą, neįspėjęs tavęs, kad vakar mes 
pietavome pas Floraną. Ko nori? Valeri mane iš proto varo, 
bet dėljos, brangusis, galima prarasti ir garbę, irlaimę... ak! 
Tai... Dieve mano! Bjauriai įsivėliau! Patark, ką sakyti, kaip 
pasiteisinti? 

- Patarti? Neįsivaizduoju, - atsakė Stidmanas. - Bet 
tavo žmona tave myli, juk taip? Na, tai ji patikės viskuo. 
Pasakyk, kad kaip tik buvai pas mane, kai aš ėjau pas tave; 
šitaip išsiteisinsi bent dėl šio ryto pozavimo. Sudiev! 

Lisbeta, Reginos įspėta, šoko vytis Steinboko ir 
pasivijo jį Ilreno-Berteno gatvės kampe; ji baiminosi dėl jo 
lenkiško naivumo. Jai rūpėjo, kad jos pačios reikalai 
nenukentėtų, ir ji pakuždėjo keletą žodžių į ausį Vencesla- 
vui, kuris iš džiaugsmo išbučiavo ją viduryje gatvės. Ji 
tikriausiai nutiesė jam lieptą, kuriuo jis galėtų pereiti prarają, 
atsiradusią šeimos gyvenime. 

Pamačiusi be kvapo atbėgusią motiną, Hortenzija 
apsipylė ašaromis. Taigi, laimė, nervų priepuolis pakeitė 
kryptį. . 

- Brangioji mamyte, aš apgauta! - tarė ji. - Ven- 
ceslavas davė man garbės žodį, kad neis pas ponią Marnef. 
O vis dėlto pietavo ten vakar ir grįžo tik naktį, penkiolika 
minučių po pirmos!.. Žinai, užvakar mes lyg ginčijomės, 
lyg - aiškinomės. Aš jam kalbėjau tokiais jautriais 
žodžiais: sakiau, kad aš pavydi, kad ištikimybės sulaužy- 
mas - man mirtis; kad aš įtari, ir jis turi skaitytis su mano 
silpnybėmis, nes jos kyla iš meilės jam; kad mano 
gyslose teka ne tik tavo, bet ir mano tėvo kraujas; 
kad pasijutusi apvilta, pirmąją akimirką neteksiu galvos ir 

galiu pridaryti beprotybių, keršyti, sutepti jo, mūsų 
sūnaus, savo - mūsų visų gerą vardą; kad galų gale aš galiu 
jį nužudyti ir paskui pati nusižudyti ir t.t. Ir vis tiek jis nuėjo, 
ir dabar jis ten! Si moteris užsigeidė pražudyti mus 
visus! Vakar brolis ir Selestina užstatė savo namus, kad 
turėtų kuo išpirkti septyniasdešimt dviejų tūkstančių frankų 
vekselius, kuriuos tėvas pasirašė dėl tos paleistuvės... 
Taip, mamyte, mano tėvui teismas būtų iškėlęs ieškinį ir 
pasodinęs į kalėjimą. Ar šitai šlykščiai moteriai maža mano 
tėvo, maža tavo ašarų? Kam dar jai atimti iš manęs Ven- 
ceslavą?.. Eisiu pas ją, durklu ją nusmeigsiu! 

Ponia Julo, pažeista į pačią širdį klaikios paslap- 
ties, kurią jai atskleidė Hortenzija, nesižinanti ką daranti iš 
įtūžio, sutramdė savo sielvartą tomis didvyriškomis pa- 
stangomis, kurios įmanomos tik herojiškoms motinoms, ir, 
priglaudusi dukters galvutę prie krūtinės, ilgai ją bučiavo. 

- Palauk Venceslavo, dukrele, viskas paaiškės. 
Nelaimė gal dar nėra tokia pernelyg didelė, kaip galvoji! Aš 
taip pat buvau apgaudinėjama, brangioji Hortenzija. Tau 
atrodo, kad aš graži, neišktydau iš doros kelio, o tačiau 
prieš dvidešimt trejus metus tavo tėvas pametė mane dėl 
tokių kaip Ženi Kadin, Žozefa, Marnet!.. Ar žinojai šitai?.. 

- Tu, mamyte, tu!.. Tu kenti jau dvidešimt?.. 

Ji nutilo, pasibaisėjusi savo mintimis. 

- Sek mano pavyzdžiu, dukrele, - kalbėjo motina. - 
Būk nuolanki, gera, ir tavo sąžinė bus rami. Kai mirties 
patale vyras taria sau: 'Mano Žmona nesuteikė man nė 
mažiausio skausmo", Dievas, girdėdamas šį paskutinį 
atodūsį, užskaito jį mums. Kas būtų buvę, jei būčiau 
netramdžiusi pykčio, kaip tu dabar?.. Tavo tėvas būtų 
subjuręs, būtų gal mane pametęs, o šiaip jis 1 1'ikėsi, nes 
bijojo užduoti man širdį; šiandieninė mūsų elge vstė būtų 
mus užgriuvusi jau prieš dešimtį metų, ir žmoni. kalbos 
būtų tąsiusios mus, - še, girdi, vyras ir žmona, gyveną kas 
sau, baisus, skaudus skandalas - šeimos mirtis. Nei tavo 
brolis, nei tu nebūtumėte galėję susikurti šeimų... Aš pa- 
siaukojau ir parodžiau tiek tvirtybės, kad jei ne šitas pa- 

skutinis tavo tėvo ryšys, žmonės dar tebetikėtų, jog aš 
laiminga. Mano paslaugus, drąsus melas iki šiol apsaugojo 
Hektorą nuo negarbės: jis vis dar žmonių gerbiamas; tiktai 
ši senio aistra nuvedė įjį per toli, aš matau. Bijau, kad jo 
beprotybės nesuplėšytų uždangos, kuria dangsčiau šeimą 
nuo žmonių akių... O aš dvidešimt trejus metus saugojau 
šią uždangą ir verkiau už jos, neturėdama nei motinos, nei 
artimo Žmogaus, pasiguosdama tik Dievui. Užtat mūsų 
šeima galėjo išgyventi dvidešimt trejus metus visų ger- 
biama... 

Hortenzija klausėsi motinos, įsmeigusi į ją akis. 
Ramus motinos balsas, nuolankumas nepakeliamai kan- 
čiai maldė pirmosios žaizdos skausmą jaunosios moters 
širdyje; jos akys pasruvo ašaromis, ir ji vėl įsiraudojo. 
Pagauta dukters meilės, sugniužusi prieš motinos sielos 
didybę, ji atsiklaupė prieš ją ir, sugriebusi motinos rūbo 
kraštą, pabučiavo jį, kaip dievobaimingi katalikai bučiuoja 
šventas kankinių relikvijas. 

- Stok, brangioji Hortenzija, - tarė baronienė, - 
šitokia mano dukters meilė išdildo daug blogų prisiminimų. 
Eikš, prisiglausk man prie širdies, ją slegia vien tavo 
sielvartas. Mano vargšės dukrelės džiaugsmas buvovienin- 
telis mano gyvenimo džiaugsmas, ir dabar jos širdgėla 
sulaužė antspaudą, kurio niekas, net mirtis, neturėjo nuimti 
nuo mano lūpų. Taip, aš norėjau nusinešti savo kančias į 
kapus, kad jos būtų man antra įkapių drobulė. Bet aš 
prakalbėjau, norėdama numalšinti tavo įtūžį... Dievas man 
atleis! O, aš viską padaryčiau, kad tik tavo gyvenimas 
nebūtų mano gyvenimo pasikartojimas! Mes turime žiau- 
riausiomis kančiomis atsilyginti pasauliui, žmonėms, at- 
sitiktinumui, gamtai, Dievui už meilę. Aš taip pat užmokėsiu 
dvidešimt ketveriais nevilties, nepaliaujamų sielvartų ir kar- 
tėlio metais už dešimt laimės metų... 

- Tubuvai laiminga dešimt metų, brangioji mamyte, 
O aš tik trejus!.. - tarė duktė su įsimylėjėlės egoizmu. 

- Bet Jar nieko neprarasta, mažyte, palauk Ven- 
ceslavo. 

- Mama, - tarė Hortenzija, - jis pamelavo! Apgavo 
mane... Pasakė : 'Neisiu" - ir nuėjo. Ir tai prie savo vaiko 
lopšio!.. 

- Dėl savo pomėgių. angelėli, vyrai pridaro didžiau- 
sių niekšybių, šlykštybių, nusikaltimų: tokia, matyt, jų 
prigimtis. O mūsų, moterų, dalia - aukotis. Maniau, kad 
visos mano nelaimės baigtos, bet štai jos vėl prasideda; 
nesitikėjau, kad man teks dvigubai kentėti, matant, kaip 
kenčia mano duktė. Būk ištverminga ir tytėk!.. Hortenzija, 
prisiek, kad niekam, be manęs, neatskleisi savo sielvartų, 
kad niekam trečiam neparodysi savo skausmo... O, būk 
išdidi, kaip tavo motina! 

Šią akimirką Hortenzija krūptelėjo: išgirdo vyro 
žingsnius. 

- Pasirodo, - tarė įeidamas Venceslavas, - kad čia 
buvo Stidmanas, kai aš ėjau pas jį. 

-Ištikrųjų?.. - sušuko vargšė Hortenzija su nuožmia 
ironija, kuria įžeistos moterys naudojasi kaip durklu. 

- Žinoma, mes ką tik su juo susitikome, - atsakė 
Venceslavas, apsimesdamas nustebęs. 

- O vakar?.. - tęsė Hortenzija. 

- Vakar aš pamelavau, mano meile, tesprendžia 
tavo Motina... 

Išgirdusi tokį vyro atvirumą, Hortenzija attyžo. Vi- 
sos tikrai taurios moterys pirmenybę duodatiesai, ne melui. 
Jos nenori matyti savo dievaičio pažeminto, jos nori 
didžiuotis valdovu, kurio valdžią pripažino. Kažką pana- 
šaus į šį jausmą jaučia rusai carui. 

- Klausykite, brangioji mama, - tarė Venceslavas, - 
aš taip myliu savo gerąją, saldžiąją Hortenziją, kad nuslė- 
piau nuo jos, kokia beviltiška mūsų padėtis. Ko norite! Juk 
jį dar maitino kūdikį, ir kiekvienas sielvartas galėjo jai 
pakenkti. Žinote, kuo tada rizikuoja moteris! Jos grožis, 
veido skaistumas, sveikata - viskas pavojuje. Ar tai nusi- 
kaltimas?.. Ji mano, kad turime tik penkis tūkstančius 
frankų skolos, bet aš asmeniškai skolingas dar penkis... 
Užvakar mus pagavo neviltis!.. Niekas nenori skolinti meni- 

ninkams. Mūsų talentu tiek pat mažai pasitikima, kaip ir 
mūsų užgaidomis!.. Veltui beldžiausi į visas duris. Tada 
Lisbeta pasiūlė mums savo santaupas. 

- Vargšė mergina! - tarė Hortenzija. 

- Vargšė mergina! - tarė baronienė. 

- Bet du tūkstančiai frankų, ką tai reiškia?.. Lisbetai 
viskas, o mums -niekas. Tada pusseserė mums paminėjo, 
žinai, Hortenzija, ponią Marnef, prižadėjo, kad, už viską 
būdama dėkinga baronui, iš savimeilės neims procentų... 
Hortenzija norėjo jau užstatyti savo briliantus Ilombarde. 
Būtume gavę už juos keletą tūkstančių frankų, 0 mums 
reikėjo dešimties tūkstančių. Ir štai šituos dešimt tūkstan- 
čių aš galėjau gauti ten metams, ir be jokių procentų!.. 
Pagalvojau: ' Hortenzija nieko nesužinos, paimkime tuos 
pinigus''. Ta moteris vakar per uošvį pakvietė mane pietų, 
užsimindama, kad Lisbeta su ja kalbėjusi ir aš gausiąs 
pinigus. Nesudvejojau, ką pasirinkti - Hortenzijos neviltį ar 
šiuos pietus. Štai ir viskas! Kaip galėjo Hortenzija, tyra, 
dorovinga, žydinti dvidešimt ketverių metų moteris, ji - 
mano laimė ir pasididžiavimas, be kurios aš ir žingsnio 
nežengiau per visą laiką po vestuvių, - kaip ji galėjo 
įsivaizduoti, kad vietoj jos pasirinksiu... ir ką? Dažytą, 
nuvytusią, nuvalkiotą moterį, - ir jis pavartojo pasibaisėtiną 
dailininkų žargono žodį, norėdamas šita perdėta kalba, 
visada patinkančia moterims, įtikinti Hortenziją, kad jis 
niekina ponią Marnef. 

- Ak, jei tavo tėvas būtų taip su manimi kalbėjęs! - 
sušuko baronienė. 

Hortenzija meiliai puolė vyrui ant kaklo. 

- Tą patį ir aš būčiau padariusi, - tarė Adelina. - 
Venceslavai, mielasis, jūsų žmona vos nenumirė, - kalbėjo 
ji rimtai. - Matote, kaip ji jus myli. Deja, jūs jai viskas, - ir ji 
giliai atsiduso. “Jis gali padaryti ją kankine ar laiminga 
moterim“, - tarė pati sau, galvodama apie tai, apie ką 
galvoja visos motinos, išleisdamos dukteris už vyro. - Man 
rodos, - pridūrė ji balsu, - aš tiek prisikentėjau gyvenime, 
kad turiu teisę matyti savo vaikus laimingus. 

- Būkite rami, brangioji mamyte, -tarė Venceslavas, 
apimtas didžiausio džiaugsmo, kad šita krizė taip laimingai 
užsibaigė. - Po dviejų mėnesių pinigai šiai šlykščiajai mote- 
riai bus grąžinti. Ko norite! - pakartojo jis šį grynai lenkišką 
posakį žaviai, kaip lenkas. - Gyvenime esti minučių, kad 
skolintum ir iš paties velnio. Galų gale, tai juk mūsų šeimos 
pinigai. Ar būčiau gavęs šiuos pinigus, taip brangiai mums 
atsieinančius, jei būčiau storžieviškai atsakęs į mandagų 
kvietimą? 

- Ak, mamyte, kaip skriaudžia mus tėvelis! - sušuko 
Hortenzija. 

Baronienė pridėjo pirštą prie lūpų, ir Hortenzija 
susigėdo pasiskundusi - tai buvo pirmas priekaištas, iš- 
sprūdęs prieš tėvą, kurį taip didvyriškai gynė didingoji 
motinos tyla. 

- Sudiev, vaikai, - tarė ponia Julo. - Štai ir vėl giedra. 
Tik žiūrėkite, daugiau nesipykite. 

Kai Venceslavas su žmona, išlydėję baronienę, 
grįžo į miegamąjį, Hortenzija kreipėsi į vyrą: 

- Papasakok, kaip praleidai tą vakarą. 

Ir kol Venceslavas pasakojo, ji akylai sekė jo veido 
išraišką, nuolat pertardama jį klausimais, kurietokiais atvejais 
veržte veržiasi iš moters lūpų. Klausydamasi vyro pa- 
sakojimo, Hortenzija susimąstė - prieš akis jai šmėkštelėjo 
velniškos linksmybės, kuriomis turėjo mėgautis menininkai 
šioje ištvirkusioje draugėje. 

- Sakyk teisybę, Venceslavai!.. Ten buvo Stidmanas, 
Klodas Vinjonas, o kas dar?.. Zodžiu, tau buvo smagu! 

- Man?.. Aš tegalvojau apie tuos dešimt tūkstančių 
frankųir kalbėjau sau: '' Dabar mano Hortenzijos nebegrauš 
rūpesčiai!" 

Šitas tardymas baisiai įkyrėjo livoniečiui, ir ji:, 
nutaikęs linksmą akimirką, paklausė Hortenziją: 

- O ką būtum dariuši, angelėli, jei tavo dailininkas 
būtų tau nusikaltęs?.. 

- Aš? - atšovė ji ryžtingai. - Būčiau tapusi Stidmano 
meiluže, žinoma, jo nemylėdama! 

- Hortenzija! - šūktelėjo Steinbokas, staiga pašokęs 
teatrine poza. - Nebūtum spėjusi, nes būčiau tave nužudęs. 

Hortenzija puolė prie vyro, ėmė bučiuoti jį taip, kad 
jam kvapą užėmė, ir myluodama kalbėjo: 

- Ak, Venceslavai, tu myli mane! Na, dabar aš nieko 
nebijau! Užtenka apie tą Marnef. Niekada daugiau nelįsk į 
tokį purvyną... 

- Prisiekiu, brangioji Hortenzija, kad tenueisiu pas 
ją tada, kai reiks išpirkti vekselį... 

Hortenzija papūtė lūputes, kaip tai daro mylinčios 
Moterys, geidžiančios atlygio už savo kaprizą. Pavargęs 
nuo visų šio ryto prietykių, Venceslavas paliko pasipūtusią 
žmoną ir išėjo į ateljė, jis skubėjo padaryti Samsono ir 
Dalilos maketą - piešinį jis jau turėjo kišenėje. Sunerimusi 
dėl savo kaprizo ir pamaniusi, kad Venceslavas supyko, 
Hortenzija atbėgo pas vyrą į ateljė tą minutę, kai jis baigė 
modeliuoti molį su tokiu įkarščiu, kuris užvaldo menininko 
vaizduotės polėkį. Išvydęs žmoną, skubiai užmetė ant 
pradėtos grupės drėgną apklotą ir, apglėbęs ją, tarė: 

- Ar ne tiesa, katyte, mes nebepykstame? 

Hortenzija matė grupę, matė užmestą ant jos au- 
deklą, nesakė nieko; tačiau išeidama iš ateljė, atsigręžė, 
nutraukė skudurą. Žvilgterėjo į eskizą ir paklausė: 

- Kas čia? 

- Grupė, kurią sugalvojau padaryti. 

- O kodėl paslėpei ją nuo manęs? 

- Norėjau parodyti tik baigtą. 

- Moteris labai daili! - pasakė Hortenzija. 

Ir jos sieloje sukerojo tūkstančiai įtarimų, kaip 
Indijoje staiga per vieną naktį sukeroja stambi ir vešli 
augmenija. 

Praėjo maždaug trys savaitės, ir ponia Marnef ne 
juokais įširdo ant Hortenzijos. Šios rūšies moterys labai 
savimeilios, jos įsigeidžia, kad tas, ką jos lupa, bučiuotų jų 
rimbą, ir niekuomet neatleidžia dorybei, nebijančiai jų 
galybės ir kovojančiai su ja. Venceslavas nė karto neap- 
silankė Vano gatvėje, nepadarė net vizito, kurio reikalavo 

mandagumas, kai moteris pozavo Dalilai. Lisbeta kiekvieną 
kartą, kai ateidavo pas Steinbokus, nerasdavo jų namie. 
Grafas ir grafienė tikra žodžio prasme gyveno dirbtuvėje. 
Lisbeta, suradusi abu balandėlius jų Gro Kaju lizdelyje, 
pamatė savo akimis, kaip karštai dirba Venceslavas, o iš 
virėjos sužinojo, kad ponia niekada nesiskiria su ponu. 
Venceslavas pasidavė meilės tironijai. Dabar ir Valeri savo 
ruožtu, kaip Lisbeta, užsidegė neapykanta Hortenzijai. 
Moterys brangina meilužius, dėl kurių joms tenka varžytis 
vienai su kita, kaip ir vyrai brangina moteris, apie kurias 
sukasi keletas frantų. Dėl to samprotavimai, pareikšti apie 
ponią Marnef, puikiausiai pritaikomi don žuanams, sa- 
votiškoms vyriškos lyties kurtizanėms. Valeri kaprizas virto 
įdūkiu, ji ypač panūdo gauti savo grupę; ir jau ruošėsi vieną 
rytą vykti į Venceslavo ateljė, kai atsitiko vienas tų rimtų 
įvykių, kuriuos šios rūšies moterų požiūriu galėtume pa- 
vadinti fructus belli*. Štai kaip paskelbė Valeri šią labai 
intymaus pobūdžio naujieną. Ji pusryčiavo su Lisbeta ir 
Marnetu. 

- Klausyk, Marnefai, tau turbūt ir į galvą neateina, 
kad tu antrąkart būsi tėvas? 

- Tikrai? Tu nėščia?.. O, leisk man tave pabučiuo- 
ti... 

Jis atsikėlė ir apėjo aplink stalą, žmona atkišo jam 
kaktą taip, kad jo bučinys nuslystų plaukais. 

-Kadtaip, - pareiškė jis, -tai aš - skyriaus viršininkas 
ir Garbės legiono kavalierius! Bet žinai, mažyte, nenorė- 
čiau, kad iš to būtų kokia skriauda Stanislavui! Vargšas 
vaikelis!.. 

- Vargšas vaikelis?.. - pašoko Lisbeta. - Nematėte 
jo jau septyni mėnesiai; pensionate mane laiko jo motina, 
nes aš vienintelė iš visos šeimos rūpinuosi juo!.. 

- Tas vaikas atsieina mums šimtą ekiu kas ketvirtis 
metų!.. - tarė Valeri. - Beje, juk šis vaikas tai tavo, Marnetfai! 
Privalėtum mokėti už jo išlaikymą iš savo algos... Na, otas, 

kuris gims, nesudarys mums daugiau išlaidų, priešingai, 
išgelbės mus iš skurdo... 

- Valeri, - atsakė Marnefas, pamėgdžiodamas įsi- 
ręžusį Krevelį, - tikiuosi, kad baronas Julo pasirūpins savo 
sūnumiir neužvers šios naštos ant vargšo tarnautojo pečių; 
aš pasiryžęs būti labai reiklus. Todėl, gerbiamoji, apsi- 
rūpinkite garantijomis! Pasistenkite gautiiš jo laiškų, kuriuose 
jis išsipasakotų savo laimę, nes jis pasiutusiai prašydinasi 
mane paskirti viršininku... 

Ir Marnefas išėjo į ministeriją - draugystė su de- 
partamento direktorium leido jam pasirodyti įstaigoje apie 
vienuoliktą valandą, beje, maža ten iš jo naudos tebuvo, 
nes visi žinojo, koks jis negabus ir kaip tingi dirbti. 

Pasilikusios dviese, Lisbeta ir Valeri pažiūrėjo į 
viena kitą kaip du augurai* ir abi kartu prapliupo kvatoti. 

- Klausyk, Valeri, tai tiesa? - paklausė Lisbeta. - O 
gal tik komedija? 

- Apčiuopiama tiesa! - atsakė Valeri. - Hortenzija 
mane į pasiutį varo. Ir šią naktį aš sugalvojau trenkti tą vaiką 
kaip bombą į Venceslavo šeimą. 

Valeri nusivedė Lisbetą į miegamąjį ir parodė jai 
tokį jau parašytą laišką: 


Venceslavai, drauguži mano, dar tikiu tavo meile, 
nors nemačiau tavęs beveik tris savaites. Kas lai - panieka? 
Dalila negali su šia mintimi sutikti. O gal čia greičiau kalta 
tironija moters, kurios tu, kaip sakai, jau nebegali mylėti? 
Venceslavai, toks didelis menininkas kaip tu negali būti 
žmonos valdomas. Šeima - šlovės duobkasys... Pažiūrėk 
pats, ar tu dar panašus į Duajenė gatvės Venceslavą? Mano 
tėvo paminklas tau nepavyko; bet kaip meilužis tupajėgesnis 
nekaip dailininkas, ir tau daug geriau pasisekė su maršalo 
dukteria: mano dievinamasis Venceslavai, tu - tėvas. Jei 
neaplankysi manęs dabar, kai mano tokia padėtis, tai tavo 
draugai tikrai palaikys tave blogu žmogumi; bet aš, jaučiu, 
taip beprotiškai myliu tave, kad man niekada nepakaks jėgų 
blogu žodžiu tave minėti. Ar galiu dar aš vadintis 

- Kaip manai? - paklausė Valeri Lisbetą. - Noriu 
nusiųsti šį laišką į Venceslavo ateljė, kai mūsų brangioji 
Hortenzija bus ten viena. Vakar vakare sužinojau iš Stidma- 
no, kad Venceslavas turi užeiti pas jį šiandien vienuoliktą 
valandą ir eiti paskui pas Šanorą pasitarti dėl darbo; tai ta 
suskretėlė Hortenzija bus viena. 

-Pošitokios išdaigos, - atsakė Lisbeta, - nebegalėsiu 
visų akyse būti tavo draugė, ir man teks skirtis su tavim, 
apsimesti, kad nebesilankau pas tave ir net nešneku su 
tavim. 

- Aišku, - tarė Valeri, - bet... 

- O, nesijaudink, - pertarė ją Lisbeta. - Mes vėl 
susitiksime, kai aš tapsiu maršalo žmona; jie dabar visi to 
linki, tiktai vienas baronas dar nežino mūsų plano; bet tu jį 
prikalbėsi. 

- Taip, - atsakė Valeri, - bet galimas dalykas, kad 
mano santykiai su baronu netrukus įsitemps. 

- Žinai, kas mokės pakišti Hortenzijai laišką? Ponia 
Olivjė! - tarė Lisbeta. - Bet pirma reikia ją nusiųsti į Sen 
Dominiko gatvę, 0 jau paskui į ateljė. 

- O, gražuolėlė bus namuose! - atsakė ponia 
Marnetir paskambino Reginai, ketindama siųsti ją pašaukti 
ponios Olivjė. 

Po dešimties minučių nuo lemtingojo laiško išsiun- 
timo atėjo baronas Julo. Ponia Marnef mikliai, it katytė, šoko 
seniui ant kaklo. 

- Hektorai, tu - tėvas!-- sušnabždėjo ji jam į ausį. - 
Štai ką reiškia susibarti ir vėl susitaikyti... 

Pastebėjusi, kad-baronas lyg nustebo ir nespėjo 
ganėtinai greitai šios nuostabos nuslėpti, Valeri nutaisė 
abejingą miną. Valstybės patarėjas visai nusiminė. Jis 
turėjo plėšte išplėšti iš jos vieną po kito pačius svariausius 
tėvystės įrodymus. Kai pagaliau Įsitikinimas, atsargiai už 
rankos vedamas Garbėmylos; įsiskverbė į seno žmogėno 
smegeninę, Valeri papasakojo baronui, koks įtūžęs Mar- 
nefas.: 

- Klausyk, senoji gvardija, - tarė ji jam, - dabar jau 

tu norom nenorom turėsi paskirti mūsų atsakingąjį re- 
daktorių, jei nori - mūsų reikalų tvarkytoją, kanceliarijos 
viršininku ir Garbės legiono kavalierium. Juk tu šį Žmogų į 
skurdą įstūmei; jis dievina savo Stanislavą, šitą mažąjį 
išvisą, atsigimusį į tėvą, o aš negaliu jo pakęsti! Gal geriau 
padėti Stanislavo vardu tūkstančio dviejų šimtų frankų 
rentą, žinoma, užrašant jam tik gryną kapitalą, o man 
procentus? 

- Na, jeigu aš padėsiu rentą, tai geriau būsimojo 
savo sūnaus, o ne kokio išvisos vardu! - pasakė baro- 
nas. 

Šitas neatsargus sakinys, kuriame žodžiai savo 
sūnaus išsiliejo kaip upės potvynis, po valandėlės šnekos 
virto formaliu pažadu aprūpinti būsimąjį vaiką tūkstančio 
dviejų šimtų frankų renta. Toliau šitas pažadas Valeri 
liežuvėlio ir grimasų pagalba tapo lyg būgnu vaikiščio 
rankose: ji tris savaites be paliovos būgnijo juo. 

Tą akimirką, kai baronas Julo, laimingas kaip 
jaunavedys, trokštąs įpėdinio, išėjo iš ponios Marnef namų, 
ponia Olivjė suvaidino komediją ir leido Horte::zijai išplėšti 
laišką, kurį ji turėjusi įteikti ponui grafui tiesiai į rankas. 
Jaunoji moteris apmokėjo šį laišką dvidešimties frarikų 
moneta. Ir savižudis apmoka opiumą, pistoletą, anglis. 
Hortenzija perskaitė laišką kartą, perskaitė kitą kartą; ji 
tematė šį baltą popieriaus lakštą, išmargintą juodomis 
eilutėmis, pasaulyje teegzistavo tik šis popieriaus lapas, 
visa kita skendėjo tamsoje. Gaisro liepena, ryjanti jos 
laimės namą; nušvietė popieriaus Iakštą, o aplinkui tvyrojo 
gūdi naktis. Mažojo Vencegstavo šūksniai aidėjo Hortenzijos 
ausysetaip, tartum jis būtų žaidęs žemai, slėnyje, o ji būtų 
stovėjusi ant kalno viršūnės. Dvidešimt ketverių metų am- 
žiaus moteriai, tviskančiai grožiu, spinduliuojančiai tyra ir 
nuolankia meile, šis įžeidimas buvo ne durklo smūgis, o 
mirtis. Anas pirmasis nusiminimo priepuolis buvo grynai 
nervinis, kūnas raitėsi pavydo kančiose; bet tikrovė pažeidė 
sielą, kūno nebebuvo... Šitą slogutį Hortenzija jautė maždaug 
dešimt minučių. Paskui prieš akis jai iškilo motinos pa- 

veikšlas, ir sieloje įvyko lūžis: ji nurimo, susitvardė ir atgavo 
šaltą protą. 
+ 2 Paskambino. 
| - Tegul Luiza padeda jums, mieloji, - tarė ji virėjai. 
- Pasistenkite kuo greičiausiai sudėti visus mano ir sūnaus 
daiktus. Duodu vatandą laiko. Kai viskas bus suruošta, 
pasamdykite aikštėje vežiką ir praneškite man. Prašau be 
prieštaravimų! Išsikraustau iš šių namų ir imuosi Luizą. O 
jūs liksite su ponu. Gerai prižiūrėkite jį... 
Ji nuėjo į savo kambarį, atsisėdo prie stalo ir parašė 
tokį laišką: 


Pone grafe, 

Laiškas, pridedamas prie manojo, išaiškins jums, 
kodėl aš ėmiausi šio žygio. 

Kai skaitysite šias eilutes, manęs jau nebebus šituose 
namuose, išvažiuoju pas motiną ir pasiimu vaiką. * 

Nesitikėkite, kad kada nors pakeisčiau sprendimą. 
Nemanykite, kad tai jaunatvės pasikarščiavimas, neapsi- 
galvojimas ar jaunos, įžeistos meilės nesusivaldymas, - taip 
galvodamas smarkiai klystumėte. 

Šias dvi savaites nepaprastai daug galvojau apie 
gyvenimą, apie meilę, apie mūsų santuoką, apie mūsų 
abipuses pareigas. Patyriau, koks beribis mano motinos 
pasiaukojimas: ji išsipasakojo man savo kančias! Ji 
didvyriškai nešė savo skausmą diena iš dienos per dvidešimt 
trejus metus; bet man nepakaks jėgų sekti jos pavyzdžiu, ne 
dėl to, kad mylėčiau jus mažiau, negu ji mano tėvą, bet dėl 
to, kad kitoks mano būdas. Mūsų šeimyninis gyvenimas 
virstų pragaru, 0aš galėčiau taip netekti galvos, kadsutepčiau 
jūsų garbę, savo garbę ir mūsų kūdikio garbę. Aš nenoriu 
būti antra ponia Marnef, o juk galėtų būti, kad šitame kelyje 
mano charakterio moters niekas nesustabdytų. Savo nelai- 
mei, esu Julo, o ne Fišer. 

Viena ir toli nuo jūsų netvarkingo gyvenimo atsakau 
už save, ypač dėl to, kad auginsiu sūnų ir turėsiu šalia savęs 
savo tvirtą, kilnią motiną, kurios gyvenimo pavyzdys tramdys 

mano širdies audringus protrūkius. Šalia jos būsiu gera 
motina, gerai išauklėsiu sūnų ir rasiu jėgų gyventi. O su 
jumis - žmona užmuš manyje motiną, ir nuolatiniai vaidai 
sugadins mano būdą. 

Sutikčiau mirti iš karto; bet sirgti dvidešimt penkerius 
metus, kaip mano motina, nenoriu. Jei galėjote sulaužyti 
man ištikimybę pagyvenęs vos trejus visiškos, tolydinės 
meilės metus, su savo uošvio meiluže, tai kokiomis kon- 
kurentėmis apdovanosite mane vėliau? Ak, pone, jūs kur kas 
anksčiau negu mano tėvas pradedate žengti ištvirkimo, 
švaistymo keliu, gėdingu šeimos tėvui, kuriuo eidamas jis 
praranda vaikų pagarbą ir įstumia galų gale šeimą į gėdą ir 
nevilįį. 

Tai nereiškia, kad aš nepermaldaujama. Nepa- 
lenkiami jausmai nepritinka silpnoms būtybėms, gyve- 
nančioms Dievo apvaizdoje. Jei pasieksite garbę ir turtą 
atkakliu darbu, atsisakysite kurtizanių, grasių ir purvinų 
šunkelių, vėl atrasite žmoną, vertą jūsų. 

Tikiu, kad būsite džentelmenas ir nepanorėsite kreip- 
tis į įstatymus. Pagerbkite mano valią, grafe, leisdamas man 
gyventi pas motiną; o svarbiausia, nesirodykite pas mus. 
Palikau jums visus pinigus, kuriuos paskolino ši šlykšti 
moteris. Sudiev! 

Hortenzija Julo. 


Skaudu buvo rašyti šį laišką: Hortenzijai byrėjo 
ašaros, raudojo sutrypta jos meilė. Ji čia dėjo plunksną, čia 
vėl ėmė, stengdamasi paprastais žodžiais išreikšti tai, ką 
meilė dažniausiai išreiškia su patosu šitokiuose testamen- 
tiškuose laiškuose. Širdis iejosijausmažodžiais, aimanomis 
ir raudomis; bet diktavo protas. 

Kai Luiza pranešė, kad viskas paruošta, jaunoji 
moteris lėtai apėjo sodelį, miegamąjį, svetainę, viską 
apžiūrėjo paskutinį kartą. Paskui įgraudino virėją visokerio- 
pai rūpintis ponu, žadėdama atsilyginti, jei bus sąžininga. 
Pagaliau įsėdo į vežėjo bričką ir išvažiavo pas motiną 
palūžusia širdimi, taip raudodama, kad sujaudino kam- 

barinę, ir bučiuodama mažąjį Venceslavą su kažkokiu 
siautulingu džiaugsmu, bylojančiu, kaip ji dar myli tėvą. 

Baronienė jau žinojo iš Lisbetos, kad uošvis buvo 
gerokai kaltas dėl žento nusidėjimo, todėl nenustebo, 
pamačiusi atvažiavusią dukterį, pritarė jai ir sutiko priglausti 
pas save. Pamačiusi, kad neišvelnumas, nei pasiaukojimas 
niekada nesustabdė Hektoro, ji pradėjo netekti pagarbos 
jam ir pripažino, kad duktė, pasirinkusi kitą kelią, elgiasi 
teisingai. Per tris savaites vargšės motinos širdyje atsivėrė 
dvi naujos žaizdos, taip skausmingos, kad šis skausmas 
prašoko visas jos ankstesnes kančias. Pirma, baronas 
įstūmė Viktoreną ir jo žmoną į vargą; paskui, Lisbetos 
nuomone, buvo kaltas dėl Venceslavo nusižengimo, išvedė 
žentą iš kelio. Šeimos tėvo autoritetas, taip ilgai laiky- 
tas beprasmiškų aukų, sužlugo. Nors jaunieji Julo ir ne- 
sigailėjo pinigų, bet į širdį jiems ėmė smelktis nepasitikėji- 
mas ir nerimas dėl barono. Šis gana akivaizdžiai pareikš- 
tas jausmas giliai nuliūdino Adeliną, ji jautė, kad šeima 
irsta. Baronienė įkurdino dukterį vakjomajame, greitomis 
paverstame miegamuoju už maršalo pinigus; 0 prieš- 
kambaris tapo valgomuoju, kaip ir daugelyje Paryžiaus 
namų. 

Venceslavas, grįžęs namo ir perskaitęs abu laiškus, 
išgyveno savotišką jausmą - pusiau džiaugsmą, pusiau 
liūdesį. Atsidūręs budrioje Žmonos priežiūroje, jis seniai jau 
maištavo širdyje prieš šią naują nelaisvę, primenančią jam 
Lisbetą. Trejus metus sotinęsis meile, Venceslavas taip pat 
daug galvojo šias paskutines dvi savaites ir priėjo išvadą, 
kad šeima - tai sunki našta. Be to, jį ką tik pasveikino 
Stidmanas, kad jam pasisekę įkvėpti Valeri aistrą; mat šisai, 
stumiamas visiškai suprantamų slaptų išskaičiavimų, laikė 
labai parankiu daiktu pasigerinti Hortenzijos vyro savimei- 
lei, tikėdamasis paskui paguosti jo auką. Taigi Vencesla- 
vas jautėsi laimingas, kad gali grįžti pas ponią Marnef. Bet 
čia jis prisiminė visišką ir tyrą laimę, kada džiaugėsi su 
Hortenzija, jos žavus, jos protingą elgesį, jos nekaltą, naivią 
meilę, ir jam tikrai pagailo jos. Buvo bebėgąs pas uošvę 

maldauti atleidimo, bet pasielgė kaip Julo ir Krevelis - nuėjo 
pas ponią Mamef ir nunešė žmonos laišką, kad parodytų, 
kokią negandąjiištaisė, ir kad pareikalautų iš savo meilužės 
pasismaginimų, kuriais ji, taip sakant, išpirktų šią nelaimę. 
Pas Valeri jis rado Krevelį. Meras, pasipūtęs išdidumu, 
vaikščiojo po svetainę kaip žmogus, jaudinamas audrin- 
giausių jausmų. Kartais sustodavo, įsiręždavo, tartum ruoš- 
damasis sakyti prakalbą, tačiau neišdrįsdavo. Jo fizionomija 
spinduliavo, protarpiais jis ėjo prie lango ir barbeno pirštais 
į stiklą. Žiūrėjo į Valeri susijaudinęs, meiliai. Krevelio laimei, 

atėjo Lisbeta. 

- Pussesere, - tarė jis jai į ausį, - ar girdėjote 
naujieną? Aš - tėvas! Man rodos, aš jau nebe taip myliu 
savo mielą Selestiną. Ot, ką tai reiškia susilaukti vaiko iš 
moters, kurią dievini! Suderinti širdies tėvystę su kraujo 
tėvyste! Ak, klausykite, pasakykite Valeri! Dirbsiu šito vaiko 
labui, noriu, kad jis būtų turtingas! Ji sakė man, jog kai kurie 
požymiai leidžia spėti, kad bus berniukas! Jei gims sūnus, 
noriu, kad jis gautų Krevelio pavardę: reiks pasitarti su savo 
notaru. 

- Žinau, kaip ji jus myli, - tarė Lisbeta, - bet dėl savo 
ir jos ateities, valdykitės, netrinkite rankų kas minutę. 

Kol Lisbeta kalbėjosi nuošaly su Kreveliu, Valeri 
atgavo iš Venceslavo savo laišką, ir žodžiai, kuriuos ji 
šnabždėjo jam į ausį, pamažu sklaidė jo liūdesį. 

- Štai tu ir laisvas, drauguži, - kalbėjo ji. - Nejau 
galima didiesiems menininkams vesti? Jūs gyvi tik savo 
fantazija ir laisve! Na, klausyk, brangusis poete, aš taip 
mylėsiu tave, kad niekada nepasigesi žmonos. Tačiau jei 
tu, kaip daugelis Žmonių, nori išlaikyti išorinį padorumą, 
apsiimsiu sugrąžinti tau Hortenziją, ir tai NSSURES >; , 

- O, jei tai būtų galima! 

- Esuttikra, -tarė įgelta Valeri. - Tavo Bilas uošvis 
- visais atžvilgiais baigtas žmogus; bet savimeilė verčia jį 
vaizduoti, kad jis mylimas, rodytis žmonėms, kad turi meilužę; 
šiuo klausimu jis toks pliuškis, kad aš vedžioju jį už nosies 
kaip tinkama. Baronienė vis dar myli savo senąjį Hektorą 

(man kiekvieną kartą. atrodo, kad kalbu apie Hados hero- 
jus). ir abu seniai privers Hortenziją susitaikinti su tavim. 
„Tačiau jie nenori vėl susilaukti audros namuose, nemėgink 
užmiršti savo meilužės tris savaites... Maniau, kad numirsiu. 
Džentelmenas, mielasis, turi parodyti daugiau pagarbos 
moteriai, kurią taip sukompromitavo, kaip tu mane, ypač, 
kai ši moteris turi rūpintis savo geru vardu... Pasilik pietų, 
angele... Ir atsimink, būsiu tau itin šalta dėl to, kad esi šito 
per daug aiškiai matomo nusidėjimo kaltininkas. 

Tarnas paskelbė, kad atvyko baronas Montesas; 
Valeri atsikėlė, nubėgo jo pasitikti, tyliai sušnabždėjo jam į 
ausį kelis žodžius ir, matyt, davė jam tuos pačius nurodymus, 
kaip Venceslavui; brazilas valdėsi kaip diplomatas, suži- 
nojęs didelę naujieną, nors netvėrė džiaugsmu - šisai tai jau 
šventai buvo įsitikinęs, kad jis - tėvas!.. 

Veikdama pagal strateginį planą, pagrįstą vyriškio 
meilužio savimeile, Valeri sėdėjo prie stalo su keturiais 
laimingais, gerai nusiteikusiais, įsimylėjusiais vyrais, kurių 
kiekvienas galvojo, kad jis dievinamas, ir kuriuos Marnetfas, 
šnekučiuodamas su Lisbeta, juokais pavadino penkiais 
bažnyčios tėvais, įskaičiuodamas į jų tarpą ir save. 

Tik baronas Julo atrodė iš pradžių susirūpinęs. Ir 
štai dėl ko: tą dieną, prieš išeidamas iš ministerijos, jis užėjo 
pas personalo viršininką, generolą, su kuriuo draugavo jau 
trisdešimt metų, ir užsiminė, kad reikėtų paskirti Marnefą į 
Kokė vietą, nes šis sutinkąs išeiti iš tarnybos. 

- Brangusis drauge, - tarė jam Julo, - nenorėčiau 
prašyti maršalą šios malonės, nepakalbėjęs su jumis ir 
negavęs jūsų pritarimo. 

- Brangusis drauge, - atsakė personalo viršininkas, 
- leiskite man pažymėti, kad jums pačiam savo asmeniniais 
sumetimais nedera reikalauti šio paskyrimo. Esu jau ir 
anksčiau išdėstęs jums savo nuomonę. Įstaigoje kiltų 
skandalas, ten irtaip jau per daug šnekama apie jus ir ponią 
Marnetf. Visa tai, žinoma, tarp mūsų kalbant. Tikėkite, jokiu 
būdu nenoriu užgauti jums skaudžios vietos ir padaryti 
jums nemalonumo. Štai aš jums ir įrodysiu. Jei jūs tvirtai 

pasiryžęs prašyti paskirti ką kitą į pono Kokė vietą (o jo 
atsistatydinimas bus tikrai didelis nuostolis Karo ministeri- 
jos kanceliarijai, nes čia jis dirba nuo 1809 metų), tai aš 
išvyksiu dviem savaitėm atostogų ir paliksiu jums laisvas 
rankas, kreipkitės pats į maršalą; jis myli jus kaip sūnų. 
Taigi aš nebūsiu nei už, nei prieš ir, kaip administratorius, 
nenusižengsiu savo sąžinei. 

- Dėkoju, - atsakė baronas, - apgalvosiu, ką pasa- 
kėte. 

- Jei aš leidžiu sau padaryti jums tokią pastabą, 
brangusis drauge, tai tik dėl to, kad viskas daug labiau 
susiję su jūsų asmeniniais interesais, negu su mano reika- 
lais ar mano savimeile. Visų pirma, visiškas šeimininkas 
čia yra maršalas. Antra, brangusis, mums primetama tiek 
nusižengimų, kad vienu daugiau ar mažiau... Ar pirmą kartą 
mes duosime dingstį kritikai "Restauracijos laikais žmonės 
buvo skiriami į aukštas tarnybas tik dėlto, kad būtų aprūpinti 
algomis, nesukant sau galvos, ar jie dirbs ką nors... Mudu 
seni draugai... 

- Taip, - atsakė baronas, - kaip tik dėl to, kad 
nepakenkčiau senai ir man brangiai draugystei, aš ir... 

-Nakągi, - pasakė personalo viršininkas, pastebė- 
jęs iš Julo veido, kad šis sutriko, - aš išvyksiu atostogų, 
drauguži... Bet būkite apdairus! Turite priešų, tai yra žmonių, 
pavydinčių jums jūsų gražios algos, o laikotės jūs tik už 
vieno inkaro. O, jeigu jūs būtumėte deputatas kaip aš, jums 
nereiktų nieko bijoti; taigi elkitės atsargiai... 

Šie iš tikrųjų draugiški žodžiai padarė gilų įspūdį 
valstybės patarėjui. 

 - Bet galų gale, Rožė, kas gi yra? Ką reiškia šis 
paslaptingumas? 

Asmuo, kurį Julo pavadino Rožė, pažiūrėjo į savo 
draugą, paėmė jį už rankos ir paspaudė ją. 

- Mudu seni draugai, ir dėl to turiu jus įspėti. Jei 
norite.išsilaikyti savo tarnybos vietoje, turite pats tuo pa- 
sirūpinti. Taigi, jumis dėtas „aš nesikreipčiau į maršalą su 
prašymu atleisti Kokė ir paskirti Marnefą, o paprašyčiau įį 

pasinaudoti savo įtaka ir išlaikyti man nuolatinę vietą 
valstybės taryboje, kad galėčiau ramiai numirti; generalinio 
direktoriaus vietą palikčiau tiems, kurie į ją kėsinasi, kaip 
bebras savo urvą... 

- Ką? Nejau maršalas būtų užmiršęs... 

- O, drauguži, maršalas justaip karštai gynė Ministrų 
Taryboje, jog jau dabar niekas nebekalba, kad reikėtų jus 
išmesti iš tarnybos; o toks klausimas buvo kilęs!.. Taigi 
neduokite progos... Daugiau nieko nenoriu sakyti. Šiuo 
metu dar galite kelti savo sąlygas, būti valstybės patarėjas 
ir Prancūzijos peras. Bet jei delsite ir duosite dingstį kritikai, 
tada už nieką neatsakau... Tai kaip, išvažiuoti ar ne? 

- Palaukite, pasimatysiu su maršalu, - atsakė Julo, 
- ir pasiųsiu brolį pas jį ištirti padėties... 

Lengva suprasti, su kokia nuotaika sugrįžo baronas 
pas ponią Marnet; jis beveik užmiršo, kad jis tėvas - Rožė 
pasielgė tikrai draugiškai, nušviesdamas jam tikrą jo padėtį. 
Tačiau Valeri įtaka buvo tokia galinga, kad pietums įpusė- 
jus baronas prisitaikė prie bendros nuotaikos ir ėmė juo 
labiau linksmintis, kad turėjo nustelbti daugybę rūpesčių; 
nelaimingasis nenujautė, kad šį vakarą atsidurs tarp laimės 
ir pavojaus, į kurį nurodė personalo viršininkas, tai yra bus 
priverstas pasirinkti arba ponią Marnef, arba tarnybinę 
padėtį. Apie vienuoliktą valandą, kai pobūvio nuotaika 
pasiekė kulminaciją, nes svetainė buvo pilna svečių, Valeri 
pasisodino Hektorą šalia savęs ant sofos. 

- Paklausyk, mielasis mano seni, - tarė ji jam 
pašnabždom, - tavo duktė taip baisiai supyko ant Ven- 
ceslavo, kam jis lankosi čia, jog pametė jj. Padūkėlė ta 
Hortenzija! Paprašyk Venceslavą, jis parodys tau laišką, 
kurį šita kvailiukė jam parašė. Sis dviejų mylimųjų per- 
siskyrimas, dėl kurio kažkodėl kaltinama aš, gali man 
negirdėtai pakenkti. Štai kokiomis priemonėmis naudojasi 
dorybingos moterys, puldamos viena kitą. Tiesiog skan- 
dalas: vaidinti nukentėjusią vien tam, kad galima būtų mesti 
akmenį į moterį, kurios vienintelis nusikaltimas - kad jos 
namuose malonu pabūti. Jei myli mane, išteisinsi mane ir 

suvesi tuos du balandėlius. Be to, aš visiškai neužsipuolu 
matyti tavo, žentą savo :namyosę, tu čia įį-atsivedei, tu ir 


porą, kad aš drumsčianti šeimos vienybę ir viliojanti kartu 
uošvį ir žentą, tai aš tiek prikankinsiu jas, jog iš tikrųjų 
nusipelnysiu šį garsą! Štai ir Lisbeta jau rengiasi nuo manęs 
pasišalinti!.. Jai mielesnė jos šeima, ar galiu ją užtai peikti... 
Lisbeta liks čia tik tada, sakė man, jei jaunieji susitaikys. 
Nieko sau, gražiai mes atrodysime - mūsų išlaidos trigubai 
padidės!.. 

- O, dėlšio reikalo, - tarė baronas, tik dabar sužinojęs 
apie dukters pakeltą skandalą, - tai aš padarysiu tvarką. 

- Gerai, - tęsė Valeri, - dabar einam prie kito dalyko. 
Kaip su Kokė vieta?.. 

- Taip, šis dalykas, - atsakė Hektoras, nuleisdamas 
akis, - sunkesnis, jei nesakyčiau - neįmanomasi.. 

- Neįmanomas, brangusis Hektorai! - sušnibždėjo 
ponia Marnef baronui prie pat ausies. - Bet tu nežinai, kokių 
kraštutinumų gali griebtis Marnefas. Juk aš jo valdžioje; kai 
užkliudomi jo interesai, jis nežino jokios moralės - kaip 
daugumas vyrų, be to, jis nepaprastai kerštingas, kaip visi 
siaurakakčiai, bejėgiai. Tavo pastangomis dabar viskas 
taip susiklostė, kad esu jo valioje. Turiu noriu nenoriu | 
prisileisti kelias dienas, bet jis gali iš mano miegamojo ir 
visai nebeišeiti! 

Julo net pasikratė. 

- Iki šiol jis davė man ramybę su sąlyga, kad bus 
kanceliarijos viršininkas. Niekšiška, bet logiška. 

- Valeri, tu myli mane? 

- Toks klausimas, mano brangusis; kai mano šitokia 
būklė - tai chamizmas... 

- Betjei aš pabandysiu - tik pabandysiu! - paprašyti 
maršalą Marnetuivietos, tai mano karjera baigta, o Marnefas 
bus atleistas iš tarnybos. 

- -Oašmaniau, kadkunigaikštis irtu - artimi draugai. 
„Žinoma, artimi, jis ne kaitą tai įrodė; bet, vaikuti, 
aukščiau už maršalą yra dar kai kas. „yra dar, pavyzdžiūi, 
vis2' Ministrų Taryba... Neskubėdami, Taviruodami, mes 
pasteksime savo. Kad šis reikalas pašisektų, reikia palaukti 
momento, kai manęs paties paprašys kokio patarnavimo. 
Tada galėsiu pasakyti: "Ranka ranką mazgoja". 
| - Jei papasakosiu tai Marnefui, mano vargšeli 
Hektorai, jis gali iškrėsti mums piktą išdaigą. Žinai, pasakyk 
tu jam pats, kad reiks palaukti, aš nesiimū. O, aš numatau, 
kas manęs laukia, jis žino, kaip mane nubausti - neišeis iš 
manomiegamojo... Ir neužmiršk: tūkstantis du šimtai frankų 
rentos sūnui. 

Julo pasivedė Marnefą į šalį, jausdamas, kad jo 
pasimėgavimams gresia pavojus; pirmą kartą gyvenime 
atsisakė savo išdidaus tono - tokį šiurpą kėlė jam mintis, 
kad šitas mirštgyvis gali įsikurti gražutės moters miega- 
majame. | 

- Mamelai, mano brangusis, - tarė jis, - šiandien 
buvo kalba apie jus! Bet kanceliarijos viršininku jūs nebūsite 
paskirtas iš karto... Reikės palaukti. 

- Būsiu, pone barone, - įžūliai pasakė Marnetas. 

- Bet, mano mielasis... 

- Būsiu, pone barone, - šaltai pakartojo Marnefas, 
žiūrėdamas pakaitomis čia į baroną, čia į Valeri. - Dėl jūsų 
kaltės mano Žmona privalo susitaikyti su manimi, aš jos 
nepaleisiu, kadangi ji yra žavi, mano mielasis, - pridūrė jis 
su šiurpia ironija balse. - Aš čia didesnis šeimininkas negu 
jūs Ministerijoje. 

Baroną nusmelkė toks skausmas, it dantį būtų gėlę 
širdyje, ir jis vos ne vos sulaikė ašaras. 

Kol vyko šis trumpas pašnekesys, Valeri pašnabž- 
„domis pranešė Anri Montesui apie tariamas Marnefo už- 
mačias, taip atsikratydama kuriam laikui ir brazilo. 

Iš keturių ištikimųjų vienam tik Kreveliui. meilės 
gūžtelės savininkui, nebuvo pritaikytos šios priemonės; 
todėl visa jo fizionomija švietė iš tikrųjų įžūlia palaima, nors 

Valeri ir stengėsi jį sutvardyti, raukdama kaktą ir darydama 
priekaištingas grimasas; kiekvienas jo veido bruožas 
spinduliavo tėvystės džiaugsmu. Ir kai Valeri priėjusi šnabž- 
telėjo jam su priekaištu, kad valdytųsi, Krevelis sugriebė ją 
už rankos ir atsakė jai: 

- Rytoj, kunigaikštiene, mažieji rūmai priklausys 
tau! Rytoj juk galutinės varžytynės... 

- O baldai? - nusišypsojo ji. 

- Turiu tūkstantį Versalio kairiojo kranto akcijų, 
pirkau jas po šimtą dvidešimt penkis frankus, dabar jų 
kursas pakils iki trijų šimtų dėl to, kad ten bus sujungti du 
keliai - man buvo patikėta šita paslaptis. Tavo butas bus 
apstatytas kaip karalienės!.. Bet priklausysi tik man, taip?.. 

- Taip, storuli merai, - nusišypsojo šita miestietiškoji 
ponia de Mertej*. - Bet elkis kaip pridera! Gerbk būsimąją 
ponią Krevel. 

- Brangusis pusbroli, - kalbėjo Lisbeta baronui, - 
rytoj ateisiu pas Adeliną nuo pat ankstyvo ryto - juk jūs 
suprantate, kad padorumas neleidžia man ilgiau čia pasiškti. 
1 AS brolio, maršalo, namų ūkį. 

- Šj vakarą grįžtu namo, - pareiškė baronas. 

- Jei taip, tai ateisiu rytoj pusryčių, - atsakė Lisbeta 
nusišypsodama. 

Ji puikiai suprato, kad jai būtina dalyvauti toje 
šeimos scenoje, kuri turėjo įvykti rytoj. Todėl iš pat ryto 
nubėgo pas Viktoreną ir pranešė apie Hortenzijos ir Vence- 
slavo persiskyrimą. 

Kai baronas grįžo namo apie pusę vienuoliktos 
vakaro, Marieta ir Luiza - ši pastaroji po sunkios darbo 
dienos - kaip tik rakino buto duris, taigi skambinti jam 
nereikėjo. Vyras, labai nepatenkintas, kadreikiabūti doram, 
nuėjo tiesiai į Žmonos miegamąjį ir pro praviras duris 
pamatė ją ant kelių prieš Nukryžiuotąjį; ji skendėjo 
maldoje, sustingusi ta išraiškinga poza, kuri atneša šlovę 
tapytojui ar skulptoriui, jei jiems nusišypso laimė sugauti ją 
ir paskui atvaizduoti. Adelina, karštai melsdamasi, balsu 
kartojo: | 

- Dieve! Būk mums maloningas, atverk jam akis!.. 

Taip už savąjį Hektorą meldėsi baronienė. 

Reginys, toks nepanašus į tą, kurį jis ką tik matė 
Valeri svetainėje, sakinys, padiktuotas šios dienos nelaimės, 
sugraudinobaroną, ir jis nenoromis garsiai atsiduso. Adelina 
atsigręžė į jį ašaromis apsipylusiu veidu. Tvirtai įsitikinusi, 
kad jos malda išklausyta, prišoko prie Hektoro ir apglėbė jį 
su tokia jėga, kokią suteikia žmogui laiminga meilė. Adelina 
buvo išsižadėjusi visų moters interesų, skausmas išdildė 
joje net prisiminimus. Teliko gyvas tik motinos jausmas, 
rūpestis šeimos garbe ir tyriausias krikščionės Žmonos 
prisirišimas prie nuklydusio vyro - šita šventa meilė, viską 
pergyvenanti moters širdyje. Visa tai galima buvo išskaityti 
Adelinos veide. 

- Hektorai! - ištarė ji pagaliau: - Nejau tu sugrįžti? 
Nejau Dievas pasigailėjo mūsų šeimos? 

- Brangioji Adelina! - tarė baronas, įėjęs į kambarį 
ir pasodinęs žmoną į fotelį greta savęs. - Tu švenčiausia 
būtybė šioje Žemėje, ir jau seniai nebesu tavęs vertas. 

- Tu nedaug ką teturėtum padaryti, mano drauge, 
- tarė ji, laikydama Julo ranką ir drebėdama taip stipriai, 
tartum ją būtų ištikęs nervinis virpulys, - visai nedaug ką, 
kad viskas susitvarkytų... 

Jai pritrūko drąsos kalbėti toliau, ji jautė, kad kiek- 
vienas žodis būtų buvęs priekaištas, 0 ji nenorėjo drumsti 
laimės, srūvančios į sielą dėl šio sutikimo. 

- Atėjau dėl Hortenzijos, - tęsė Julo. - Šita mergaitė 
gali padaryti mums daugiau žalos savo neapgalvotu žings- 
niu, negu aš savo beprotiška aistra Valeri. Bet apie tai 
pasikalbėsime rytoj rytą. Marieta man sakė, kad Hortenzija 
miega, palikime ją šiandien ramybėje. 

- Taip, palikime, - pritarė ponia Julo, ir ją staiga 
apniko gilus liūdesys. 

Ji įspėjo, kad baronas grįžo namo ne tiek vedamas 
noro pamatyti šeimą, kiek svetimais sumetimais. 

- Palikime ją ramybėje ir rytoj, vargšelės būsena 
apgailėtina: ji verkė visą dieną, - tarė baronienė. 

Kitą rytą, devintą valandą, baronas, laukdainas 
dukters, kurią jis liepė pašaukti, vaikštinėjo po didžiulę 
nejaukią svetainę, ieškodamas argumentų, kuriais būtų 
įstengęs palenkti sunkiausiai sutramdomą užsispyrimą - 
įžeistos ir nenumaldomos jaunos moters užsispyrimą, taip 
nenumaldomos, kokia esti nepriekaištingojijaunystė, nieko 
nenutuokianti apie gėdingus sandėrius, nes ji dar nepažįsta 
žmonių savanaudiškumo ir aistrų. 

- Štai aš, tėveli, - drebančiu balsu pratarė Hortenzija, 
pabalusi nuo patirto skausmo. 

Sėdėdamas kėdėje, Julo apkabino dukterį ir pasi- 
sodino ant kelių. 

- Na, dukrele, - tarė jis, bučiuodamas ją į kaktą, - 
susivaidijome su vyru ir pasikarščiavome?.. Gerai išauklėta 
mergaitė taip nesielgia. Hortenzija neturėjo pati viena, 
nepasitarusi su tėvais, ryžtis žengti tokį lemtingą žingsnį - 
palikti savo namus, pamesti vyrą! Jei mano mieloji Horten- 
Zija būtų pasitarusi su savo gerąja, puikiąja Motina, 
nebūtų suteikusi man tokio žiauraus sielvarto!.. Tu nepažįsti 
pasaulio, o pasaulis piktas. Žmonės gali pasakyti, kad pas 
tėvus tave parsiuntė tavo vyras. Vaikai, išauklėti kaip jūs po 
motinos sparneliu, ilgiau už kitus palieka vaikais, jie nepažįsta 
gyvenimo! Deja, toks naivus ir tyras jausmas, kaip tavo 
meilė Venceslavui, nesvarsto, paklūsta pirmam impulsui. 
Širdelė blykst užsidegė, o galvelė -iš paskos. Tokią valandą 
Paryžių iš keršto sudegintum, užsimiršęs apie prisiekusiųjų 
teismą! Jei tavo žilas tėvas sako tau, kad nusižengei 
padorumo taisyklėms, gali juo tikėti, aš dar nieko nesakau, 
kokį didį skausmą išgyvenau aš, jis mane baisiai slegia dėl 
to, kad meti akmenį į moterį, kurios širdies nepažįsti ir 
kurios neapykanta gali tapti baisi... Deja! tokia skaisti, tokia 
nekalta ir tokia tyra būtybė kaip tu tiki viskuo; 0 juk tave gali 
purvais apdrabstyti, apšmeižti: Be to, mielasis angelėli, 
kam pokštą laikyti rimtu dalyku? Galiu laiduoti, kad tavo 
vyras nekaltas... Ponia Marnef... 

Iki šios akimirkos baronas it apsukriausias diplo- 
matas nuostabiai vykusia forma pateikė savo priekaištus. 

Tiesiog meistriškai, kaip matėme, įvedė šį vardą; bet jį 
išgirdusi, Hortenzija suvirpėjo, tartum skaudžiausiai už- 
gautas žmogus. 0 | 

- Paklausyk, ką pasakysiu, aš turiu gyvenimo pa- 
tirties, daug gyvenime stebėjau, - tarė tėvas, neleisdamas 
dukteriai kalbėti. - Ši dama elgiasi su tavo vyru labai šaltai. 
Taip, taip, iš tavęs tiesiog pasijuokė, aš tau tuoj įrodysiu... 
Štai vakar Venceslavas buvo ten pietų... 

- Ką? Jis ten buvo pietų?.. - nutraukė jį jaunoji 
moteris, pašokusi ant kojų ir pažvelgusi į tėvą siaubo 
iškreiptu veidu. - Vakar! Po mano laiško?.. O Viešpatie!.. 
Kodėl neįstojau į vienuolyną, užuot tekėjusi? Dabar mano 
gyvenimas nebepriklauso man, aš turiu vaiką! - pridūrė ji 
raudodama. 

Jos rauda pervėrė širdį poniai Julo, ji išėjo iš savo 
kambario, puolė prie dukters ir, apkabinusiją, ėmė klausinėti 
paikiausių dalykų, kas tik ateina į galvą skausmo minutę. 

"“Na, štai ir ašaros!..- pagalvojo baronas. - O viskas 
taip gerai ėjo! Ką dabar daryti su dviem verkiančiomis 
moterimis?" 

- Dukrele, -tarė baronienė Hortenzijai, - klausyk, ką 
sako tėvas! Jis myli mus... 

- Liaukis, Hortenzija, miela dukrele, neverk, daraisi 
negraži, - pridūrė baronas. - Liaukis, susivaldyk trupučiuką. 
Būk protinga, grįžk į savo šeimą, o aš pažadu, kad 
Venceslavas ir kojos daugiau nejkels į tuos namus. Prašau 
tave - padaryk šią auką -jei iš viso galima pavadinti auka tai, 
kad atleisi mylimam vyrui menkutį nusižengimą! Prašau 
tave, padaryk tai dėl mano žilų plaukų, dėl tavo meilės 
motinai... Nejau norėsi, kad mano senatvę temdytų rūpes- 
čiai ir skausmas?.. 

Hortenzija puolė kaip beprotė tėvui į kojas, nuo šito 
nevilties kupino judesio išsileido jos blogai susegti plaukai; 
ištiesė į tėvą rankas, ir šis mostas reiškė visą jos neviltį. 

- Tėve, jūs reikalaujate iš manęs gyvybės! - tarė ji. 
- Imkite ją, jei norite, bet imkite, kol ji tyra ir nesutepta, su 
džiaugsmu ją atiduosiu. Tik neverskite manęs, kad mirčiau 

sutepusi garbę, nusikaltusi! Aš ne tokia, kaip mano motina! 
Nepakęsiu įžeidimų! Jei grįšiu po šeimos stogu, galiu 
pavydo priepuolyje pasmaugti Venceslavą ar padaryti dar 
blogiau. Nereikalaukite iš manęs aukos, prašokančios mano 
jėgas. Nelaidokite manęs gyvos! Nedaug trūksta, ir aš 
išeisiu iš proto... Jaučiu, kad beprotybė čia pat, už poros 
žingsnių! Ak, vakar! Vakar jis pietavo pas tą moterį, perskaitęs 
mano laišką!.. Nejau ir kiti vyrai tokie?.. Še, imkite mano 
gyvybę, bet tenebūnie mano mirtis gėdinga!.. Jo prasi- 
žengimas menkutis? Turėti vaiką su šita moterim!.. | 

- Vaiką? - tarė Julo, atšokdamas atgal. - Na, jau čia 
tikriausi juokai! 

Šią akimirką į kambarį įėjo Viktorenas ir pusseserė 
Beta; pamatę šį reginį, jie sustojo apstulbę. Duktė gulėjo 
prie tėvo kojų. Baronienė, nebyli, draskoma dvejopų jausmų 
- motinos ir žmonos, - stovėjo sutrikusi, apsipylusi ašaro- 
mis. 

- Lisbeta, - baronas sugriebė senmergę už rankos 
ir parodė į Hortenziją, - eikš man į pagalbą. Mūsų vargšė 
Hortenzija visiškai neteko galvos; ji mano, kad ponia Marnef 
įsimylėjusi jos Venceslavą, nors Valeri paprasčių papras- 
Ččiausiai nori gauti iš jo skulptūrinę grupę. . | 

- Dalilą! - suriko jaunoji moteris, - vienintelį daiktą, 
kurį jis taip greit padarė per visą mūsų bendrą gyvenimą. 
Tas ponas neįstengė dirbti nei dėl manęs, nei dėl savo 
sūnaus, o dėltos paleistuvės jis dirbo su šitokia ugnim... O, 
pribaikite mane, tėve! Kiekvienas jūsų žodis it durklas man 
į širdį. 

Atsigręžusi į baronienę ir Viktoreną, Lisbeta su 
gailesčiu gūžtelėjo pečiais, rodydama į baroną, kuris ne- 
galėjo jos matyti. 

- Klausykite, pusbroli, - tarė Lisbeta, - nežinojau, 
kas tokia ta ponia Marnet, kai paprašėte mane apsigyventi 
jos namuose, virš jos buto ir vesti jos namų ūkį; bet per 
trejus metus galima daug sužinoti. Ši ypata - tai kekšė! 
Ir tokia pasileidusi kekšė, kad gali pritygti tik savo 
niekšiškai šlykštynei vyrui. Šitie žmonės laiko jus mulkiu, 

melžiama karvute, jie privers jus pridaryti tokių dalykų, kokių 
ir sapne nesapnavote! Su jumis reikia kalbėti aiškiai, todėl, 
kad jūs jau bedugnės gelmėse... 

Išgirdusios šiuos Lisbetos žodžius, baronienė ir 
duktė pažvelgė į ją taip, kaip žvelgia į Dievo Motiną tikintieji, 
dėkodami už išgelbėjimą nuo pražūties. 

- Šita baisi moteris užsigeidė suardyti jūsų žento 
šeimą. Kuriuo tikslu? Nežinau, mano protas per silpnas 
susigaudyti šitose tamsiose, klastingose, šlykščiose, niek- 
šiškose intrigose. Ponia Marnef nemyli jūsų Žento, bet 
keršto genama nori matyti jį prie savo kojų. Su šita niekše 
aš ką tik pasielgiau taip, kaip ji užsitarnavo. Begėdė 
kurtizanė! Pareiškiau jai, kad palieku ją, kad noriu gelbėti 
savo garbę iš šio purvyno... Visų pirma, priklausau savo 
šeimai. Sužinojau, kad mano jaunoji seserėčia pametė 
Venceslavą, ir atėjau! Dėl šio skaudaus išsiskyrimo kalta 
jūsų Valeri, kurią jūs laikote šventąja. Ar galiu pasilikti pas 
tokią moterį? Mūsų brangioji Hortenzija, - pridūrė ji, reikš- 
mingai prisilietusi barono rankos, - neturi nukentėti dėl 
užgaidos tų moterų, kurios, įsigeidusios blizgučio, pražudytų 
visą šeimą. Nemanau, kad Venceslavas nusikalto, bet 
laikau įį silpnavaliu ir nelaiduoju, kadvieną dienąjis nepateks 
į šios gudrios koketės pinkles. Aš jau apsisprendžiau. Šita 
moteris neša jums negandą, ji paleis jus elgetomis. Neno- 
niu būti įtariama, kad esu prisidėjusi prie savo šeimos 
pražūties; juk aš trejus metus sėdėjau pas ją tik tam, kad 
"neleisčiau jūsų pražudyti. Jus apgaudinėja, pusbroli. Pa- 
mėginkite tvirtai pasakyti, kad nesirūpinsite šito šlykštaus 
Marnefo paaukštinimu, ir pamatysite, kas darysis! Tuo 
atveju jūsų laukia graži pirtis. 

Lisbeta pakėlė seserėčią ir karštai ją pabučiavo. 

- Laikykis tvirtai, brangioji Hortenzija, -sušnabždėjo 
jai. 

Baronienė pabučiavo pusseserę entuziastiškai, kaip 
moteris, matanti, kad už ją atkeršyta. Visa šeima, sustin- 
gusi, tylėdama, stovėjo aplink tėvą, užtektinai protingą, kad 
būtų supratęs, ką reiškia ši tyla. Jo veidas aptemo nuo 

baisaus pykčio: vėnos kaktoje išsipūtė; akys pasruvo krauju, 
skruostus išmušė dėmės. Adelina puolė jam po kojų ir 
griebė į jį už rankų. 

- Pasigailėk mūsų, = mano, pasigailėk! 

- Jūs neapkenčiate manęs! - sušuko baronas, 
neįstengdamas nustelbti sąžinės šauksmo. 

Mes visi puikiai Žinome savo slaptas kaltes. Beveik 
visuomet nutuokiame, kad mūsų aukos turi jausti mums 
neapykantą, kurią joms įkvepia keršto troškimas; ir mūsų 
kalba ar mūsų veidas nieku paverčia visas veidmainiškas 
pastangas ir išduoda mus netikėtos kančios akimirką, kaip 
išduodavo save kadaise nusikaltėlis, patekęs į budelio 
nagus. 

- Mūsų tikri vaikai, - pasakė ,is, norėdamas atsiimti 
savo prisipažinimą, - galų gale virs.a mūsų priešais. 

- Tėve!.. - pradėjo Viktorenas. 

- Jūs drįstate pertarti tėvą!.. - griausmingu balsu 
sušuko baronas, Žiūrėdamas į sūnų. 

į - Tėve, paklausykite, - pasakė Viktorenas tvirtu, 
aiškiu balsu, deputato puritono balsu. - Puikiai žinau, kad 
privalau godotijus, irjokiu būdu nenusižengsiu Šiai pareigai. 
Visada buvau ir būsiu jūsų nuolankiausias, paklusniausias 
sūnus. 

Visi tie, kuriems teko dalyvauti Deputatų rūmų 
posėdžiuose, atpažins parlamentinės kovos metodus šituo- 
se ištęstuose sakiniuose; jais laimima laiko ir nuraminami 
įpykę priešai. 

- Mes nė nemanome būti jūsų priešais, - kalbėjo 
Viktorenas, - su savo uošviu Kreveliu susipykau vien dėl 
to, kad išpirkau iš Vovinė jūsų šešiasdešimt tūkstančių 
frankų vekselius, ir, aišku, šie pinigai pateko į ponios Marnef 
rankas. O, nesmerkiu jūsų, tėve, - pridūrė jis, atsakydamas 
į barono mostą, - bet tik noriu savo balsu prisidėti prie 
Lisbetos balso ir pp kad nors Mano „orų 


riboti. 
- Pinigai! - sušuko goslusis senis ir, sutriuškintas 

šio argumento, susmuko ant kėdės. - Ir tai man sako mano 
sūnus!.. Jūsų pinigai bus jums grąžinti, pone, - tarė jis 
atsistodamas. 

Ir pasuko durų link. 

- Hektorai! 

Išgirdęs šį šauksmą, baronas atsigręžė, ir Adelina 
staiga pamatė ašaromis apsipylusį vyro veidą, ir ji apglėbė 
jį taip stipriai, kaip tik gali nevilties apimtas žmogus. 

- Neišeik taip!.. Nepalik mūsų supykęs! Aš juk tau 
nieko nepasakiau!.. 

ios kilnios sielos šauksmo paveikti, Hortenzija ir 
Viktorenas puolė tėvui į kojas. 

- Mes visi jus mylime, - ištarė Hortenzija. 

Lisbeta, sustingusi kaip statula, su išdidžia šypse- 
na lūpose, žvelgė į šią žmonių grupę. Šią akimirką | 
prieškambarį jėjo maršalas Julo, ir susirinkusieji išgirdo jo 
balsą. Šeima suprato, kaip svarbu išlaikyti paslaptį, ir 
vaizdas staiga pasikeitė. Sūnus ir duktė atsistojo, ir kiek- 
vienas pasistengė nuslėpti savo susijaudinimą. 

Prie durų susiginčijo Marieta ir kažkoks kareivis; jis 
taip veržėsi į vidų, kad virėja turėjo įeiti į svetainę. 

- Pone, su jumis būtinai nori pasikalbėti kažkoks 
seržantas iš A/žero. 

- Tegul palaukia. 

- Pone, - šnabžtelėjo Marieta baronui, - jis liepė 
man patylomis jums pranešti, kad atvyko jūsų dėdės 
reikalu. 

Baronas krūptelėjo, jis pagalvojo, kad jam atvežė 
pinigų, kurių slaptai buvo prašęs prieš du mėnesius, kad 
ps išpirkti vekselius; palikęs šeimą, puolė į prieškambarį. 

ia jis pamatė elzasietį. 

- Ponas paronas Jilot?.. 

- Taip... 

- Jis pats? 

- Jis pats. 

Seržantas, pasirausęs kepurės pamušale, ištraukė 
laišką: baronas skubiai jį atplėšė. Štai ką jis perskaitė: 

Brangusis brolėnai! Aš ne tik negaliu atsiųsti jums 
šimto tūkstančių frankų, kurių prašėte, betpats neišsilaikysiu, 
jei nesiimsite energingų priemonių man gelbėti. Ant mūsų 
užsisėdo karaliaus prokuroras, kuris sako mums pamokslus 
ir tauškia visokius niekus apie administravimo tvarką. Šitam 
civiliokui neužkiši burnos! Jei Karo ministerija duosis už 
nosies vedžiojama tiems įjuodašvarkiams, tai aš žuvęs. 
Asmeniu, kuris įteiks jums laišką, pasitikiu visiškai, pa- 
sistenkite jį paaukštinti tarnyboje, nes jis atliko mums didelę 
paslaugą. Neduokite manęs varnams sukapoti! 


Šitas laiškas trenkė kaip perkūnas iš giedro dan- 
gaus; baronas suprato susidūręs su vidinėmis rietenomis, 
kurias dar ir šiandien kelia besivaržą dėl Alžyro valdžios 
civiliai ir kariškiai, ir ėmė galvoti, kokiomis laikinomis prie- 
monėmis galėtų užlipdyti atsivėrusią žaizdą. Liepė kareiviui 
ateiti rytoj ir atleido jį, suteikęs jam gražiausių vilčių, kad 
pakels tarnyboje, paskui grįžo į svetainę. 

- Laba diena ir sudiev, brangusis broli! - tarė jis 
maršalui. - Sudiev, vaikai, sudiev, mano geroji Adelina. O 
kaip manai dabar tvarkytis, Lisbeta? - paklausė jis. 

- Aš? Šeimininkausiu pas maršalą; matyt, taip jau 
lemta, kad nugyvenčiau amžių, padėdamajums, čiavienam, 
čia kitam. 

- Nepalik Valeri, iki su tavim pasimatysiu, - pasakė 
Julo pusseserei į ausį. - Sudiev, Hortenzija, mano mažyte 
neklaužada, pasistenk būti protinga; mane šaukia svarbūs 
reikalai, dar pakalbėsime apie tavo susitaikymą su vyru. 
Pagalvok, katyte, - pridūrė jis bučiuodamas ją. 

Jis išsiskyrė su Žmona ir vaikais taip aiškiai susi- 
Jaudinęs, kad jie pasiliko didžiausios baimės sukaustyti. 

-Lisbeta, - kreipėsi baronienė, - turime sužinoti, kas 
galėjo atsitikti Hektorui, dar niekad nemačiau jo šitokio 
sutrikusio; pasilik pas tą moterį dar dvi tris dienas; jis 
pasisako jai viską, ir tokiu būdu mes sužinosime, kas jį taip 
staiga pakeitė. Būk rami, tavo vedybas su maršalu su- 
tvarkysime, nes jos būtinos. 

- Niekad neužmiršiu, kaip drąsiai tu laikeisi šį rytą, 
- tarė Hortenzija, bučiuodama Lisbetą. 

- Tu atkeršijai Už mūsų vargšę motiną, - tarė Vikto- 
renas. 

Maršalas smalsiai stebėjo, kaip jo giminaičiai su 
meile glėbesčiavo Lisbetą, 0 ši nuskubėjo atpasakoti šios 
scenos Valeri. 

Ši apybraiža duos supratimą nekaltos sielos žmo- 
nėms, kaip įvairiais būdais nusiaubia šeimas visokios ponios 
Marnefir kokiomis priemonėmis jos kenkia vargšėms dory- 
bingoms moterims, esančioms tarytum taip toli nuo jų. Ojei 
mintimis perkelsime visą šią Suirutę į aukštesnęvisuomenės 
pakopą, arčiau sosto, ir įsivaizduosime, kiek atsieidavo 
karalių meilužės, tai galėsime spręsti, kaip nepaprastai 
dėkinga turi būti liaudis valdovams, kai šių dori papročiai 
ir šeimyninis gyvenimas yra visiems pavyzdys. 

Paryžiuje kiekviena ministerija - tai mažas miestelis 
be moterų; bet apkalbos ir šmeižtai jose klestėte klesti, 
tarytum ten dirbtų šimtai moterų. Praėjus trejiems metams, 
Marneto padėtis buvo, taip sakant, išsiaiškinta, nušviesta iš 
visų pusių, ir kanceliarijoje buvo kalbama: "Ar bus, ar 
nebus paskirtas Marnefas į Kokė vietą?", lygiai taip, kaip 
neseniai Deputatų rūmuose buvo sakoma: "Ar praeis, ar 
nepraeis dotacija?'' Buvo sekamas kiekvienas mažiausias 
krustelėjimas personalo valdyboje ir nenuleidžiama akių 
nuobarono Julo departamento. Valstybės. patarėjas gudriai 
patraukė. į savo pusę tą valdininką, kuris tapo auka 
paaukštinant Marnefą, prižadėdamas šiam iš tikrųjų geram 
"darbininkui, kad jei jis sutiksiąs dirbti už Marnefą, tai būtinai 
būsiąs paskirtas į jo vietą, nes Marnetas, aišku, ilgai ne- 
begyvensiąs. Nuoto laiko šis valdininkas ėmė regzti intrigas 
Marneto naudai. ; 

Eidamas per savo laukiamąjį, prisėdušį interesantų, 
Julo pastebėjo viename kampe pamėlusią Marneto fizio- 
nomiją, ir Marnefas buvo pakviestas pirmasis. 

-- Ko norite, brangusis? - paklausė baronas, slėp- 
damas nerimą. 

- Pone direktoriau, kanceliarijoje iš manęs visi 
tyčiojasi, nes sužinojo, kad ponas personalo viršininkas 
paėmė atostogų sveikatai pataisyti ir šįryt išvažiavo visam 
mėnesiui. Žinome, ką tai reiškia laukti mėnesį. Jūs atiduo- 
date mane mano priešų patyčioms! Gana jau būgnijo iš 
vienos pusės, o kai pradės iš abiejų kartu, tai, pone 
direktoriau, būgnas gali sprogti. 

- Mano mielasis Marnetai, tikslui pasiekti reikia 
daug kantrybės. Kanceliarijos viršininko vietos anksčiau 
kaip po dviejų mėnesių gauti negalėsite, jei iš viso. ją 
gausite. Ar galiu aš prašyti šito skandalingo paaukštini- 
mo tokiu momentu, kai man pačiam reikia stiprinti savo 
padėtį? 

- Jei jūs išlėksite, aš niekada nebūsiu kanceliarijos 
viršininku, - šaltai pareiškė Marnefas. - Gaukite man 
paskyrimą, nuo to nebus jums nei geriau, nei blogiau. 

- Vadinas, turiu už jus pasiaukoti? - paklausė 
baronas. 

- Smarkiai jumis nusivilčiau, jei pasielgtumėte ki- 
taip. 

- Jūs iš tikrųjų nuo galvos iki kojų Marnefas, pone 
Marnefai!.. - tarė baronas, pakilęs nuo kėdės ir parodęs 

- Turiu garbės atsisveikinti, pone barone, - nuolan- 
kiai atsakė Marnetas. 

"Koks begėdis sukčius! - pagalvojo baronas. - 
Tiesiog panašu į įsakymą per dvidešimt keturias valandas 
išpirkti vekselį ir grasinimą turto aprašymu". 

Po poros valandų, baronui bebaigiant duoti 
paskutines instrukcijas Klodui Vinjonui, siunčiamam į Teisin- 
gumo ministeriją surinkti Žinių apie teisingumo organus, 
kurių žinybai priklausė Johanas Fišeris, pono direktoriaus 
kabineto duris pravėrė Regina ir įteikė jam laiškelį, prašy- 
dama atsakymo. 

“Atsiųsti čia Reginą! - pagalvojo baronas. - Valeri iš 
proto išėjo, ji mus visus sukompromituos ir pakenks to 
bjaurybės Marneto paskyrimui!'' 

Jis atleido asmeninį ministro sekretorių ir perskaitė: 


Ak, mano drauge, kokią sceną aš kątik pergyvenau! 
Jei trejus metus buvau laiminga su tavim, tai šiandien už šią 
laimę brangiai užmokėjau! Marnefas grįžo iš įstaigos toks 
įsiutęs, kadašvisa drebėjau. Visada žinojau, kadjis negražus, 
betšį kartą pamačiau, kad jis baidyklė. Kaleno savo keturiais 
tikraisiais dantimis, grasino pasinaudosiąs vyro teisėmis, jei 
tave dar priiminėsianti. Deja, mano vargšas katinėli, nuo šiol 
mūsų namų durys tau uždarytos. Matai - aš verkiu, ašaros 
krinta antlaiško, jis jauvisas permirkęs. Ar įstengsi perskaityti, 
kąrašau, brangusis Hektorai? Ak, nebematyti tavęs, atsisakyti 
tavęs, kai jau nešioju savyje dalelę tavo gyvybės ir kai man, 
tikiu, priklauso tavo širdis - geriau numirti. Pagalvok apie 
mūsų mažąjį Hektorą! Neapleisk manęs; bet ir nesutepk 
savo vardo dėl Marnetfo, nepasiduok jo grasinimams! Ak, 
myliu tave taip, kaip dar niekad nesu mylėjusi! Prisimenu 
visa, ką paaukojai dėl savo Valeri, ji nebuvo ir niekada nebus 
nedėkinga tau: tu, tik tu esi ir būsi mano vyras. Nebegalvok 
apie tūkstančio dviejų šimtų frankų rentą, kurios prašiau 
tavęs mūsų brangiam Hektorėliui, kuris ateis į pasaulį po 
kelių mėnesių... Nebenoriu nieko tau daugiau atsieiti... Beje, 
mano turtas visada bus tavo turtas. 

Ak, jei tu mylėtum mane taip, kaip aš tave myliu, 
Hektorai, tu išeitum į pensiją, ir mudu paliktume viską - 
šeimą, rūpesčius, aplinkinius žmones - gyvenimą, kur tiek 
neapykantos, ir apsigyventume su Lisbeta kur nors gražiame 
kampelyje - Bretanėje ar kur tau patiktų. Ten mes su niekuo 
nesusitiktume ir būtume laimingi toli nuo šių visų žmonių. 
Mums užtektų tavo pensijos ir nedidelės sumos, kurią turiu 
pasidėjusi savo vardu. Tu pasidarei pavydus... gerai, ten 
tavo Valeri priklausytų vien tik savo Hektorui, ir tau niekada 
nereiktų pakelti balso, kaip aną dieną. Tikras mano vaikas 
bus tikmūsų Hektoras, tikėk, mano senas mylimasis niurgzly. 
Ne, tu negali įsivaizduoti mano įniršio - juk nežinai, kaip jis 
su manim elgėsi ir kokius keiksmus papylė ant tavo Valeri! 
Jožodžiai suteptų šį popierių; tokia moteris kaip aš, Monkornė 

duktė, neturėjo savo gyvenime nieko panašaus išgirsti. O, 
kaip aš norėjau matyti tave čia, kad būčiau galėjusi nubausti 
Jf ir parodyti, kaip beprotiškai tave myliu. Mano tėvas būtų šį 
niekšą kardu sukapojęs, 0 aš tegaliu padaryti tai, kas 
įmanoma moteriai: beprotiškai mylėti tave! Todėl, mano 
meile, šitaip įtūžusi nepajėgiu atsisakyti pasimatymų su 
tavimi. Taip! Noriu matytis su tavim slaptai, kiekvieną dieną! 
Tokios. jau mes, visos moterys: tavo nuoskauda - mano 
nuoskauda! Dėl dangaus, jei myli mane, neskirk jo 
kanceliarijos viršininku, tegu jis ir nustimpa padėjėju!.. Šią 
akimirką visiškai nežinau, kas su manim darosi, vis dar 
girdžiu jo keiksmus. Beta, norėjusi mane palikti, pasigailėjo 
manęs ir pabus dar kelias dienas. 

Mielasis, dar nežinau ką daryti. Matau tik vieną išeitį 
- bėgti. Visada dievinau kaimą; važiuokime į Bretanę, 
Langedoką, kur nori, kad tik niekas netrukdytų man tavęs 
mylėti. Vargšas katinėli, kaip man tavęs gaila! Štai tu pri- 
verstas: grįžti pas savo senąją Adeliną, pas tą verksnę, nes 
manasis pabaisa tau turbūt sakė, kad saugos mane dieną 
naktį; net grasino policijos komisaru! Neik pas mane! Dabar 
aš suprantu, kad jis įmanytų viską padaryti, jei jau pradėjo 
taip šlykščiai manimi spekuliuoti. Todėl norėčiau grąžinti tau 
viską, ką esu gavusi iš tavo dosnių rankų. Ak, mano gerasis 
Hektorai, aš galbūt koketavau, atrodžiau lengvabūdė, bet tu 
nepažįsti savo Valeri; ji mėgo tave pakankinti, bet tu jai 
brangiausias iš visų. Niekas negali uždrausti tau lankytis pas 
savo pusseserę, 0 aš su ja sugalvosiu, kaip mudviem 
pasimatyti. Mano brangusis katinėli, parašyk, dėl Dievo 
meilės, porą žodelių, kad man būtų ramiau, jei jau negaliu 
būti su tavim... (O, ką duočiau, kad sėdėtum čia, šalia 
manęs, ant mūsų sofos!) Tavo laiškas bus man talismanas. 
Parašyk man nors keletą žodelių, kad aš pajusčiau tavo 
gražią sielą. Tavo laišką tau grąžinsiu, nes turiu būti atsargi, 
o nežinau, kur jį paslėpti - jis visur knisasi. Zodžiu, nuramink 
savo Valeri, savo žmoną, savo vaiko motiną. Ak, kaip 
liūdna, kad turiu tau rašyti, o juk matydavausi su tavim 
kasdien! Todėl sakau Lisbetai: 'Nemokėjau vertinti savo 

laimės". Bučiuoju tave tūkstantį kartų, katinėli. Mylėk 
mane. 
Tavo Valeri. 


“Ir visur ašaros!.. - tarė sau Julo, baigęs skaityti. - 
Ir tokios ašaros, kad net parašo įskaityti negalima". 

- Kaip ponios sveikata? - paklausė jis Reginą. 

- Ponia guli, ją tampo mėšlungis, - atsakė Regina. 
- Nervų priepuolis susuko ją kaip virvutę. Vos tik ji baigė 
rašyti, ir prasidėjo. Ak, tai nuo verksmo... Ponas taip rėkė, 
net laiptuose buvo girdėti. 

Baronas susijaudinęs parašė tokį laišką ant įstaigos 
blanko su išspausdinta antrašte: 


Nesijaudink, angelėli, jis ir nudvės padėjėju! Tau 
atėjo puiki mintis į galvą! Mes apsigyvensime toli nuo 
Paryžiaus ir būsime laimingi su savo mažyčiu Hektoru. Aš 
išeisiu į pensiją ir susirasiu sau gerą vietelę kurioje nors 
geležinkelių valdyboje. Ak, mano meilute, aš pajaunėjau, 
perskaitęs tavo laišką! O, pradėsiu iš naujo gyventi, ir 
pamatysi - užgyvensiu mūsų brangiajam mažyčiui turtą. 
Tavolaiškas, tūkstantį kartų karštesnis už "Naujosios Eloizos" 
laiškus, padarė stebuklą! Nemaniau, kad galiu tave dar 
labiau mylėti. Šį vakarą pasimatysime pas Lisbetą. 

Amžinai tavo Hektoras. 


Regina nunešė atsakymą, pirmąjį barono laišką, 
parašytą savo meilutei! Šitie išgyvenimai atsvėrė nelaimes, 
grėsmingai kylančias horizonte; baronas, įsitikinęs, kad 
jam pavyks sulaikyti smūgius, nukreiptus prieš jo dėdę 
Johaną Fišerį, šią akimirką buvo susirūpinęs tik pinigų 
stoka. 

Viena iš bonapartistų būdo ypatybių - tikėjimas 
ginklo galia, įsitikinimas, kad tai, kas kariška, yra pranašiau 
už tai, kas pilietiška. Julo niekais laikė karaliaus prokurorą, 
nes Alžyre viešpatavo Karo ministerija. Žmogus visuomet 
pasilieka tuo, kuo buvo. Kaip galėjo užmiršti imperatoriaus 

gvardijos karininkai tuos laikus, kai šlovingųjų Imperijos 
miestų merai, imperatoriaus prefektai - tos imperatoriaus 
miniatiūros, išeidavo pasitikti imperatoriaus gvardijos ant 
pačios departamento sienos, pasveikindavo ją ir pareikš- 
davo jai aukščiausią pagarbą? 

Pusę penkių baronas nuėjo tiesiai pas ponią Mar- 
nef; jis svarstė: 'Ar pamatysiu ją, ar ne?",ir kai lipo 
laiptais, širdis jam daužėsi krūtinėje tarsi jaunuoliui. Kaip 
galėjo jis prisiminti ryto įvykius, šeimą, apsipylusią ašaromis 
ir sukritusią jam po kojų? Ar Valeri laiškas, kurį jisai nutarė 
amžinai nešiotis plonoje piniginėje prie širdies, nejrodė, 
kad jis yra mylimas labiau net už patį patraukliausią jaunuolį? 
Nuaidėjus skambučiui, nelaimingasis baronas išgirdo at- 
čiūžuojančias šlepetes ir šlykštų leisgyvio Marnefo kosulį. 
Marnefas atidarė duris, bet tik tam, kad, įsiręžęs teatrine 
poza, parodytų baronui Julo laiptus lygiai tokiu pat mostu, 
kokiu Julo parodė jam savo kabineto duris. 

- Jūs iš tikrųjų nuo galvos iki kojų Julo, pone Julo!.. 
- tarė jis. 

Baronas norėjo pro jį praeiti, bet Marnetas išsitraukė 
iš kišenės pistoletą ir atlaužė gaiduką. 

- Pone valstybės patarėjau, kai Žmogus yra toks 
niekšas kaip aš - juk laikote mane niekšu, ar ne? - būtų 
paskutinis kvailys, jei, pardavęs savo garbę, neišspaustų 
visos galimos naudos. Norite kovos? Gerai, ji bus įnirtinga 
ir žiauri. Daugiau nesirodykite ir nebandykite įeiti: įspėjau 
policijos komisarą, kokie tarp mūsų santykiai. 

Pasinaudodamas Julo sutrikimu, išstūmė jį į laiptus 
ir uždarė duris. 

"Niekšų niekšas! - tarė pats sau Julo, lipdamas pas 
Lisbetą. - O, dabar man aiškus jos laiškas! Valeri ir aš 
išvažiuosime iš Paryžiaus. Valeri priklausys man iki pas- 
kutinių mano gyvenimo dienų; ji užspaus man akis''. 

Lisbetos nebuvo namie. Ponia Olivjė pranešė Julo, 
kad ji išėjo pas ponią baronienę, tikėdamasi rasti ten poną 
baroną. 

"Vargšė Beta! Nebūčiau niekad pagalvojęs, kad ji 

tokia gudri, kaip pasirodė šį rytą“, - mąstė baronas, 
žingsniuodamas iš Vano gatvės į Pliumė gatvę ir prisi- 
mindamas Lisbetos elgesį. 

Sukdamas iš Vano gatvės į Babilono gatvę, jis 
pažvelgė į Edeną, iš kurio jį ką tik išvarė Himenėjas su 
įstatymų kardu rankoje. Valeri, stovėdama prie lango, 
žvilgsniu sekė Julo: kai jis pakėlė galvą, ji pamosavo 
nosine, bet grasusis Marnefas nutrenkė Žmonai naktinę 
kepuraitę nuo galvos ir šiurkščiai atitraukė ją nuo lango. 
Valstybės patarėjo akyse pasirodė ašaros. 

"Būti šitaip mylimam! Matyti, kaip skriaudžiama 
tau brangi moteris, o pačiam turėti beveik septyniasdešimt 
metų!' - pagalvojo jis. 

Lisbeta atėjo pranešti giminaičiams džiaugsmin- 
gos naujienos. Adelina ir Hortenzija sužinojo iš jos, kad 
baronas, nenorėdamas susikompromituoti tarnautojų aky- 
se, nepaskyrė Marnefo kanceliarijos viršininku, ir įpykęs 
vyras, tapęs julofobu, dabar tikrai jį išvarys. Laiminga 
Adelina įsakė paruošti tokius pietus, kad Hektorui jie patiktų 
labiau negu Valerivaišės, irištikimoji Lisbeta padėjo Marietai 
įvykdyti šį sunkų uždavinį. Pusseserė Beta dabar buvo 
dievinama šeimoje: motina ir duktė bučiavo įai rankas ir 
džiaugsmingu, širdį jaudinančiu balsu pranešė, kad mar- 
šalas sutinka priimti ją savo namų šeimininke. 

- O nuo šeimininkės iki žmonos, brangioji, tik 
vienas žingsnis, - tarė Adelina. 

- Žodžiu, jis nepasakė "ne", kai Viktorenas pradėjo 
su juo šia tema kalbėti, - pridūrė grafienė Steinbok. 

Šeima sutiko atėjusį baronątaip meiliai, taip jautriai 
išreikšdama savo jausmus, su tokiu meilės protrūkiu, kad 
jis norom nenorom turėjo nuslėpti savo širdgėlą. Pietų atėjo 
maršalas. Po pietų Julo liko namie. Atėjo Viktorenas su 
žmona. Susėdo lošti visto. 

- Jau seniai, Hektorai, - rimtai tarė maršalas, - 
bebuvai mus apdovanojęs tokiu vakaru. 

Žodžiai, kuriais senasis karys atsargiai papeikė 
savo visada lepinamąjį brolį, padarė gilų įspūdį. Juose 

praskambėjo giliai pažeistos širdies įsisenėjęs skausmas, 
širdies, kuri atsiliepdavo į visus neaiškiai atspėtus savo 
artimųjų sielvartus. Aštuntą valandą baronas pasisiūlė pa- 
lydėti Lisbetą, žadėdamas sugrįžti. 

- Klausyk, Lisbeta, jis Žiauriai su ja elgiasi! - tarė jis, 
kai jie išėjo į gatvę. - Ak, aš jos niekada taip nemylėjau! 

- O, aš niekada nemaniau, kad Valeri jus taip myli! 
- atsakė Lisbeta. - Ji lengvabūdė, koketė, mėgsta, kad vyrai 
dėl jos dūsautų, vaidintų, kaip ji sako, meilės komediją, bet 
jūs - jos vienintelė meilė. 

- Ką ji liepė man pasakyti? 

- Štai, - kalbėjo Lisbeta. - Kaip žinote, ji buvo šiek 
tiek palanki Kreveliui; nereikia už tai ant jos pykti, nes tokiu 
būdu ji apsisaugojo nuo neturto iki gyvenimo pabaigos; bet 
ji nekenčia jo, ir tarp jų beveik viskas baigta. Tai štai, ji 
pasiliko raktą nuo buto... 

- „„„Dofeno gatvėje! - sušuko džiaugsmo pagautas 
Julo. - Vien tik dėl to aš atleidžiu jai už Krevelį... Buvau ten 
kartą, žinau... | 

- Štaitas raktas, -tarė Lisbeta, - duokit padaryti rytoj 
lygiai tokį pat, du, jei galite. 

- Na, o paskui?.. - godžiai paklausė Julo. 

- Na, o rytoj aš vėl ateisiu pas jus pietų, jūs man 
atiduosite Valeri raktą (nes tėtušis Krevelis gali pareikalauti 
grąžintitą, kurį davė), osusitiksite su ja poryt; tada susitarsite, 
ką toliau daryti. Ten jūs jausitės visai saugiai, nes butas turi 
du išėjimus. Jei kartais Krevelis jeitų pro koridorių, - jis, 
aišku, gyvena Regentystės papročiais, kaip pats sako, -jūs 
galėsite išeiti pro krautuvę, ir atvirkščiai. Na taip, senasis 
nusidėjėli, už visa tai turite man dėkoti. O ko gero galiu 
tikėtis iš jūsų? 

- Ko tik panorėsi! 

- Na, tai nesipriešinkite mano vedyboms su jūsų 
broliu! 

- Tu nori būti maršalo Julo žmona? Grafienė de 
Forzheim! - sušuko nustebęs Julo. 

- Okas? Ar Adelina ne baronienė!.. - atkirto kandžiu 

ir baisiu balsu Beta. - Klausykite, senasis palaidūne, jūs 
žinote, kokie jūsų reikalai! Vieną dieną jūsų šeima gali 
atsidurti be duonos kąsnio, gatvėje... 

- Šita mintis persekioja mane dieną naktį, -tarė Julo 
sukrėstas. 

- Kas padės jūsų Žmonai ir dukteriai, kai mirs jūsų 
brolis? O Prancūzijos maršalo Žmona gauna mažiausiai 
šešis tūkstančius frankų pensijos, ar ne? Na štai, aš noriu 
ištekėti už maršalo tik tam, kad garantuočiau jūsų dukteriai 
ir Žmonai duonos kąsnį, senasis mulki! 

- Šitaip susiklosčiusio dalyko nenumačiau! - tarė 
baronas. - Pasistengsiu prikalbėti brolį - mes juk pasitikime 
tavimi... Pasakyk mano angelui, kad mano gyvenimas 
priklauso vien tik jai!.. 

Ir pastovėjęs, iki Lisbeta įėjo į Vano gatvės namus, 
baronas grįžo namo lošti visto ir niekur daugiau neišėjo. 
Baronienė neatsidžiaugė savo laime, atrodė, kad vyras vėl 
priklauso šeimai - štai jau beveik dvi savaitės jis išeidavo 
devintąvalandą į ministeriją, šeštą valandą pareidavo namo 
pietų ir vakarą praleisdavo su artimaisiais. Du kartus buvo 
nusivežęs Adeliną ir Hortenziją į teatrą. Motina ir duktė 
užpirko trejas padėkos mišias ir meldė Viešpatį palikti joms 
vyrąir tėvą, kurį teikėsi joms grąžinti. Vieną vakarą, kaitėvas 
nuėjo gulti, Viktorenas Julo pasakė motinai: 

- Ak, dabar mes tokie laimingi! Tėvas grįžo į šeimą! 
Nei žmona, nei aš negailime paaukotų pinigų, jei šitaip ir 
liks... 

- Jūsų tėvui netrukus septyniasdešimt metų, - atsa- 
kė baronioenė, - jis dar vis galvoja apie ponią Manet, aš tai 
pastebėjau; bet greit nebegalvos: aistra moterims - tai ne 
kortos, spekuliacija ar šykštumas, jai ateina galas. 

Gražioji Adelina - o šita moteris buvo vis dar graži, 
nors penkiasdešimties metų ir pergyvenusi daug nelaimių 
- Šį kartą klydo. Palaidūnai, kuriuos gamta apdovanojo 
brangiu privalumu - mylėti ir tada, kai gamtos nustatyta 
meilei riba jau peržengta, beveik niekada nejaučia savo 
amžiaus. Per tą laiko tarpelį, kol dorai gyveno, baronas 

buvo tris kartus nuėjęs į Dofeno gatvę, ir ten nė karto 
nepasireiškė jo septyniasdešimt metų. Naujai atgijusi aistra 
jaunino jį, ir jis be mažiausio gailesčio būtų paaukojęs dėl 
Valeri garbę, šeimą -viską. Tačiau Valeri, visiškai pasikeitusi, 
nė žodžio neužsiminė nei apie pinigus, nei apie tūkstančio 
dviejų šimtų frankų rentą būsimam sūnui; priešingai, pati 
siūlė savo pinigus, mylavo Julo, kaip trisdešimt šešerių 
metų moteris myli gražų Teisės fakulteto studentą, netur- 
tingą, romantišką, įsimylėjusj. O vargšė Adelina įsivaizdavo, 
kad jai pavyko atkovoti savo brangųjį Hektorą! Ketvirtąjį 
pasimatymą meilužiai pasiskyrė paskutinę trečiojo pa- 
simatymo akimirką, kaip kadaise Itališkosios komedijos 
trupė vaidinimo pabaigoje paskelbdavo kitos dienos 
spektaklį. Buvo susitarta susitikti devintą valandą ryto. 
Dieną, skirtą šiam laimingam pasimatymui, kurio laukdamas 
aistringasis senis pakentė šeimyninį gyvenimą, aštuntą 
valandą ryto atėjo Regina ir paprašė pakviesti baroną. 
Išsigandęs, kad nebūtų atsitikusi nelaimė, Julo išėjo su ja 
pasikalbėti, nes ji nepanoro įeiti į vidų. Ištikimoji kambarinė 
įteikė baronui tokį laišką: 


Mano senasis gvardieti! Neik į Dofeno gatvę - mūsų 
pabaisa apsirgo, ir aš turiu jį slaugyti. Bet būk ten šiandien 
vakare, devintą valandą. Krevelis išvykęs į Korbejį, pas poną 
Leba, aš įsitikinusi, kad šiandien jis neatsigabens princesės 
į savo namelį. Viską čia taip susitvarkiau, kad galėčiau likti 
nakčiai ir spėti grįžti namo dar Marnefui nepabudus. Atsakyk, 
arsutinki, nes galbūttavo didžiai elegiška žmonanebeduoda 
tau tiek laisvės, kaip anksčiau. Žmonės kalba, kad ji dar tokia 
graži, jog tu gali mane su ja apgauti - juk tu nepataisomas 
palaidūnas! Sudegink mano laišką, niekuo nepasitikiu! 


Julo parašė tokį trumpą atsakymą: 


Mano meile! Nė karto per paskutinius dvidešimt 
penkerius metus mano žmona, kaip sakiau, neįstengė 
suvaržyti mano pomėgių. Dėl tavęs aš paaukočiau visą 

šimtą Adelinų! Šį vakarą, devintąvalandą, Krevelio šventovėje 
laukiu savo dievaitės. Kad greičiau nustiptų viršininko 
padėjėjas! Tada jau niekas mūsų nebeperskirs. Toks mano 
karščiausias troškimas. 

Tavo Hektoras. 


Vakare baronas pasakė žmonai, kad vyksta su 
ministru į Sen Klu tarnybos reikalais, grįš ketvirtą ar penktą 
valandą ryto, o pats nuėjo į Dofeno gatvę. Buvo birželio 
Mėnesio pabaiga. 

Maža tėra žmonių, realiai patyrusių savo gyvenime 
baisų jausmą, kad jie eina mirti; tuos, kurie grįžta nuo 
ešafoto, galima ant pirštų suskaičiuoti. Bet kai kurios 
svajingos prigimtys nepaprastai stipriai išgyvena priešmir- 
tinę agoniją sapnuose, jaučia viską, net peilio ašmenis, 
prisiliečiančius prie kaklo tą akimirką, kai kartu su aušra jie 
nubunda ir pasijunta išgelbėti... O jausmas, apnikęs vals- 
tybės patarėją, gulintį penktą valandą ryto puošnioje ir 
koketiškoje Krevelio lovoje, toli gražu prašoko tą, kurį 
patiria žmogus, pastatytas ant lemtingosios pakylos, prieš 
dešimtį tūkstančių žiūrovų, įbedusių įjį dvidešimtį tūkstančių 
liepsnojančių akių. Valeri miegojo žavia poza. Ji buvo graži, 
kaip esti gražios moterys, kai jos tiek gražios, kad ir 
miegodamos lieka tokios pat. Tai menas, įsibrovęs į gamtą, 
žodžiu - paveikslas, tapęs kūnu. Baronas gulėjo išsitiesęs, 
jo akys buvo per tris pėdas nuo grindų; jis klaidžiojo 
išsiblaškiusiu žvilgsniu, kaip visada, kai žmogus tik pabunda 
ir stengiasi sukaupti mintis, ir jo akys užkliuvo už durų, 
kurias išpiešė gėlėmis Zanas*, nesivaikąs garbės dailininkas. 
Baronas pamatė ne kaip pasmerktasis myriop dvidešimtį 
tūkstančių žaižaruojančių akių, jis pamatė tik vieną vienin- 
telę akį, bet jos žvilgsnis buvo iš tikrųjų aštresnis už dešim- 
ties tūkstančių Žiūrovų žvilgsnius viešojoje aikštėje. Daugybė 
anglų, sergančių splynu, brangiai užmokėtų, kad galėtų 
didžiausios palaimos akimirką patirti šį jausmą, daug retesnį, 
negu pasmerktųjų myriop išgyvenimai. Baronas sustingo 
lovoje, tikra žodžio prasme apsipylęs šaltu prakaitu. Jis 

būtų norėjęs abejoti, bet ši žmogžudiška akis prašneko. Už 
durų pasigirdo kuždesys. 

"O, kad čia būtų tik Krevelis, užsimanęs iškrėsti 
man pokštą!" - pagalvojo baronas, nebegalėdamas dau- 
giau abejoti, kad šventovėje yra svetimas žmogus. 

Durys atsivėrė. Didingasis Prancūzijos įstatymas, 
valdžios skelbimuose einąs tuoj po karaliaus vardo, prisistatė 
nedidučio, meilauš policijos komisaro pavidalu; jį lydėjo 
išstypęs taikos teisėjas, abu juos vedė ponas Marnetas. 
Policijos komisaro povyza, pradedant nuo kojų, įsispirtų į 
pusbačius, surištus prašmatniais raiščiais, karančiais lig 
žemės, ir baigiant geltonu pakaušiu su retais plaukais, 
bylojo, kad tai šelmis, blevyzga, linksmų plaučių žmogelis, 
kuriam Paryžiaus gyvenimas neturi paslapčių. Jo akys pro 
akinių stiklus žvelgė gudriai ir pašaipiai. Taikos teisėjas, 
buvęs advokatas, senas gražiosios lyties gerbėjas, su 
pavydu žiūrėjo į kaltininką. | 

- Prašom atleisti, pone barone, kad mūsų pareigos 
tokios griežtos! - tarė policijos komisaras. - Mes esame 
pakviesti nukentėjusiojo. Ponas taikos teisėjas dalyvavo 
atidarant butą. Žinau, kas jūš ir kas nusikaltėlė. 

Valeri nustebusi pravėrė akis, suspiegė, kaip spiegia 
aktorės scenoje, vaizduodamos pamišimą, ir ėmė raitytis 
lovoje mėšlungio traukoma, nelyginant viduramžiais velnio 
apsėstoji su sieros marškiniais degančiame lauže. 

- Mirtis, brangusis Hektorai!.. Bet pataisos policija? 
O, niekados! | | 

Ji pašoko, šmėkštelėjo baltu debesėliu pro tris 
žiūrovus ir susigūžė po staleliu, užsidengusi veidą ranko- 
mis. | 

- Žuvau! Mirštu!.. - sušuko ji. 

- Pone, - kreipėsi Marnefas į Julo; - jei ponia Marnei 
išeis iš proto, būsite ne tik paleistuvis, bet ir žmogžudys... 

Ką gali daryti, ką gali sakyti žmogus, užkluptas 
lovoje, kurijam nepriklauso, net neišsinuomota, su moterim, 
kuri jam nė to tiek nepriklauso? Štai. 

- Pone taikos teisėjau, pone policijos komisare, - 

oriai tarė baronas, - teikitės visų pirma pasirūpinti nelai- 
minga moterim, kurios protas, man atrodo, pavojuje... 
Protokolą surašysite paskui. Duris jūs tikriausiai užrakino- 
te, ir, atsižvelgiant į tai, kaip mes atrodome, jums nėra 
reikalo bijoti, kad aš ar ji pabėgtume... 

Abu valdininkai pakluso valstybės patarėjo įsaky- 
mui. 

- Eikš, pasikalbėsime, niekingasis pastumdėli!.. - 
tyliai tarė Julo Marnetfui, sugriebęs jį už rankos ir prisitraukęs 
prie savęs. - Ne aš žmogžudys, otu! Nori būti kanceliarijos 
viršininku ir Garbės legiono ordino kavalierium? 

į - Būtinai, pone direktoriau, - atsakė Marnefas, 
nulenkdamas galvą. 

- Gerai, gausi ir vieną, ir kitą, nuramink savo žmoną 
ir paprašyk šiuos ponus išeiti. 

-A, ne! -atšovė suktasis Marnefas. - Šitie ponai turi 
surašyti protokolą apie vietoj užtiktą nusikaltimą, nes be 
šito dokumento aš nieko negalėsiu padaryti. Jis bus mano 
skundo pagrindas! Aukštieji pareigūnai aptekę suktybėmis. 
Šit kad ir jūs, pone barone, - pavogėte man žmoną, o. 
kanceliarijos viršininku nepaskyrėte. Duodu jums dvi dienas 
laiko tesėti pažadui, pone barone. Štai laiškai... 

- Laiškai!.. - sušuko baronas, pertardamas Mar- 
nefą. 

- Taip, laiškai, įrodantieji, kad vaikas, kurį mano 
žmona nešioja savo įsčiose, yrajūsų... Suprantate? Turėsite 
aprūpinti mano sūnų renta, lygia tai sumai, kurią atims iš jo 
šis benkartas. Bet aš būsiu kuklus, tas man mažai rūpi, dėl 
tėvystės aš per daug nesijaudinu. Dviejų tūkstančių rentos 
pakaks. Užtat rytoj rytą turiu būti paskirtas į pono Kokė 
vietą, įtrauktas į sąrašą tų, kurie Liepos šventės proga 
pristatomi Garbės legiono ordinui, arba... protokolas su 
skundu bus įteiktas prokuratūrai. Na ką, aš ne toks jau 
blogas, tiesa? 

- Dieve mano! Kokia daili moteris! - tarė taikos 
teisėjas policijos komisarui. - Koks nuostolis, jei ji išeis iš 
proto! 

- Neišeis, - pamokomu tonu atsakė policijos ko- 
misaras. 

Policija visada - įsikūnijusi abejonė. 

- Baronas Julo pateko į spąstus, - pridūrė policijos 
komisaras taip garsiai, kad įį išgirstų Valeri. 

Valeri sviedė į policijos komisarą žvilgsnį, kuris 
būtų jį užmušęs vietoje, jei žvilgsniais galima būtų perduoti 
įtūžio jėgą, Žybčiojančią akyse. Policijos komisaras nu- 
sišypsojo -jis taip pat paspendė spąstus, ir moteris pakliuvo 
įjuos. Marnefas pasiūlė Žmonai nueiti į miegamąjį ir padoriai 
apsirengti, nes jis dėl visko susitarė su baronu, kuris, 
įsisupęs į chalatą, sugrįžo į pirmąjį kambarį. 

- Ponai, - kreipėsi baronas į valdžios atstovus, - 
tikiuosi, kad man nėra reikalo prašyti jus išlaikyti paslaptį. 

Abu pareigūnai nusilenkė. Policijos komisaras du 
kartus lengvai pasibeldė į duris; pasirodė jo raštininkas, 
atsisėdo prie stalelio ir pradėjo rašyti protokolą, policijos 
komisarui pusbalsiu diktuojant. Valeri vis verkė gailiomis 
ašaromis. Kai ji apsirengė, į miegamąjį nuėjo Julo ir taip pat 
apsirengė. Tuo tarpu protokolas buvo surašytas. Marnefas 
jau norėjo išsivesti žmoną, bet Julo, manydamas, kad mato 
Valeri paskutinį kartą, rankos mostu paprašė malonės tarti 
jai keletą žodžių. 

- Gerbiamasis, ponia Marnef atsieina man gana 
brangiai, tad galėtumėte leisti man su ja atsisveikinti... 
žinoma, visų akyse. 

Valeri priėjo, ir Julo sušnabždėjo jai į ausį: 

-Mumslieka tik viena - bėgti; bet kaip susitarti? Mus 
kažkas išdavė... 

- Regina! - atsakėji. - Bet, mielasis, po šito skandalo 
daugiau susitikti nebegalime. Mano garbė sutepta. Be to, 
tu išgirsi apie mane visokių šlykštybių ir patikėsi jomis. 

Baronas mostu parodė, kad nesutinka. 

- Patikėsi, ir aš dėkoju už tai dangui - tada galbūt 
manęs nesigailėsi. 

- Jis nenustips viršininko padėjėju! - pasakė 
Marnefas valstybės patarėjui į ausį, priėjęs nusivesti žmonos, 

kuriai šiurkščiai pasakė: - Gana, gerbiamoji; nors aš ir per 
silpnas jums, bet nenoriu kitiems pasirodyti kvailys. 

Valeri išėjo iš Krevelio gūžtelės, ir jos paskutinis 
baronui mestas žvilgsnis buvo toks šelmiškas, kad jis 
patikėjo esąs dievinamas. Taikos teisėjas galantiškai pasiūlė 
poniai Marnet ranką ir palydėjo ligi karietos. Baronas, 
kuriam dar reikėjo pasirašyti protokolą, liko vienas su 
policijos komisaru, visiškai apdujęs. Kai valstybės patarėjas 
pasirašė, policijos komisaras gudriu žvilgsniu dėbtelėjo į jį 
pro akinių viršų. 

- Jūs labai mylite šitą poniutę, pone barone? 

- Savo nelaimei, kaip matote... 

- O jeigu ji jūsų nemyli? - kalbėjo policijos komisa- 
ras. - Jeigu jus apgaudinėja?.. 

- Aš jau apie tai sužinojau čia, šioje pat vietoje, 
pone... Mes šia tema kalbėjomės su ponu Kreveliu... 

- A, tai jūs žinote, kad esate pono mero namely- 
je? 

- Žinoma. 

Komisaras lengvai pakėlė kepurę ir nusilenkė ba- 
ronui. 

- Jūs labai įsimylėjęs, aš tyliu, -tarė jis. - Labai rimtai 
žiūriu į neišgydomas aistras, kaip gydytojas į ligas, kai jos 
įsisenėjusios... Mačiau poną de Nusingeną, panašios aistros 
kamuojamą... 

- Jis mano draugas, - tarstelėjo baronas. - Ne kartą 
vakarieniavau su gražiąja Estera. Ji buvo verta tų dviejų 
milijonų, kuriuos jam atsiėjo. 

- Daugiau, - pareiškė policijos komisaras. - Šita 
seno finansininko užgaida atėmė keturiems asmenims 
gyvybę. O, tos aistros! Jos kaip cholera... 

- Ką dar turėjote man pasakyti? - paklausė valsty- 
bės patarėjas, kuriam nepatiko šitas netiesioginis patari- 
mas. 

- Kam man griauti jūsų iliuzijas? - atkirto policijos 
komisaras. - Juk taip reta, kad jūsų amžiaus žmogus dar jų 
tebeturėtų. 

- Išgelbėkite mane iš jų! - sušuko valstybės patarė- 
jas. 

- O paskiau keiksite gydytoją, - nusišypsojo 
komisaras. 

- Prašau jus, pone komisare!.. 

- Na, tai klausykite: šita moteris buvo susitarusi su 
vyru... 

- Ol. 

- Taip esti, pone, du kartus iš dešimties. O, apie 
šituos reikalus mes nusimanome. 

- Kokių jūs turite įrodymų, kad ji dalyvavo sąmoks- 
le? 

- O, visų pirma - vyras!.. - tarė gudrusis policijos 
komisaras ramiai, kaip chirurgas, įpratęs pjaustyti skau- 
dulius. - Ant to jo plokščio ir grasaus snukio parašyta, kad 
jis spekuliantas. Bet sakykite, ar nebranginate jūs ypatingai 
vieno šios moters laiško, kur kalbama apie vaiką? 

- Šitas laiškas man taip brangus, kad nešioju įį 
visados su savim, - atsakė baronas Julo, stengdamasis 
surasti šoninėje kišenėje ploną piniginę, su kuria niekada 
nesiskyrė. 

- Nesivarginkite, - grėsmingai kaip prokuroras tarė 
policijos komisaras. - Laiškas čia. Dabar Žinau viską, ką 
norėjau žinoti. Poniai Marnet nebuvo paslaptis, kas yra 
piniginėje. 

- Taip, tik jai vienai. 

-Taip ir maniau... Štaijums įrodymas, kurio prašėte, 
kad ši poniutė dalyvavo sąmoksle. 

- Kaip?! - nustėro baronas vis dar netikėdamas. 

- Kai mes atėjome čia, pone barone, - pradėjo 
komisaras, - šitas niekšas Marnefas įėjo pirmas ir skubiai 
paėmė šį laišką nuo sekretero, - tarė jis, rodydamas į 
staliuką, - kur tikriausiai jį padėjo Žmona. Aišku, kad 
Žmona ir vyras buvo susitarę, kur ji padės laišką, jeigu jai 
pavyks jj iš jūsų pavogti, kai užmigsite; laiškas, kurį gavote 
iš šitos damos, kartu su tais, kuriuos jai rašėte, nulems 
bylą. 

Komisaras parodė baronui Valeri laišką, kurį jam 
buvo atnešusi Regina į jo darbo kabinetą ministerijoje. 

- Laiškas priklauso prie visų bylos dokumentų, - 
tarė komisaras, - prašau man įį grąžinti, pone barone. 

- Naką gi, pone, - tarė Julo pasikeitusiu veidu, - šita 
moteris - pasiutusi kekšė, dabar aš įsitikinęs, kad ji turi tris 
meilužius. 

- Aiškiai matyti, - tarė policijos komisaras. - O, ne 
visos kekšės po gatves šlaistosi! Kai šiuo amatu verčiamasi 
karietose, salonuose ar šeimoje, pone barone, čia jau 
operuojama ne trankais ir santimais. Panelė Estera, kurią 
Minėjote, ta, kuri nusinuodijo, prarijo milijonus... Patikėkite 
manimi, pone barone, sustokite, kol nevėlu. Jūsų paskutinė 
pramogajums brangiai atsieis. Sio niekšo vyro pusėje stovi 
įstatymas. Žodžiu, jei ne aš, ši poniutė būtų jus paskui ir vėl 
į spąstus įtraukusi! 

- Dėkoju, pone komisare, -tarėvaistybės patarėjas, 
stengdamasis išlaikyti orumą. - 

- O dabar, pone, užrakinsime butą, komedija 
suvaidinta, ir jūs pats grąžinsite raktą ponui merui. 

Julo grįžo namo visiškai praradęs jėgas, beveik 
alpdamas, slegiamas niauriausių minčių. Jis pažadino 
žŽmonąjiršiaikilniai, šventai, tyrai moteriai išpažino paskutinių 
trejų metų įvykius, raudodamas kaip vaikas, iš kurio atimtas 
mėgstamas žaisliukas. Šita jaunaširdžio senio išpažintis, 
šita baisi, širdį draskanti epopėja, giliaisugraudinusi Adeliną, 
privertė ją tačiau slaptai patirti didžiausią džiaugsmą: ji 
dėkojo dangui už šį paskutinį smūgį jos vyrui, nes tikėjosi, 
kad jis grįš atgalios į šeimos židinį. 

- Lisbeta sakė teisybę, - tarė ponia Julo švelniu 
balsu, nesileisdama į jokius nereikalingus pamokymus. - Ji 
mus iš anksto įspėjo. 

- Taip! O, jei būčiau jos paklausęs, užuot supykęs 
tą dieną, kai spyriau vargšę Hortenziją grįžti pas vyrą tik 
tam, kad nenukentėtų geras vardas šitos... O, brangioji 
Adelina, reikia gelbėti Venceslavą. Jis iki kaklo įklimpęs į tą 
dumblynę! 

- Vargše mano Hektorai! Su miestiete tau išėjo ne 
geriau kaip su aktorėmis, - nusišypsojo Adelina. 

Baronienė išsigando, pamačiusi, kaip pasikeitė jos 
Hektoras; kai ji matė jį nelaimingą, kenčiantį, palūžusį po 
nelaimių našta, joje kalbėjo tik širdis, užuojauta ir meilė, ji 
būtų gyvybę atidavusi, kad tik Julo būtų laimingas. 

- Pasilik su mumis, brangusis Hektorai. Pasakyk, 
ką daro tos moterys, kad taip tave pritraukia; aš noriu 
pamėginti... Kodėl neišauklėjai manęs taip, kad aš tau 
patikčiau? Araš negana protinga? Yra vyrų, kuriems atrodau 
dar graži ir kurie apie mane sukasi. 

Čia daugeliui ištekėjusių moterų, atsidavusių savo 
pareigai ir vyrui, kils klausimas: kodėl tokie stiprūs ir tokie 
geri vyrai, tokie gailestingi įvairioms ponioms Marnef, savo 
užgaidų ir aistrų objektu nepasirenka savo žmonų, net jei 
jos tokios kaip baronienė Adelina Julo? Taivienaiš didžiausių 
Žmogaus prigimties paslapčių. Meilė, šitas neaprėpiamas 
proto pašėlimas, šitas vyriškas ir rūstus didžiųjų širdžių 
pomėgis, ir kita vertus - jautulinis pomėgis, banalybė, 
pardavinėjama miesto aikštėse - dvi to paties reiškinio 
pusės. Moteris, galinti patenkinti šiuos du dvejopos žmogaus 
prigimties potroškius, lygiai reta moterų giminėje, kaip didis 
karvedys, didis rašytojas, didis menininkas ir didis išradėjas 
tautoje. Ir įžymus vyras, ir siaurakaktė žmogysta, kiekvienas 
Julo ir kiekvienas Krevelis lygiai vienodai veržiasi į idealą ir 
į jautulinį pomėgį; visi leidžiasi ieškoti šio paslaptingo 
hermafrodito, šios retenybės, kuri dažniausiai pasirodo 
esanti dviem tomais išleista knyga. Šitie ieškojimai - tai 
žmonių sugedimas, dėl kurio kalta visuomenė. Iš tikrųjų, į 
santuoką reikia žiūrėti kaip į didelę pareigą, tai - patsai 
gyvenimas su savo triūsu ir rūsčiu abipusiu aukojimusi. 
Palaidūnai, šie lobių ieškotojai, yra tokie pat nusikaltėliai, 
kaip ir visi kiti piktadariai, tik ne taip žiauriai baudžiami. Šios 
mintys nėra koks nereikalingas pamokslas apie moralę, jos 
tik paaiškina daugelio nesuprantamų nelaimių priežastį. Iš 
šio mūsų apsakymo peršasi pačios savaime įvairios 
pamokomos išvados. 

Baronas tuoj nuvyko pas maršalą Visemburgo 
kunigaikštį: jo įtakinga parama buvo jo paskutinis prieg- 
lobstis. Trisdešimt penkerius metus būdamas senojo 
karžygio globoje, jis galėjo kreiptis į jį kada norėjo, todėl ir 
šią ankstyvą valandą buvo įleistas į kunigaikščio apar- 
tamentus. 

- A, laba diena, brangusis Hektorai, - tarė šis didis 
ir geras karvedys. - Kas jums? Atrodote susirūpinęs. Bet juk 
sesija jau baigėsi. Dar viena nuo pečių nusirito! Kalbu apie 
sesijas dabar taip, kaip kadaise apie kampanijas. Dievaži, 
laikraščiai, jei neklystu, irvadina sesijas parlamento kampani- 
jomis. 

- Iš tikrųjų sunkiai mums ėjosi, maršale; bet tokie 
jau skurdūs laikai! - atsakė Julo. - Ką padarysi? Taip 
sutvarkytas pasaulis. Kiekviena epocha turi savo minusų. 
Didžiausia 1841 metų bėdayra ta, kad nei karaliaus valdžia, 
nei Ministrai negali veikti taip laisvai, kaip kadais veikė 
Imperatorius. 

Maršalas pažvelgė į Julo erelio žvilgsniu, išdidžiu, 
aiškiu ir skvarbiu, bylojančiu, kad šitas didingos sielos 
vyras, nors senas, vis dar tebėra pajėgus ir tvirtas. 

- Tau iš manęs ko nors reikia? - pasiteiravo jis 
linksmai. 

- Esu priverstas prašyti jus vieno dalyko kaip malo- 
nės sau pačiam - paskirkite vieną mano kanceliarijos vir- 
šininko padėjėją kanceliarijos viršininku ir. pristatykite jį 
Garbės legiono... 

- Kuo jis pavarde? - tarė maršalas, sviesdamas į 
baroną žaibišką žvilgsnį. 

- Marnetas! 

- Jis turi dailią žmoną, mačiau ją per tavo dukters 
vestuves... Jei Rožė..., bet Rožė išvykęs. Hektorai, sūnau, 
čia, matyt, tavo merginėjimo reikalai. Tai tu dar tebeužsiimi 
tuo, a? O, darai garbę Imperatoriaus gvardijai! Štai ką 
reiškia dirbti intendantūroje: tu beturįs atsargų!.. Mesk 
šituos dalykus, mielasis vaikine, jie grynai meiliniai ir ne- 
gali būti painiojami su administraciniais. 

- Ne, maršale, tai labai bjaurus dalykas, nes čia 
įsivėlusi pataisos policija; juk nenorėsite, kad patekčiau į 
jos rankas? 

- Po velnių! - sušuko susirūpinęs maršalas. - Na. 
pasakok toliau. 

- Matote, aš - kaip lapė, patekusi į spąstus... Jūs 
visada buvote toks geras man, kad malonėsite išgelbėti 
mane ir dabar iš gėdingos bėdos, į kurią esu pakliuvęs. 

Julo papasakojo apie savo negandą kiek galėda- 
mas sąmojingiau ir linksmiau. 

- Nejau norėsite, kunigaikšti, - baigė jis, - kad mano 
brolis, kurį taip mylite, mirtų iš sielvarto ir kad būtų sutepta 
jūsų departamento direktoriaus, valstybės patarėjo garbė? 
Tas Marnefas - niekšas, ir mes įį išleisime į pensiją po dvejų 
trejų Metų. 

- Kaip tu lengvai kalbi apie dvejus trejus metus, 
brangusis drauguži!.. - papriekaištavo maršalas. 

- Bet, kunigaikšti, juk Imperatoriaus gvardija nemir- 
tinga! 

- Tik aš vienas belikau gyvas iš pirmųjų Napoleono 
maršalų, - tarė ministras. - Klausyk, Hektorai. Nežinai, kaip 
aš prie tavęs prisirišęs! Pamatysi! Tą dieną, kai išeisiu iš 
ministerijos, mudu išeisime kartu. Gaila, tu ne deputatas, 
drauguži! Daug kas kėsinasi į tavo vietą, ir jei ne aš, jau 
seniai būtum ją praradęs. Taip, man teko ne su vienu 
susiremti dėltavęs... Naką gi, patenkinu tavo abu prašymus 
-iš tikrųjų būtų per daug skaudu matyti tave kaltinamųjų 
suole - tavo amžiaus ir tavo padėties. Bettu pernelyg kenki 
savo autoritetui. Jei šis paskyrimas sukels triukšmą, turėsime 
nemalonumų. Man tai nusispjauti, bet tau - darviena rakštis 
į koją. Per ateinančią sesiją išlėksi. Į tavo vietą varvina seilę 
penki ar šeši įtakingi asmenys, ir tu išsilaikei todėl, kad man 
pasisekė surasti įmantrių argumentų. Pareiškiau, kad tą 
dieną, kai išeisi į pensiją ir tavo vietą užims kitas, mes 
susidursime su penkiais nepatenkintais ir vienu laimingu, o 
tuo tarpu palikdami tave kabaruojantį ant plaukelio dar 
dvejus trejus metus, garantuosime sau šešis balsus. Taryba 

nusijuokė ir nutarė, kad senoji gvardija, kaip mus vadina, 
pradeda susivokti parlamento taktikoje... Kalbu su tavim 
atvirai. Be to, tu pradedi žilti... Vis dėlto koks tu laimingas, 
kad įstengi dar įsipainioti į tokias istorijas! Deja, nebe tie 
laikai, kai jaunesnysis leitenantas Kotenas turėdavo meilužių! 
- ir maršalas paskambino. - Tą protokolą reikia sunaikinti, - 
pridūrė jis. 

- Jūs - tikras tėvas, jūsų šviesybe! O aš nedrjsau 
prisipažinti, koks esu susirūpinęs. 

- Man vis atrodo, kad Rožė čia, - sušuko maršalas, 
pamatęs įeinant Mituflė, savo kurjerį. - Norėjau jį pakviesti. 
Eikite sau, Mituflė. O tu, mano senasis drauge, eik paruošti 
to paskyrimo, aš jį pasirašysiu. Bet šitas šlykštus intrigantas 
neilgai tesidžiaugs savo nusikaltimų vaisiais, mes jį seksime 
ir atleisime su trenksmu po pirmo menkiausio nusižengimo. 
Dabar, kadangi tu išgelbėtas, mielasis Hektorai, būk atsar- 
gus. Neįsipyk savo draugams. Paskyrimą gausi dar šį rytą, 
ir tavo Žmogėnas bus ordino kavalierius!.. Kiek tau dabar 
metų? 

- Po trijų mėnesių sueis septyniasdešimt. 

- Tikras šaunuolis! - nusišypsojo maršalas. - Tau 
reiktų už tai paaukštinti tarnybą; deja, po šimts pypkių, 
dabar ne Liudviko XV laikai. 

Tai šitaip stipriai pasireiškia draugystė, siejanti 
garbinguosius Napoleono falangos likučius: jie visada, 
kaip kadaise karo stovykloje, pasiruošę gintis nuo visų ir 
kiekvieno. 

“Dar viena šitokia malonė, - pagalvojo Julo, žings- 
niuodamas kiemu, - ir aš žuvęs". 

Nelaimingasis pareigūnas nuvyko pas baroną Nu- 
singeną, kuriam jis tebuvo skolingas nedidukę sumą; jam 
pavyko pasiskolinti iš bankininko keturiasdešimt tūkstančių 
frankų, įkeičiant savo algą vėl toliau dvejiems metams. Bet 
sulygo, kad tuo atveju, jei baronas Julo bus atleistas į 
pensiją, ta dalis jo pensijos, ant kurios galima uždėti areštą, 
turės būti skirta skolai grąžinti, iki galutinai bus apmokėti 
kapitalas ir palūkanos. Šis naujasis sandėris buvo sudarytas, 

kaip ir pirmasis, Vovinė vardu, kuriam baronas pasirašė 
dvylikai tūkstančių frankų vekselių. Rytojaus dieną ir pražū- 
tingasis protokolas, ir vyro skundas, ir laiškai, - viskas buvo 
sunaikinta. Skandalingasis pono Marnefo paaukštinimas 
praėjo beveik nepastebėtas Liepos iškilmių sūkuryje ir 
nesukėlė atgarsio laikraščiuose. 

Lisbeta, tariamai susipykusi su ponia Marnef, įsikūrė 
pas maršalą Julo. Praėjus dešimčiai dienų po šių įvykių, 
buvo paskelbti pirmieji senmergės ir įžymaus senolio jung- 
tuvių užsakai; kad maršalas sutiktų vesti, Adelina papasa- 
kojo jam apie piniginę katastrofą, ištikusią jos Hektorą, ir 
paprašė maršalą nieko neprasitarti baronui, kuris, kaip ji 
sakė, buvo apniukęs, prislėgtas ir palaužtas... 

- Deja, metai daro savo, - pridūrė ji. 

Taigi Lisbeta triumfavo! Nebetoli buvo tas laikas, 
kai ji turėjo pasiekti tikslą, įvykdyti savo užmačias ir paten- 
kinti savo neapykantą. Iš anksto mėgavosi laime viešpatauti 
šeimoje, kuri taip ilgai ją niekino. Svajojo tapti savo globėjų 
globėja, angelu išgelbėtoju, kurio malone laikytųsi nu- 
sigyvenusi šeima; kreipėsi pati į save: “Ponia grafiene!' ar 
“Ponia maršaliene!'" ir lankstėsi prieš veidrodį. Adelina ir 
Hortenzija baigs gyvenimą skurde, nebeišbrisdamos iš 
vargo, Oji, pusseserė Beta, priimta į Tiuilri rūmus, išdidžiai 
puikausis aukštuomenėje. 

Siaubingas įvykis nuvertė senmergę iš socialinio 
gyvenimo viršūnių, kuriose ji taip išdidžiai buvo įsitai- 
siusi. 

Tą pačią dieną, kai buvo paskelbti pirmieji 
užsakai, baronas gavo antrą žinią iš Afrikos. Prisistatė 
antras elzasietis, įteikė laišką, pirma persitikrinęs, ar iš 
tikrųjų kalbasi su pačiu baronu Julo, ir, palikęs savo buto 
adresą, išėjo; aukštasis pareigūnas, vos perskaitęs pir- 
'mąsias laiško eilutes, susmuko kaip perkūno trenktas. 


Brolėnai, šį laišką jūs gausite, mano apskaičiavi- 
mais, septintą rugpjūčio. Tarkime, kad jums reikės trijų 
dienų, kol išsiųsite mūsų prašomą paramą, ir kad praeis dvi 

savaitės, kol jį mus pasieks; bus jau nebetoli rugsėjo 
pirmoji. 

Jei jums pasiseks viską atlikti per tiek laiko, tai jūs 
išgelbėsite jums nuolankiai atsidavusio Johano Fišerio garbę 
ir gyvybę. 

Štai ko prašo valdininkas, kurį jūs paskyrėte man 
kompanionu, kadangi iš visko atrodo, kad aš pats galiu būti 
patrauktas į prisiekusiųjų teismą ar net karo tribunolą. Jūs 
suprantate, kad niekas niekada nepajėgs nutempti Johano 
Fišerio į jokį teismą, jis pats savo valia stos į Dievo teismą. 

Jūsų valdininkas man atrodo įtartinas vyrukas, galįs 
labai lengvai jus sukompromituoti. Bet jis gudrus kaip visi 
apgavikai. Jo nuomone, jūs turite šaukti garsiau negu visi kiti 
ir atsiųsti mums inspektorių, specialų komisarą, įgaliotą 
surasti nusikaltėlius, ieškoti išeikvojimų, trumpai sakant, 
įvaryti baimės; šitas inspektorius, sukėlęs konfliktą, turi 
atsistoti tarp mūsų ir teismo. 

Jei jūsų komisaras atvyks čia rugsėjo pirmą su jūsų 
slaptažodžiu ir jei jūs atsiųsite mums du šimtus tūkstančių 
frankų, kuriais mes atkursime sandėliuose išteklius, mūsų 
teigimu tariamai išskirstytus tolimose vietovėse, mūsų bu- 
halterija išliks garbinga ir švari žmonių akyse. 

Kareiviui, įteikusiam šį laišką, galite ramiausiai duoti 
mano vardu čekį į bet kurį Alžyro banką. Tai patikimas 
žmogus, mano giminaitis; jis nesusigaudys, kokio turinio 
siuntą jam įteiksite. Ėmiausi atitinkamų priemonių, kad šis 
vaikinas tikrai grįžtų. Jeigu niekuo negalite man padėti, aš 
mielai mirsiu už žmogų, kuriam turime būti dėkingi už mūsų 
Adelinos laimę. 


Aistra su savoliūdesiais ir džiaugsmais, katastrofa, 
kuria užsibaigė barono Julo meilės karjera, sutrukdė jam 
laiku pagalvoti apie vargšą Johaną Fišerį, nors dėdė 
pirmajame savo laiške aiškiai pranešė apie gresiantį pavo- 
jų, dabar pakibusį ties pačia galva. Baronas išėjo iš val- 
gomojo į svetainę toks sutrikęs, kad susmuko kaip pa- 
kirstas į sofą. Buvo apstulbęs, pastiręs, kaip smarkiai kritęs 

žmogus. Pastėrusiomis akimis žiūrėjo į kažkokį piešinį 
kilime, visai nejausdamas, kad laiko rankoje Iemtingąjį 
Johano laišką. Adelina išgirdo savo kambaryje, kaip jos 
vyras sunkiai sudribo į sofą. Šis garsas pasirodė jai toks 
neįprastas, kad ji išsigando, ar neištiko jo apopleksijos 
smūgis. Pagauta baimės, kuri užima kvapą ir stingdo visus 
sąnarius, ji pažvelgė pro praviras duris į veidrodį ir išvydo 
savo Hektorą nelaimės pritrenkto Žmogaus poza. Baronienė 
įėjo pirštų galiukais, Hektoras neišgirdo; ji priėjo arčiau, 
pastebėjo laišką, paėmė jį, perskaitė ir sudrebėjo visu 
kūnu. Ji patyrė vieną iš tų stiprių nervinių šokų, kurie visam 
laikui palieka organizme savo pėdsakų. Po kelių dienų 
pasireiškęs kūno kretėjimas liko visam gyvenimui, bet 
dabar, pirmajam susijaudinimui praėjus, būdama priversta 
veikti, ji sukaupė jėgas, kurių mes semiamės iš pačių 
gyvybinės energijos šaltinių. 

- Hektorai, eime į mano kambarį, - tarė ji balsu, tyliu 
it vėjo dvelktelėjimas. - Tavo duktė neprivalo tavęs tokio 
matyti! Eikš, mano drauge, eikš. 

- Kur gauti du šimtus tūkstančių frankų? Galiu 
išsirūpinti, kad komisaru būtų pasiųstas Klodas Vinjonas. 
Jis sumanus, gudrus vyrukas. Tai galima sutvarkyti per dvi 
dienas... Bet du šimtai tūkstančių frankų! Sūnus jų neturi, 
jo namas įtrauktas į trijų šimtų tūkstančių frankų 
hipoteką. Brolio santaupos neviršija trisdešimties tūkstan- 
Čių frankų. Nusingenas pasijuoks iš manęs!.. O Vovinė?.. 
Jis man ir taip nelabai noromis sutiko paskolint dešimt 
tūkstančių frankų, kuriais turėjau papildyti šito niekšo 
Marneto sūnui skirtą pinigų sumą. Ne, viskas baigta. Lieka 
tik viena - pulti maršalui į kojas, pasipasakoti jam visą 
teisybę, išklausyti, kaip jis vadins mane niekšu, perkęsti jo 
keiksmus ir paskui garbingai išnykti. 

- Bet juk tai ne vien pražūtis, Hektorai, tai gėda! - 
sušuko Adelina. - Mano vargšas dėdė nusižudys. Žudyk 
mus, tai tavo teisė, bet netapk kitų žudiku! Tvardykis! Kokia 
nors išeitis yra! 

- Jokios! - atitarė baronas. - Vyriausybė niekada 

neįstengs surasti dviejų šimtų tūkstančių frankų, net jei 
reiktų išgelbėti patį ministrą!.. O, Napoleonai! Kodėl nėra 
tavęs? 

- Mano vargšas dėdė! Hektorai, nejau įmanoma, 
kad jis nusižudytų, užsitraukęs nešlovę! 

- Viena išeitis būtų, - tarėjis, - bet... labai abejotina... 
Taip, Krevelis ir duktė kaip šuo su kate... O, tas tai turi 
pinigų; jis vienintelis galėtų... 

- Klausyk, Hektorai, verčiau težūsiu aš, bet ne 
mūsų dėdė, tavo brolis ir šeimos garbė! - šūktelėjo baro- 
nienė, tartum jai būtų švystelėjusi išganinga mintis. - Taip, 
aš galiu jus visus išgelbėti... O, Dieve mano! Kokia šlykšti 
Mintis! Kaip ji galėjo man į galvą ateiti? 

Ji sudėjo rankas, puolė ant kelių ir trumpai pa- 
simeldė. Pakilusi išvydo vyro veidą spinduliuojantį tokiu 
beprotišku džiaugsmu, kad jai vėl grįžo į galvą pragariškoji 
mintis, ir ją apniko liūdesys it pamišimo melancholija. 

-:- Eik mielasis, bėk į ministeriją, - sušuko ji, atitoku- 
si iš sąstingio, - pasistenk išsiųsti savo įgaliotinį, tai būtina. 
Apsuk galvą maršalui! Ir sugrįžęs penktą valandą galbūt 
rasi... taip, rasi du šimtus tūkstančių frankų. Tavo šeima, 
tavo, kaip vyro, valstybės patarėjo ir administratoriaus 
garbė, tavo doras vardas, tavo sūnus - visa bus išgelbėta; 
bettavo Adelina bus žuvusi, irtu niekadajos nebepamatysi. 
Hektorai, mielasis, - tarė ji, klaupdamasi ant kelių, -spaus- 
dama jam ranką ir bučiuodama ją, - palaimink mane, 
atsisveikink su manim! 

Šis vaizdas buvotoks skaudus, kad Julo, apkabinęs 
žmoną, pakėlė ją ir pabučiavęs teištarė: 

- Aš tavęs nesuprantu! 

- Jei suprastum, - atsakė ji, - mirčiau iš gėdos, arba 
man pritrūktų jėgų šiai paskutinei aukai. 

- Pusryčiai paduoti, - pranešė Marieta. 

Įėjo Hortenzija ir pasisveikino su tėvu ir motina. 
Reikėjo eiti pusryčiauti ir apsimesti ramiems. 

- Eikite, sėskitės be manęs, aš tuoj ateisiu! - tarė 
baronienė. 

Ji atsisėdo prie rašomojo stalo ir parašė tokį 
laišką: 


Brangusis pone Kreveli, noriu paprašyti jus vienos 
paslaugos. Laukiu jūsų šį rytą ir pasikliauju jūsų gerai man 
žinomu taurumu, tikėdamasi, kad man neteks per daug ilgai 
laukti. 

Jums atsidavusi Adelina Julo. 


- Luiza, - tarė ji savo dukters kambarinei, patar- 
naujančiai prie pusryčių, - atiduokite šitą laišką durininkui, 
pasakykite, kad tuoj nuneštų jį adresatui ir palauktų atsa- 
kymo. 

Baronas, tuo metu skaitęs laikraščius, padavė žmo- 
nai respublikonų laikraštį ir, rodydamas vieną straipsnį, 
tarė: 

- Ar nebus per vėlu? Štai straipsnis, viena tų bjaurių 
žinučių, kuriomis laikraščiai užtaiso savo politinį jovalą: 


Mūsų korespondentas iš Alžyro praneša, kad inten- 
dantūros žinyboje, Orano provincijoje, iškilo aikštėn toks 
didelis piktnaudžiavimas, jog teisingumo organai buvo 
priversti pradėti tardymą. Tai aiškus išeikvojimas, nusikaltėliai 
žinomi. Jei valdžia nepasielgs griežtai su nusikaltėliais, 
mūsų kariuomenės nuostoliai ir toliau bus didesni dėl 
intendantūros vagysčių, negu dėl arabų ginklo ir klimato 
karštumo. Prieš daugiau ką parašydami šia apgailėtina 
tema, lauksime tolesnių informacijų. Dabar jau nebesiste- 
bime, kodėl 1830 metų chartijos* nutarimas dėl laikraščių 
leidimo Alžyre sukėlė tokią paniką. 


- Rengiuosi ir einu į ministeriją, - tarė baronas, 
keldamasis nuo stalo, - laikas brangus, kiekviena minutė 
gali atsieiti žmogaus gyvybę. 

- Ak, mama, aš nebeturiu vilties! - tarė Hortenzija. 
Ir, neįstengdama sulaikyti ašarų, parodė motinai "Dailės 
žurnalo" numerį. Ponia Julo pamatė grafo Steinboko 

Dalilos grupės atvaizdą, po ja buvo parašyta: Ponios Mar- 
nef nuosavybė. Jau iš pirmųjų eilučių galima buvo pažinti, 
kad straipsnis, pasirašytas V, priklauso talentingai ir paslau- 
giai Klodo Vinjono plunksnai. 

- Vargšė mergaitė!.. - tarė baronienė. 

Išsigandusi beveik abejingo motinos balso tono, 
Hortenzija pažvelgė į ją ir išskaitė jos veide tokį sielvartą, 
kad prieš jį nublanko jos pačios skausmas; ji priėjo prie 
motinos, pabučiavo ją ir paklausė: 

- Kas tau, mamyte? Kas atsitiko? Ar galime būti dar 
nelaimingesnės? 

- Palyginti su tuo, ką kenčiu šiandien, dukrele, 
mano baisiosios praeities kančios man atrodo niekis. O, 
kada aš liausiuosi kentėjus? 

- Danguje, mamyte! - rimtai tarė Hortenzija. 

- Eikš, angelėli, padėsi man apsirengti... Bet ne, 
nereikia... Nenoriu, kad pridėtum šiandien ranką prie mano 
tualeto. Atsiųsk man Luizą. 

Sugrįžusi į savo kambarį, Adelina priėjo prie veid- 
rodžio. Ji žiūrėjo į save liūdnai ir smalsiai, klausdama pati 
save: “Ar aš dar graži?.. Ar galiu dar patikti?.. Ar yra 
raukšlių?" 

Pakėlusi savo puikius, šviesius plaukus, ji pradengė 
smilkinius... Oda čia buvo skaisti kaip jaunos merginos. 
Adelina nepasitenkino. Ji pradengė pečius ir patenkinta 
suvirpėjo pasididžiavimu. Jei moters pečiai gražūs, jų grožis 
išsilaiko ilgiausiai, ypač kai moters gyvenimas tyras. Adelina 
rūpestingai pasirinko atskirus savo tualeto dalykus; bet 
dievobaiminga ir dora moteris apsirengė padoriai, nors ir 
griebėsi kai kurių naivių koketiškų gudrybių. Kam jai pilkos 
šilkinės kojinės, atlasinio šilko bateliai, jeigu ji visiškai 
nemokėjo lemiamą minutę atkišti gražią kojytę ir po mažytėlį 
truputuką kilnoti suknią, užuominomis žadindama geidu- 
lingumą! Tiesa, jiapsivilko savo gražiausiąją muslino suknią 
pieštomis gėlėmis, giliai iškirptą ir trumpomis rankovėmis; 
bet, išsigandusi savo nuogumo, tučtuojau pridengė savo 
puikias rankas permatomomis gazinėmis rankovėmis, o 

krūtinę ir pečius paslėpė po siuvinėta skarele. Jos angliš- 
koji šukuosena pasirodė jai per daug provokuojama, ir ; 
sušvelnino šį įspūdį labai dailiu kyku; bet ar būtų ji mokėjus:, 
su kyku ar be jo, žaisti auksaspalvėmis garbanomis ir 
traukti dėmesį į savo smulkutes rankas, kad visi jomis 
gėrėtųsi... O štai kas pavadavo jai veido dažus: įsitikinusi, 
kad ji nusikaltėlė ir ruošiasi iš anksto apgalvotam nusidėji- 
mui, Ši šventoji moteris taip karštligiškai jaudinosi, kad jai 
valandėlę grįžo jaunystės skaistumas. Akys sublizgėjo, 
veidas pražydo. Užuot pasistengusi būti vylinga, ji pa- 
sibaisėjo savo begėdiška išvaizda. Lisbeta, Adelinos 
prašoma, papasakojo, kokiomis aplinkybėmis Venceslavas 
sulaužė ištikimybę žmonai, ir baro ienė didžiai nustebo 
sužinojusi, jog poniai Marnef užtet J vieno.vakaro, vienos 
akimirkos, kad pakerėtas Venceslavas patektų į jos pinkles. 
"Kaiptos moterys šitai pasiekia?" - paklausėtada baronienė 
Lisbetą. Niekas neprilygs dorų moterų smalsumui šiuo 
klausimu, jos norėtų vilioti visais nuodėmės kerais ir išlikti 
skaisčios. “Ogi jos vilioja, tai jų amatas, - atsakė tada 
pusseserė Beta. - Matai, tą vakarą, meilute, Valeri būtų 
angelą pražudžiusi“. "Papasakok, kaip ji tai padarė“. 
"Sitam amate teorijos negali būti, čia yra tik praktika", - 
pašaipiai atsakė Lisbeta. Prisiminusi šį pokalbį, baronie- 
nė būtų mielai pasitarusi su pussesere Beta, bet nebuvo 
laiko. Vargšė Adelina, nesugebanti išgalvoti 'muselės", 
prisisegti rožės pumpuro suknios iškirptėje, atrasti dar 
kitų kokių moters tualeto vylių, kurie turėtų pažadinti atši- 
pusias vyro aistras, buvo apsirengusi tik tvarkingai. Ne 
kiekviena, kuri užsigeidžia, gali būti kurtizanė! “Moteris - 
pirmasis vyro patiekalas", - juokais pasakė Moljeras protin- 
gojo Gro Renė lūpomis. Pasak šio palyginimo, meilei lyg ir 
pritaikomas kulinarijos mokslas. Dora ir garbi moteris tokiu 
būdu galėtų būti prilyginta homeriškam valgiui - mėsai, 
kepamai tiesiai ant žarijų. Kurtizanė - priešingai: kuriam 
nors Karemo* patiekalui su visokiais prieskoniais, pagardais 
ir kitomis įmantrybėmis. Baronienė negalėjo, nemokėjo 
patiekti savo baltos krūtinės puikiame gipiūro pusdubenyje, 

kaip tai darė ponia Marnet. Jai buvo paslaptis tam tikros 
pozos, ji nepažinojo tam tikrų žvilgsnių daromo įspūdžio. 
Žodžiu, jai trūko vyliaus. Kilni moteris galėjo šimtą kartų 
apsisukti, ji niekuo nebūtų patraukusi prityrusios palaidūno 
akies. 

Būti dorovingai ir neprieinamai visiems Žmonėms, 
O pavirsti kurtizane savo vyrui tesugeba geniali moteris, o 
tokių maža. Štai kaip reikia išsiaiškinti tą ilgai trunkantį 
prisirišimą, nesuprantamą moterims, kurios neapdovanotos 
šita įstabia dvilype prigimtimi. Įsivaizduokite ponią Marnef 
dorybingą!.. Ir štai jums markizė Peskara!* Šitas didžiąsias 
ir įžymiąsias moteris, šitas gražiąsias Dianas de Puatjė** 
dorybingas galima pirštais suskaičiuoti. 

Scena, kuria prasidėjo ši rimta ir šiurpi Paryžiaus 
papročių apybraiža, turėjo vėl pasikartoti, tik su tuo keistu 
skirtumu, kad negandos, išpranašautos civilinės gvardijos 
kapitono, sukeitė dabar veikiančių asmenų vaidmenis. 
Ponia Julo laukė Krevelio tais pačiais sumetimais, kuriais jis 
važiavo prieš trejus metus pas ją, šypsodamasis pary- 
žiečiams iš savo milordo. Keistas dalykas! Pasiryždama 
žengti į šiurkščiausią neištikimybę, tokią, kokios kai kurių 
teisėjų akyse nepateisina aistros įkarštis, baronienė liko 
ištikima sau, savo meilei. 

"Ką daryti, kad būčiau tokia kaip ponia Marnef?" - 
pagalvojo ji, išgirdusi skambutį. 

Ji nurijo ašaras, vidinė ugnis pagyvino jos veido 
bruožus, ji pasiryžo būti tikra kurtizane; vargšė kilnioji 
būtybė! 

"Kokio velnio nori iš manęs ta šaunioji baronienė 
Julo! - svarstė Krevelis, lipdamas didžiausiais laiptais 
aukštyn. - Ak! Tikriausiai paistys apie mano barnį su Seles- 
tina ir Viktorenu; ne, jau atsiprašau, nepasiduosiu!.." 

Įėjęs į svetainę paskui Luizą, jis apžiūrėjo, kokios 
nuskurdusios šios patalpos (Krevelio stilius), ir pagalvojo: 
"Vargšė moteris!.. ji čia - kaip tas gražus paveikslas, kurį 
nubloškė į palėpę žmogus, nieko nenutuokiantis apie ta- 
pybą'. 

Krevelis, matydamas, kaip perkasi paveikslus ir 

statulas grafas Popino, prekybos ministras, panūdo taip 
pat išgarsėti tarp Paryžiaus mecenatų, kurių meilė menui 
reiškiasi tuo, kad jie stengiasi gauti dvidešimties frankų 
monetą už dvidešimtį sū. Adelina meiliai nusišypsojo Kre- 
veliui ir ranka parodė jam kėdę prieš save. 

- Pasiruošęs patarnauti, gražioji ponia! - tarė Kre- 
velis. 

Išėjęs į politinius veikėjus, ponas meras pradėjo 
rengtis juodai. Jo veidas virš šito drabužio švietė tarytum 
mėnulio pilnatis, išplaukusi iš už tamsių debesų. Jo 
marškiniai su įsegtais trimis kaip Žvaigždės perlais, po 
penkis šimtus frankų kiekvienas, rodė, kaip nuostabiai 
buvo išlavėjusi jo... krūtinės ląsta. Jis sakė apie save: "Iš 
karto matyti būsimasis tribūnos atletas!' Ant stambių ple- 
bėjiškų rankų jis nuo pat ryto mūvėjo gelsvas pirštines. Jo 
lakuoti batai liudijo, kad jis atvažiavęs rusvu mažu vienkin- 
kiu fajetonu. Per pastaruosius trejus metus ambicija pri- 
vertė Krevelį pakeisti savo pozą. Panašiai, kaip didieji 
dailininkai, jis perėjo į savo naują manierą. Lankydamasis 
aukštuomenėje, pas Visemburgo kunigaikštį, prefektūroje, 
pas grafą Popino ir kitur, jis laikydavo skrybėlę vienoje 
rankoje nerūpestingai, kaip jį išmokė Valeri, o kitos rankos 
nykštį koketiškai užsikišdavo už liemenės pažasties iškirp- 
tės, manieringaikraipydamas galvąiir vartydamas akis. Šitą 
naują pozą jam išgalvojo pašaipūnė Valeri; teigdama, kad 
šitaip jis atjaunėsiąs, ji apdovanojo savo merą dz: vienu 
karikatūrišku bruožu. 

- Gerasis, brangusis pone Kreveli, - pradėjo baro- 
nienė susijaudinusiu tonu, - prašiau jus ateiti nepaprastai 
svarbiu reikalu... 

- Jau spėju, ponia, - suktą Miną nutaisęs, tarė 
Krevelis, - bet jūs prašote neįmanomo dalyko... O, aš nesu 
nei koks beširdis tėvas, nei Žmogus, apsišarvavęs nuo 
galvos ligi kojų šykštybe, kaip sakė Napoleonas. Klausy- 
kite, gražioji ponia. Jei mano vaikai būtų nusigyvenę švais- 
tydami pinigus saviems reikalams, aš jiems pagelbėčiau; 
bet laiduoti už jūsų vyrą, ponia?.. Tai tas pat, kaip bandyti 

pripilti Danaidžių statinę*! Įkeisti namą už tris šimtus tūks- 
tančių frankų dėl nepataisomo tėvo! Šie nelaimingieji 
šiandien neturi nė kiauro skatiko. Ir gyvenimu nepasidžiaugė! 
Dabar jiems teks gyventi iš to, ką uždirbs Viktorenas 
teisme. Tepalaido liežuvį dabar jūsų gerbiamasis sūnelis!.. 
Ak, juk jis, rodos, turėjo būti ministru, šitas mokslinčius! 
Visų mūsųviltis! Geras vilkikas, kad iš karto kvailai seklumoje 
įstrigo! Jei jis skolintųsi pinigų, norėdamas iškilti, jei Iįstų į 
skolas, vaišindamas deputatus, medžiodamas balsus ar 
didindamas savo įtaką, aš jam pasakyčiau: "Štai mano 
pinigų maišas, semk, drauguži!" Bet apmokėti tėtušio 
paikystes, paikystes, kurias jums seniai išpranašavau! Ne... 
Et, pats tėvelis jam koją pakišo... Aš būsiu ministras... 

- Deja, brangusis Kreveli, kalbėsiu ne apie mūsų 
vaikus. Vargšeliai taip mums atsidavę!.. Jei jūsų širdis 
atsižadės Viktoreno ir Selestinos, aš taip juos mylėsiu, kad 
galbūt įstengsiu sušvelnintitą kartų liūdesį, kuriuo aptemdys 
jų nuostabias sielas jūsų pyktis. Baudžiate savo vaikus už 
gerą darbą! 

- Taip, gerą darbą, bet blogai padarytą! Tai pusiau 
nusikaltimas! - tarė Krevelis, labai patenkintas savo sąmo- 
ju. 

- Daryti gera, mano brangusis Kreveli, - kalbėjo 
baronienė, - tai nereiškia semti pinigus iš prikimštos pini- 
ginės! Tai reiškia kęsti nepriteklius dėl savo dosnumo, 
kentėti už savo gerą darbą. Tai būti pasiruošusiam sulaukti 
nedėkingumo! Dangus nepripažįsta išmaldos, kuri nieko 
nekaštuoja... 

- Gerbiamoji ponia, niekas nedraudžia šventiesiems 
mirti kigoninėse, jeigu jie Mano, kadtaijiems atveria dangaus 
karalystės duris. O aš esu Žmogus pasaulietis, tiesa, bijau 
Dievo, bet dar labiau bijau skurdaus gyvenimo pragaro. 
Likti be sū - pati baisiausia nelaimė mūsų dabartinėje 
socialinėje santvarkoje. Aš šių dienų Žmogus. Aš gerbiu 
pinigą!.. 

- Jūsų teisybė, bet tik žemišku požiūriu, - tarė 
Adelina. 

Ji buvo už šimto mylių nuo rūpimo klausimo ir, 
galvodama apie dėdę, jautėsi kaip šventasis Laurynas ant 
įkaitintų grotų, nes jai vaidenosi, kaip dėdė taiko į save 
pistoletu! Ji nuleido akis, paskui pakėlė jas į Krevelį, kupinas 
angeliško švelnumo, o ne įžūlaus ir vylingo Valeri gašlumo. 
Prieš trejus metus šituo žavingu žvilgsniu ji būtų Krevelį 
pakerėjusi! 

- O kitados jūs buvote dosnesnis!.. Kalbėjote tada 
apie tris šimtus tūkstančių frankų, kaip kalba didžiūnai... 

Krevelis žvilgterėjo į ponią Julo ir palygino ją su 
bebaigiančia žydėti lelija. Jam kilo neaiškios mintys; bet jis 
taip gerbė šią šventą moterį, kad nuvijo šalin šį įtarimą, 
palaikęs jį savo palaidūniškos prigimties padaru. 

- Ponia, esu vis tas pats, bet buvęs komersantas, 
net elgdamasis kaip didžiūnas, yra metodiškas ir taupus ir 
visur žiūri tvarkos. Galima atidaryti savo užgaidoms sąskaitą, 
kredituoti jas, skirti šiam reikalui tam tikrą dalį pajamų; bet 
praimti kapitalą!.. tai jau beorotybė! Mano vaikai gaus visą 
motinos ir mano turtą; bet jie tikriausiai nenori, kad jų tėvas 
nuobodžiautų, taptų vienuoliu ar mumija!.. Aš džiaugiuosi 
gyvenimu! Ir linksmai plaukiu pavandeniui. Atlieku visa, ko 
reikalauja iš manęs įstatymai, širdis ir šeima, kaip sąžiningai 
iki šiol išpirkdavau savo vekselius, atėjus terminui. Tesi- 
tvarko mano vaikai, kaip aš savo šeimoje, ir aš būsiu 
patenkintas; na, o kai dėl dabarties, mano paikšystės - 
kadangi jų neatsisakau - niekam nieko nekainuoja, išskyrus 
lengvatikius kliukšas (atsiprašau, jums nepažįstamas Biržos 
žargonas) , taigi vaikai neturės ko man prikištiir ras po mano 
mirties dar gražų turtelį. Na, ojūsų vaikai to paties apie savo 
tevelį nepasakys, nes nusigyvendamas jis stumia su savim 
į pražūtį savo sūnų ir mano dukterį... 

Juo toliau, juo labiau tolo baronienė nuo savo 
tikslo... 

- Jus labai nemėgstate mano vyro, brangusis Kre- 
vėli, o tačiau būtumėte šiandien geriausias jo draugas, jei 
jo Žmona būtų jums nesipriešinusi... 

Ji sviedė į Krevelį liepsningą žviląsnį. Bet čia ji 

pasielgė kaip savo laiku Diubua*, per daug jįsismaginęs 
spardyti Regentą - per daug išsidavė, ir parfiumerininką, 
Regentystės garbintoją, taip apvaldė nedoros mintys, kad 
jis pagalvojo: "Nejaugi ji norėtų atsikeršyti baronui Julo?.. 
Gal kartais jai labiau patinku vaidindamas mero vaidmenį 
negu nacionalinės gvardijos kapitono?.. Moterys tokios 
įnoringos!'' Irjis įsiręžė pagal savo naująją manierą, pažvelg- 
damas į baronienę Regentystės laikų padaužos žvilgsniu. 

- Galima būtų pagalvoti, - vėl prakalbo ji, - kad jūs 
keršijate jam už dorą, kurios nepajėgėte palaužti, už moterį, 
kurią mylėjote tiek... kad... bandėte net nupirkti, - pridūrė ji 
visai tylomis. 

-Dievišką moterį, - pridūrė Krevelis, labai reikšmingai 
nusišypsodamas baronienei, o ji nuleido akis, ir jos 
blakstienos sudrėko, - kiek skausmo išgėrėte... per trejus 
metus!.. Ar ne, mano gražuole? 

- Nekalbėsime apie mano kančias, brangusis Kre- 
veli; jos prašoka žmogaus jėgas. Ak, jeigu tebemylėtumėte 
mane, galėtumėte išgelbėti mane iš bedugnės, kurioje esu! 
Taip, aš esu pragare! Karalių žudikai, kuriuos kankino 
įkaitintomis replėmis, plėšė arkliais, buvo laimingi, palyginti 
su manimi, nes jiems tebuvo draskomas kūnas, o man 
plėšoma širdis!.. 

Krevelis ištraukė ranką iš liemenės iškirptės, padėjo 
skrybėlę ant stalelio ir metė savo pozą - jis šypsojosi! Ši 
šypsena buvo tokia kvaila, jog baronienė apsigavo - 
pagalvojo, kad jis šypsosi iš geraširdiškumo. 

- Jūs matote moterį, išgyvenančią ne desperaciją, 
O garbės agoniją ir pasiryžusią daryti viską, mano drauge, 
kad neįvyktų nusikaltimas... 

Bijodama, kad neateitų Hortenzija, ji pakilo ir užšovė 
duris, paskui taip pat ūmai puolė prieš Krevelį ant kelių, 
pagriebė jo ranką ir pabučiavo ją. 

- Būkite mano išgelbėtoju! - sušuko ji. 

Ji manė, kad toje prekijo širdyje gali būti kokių 
kilnių stygų, ir jai staiga nušvito viltis gauti du šimtus 
tūkstančių frankų nesusitepus. 

- Tada norėjote pirkti dorybę - pirkite dabar sielą!.. 
-tarėji, mesdamaįjį pakvaišusį žvilgsnį. - Pasitikėkite mano 
moterišku dorumu, mano garbe - juk žinote, kokia ji tvirta! 
Būkite mano draugu! Gelbėkite iš pražūties, gėdos ir nevikies 
visą šeimą; neleiskite nugrimzti jai į klampynę, kur purvas 
susimaišys su krauju! O, neprašykite, kad aš jums aiš- 
kinčiau!.. - sušuko ji, pastebėjusi, kad Krevelis nori kalbėti. 
- Svarbiausia, nesakykite: “Buvau jus įspėjęs!'', kaip sako 
žmonės, kai jie džiaugiasi savo draugų nelaime. Ak, klau- 
sykite! Nusileiskite tai, kurią mylėjote, nusileiskite moteriai, 
kuri nusižeminusi sukrito prie jūsų kojų ir tuo galbūt parodė 
savo nepaprastą kilnumą; neprašykite iš jos nieko, pa- 
sikliaukite jos dėkingumu!.. Ne, neduokite nieko dovanai, 
skolinkite tai, kurią vadinote Adelina!.. 

Čiajaiiš akių pasipylė ašaros, Adelina taip raudojo, 
kad Krevelio pirštinės sudrėko. Žodžiai “man reikia dviejų 
šimtų tūkstančių frankų“ paskendo šitame ašarų sraute, 
kaip akmenys, kad ir kokie dideli jie būtų, visiškai pra- 
nyksta Alpių upeliuose, patvinusiuose tirpstant sniegui. 

Štai kokia nepatyrusi yra Dorybė! Nedorybė, kaip 
matėme iš ponios Marnef, niekad nieko neprašo, ji moka 
taip padaryti, kad jai viskas siūloma. Tokios moterys pradeda 
reikalauti tik tada, kai pajunta, kad be jų neapsieinama, ar 
kai nutaria eksploatuoti vyriškį taip, kaip eksploatuojamas 
karjeras, kur jau baigiasi gipsas, sugriautinai, kaip sako 
akmenskaldžiai. Išgirdęs žodžius “dviejų šimtų tūkstančių 
frankų", Krevelis viską suprato. Jis galantiškai pakėlė ba- 
ronienę nuo grindų, ramindamas ją šiais įžūliais žodžiais: 
"Na, na, nusiraminkite, mamyte“, bet Adelina, netekusi 
galvos, neišgirdo. Scena įgijo visai kitą pobūdį; Krevelis, jo 
žodžiais tariant, darėsi padėties viešpats. Milžiniška suma 
taip paveikė Krevelį, kad visas jo susijaudinimas, kuris buvo 
pagavęs jį, išvydus prie savo kojų šią puikią, ašaromis 
paplūdusią moterį, išsisklaidė kaip dūmas. Be to, kad ir 
kokia angeliškai graži ir kokia šventa būtų moteris, kai ji 
apsipila ašaromis, visas jos gražumas dingsta. Tokios kaip 
ponia Marnet kartais paverkšlena, leidžia skruostu nurie- 

dėti vienai kitai ašarai; bet prapliupti ašaromis taip, kad 
paraustų akys ir nosis!.. - o ne, šitos klaidos jos niekuomet 
nepadaro! 

- Klausykite, vaikeliuk, ramiau, po šimts pypkių! - 
pasakė Krevelis, suimdamas rankomis gražiosios ponios 
Julo rankutes ir plekšnodamas jas. - O kam jums reikia 
dviejų šimtų tūkstančių frankų? Kąjūs su jais veiksite? Kam 
jie? 

- Nereikalaukite iš manęs jokių paaiškinimų, - atsa- 
kė ji, - duokite juos man!.. Jūs išgelbėsite trims žmonėms 
gyvybę ir mūsų vaikų garbę. 

- lr jūs iš tikrųjų manote, mamyte, - tarė Krevelis, - 
kad rasite Paryžiuje vyrą, kuris sulig pirmu beveik išpro- 
tėjusios moters žodžiu nueis ir atneš jai hic et nunc* iš 
stalčiaus ar iš kur ten du šimtus tūkstančių frankų, tylutėliai 
gulėjusius ir laukusius, kol ji teiksis juos sau susižerti? Štai 
kaip jūs pažįstate gyvenimąjir piniginius reikalus, gražuole?.. 
Jei jūsų artimieji sunkiai serga, na ką gi, pasiųskite jiems 
kunigą su paskutiniais sakramentais, todėl, kad Paryžiuje, 
išskyrus Jo dieviškąją Didenybę Banką, garsųjį Nusingeną 
ar bepročius šykštuolius, įsimylėjusius auksą, kaip kad 
mes įsimylime moteris, niekas nejstengs padaryti šio 
stebuklo! Net karaliaus lėšų kanceliarija, nors labai mandagi, 
ir ta paprašytų jus užeiti rytoj. Kiekvienas stengiasi išspausti 
naudą iš pinigų ir varo jais spekuliacijas, kiek įkerta. Jūs 
iliuzijomis gyvenate, angelėli, jei manote, kad dabar pas 
mus viešpatauja karalius Liudvikas Pilypas; jis pats jokių 
iliuzijų neturi. Jis žino, kaip ir mes visi, kad aukščiau už 
Chartiją yra šventoji, garbingoji, tvirtoji, meilingoji, gražioji, 
kilnioji, visada jauna, visagalė penkių frankų moneta! Na, o 
pinigas, mano gražusis angele, reikalauja palūkanų ir amžinai 
gainiojasijas! Izraelio Dieve, tu nugalėsi'',- pasakė didysis 
Rasinas. Trumpai kalbant, amžinai gyva aukso veršio ale- 
gorija!.. Jau Mozės laikais dykumoje buvo spekuliuojama! 
Mes grįžome į Biblijos laikus! Aukso veršis buvo pirmoji 

buhalterinė knyga, - pridūrė jis. - O jūs, Adelina, per daug 
užsidarėte savo Pliumė gatvėje! Egiptiečiai gaudavo iš 
žydų, kai prireikdavo, milžiniškų sumų pasiskolinti, ir vijosi 
per dykumas ne Dievo tautą, bet kapitalus. 

Jis pažiūrėjo į baronienę, tarytum sakydamas: "Ar 
aš ne sąmojingas, ką?" 

- Nejau jūs nežinote, kaip stipriai kiekvienas pilietis 
įsikibęs savo mantos! - pratarė jis patylėjęs. - Atleiskite. 
Paklausykite gerai, ką pasakysiu. Pasistenkite suprasti 
mano išvedžiojimus. Jums reikia dviejų šimtų tūkstančių 
frankų?.. Tas, kas norės juos duoti, turės pajudinti savo 
indėlius. Paskaičiuokite!.. Norint gauti du šimtus tūkstančių 
frankų grynais, reikia parduoti maždaug septynių tūkstan- 
Čių frankų triprocentinę rentą. Na, ir tai gausite pinigus ne 
anksčiau kaip po dviejų dienų. Štai pats greičiausias kelias. 
O kad kas nors pasiryžtų išleisti iš rankų turtą - juk daugeliui 
du šimtai tūkstančių frankų tai visas turtas! -jam dar reikia 
bent pasakyti, kur bus padėti pinigai, kam sunaudoti... 

. - Čia žaidžiama dviejų žmonių gyvybe - vienas jų 
mirs iš sielvarto, kitas - nusižudys! Pagaliau įsipainiojusi esu 
ir aš, išeisiu iš .proto! Galbūt jau ir einu? 

- Dar ne visai! - tarė jis, graibydamas poniai Julo už 
kelių. - Tėtušis Krevelis šio to vertas, jei teikeisi apie jį 
pagalvoti, angelėli. 

"Turbūt reikia leisti čiupinėti kelius!" - pagalvojo 
šventoji, kilnioji moteris, slėpdama veidą rankose. 

- Kadaise visą lobį siūlėte man! - tarė ji rausda- 
ma. 

- 0, mamyt, tai buvo prieš trejus metus!.. - nutęsė 
Krevelis. - Tokios gražios aš jūsų dar nesu matęs! - sušuko 
jis, griebdamas baronienės rankąiirspausdamas prie širdies. 
- Po šimts pypkių, meilute, neblogą atmintį turite!.. Na, 
matote, kaip tada apsirikote, vaidindama šventuolėlę, nes 
trys šimtai tūkstančių frankų, kuriuos tada taip iškilniai 
atstūmėte, atsidūrė kitoje piniginėje. Aš jus mylėjau ir vis 
dar myliu; bet pažiūrėkime, kas buvo prieš trejus metus. Kai 
jums tada sakiau: ' Jūs būsite mano", koks buvo mano 

tikslas? Atkeršyti tam nenaudėliui Julo. Tuo tarpu jūsų 
vyras, gražuole, susirado meilužę - auksą, ne moterį, tikrą 
perlą, tai šelmei buvo tada dvidešimt treji, kadangi šiandien 
jai dvidešimt šešeri. Nutariau, kad bus linksmiau, pras- 
mingiau, panašiau į Liudviką XV ar maršalą Rišeljė, 
pikantiškiau nudžiauti iš jo tą žavią būtybę. Be to, jinai 
niekada nemylėjo Julo, ir štai jau treji metai, kaip eina iš 
proto dėl jūsų nuolankaus tarno... 

Kol Krevelis postringavo, baronienė ištraukė rankas 
iš Krevelio rankų, ir jis vėl grįžo į savo pozą. Užkišęs nykštį 
už liemenės iškirptės, delnais tarsi sparnais lapnojo sau per 
krūtinę, vaizduodamasis, kad šitokia poza masina ir žavi. 
Jis tarytum norėjo pasakyti: "Štai žmogus, kurį išmetėte už 
durų!" 

- Tai va, vaikeliuk: aš atsikeršijau, ir jūsų vyras tai 
sužinojo! Įsakmiai jam įrodžiau, kad jis yrasumulkintas, kad 
jis, kaip sakoma, gavo per nosį. Ponia Marnef yra mano 
meilužė ir, kai ponas Marnef nudvės, taps mano žmona... 

Ponia Julo žiūrėjo į Krevelį nustėrusiu, beveik pa- 
kvaišusiu žvilgsniu. 

- Hektoras tai sužinojo! - pakartojo ji. 

- Taip! Ir vis dėlto sugrįžo pas ją! - atsakė Krevelis. 
- Ir aš pakenčiau, nes Valeri įsigeidė būti kanceliarijos 
viršininko Žmona; bet ji prisiekė man taip viską sutvarkyti, 
kad mūsų baronas būtų suriestas į ragą ir daugiau pas ją 
nebepasirodytų. Ir mano mažytė kunigaikštienė (šita moteris, 
dievaži, apsigimusi kunigaikštienė) išlaikė savo žodį. Ji 
sugrąžino jums, ponia, jūsų Hektorą dorybingą amžinai!.. 
kaip ji sąmojingai pareiškė. Ką jau besakyti, nebloga 
pamoka! Riesta buvo mūsų baronui! Nebereikės jam nei 
šokėjų, nei padorių moterų: išsigydė radikaliai, nes jo 
kišenė švari kaip išplauta alaus stiklinė. Jei būtumėte tada 
paklausiusi Krevelio, užuot paniekinusi jį ir išmetusi už 
durų, turėtumėte šiandien keturis šimtus tūkstančių frankų 
- juk mano kerštas man tiek atsiėjo. Na, bet tikiuosi, kad 
po Marneto mirties atsiimsiu savo pinigėlius... Sudėjau 
juos įsavo būsimąją... Štai kur mano švaistymosi paslaptis. 

Išsprendžiau uždavinį, kaip būti didžiūnu be didelių 
išlaidų. 

- Ir jūs apdovanosite savo dukterį tokia pamote?!.. 
- sušuko ponia Julo. 

- Jūs nepažįstate Valeri, gerbiamoji, - rimtai atsakė 
Krevelis, įsiręžęs pagal savo pirmąją manierą. - Tai ir geros 
kilmės moteris, ir padori, ir didžiai visų gerbiama moteris. 
Štai vakar pas ją pietavo parapijos vikaras. Mudu pa- 
dovanojome bažnyčiai prabangią monstranciją - juk Valeri 
pamaldi. O, ji apsukri, sąmojinga, žavi, išsimokslinusi, 
vienu žodžiu - jai nieko netrūksta. Pažiūrėkite į mane, 
brangioji Adelina, aš užviską dėkingas šiai žavingai moteriai 
- ji išprusino mane, sutaurino, kaip matote, mano kalbą; ji 
tramdo mano išsišokimus, pakiša man reikalingų žodžių, 
minčių. Dabar aš jau nebepasakau nieko neprideramo. 
Baisiai pasikeičiau, turėjote tai pastebėti. Galų gale ji 
pažadino manyje garbės troškimą. Dabar galėsiu būti 
deputatu ir nesapaliosiu visokių nesąmonių, nes mažiausiu 
reikalu tarsiuosi su savo Egerija“. Visi didieji politikai - ir 
Numa**, įžymusis mūsų ministras, - visi turėjo savo sibilę. 
Pas Valeri lankosi apie dvidešimt deputatų, jos įtaka auga, 
O apsigyvenusi žavinguose rūmuose ir su savo karieta - ji 
bus viena nevainikuotųjų Paryžiaus valdovių. Šitokia moteris 
- tai tiesiog garvežys! O! Aš ne kartą dėkojau jums tylomis 
už jūsų atšiaurumą!.. 

- Jei šitaip, tai-jau reikia abejoti Dievo teisingumu, 
- tarė Adelina, kuriai iš pasipiktinimo išdžiūvo ašaros. - Ne, 
negali būti, Dievo kalavijas turi pakibti virš jos galvos!.. 

- Nepažįstate pasaulio, gražioji ponia, - pasipriešino 
didysis politikas Krevelis, didžiai įsižeidęs. - Pasaulis, bran- 
gioji Adelina, mėgsta tuos, kuriems sekasi! Sakykite, ar 
prireikė kam nors jūsų didingos dorybės, kurios taksa - du 
šimtai tūkstančių frankų? 

Išgirdusi šiuos žodžius, ponia Julo krūptelėjo, ir ją 
vėl pagavo nervinis drebulys. Ji suprato, kad buvęs krau- 
tuvininkas keršija jai šlykščiausiu būdu, kaip jis atsikeršijo 
ir baronui Julo: jai pasidarė šleikštu, ir širdį taip suspaudė, 


312 


kad net gerklę užveržė, ji negalėjo nė žodžio ištar- 
ti. 

- Pinigai!.. Amžinai pinigai! - sulemeno ji pagaliau. 

- Jūs mane labai sujaudinote, - bylojo toliau Krevelis, 
kuris, išgirdęs šį žodį, prisiminė, kaip nusižemino ši moteris, 
- kai pamačiau jus štai čia, prie mano kojų verkiančią!.. 
Žinote, galbūt nepatikėsite, na, bet štai - jei būčiau turėjęs 
su savim pinigų, būčiau davęs. Tai iš tiesų jums reikia tos 
sumos?.. 

Išgirdusi šį sakinį, žadantį du šimtus tūkstančių 
frankų, Adelina užmiršo, kaip begėdiškai įžeidė ją "šis 
didžiūnas be didelių išlaidų"; ji susigundė pergalės jauku, 
taip klastingai užmestu Krevelio, kuris tenorėjo įsiskverbti į 
Adelinos paslaptis, o paskiau pasijuokti iš jos pas Valeri. 

- O, aš viską įmanyčiau padaryti! - sušuko nelai- 
mingoji moteris. - Pone, sutinku parsiduoti... tapsiu, jei 
reikia, antrąja Valeri. 

- Jums tai nebus taip lengva. - atsakė Krevelis. - 
Valeri neprilygstama savo žanro artistė. Klausykit, mamyte, 
dvidešimt penkeri doro gyvenimo metai visada bus justi 
kaip blogai gydyta liga. O jūsų dora, mano brangute, čia 
gerokai supelijo. Bet pamatysite, kaip aš jus myliu. Parūpinsiu 
jums du šimtus tūkstančių frankų. 

Adelina sugriebė Krevelio ranką ir prispaudė prie 
širdies, nepajėgdama pratarti nė žodžio, o jos blakstienas 
suvilgė džiaugsmo ašaros. 

- Na, na, palaukite! Ne taip greitai! Aš - žmogus, 
mėgstąs linksmai pagyventi, šaunus vyrukas, be jokių 
prietarų ir visą reikalą patiesiu jums kaip ant delno. Jūs 
norite būti antrąja Valeri - gerai. Bet to maža, reikia dar 
sučiupti pinigingą mulkį, akcininką, kokį nors Julo. Pažįstu 
vieną buvusį krautuvininką, netgi galanterininką. Bukaprotis, 
rambus, vaizduotės nė lašo, aš jį auklėju, bet nežinau, kada 
man už tai bus padėkota. Šis žmogus - deputatas, kvailas 
garbėtroška; provincijos užunarvėje sėdėdamas po turba- 
nuotos bobos padu, išliko skaistus kaip mergelė ir neturi 
supratimo apie.Paryžiaus gyvenimo prabangą ir malonu- 

mus; bet Bovizažas (jo pavardė -Bovizažas) yra miijonierius 
ir atiduotų, kaip aš prieš trejus metus, mano brangute, 
šimtą tūkstančių ekiu, kad tik ji pamiltų padori moteris... 
Taip, - pridūrė jis, vaizduodamasis gerai išsiaiškinęs Adelinos 
mostą, - jis, suprantate, pavydi man!.. Taip, pavyd. man 
mano laimės su ponia Marnetf, 0 vyras pasiruošęs vejais 
paleisti didžiulę nuosavybę, kad tik sau įsigytų kokią nors... 

- Pakaks, pone Kreveli! - tarė ponia Juio, nebe- 
slėpdama savo šleikštulio. Jos veide atsisp'ndėjo visa jos 
išgyvenama gėda. - Aš nubausta už savo nuodėmę net 
daugiau, negu nusipelniau. Mano sąžinė tylėjo ligi šiol prieš 
geležinę būtinybę, bet dabar, išgirdusi šią paskutinę užgaulę, 
šaukia man, kad šitokios aukos neįmanomos. Dingo visas 
mano išdidumas, nebepykstu kaip kitados ir nepasakysiu 
jums: "Išeikite"'", nors gavau mirtinį smūgį Netekau šios 
teisės: pasisiūliau jums kaip prostitutė... Taip, - patvirtino ji, 
atsakydama į neigiantį Kreveiio mostą, -sutepiau iki šiol tyrą 
savo gyvenimą gėdingu ketinimu; ir... man nėra pasigai- 
lėjimo, kitaip ir būti negalėjo!.. Nusipelniau visas užgaules, 
kuriomis čia mane apibėrėte! Tebūnie Dievo valia! Jeigu 
Dievui patinka, kad mirtų du žmonės, verti stoti prieš jo 
veidą, temiršta, aš apverksiu juos ir melsiuosi už juos! 
Jeigu jam patinka pažeminti mūsų šeimą, nulenkime galvas 
po jo keršto kalaviju ir bučiuokime jį kaip tikri krikščionys! 
Žinau, kaip išpirkti šitą akimirkos gėdą, kuri kankins mane 
iki paskutinės mano gyvenimo dienos. Pone, su jumis 
kalba nebe ponia Julo, o vargšė nusižeminusi nusidėjėlė, 
krikščionė, kurios širdyje tegyvens vienas jausmas - atgaila 
ir kuri nieko daugiau nežinos, kaip maldą ir labdarybę. 
Dabar aš tegaliu būti paskutinė iš moterų ir pirmutinė iš 
atgailautojų - toks didelis mano nusidėjimas. Dievas jus 
pasirinko įrankiu, idant apšviestų man protą ir leistų išgirsti 
savo balsą. Tai jis kalba dabar manyje. Dėkoju jums!.. 

Ji visa tirtėjo, ir nuo šios valandos nervinis drebulys 
jau niekad nebesiliovė. Jos balsas, nepaprastai švelnus, 
buvo visai nepanašus į tą karštligišką balsą moters, kuri 
buvo pasiryžusi sutepti sa0 garbę, kadtik išgelbėtų šeimą. 

Kraujas atslūgo jai iš skruostų, ji išblyško, o akys išdžiū- 
vo. 

- Be to, juk aš labai blogai atlikau savo vaidmenį, 
tiesa? - pridūrė ji, žiūrėdama į Krevelį tokiomis romiomis 
akimis, kokiomis turėjo žvelgti į prokonsulą kitados kankiniai. 
- Tikroji meilė, šventa, atsidavusi moters meilė teikia malo- 
numų, nepanašių įtuos, kurie perkami prostitucijos rinkoje!.. 
Ir kam ta mano kalba? - pridūrė ji susimąsčiusi ir žengusi 
naują žingsnį keliu įtobulybę. - Juk ji panaši į ironiją, o man 
ironija svetima! Atleiskite man! Be to, pone, galbūt ja 
tenorėjau įžeisti pati save... 

Dorybės didingumas, jos dangiškas švytėjimas 
išsklaidė laikiną šios moters netyrumą, ji vėl suspindo savo 
įprastu grožiu irtarytum išaugo Krevelio akyse. Šią akimirką 
Adelina savo prakilnumu buvo panaši į šventųjų figūras, 
rymančias po kryžium, kaip jas piešė senosios venecijiečių 
mokyklos dailininkai; visajos išvaizda buvo kupina nelaimės 
didybės ir katalikų Bažnyčios didybės, kurioje ji, it pažeista 
balandėlė, ieškojo prieglobsčio. Krevelis buvo apakintas, 
apstulbintas. 

- Ponia, aš pasiruošęs patamauti jums be jokių 
sąlygų! - sušuko jis, užplūstas kilniaširdiškų jausmų. - Mes 
peržiūrėsime šį reikalą, ir... Ko jūs norite? Sakykite. Neįma- 
nomo dalyko?.. Gerai, aš viską padarysiu. Įnešiu į banką 
savo rentą, ir po dviejų valandų jūs gausite pinigus... 

- Viešpatie, juk tai stebuklas! - sušuko nelaimingoji 
Adelina, puldama ant kelių. 

| Ji sukalbėjo maldą taip graudulingai, kad giliai 
sujaudino Krevelį, ir kai ponia Julo pasimeldusi pakilo, jo 
akyse išvydo ašaras. 

- Būkite man draugas, pone!.. - tarė ji jam. - Jūsų 
širdis geresnė už jūsų elgesį ir žodžius. Širdimi jus ap- 
dovanojo Dievas, o mintis jums įkvėpė pasaulis ir aistros! O, 
aš jus taip mylėsiu! - sušuko ji, pagauta entuziazmo, ir 
nežemiška jos veido išraiška sudarė keistą kontrastą su 
nevykusiu jos ankstesniu koketavimu. 

- Bet nedrebėkite taip. - tarė Krevels. 

- Nejau aš drebu? - paklausė baronienė, nepastebė- 
dama šios negalios, taip staiga ją ištikusios. 

- Pasižiūrėkite pati, - tarė Krevelis, imdamas Adeliną 
už rankos ir rodydamas jai, kaip ji nerviškai tirta. - Na, 
nusiraminkite, ponia, - pagarbiai tarė jis, - aš einu į banką... 

- Kuo greičiausiai grįžkite! Atsiminkite, mano drauge, 
- tarė ji, nejučiomis išduodama savo paslaptį, - mes turime 
išgelbėti mano vargšą dėdę Fišerį nuo savižudybės, dėl 
mano vyro kaltės jis atsidūrė baisioje padėtyje. Dabar aš 
pasitikiu jumis ir viską jums pasakau! Ak, aš pažįstu maršalą 
- jei mes pavėluosime, jis toks jautrus, kad nė kelių dienų 
nebeišgyvens. 

| - Tad einu, -tarė Krevelis, bučiuodamas baronienei 
ranką. - Bet ką padarė tas vargšas Julo? 

- Apvogė valstybę! 

- O viešpatie!.. Bėgu, ponia... Dabar suprantu jus, 
gėriuosi jumis. 

Krevelis atsiklaupė antvieno kelio, pabučiavo ponios 
Julo suknios kraštą ir išnyko tardamas: 

- Iki greito pasimatymo! 

Krevelis iš Pliumė gatvės nuėjo namo pasiimti 
reikalingų dokumentų, bet, nelaimė, pasuko Vano gatve ir, 
žinoma, neatsispyrė pagundai aplankyti savo mielą kuni- 
gaikštienę. Jis atėjo pas ją dar nespėjęs atsikvošėti. Kai 
įžengė į Valeri kambarį, Regina šukavo jai plaukus. Valeri 
apžiūrėjo Krevelio fizionomiją veidrodyje ir, kaip visos tokios 
moterys, dar nežinodama, kas įvyko, pasipiktino, kad jis 
taip labai susijaudinęs ir kad šio susijaudinimo priežastis ne 
ji. 

- Kas tau, balandėli? - kreipėsi ji į Krevelį. - Ar galima 
su Šitokiu veidu pasirodyti pas savo mielą kunigaikštienę? 
Nors aš ir nebūsiu daugiau jums kunigaikštienė, pone, bet 
visados būsiu tavo mažytė puputė, tu senas pabaisa! 

Krevelis liūdnai nusišypsojo ir parodė į Reginą. 

- Regina, brangute, užteks šiandien, užbaigsiu 
pati. Paduok mano kinišką chalatą, kadangi mano ponas 
šiandien atrodo kaip tikras kinas... 

Regina, kurios rauplėtas veidas panėšėjo į putų 
graibomąjį samtį ir kuri atrodė specialiai sukurta kontrastuoti 
Valeri, persimetė su šeimininke šypsena ir atnešė jos 
chalatą. Valeri nusimetė peniuarą ir liko vienmarškinė, 
paskui įslydo į savo chalatą kaip gyvačiukė į žolės kupstą. 

- Liepsite nieko nejįleisti? 

- Na ir klausimas! - tarė Valeri. - Na, na, išdėstyk 
viską, riebusis katinėli. Gal krito kairiojo kranto akcijos? 

- Ne. 

- Mūsų rūmų kaina pašoko? 

- Ne. 

- Netiki, kad tu mažojo Krevelio tėvas? 

- Kokia kvailystė! - atsakė Žmogėnas, įsitikinęs, 
kad Valeri tikrai jį myli. 

- Na, dievaži, tada neatspėsiu! - tarė ponia Marnef. 
- Kai turiu traukte traukti iš savo draugo tartum kamštį iš 
Bordo vyno butelio, koks sielvartas jį graužia, aš visko 
atsisakau... Eik sau, įkyrėjai... 

- Nieko baisaus, - tarė Krevelis. - Po dviejų valandų 
man reikia gauti du šimtus tūkstančių frankų... 

- Na, ir gausi! Žiūrėk, aš dar neišleidau tų pen- 
kiasdešimt tūkstančių frankų, kuriuos gavau už Julo pro- 
tokolą, ir galiu paprašyti penkiasdešimt tūkstančių iš An- 
ri! 


- Anri! Amžinai tas Anri!.. - sušuko Krevelis. 

- Tu manai, ak, tu, storuli Makiaveli, kad aš pavarysiu 
Anri? O Prancūzija ar nuginkluoja savo laivyną?.. Anri - juk 
tai durklas, laikomas atsargai ant vinies. Sitas vaikinas, - 
tarė ji, - manreikalingas tam, kad galėčiau žinoti, artu mane 
myli... O šį rytą tu manęs nemyli. 

- Aš tavęs nemyliu, Valeri?! - sušuko Krevelis. - 
Myliu tave taip, kaip visą milijoną! 

- Mažai!.. - tarė ji ir, užšokusi Kreveliui ant kelių, 
abiem rankom pakibo jam ant kaklo kaip ant vąšo 
sienoje. - Noriu, kad tu mylėtum mane kaip dešimt milijonų, 
kaip visą žemės auksą ir net daugiau. Anri ir dešimties 
minučių neiškęstų nepasiskundęs, kas jam širdį slegia! Na 

kas tau, storuliuk? Išsidėstyk savo bagažėlį!.. Išsipasakok 
viską savo puputei, tik gyviau! 

Ji pakuteno plaukais Krevelio veidą ir ėmė sukioti 
už nosies. 

- Ar galima, turint tokią nosį, - tęsė ji, - kažką slėpti 
nuo savo Vava-lele-riri!.. 

Vava - nosis į dešinę; /ele - į kairę; riri - į vietą. 

- Na gerai, ką tik mačiausi su... 

Krevelis nutilo ir pažiūrėjo į ponią Marnef. 

- Valeri, mano turte, prižadėk man savo garbe... 
supranti, mūsų garbe, kad neprasitarsi nė žodeliu, ką 
pasakysiu... 

- Aišku, pone mere! Štai keliu ranką!.. Ir koją! 

Ir ji atsistojo tokia poza, kad Krevelis, pasak Rablė, 
nuleipo nuo galvos iki kulnų - tokia ji buvo pasiutusi, tokia 
nežemiškai graži savo nuogumu, šviečiančiu pro ploną 
batisto miglelę. 

- Ką tik mačiau dorybę, apimtą nevilties!.. 

- Neviltis ir dorybė kartu? - tarė ji, kraipydama 
galvutę, napoleoniškai susikryžiavusi rankas ant krūti- 
nės. 

- Kalbu apie vargšę ponią Julo; jai reikia dviejų 
šimtų tūkstančių frankų! Jei ne, ir maršalas, ir dėdė Fišeris 
paleis sau kulką į kaktą; ir kadangi tu, mano mažyte 
kunigaikštiene, esi iš dalies kalta dėl visos tos kvailos 
istorijos, tai aš ir noriu šią negandą atitaisyti. O, tai šventa 
moteris, aš ją pažįstu, ji man viską grąžins. 

Kai tik jis suminėjo Julo pavardę ir pasakė ' du 
šimtai tūkstančių frankų“, iš po ilgų Valeri blakstienų 
sušvytravo žvilgsnis kaip ugnis pro iššovusios patrankos 
dūmus. 

- Ir kuo ta senė taip tave sugraudino? Na, ką ji tau 
parodė, ką? Savo... savo pamaldumą?.. 

- Nesityčiok iš jos, širdele, tai iš tikrųjų šventa, 
prakilni ir dievobaiminga moteris, verta pagarbos!.. 

- Tai aš, vadinasi, nesu verta pagarbos? - tarė 
Valeri, žvelgdama į Krevelį grėsmingu žvilgsniu. 

- Aš nesakau, - atsakė Krevelis, supratęs, kaip 
smarkiai į:s įžeidė ponią Manet, girdamas dorybę. 

- Aš taip pat pamaidi, - tarė Valeri, atsisėdusi į fotelį, 
-tik nedemonstruoju savo pamaldumoir, eidama į bažnyčią, 
slepiuosi. 

Ji nuščiuvo ir tarytum pamiršo Krevelį. Pagautas 
baisaus nerimo, Krevelis atsistojo prieš fotelį, kuriame 
tūnojo Valeri, paskendusi mintyse, kurias jis taip neatsargiai 
sukėlė 

- Valeri, mano angelėli!.. 

Gūdi tyla Valeri vogčiomis nusišluosto ašarėlę - 
tiesa, abejotiną. 

- Bent vieną žodelį, pupute... 

- Ko tamsta pageidauji, pone? 

- Apie ką galvoji, mylimoji? 

- Ak, pone Kreveli, galvoju apie savo pirmąją 
komuniją! Kokia graži aš tada buvau! Kokia tyra! Kokia 
šventa!.. Ir nekalta .. Ak, jei kas būtų pasakęs tada mano 
motinai: “Jūsų duktė bus šliundra, apgaudinės savo vyrą. 
Vieną gražią dieną policijos komisaras užtiks ją su svetimu 
vyru pasimatymų namelyje, jiparsiduos kažkokiam Kreveliui, 
vedžiodama už nosies kažkokį Julo, du šlykščius senius..." 
Brrr... Fu... Ji butų numirusi, dar šių žodžių iki galo 
neišklausiusi. Juk į: taip mane mylėjo, vargšelė!.. 

- Nusiramink! 

- Tu net ne;sivaizduoji, kaip reikia mylėti vyriškį, kad 
nutiltų sąžinės priekaištai, kurie gnaibo širdį moteriai, kai ji 
nusikalsta moterystės sakramentui. Gaila, kad išsiunčiau 
Reginą. Ji būtų galėjusi patvirtinti, kad rado mane šį rytą su 
ašaromis akyse ir besimeldžiančią. Žinokite, pone Kreveli, 
iš tikėjimo aš nesiša:pau. Ar girdėjote kada nors, kad aš ką 
blogo apie jį būčiau pasakiusi?.. 

Krevelis neigiamu mostu parodė, kad ne. 

- Pakęsti negaliu, kad kas nors mano draugijoje 
šnekėtų apie tikejimą. Galiu tyčiotis, iš ko tik norite: iš 
karalių, iš politikos. iš pinigų, iš visko, kas šventa žmonėms, 
iš teisėjų, santuokos, meilės, jaunų merginų, senių!.. Bet iš 

Bažnyčios... iš Dievo!.. O, čiaaš liaujuosi! Puikiai žinau, kad 
blogai darau, prarasdama dėl jūsų savo sielos išganymą... 
O jūs ir nenumanote, kaip labai jus myliu! 

Krevelis sudėjo rankas lyg maldai. 

- O, turėtumėte įsiskverbti į mano širdį, išmatuoti 
ten mano religinių įsitikinimų jėgą, kad suprastumėte, ką 
aukoju dėl jūsų!.. Jaučiu, kad galėčiau būti šventoji 
Magdalena. Argi nematėte, kaip gerbiu kunigus! Paskai- 
čiuokite, kiek esu paaukojusi Bažnyčiai! Motina išauklėjo 
mane katalikų tikyba, ir aš pažįstu Dievą! | mus, nusidėjėlius, 
jis prabyla savo baisiausiu balsu. 

Valeri nusišluostė dvi skruostais riedančias ašaras. 
Krevelį apėmė siaubas; ponia Marnef atsistojo ekstazės 
pagauta. 

- Nusiramink, pupute!.. Man baisu! 

Ponia Marnef puolė ant kelių. 

- Mano Dieve, nesu tokia bloga! - sušuko ji, sudėju- 
si rankas. - Teikis pažvelgti į savo paklydusią avelę, bausk 
ją, kankink, bet išplėšk iš rankų, nugramzdinusių į pikta ir 
svetimoterystę. Su kokiu džiaugsmu priglus ji prie tavo 
krūtinės ir grįš laiminga į avidę! 

Ji atsistojo, pažiūrėjo į Krevelį, ir Krevelis išsigando 
jos užgesusių akių. 

- O kartais. Kreveli, žinai? Kartais man darosi baisu... 
Juk Dievo teisingumas baudžia Žmones ne tik aname 
pasaulyje, bet ir čia, žemėje. Ar galiu tikėtis malonės iš 
Viešpaties Dievo? Jo kerštas pasiekia nusikaltėlį vienokiu 
ar kitokiu keliu: jis pasireiškia įvairiausiomis nelaimėmis. 
Kiekviena nelaimė, kurios neįstengia išsiaiškinti kvailiai, tai 
bausmė už nuodėmes. Taip man sakė motina mirties 
patale, kalbėdama apie savo senatvę. O jei netekčiau 
tavęs?.. - pridūrė ji, apglėbusi Krevelį su laukine jėga. - O, 
aš numirčiau!.. 

Ponia Marnef paleido Krevelį, vėl suklupo prieš 
savo fotelį, sudėjo rankas maldai (ir kokia žavinga poza!) ir 
nejtikimai graudulingai sukalbėjo šią maldą: 

- O, šventoji Valerija, maloningoji mano globėja, 

kodėl taip retai tepasirodai tai, kuri pavesta tavo globai? O, 
ateik šį vakarą, kaip buvai atėjusi šį rytą, įkvėpk man dorų. 
minčių, išvesk mane iš nuodėmės kelio; kaip šventoji 
Magdalena iišsižadėsiu apgaulingų džiaugsmų, melagingo 
pasaulio blizgesio ir net žmogaus, kurį taip myliu! 

- Pupute! - šūktelėjo Krevelis. 

- Puputės nebėra, pone! 

Ji atsigręžė į Krevelį išdidi, kaip pritinka dorybingai 
moteriai; nuo ašarų sudrėkusiomis akimis stovėjo prieš 
Krevelį ori, šalta, abejinga. 

- Leiskite mane, - tarė ji, atstumdama Krevelį. - 
Kokia mano pareiga?.. Priklausyti savo vyrui. Šitas žmogus 
miršta, o ką darau aš? Apgaudinėju nelaimingąjį, stovintį 
ant mirties slenksčio! Jis mano, kad jūsų sūnus yra jo... 
Pasakysiu jam visą teisybę ir išmaldausiu visų pirma jo, o 
paskui Viešpaties Dievo atleidimą... Skirkimės!.. Sudiev, 
pone Kreveli!.. - kalbėjo ji toliau, stovėdama ištiesusi Kreve- 
liuiledinę ranką. - sudiev, mielasis. Dabar mes pasimatysime 
su jumis tik geresniame pasaulyje:.. Suteikiau jums nuo- 
dėmingų džiaugsmų; dabar aš noriu... taip, dabar aš nu- 
sipelnysiu jūsų pagarbą... 

Krevelis verkė graudžiomis ašaromis. 

- Ak, tu pilvūze! - sušuko ji, prapliupusi pragarišku 
juoku. - Štai kaip elgiasi dievobaimingos moterys, kai nori 
išvilioti iš jūsų du šimtus tūkstančių frankų. Ir dar šneki apie 
maršalą Rišeljė, tą Lovelaso originalą, o pats leidiesi pa- 
gaunamas tokiu prastu šablonu, kaip pasakytų Steinbokas. 
O, išplėščiau aš iš tavęs tuos du šimtus tūkstančių frankų, 
storpilvi mulki, jei panorėčiau!.. Taigi laikyk savo pinigėlius! 
Ojeitau jų per daug, tai tas 'per daug ' priklauso man! Jei 
atiduosi nors du sū šitai garbiajai moteriai, įpuolusiai į 
pamaldumą todėl, kad jai suėjo penkiasdešimt septyneri 
metai, mudu niekad daugiau nebesusitiksime. Galėsi pasiimti 
meiluže ją. Žiūrėk, kaip atbėgsi kitą dieną vėl pas mane, 
iškamuotas jos negrabių glamonių ir persisotinęs jos ašarų, 
naktinių kolenkoro kepuraičių, verkšlenimo, aplaistančio 
jos bučinius kaip lietaus srautais!.. 

- Žinoma, du šimtai tūkstančių frankų -tai pinigas... 
- tarė Krevelis. 

- Dievobaimingosios moterėlės turi neblogą ape- 
titą!.. Ak, bjaurybės! Jos parduoda savo pamokslus brangiau 
negu mes tai, kas rečiausia ir neužginčijama pasaulyje - 
smagumus... Ir kokius romanus dar sukuria! Ne... ištikrųjų! 
Aš jas nuluptas pažįstu, prisižiūrėjau pas motiną! Jos 
manosi, kad galima viską daryti dėl Bažnyčios ir dėl... 
Klausyk, balandėli, kaip tau ne gėda - tu nelabai dosnus... 
Juk aš, viską sudėjus, negavau iš tavęs dviejų šimtų tūks- 
tančių frankų! 

- Kaip?! - pasipriešino Krevelis. - Vien tik tavo rūmai 
tiek atsieis... 

- Vadinas, tu turi keturis šimtus tūkstančių frankų? 
- paklausė užsisvajojusi Valeri. 

- Ne. 

- Tai ką, gerbiamasis, jūs norėjote paskolinti šitai 
senai baidyklei du šimtus tūkstančių frankų, skirtų pirkti 
man rūmams? Štai nusikaltimas puputės asmeniui!.. 

- Bet paklausyk! 

- Jei atiduotum šiuos pinigus kokiai nors kvailai 
filantropinei išmonei, tavęs galbūt lauktų didinga ateitis, - 
tarė ji pagyvėjusi, - ir aš pati pirmojitau pritarčiau. Juk tu per 
daug paikas, kad rašytum storus politinius traktatus, kuriais 
išgarsėja vyrai; per daug prastai valdai plunksną. kad 
suklijuotum kokią brošiūrą; galėtum iškilti ir apvainikuoti 
savo vardą garbe kaip visi tavo plauko žmonės, stodamas 
vadovauti socialiniam, moraliniam, nacionaliniam, na, ben- 
dram, universaliam reikalui. Labdarybės imtis jau nėra ko, 
ji dabar nebemadinga... Vargšai recidyvistėliai, kuriais rū- 
pinamasi daugiau negu dorais vargdieniais - šitai jau nu- 
valkiota. Norėčiau, kad už du šimtus tūkstančių frankų 
sugalvotum kokį nors painesnį, tikrai naudingą daiktą. Apie 
tave tada kalbėtų kaip apie žmogų su mėlynu apsiaustu 
arba apie Montioną“, ir aš didžiuočiausi tavimi. Bet išmesti 
du šimtus tūkstančių frankų į švęsto vandens indą, paskclinti 
juos davatkai, kurią pametė vyras dėl Dievas žino kokios 

priežasties - klausyk, priežastis visados yra (ar mane kas 
nors pames?) - ne, tai tokia paikystė, kuri mūsų laikais gali 
gimti tik buvusio kromininko makaulėje! Tai atsiduoda 
prekystaliu. Praeis dvi dienos, ir tau bus gėda į veidrodį 
pasižiūrėti! Eik, įnešk savo pinigus į amortizacijos kasą, 
greičiau, nepasirodyk man be įdėtos sumos kvito. Na! 
Gyviau, pasijudink! 

Ji suėmė Krevelį už pečių ir išstūmė iš kambario, 
pamačiusi iš veido, kad jame prabudo šykštumas. Kai buto 
durys užsitrenkė, ji pasakė: 

- Štai daugiau negu atkeršyta už Lisbetą!.. Gaila, 
kad ji pas savo senąjį maršalą, tai bent būtume pasi- 
juokusios! Aha, senė užsigeidė man iš burnos duonos 
kąsnį išplėšti!.. Parodysiu aš tau! 

Maršalas Julo, turėdamas pasirinkti butą pagal 
savo aukštą karinį laipsnį, apsigyveno puikiuose rūmuose, 
Monparnaso gatvėje, kur stovi du ar trys ištaigingi pastatai. 
Nors maršalas buvo išsinuomojęs visą namą, bet gyveno 
tik pirmajame aukšte. Kai pas jį šeimininkauti atėjo Lisbeta, 
ji tuoj šoko išnuomoti viršutinį aukštą, kuris, kaip ji tvirtino, 
apmokėsiąs visas kitas patalpas, ir butas grafui beveik 
nieko neatsieisiąs; bet senasis karys pasipriešino. Pasta- 
raisiais mėnesiais maršalą kankino liūdnos mintys. Jis 
nuspėjo, kad jo brolienė gyvena nepritekliuje, nuspėjo, kad 
ją slegia nelaimės, nors ir negalėjo išsiaiškinti, iš ko tas 
viskas eina. Ir senelis, tokios giedros nuotaikos ir toks 
visada linksmas, darėsi nekalbus, nujautė, kad vieną gražią 
dieną jo namai taps vieninteliu baronienės Julo ir jos 
dukters prieglobsčiu, ir todėl laikė joms viršutinį aukštą. 

Visitaip gerai žinojo, kokieriboti grafo de Forzheimo 
ištekliai, kad karo ministras Visemburgo kunigaikštis privertė 
savo senąjį draugą neatsisakyti vyriausybės pašalpos, 
Skirtos įsikurti naujajame bute. Siais pinigais Julo apstatė 
žemutinį aukštą, prideramai jį įrengdamas, kadangi neno- 
rejo, kaip jis sakė, maršalo lazdą nešioti pėsčias. Imperijos 
laikais rūmai priklausė vienam senatoriui, ir žemutinio aukšto 
salonai buvo įruošti nepaprastai ištaigiai - balti, puošti 

auksu, su skulptūriniais ornamentais, irvis dar gerai išsilaikę. 
Maršalas apstatė šiuos kambarius gražiais senoviniais 
baldais, atitinkančiais jų stilių. Ratinėje stovėjo karieta, ant 
jos durelių buvo išpieštos dvi sukryžiuotos maršalo lazdelės, 
o kai reikėjo važiuoti in fiocchi į ministeriją ar į rūmus 
datyvauti priėmime ar šventėje, arklius jis pasisamdydavo. 
Kadangi jau trisdešimt metų jis turėjo tą patį tarną, buvusį 
kareivį, dabar jau šešių dešimčių metų, o sesuo to kareivio 
dirbo pas įį virėja, maršalas galėdavo sutaupyti po dešimt 
tūkstančių frankų, kuriuos pridėdavo prie nedidelio kapitalo, 
skirto Hortenzijai. Kiekvieną dieną senukas pėsčiomis 
ateidavo bulvaru iš Monparnaso gatvės į Pliumė gatvę; nė 
vienas invalidas, pamatęs jį, neužmiršdavo išsitempti ir 
atiduoti pagarbą, o maršalas atsidėkodavo veteranui šyp- 
sena. 

- Kas tas žmogus, prieš kurį jūs taip tempiatės? - 
kreipėsi kartą jaunas darbininkas į seną kapitoną, 
invalidą. 

- Tuoj papasakosiu, vaiki, - atsakė karininkas. 

Vaikis nenoromis sustojo, lyg per prievartą turė- 
damas išklausyti plepį. 

-1809 metais, - pradėjo invalidas, - mes dengėme 
didžiosios armijos sparną, kaiji, imperatoriaus vadovaujama, 
žygiavo į Vieną. Artinomės prie tilto, kurį gynė trys eilės 
patrankų baterijų, išstatytų ant skardžio trimis redutais, 
vienas viršum kito, ir jos apšaudė tiltą. Mums vadovavo 
maršalas Masena. Zmogus, kurį ką tik matei, buvo tada 
imperatoriaus gvardijos grenadierių pulko vadas, aš buvau 
jo dalinyje... Mūsų kolonos išsidėstė viename upės krante, 
redutai buvo kitame. Tris kartus puolė prancūzai tiltą ir tris 
kartus turėjo trauktis. Tada maršalas įsakė: '“Pašaukite 
Julo, tik jis ir jo vyrai gali šį riešutą perkąsti"'. Atžygiavome. 
Vienas generolas, kurį paskutinį sutikome besitraukdami 
nuo tilto, sustabdo Julo pačioje ugnyje ir pradeda jam 
aiškinti, kaip pulti, užstodamas jam kelią praeiti. “Man 
nereikia patarimų, tik vietos praeiti", - ramiai pasakė mūsų 
vadasir žengė antiilto pulko priešakyje. Ir staiga -trrratatata!.. 
iš trisdešimties patrankų į mus... 

- Kad tave kur perkūnai! - sušuko darbininkas. - Tai 
pasipylė ramentų! 

- Jei būtum kaip aš girdėjęs šituos ramiai ištartus 
žodžius, iki žemės šitam žmogui nusilenktum, vaikeliuk! Ši 
istorija žinoma mažiau negu Arkolio tilto*, bet gal dar 
gražesnė. Taigi mes su Julo priešakyje bėgte nubėgome iki 
baterijų. Garbė tiems, kurie tada krito! - ir karininkas nusiė- 
mė kepurę. - Austrijokai apstulbo. O imperatorius už tai 
suteikė šitam seneliukui grafo titulą; pagerbdamas vadą, jis 
pagerbė visą pulką; šiandien tie teisingai pasielgė, kad 
pakėlė jį maršalu. 

- Tegyvuoja maršalas! - sušuko darbininkas. 

- O, šauk, kiek nori! Maršalas tiek patrankų savo 
gyvenime prisiklausė, kad dabar kurčias. 

Šitas pasakojimas rodo, su kokia didžia pagarba 
atsiliepdavo apie maršalą Julo veteranai; dėl savo tvirtų 
respublikono pažiūrų jis įsigijo visų to kvartalo paprastų 
žmonių simpatijas. 

Skaudu buvo dabar žiūrėti, kaip skverbiasi į šią 
sielą, tokią ramią, tyrą ir kilnią, liūdesys. Baronienei teliko tik 
meluoti ir apsukriai, kaip moka moteris, slėpti nuo vyro 
brolio visą baisią tiesą. Šį pražūtingą rytą maršalas, kuris 
miegojo mažai, kaip visi seni žmonės, išgavo iš Lisbetos 
teisybę apie brolio reikalus, pažadėjęs ją vesti, jei viską 
atvirai papasakos. Kiekvienas supras, su kokiu pasigar- 
džiavimu leido senmergė išplėšti šią paslaptį, kuria jai 
magėjo pasidalyti su savo būsimuoju nuo tos akimirkos, kai 
įsikūrė jo namuose: šitaip ji galvojo nulemsianti savo ve- 
dybas. 

- Jūsų brolis nepataisomas! - šaukė Lisbeta į tą 
maršalo ausį, kuria jis dar girdėjo. 

Lisbetos balsas buvo toks stiprus ir skardus, kad ji 
galėjo su senuku susikalbėti. Ji nesigailėjo plaučių - taip 
troško savo būsimajam įrodyti, kad jis niekada nesijaus 
kurčias su ja. 

- Jis turėjo tris meilužes, - pakartojo senukas, - tris 
meilužes, turėdamas tokią Adeliną!.. Vargšė Adelina! 

- Paklausykite mano patarimo, - rėkė Lisbeta, - 
pasinaudokite savo įtaka Visemburgo kunigaikščiui ir 
išrūpinkite mano pusseserei prideramą vietą; ji labai jai 
pravers, nes barono alga užstatyta trejiems metams. 

- Tuojvažiuoju į ministeriją, - atsakė jis. - Pasimatysiu 
su maršalu, sužinosiu, kokia jo nuomonė apie mano brolį, 
ir.paprašysiu jį energingai globoti brolienę. Pagalvokite, 
kokios pareigos būtų jai tinkamos!.. 

- Paryžiaus damos, kurios rūpinasi vargšais, susi- 
tarusios su arkivyskupu įsteigė labdarybės draugiją; joms 
reikalingos inspektorės, kurioms bus mokamas padorus 
atlyginimas ir kurių pareiga bus ieškoti tikrai paramos 
reikalingų vargdienių. Tokios pareigos tiktų mano brangiajai 
Adelinai, ir būtų jai labai į širdį. 

- Užsakykite arklius, - tarė maršalas. - 0 aš apsi- 
rengsiu. Jei reikės, vyksiu į Neji! 

- Kaip jis ją myli! Visada ir visur stovės ji man ant 
kelio! - tarė lotaringietė. 

Lisbeta jau viešpatavo namuose, bet slaptai, kai 
nematė maršalas. Prieš ją drebėjo visi trys tarnai. Sau ji 
laikė kambarinę ir, stengdamasi būti veikli, kaip visos 
senmergės, vertė tarnus iš visko atsiskaitinėti, viską sekė, 
visada ir visur rūpinosi, kaip geriau būtų jos brangiajam 
maršalui. Būdama nusiteikusi taip pat respublikoniškai, 
kaip ir jos-būsimasis vyras, Lisbeta patiko maršalui savo 
demokratiška dvasia; be to, ji mokėjo stebuklingai gudriai 
pataikauti, ir pastarąsias dvi savaites maršalas, pradėjęs 
geriau gyventi, nes ji prižiūrėjo jį kaip motina vaiką, ėmė 
galvoti, kad Lisbeta tam tikru atžvilgiu atitinka jo išsvajotą 
Žmonos idealą. 

- Brangusis maršale! - suriko jam Lisbeta, išlydėjusi 
jį ant laiptų. - Pakelkite karietos stiklus, nesėdėkite skers- 
vėjyje, padarykite tai dėl manęs!.. 

Maršalas, senas viengungis, niekadaniekieno nele- 
pintas, išvažiuodamas nusišypsojo Lisbetai, nors širdis jam 
plyšo skausmu. 

Tą pačią valandą baronas Julo išėjo iš Karo minis- 

rerijos kanceliarijos ir pasuko į ministro kabinetą, pas 
maršalą Visemburgo kunigaikštį, kuris liepė jį pašaukti. 
Nors nebuvo nieko ypatingo, kad ministras kviečia vieną iš 
savo generalinių direktorių, tačiau Julo sąžinė buvo tokia 
nerami, kad jam pasivaideno kažkas pražūtingo ir atšiauraus 
Mituflė veide. 

- Kaip jaučiasi kunigaikštis, Mituflė? - paklausė jis, 
uždarydamas kabineto duris ir pasivydamas kurjerį, einantį 
pirma jo. 

- Turbūt dantį ant jūsų griežia, pone barone, - 
atsakė kurjeris, - nes jo balsas, žvilgsnis irveidas pranašauja 
audrą... 

Julo išbalo ir nutilo. Jis perėjo prieškambarį, lau- 
k:amuosius ir plakančia širdimi prisiartino prie ministro 
kabineto durų. Maršalas, septynių dešimčių metų amžiaus 
senis, visiškai pražilęs, šiam amžiui būdingos patamsėjusios 
veido spalvos, turėjo tokią plačią kaktą, kad žiūrint į ją 
vaizduotė matė mūšio lauką. Po šituo pilku, tarsi sniego 
apipustytu kupolu blizgėjo akys, patamsėjusios nuo smarkiai 
užkritusių antakių lankų, napoleoniško mėlio akys, paprastai 
Eūdnos, kupinos karčių minčių ir praeities ilgesio. Šitas 
Bernadoto* varžovas kadaise svajojo apie sostą. Bet jo 
akys imdavo svaidyti baisius žaibus, kai jose suspindėdavo 
st.prus jausmas. Beveik visuomet duslus jo balsas 
skambėdavo tada aštriai. Kai kunigaikštis supykdavo, vėl 
virsdavo kareiviu ir kalbėdavo taip, kaip jaunesnysis leite- 
nantas Kotenas, su niekuo nesiskaitydamas. Kai Julo d'Ervi 
įėjo, senasis liūtas išsisklaidžiusiais kaip karčiai plaukais 
"stovėjo prie židinio, atsirėmęs nugara į jo lentą; antakiai 
buvo suraukti, žvilgsnis atrodė išsiblaškęs. 

- Klausau, kunigaikšti! - tarė Julo mei: 3i ir nerū- 
pestingu tonu. 

Maršalas akylai žiūrėjo į Julo, netardamas n::žodžio, 
ko: direktorius sustojo už poros žingsnių nuo ju Šitas 
susigėdęs nuleido akis. 

"Jis viską žino", - pagalvojo jis. 

- Jūsų sąžinė jums nieko nesako? - paklausė 
maršalas dusliu ir rūsčiu balsu. 

- Ji man sako, kunigaikšti, kad aš, matyt, darau 
klaidą, be jūsų žinios vykdydamas grobiamąsias eks- 
pedicijas Alžyre. Sulaukęs tokių metų ir su savo polinkiais, 
likau be jokio turto, ir tai keturiasdešimt penkerius metus 
ištarnavęs valstybei. Jūs žinote, kokiais principais vado- 
vaujasi keturi šimtai Prancūzijos rinktinių atstovų. Šitie 
ponai pavydi kiekvienam mūsų rango, apkarpė ministrų 
algas - šituo jau viskas pasakyta!.. Pabandykite paprašyti 
juos pinigų senam valstybės tarnui!.. Ko galima laukti iš 
žmonių, kurie skiria tokius menkus atlyginimus parei- 
gūnams, o Tulono uosto darbininkams moka trisdešimt sū 
už darbo dieną, nors puikiai žinoma, kad ir iš keturių 
dešimčių sū neįmanoma išmaitinti šeimos? Ko galima laukti 
"iš Žmonių, kurie nepagalvoja, kad pasmerkia badmiriauti 
tarnautojus, gaunančius šešis šimtus, tūkstantį ar tūkstantį 
du šimtus frankų per metus Paryžiuje, o patys kėsinasi į 
mūsų vietas, kai mes gauname keturiasdešimt tūkstančių 
frankų atlyginimo?.. Iš žmonių, kurie atsisako grąžinti karūnai 
jos turtą, konfiskuotą 1830 metais, ir net nuosavybę, įsigytą 
dar Liudviko XVI* savo asmeniniais pinigais, kai buvo 
paprašyta grąžinti ją varge atsidūrusiam valdovui!.. O jūs 
pats, kunigaikšti, jei neturėtumėte turto, nieko nesusilauk- 
tumėte be savo grynos algos, kaip mano brolis, ir nieks 
neatsimintų, kad mudu su jumis kadaise pelkėtose Lenkijos 
lygumose išgelbėjome didžiąją armiją. 

- Jūs apvogėte Valstybę! Galite būti patrauktas į 
prisiekusiųjų teismą, kaip apsivogęs iždo kasininkas! - 
pasakė maršalas. - Ir taip Ilengvabūdiškai į tai žiūrite, 
pone? 

- Jūsų šviesybe, kaip galima palyginti! - sušuko 
baronas Julo. - Nejau aš susitepiau rankas, apvogdamas 
man patikėtą kasą?.. 

- Kai žmogus, turįs tokį postą kaip jūsų, ryžtasi 
daryti tokias niekšybes, -tarė maršalas, - jis dvigubai kaltas, 
jei daro jas nerangiai. Jūs šlykščiausiu būdu sukompro- 

mitavote mūsų aukštąją administraciją, iki šiol pačią 
švariausią Europoje!.. Ir visa tai, pone, dėl dviejų šimtų 
tūkstančių frankų ir dėl kažkokios kekšės!.. - baisiu balsu 
ištarė maršalas. - Esate valstybės patarėjas, ojuk paprastas 
kareivis yra baudžiamas mirtimi už valdiškų daiktų parda- 
vimą. Štai ką man pasakojo kartą pulkininkas Purenas. 
antro ulonų pulko vadas: Savernoje vienas jo kareivis 
įsimylėjo jaunutę elzasietę, O toji įsigeidė skaros; ta ne- 
naudėlė taip užsispyrė, kad vargšas ulonas, viso pulko 
pasididžiavimas, už dvidešimties metų tarnybą pristatytas 
liktiniu vachmistru, pardavė kažką iš eskadronui priklau- 
sančio turto, norėdamas nupirkti jai skarą. Ar žinote, 
barone d'Ervi, kaip pasielgė šitas ulonas, kai jį pagavo? 
Sutrynęs lango stiklus, suvalgė juos ir povienuolikos valandų 
mirė ligoninėje lyg nuo ligos. Pasistenkite numirti nuo 
kokios nors apopleksijos, kad galėtume išgelbėti jūsų 
garbę... 

Baronas pasižiūrėjo į senąjį karį paklaikusiomis 
akimis; maršalas, supratęs iš jo akių išraiškos, kad tai 
bailys, paraudo, ir jo akys sužėrėjo. 

- Nejau leisite man žūti?.. - sumikčiojo Julo. 

Kaip tik šią akimirką maršalas Julo, sužinojęs, kad 
jo brolis ir ministras vieni, įėjo į kabinetą; ir kaip visi kurtieji, 
nieko nepaisydamas, žengė tiesiai prie kunigaikščio. 

- O, aš Žinau, ko ateini, senasis bičiuli! - suriko jam 
Lenkijos karo žygio didvyris. - Bet viskas veltui... 

- Veltui!.. - pakartojo maršalas Julo, teišgirdęs šį 
paskutinį Žodį. 

- Taip. Juk tu ateini prašyti už brolį; bet ar žinai, kas 
tavo brolis? 

- Mano brolis?.. - paklausė kurčiasis. 

- Taip. Jis nevertas tavęs!.. Tai... - ir maršalas 
nusikeikė. 

Įsiutusio maršalo akys svaidė žaibus ir kaip kadaise 
Napoleono žvilgsnis kaustė žmogaus valią ir protą. 

- Meluoji, Kotenai! - sušuko maršalas Julo, mirtinai 
išbalęs. - Mesk savo maršalo lazdą, kaip ir aš metu!.. Aš 
pasiruošęs duoti tau satisfakciją. 55 


Kunigaikštiz prisiartino prie savo seno bičiulio, įsmei- 
gė į jį akis Ir, suspaudęs jam ranką, suriko prie pat 
ausies: 

- Tu vyras? 

- Pamatysi. 

- Na, tai laikykis! Turėsi pakelti didžiausią nelaimę, 
kokia tik galėjo tave ištikti! 

Kunigaikštis atsigręžė, paemė nuo stalo bylą, įteikė 
ją maršalui Julo ir garsiai sušuko: 

- Skaityk! 

Štai kokį laišką, įsegtą byloje, perskaitė grafas de 
Forzheimas: 


Jo Ekscelencijai Ponui Tarybos Pirmininkui 
Slaptai 


Brangusis kunigaikšti, mus užgriuvo labai nema- 
lonus dalykas, kaip jūs įsitikinsite iš jums siunčiamų 
dokumentų. 

Trumpai kalbant - baronas Julo d'Ervi atsiuntė į 
Orano provinciją savo dėdę spekuliuoti grūdais, pašaru ir 
paskyrė jam bendrininku sandėlininką. Šitas sandėlininkas, 
gelbėdamas savo kailį, viską prisipažino, ogalų gale pabėgo. 
Karaliaus prokuroras, matydamas, kad įsipainioję tik du 
žemesni valdininkai, į šį reikalą pažiūrėjo labai griežtai; bet 
Johanas Fišeris, jūsų departamento direktoriaus dėdė, 
matydamas, kad jam gresia prisiekusiųjų teismas, nusižudė 
kalėjime, persidūręs vinimi. 

Viskas būtų taip ir pasilikę, jei šitas garbus ir 
teisingas žmogus, matyt, suvedžiotas ir savo bendrininko, ir 
savo giminaičio, nebūtų susigalvojęs parašyti baronui Julo. 
Jolaiškas, patekęs teismo organams į rankas, taip nustebino 
karaliaus prokurorą kad šisai pats atėjo pas mane. Būtų 
baisus skandalas suimti ir apkaltinti valstybės patarėją, Karo 
ministerijos generalinį direktorių - žmogų, kuriam priskiriama 
tiek nuopelnų - juk perorganizavęs intendantūrą po Berezinos, 

jis išgelbėjo mus visus, todėl įsakiau pristatyti man šios 
bylos dokumentus. 

Ar tirti bylą toliau? O galbūt, svarbiausiam ir aiš- 
kiausiam kaltininkui mirus, užgniaužtivisą šią istoriją, už akių 
nubaudus sandėlininką? 

Generalinis prokuroras sutinka perduoti jums visus 
dokumentus; o kadangi baronas d'Ervi gyvena Paryžiuje, tai 
bylą nagrinės jūsiškis karaliaus teismas. Mes pasirinkome 
šitą būdą, tiesa, gana dviprasmišką, kad bent laikinai 
išsinarpliotume iš tos painiavos. 

Tik skubiai pasiryžkite, brangusis maršale. Jau ir 
taip per daug šnibždamasi pakampiais apie šią apgailėtiną 
istoriją, ir ji mums labai pakenks, jei pasklis gandas, kad 
nusikaltime dalyvavo aukštas asmuo, apie ką šiuo metu 
težino tik karaliaus prokuroras, tardytojas, generalinis 
prokuroras ir aš. 


Čia laiškas iškrito iš maršalo Julo rankų, jis pažvelgė 
į brolį ir suprato, kad nėra reikalo toliau žiūrėti dokumentų; 
bet dar susirado Johano Fišerio laišką ir, permetęs jį akimis, 
parodė broliui. 


Iš Orano kalėjimo. 

Brangusis brolėnai, kai skaitysite šį laišką, manęs 
jau nebebus. Būkite ramus, niekas neras jokio įrodymo 
prieš jus. Aš mirsiu, jūsų sukčius Šardenas pabėgo, ir byla 
bus nutraukta. Mintis apie. Adeliną, kurią jūs padarėte 
laimingą, palengvins man mirtį. Galite nebesiųsti tų dviejų 
šimtų tūkstančių frankų. Sudiev... 

Šį laišką jums įteiks kalinys, kuriuo, man rodos, 
galima pasikliauti. 

Johanas Fišeris. 


- Prašau jus atleisti man, - tarė maršalas Julo 
Visemburgo kunigaikščiui su jaudinamu išdidumu. 

- Ką tu, Julo, sakyk man kaip ir pirmiau "tu"! - 
pasipriešino ministras, paspaudęs savo senajam draugui 

ranką. - Vargšas ulonas nusižudė tik vienas pats, - pridūrė 
jis, mesdamas į Julo d'Ervi grūmojantį žvilgsnį. 

- Kiek jūs paėmėte? - rūsčiai paklausė grafas de 
Forzheimas savo brolį. 

- Du šimtus tūkstančių frankų. 

- Brangusis drauge, - kreipėsi grafas į ministrą, - po 
keturiasdešimt aštuonių valandų atnešiu jums tuos du 
šimtus tūkstančių. Niekas niekada negalės pasakyti, kad 
žmogus, vadinąsis Julo pavarde, paėmė iš valstybės nors 
vieną skatiką. 

- Nebūk vaikas! - tarė maršalas. - Aš žinau, kur tie 
du šimtai tūkstančių frankų, ir priversiu juos grąžinti. Įteikite 
atsistatydinimą ir prašykite pensijos! - tarė jis, metęs 
vadinamojo ministeriško popieriaus lapą įtą stalo pusę, kur 
sėdėjo valstybės patarėjas tirtančiais pakinkliais. - Jūsų 
byla būtų didžiausia gėda mums visiems; todėl pasistengiau 
gauti iš Ministrų Tarybos leidimą veikti savo nuožiūra. 
Kadangi sutinkate gyventi be garbės, be mano pagarbos, 
gyventi gėdingai, gausite jums priklausančią pensiją. Tik 
pasistenkite, kad jus užmirštų. 

Maršalas paskambino. 

- Ar kanceliarijos viršininkas Marnefas čia? 

- Taip, jūsų šviesybe, - atsakė kurjeris. 

- Pašaukite jį. 

- Jūs, - sušuko ministras, vos pamatęs Marnetą, - 
jūs ir jūsų Žmona sąmoningai pražudėte štai čia esantį 
baroną d'Ervi! 

- Atleiskite, pone ministre, bet mes labai neturtingi, 
gyvenu tik iš savo algos, o turiu du vaikus, kurių antrasis 
atsirado mano šeimoje pono barono nuopelnu. 

- Na, ir sukčiaus fizionomija! - tarė kunigaikštis 
maršalui Julo, rodydamas į Marnefą. - Užtenka plepėti, 
nevaidinkite čia Sganarelio! -tęsė jis. - Grąžinsite du šimtus 
tūkstančių frankų arba išvažiuosite į Alžyrą. 

- Bet, pone ministre, jūs nepažįstate mano žmonos, 
Ji jau viską praūžė. Ponas baronas kviesdavo kasdien šešis 
svečius prie stalo... Pas mane būdavo išleidžiama penkias- 
dešimt tūkstančių frankų per metus. 

332 


- Lauk! - tarė ministras siaubingu balsu, suskam- 
bėjusiu kaip kadaise mūšyje įsakymas pulti. - Po dviejų 
valandų gausit įsakymą persikelti... Eikit! 

- Geriau paprašysiu atleisti iš tarnybos, - įžūliai tarė 
Marnetas, - nes būti tuo, kuo esu paverstas, ir dar gauti 
mušti - tai jau per daug. Šito aš nepakęsiu! 

Ir jis išėjo. 

- Koks akiplėša niekšas! - tarė kunigaikštis. 

Maršalas Julo per visą šitą sceną stovėjo sustingęs, 
išbalęs kaip lavonas, slaptomis stebėdamas brolį; dabar 
jis priėjo prie kunigaikščio, paėmė jį už rankos ir 
pakartojo: 

-Poketuriasdešimt aštuonių valandų piniginis nuos- 
tolis bus atitaisytas, bet garbė!.. Sudiev, maršale! Tai 
paskutinis, mirtinis smūgis.. Taip, aš nuo jo mirsiu, - pridūrė 
jis pašnabždomis. 

- Kokio velnio atėjai pas mane šį rytą? - paklausė 
susijaudinęs kunigaikštis. 

- Dėl jo Žmonos, - atsakė grafas, rodydamas į 
Hektorą, - ji liko be duonos kąsnio... ypač dabar. 

- Jis gaus pensiją! 

- Ji įkeista! 

- Velnias jį turbūt apsėdo! - tarė kunigaikštis, 
gūžtelėjęs pečiais. - Kokiais apdavais girdo jus tos moterys, 
kad šitaip protą pametate? - kreipėsi jis į Julo d'Ervi. - Kaip 
galėjote jūs, žinodamas, kaip smulkmeniškai tiksliai pran- 
cūzų administraciniai organai viską užrašo, viską proto- 
koluoja, sunaudoja šūsnis popieriaus, kai reikia pažymėti 
pajamose ar išlaidose kelis santimus, - juk jūs pats ap- 
gailestavote andai, kad reikia šimtų parašų dėl tokių 
menkniekių, kaip paleisti kareivį, nupirkti gramdykles ark- 
liams... - kaip tad galėjote jūs tikėtis, kad įstengsite ilgesnį 
laiką nuslėpti vagystę? O kur dar laikraščiai! Pavyduoliai! 
Žmonės, kurie patys neatsisakytų vogti! Tos moterys atima 
jums sveiką protą? Kuo jos apdumia jums akis? Ar jūs 
kitaip sulipdyti negu mes, ar ką? Reikėjo išeiti iš admi- 
nistracinės tarnybos, jei matėte, kad esate ne Žmogus, o 

geidulių vergas. Jei nusikalsdamas pridaiėte dar tiek 
kvailybių, tai baigsite... et, nenoriu sakyti kur... 

- Prižadi man pasirūpinti ja, Kotenai? - paklausė 
grafas de Forzheimas, negirdėjęs šio pokalbio ir tegalvojęs 
vien apie savo brolienę. 

- Būk ramus! - tarė ministras. - Na, tai ačiū ir sudiev! 
- Eime, pone, - kreipėsi jis į brolį. 

Kunigaikštis, iš pažiūros ramus, žiūrėjoj išeinančius 
brolius, nepanašius vienas į kitą savo elgesiu, povyza ir 
būdu: vienas - narsuolis, kitas - bailys; vienas - puritonas, 
kitas - pomėgių ieškotojas, vienas - teisingas, kitas - iš- 
eikvotojas. Irpagalvojo: " Šitas baitys neturės drąsos numirti! 
O mano vargąšui dorajam Julo giltinė į akis Žiūri!' 

Jis atsisėdo į fotelį ir ėmė toliau skaityti telegramas 
iš Afrikos šaltai, kaip karo vadas, ir kartu su gilia užuojauta, 
kurią pajunta Žmogus, žiūrėdamas į mūšio lauką! Kad ir 
kokieatšiaurūs būtų iš pažiūros kariai, širdyje jie nepaprastai 
gailestingi, o ledinį nejautrumą, be kurio negalima apsieiti 
mūšio lauke, jie įsigyja nuolat kariaudami. 

Kitą dieną kai kuriuose laikraščiuose, skirtinguose 
skyriuose, pasirodė tokios žinutės: 


Baronas Julo d'Ervi atsistatydino. Šio aukšto parei- 
gūno pasiryžimą išeiti į pensiją nulėmė netvarka Alžyro 
intendantūros buhalterijoje, atskleista po vieno valdininko 
mirties, okito pabėgimo. Patyręs apie nusikaltimus, padarytus 
šių dviejų valdininkų, kuriais jis turėjo nelaimės pasitikėti, 
baronas Julo buvo paralyžiuotas čia pat, ministro kabinete. 

Baronas Julo d'Ervi, maršalo Julo brolis, yra 
keturiasdešimt penkerius metus išdirbęs karo žinyboje. Jo 
nutarimas atsistatydinti, nuo kurio veltui buvo stengiamasi 
atkalbėti, labai apgailestaujamas tų, kurie pažįsta poną Julo, 
nes jo asmeniniai privalumai vertinami taip pat, kaip ir jo 
administracinis talentas. Niekas neužmirš imperatoriaus 
gvardijos generalinio intendantūros komisaro pasiaukojimo 
Varšuvoje ir jo neprilygstamos energijos, organizuojant 

įvairias žinybas toje armijoje, kurią paskubomis kūrė 
Napoleonas 1813 metais. 

Štai nueina nuo scenos dar viena Napoleono laikų 
žvaigždė. Nuo 1830 metų baronas Julo buvo vienes iš tų 
nuolatinių šulų, be kurių negali apsieiti nei Valstybes taryba, 
nei Karo ministerija. 


ALŽYRAS. Vadinamoji pašarų byla, kurią kai kurie 
laikraščiai juokingai išpūtė, baic ėsi vyriausiojo kaltininko 
mirtimi. Kažkoks Johanas Višas nusižudė kalėjime, o jo 
bendras pabėgo; bet jis bus teisiamas už akių. 

Višas, buvęs kariuomenės tiekėjas, buvo doras, 
visų gerbiamas žmogus; jis negalėjo pergyventi minties, 
kad jį apgavo šiuo metu slapstąsis sandėlininkas Šardenas. 


O “Paryžiaus naujienų“ skiltyje buvo atspausdin- 
ta: 


Karo ministras, siekdamas išvengti ateityje pana- 
šios netvarkos, nutarė įsteigti Afrikoje atskirą karo inten- 
dantūros valdybą. Kalbama, jog šią įstaigą organizuoti bus 
pavesta ponui Marnefui, Karo ministerijos kanceliarijos 
viršininkui. 


Barono Julo vieta vilioja daug garbėtroškų. Kaip 
girdėti, ši žinyba pažadėta grafui Masjaliui de la Roš-Jugonui, 
deputatui, grafo de Rastinjako svainiui. Spėjama, kad vals- 
tybės patarėju būsiąs paskirtas ponas Masolis, iki šiol buvęs 
prašymų referentas Valstybės taryboje, o prašymų referentu 
- ponas Klodas Vinjonas. 


Išvisų ančių pavojingiausia opozicijos laikraščiams 
yra oficialioji antis. Kad ir kokie gudrūs būtų žurnalistai, juos 
kartais norom ar nenorom apgauna jų apsukrūs kolegos, 
kurie, kaip Klodas Vinjonas, pereina iš spaudos į aukštąsias 
valdžios sferas. Laikraštį gali nugalėti tik laikraštininkas. 
Todėl, perfrazuojant Volterą, reikia pasakyti: "Paryžiaus 

naujienos" nėra tas, kuo jas laiko Iengvatikiai Žmo- 
nės.“ 

Maršalas Julo išsivežė brolį; baronas sėdėjo ant 
priešakinės karietos sėdynės, pagarbiai palikęs giluminę 
sėdynę vyresniajam broliui. Abudu nepratarė nė žodžio. 
Hektoras buvo priblokštas. Maršalas sėdėjo susikaupęs, 
kaip Žmogus, stengiąsis sutelkti visas jėgas ir įtempti jas, 
kad galėtų atlaikyti slegiančią jį naštą. Parvažiavęs į savo 
rūmus, įsakmiu mostu ir nė žodžio netardamas, nusivedė 
brolį į kabinetą. Kadaise grafas gavo iš Napoleono nuosta- 
bių pistoletų porą, Versalio gamyklų darbo; ant dėžės buvo 
išgraviruota: “Imperatoriaus Napoleono dovana generolui 
Julo"'; jis išėmė dėžę iš sekretero, kur ją laikė, ir, rodydamas 
broliui, tarė: 

- Štai tavo vaistai. 

Lisbeta, stebėjusi šią sceną pro praviras duris, 
nubėgo prie karietos ir liepė vežikui dumti į Pliumė gatvę. 
Nepraėjus nė dvidešimčiai minučių, ji atsigabeno baronienę 
ir papasakojo, kuo grasina maršalas broliui. 

Grafas, nesiteikdamas net žvilgterėti į brolį, pa- 
skambino savo faktotumui*, senajam kareiviui, tarnaujan- 
čiam pas jį jau trisdešimt metų. 

- Greitakoji, - tarė jis jam, - atvežk pas mane mano 
notarą, grafą Steinboką, mano seserėčią Hortenziją ir Iždo 
įgaliotinį. Dabar lygiai pusė vienuoliktos, jie turi būti visi čia 
dvyliktą. Samdyk vežikus... ir lėk kaip viesulas!.. - tarė jis, 
atsiminęs mėgstamąjį respublikonų posakį, kuris jam kitados 
dažnai ant liežuvio sukdavosi. 

Ir iis padarė baisią grimasą, kurią pamatę nutildavo 
jo kariai, kai 1799 metais jie valė Bretanės bruzgynus nuo 
rojalistų (žr. “Šuanus")*. 

- Klausau, maršale, - tarė Greitakojis, atiduodamas 
kariškai pagarbą. 

Nekreipdamas dėmesio į brolį, senukas sugrįžo į 
kabinetą, išėmė iš sekretero paslėptą raktą iratidarė plieninę 


* Įgaliotinis, besąlygiškai vykdantis kieno nors pavedimus (Iot.) 

malachitu dengtą dėželę, caro Aleksandro dovaną. Kadaise 
imperatorius Napoleonas buvo pavedęs jam grąžinti Rusi- 
jos imperatoriui asmeninį jo turtą, patekusį prancūzams 
mūšio metu prie Drezdeno; už tai Napoleonas tikėjosi 
atgauti generolą Vandamą*. Caras karališkai atsilygino 
generolui Julo, dovanodamas šitą dėžutę ir pažymėdamas, 
kad tikisi galėsiąs ateityje atsiteisti prancūzų imperatoriui 
tokia pačia paslauga; bet generolo Vandamo nepaleido. 
Ant gausiai auksuotos dėžutės viršelio buvo Rusijos imperijos 
herbas, taip pat auksinis. Maršalas suskaičiavo dėžutėje 
sudėtus banknotus ir aukso monetas; buvo šimtas penkias- 
dešimt du tūkstančiai frankų! Jis nepajėgė nuslėpti savo 
pasitenkinimo. Šią akimirką į kabinetą įžengė ponia Julo, 
tokia susijaudinusi, kad būtų sugraudinusi net pačių griež- 
čiausių teisėjų Širdis. Ji puolė prie Hektoro, žvelgdama kaip 
beprotė čia į pistoletų dėžę, čia į maršalą. 

- Už ką pykstate ant savo brolio? Ką jums padarė 
mano vyras? - sušuko ji tokiu virpančiu balsu, kad maršalas 
išgirdo. 

- Jis sutepė mūsų šeimos garbę! - sunkiai pratarė 
senasis Respublikos karys, šiais žodžiais vėl atverdamas 
savo žaizdą. - Apvogė Valstybę! Jis kaltas, kad aš bjauriuosi 
savo pavarde; jis verčia mane šauktis mirties, jis nuvarys 
mane į kapus... Man beliko jėgų tik tiek, kiek reikia atitaisyti 
jo padarytai žalai!.. Patyriau didžiausią gėdą prieš žmogų, 
kurį gerbiu labiausiai iš visų pasaulyje, prieš Respublikos 
Kondė, neteisingai apkaltinau melagyste jį, Visemburgo 
kunigaikštį!.. Ar šito neužtenka! Štai kokios jo sąskaitos su 
Tėvyne! 

Senukas nusišluostė ašarą. 

- O dabar imkime jo šeimą! - tęsė jis. - Jis išplėšia 
iš jūsų duonos kąsnį, kurįtausojau jums, manotrisdešimties 
metų santaupų vaisių, turtą, kurį susidėjo tiek maža iš 
gyvenimo reikalavęs senas karys! Štai kiek jums skyriau! - 
parodė jis į banknotus dėžutėje. - Jis nužudė savo dėdę 
Fišerį, kilnų ir garbingą Elzaso sūnų, neįstengusį kaip jis 
pakelti minties, kad suteptas jo, paprasto kaimiečio, vardas. 

Pagaliau nuostabaus maloningumo pilnas Dievas leido jam 
pasirinkti geriausiąišvisų moterų! Jam buvo skirta negirdėta 
laimė gauti žmona Adeliną! O jis apgavo ją su kitomis, 
paskandino sielvarte, pametė dėl pasileidėlių, ištvirkėlių, 
šokėjų, aktorių, visokių Kadin, Žozefų, Marnef!.. Ir šitą 
žmogų vadinau savo sūnumi, didžiavausi juo!.. Šalin, 
nelaimingasis, jei taikstaisi su šiuo gėdingu, savo paties 
subjaurotu gyvenimu, šalin iš čia! Aš neturiu jėgų prakeikti 
brolį, juktaip jį mylėjau, negaliu būti jam griežtas, kaip ir jūs, 
Adelina. Tenepasirodo jis daugiau mano akyse! Draudžiu 
jam dalyvauti mano laidotuvėse ir eiti paskui mano karstą. 
Tepajunta nusikaltėlis nors gėdą, jei nejunta sąžinės grau- 
žimo... 

Maršalas išblyško ir susmuko nuo šių iškilmingų 
žodžių į sofą, netekęs jėgų. Ir galbūt pirmą kartąjo gyvenime 
iš akių jam ištryško dvi ašaros ir nuriedėjo skruostais 
žemyn. 

-Vargšas dėdė Fišeris! -suriko Lisbeta, prispaudusi 
nosinę prie akių. 

- Broli! - tarė Adelina ir, priėjusi prie maršalo, 
atsiklaupė prieš jį ant kelių. - Jūs turite gyventi dėl manęs! 
Pagelbėkite man sutaikinti Hektorą su gyvenimu, kad jis 
galėtų išpirkti savo nuodėmes!.. 

- Jis? - tarė maršalas. - Jeigu jis liks gyvas, tai dar 
ne paskutinis jo nusikaltimas! Žmogus, nemokėjęs vertinti 
Adelinos, žmogus, užgniaužęs savyje tikrojo respublikono 
jausmus - meilę savo kraštui, savo šeimai ir vargšams - visa 
tai, ką stengiausi jam įskiepyti, tai ne žmogus - tai pabaisa, 
tai gyvulys... Išveskite jį, jeigu dar jį mylite, nes aš girdžiu 
savyje balsą, įsakantį man užtaisyti štai šiuos pistoletus ir 
paleisti jam kulką į galvą! Nužudęs įį, išgelbėsiu jus visus ir 
jį patį nuo savęs. 

Senasis maršalas pakilo, ir šis jo judesys buvo toks 
grėsmingas, kad vargšė Adelina sukliko: 

- Eime, Hektorai! 

Ji griebė vyrą už rankos, išsivedė iš kambario ir 
išbėgo iš maršalo namų, tempdama jį su savim; baronas 

buvo toks sutrikęs, kad Adelina turėjo jį vežte parvežti į 
Pliumė gatvę; parvažiavęs namo, jis tuoj atgulė. Šis žmogus 
nesikėlė iš lovos keletą dienų, palūžęs tikrąja žodžio pras- 
me, nieko nevalgė ir nekalbėjo. Tik ašaromis Adelina 
priversdavo jį nuryti kiek buljono; ji budėjo prie jo lovos. 
slaugė įį ir iš visų jausmų, kuriais neseniai plūdo jos širdis. 
tejautė tik gilų gailestį. 

Pusę pirmos Lisbeta, neatstojanti nuo savo bran- 
gaus maršalo nė žingsnio - taip ją išgąsdino jo permaina - 
įvedė į maršalo kabinetą notarą ir grafą Steinboką. 

- Grafe, - kreipėsi maršalas, - prašau pasirašyti 
sutikimą, jis reikalingas mano dukterėčiai, jūsų žmonai, kad 
galima būtų parduoti jos vardu užrašytą rentą, kuri priklauso 
jai kolkas tik nominaliai, be teisės į procentus. Panele Fišer, 
jūs sutiksite su šiuo pardavimu, atsisakydama savo teisių į 
procentus? 

- Zinoma, brangusis grafe, - tarė Lisbeta nedvejo- 
dama. 

- Puiku, brangioji, - atsakė senas karys. - Tikiuosi, 
pagyvensiu dar tiek, kad suspėsiu jums atsilyginti. 
Neabejojau: jūs tikra respublikonė, liaudies duktė. | 

Jis paėmė senmergės ranką ir prispaudė ją prie 
lūpų. 

- Pone Ankenai, - kreipėsi jis į notarą, - surašykite 
reikalingą dokumentą - įgaliojimą, kad po dviejų valandų 
galėčiau Biržoje parduoti rentą. Mano dukterėčia, grafienė, 
yra rentos savininkė; ji ateis ir pasirašys įgaliojimą, kai 
atnešite jį, taip pat ir panelė Fišer. Ponas grafas palydės jus 
ir pasirašys pas jus kontoroje. 

Supratęs iš Lisbetos mosto, kad reikia išeiti, dailinin- 
kas pagarbiai nusilenkė maršalui ir pasišalino. 

Kitą dieną, dešimtą valandą ryto, grafas de Forz- 
heimas paprašė audiencijos pas Visemburgo kunigaikštį ir 
buvo tučtuojau priimtas. 

- Na, brangusis Julo, - tarė maršalas Kotenas, 
duodamas savo senajam draugui laikraščių pluoštą, - kaip 
matote, išorinį padorumą mes išsaugojome... Skaitykite. 

Maršalas Julo padėjo laikraščius senajam bičiuliui 
ant rašomojo stalo ir padavė jam du šimtus tūkstančių 
frankų. 

- Štai tiek pasisavino mano brolis iš valstybės iždo, 
- tarė jis. 

- Kas per beprotystė! - sušuko maršalas. - Mes 
jokiu būdu negalime grąžinti šios sumos, - pridūrė jis, 
imdamas ragelį iš maršalo rankų ir kalbėdamas jam į ausį. 
- Tada mums reikėtų prisipažinti, kad jūsų brolis padarė 
išeikvojimą, o juk mes iš visų jėgų stengėmės tai nuslėpti... 

- Darykite su šiais pinigais, ką norite; bet aš ne- 
pakęsiu Julo šeimoje nė vieno Ijaro, pavogto iš valstybės 
iždo, - pasakė grafas. 

- Kreipsiuosi šiuo reikalu į karalių. Nebekalbėkite 
apietai,- atsakė ministras, supratęs, kad nepavyks palenkti 
didingo senuko užsispyrimo. 

- Sudiev, Kotenai, -tarė senelis, spausdamas Visem- 
burgo kunigaikščiui ranką, - jaučiu, kad man stingsta 
širdis... 

Paskui, žengęs žingsnį, atsigręžė, pažiūrėjo į didžiai 
susijaudinusį kunigaikštį, apkabino įį, ir kunigaikštis pabu- 
čiavo maršalą. 

- Man atrodo, - tarė Julo, - kad, tardamas sudiev 
tau, aš atsisveikinu su visa didžiąja armija... 

- Sudiev, mielas senasis drauge! - tarė ministras. 

- Taip, sudiev, nes aš einu ten, kur susitiksiu visus 
mūsų jau apverktus karius... 

Šią akimirką į kabinetą įėjo Klodas Vinjonas. Du 
seniai, Napoleono falangų liekanos, rimtai nusilenkė vie- 
nas kitam, akimirksniu paslėpę visus susijaudinimo pėdsa- 
kus. 

- Jūs turbūt patenkintas laikraščiais, kunigaikšti? - 
paklausė būsimasis prašymų referentas. - Man pavyko 
įtikinti opozicijos žumalistus, kad jie skelbia mūsų paslaptis... 

- Deja, viskas veltui, - atsakė ministras, žiūrėdamas 
išeinančiam maršalui įkandin. - Aš ką tik su didžiausia 
širdgėla ištariau paskutinį sudiev. Maršalas Julo nebeišgy- 

vens nė trijų dienų, tiesą pasakius, supratau šitai jau vakar. 
Žmogus, galįs būti tobulo dorumo pavyzdžiu, kareivis, kurį 
kadaise tausojo patrankų sviediniai, nors buvo be galo 
drąsus... Štai Čia... šitame fotelyje... gavo mirtinį smūgį, ir tai 
nuo mano rankos... popierium!.. Paskambinkite ir liepkite 
paruošti karietą. Vykstu į Neji, - pridūrė jis, siėpdamas savo 
ministeriškame portfelyje du šimtus tūkstančių frankų. 

Potrijų dienų, kad ir labai rūpinosiLisbeta, maršalas 
Julo pasimirė. Tokie žmonės kaip jis yra pasididžiavimas 
partijai, kuriai priklauso. Respublikonams maršalas buvo 
patrioto idealas; todėl jie visi susirinko į laidotuves, paskui 
karstą ėjo milžiniška minia. Armijos, valdžios, karaliaus, 
liaudies atstovai - visi atėjo atiduoti paskutinės pagarbos 
šitam neprilygstamos doros, nepriekaištingo sąžiningumo 
ir tyros šlovės vyrui. Ne kiekvieno karstą lydi liaudis. Šios 
laidotuvės paliudijo, kokia jautri, taktiška ir prakilni yra 
Prancūzijos aristokratija, retkarčiais primenanti šituo būdu 
savo nuopelnus ir šlovę. Paskui maršalo karstą ėjo senasis 
markizas de Montoranas, brolis to, kuris šuanų sukilime 
1799 metais buvo maršalo Julo priešininkas ir nelaimingas 
priešininkas. Mirdamas nuo mėlynųjų kulkų, markizas pati- 
kėjo savo jaunėlio brolio reikalus Respublikos gynėjui (žr. 
“Šuanus"). Julo taip sąžiningai įvykdė žodinį didiko tes- 
tamentą, kad išgelbėjo šio jauno vyro, gyvenusio tada 
emigracijoje, turtus. Taigi kariui, prieš devynerius metus 
nugalėjusiam kunigaikštienę de Beri*, atidavė paskutinę 
pagarbą ir senoji Prancūzijos diduomenė. 

Šita mirtis, įvykusi keturios dienos prieš pasku- 
tiniuosius Lisbetos ir maršalo užsakus, paveikė Lisbetą 
kaip žaibas, sudeginęs derliaus pilną klojimą. Lotaringietės 
planai, kaip tai dažnai atsitinka, pavyko net per daug gerai. 
Maršalas mirė nuo smūgių, kuriuos smogė šiai šeimai ji ir 
ponia Marnef. Senmergės neapykanta, kuri atrodė beveik 
numaldyta pasisekimo, staiga įsiliepsnojo, žlugus visiems 
jos lūkesčiams. Lisbeta nubėgo pas ponią Marnef išverkti 
savo įtūžio; ji liko dabar be buto, nes maršalas nuomos 
sutartį buvo sudaręs tik ligi savo gyvos galvos. Norėdamas 

paguosti savo brangiosios Valeri draugę, Krevelis paėmė 
jos santaupas, dosniai jas padvigubino ir padėjo šį kapitalą 
iš penkių procentų, pavesdamas procentus Lisbetai, o 
savininke paskirdamas Selestiną. Dėl šios operacijos Lisbeta 
įsigijo dviejų tūkstančių frankų rentą iki gyvos galvos. 
Sudarant turto aprašą, buvo rastas trumpas maršalo laiškas 
brolienei, dukterėčiai Hortenzijai ir brolėnui Viktorenui: jis 
įpareigojo visus tris mokėti iki gyvos galvos tūkstančio 
dviejų šimtų frankų rentą panelei Lisbetai Fišer, tai, kuri 
turėjo būti jo Žmona. 

Adelina, matydama, kad barono gyvybė kabo ant 
plauko, įstengė kurį laiką nuslėpti nuo jo maršalo mirtį, bet, 
praėjus vienuolikai dienų po laidotuvių, pasirodė Lisbeta 
gedulo rūbais, ir lemtingoji tiesa atsiskleidė. Šis baisus 
smūgis pažadino ligonio energiją, jis atsikėlė, atėjo į 
svetainę, kur buvo susirinkusi visa juodai apsitaisiusi 
šeima; jį pamatę, visi nutilo. Po dviejų savaičių atsikėlęs 
baronas buvo sulysęs it vaiduoklis, artimieji išvydo vien jo 
šešėlį. | | 

- Reikia ką nors nutarti, - tarė jis palūžusiu balsu ir 
atsisėdo į fotelį, apžvelgdamas susirinkusią šeimą, kurioje 
trūko Krevelio ir Steinboko. 

- Mes nebegalime čia likti, - sakė Hortenzija tą 
akimirką, kai pasirodė tėvas, - butas per brangus... 

- Jei užsiminėte apie butą, -tarė Viktorenas , nutrauk- 
damas nejaukią tylą, - siūlau savo motinai... 

Išgirdęs šiuos žodžius, tarytum išskiriančius jį iš 
šeimos, baronas pakėlė nusvirusią galvą - nieko nematan- 
čiomis akimis jis buvo įsižiūrėjęs į kilimo gėles - ir metė gailų 
žvilgsnį į advokatą. Tėvo teisės tokios šventos, net jei jis 
niekšas ir praradęs garbę, kad Viktorenas nutilo. 

- Savo motinai... - pakartojo baronas. - Teisingai, 
sūnau! | 

- Butąvirš mūsų, mūsų namuose, - užbaigė Selestina 
vyro pradėtą sakinį. 

- Aš jums našta, vaikai?.. - tarė baronas romiai, kaip 
Žmogus, pasmerkęs pats save. - O, nesirūpinkite ateitimi, 

jums nebereiks skųstis savo tėvu, išvysite jį tik tuomet, kai 
nebeteks rausti dėl jo. 

Jis priėjo prie Hortenzijos, apkabino jąir pabučiavo 
įkaktą. Paskui ištiesė rankas sūnui, ir šisai su neviltim puolė 
tėvui į glėbį, atspėdamas jo ketinimus. Baronas ženklu 
pašaukė Lisbetą ir, kai ji priėjo, pabučiavo ją į kaktą. Po to 
grįžo į miegamąjį, kur paskuijį nusekėir Adelina, kankinama 
baisaus nerimo. 

- Mano brolis teisybę sakė, Adelina, - tarė jis, 
paėmęs ją už rankos. - Aš nevertas savo šeimos. Mūsų 
vargšai vaikai elgėsi nepaprastai kilniai, bet aš išdrįsau 
palaiminti juos tik širdyje; pasakyk, kad teleidau sau 
pabučiuoti juos, nes palaiminimas, suteiktas nedorėlio 
tėvo, tapusio žudiku ir šeimos rykšte, o ne jos globėju ir 
pasididžiavimu, gali būti pražūtingas. Bet aš laiminsiu juos 
iš tolo kiekvieną dieną. O tau, Adelina, už tai, kiek esi 
užsitarnavusi, vienas Dievas tejįstengs atsilyginti, nes jis 
visagalis!.. Atleisk man, - tarė jis, klaupdamasis ant kelių 
prieš žmoną ir laistydamas jos rankas ašaromis. 

- Hektorai! Hektorai! Sunkios tavo nuodėmės, bet 
Dievo gailestingumas neišmatuojamas, ir tu gali viską 
atitaisyti, jei pasiliksi su manimi... Atsimink, kad esi krikš- 
čionis, brangusis, ir pakelk galvą... Aš tau žmona, o ne 
teisėjas. Aš tavo daiktas, daryk su manim, ką nori, veskis 
mane ten, kur pats eisi, jaučiu, kad man pakaks jėgų 
paguosti tave, aš taip mylėsiu, taip žiūrėsiu, taip gerbsiu 
tave, jog tu vėl įstengsi gyventi!.. Mūsų vaikai jau aprūpinti, 
jiems manęs nebereikia. Leisk, pabandysiu būti tavo 
paguoda, tavo pramoga. Pažadėk dalytis su manim savo 
tremties, savo vargo kančiomis, kad jos būtų tau lengvesnės. 
Aš tau praversiu, jei ne daugiau, tai nors tiek, kad nekaštuos 
tarnaitė... 

- Ar atleidi man, mano brangioji, mano mylimoji 
Adelina? 

- Taip! Bet kelkis, mano drauge! 

- Gavęs tavo atleidimą, galėsiu gyventi! - tarė jis 
atsistodamas. - Čia, į miegamąjį, aš grįžau todėl, kad vaikai 

nebūtų mano pažeminimo liudytojai. Ak, kasdien matyti 
nusikaltusį tėvą, koks esu aš, - tai siaubinga, šitaip žlunga 
tėvo autoritetas, šitaip griūva šeima. Taigi likti su jumis 
negaliu ir išeinu, kadjums nereiktų šlykštėtis tėvu, praradusiu 
garbę. Nesipriešink ir leisk man pasišalinti, Adelina. Juk 
nepanorėsi tu pati savo rankomis užtaisyti pistoletą, kuriuo 
nusišaučiau... Bet neik paskui mane į tremtį, aš netekčiau 
vienintelės likusios man gyvenimo jėgos - sąžinės grauži- 
mo. 

Hektoro atkaklumas nutildė leisgyvę Adeliną. Ši 
moteris, tokia didinga, nors aplinkui žlugo viskas, sėmėsi 
ištvermės viltyje susijungti su vyru; ji tikėjo, kad dabar jis 
priklausys jai, prieš ją stojosi prakilnus uždavinys guosti, 
grąžinti jį šeimai ir sutaikinti su savim pačiu. 

- Hektorai, tu nori, kad mirčiau iš nevilties, baimės 
ir nerimo!.. - sušuko ji, supratusi, kad iš jos išplėšiamas jos 
jėgų šaltinis. 

- Grįšiu pas tave, angele, nužengęs turbūt specialiai 
man iš dangaus; grįšiu pas jus, jei ne turtingas, tai bent 
pasiturintis. Klausyk, mieloji Adelina, negaliu pasilikti čia 
dėl tūkstančio priežasčių. Visų pirma,- mano pensija, šeši 
tūkstančiai frankų, užstatyta ketveriems metams, vadinasi, 
aš nieko neturiu. Tai dar ne viskas! Po kelių dienų mane gali 
suimti dėl to, kad neturiu už ką išpirkti vekselių, kuriuos 
pasirašiau Vovinė... Taigi privalau pasišalinti, iki juos išpirks 
mano sūnus, paliksiu jam tikslius nurodymus. Jei dingsiu, 
reikalą bus gerokai lengviau sutvarkyti. O kai mano pensija 
bus vėl laisva, kai Vovinė vekseliai bus apmokėti, grįšiu pas 
jus... 0 su tavimi nejstengčiau išlaikyti savo tremties pas- 
lapties. Būk rami, neverk, Adelina... Juk tai truks ne ilgiau 
kaip mėnesį... 

- Kur eisi? Ką veiksi? Kas tavęs laukia? Kas tave 
prižiūrės - juk nebe jaunystė? Leisk man išnykti kartu su 
tavimi, mes išvažiuosime į užsienį, - tarė ji. 

- Na gerai, pažiūrėsime, - atsakė jis. 

Baronas paskambino Marietai, liepė surinkti visus 
jo daiktus ir be triukšmo greitomis sudėti į lagaminus. 

Paskui, pabučiavęs Žmoną su tokiu karštu jausmu, nuo 
kurio ji buvo jau atpratusi, paprašė palikti jį valandėlei vieną, 
nes turįs parašyti Viktorenui laišką su reikalingais nuro- 
Jymais, ir pažadėjo žmonai išeiti iš namų tik sutemus ir su 
ja. Vos tik baronienė sugrįžo į saloną, gudrusis senis, 
perėjęs tualeto kambarį, atsidūrė prieškambaryje ir išėjo į 
gatvę, padavęs Marietai popieriaus lapelį, kuriame buvo 
parašyta: “Siųskite mano lagaminus geležinkeliu į Korbejį 
pono Hektoro vardu, iki pareikalavimo"'. Kai Marieta užlipusi 
padavė baronienei šį laiškelį ir pasakė, kad ponas ką tik 
išėjo, baronas jau važiavo fiakru Paryžiaus gatvėmis. Adelina 
puolė į miegamąjį, krečiama nervinio drebulio stipriau negu 
visad; išgirdę, kaip sukliko motina, sūnus ir duktė išsigandę 
atbėgo įkandin jos. Sąmonės netekusią baronienę teko 
paguldyti į lovą, nes ja ištiko nervų karštinė, ir ji visą mėnesį 
kovojo su mirtimi. 

- Kur jis? - tiek teįstengė ji pasakyti. 

Viktoreno pastangos surasti tėvą nedavė jokių 
vaisių. Ir štai kodėl. Vežiku baronas nuvažiavo į Palė Ruajalio 
aikštę. Čia šis žmogus, susitvardęs tiek, kad įstengė vykdyti 
planą, pribrendusį jo galvoje tada, kai dar gulėjo lovoje, 
palaužtas skausmo ir sielvarto, perėjo Palė Ruajalio aikštę 
ir pasisamdė prašmatnią karietą Žoklė gatvėje. Jo įsakytas 
vežikas nugabeno jį į Vil Leveko gatvę ir sustojo prie 
Žozefos namų; vežikui pašaukus, tarnai atidarė vartus ir 
įleido puikiąją karietą. Smalsumo vedama, pasirodė Žozefa; 
liokajus buvo pranešęs, kad kažkoks liguistas senas ponas, 
nepajėgias išlipti iš vežimo, prašo ją nusileisti valandėlę 
žemyn. 

- Zozefa! Čia aš!.. 

Įžymioji dainininkė atpažino Julo tik iš balso. 

- Ką, tai čia tu, seneliuk!..Dievaži, atrodai, kaip 
dvidešimties frankų moneta, taip apgremžta Vokietijos 
žydų, kad ją atsisako priimti pinigų keitimo biurai. 

- Deja, taip! - atsakė Julo. - Aš vos ištrūkęs iš giltinės 
nagų! O tu vis tokia graži! Ar būsi ir tokia pat gera? 

- Nelygu kuo; viskas sąlygiška, - tarė ji. 

- Klausyk, - tęsė Julo, - ar negalėtum priglausti 
manęs kelioms dienoms tarnų kambaryje, palėpėje? Likau 
be Ijaro, be vilties, be duonos kąsnio, be pensijos, be 
žmonos, be vaikų, be prieglobsčio, be garbės, be drąsos, 
be draugų -ir dar blogiau! Man gresia kalėjimas už skolas... 

- Vargšelis! Oho, kiek be! Tai gal ir be kelnių? 

- Tau juokas, o aš žuvęs! - sušuko baronas. - Bet aš 
pasiklioviau tavimi kaip Gurvilis Ninona*. 

- Tai gerosios visuomenės dama, girdėjau, tave 
nustekeno, tiesa? - paklausė ji. - Tos šelmės geriau už mus 
išmano, kaip žąsį pešti!.. O, ištavęs vieni kaulai belikę; jų nė 
varnos nelestų... Tiesiog pro visą kiaurai matyti! 

- Žozefa, man striuka laiko! 

- Na, eik įvidų, seni! Aš viena, tarnaitavęs nepažįsta. 
Atleisk karietą. Ar užmokėjai? 

- Taip, - atsakė baronas ir, atsirėmęs Žozefos 
rankos, išlipo. 

- Jei nori, gali pasivadinti manotėvu, „tarė dainininkė. 
Jai pagailo jo. 

Ji pasisodino Julo ištaigingojoje svetainėje, kur jis 
matė ją paskutinį kartą. 

- Artiesa, - kalbėjo ji toliau, - kad dėltavęs žuvo tavo 
brolis ir dėdė, kad įstūmei į bankrotą šeimą, užstatei kartą 
ir antrą vaikų namus ir surijai su savo princese valstybinius 
pinigus Afrikoje? 

Baronas liūdnai nukorė galvą. 

- Na, tai man patinka! - sušuko Žozefair susižavėjusi 
pakilo nuo kėdės. - Tai bent gaisrelis! Ot kur Sardanapa- 
las! Kokia didybė! Koks užmojis! Tu šunsnukis, bet širdį 
turi. Na ką gi, myliu aš tokius, kur viską prašvilpia ir dėl 
moterų iš proto eina; tai ne tie sustingėliai bankininkai be 
dūšios. Tuos visi laiko šventuolėliais, o jie tūkstančius 
šeimų sužlugdo su savo geležinkelių tiesimu - jiems tai 
auksas, o mulkiams - geležis! O tu? Tu sužlugdei! Bet tik 
savo artimuosius! Tik pats save! O be to, tau yra pasi- 
teisinimas - ir fizinis, ir moralinis... 

Ji atsistojo tragiška poza ir padeklamavo: 

Įsikibus aukos, ją kankina Venera. 


- Tai štai! - pridūrė ji, apsisukusi ant vienos ko- 
jos. 

Nedorybė atleido Julo, nedorybė jam šypsojosi, 
spindėdama savo beprotiška ištaiga. Pats nusikaltimo 
didumas ėjo čia lengvinančia aplinkybe, kaip tarėjams 
teisme. 

- Ar ji bent daili, ta tavo gerosios visuomenės 
dama? - paklausė dainininkė, ir jos pastangos išblaškyti 
Julo buvo pirmoji jos išmalda - taip jo skausmas jai uždavė 
širdį. 

- Dievaži, beveik tokia kaip tu! - gudriai atsakė 
baronas. 

-Ir... gerai varo savo amatą? Taip aš girdėjau. Ką ji 
tau darydavo? Ar su ja smagiau kaip su manim? 

- Nekalbėkime apie tai, - tarė Julo. 

- Sako, ji apraizgė mano Krevelį, vargšelį Steinboką 
ir kažkokį prašmatinų brazilą? 

- Galimas daiktas... 

- Ji gyvena dabar rūmuose, ne blogesniuose už 
manuosius; juos jai padovanojo Krevelis! Sita niekšė - 
mano pagalbininkė, ji galutinai papjauna tuos, kuriems aš 
įpjaunu! Stai kodėl, seni, aš tokia smalsi ir noriu sužinoti, 
kaip ji atrodo. Vieną kartą prabėgom pamačiau ją karietoje, 
Bulonės miške, bet iš tolo... Karabina sakė, kad tai velnio 
nešta ir pamesta sukčiuvienė? Ji bando praryti Krevelį! Bet 
pajėgs tik jį apgraužti. Krevelis - nagas, geraširdis nagas - 
visada sako taip, o daro savo. Jis garbėmyla, aistringas, bet 
piniginiuose reikaluose - akmuo. Iš šitokių broliukų neiš- 
spausi daugiau kaip nuo tūkstančio lig trijų tūkstančių 
frankų per mėnesį, o kai 2 daugiau, jie tuoj sustoja 
kaip asilas, priėjęs upelį. Sitie tipai - tai netu, seni, tu - aistrų 
Žmogus, tu ir tėvynę parduoti galėtum! Ir todėl, matai, aš 
pasiruošusi visa dėl tavęs padaryti! Tu man kaip tėvas, 
atkėlei vartus į pasisekimą! Tai šventas dalykas. Kiek tau 
reikia? Nori šimto tūkstančių frankų? Iš kailio išsinersiu, bet 

šią sumą tau parūpinsiu. Kai dėl kampo ir duonos kąsnio - 
nėra ko galvos kvaršinti. Kiekvieną dieną tau bus vieta prie 
stalo, gali pasirinkti gražų kambarį trečiame aukšte ir 
kiekvieną mėnesį dar gausi šimtą ekiu smulkioms išlai- 
doms. 

Tokio vaišingumo sujaudintas, baronas išgyveno 
paskutinį kilnumo priepuolį. 

- Ne, mažyte, ačiū, ne, atėjau pas tave ne tam, kad 
mane išlaikytum, - tarė jis. 

- Tavo amžiuje šitaip kalbėti didinga! - pasakė ji. 

- Paklausyk, ko aš noriu, vaikeli. Tavo kunigaikštis 
d'Eruvilis turi didžiulių dvarų Normandijoje, norėčiau, kad 
jis Mane priimtų pas save kokio dvaro valdytoju Tulio 
pavarde. Reikalingų sugebėjimų turiu, esu sąžiningas - juk 
jeigu Žmogus grybšteli iš valstybės iždo, tai nereiškia, kad 
jis kiš nagus į svetimą kišenę... 

- Ė-ė! Jei jau pradėjai, sunku bus sustoti! - pasakė 
Žozefa. 

- Vienu žodžiu, svarbiausia - išnykti trejiems me- 
tams... 

- O, šitą dalyką sutvarkysime per minutę; dar šj- 
vakar, po pietų, užteks tik žodelį ištarti. Kunigaikštis vestų 
mane, įei tik norėčiau; bet aš ir taip valdau jo turtą, o noriu 
daugiau!.. Kad gerbtų mane!.. Jis yra kunigaikštis, nuo 
galvos iki kojų. Kilmingas, išauklėtas, didingas kaip Liudvikas 
XIV ir Napoleonas, sudėti kartu, nors ūgiu nykštukas. O be 
to, įsiteikiau jam ne mažiau kaip Šonc Roštidui: jis turėjo du 
milijonus pelno, paklausęs mano patarimų. Bet klausyk, 
senas pakartuve... Pažįstu tave, tu myli moteris ir imsi ten 
bėgioti paskui normandes; tai puikios merginos! Ir būtinai 
užsidirbsi, kad tau kaulus sulaužytų - ar tėvai, ar bernai, ir 
tada kunigaikštis turės norom nenorom tave išgrūsti. Jau iš 
to, kaip žiūri į mane, matau, kad jaunas vyras tavyje dar 
nežuvęs, kaip sakė Fenelonas! Ne, dvarų valdymas - ne 
tau. Matai, seni, ne taip lengva persiskirti su Paryžium, su 
mumis! Numirtum iš nuobodulio Eruvilyje. 

- Tai kas man daryti? - paklausė baronas. - Pas tave 
tenoriu pasilikti tol, kol nuspręsiu, ką veikti. 

- Sakyk - man šovė į galvą mintis - nori, įtaisysiu 
tave? Klausyk, senasis galvažudy!.. Tau reikia moterų. Jos 
geriausia paguoda nuo visko. Klausyk gerai. Sen Mor diu 
Tamplio gatvėje, prie Kurtilio, pažįstu vargingą šeimą; ta 
šeima turi tikrą lobj: mergaitę, dar gražesnę, negu aš buvau 
šešiolikos metų!.. Aha, tavo akys jau užsidegė! Mergiotė 
dirba šešiolika valandų per parą - siuvinėja šilkų pirkliams 
brangius audinius ir uždirba šešiolika sū per dieną, po vieną 
sū už valandą, grynus niekus!.. Seima maitinasi kaip airiai 
- bulvėmis, pačirškintomis su žiurkių taukais, duoną valgo 
penkis kartus per savaitę, o vandenį ima iš Urko, iš miesto 
vamzdžių, nes Senos vanduo jiems per brangus. Savo 
dirbtuvėlės mergiotė įsitaisyti negali, iš kur ji paims šešis 
septynis tūkstančius! Ji tėvą motiną parduotų už septynis 
aštuonis tūkstančius frankų! Šeima ir žmona tau įsiėdė, 
tiesa?.. Be to, nemalonu Žmogui būti niekuo ten, kur 
anksčiau buvai dievu. Tėvas be pinigų ir garbės - tokį tėvą 
tik iškimšti šiaudais ir pastatyti už stiklo parodai... 

Baronas negalėjo susilaikyti nenusišypsojęs iš šio 
žiauraus sąmojo. 

- Tai štai, mažoji Bižu atneš man rytoj siuvinėtą 
chalatą, tikrą pasaką; visa šeima pusę metų prie jo sėdėjo, 
nieks nieko panašaus neturės! Bižu myli manė, nes vaišinu 
ją saldumynais ir atiduodu savo senas sukneles. Be to, 
siunčiu šeimai duonos, malkų ir mėsos. Irtodėl šitie žmonės 
dėl manęs į ugnį šoktų, jei tik paprašyčiau. Stengiuosi nors 
truputį gero žmonėms daryti! Ak, dar neužmiršau, kokia 
kančia būti alkanam! Bižu išsipasakojo man savo pa- 
slaptėles. Šita mergytė turi duomenų būti Ambigiu Komik 
statiste. Bižu svajoja nešioti gražias suknias kaip mano, o 
labiausiai - važinėtis karieta. Aš paklausiu ją: "Na, meilute, 
ar nori pono, turinčio...?"' Kiek tau, iš tikrųjų?.. - pertarė ji 
pati save. - Septyniasdešimt dveji?.. 

- Mano metai jau neskaičiuojami. 

- "Taigi, - paklausiu aš, - ar nori septyniasdešimt 
dvejų Metų pono - švaručiukas, tabokos neuosto, sveikas 
kaip ridikas ir neužsileis nė vienam jaunuoliui? Susituoksite 

Tryliktoje apylinkėje; jis gražiai su jumis gyvens, duos jums 
už tai septynis tūkstančius frankų, apstatys butą raudon- 
medžio baldais; o jei būsi gera, nusives tave retkarčiais | 
teatrą. Duos tau asmeniškai šimtą frankų kas mėnesį ir 
penkiasdešimt frankų išlaidoms!'' Aš pažįstu Bižu, nes pati 
tokia buvau keturiolikos metų! Iš džiaugsmo iki lubų pašokau, 
kai tas koktusis Krevelis atėjo su savo grasiais pasiūlymais! 
Tai štai, seneliuk! Ten galėsi pratūnotitrejus metus. Mergiščia 
padori, nesugadintair trejiems ar ketveriems metams iliuzijų 
užteks, ne daugiau. 

Julo nedvejojo, buvo tvirtai pasiryžęs atmesti Šį 
pasiūlymą, bet, nenorėdamas pasirodyti nedėkingas gerajai, 
puikiajai dainininkei, linkinčiai jam gero savotišku būdu, 
apsimetė, kad svyruoja, ką pasirinkti - dorybę ar nuodė- 
mę. 

- Žiūrėk, žiūrėk! Tu šaltas kaip žemė žiemą! - 
pasakė ji nustebusi. - Pagalvok! Gali atnešti laimę visai 
šeimai: senelis ten vos kojas bepavelka, motina devynis 
prakaitus braukia bedirbdama, o dukterys uždirbatrisdešimt 
du sū per dieną ir gadina akis, be to, viena jų labai negraži. 
Šitaip atsiteisi už nelaimę, į kurią įstūmei namiškius, išpirksi 
nuodėmes ir pasilinksminsi kaip loretė Mabilyje. 

Norėdamas užkirsti kelią pagundai, Julo mostu 
parodė, kad neturi pinigų. 

- Kaip ir kokiu būdu tai padarysime, nesirūpink, - 
pareiškė Žozefa. - Mano kunigaikštis paskolins tau dešimtį 
tūkstančių frankų: septynis tūkstančius Bižu siuvinėjimo 
dirbtuvei, tris tūkstančius baldams ir, beto, kas tris mėnesius 
duos tau šešis šimtus penkiasdešimt frankų pagal parašą. 
Kai vėl pradėsi gauti pensiją, grąžinsi tuos septyniolika 
tūkstančių frankų kunigaikščiui. O iki tol vartysiesi kaip 
inkstas taukuose ir gyvensi prasmegęs tokioje skylėje, kad 
jokia policija tavęs neužuos! Dėvėsi paprastos gelumbės 
surdutu ir atrodysi kaip tikras pasiturintis namo savininkas 
aname kvartale. Pasivadink Tuliu, jeijau tokiatavo fantazija: 
Bižu pasakysiu, kad tu mano dėdė, subankrutavęs atbėgai 
iš Vokietijos čia, ir. matysi, tave popins kaip dievuką. Tai. 

štai, tėvok!.. Kažin? Gal ten tavęs laimė laukia? Na, o jei 
kartais pradėtum nuobodžiauti, galėsi ateiti pas mane 
papietauti ir pasėdėti vakare, tik pasilik bent vieną kurį savo 
gražesnį kailį. 

- O aš norėjau pradėti dorą, rimtą gyvenimą!.. 
Klausyk, Žozefa, išrūpink man dvidešimt tūkstančių frankų 
paskolą, ir aš išsidanginsiu ieškoti laimės į Ameriką, kaip 
mano draugas d'Eglemonas, kai Nusingenas jį suvarė į 
bankrotą... : 

- Tu! - sušuko Zozefa. - Palik dorus papročius 
krautuvininkams, paprastiems pėstininkams, pr-r-r-rancūzų 
miestiečiams, kurie niekuo kitu ir neturi pasididžiuoti, kaip 
tiktai dorybėmis. O tu! Tu gimei ne tam, kad mulkio vietoj 
būtum. Tu iš vyrų išsiskiri taip pat, kaip aš iš moterų - tu 
genialus plevėsa! 

- Ryto protas skaistesnis, pakalbėsime apie tai 
rytoj. 

- Šiandien tu papietausi su kunigaikščiu. Mano 
d'Eruvilis sutiks tave mandagiai, tartum būtum valstybę 
išgelbėjęs! O rytoj apsispręsi. Na, senuk, linksmiau! 
Gyvenimas - lyg rūbai: kai susitepi, reikia nusivalyti, kai 
susiplėšai - susilopyti; bet apsirengusiam reikia būti, iki 
įmanoma! 

Šita entuziastiška nuodėmės filosofija išsklaidė aitrų 
Julo sielvartą. 

Kitą dieną, vidudienį, po skanių pusryčių, Julo 
išvydo vieną ištų gyvų Meno stebuklų, kuriuos čia, žemėje, 
sugeba sukurti vien Paryžius, nes tik čia poruojasi ištaiga ir 
skurdas, yra ir dora, pažabotas geismas ir vis naujai kylanti 
pagunda, Paryžius - Ninevijos, Babilono ir imperinės Romos 
įpėdinis. Olimpijai Bižu buvo šešiolika metų; jos įstabus 
veidelis panėšėjo į Rafaelio madonų veidus: akys nekaltos, 
dvelkiančios liūdesiu nuo nepakeliamo darbo, juodos, sva- 
jingos, apsigaubusios ilgomis blakstienomis, praradusios 
savo drėgną blizgesį nuo nemigo naktų ir apsiniaukusios iš 
nuovargio; veido spalva - porcelianinė, beveik liguista; 
burnait prasivėręs granatas, banguojanti krūtinė, apskritos 

formos, dailios rankos, nuostabaus emalio dantys ir svarūs 
juodi plaukai; ši žavingoji būtybė buvo įsivilkusi į kartūno po 
septyniasdešimt penkis santimus metras suknutę; avėjo 
prastais odiniais batukais ir mūvėjo pirštinaitėmis už dvide- 
šimt devynis sū. Mergaitė, nežinodama, ko ji verta, pasi- 
stengė išsigašyti, nes ėjo pas didelę ponią. Baroną vėl 
sučiupo aštrianagė geidulio ranka, ir jis pajuto, kaip visos 
jo gyvybinės jėgos suplūdo į akis. Užmiršo viską pasaulyje, 
išvydęs šitą dievišką būtybę. Pasielgė kaip medžiotojas, 
kuris, pastebėjęs Žvėrį, tuojau taiko į jį šauti, nors čia būtų 
pats imperatorius! 

-Ir beto, - sušnabždėjo jam Žozefa, - mergiotė dar 
neliesta - garantija! Padori! O valgyti neturi ko! Štai 
Paryžius! Ir aš kadaise tokia buvau! 

- Nutarta, - atsakė senis, keldamasis ir trindamasis 
rankas. 

Kai Olimpija Bižu išėjo, Žozefa klastingai pažvelgė 
į baroną. 

- Jei nenori turėti nemalonumų, tėveliuk, - tarė ji, - 
būk griežtas kaip generalinis prokuroras teismo salėje. 
Laikyk mergaitę už vadžių, būk kaip Bartolo! Saugokis 
Augustų, Ipolitų, Nestorų, Viktorų ir visokių kitokių -Orųy!.. 
Na žinoma, kai šitas padarėlis bus aprengtas, sotus, jei tik 
užries nosytę, tai maus tave kaip kokį rusą... Pasirūpinsiu 
tave įtaisyti. Kunigaikštis viską sutvarkė: paskolins tau, 
tikriau - duos dešimt tūkstančių frankų, o aštuonis padės 
pas savonotarą ir įpareigos jį išmokėtitau kastrys mėnesiai 
šešis šimtus frankų. Juk tavimi pasitikėti negalima... Na, 
sakyk, ar aš gerutė?.. 

- Stebuklinga! 

Praėjus dešimčiai dienų poto, kai baronas pametė 
savo šeimą, tą pačią valandą, kai paplūdę ašaromis 
namiškiai susirinko prie sunkiai sergančios Adelinos lovos, 
silpnu balsu kartojančios: "Ką jis dabar veikia?'', Hektoras 
Julo, pasivadinęs Tuliu, atidarė su Olimpija Sen Moro 
gatvėje siuvinėjimo įmonę Tulio ir Bižu firmos vardu. 

Nelaimės, su tokiu įniršiu užgriuvusios Viktoreno 

Julo šeimą, jo gyvenime buvo tas paskutinysis bandymas, 
po kurio žmogus arba patobulėja, arba nusmunka. Vikto- 
renas iškilo tobulybėn. Didžiosiose gyvenimo audrose 
žmonės dažnai pasielgia kaip laivo kapitonas, kuris per 
uraganą išmeta į jūrą nereikalingą laivo balastą. Advokatas 
nusikratė savo vidinės puikybės, regimos savimanos, 
oratoriško pasipūtimo ir politinių pretenzijų. Žodžiu, tapo 
tokiu vyru, kokia moteris buvo jo motina. Nors Selestina 
neatitiko jo išsvajoto idealo, - tai tiesa, - jis nutarė neieškoti 
kitos moters; sveikai suprato gyvenimą, matydamas, kad 
žmogus tik apytikriai tegali pasiekti, ko trokšta - toks yra 
visuotinis dėsnis. Prisiekė pats sau, kad atliks visas šeimos 
tėvo pareigas - tokį siaubą sukėlė jam tėvo elgsena. Šie 
jausmai dar labiau sutvirtėjo prie sergančios motinos lovos 
tą dieną, kai jos gyvybė buvo išgelbėta. Šitą pirmąjį 
džiaugsmą pasekė kitas. Klodas Vinjonas, kurį kasdien pas 
juos siuntė Visemburgo kunigaikštis sužinoti apie ponios 
Julo sveikatą, paprašė vieną dieną antrąkart išrinktąjį depu- 
tatą nuvykti su juo pas ministrą. 

- Jo Ekscelencija, - pasakė jis, - nori pasitarti su 
jumis jūsų šeimos reikalais. 

Viktorenas Julo ir ministras buvo seniai pažįstami; 
todėl ministras sutiko jį su būdingu, gera žadančiu meilu- 
mu. 

- Mielasis, - tarė senasis karys, - čia, šitame kabine- 
te, aš prisiekiau jūsų dėdei maršalui, kad pasirūpinsiu 
jūsų motina. Šita šventa moteris, kaip man pranešė, pa- 
sitaisys, atėjo laikas gydyti jūsų šeimos žaizdas. Turiu 
čia jums du šimtus tūkstančių frankų, noriu juos atiduo- 
ti. 

Advokatas padarė mostą, vertą jo dėdės marša- 
lo. 

- Būkite ramus, - tarė kunigaikštis nusišypsojęs. - 
Tai fideikomisas. Mano dienos suskaičiuotos, jūs mane ne 
visada čia rasite. Taigi imkite šiuos pinigus ir pavaduokite 
mane savo šeimoje. Galite šiais pinigais išpirkti iš hipotekos 

savo namus. Šitie du šimtai tūkstančių frankų priklauso 
jūsų motinai ir seseriai. Jei atiduočiau šiuos pinigus tiesiai 
poniai Julo, turėčiau būgštauti, kad dėl per didelio savo 
atsidavimo vyrui ji neišmėtytų jų be reikalo; o juk tie, kurie 
grąžina šią sumą, pageidauja, kad šie pinigai aprūpintų 
duonos kąsniu ponią Julo ir jos dukterį, grafienę Steinbok. 
Esate protingas žmogus, savotaurios motinos vertas sūnus, 
tikras mano draugo maršalo brolėnas, esate ir pas mus, 
kaip kitur, puikiai vertinamas, mano brangusis drauge. Tad 
būkite savo šeimos angelas sargas, priimkite tai, ką skiria 
jums jūsų dėdė ir aš. 

- Jūsų Ekscelencija, -tarė Julo, paspaudęs ministrui 
ranką, - tokie žmonės kaip jūs žinote, kad dėkojimas 
žodžiais nieko nereiškia, dėkingumą reikia įrodyti dar- 
bais. 

- Tai įrodykite jį! - tarė senasis karys. 

- O ką turiu daryti? 

- Priimti tai, ką pasiūlysiu, - tarė ministras. - Norime 
paskirti jus Karo ministerijos patikėtiniu, nes mūsų Inžineri- 
jos skyrius turi išspręsti daug ginčytinų Paryžiaus fortifika- 
Cijų klausimų; paskiau - juriskonsultu policijos prefektūroje 
ir karaliaus rūmų biudžeto patarėju. Šios trejos pareigos 
duos jums aštuoniolika tūkstančių frankų atlyginimo ir 
paliks jus, kaip ir buvote, nuo nieko nepriklausomą. Depu- 
tatų rūmuose balsuosite pagal savo politinius įsitikinimus it 
sąžinę... Niekas jūsų nevaržys, žinokite! Mūsų padėtis būtų 
labai kebli, jei neturėtume nacionalinės opozicijos! Toliau! 
Keli jūsų dėdės žodžiai, surašyti prieš jam išleidžiant 
paskutinį atodūsį, nurodė man, kaip turiu elgtis su jūsų 
motina, kurią maršalas labai mylėjo!.. Gerbiamosios ponios 
Popino, de Rastinjak, de Navaren, d Espar, de Granljė, de 
Kariliano, de Lenonkur ir de la Bati parūpino jūsų brangiajai 
motuteilabdaringos inspektorės vietą. Labdarybės draugijos 
vadovės nepajėgia pačios vienos visko atlikti, joms reikalinga 
tikrai dorovinga dama, galinti pavaduoti jas: lankyti nelai- 
minguosius, išaiškinti, ar labdarybės paramos prašytojai 
tikrai yra jos reikalingi, patikrinti, ar skirtoji parama įteikta 

tiems, kurie jos prašė, ieškoti varąšų, kurie patys gėdijasi 
prašyti, ir t.t. Jūsų motutėatliks gerojo angelo misiją, ji turės 
reikalo tik su klebonais ir su labdaringomis poniomis. Jos 
atlyginimas bus šeši tūkstančiai frankų per metus, kelionės 
apmokamos. Matote, jaunasis drauge, kad tyras, kilnus ir 
doras Žmogus gali būti savo šeimos globėjas, net ir kapuose 
gulėdamas. Tokie vardai kaip jūsų dėdės tinkamai 
sutvarkytoje visuomenėje yra ir turi būti apsauga nuo 
nelaimių. Tad eikite savo dėdės pėdomis, nepameskite šio 
kelio, nes jau einate juo, aš tai Žinau! 

- Toks jautrumas nestebina manęs, kunigaikšti! 
Nejau gali būti kitoks mano dėdės draugas! - tarė Viktore- 
nas. - Pasistengsiu pateisinti jūsų viltis. 

- Eikite kuo skubiausiai paguosti šeimos!.. Ak, 
tiesa, pasakykite, - pridūrė jis, spausdamas Viktorenui 
ranką, - jūsų tėvas dingo? 

- Deja, taip! 

- Juo geriau. Šitas nelaimingasis pasielgė išmin- 
tingai, beje, proto jis visada ganėtinai turėjo. 

- Jis bijojo, kad nebūtų suimtas už neišpirktus 
vekselius. 

- Ak, taip! - tarė maršalas. - Gausite avansu už pusę 
metų honorarą iš savo trijų vietų. Šitie pinigai jums tikriau- 
siai padės išpirkti vekselius iš lupikautojo. Beje, pasisteng- 
siu pasimatyti su Nusingenu ir galbūt galėsiu išvaduoti jūsų 
tėvo pensiją taip, kad šis reikalas nieko neatsieitų nei jums, 
nei ministerijai. Nusingenas nepasotinamas, Prancūzijos 
peras neįstengė užslopinti jame bankininko, - jis ir vėl 
reikalauja kažkokios koncesijos... 

Taigi, sugrįžęs į Pliumė gatvę, Viktorenas galėjo 
įgyvendinti savo planą ir pasiimti pas save motiną ir 
seserį. 

Visas jauno išgarsėjusio advokato turtas buvo vie- 
nas gražiausiųjų Paryžiuje pastatų - namas, pirktas 1834 
metais, kai jis rengėsi vesti; jis stovėjo bulvare, tarp Taikos 
ir Liudviko Didžiojo gatvių. Kažkoks spekuliantas pasistatė 
čia du namus -vieno fasadas buvo į Liudviko Didžiojo gatvę, 

kito - į bulvarą, o tarp šių namų, apsuptas dviejų sodelių ir 
kiemų, buvo ištaigingas fligelis, didžiųjų Vernej rūmų 
prabangos liekana. Viktorenas Julo, tikėdamasis gausiąs 
didelę panelės Krevel dalį, nupirko šitą puikią nuosavybę iš 
varžytynių už milijoną frankų, įmokėdamas grynais tik penkis 
šimtus tūkstančių. Jis apsigyveno žemutiniame fligelio 
aukšte ir manė užbaigti mokėti skolą nuoma, gaunama už 
butus. Nors namai Paryžiuje yra pelningas daiktas, tačiau 
viskas čia vyksta lėtai ir priklauso nuo atsitiktinumo ir 
nenumatytų aplinkybių. Taip antai, paryžiečiai, vaikštinėdami 
po miestą, greičiausiai bus pastebėję, kad bulvaro dalis 
tarp Liudviko Didžiojo ir Taikos gatvių itin ilgai užsibuvo 
negyva; ji tvarkėsi, gražėjo taip pamažu, kad Prekyba 
įsitaisė čia tik 1840 metais - tada sužiro čia prabangios 
vitrinos, mainininkų auksas, sublizgo madų stebuklai ir 
beprotiška parduotuvių ištaiga. Nors Krevelis davė dukteriai 
du šimtus tūkstančių frankų tada, kai šios vedybos dar 
glostė jo savimeilę, o baronas nebuvo iš jo atėmęs Žozefos: 
nors Viktorenas per septynerius metus jau buvo sumokėjęs 
du šimtus tūkstančių frankų, vis dėlto skola, užgulusi jo 
pirktąją nuosavybę, siekė dar penkis šimtus tūkstančių 
frankų, ir kaltas čia buvo sūnaus atsidavimas tėvui. Laimė, 
dabar abudu namai jau turėjo visą vertę, nes butai nuolat 
ėjo brangyn, ovietabuvo puiki. Spekuliaciniai apskaičiavimai 
pasiteisino po aštuonerių metų, bet per juos advokatas 
išsėmė visus savo išteklius, mokėdamas palūkanas ir nedi- 
delėmis sumomis likviduodamas pagrindinę skolą. Dabar 
pirkliai patys siūlė aukštas nuomas už patalpas parduo- 
tuvėms su sąlyga, kad nuomos sutartys galiotų aštuoniolika 
metų. Butai brango, nes persikėlęs prekybos centras ap- 
sistojo tarp Biržos ir Madlenos bažnyčios, čia ir liko nuo to 
laiko politinės ir finansinės Paryžiaus valdžios buveinė. 
Pinigai, kuriuos jam įteikė ministras, kartu su alga, gauta už 
metus pirmyn, ir pakelta butų nuoma, kurią sutiko mokėti 
gyventojai, sumažino Viktoreno skolą iki dviejų šimtų tūks- 
tančių frankų. Už abu namus, perdėm išnuomotus, Vikto- 
renas turėjo gauti šimtą tūkstančių frankų per metus. 

Taigi dar dvejus metus Julo sūnus turėjo gyventi iš honorarų. 
prie kurių dabar prisidėjo algos iš trijų vietų, o paskui jo 
padėtis žadėjo būti puikiausia. Tai buvo dangaus mana. 
Dabar Viktorenas galėjo atiduoti savo motinai visą antrąjį 
fligelio aukštą, seseriai - trečiąjį, išskirdamas du kambarius 
Lisbetai. Pusseserei Betai šeimininkaujant, šitas trigubas 
namų ūkis galėjo išsilaikyti ir net atrodyti plataus užmojo, 
kaip pritiko garsiam advokatui. Deputatų rūmų žvaigždės 
greitai blėso; o Viktorenas Julo savo apgalvotais pasi- 
sakymais ir griežtu tiesumu traukė į save teisėjų ir Valstybės 
tarybos narių žvilgsnį; jis nuodugniai studijavo jam pavestas 
bylas, netvirtindavo nieko, ko negalėdavo įrodyti, ir nesi- 
imdavo ginti bet kokios bylos, žodžiu - darė garbę advokatų 
luomui. 

Pliumė gatvės butas baronienei tapo toks grasus, 
kad ji mielai sutiko persikelti į Liudviko Didžiojo gatvę. Taigi 
sūnaus rūpesčiu Adelina apsigyveno puikiame bute; jai 
nerupėjo ūkio smulkmenos, nes Lisbeta sutiko rodyti tuos 
pačius taupumo stebuklus, kuriais pasižymėjo šeimi- 
ninkaudama pas ponią Marnet: ji numatė, kad čia bus jai 
priemonė savo slaptu kerštu persekioti šias tris tyras būtybes, 
kadangi žlugus visoms jos viltims, jos neapykanta gimi- 
naičiams vėl įsidegė. Pas Valeri ji lankydavosi vieną kartą 
per mėnesį, ją siųsdavo ten Hortenzija, norinti šį tą sužinoti 
apie Venceslavą, ir Selestina, nepaprastai susirūpinusi, 
kad tėvas taip atvirai palaiko ryšius su moterim, sugriovusia 
jos anytos ir mošos gyvenimą bei atnešusia joms tiek 
nelaimių. Galima įspėti, kad šis smalsumas labai pravertė 
Lisbetai, ir ji galėjo lankytis pas Valeri taip dažnai, kaip 
norėjo. 

Praėjo beveik dveji metai; baronienės sveikata 
pasitaisė, tačiau nervinis drebulys liko. Ji pradėjo eiti savo 
pareigas, kurios buvo jai kilni priemonė užmiršti skausmą ir 
teikė peną tauriems jos sielos polinkiams. Be to, ji tikėjosi 
tų savo Žygių metu susirasti vyrą, nes atsitiktinumas nu- 
vesdavo ją į visus Paryžiaus kvartalus. Per šį laiką Vovinė 
vekseliai buvo išpirkti, o šešių tūkstančių frankų pensija 

beveik laisva nuo skolų. Viktorenas apmokėdavo visas 
motinos ir sesers išlaidas dešimties tūkstančių frankų suma 
- palūkanomis nuo kapitalo, kurį atidavė jam maršalas 
fideikomisu. O kadangibaronienė gaudavo šešis tūkstančius 
frankų algos, tai ši suma kartu su šešiais tūkstančiais frankų 
barono pensijos turėjo sudaryti motinai ir dukteriai dvylika 
tūkstančių metinių pajamų, jokiomis skolomis neapsunkintų. 
Vargšė moteris būtų buvusi beveik laiminga, jei ne amžinas 
rūpestis dėl barono, kuris būtų galėjęs džiaugtis kartu su 
visais dabar, kai likimas ėmė jų šeimai šypsotis; jei ne 
vyro pamesta duktė, jei ne baisūs smūgiai, /yg niekur nieko 
smogiamiLisbetos, visiškai paleidusios į valią savo šėtonišką 
būdą. 

Viena scena, įvykusi 1843 metų kovo Mėnesio 
pradžioje, galkiek paaiškins, ko pasiekdavo Lisbetos atkakli, 
slapta neapykanta, tolydžio remiama ponios Marnef. Iki to 
laiko ponios Marnef gyvenime atsitiko du dideli įvykiai. Visų 
pirma - ji pagimdė nepajėgų gyventi kūdikį, kurio karstelis 
atnešė jai dviejų tūkstančių frankų rentą. Antras įvykis 
susijęs su ponu Marnefu: kartą prieš vienuolika mėnesių 
Lisbeta, grįžusi iš žvalgybos pas Marnefus, parnešė tokią 
naujieną: 

- Šį rytą toji pabaisa Valeri, - kalbėjo ji, - pakvietė 
daktarą Bjanšoną persitikrinti, ar gydytojai, vakar pasmerkę 
jos vyrą mirti, nebus apsirikę. Tasai gydytojas pasakė, kad 
dar šią naktį šlykštusis žmogus atiteks pragarui, kuris jau 
seniai jo laukia. Tėtušis Krevelis ir ponia Marnef išlydėjo 
gydytoją iki durų, ir jūsų tėvas, brangioji Selestina, įspaudė 
jam penkis aukso luidorus už šią džiugią naujieną. Grįžęs 
į saloną, Krevelis pradėjo išdarinėti tokius pa, sakytum, 
šokėjas, puolė bučiuoti šią moterį šaukdamas: "Pagaliau tu 
būsi-ponia Krevel!..“" O kai ji paliko mus, nuėjusi prie 
kriokiančio vyro lovos, jūsų garbusis tėvelis tarė: “O, su 
tokia žmona kaip Valeri aš tapsiu Prancūzijos peru! 
Nusipirksiu žemę, kurios jau seniai tykau - Prelio dvarą, 
ponia de Serizi nori jį parduoti. Vadinsiuosi Krevelis de 
Prelis, tapsiu Senos ir Uazos generalinės tarybos nariu ir 
deputatu. Turėsiu sūnų! Būsiu viskuo, kuo tik įsigeisiu. 

"Taip tai taip, - pasakiau aš, - o jūsų duktė?" "Baisus 
daiktas! Visų pirma - tai tiktai duktė, - atsakė jis, - ir be to, 
per daug supanašėjusi su Julo gimine, o Valeri šios giminės 
pakęsti negali. Mano žentas niekada nesiteikė čia ateiti: 
kam jis vaizduoja mentorių, spartiz:j, puritoną, filantropą? 
Be to, mano sąskaitos su dukteria suvestos, ji gavo visą 
savo motinos turtą ir dar du šimtus tūkstančių frankų 
viršaus! Todėl esu dabar pats sau šeimininkas ir darau, ką 
noriu! O apie savo žentą ir dukterį pasidarysiu išvadas 
vedęs; elgsiuosi su jais taip, kaip jie su manimi. Jei bus geri 
savo pamotei, tada ir aš jų neužmiršiu. Esu Žmoniškas!'' 
Vienu žodžiu, kartojo amžinas savo nesąmones! Ir be to, 
pozavo - kaip tikras Napoleonas ant Vandomo kolonos! 
Prieš kelias dienas pasibaigė dešimt oficialaus 
našlavimo mėnesių, kurių įsako laikytis Napoleono Kodek- 
sas. Prelio dvaras buvo nupirktas. Viktorenas ir Selestina tą 
patį rytą pasiuntė Lisbetą pas ponią Marnef sužinoti, kas 
girdėti apie šios žavios našlės vedybas su Paryžiaus meru, 
tapusiu Sėnos ir Uazos generalinės tarybos nariu. 
Selestina ir Hortenzija, kurios dar labiau pamilo 
viena kitą, gyvendamos po tuo pačiu stogu, beveik visą 
laiką praleisdavo kartu. Baronienė, vadovaudamasi sąžinin- 
gumu, kuris vertėją net per daug stropiai eiti savo pareigas, 
visas jėgas aukojo darbui labdarybės komitete, būdama jo 
įgaliotinė, ir beveik kiekvieną dieną nuo vienuolikos . iki 
penkių nebūdavo namie. Taigi abi svainės, siejamos rūpi- 
nimosi vaikais ir bendrai juos prižiūrėdamos, sėdėdavo 
namieirkartu darbuodavosi. Jos tiek suartėjo, kad nesivaržė 
net balsu reikšti mintis, ir graudu buvo žiūrėti į šitas taip 
artimai susigyvenusias seseris - vieną laimingą, kitą - ne- 
laimingą. Graži, judri, sąmojinga, trykštanti gyvybe, amžinai 
su šypsena lūpose, nelaimingoji sesuo tarytum neigė savo 
išore tikrąją savo būseną; o laimingoji sesuo - visada 
melancholiška, švelni, rami, lygios nuotaikos, kaip pats 
protas, paprastai užsidariusi savyje ir susimąsčiusi, vertė 
galvoti, kad ją kankina slaptas skausmas. Galbūt šitas 
kontrastas ir padėjo susidarytitokiai draugystei. Šios moterys 

teikė viena kitai to, ko antrajai stokojo. Jos sėdėjo mažoje 
pavėnėje, sodelyje, išlikusiame nuo statybinių spekuliacijų 
tik todėl, kad namų statytojui buvo užėjęs kaprizas pasilaikyti 
tą šimto kvadratinių pėdų Sklypelį sau, ir džiaugėsi išspro- 
gusiomis alyvomis - pavasario švente, kaip reikiant įver- 
tinamatik Paryžiuje, kur pusę metų Žmonės gyvena užmiršę, 
kas tai yra augmenija, tarp aukštų akmens sienų, kun- 
kuliuojančioje žmonių jūroje. 

-Selestina, -tarė Hortenzija, atsiliepdama į brolienės 
skundą, kad tokią gražią dieną jos vyras turi būti Deputatų 
rūmuose, - man rodos, tu nemoki vertinti savo laimės. 
Viktorenas - angelas, o tu kartais jį kankini. 

- Brangute, vyrai mėgsta, kad juos kankintume! Kai 
kada priekabės - geriausias meilės įrodymas. Jei tavo 
vargšė motina, nesakau, kad būtų reikalavusi savo teisių, 
bet nors priminusi jas, tai jums tikriausiai nebūtų tekę 
perkęsti tiek negandų! 

- Lisbeta taip ilgai negrįžta! Padainuosiu dainelę 
apie Malbruką*! - tarė Hortenzija. - Kaip aš nekantrauju 
sužinoti ką nors apie Venceslavą!.. Iš kojis gyvena? Juk per 
šituos dvejus metus nieko nesukūrė. 

- Viktorenas sakė man, kad matė jį anądien su ta 
kokčia moterim, jis spėja, kad ji tyčia kursto jo tinginystę... 
Ak, brangioji sesute, jei norėtum, dar galėtum susigrąžinti 
vyrą. 

Hortenzija purtė galvą. 

- Tikėk manimi, ilgai šitaip neištversi! - kalbėjo toliau 
Selestina. - Pačioje pradžioje tau jėgų teikė pyktis, neviltis 
ir rūstybė. Paskiau mūsų šeimą užgriuvo negirdėtos nelai- 
mės: dviejų artimųjų mirtis, bankrotas, barono Julo katast- 
rofa, šito buvo pilna tavo galvair širdis. Bet dabar, kai gyveni 
ramiaiirtyliai, tau bus sunku pakęsti savo gyvenimotuštumą. 
O kadangi negali, nenori nukrypti nuo garbingo kelio, 
anksčiau ar vėliau reikės su Venceslavu susitaikinti. Vikto- 
renas - O jis tave labai myli - yra tokios pat nuomonės. 
Yra dalykas stipresnis už mūsų jausmus - tai mūsų prigim- 
tis! 

- Bet jis toks niekšas! - sušuko išdidžioji Hortenzija. 
- Myli šitą moterį dėl to, kad ji maitina jį... Ji, matyt, ir jo 
skolas apmokėjo. Dieve mano! Dieną naktį galvoju, ko 
prisigyvens šitas žmogus. Jis mano vaiko tėvas ir taip 
žemina save... 

- Imk pavyzdį iš savo motinos, meilute, - tarė 
Selestina. 

Selestina buvo iš tų moterų, kurios, išklausiusios 
argumentus, tiek stiprius, kad įtikintų net bretonų kaimiečius, 
iš naujo imasi, kad ir šimtąjį kartą, tų pačių savo sampro- 
tavimų. 

Jos eilinio, šiek tiek plokščio ir šalto veido bruožai, 
šviesiai kaštoniniai plaukai, sušukuoti lygiai su skyrimu, 
odos spalva - viskas rodė, kad ji moteris protinga, be 
žavesio, bet ir be silpnybių. 

- Baronienė trokšta būti kartu su savo vyru, nors ir 
praradusiu garbę, jį guosti, slėpti nuo svetimų akių savo 
širdyje, - kalbėjo Selestina. - Ji liepė paruošti viršuje ponui 
Julo kambarį, tarytum ne šiandien, tai rytoj turėtų jį surasti 
ir ten apgyvendinti. 

- O, mano motina - šventoji! - atsakė Hortenzija. - 
Štai dvidešimt šešeri metai kiekvieną valandą, kiekvieną 
dieną ji tokia; bet aš kitokio temperamento. Ką padarysi! 
Kartais pati ant savęs pykstu. Ai, Selestina, tu nežinai, ką 
reiškia taikstytis su niekšybe!.. 

- O mano tėvas!.. - ramiai pratarė Selestina. - Ar ne 
tuo pačiu keliu eina, kuris pražudė ir tavo tėvą? Tiesa, 
mano tėvas jaunesnis už tavąjį dešimčia metų, be to, jis 
buvęs prekybininkas; bet kuovisa baigsis? Ta ponia Marnef 
pasidarė iš mano tėvo šunelį, valdo ir jo turtus, ir jo mintis, 
ir niekas negali jam akių atverti. Aš tiesiog drebu... štai, 
atrodo, imsiu ir sužinosiu, kad jo jungtuvių užsakai jau 
paskelbti. Mano vyras stengiasi tam užkirsti kelią, laiko 
savo pareiga atkeršyti už visuomenės, šeimos nuoskaudas 
ir pareikalauti iš šitos moters ataskaitos už visus jos nu- 
sikaltimus. Ak, mieloji Hortenzija, tokios kilnios sielos kaip 
Viktoreno arba tokios širdys kaip mūsų per vėlai supranta, 

kas yra pasaulis ir kokiomis priemonėmis jis siekia tikslo! 
Tai paslaptis, mieloji sesute, bet aš tau ją patikėsiu, nes ir 
tave ji domina, bet žiūrėk, kad neišduotum niekam nei 
žodžiu, nei mostu - nei Lisbetai, nei motinai, nei kam nors 
kitam, nes... 

- Štai ir Lisbeta! - ištarė Hortenzija. - Na, teta, kas 
gero Barbė gatvės pragare? 

- Vargas jums, vaikeliai. Tavo vyras, geroji Hortenzija, 
apsvaigęs ta moterim labiau negu kada nors; tiesa, reikia 
pasakyti, kad ji taip pat dega pašėlusia aistra jam. Jūsų 
tėvas, mieloji Selestina, galutinai apako. Bet tai niekis, 
matau tai kas antrą savaitę, ir iš tikrųjų esu laiminga, kad 
neteko pažinti vyro savo gyvenime. Tikri gyvuliai! Lygiai po 
penkių dienų Viktorenas ir tu, širdele, neteksite tėvo turto! 

- Ar užsakai jau paskelbti? - paklausė Selestina. 

- Taip, - atsakė Lisbeta. - Aš tik prieš valandėlę 
gyniau jūsų reikalus. Tam išsigimėliui, kuris eina ano pė- 
domis, pasakiau, kad jeigu jis išgelbėtų jus iš vargo, 
išpirkdamas namus iš hipotekos, tai atsidėkodami priimtu- 
mėte pamotę... Ė | 

Hortenzija krūptelėjo iš siaubo. 

- Viktorenas pats susitvarkys, - šaltai atsakė Se- 
lestina. 2 

- Žinot, ką man atsakė ponas meras? -rietėLisbeta: 
- "Tegu pasikapsto varge; kai arkliui nori išvaryti nirtulį, tai 
neduodaėsti, neleidžia miegoti ir magina cukrumi!" Baronas 
Julo buvo vertesnis už poną Krevelį... Taigi, vargšai mano 
vaikeliai, atsisveikinkit su tėvo palikimu. O koks turtelis! 
Vien už Prelio žemę jūsų tėvas užmokėjo tris milijonus 
frankų; ir jam dar likotrisdešimt tūkstančių frankų rentos! O, 
nuo manęs jis nieko neslepia! Dabar ketina pirkti Navarenų 
rūmus Bako gatvėje. Ponia Marnef pati ima keturiasdešimt 
tūkstančių frankų rentos. O! Štai mūsų angelas sargas, štai 
tavo motina!.. - sušuko Lisbeta, išgirdusi vežimo tarškėji- 
mą. 

Iš tikrųjų, netrukus ant laiptų pasirodė baronienė ir 
atėjo prie saviškių. Nors ir penkiasdešimt penkerių metų 

amžiaus, tiekos skausmų išvarginta, be perstojo drebėdama, 
lyg drugio krečiama, išbalusi ir susenusi Adelina tebeišlaikė 
gražią figūrą, puikias kūno linijas ir įgimtą kilnų stotą. Ją 
pamatę, žmonės sakydavo: “Jos būta labai gražios! 
Graužiama sielvarto, kad nieko nežino apie vyrą ir kad jis 
negali kartu džiaugtis beateinančia jų šeimai gerove šioje 
nuošalioje ir tylioje Paryžiaus oazėje, ji panėšėjo į gražius, 
didingus griuvėsius. Kiekvieną kartą, kai užgesdavo sušvitusi 
viltis, kiekvieną kartą, kai jos ieškojimas pasirodydavo 
bergždžias, Adelina puldavo įjuodą melancholiją, dėl kurios 
labai jaudindavosi vaikai. Šį rytą baronienė išvyko su šiokia 
tokia viltimi, todėl visi nekantriai laukė jos sugrįžtant. Vienas 
generalinis intendantas, dėkingas baronui Julo už savo 
administracinę karjerą, prasitarė sykį pastebėjęs baroną 
Ambigiu Komik teatro ložėje su akinamo grožio moterim. 
Adelina tuoj nuvyko pas baroną Vernjė. Aukštasis parei- 
gūnas patvirtino iš tikrųjų matęs savo buvusį globėją su 
kažkokia moterim ir pareiškė, kad jo elgesys su ja per 
spektaklį rodęs labai intymius jų santykius; baronas pridūrė, 
kad ponios Julo vyras, vengdamas su juo susitikti, išėjęs iš 
teatro dar spektakliui nepasibaigus. “Jis elgėsi kaip vedęs 
žmogus iriš apsirengimo buvo matyti, kad stengiasi nuslėpti 
nepriteklių'', - užbaigė jis. 

- Na ir ką? - vienu kartu paklausė trys moterys 
baronienę, | 

- Naką gi, Hektoras yra Paryžiuje; o žinoti, kad yra 
netoli mūsų - vis truputis laimės man. 

- Neatrodo, kad jis būtų pasitaisęs! - pareiškė 
Lisbeta, kai Adelina užbaigė pasakoti apie savo pasimaty- 
mą su baronu Vernjė. - Tikriausiai bus susidėjęs su kokia 
nors paprasta siuvėja. Bet iš kur jis imtų pinigų? Dedu 
galvą, kad prašo iš savo buvusių meilužių - Ženi Kadin ar 
Zozetos. 

Baronienės nervinis drebulys dar pasmarkėjo; ji 
nusišluostė akyse sužibusias ašaras ir skausmingai pažvelgė 
į dangų. | 

- Netikiu, kad Garbės legiono kryžiaus kavalierius 
būtų taip žemai puolęs, - ištarė ji. a 65 


- Jis viską gali padaryti, - pridūrė Lisbeta, - kad tik 
patenkintų savo pomėgius! Apvogė valstybę, apvogs Ir 
privačius asmenis, gal net užmuš ką... 

- O! Lisbeta! - sušuko baronienė. - Bent jau balsu 
nekalbėk taip. 

Tą akimirką, kai pribėgę abudu mažieji Julo ir 
mažasis Venceslavas ieškojo senelės kišenėse skanėstų, 
prie susispietusios šeimos priėjo Luiza. 

- Kas atsitiko, Luiza?.. 

- Kažkoks Žmogus nori pasikalbėti su panele 
Fišer. 

- Koks Žmogus? - paklausė Lisbeta. 

- Kažkoks nudriskėlis, aplipęs pūkais kaip čiužinių 
dirbėjas, su raudona nosimi, iš burnos dvokia vynu ir 
degtine... Greičiausiai vienas iš tų darbininkų, kuriems 
kasdien šventė. 

Tas ne per daug patrauklus pavaizdavimas taip 
paveikė Lisbetą, kad ji tučtuojau išbėgo į Liudviko Didžiojo 
gatvės namokiemąirradoten pypkę rūkantį vyrą; pajuodęs 
jos kandiklis rodė jį esant ne bet kokį rūkalių. 

- Kodėl atėjote čia, tėtuši Šardenai? - paklausė ji. - 
Argi nesusitarėme, kad ateisite kiekvieno mėnesio pirmąjį 
šeštadienį prie Marnefų rūmų Barbė de Žui gatvėje; aš ką 
tik iš ten, laukiau jūsų penkias valandas, bet neatėjote!.. 

- Buvau, gerbiamoji ir gailestingoji panele! - atsakė 
čiužininkas. - Bet "Mokytojų kavinėje“ Ker Volano gatvėje 
pasitaikė sulošti biliardo partiją ne iš pinigų, o iš garbės 
žodžio. Kiekvienas juk turi savo silpnybių. Mano - biliardas. 
Jei ne biliardas - iš sidabro indų valgyčiau; nes įsidėmėkite 
geraišit ką! - pasakė jis, ieškodamas popiergalio suplyšusių 
kelnių kišenėlėje. - Prie biliardo norisi išgerti burnelę slyvų 
antpilo... Visi malonumai varo žmogų į bankrotą, ne tiek jie 
patys, kiek jų priedai. Prisimenu tą jūsų nurodymą, bet 
seniui taip riesta, kad peržengiau uždraustą žemę... Jei 
mūsų ašutai būtų gryni ašutai, galima būtų ant jų numigti; 
bet, matai, juose pilna priemaišų! Dievas ne visus vienodai 
globoja, ir jis turi savo numylėtinių: tai jo teisė! Štai jums 

gromatėlė nuo garbingojo jūsų giminaičio ir didelio čiužinių 
mėgėjo... Tokios jo politinės pažiūros. 

Dešinės rankos smiliumi tėtušis Šardenas bandė 
nubrėžti ore kažkokius zigzagus. 

Lisbeta nebeklausydama perskaitė šias dvi eilu- 
tes: 


Mieloji pussesere, būkite mano apvaizda! Duokite 
man šiandien tris šimtus frankų. 
Hektoras. 


- Kam jam tiek pinigų? 

- Šeimininkas spaudžia! - pasakė Šardenas, vis 
mėgindamas brėžti ore arabeskas. - Na, ir mano sūnelis 
grįžo iš Alžyro per Ispaniją, Bajoną ir... nieko nepavogęs, 
visai ne pagal savo įprotį: matote, mano sūnus tai paskutinis 
balvonas, persiprašau už žodžius. Ką darysi! Valgyti norisi; 
bet jis jums grąžins, ką mes jam paskolinsime, nes jis nori 
steigti akacijas; gaNą jis turi, ir ji toli jį nuves... 

-Į pataisos policiją! - atsakė Lisbeta. - Tai jis nužudė 
mano dėdę! Niekada to nepamiršiu! 

- Jis! Nė viščiuko papjauti negalėtų, gerbiamoji 
panele! | 

- Na, štai, imkite tris šimtus frankų, - pasakė Lisbe- 
ta, ištraukusi iš piniginės penkiolika aukso monetų. - Dabar 
išnykite, ir kad man daugiau čia nepasirodytumėte... 

Ji palydėjo. Orano sandėlininko tėvą iki pat vartų ir, 
rodydama durininkui į išeinantį girtą senį, pasakė: 

- Kadatik ateis šitas Žmogus, jei kartais susigalvotų 
ateiti, neįleiskite jo. Pasakykite, kad manęs nėra. Jei teirau- 
sis pono Viktoreno Julo arba ponios baronienės, atsakykite, 
kad šitų Žmonių iš viso nepažįstate... 

- Gerai, panele. 

- O jeigu padarysite kvailystę nors ir netyčia, 
atsakysite savo vieta, - sušnibždėjo senmergė durininkei į 
ausį. - Pusbroli, - kreipėsi ji į grįžtantį namo advokatą, - jums 
gresia didelė nelaimė. 

- Kokia gi? 

- Po kelių dienų ponia Marnet bus jūsų Žmonos: 
pamotė. 

- Dar pažiūrėsime! - atsakė Viktorenas. 

Jau pusė metų Lisbeta reguliariai mokėjo nedidelę 
pensiją savo buvusiam globėjui, baronui Julo, kurį dabar ji 
globojo; žinojo, kur jis gyvena, ir gardžiavosi Adelinos 
ašaromis; o kai pamatydavo ją linksmą, pilną vilties, 
sakydavo, kaip mes kątik matėme: ' Palaukite, vieną gražią 
dieną perskaitysite mano vargšo pusbrolio pavardę teismo 
kronikoje" . Šitame savo keršto plane, kaip ir ankstesniuose, 
ji per daug įsismagino ir sužadino ViktSreno atsargumą. Jis 
nusprendė pagaliau padaryti gala t „m Damoklo kalavijui, 
kuriuo Lisbeta nuolat mojavo virš ' 4 galvų, taip pat ir tam 
moters pavidalą priėmusiam demonui, kuris jo Motinai ir 
visai šeimai atnešė tiek nelaimių. Visemburgo kunigaikštis, 
žinodamas ponios Marnef elgesį, parėmė slaptą advokato 
sumanymą; pažadėjo jam, kaip gali pažadėti Ministrų 
Tarybos pirmininkas, neviešą policijos įsikišimą, kad atvertų 
Kreveliui akis ir išgelbėtų jo turtą iš demoniškos kurtizanės 
nagų, kurtizanės, kuriai jis negalėjo atleisti nei už maršalo 
Julo mirtį, nei už valstybės patarėjo bankrotą. 

Lisbetos žodžiai: “Prašo pinigų iš savo buvusių 
meilužių!' nedavė baronienei ramybės visą naktį. Kaip 
beviltiškas ligonis, kuris atsiduoda šundaktarių valiai, kaip 
į paskutinį Dantės pragaro ratą patekęs Žmogus, kaip 
skęstantis, kuris plūduriuojančius pagalius palaiko laivo 
lynais, ji pagaliau pradėjo tikėti barono Žemumu, nors 
anksčiau piktinosi vien mintimiapie tai, ir nusprendė šauktis 
vienos iš tų bjauriųjų moterų pagalbos. Rytojaus dieną, 
nepasitarusi su vaikais, nepasakiusi niekam nė žodžio, 
išėjo pas panelę Žozefą Mirah, Karaliaus Muzikinės Aka- 
demijos primadoną, ten ji turėjo surasti arba prarasti viltį, 
Žybtelėjusią lyg žaltvykslė. Dvyliktą valandą garsiosios 
dainininkės kambarinė įteikė jai baronienės Julo vizitinę 
kortelę ir pranešė, kad ta dama laukia prie durų ir klausia, 
ar panelė galės ją priimti. 

- Ar kambariai sutvarkyti? 

- Taip, panele. 

- O gėlės pakeistos? 

- Taip, panele. 

- Pasakyk Žanui, kad prieš įvesdamas tą damą, 
peržvelgtų, arvisurtvarka; irtegu elgiasi su jakuo pagarbiau. 
Eik ir tuoj sugrįžk, padėsi man apsirengti. Noriu atrodyti 
pasiutusiai graži! 

Ji pasižiūrėjo į veidrodį. 

"Na, dabar išsipustyk, mergele! - tarė sau. - Tegu 
nedorybė atsistoja prieš dorybę suvis apsiginklavusi! Varg- 
šė Moteris! Ko ji iš manęs nori!.. Žiūrėk tu man, net 
jaudinuosi, susitikdama su ja". 


Nelaimės kilnioji auka!.. 


Ji nespėjo užbaigti dainuoti tą garsiąją ariją, kai 
grįžo kambarinė. 

- Ponia, - pasakė kambarinė, - ta ponia visa 
dreba... 

- Pasiūlyk jai flerdoranžo, romo, buljono!.. 

- Siūliau, bet ji nepriima, sako, kad tai mažas 
negalavimas, nervų sutrikimas... 

- Kur ją įvedėte? 

- Į didžiąją svetainę. 

- Paskubėk, mergele! Duok man greičiau mano 
gražiausias šlepetes, Bižu siuvinėtą gėlėtąjį chalatą ir visus 
mezginių debesis... Sušukuok plaukus taip, kad nustebtų 
net moteriškė... Žinok, kad šita moteris - visai ne tas, kas 
aš! Ir tegu pasako šitai damai (nes ji didelė dama, mieloji, 
ir mažato -tokiatu niekados nebūsi: moteris, kurios maldos 
vaduoja vėles iš jūsų skaistyklos!), taigi tegu pasako jai, 
kad aš dar lovoj, nes vakar turėjau spektaklį, kad jau 
keliuosi... 

Baronienė, atsidūrusi didžiojoje Žozefos svetainėje, 
nė nepastebėjo, kaip prabėgo laikas, nors laukė ten gerą 
pusvalandį. Svetainė, atnaujinta, kai Žozefa įsikūrė šiuose 

rūmuose, buvo išmušta masaka spalvos šilku ir papuošta 
auksu. Prabanga, su kuria kadaise didikai įrengdavo savo 
meilės gūžteles, ir jos gausiai išlikusios nuostabios žymės, 
liudijančios apie šiuos foli, taip puikiai pateisinusius savo 
pavadinimą*, dabar šių dienų meistrystės dėka akino 
žvilgsnį šiuose keturiuose gretimuose kambariuose, ku- 
riuose neregimas kaloriferis laikė malonią temperatūrą. 
Baronienė apkvaitusi žiūrinėjo kiekvieną daiktelį, pagauta 
didžiausios nuostabos. Čia jai paaiškėjo, kur dingsta turtai, 
tirpstą aukštikrosnėje, po kuria viską ryjančią ugnį kursto 
geidulys ir tuštybė. Ši moteris, dvidešimt šešerius metus 
išgyvenusi tarp šaltų Imperijos prabangos relikvijų, temačiusi 
kilimus nublukusiomis gėlėmis, patamsėjusią bronzą, šilkus, 
susidėvėjusius kaip ir jos širdis, dabar staiga pajuto, kokią 
galią turi nuodėmės vylius, jei jis galėjo pasiekti šitokią 
prabangą. Nejau galima buvo nepavydėti šitų gražių dalykų, 
šitų nuostabių kūrinių, prie kurių prisidėjo visi didieji nežinomi 
menininkai, iškėlę Paryžių ir aprūpinę Europą prancūzų 
meno kūriniais! Cia kiekvienas daiktas stebino ją nepa- 
kartojama savo tobulybe. Kadangi visi figūrėlių ir statulėlių 
modeliai buvo sunaikinti, kiekvienas toks kūrinėlis buvo 
vienintelis originalas. Štai kur paskutinis šių dienų prabangos 
žodis! Turėti daiktą, kokio neturi tūkstančiai pralobusių 
miesčionių, manančių, kad prabanga - tai prisikrauti kam- 
barius tokių brangenybių, kokiomis užverstos visos krau- 
tuvės, - štai kur tikrosios prabangos ženklas, štai kur 
prabanga nūdienių didikų, šitų Paryžiaus dangaus efe- 
merinių žvaigždžių. Apžiūrinėdama pilnas rečiausių egzotinių 
gėlių žardinjeres, išpuoštas raižyta bronza vadinamuoju 
Bulio stiliumi, baronienė net išsigando, supratusi, kokių 
lobių esama tame dainininkės bute. Mintis pati savaime 
nukrypo į tą moterį, aplink kurią tas perteklius liejosi. 
Adelina pagalvojo, kad Žozefa Mirah, kurios portretas Žozefo 
Brido darbo švytėjo gretimame buduare, yra geniali daini- 


* Foli - 1) beprotybė; 2) mažas pramogų, pasilinksminimų namelis 
- (pranc.) 

ninkė, antra Malibran“, ir ji laukė pasirodant tikros liūtės. 
Net pasigailėjo atėjusi. Bet ją stūmė toks galingas, toks 
natūralus jausmas, toks pasiaukojimas, nežinąs jokių 
išskaičiavimų, jog ji sukaupė visą drąsą ir pasiryžo atlaikyti 
šį susitikimą. Be to, jai siūlėsi proga patenkinti deginantį 
smalsumą ir sužinoti, kur šių moterų kerų paslaptis, kaip jos 
sugeba ištraukti tiek aukso iš nuskurdusių Paryžiaus klodų. 
Baronienė apžiūrėjo pati save veidrodyje, norėdamajsitikinti, 
ar nėra ji it dėmė toje prabangos jūroje; bet ne - jai gražiai 
tiko aksomo suknia su krūtinėle, su puikia nuostabių mez- 
ginių apykaklaite, otos pačios spalvos aksominė skrybėlai- 
tė derėjo prie veido. Įsitikinusi, kad ji vis dar didinga, kaip 
karalienė, kuri lieka karalienė net ir netekusi sosto, Adelina 
pagalvojo, kad nelaimė yra tiek pat prakilni, kiek ir talentas. 
Išgirdusi varstant duris, ji pagaliau išvydo Žozefą. Dainininkė 
panėšėjo į Alorio Juditą**, išliekančią atmintyje visiems, 
kurie matė ją Pitirūmuose, prie didžiosios salės durų; ta pati 
išdidi laikysena, toks pat prakilnus veidas, tokie pat juodi 
nerūpestingai pakelti plaukai, geltonas šimtais gėlių siuvi- 
nėtas chalatas, visai panašus į brokatą, kurį dėvi nemirtingoji 
žudikė, sukurta Brondzino giminaičio teptuko. 

- Ponia baroniene, mane sujaudino garbė, kurią 
man suteikėte, atsilankydama pas mane, - pasakė daini- 
ninkė, nusistačiusi gerai suvaidinti didelės damos rolę. 

Ji pastūmėjo baronienei fotelį, o pati atsisėdo ant 
sudedamosios kėdutės. Pastebėjo, kokios gražios tos 
moters būta kitados, ir gilus gailestis apėmė ją, kai pamatė 
nervinįjos trakšiojimą, nuo mažiausio susijaudinimo virstantį 
Mėšlungiu. Vienu pažvelgimu išskaitė jos šventą gyvenimą, 
apie kurį Julo ir Krevelis jai buvo kadaise pasakoję, ir ne tik 
išmetė iš galvos visus norus kovoti su ta moterim, bet dar 
nusilenkė jos sielos didingumui. Didžioji aktorė gėrėjosi 
tuo, ką išjuokė kurtizanė. 

- Panele, mane atvedė čia neviltis, skatinanti iš- 
bandyti visas priemones... 

Žozefos mostas parodė baronienei, kad ji įžeidė 
moterį, iš kurios tiek daug tikėjosi, ir ji pažvelgė į aktorę. Jos 

maldaujamas žvilgsnis užgesino Žozefos akyse užsidegusią 
ugnį, ir ši galų gale nusišypsojo. Tarp tų dviejų moterų įvyko 
nebyli, baisaus iškalbingumo scena. 

- Štai jau pustrečių metų, kai mano vyras paliko 
šeimą; nežinau, kurjis, nors esu tikra, kad gyvena Paryžiuje, 
- susijaudinusiu balsu prabilo baronienė. - Vienas sapnas 
įteigė man mintį, galbūt absurdišką, kad jūs esanti neabe- 
jinga pono Julo likimui. Jeigu padėtumėte man su juo 
pasimatyti, o, panele, melsčiausi už jus kasdien, koltik gyva 
būsiu... 

Dvi didelės ašaros, nuriedėjusios dainininkės 
skruostais, buvo jai atsakas. 

- Ponia, - kalbėjo ji su nuoširdžia nuolankumo 
priegaide, - padariau jums daug blogo, nepažindama jūsų; 
bet dabar, kai turiu laimės išvysti jus - didžiausią dorybės 
paveikslą, koks tik begali būti šioje žemėje, tikėkit manim, 
jaučiu, kokia didelė yra mano kaltė, ir nuoširdžiai dėl to 
gailiuosi. Žinokite, esu pasiryžusi viską padaryti, kad tik ją 
atitaisyčiau!.. 

Ji paėmė baronienės ranką ir, nesuspėjus šiajai nė 
pasipriešinti, su didžiausia goda pabučiavo ją; bet dar to 
neužteko - ji nusižemino tiek, kad priklaupė prieš Adeliną. 
Paskui pakilo išdidi, lyg būtų žengus į sceną vaidindama 
Matildą*, ir paskambino. | 

- Važiuok, - pasakė ji liokajui, - jok, tegu sprogsta 
arklys, jei reikės, bet surask mažąją Bižu Sen Mor diu 
Tamplio gatvėje ir atgabenk čia; pasamdyk jai karietą ir 
gerai užmMokėk vežikui, kad lėktų šuoliu. Negaišk nė mi- 
nutės... arba aš tave iš namų išvysiu. Ponia, - tarė ji 
sugrįžusi prie baronienės didžiai pagarbiu tonu, - turite man 
atleisti. Lig tik kunigaikštis d'Eruvilis tapo mano globėju, 
grąžinau jums baroną, sužinojusi, kad dėl manęs jis griauna 
šeimą. Ką gi galėjau daugiau padaryti? Kai mes pradedame 
teatrinę karjerą, mums visoms reikalingi globėjai. Mūsų 
algos neištenka nė pusei mūsų išlaidų, todėl! mes pasiimame 
laikinus vyrus... Aš ne per daug tebranginau poną Julo, dėl 
kurio turėjau pamesti vieną turtuolį, garbėtrošką mulkį. 
Tėtušis Krevelis tikriausiai būtų mane vedęs... 

- Taip, jis man pasakojosi, - pertarė baronienė 
dainininkę. į 

- Na, matote, ponia! Siandien būčiau padori moteris, 
jei būčiau įsigijusi teisėtą vyrą. 

- Jūs turite pasiteisinimų, panele, o Dievas juos 
įvertins. Bet aš toli gražu ne priekaištauti atėjau, priešingai 
- tapti jūsų skolininke. 

- Ponia, jau tuoj bus treji metai, kaip aš šelpiu 
baroną... 

- Jūs! - sušuko baronienė su ašaromis akyse. - Ir 
kaip aš jums atsilyginsiu? Galiu tik melstis už jus... 

- Aš ir kunigaikštis d'Eruvilis, - kalbėjo toliau dai- 
nininkė. - Tai kilnios širdies Žmogus, tikras didžiūnas... 

Ir Žozefa papasakojo apie tėtušio Tulio įsikūrimą ir 
"sutuoktuves". 

- Taigi, panele, - tarė baronienė, - jūsų dėka mano 
vyrui nieko netrūko? 

- Padarėme, ką galėjome, ponia. 

- Kur jis dabar? 

- Maždaug prieš šešis mėnesius kunigaikštis sakė, 
kad baronas, jo notarui žinomas Tulio pavarde, išeikvojo 
tuos aštuonis tūkstančius frankų, kurie turėjo būti jam 
įteikiami lygiomis dalimis kas trys mėnesiai, - atsakė Žozefa. 
- Nuo to laiko nei aš, nei ponas d'Eruvilis apie baroną nieko 
nebegirdėjome. Mes, artistės, taip užsiėmusios, taip ne- 
turime laiko, kad iš tikrųjų neįstengiau pasekti tėtušio Tulio. 
Kaip tyčia, per šituos šešis mėnesius ir ta Bižu, mano 
siuvinėtoja, jo... kaip čia pasakyti? 

- Jo meilužė, - užbaigė ponia Julo. 

- Jo meilužė, - pakartojo Žozefa, - nė karto čia 
nepasirodė. Panelė Olimpija Bižu galėjo su juoir "išsiskirti"'. 
Mūsų apylinkėje skyrybos dažnas reiškinys. 

Zozefa pakilo, išrinko iš savo žardinjerių rečiausias 
gėles ir padarė nuostabiai žavią puokštę baronienei, kuri, 
reikia pasakyti, visai to nesitikėjo. Panašiai kaip naivūs 
miestelėnai, laiką genijus kažkokiomis pabaisomis, kurios 
valgo, geria, vaikšto ir kalba ne taip, kaip visi kiti žmonės, 

baronienė tikėjosi išvysti ypatingą Žozefą - burtininkę, 
Zozefą - dainininkę, sąmojingą, gašlią kurtizanę, o ją sutiko 
rami, rimta moteris, didinga savo talentu, paprasta kaip 
aktorė, žinanti, kad ji vakaro karalienė, - ir mažato - puolusi 
moteris, kuri savo žvilgsniu, laikysena ir manieromis rodė 
gilią ir visišką pagarbą dorai moteriai, šventosios giesmės 
Mater dolorosa, kurios žaizdas ji iškaišė gėlėmis, kaip kad 
italai kaišo gėlėmis savo madonas. 

-Ponia,- pranešė po pusvalandžio sugrįžęs tarnas,- 
motulė Bižu jau kelyje; bet kažin, ar galima tikėtis jaunosios 
Olimpijos. Tamstos siuvinėtoja, ponia, pati pasidarė ponia, 
ištekėjo... 

- Susidėjo? - paklausė Žozefa. 

- Ne, ponia, kaip reikiant ištekėjo. Dabar ji - puikios 
įmonės savininkė, nes jos vyras Italų bulvare turi didžiulę 
parduotuvę; sudėjo į ją milijonus. Savo siuvinėjimo dirbtuvę 
ji paliko seserims ir motinai. Dabar ji vadinasi ponia Grenu- 
vil. Tas stambus pirklys... 

- Krevelio antrininkas! 

- Visai teisingai, ponia, - pritarė tarnas, - taigi tas 
pirklys vedybų sutartyje užrašė panelei Bižu trisdešimties 
tūkstančių frankų rentą. Kaip girdėti, jos vyresnioji sesuo 
taip pat išteka už turtingo mėsininko. 

- Atrodo, jūsų reikalai nekaip klostosi, - tarė dai- 
nininkė baronienei. - Barono nėra ten, kur buvau įj 
įtaisiusi. 

Po dešimties minučių tarnas pranešė, kad atvažiavo 
ponia Bižu. Dėl atsargumo Zozefa įleido baronienę į savo 
buduarą ir užtraukė užuolaidas. 

- Motulė Bižu jūsų varžysis, - pasakė baronienei 
dainininkė, -ir nieko nepasakos, kai pamatys, kad jos Žinios 
jus domina; geriau aš ją viena apklausinėsiu. Pasislėpkite 
čia, viską girdėsite. Panašių scenų pilna ne tik teatre, bet ir 
gyvenime. Na, motule Bižu, - kreipėsi dainininkė į senikę, 
kuri, apsivilkusi languoto škotiško marginio suknele, atrodė 
lyg šventadieniškai išsidabinusi durininkė. - Tai jau visi 
dabar patenkinti? Pasisekė jūsų dukteriai! 

- O! Patenkinti!.. duktė mums duoda per mėnesį 
šimtą frankų, o pati karieta važinėja, iš sidabro indų valgo, 
ji dabar milijonierka!.. Olimpija būtų galėjusi mane aprūpinti 
senatvėje. Ar girdėtas dalykas dirbti, sulaukus tokio 
amžiaus!.. Ar tai galima pavadinti geradaryste? 

- Blogai daro, neatsidėkodama, nes iš kurgi ji gavo 
savo grožį, jei ne iš jūsų, - pasakė Zozefa. - Bet kodėl ji pas 
mane neužėjo? Aš juk ištraukiau ją iš vargo, supiršusi su 
savo dėde... 

- Su kuo? A, su tėtušiu Tuliu, poniute!.. Bet jis 
senas, visai sukriošęs... 

- Tai kur jį padėjote? Ar jis dar pas jus?.. Be reikalo 
ji su juo persiskyrė, dabar jis turtingas, milijonierius... 

- Ak tu Dieve teisingasis, - tarė motulė Bižu, - mes 
taip jai ir sakydavome, kai ji su juo blogai elgdavosi; 0 tas 
vargšas senukas švelnus buvo, nors prie žaizdos dėk! Na, 
ir jodė jį Olimpija! Taip, mano Olimpija ištvirko, poniute! 

- Kaip? 

- Taigi susipažino, atsiprašau, poniute, ten su tokiu 
klakeriu*, seno čiužininko vaikaičiu, Sen Marso priemies- 
tyje. Šitas palaidas botagas, kaip ir visi jauni gražūs bernai, 
tas spektaklių rėmėjas yraviso Tamplio bulvaro numylėtinis; 
kai tik koks naujas spektaklis, jis ir išveža, kaip pats 
sakosi, aktorių pasirodymus. Rytą gerai papusryčiauja, 
prieš spektaklį papietauja, kad tvirtesnis būtų, o likerį ir 
biliardą mėgsta nuo mažų dienų... '"Klakeris! Artai amatas?!" 
- sakydavau Olimpijai. 

- Deja, tai vis dėlto amatas, - atsiliepė Žozefa. 

- Pagaliau Olimpija galvą pametė, besivaikydama 
paskui tą berną; o tas, poniute, su geru žmogum nedrau- 
gavo, o štai ir įrodymas - kartą vos nebuvo suimtas karčiamoj 
su vagimis; tik va ponas Brolaras, klakerių vadas, šiuo kartu 
ištraukė jį iš bėdos. Įsinėręs auksinius auskarus, ir bindzinėja 
be darbo - iš kur pinigo ims, vis iš moterų, o tos iš proto 
kraustosi dėl šitų gražuolių. Suėsdavo jis visus pinigus, 
kuriuos ponas Tulis duodavo mergaitei. Dirbtuvė visai 
pašlijo, ką tik už siuvinėjimą gaudavome, viskas sueidavo 

į biliardą. Tai ot, tas bernas, poniute, turėjo gražią seserį, 
tuo pat nenaudėlė vertėsi Lotynų kvartale, kuo brolis bulva- 
ruose. 

- Tai "La Šomjer'"' loretė? - paklausė Žozefa. 

- Taigi, taigi, poniute, - patvirtino motulė Bižu. -Ir tas 
Idamoras, jis pats susigalvojo tokią slapyvardę, tikra jo 
pavardė Šardenas; na, tai tas Idamoras nutarė, kad jūsų 
dėdė gal turi daugiau pinigo, negu sakosi turįs. Mano 
dukteriai ir į galvą neatėjo, o jis įkišo mums siuvinėtoja savo 
seserį Elodi (davė jai mat iš teatro vardą). O Viešpatėli tu 
mano! Ir ko ji pas mus nepridarė - viską aukštyn kojom 
apvertė, visas vargšes mergaites ištvirkino; visos dabar, 
atsiprašau už žodį, taip įbrido į purvą, kad nebeištrauksi... 
Ir tiek jau prisišėlo ta merga, kad pasiėmė sau tėtušį Tulį ir 
nusitempė nežinia kur. O tie vekseliai kiek mums pridarė 
bėdos! Ir po šiai dienai dar negalim išsimokėti. Bet mano 
duktė žiūri, kad nepraeitų terminas - juk ji ir pati ten 
įklimpusi. Vos tik Idamoras pasičiupo senį per seserį, 
pametė jis vargšę mano dukterį ir dabar tamposi su 
Fiunambiulio teatro aktore... Todėl mano duktė ir ištekėjo, 
kaip pamatysite... | 

- Bet ar jūs žinote, kur gyvena čiužininkas?.. - 
paklausė Žozefa. 

- Senis Šardenas? Nejau toks kur gyvena?.. Jis jau 
nuo šeštos valandos ryto girtas. Padaro kokį vieną čiužinį 
per mėnesį ir sėdi po to ištisas dienas paskutinėj kar- 
čiampalaikėj; na, ir duodasi ten... | 

- Kaip? Su mergom?.. Smarkus senis! 

- Ne, nesupratot, poniute, - prie biliardo... laimi 
kokias tris ar keturias partijas kasdien, 0 paskui ge- 
ria... 

- Ką išspaudžia! - pridūrė Žozefa. - Bet Idamoras, 
sakot, "veikia" bulvare; jei kreipčiausi į savo bičiulį Brolarą, 
gal jis ir surastų jį. 

- Nežinau, poniute, nes visa, ką sakau, buvo jau 
prieš pusmetį, o Idamoras toks tipas, kad gali patekti į 
pataisomąją, po to į Meleną, 0 po to... po velnių!.. 

- | pievelę*, - užbaigė Žozefa. 

- A, poniutė žinai viską, - nusišypsojo motulė Bižu. 
- Jei mano duktė nebūtų susipažinusi su tuo frantu, būtų... 
Bet jai vis tiek pasisekė, ką jau čia ir kalbėti, nes ponas 
Grenuvilis taip ją įsimylėjo, kad vedė... 

- Tai kaip čia išėjo su tomis vedybomis? | 

- Olimpija ištekėjo iš nusiminimo. poniute. Kai 
pamatė, kad Idamoras pametė ją dėl jaunos aktorės, na, ir 
davė ji jai garo!.. ai, gerai ją išdirbo!.. Ir kai prarado tėtušį 
Tulį, kuris ją tiesiog ant rankų nešiojo, mergaitė nė žinot 
nieko nenorėjo apie vyrus. Kaip tik tąsyk ponas Grenuvilis 
daug ką pas mus pirkdavo; imdavo net po du šimtus 
kiniškų siuvinėtų šalikų kas trys mėnesiai; ir užsimanė ją 
paguosti. O ji - nežinau, ar iš teisybės, ar ne - nė girdėti 
nenorėjo apie kita ką, kaip tik apie bažnyčią ir meriją. "Noriu 
būti padori moteris!.. - kartojo visą laiką, - arba pasidarau 
galą!'' Na, ir pasiekė savo. Ponas Grenuvilis sutiko ją vesti 
su sąlyga, kad ji atsižadės mūsų; ką gi, mes sutikome... 

- Be abejo, už gerus pinigus?.. - paklausė įžvalgioji 
Žozefa. 

- Tai žinoma, poniute, dešimt tūkstančių frankų ir 
mano negalinčiam dirbti tėvui - rentą. 

- Prašiau tada jūsų dukterį pasirūpinti, kad mano 
dėdė butų laimingas, o ji įgramzdino jį į purvą! Negerai. 
Daugiau niekuo nesirūpinsiu. Štai ko susilauki, darydamas 
gera!.. Iš tikrųjų, gera daryti verta tik tada, kai gali tikėtis sau 
naudos. Olimpija turėjo bent įspėti mane apie visą tą 
makalynę. Jei atrasite tėtušį Tulį per dvi savaites, gausite 
tūkstantį frankų. 

- Vargo bus, geroji poniute, bet tūkstantis frankų - 
yra ką paskaičiuoti, pasistengsiu juos uždirbti... 

- Sudiev, ponia Bižu. 

Įėjusi į savo buduarą, dainininkė atrado ponią Julo 
nualpusią. Nors baronienė buvo visai praradusi sąmonę, 
bet nervai vis dar ją krėtė, panašiai kaip šokinėja sukapoto 

žalčio gabaliukai. Stiprios uostomosios druskos, šaltas 
vanduo ir visos kitos įprastinės tam reikalui panaudotos 
priemonės grąžino baronienei sąmonę ar, tikriau sakant, 
skausmo jutimą. 

- O, panele, kaip žemai jis puolė! - ištarė ji, atpaži- 
nusi dainininkę ir pamačiusi, kad jos tik dviese. 

- Tvirtybės, ponia, - tarė Zozeta, atsisėdusi ant 
pagalvėlės prie baronienės kojų ir bučiuodama jai rankas, 
- mes atrasime įį; O jei jis susipurvinęs - na ką, nusiplaus; 
tikėkite manim, gerai išauklėtiems Žmonėms užtenka tik 
drabužius pakeisti... Leiskite man atsiteisti už skriaudą, 
kurią esu jums padariusi; matau, kaip jūs prisirišusi pne 
savo vyro, nors jis ir šitaip elgiasi; juk kitaip nebūtumėte 
atėjusi pas mane!.. Po galais, vargšas žmogus! Mėgsta 
moteris... Matote, jei būtumėte turėjusi nors kiek mūsų 
blizgesio, jis nebūtų vaikęsis paskui moteris, nes būtumėte 
buvusi tuo, kuo mokame būti mes - atstoti vyrui visas 
moteris kartu. Vyriausybė turėtų įsteigti doroms moterims 
tam tikras treniruotės mokyklas! Bet, žinot, tos vyriausybės 
tokios davatkiškos!.. Joms vadovauja vyrai, 0 vyrams - 
mes! Man gaila Žmonių!.. Bet reikia imtis darbo, gana 
juokauti... Būkite rami, ponia, grįžkite namo ir nebesi- 
kankinkite. Sugrąžinsiu jums jūsų Hektorą tokį, koks buvo 
prieš trisdešimt metų. 

- O, panele, einam pas tą ponią Grenuvil, - tarė 
baronienė, - ji tikriausiai ką nors apie jį žino. Gal dar 
šiandien pamatysiu Julo ir ištrauksiu jį iš skurdo ir gėdos... 

- Už garbę, kurią man teikiate, iš anksto reiškiu 
jums padėką ir būsiu visada dėkinga, todėl niekas 
nepamatys dainininkės Žozefos, kunigaikščio d'Eruvilio 
meilužės, greta gražiausio iršvenčiausio dorybės paveikslo. 
Per daug jus gerbiu, kad rodyčiausi šalia jūsų. Bet 
nemanykite, kad vaidinu nusižeminusią, ne, reiškiu jums 
pagarbą. Žiūrėdama į jus, ponia, gailiuosi, kad neinu jūsų 
keliu, gailiuosi, nors erškėčiai ir bado jūsų kojas ir rankas iki 
kraujo. Bet ką padarysi! Aš priklausau menui, kaip jūs 
priklausote dorybei... 

- Vargšė mergaitė! - ištarė baronienė, pajutusi 
savotišką užuojautos ir simpatijos jausmą, užstelbusį jos 
pačios kančias. - Melsiuosi už jus, nes jūs esate auka 
visuomenės, kuri negali gyventi be spektaklių. Kai pasensite, 
darykite atgailą... Dievas jus išklausys, jei tik teiksis išgirsti 
maldą tokios... | 

- Tokios kankinės, ponia, - užbaigė Zozefa, pagarbiai 
bučiuodama baronienės suknią. 

Bet Adelina paėmė dainininkę už rankos, pritraukė 
prie savęs ir pabučiavo į kaktą. Iš džiaugsmo išraudusi, 
dainininkė palydėio Adeliną iki pat karietos, rodydama jai 
nuolankiausią pagarbą. 

- Tikriausiai čiabus kokia nors labdarybės draugijos 
ponia, - aiškino liokajus kambarinei. - Su niekuo ji taip 
nesielgia, net su savo geriausiąja drauge, ponia Ženi Ka- 
din! 

- Palaukite keletą dienų, ponia, - kalbėjo dainininkė, 
- ir jūs pamatysite jį, arba aš atsižadėsiu savo tėvų Dievo; 
žydės lūpomis, matote, tai reiškia, kad mums turi pavyk- 
ti. 

Tuo pačiu laiku, kai baronienė įžengė pas Žozefą, 
į Viktoreno kabinetą atėjo sena, kokių septyniasdešimt 
penkerių metų moteris; norėdama patekti pas garsųjį advo- 
katą, ji paminėjo baisiąją saugumo policijos vado pavardę. 

Liokajus pranešė: 

- Ponia de Sent Estev! 

- Pasinaudojau vienu iš savo slapyvardžių, - pasakė 
ji sėsdama. 

Pasirodžius šiai baisiai senei, Viktoreną nukrėtė, 
taip sakant, vidinis šiurpas. Ji buvo apsirengusi turtingai, 
bet gąsdino savo šaltakraujišku nelabumu, atsispindinčiu 
jos lėkštame, baisiai raukšlėtame, išblyškusiame ir raume- 
ningame veide. Maratas, jei būtų buvęs moteris ir sulaukęs 
šio amžiaus, būtų buvęs, kaip Sent Estev, gyvas Teroro 
paveikslas. Šviesios ir mažos tos gūdžios senės akys degė 
kraujo ištroškusio tigro godumu. Jos priplota nosis ir didelės 
ovalios šnervių duobės pūtė pragaro ugnį ir panėšėjo į 

plėšriausių paukščių snapą. Klastos genijus gyveno po jos 
žema ir nuožmia kakta. Ilgi barzdaplaukiai, netvarkingai 
išaugę visose veido duobėse, rodė, kad jos užmojams 
netrūksta vyriškumo. Pamatęs tą moterį, kiekvienas būtų 
pagalvojęs, kad nė vienam dailininkui dar nėra pavykę 
gerai atvaizduoti Metistofelio veido. 

- Mielasis pone, - tarė ji globėjišku tonu, - jau seniai 
niekur nebesikišu. Jei kuo nors jums padėsiu, tai tik iš 
pagarbos savo brolėnui, kurį myliu labiau nei tikrą sūnų... 
Taigi policijos prefektas, kuriam Ministrų Tarybos pirminin- 
kas pašnibždėjo į ausį porą žodelių jūsų reikalu, tarėsi su 
ponu Šapiuzo ir nurodė, kad policija neturėtų dalyvauti 
tokiuose reikaluose. Tada mano brolėnui buvo duota rankų 
laisvė, bet visoj šitoj istorijoj jis bus tik patarėjas, nes 
neprivalo kompromituotis... 

- Tai jūs esate... teta... 

- Taigi. Ir aš didžiuojuosi juo, - atsakė senė, 
pertardama advokatą, - nes jis mano mokinys, bet toks 
mokinys, kuris greit pats tapo Mokytoju... Apsvarstėme 
jūsų reikalą ir štai kaip susumavome: duosite trisdešimt 
tūkstančių frankų, jei mes jus nuo viso šito išvaduosime? 
Neliks nė ženklo! Mokėsite, kai viskas bus baigta... 

- Jums žinomi tie asmenys? 

- Ne, mielasis pone, laukiu jūsų nurodymų. Mums 
pasakyta: ' Yra kažkoks senas mulkis, kuris pateko į vienos 
našlės nagus. Ta dvidešimt devynerių metų našlė taip 
įgudusi sukčiauti, kad turi šiandien keturias dešimt tūkstančių 
frankų rentą, išviliotą iš dviejų šeimos tėvų. Ji dar ruošiasi 
pasičiupti aštuoniasdešimties tūkstančių frankų rentą, ište- 
kėdama už šešių dešimčių su viršum metų žmogyno; 
suvarys į bankrotą visą padorią šeimą ir šį didžiulį turtą 
atiduos vaikui, kurio susilauks iš kurio nors meilužio, o savo 
senovyro nieko nelaukus atsikratys...'" Stai irvisas reikalas. 

- Taip, teisybė! - patvirtino Viktorenas. - Mano 
uošvis, ponas Krevelis... 

- Buvęs parfiumerininkas, meras. Gyvenu jo apylin- 
kėje tetulės Nurison pavarde, - atsakė ji. 

- Kitas asmuo - ponia Marnef. 

- Jos tai nepažįstu, - atsiliepė ponia de Sent Estev, 
- bet po trijų dienų galėsiu pasakyti, kiek ji turi marškinių. 

- Ar galėtumėte suardyti jų vestuves? - paklausė 
advokatas. 

- Kaip jau toli nueita? 

- Jau po dvejų užsakų. 

- Reikėtų pašalinti moterį. Šiandien sekmadienis, 
teturime tris dienas, nes jų jungtuvės įvyks trečiadienį. Ne, 
neįmanoma! Na, bet galima ją užmušti... 

Viktorenas net pašoko, kaip būtų pašokęs kiekvie- 
nas doras žmogus, išgirdęs tokius žodžius, tariamus šal- 
čiausiu tonu. 

- Nužudyti! - tarė jis. - Ir kaip tai padarysite? 

- Štai jau keturiasdešimt metų, pone, mes einame 
likimo pareigas, - atsakė ji su kraupiu pasididžiavimu, - 
darome, kątik norime Paryžiuje. Ne viena šeima, net iš Sen 
Žermeno priemiesčio, sakau jums, yra patikėjusi man savo 
paslaptis. Mano pastangomis įvyko ir iširo ne vienos 
vedybos, aš sunaikinau ne vieną testamentą, išgelbėjau ne 
vieno asmens garbę! Štai čia, - ji parodė sau į kaktą, - 
uždaryta visa kaimenė paslapčių, kurių dėka imu trisdešimt 
šešių tūkstančių frankų rentą; štai ir jūs būsite vienas iš 
mano avinėlių, na ką? Nejau tokia moteris kaip aš būtų 
tuo, kuo esu, jei visur pasakotų, kokiomis priemonėmis 
veikia? Dirbu, ir tiek! Visa, kas įvyks, bus atsitiktinai įvykę, 
ir jūsų nekankins nė mažiausias sąžinės priekaištas. Pasi- 
jusite kaip Žmogus, išsigydęs hipnoze - po mėnesio gal- 
vosite, kad viskas įvyko savaime. 

Viktoreną išpylė šaltas prakaitas. Prieš jį stojęs 
budelis būtų jį mažiau sujaudinęs, negu ta rimtai kalbanti ir 
pretenzinga katorgos patikėtinė; jam pasivaideno, kad jos 
tamsiai raudonas drabužis permirkęs krauju. 

-Ponia, negaliu priimti jūsų siūlomo patyrimo irjūsų 
pagalbos, jeigu už pasisekimą reikės užmokėti kieno nors 
gyvybe ir jei turi įvykti bent mažiausias nusikaltimas. 

- Esate didelis vaikas, pone, - atsakė ponia de Sent 

Estev. - Norite išlikti teisus savo akyse ir trokštate, kad 
sužlugtų priešas. 

Viktorenas papurtė galvą. 

- Taip, - tęsėji, - norite, kad ta ponia Marnet paleistų 
iš nasrų grobį! O kaip priversite tigrą mesti pasigrobtą 
jaučio gabalą? Gal glostydamas nugarą ir sakydamas: 
“Katinėli, katinėli!.." Jums trūksta logikos. Liepiate pradėti 
mūšį ir norite išlikti nesužeistas! Na, gerai, nusileidžiu, 
džiaukitės savo nekaltumu, taip mielu jūsų širdžiai. Man 
visados atrodė, kad dorumas šiek tiek linkęs į veidmainystę. 
Po trijų mėnesių ateis pas jus vieną dieną vargingai 
apsitaisęs dvasininkas ir paprašys keturiasdešimttūkstančių 
frankų labdaringam tikslui, pavyzdžiui, Rytuose ar dykumoje 
sugriautam vienuolynui atstatyti. Jei būsite savc ikimu 
patenkintas, duokite tam žmogeliui tuos keturiasdešimt 
tūkstančių frankų! Valstybės iždui dar ne tiek sumokėsite! 
Čia vieni niekai, tikėkite manimi, palyginti su tuo, ką laimė- 
site. 

Jiatsistojo ant savo plačiapėdžių kojų, vos telpančių 
satino bateliuose, nes išjų verste vertėsi mėsos, nusišypsojo 
atsisveikindama ir pasišalino. 

- Matyt, velnias turi seserį, - ištarė Viktorenas atsi- 
keldamas. 

Palydėjo tą baisią nepažįstamąją, išlindusią iš 
slaptosios policijos urvo, kaip kad pasakiškame balete, 
fėjai sudavus lazdele, išlenda šmėkla iš scenos Operos 
teatre. Baigęs teisme reikalus, Viktorenas nuėjo pas poną 
Sapiuzo, vieną iš svarbiausių policijos prefektūros viršininkų, 
pasiteirauti apie tą nepažįstamąją. Matydamas, kad Šapiu- 
zo vienas kabinete, Viktorenas Julo padėkojo jam už pa- 
galbą. 

- Atsiuntėte Man senę, - pradėjo jis, - kuri galėtų 
būti viso kriminalinio Paryžiaus jasmeninimas. 

Ponas Šapiuzo pasidėjo ant popierių akinius ir 
pažvelgė į advokatą. 

- Niekaip nebūčiau leidęs sau siųsti jums ką nors, 
pirma jūsų nejspėjęs ir nedavęs rekomendacinio laiškučio, 
- atsakė jis. 

- Tai turbūt ponas prefektas... 

- Nemanau, - tarė Šapiuzo. - Paskutinį kartą, pietau- 
damas pas vidaus reikalų ministrą, Visemburgo kunigaikštis 
susitiko su ponu prefektu; juodu kalbėjosi apie jūsų dabartinę 
apverktiną padėtį, ir kunigaikštis paklausė poną prefektą, 
ar negalima būtų kaip nors jums draugiškai padėti. Ponas 
prefektas, matydamas, kokie opūs buvo Jo Ekscelencijai 
jūsų šeimos reikalai, gyvai susidomėjo ir buvotiek malonus, 
kad pasitarė tuo klausimu su manim. Mūsų ponas prefektas, 
kai tik ėmėsi vadovauti šiai taip šmeižiamai ir taip naudingai 
įstaigai, tučtuojau uždraudė kištis į šeimų reikalus. Principo 
ir dorovės požiūriu jis pasielgė teisingai, bet praktiškai 
apsiriko. Tarnauju policijoje jau keturiasdešimt penkeri 
metai ir žinau, kad nuo 1799 metų iki 1815-ųjų policija 
suteikė šeimoms be galo daug paslaugų. Nuo 1820 metų 
spaudair konstitucinė vyriausybė iš pagrindų pakeitė mūsų 
gyvenimo sąlygas. Todėl nutariau, kad nedera rūpintis 
panašiais dalykais, ir ponas prefektas buvo tiek geras, kad 
sutiko su mano samprotavimais. Saugumo policijos viršinin- 
kas mano akivaizdoje gavo įsakymą neišsišokti tuo reikalu; 
ir jei atsitiktinai jis ką nors pas jus atsiuntė, aš už tai jį 
pamokysiu. Už tokį dalyką galima būtų iš tarnybos atleisti. 
Lengva pasakyti: “Policija tai padarys!" Policija, policija! 
Bet, mano mielasis, nei maršalas, nei Ministrų Taryba 
nežino, kas iš tikrųjų ta policija yra. Tik pati policija save 
pažįsta. Karaliai, Napoleonas, Liudvikas XVII pažinojo savo 
policiją, bet kas ta mūsų policija - teišmanė šiek tiek Fušė, 
ponai Lenuaras, de Sartinas* ir kai kurie prefektai, protingi 
žmonės... Nūnaiviskas pasikeitė. Mus apribojo, nuginklavo! 
Mačiau, kaip prasideda daug asmeniškų nelaimių, kurias 
būčiau likvidavęs, jei nors truputėlį būčiau galėjęs veikti 
laisvai. Pagailės mūsų tie patys, kurie mus pamynė, kai jie, 
panašiai kaip jūs, susidurs su kokiomis nors dorovinėmis 
baisenybėmis, kurias reikėtų pašalinti, kaip kad pašalinamas 
purvas. Politikoje policija turi viskam užbėgti už akių, jei 
kalbėsime apie viešuosius visuomenės reikalus; bet šeima 
- šventas dalykas. Griebsiuosi visų priemonių, jei reiks 

iškelti aikštėn ir sutrukdyti pasikėsinimą į karaliaus gyvybę! 
Tokiu atveju galiu pasiekti, kad būtų permatomos 
kiekvieno namo sienos! Bet kišti nagus į šeimos ar asmens 
reikalus - niekados, kol dar sėdžiu šitame kabinete, nes 
bijau... 

- Ko? 

- Spaudos, pone kairiojo centro deputate! 

- Tai ką gi turiu daryti? - paklausė Viktorenas Julo, 
šiek tiek patylėjęs. 

-Nakągi-jūs esate šeima! - kalbėjo toliau skyriaus 
viršininkas. - O tuo viskas pasakyta, darykite, kaip jums 
atrodys geriau; bet nejau galima jums padėti, padaryti 
policiją aistrų ir asmeninių reikalų instrumentu? Štai paslap- 
tis, kodėl pateko į nemalonę dabartinio saugumo policijos 
viršininko pirmtakas, nors teisėjams atrodė, kad su juo 
buvo neteisingai pasielgta. Bibi-Liupenas vertė policiją 
kištis į asmeninius reikalus. Iš to galėjo kilti didelis socialinis 
pavojus! Tokiomis priemonėmis, kurias turėjo savo žinioje, 
šitas Žmogus galėjo pasidaryti baisenybe, tapti likimo 
pavaduotoju... 

- Bet ką darytumėte manim dėtas?.. - paklausė 
Julo. 

- Ką! Klausiate mane patarimo, jūs, kuris pats 
patarimus pardavinėjate! - atkirto Šapiuzo. - Nagi, mielasis 
Done, jūs juokiatės iš manęs. 

Julo atsisveikino su skyriaus viršininku ir išėjo 
nepastebėjęs, kaip pareigūnas, atsistojęs jo išleisti, lengvai 
gūžtelėjo pečiais. 

“Ir šitokie nori būti valstybės vyrais“, - pagalvojo 
Šapiuzo, sėsdamasis prie savo raportų. 

Viktorenas parėjo namo, slėpdamas savo susirū- 
pinimą ir negalėdamas su niekuo juo pasidalyti. Per pietus 
baronienė linksmai pranešė vaikams, kad po kokio mėnesio 
jų tėvas galėsiąs dalytis su jais laimeir ramiai baigti gyvenimą 
šeimos ratelyje. 

- O, mielai atiduočiau savo trijų tūkstančių šešių 
šimtų frankų rentą, kad tik baronas būtų čia! - sušuko 

Lisbeta. - Bet, brangioji Adelina, susimildama, nesidžiauk iš 
anksto! 

- Teisingai sako Lisbeta, - pritarė Selestina. - Mieloji 
mama, neužbėktite įvykiams už akių. 

Baronienė, kupina meilės ir vilties, papasakojo 
apie savo vizitą pas Žozefą ir pasakė, kad tos vargšės 
merginos nelaimingos savo laime; paminėjo ir čiužininką 
Šardeną, Orano sandėlininko tėvą, parodydama, kad jos 
viltys nėra be pamato. 

Kitos dienos septintą valandą ryto Lisbeta jau va- 
žiavo fiakru Turnelio krantine ir liepė vežikui sustoti prie 
Puasi gatvės kampo. 

- Nueikite, - tarė ji vežikui, - į Bernardinų gatvę, 
septintą numerį; namas kiaurai pereinamas, durininko nėra. 
Užlipkite į penktąjį aukštą ir paskambinkite, skambutis prie 
durų kairėje, kur, beje, bus užrašas Panelė Šarden. Mezginių 
ir kašmiro adytoja. Kai kas nors išeis, paklauskite, ar yra 
riteris. Jums atsakys: "Išėjęs''. Tada pasakysite: "Žinau, 
betvis dėlto suraskite jį, nes ten, ant krantinės, fiakre, laukia 
jo tarnaitė ir nori su juo pasikalbėti"... 

Po dvidešimties minučių pasirodė senis, iš pažiūros 
kokių aštuonių dešimčių metų, baltais kaip'sniegas plaukais, 
paraudusia nuo šalčio nosimi, išblyškusiu ir raukšlėtu lyg 
senės veidu; susimetęs į kuprą, jis šlepsėjo įsispyręs į 
kambarines šliures; dėvėjo nusitrynusį alpagos surdutą, be 
jokių ordinų, iš rankogalių kyšojo nertinis ir įtartino gelsvumo 
marškiniai, bailiai apsižvalgęs, pažiūrėjo į fiakrą ir, pažinęs 
Lisbetą, priėjo prie fiakro durelių. | 

- O, mielasis pusbroli, na ir atrodote! 

- Elodi viską pasiima sau! - pasakė baronas Julo. - 
Tie Šardenai - šlykštūs sukčiai... 

- Ar nori grįžti pas mus? 

- O ne, ne! - tarė senis. - Norėčiau išsidanginti į 
Ameriką. 

- Adelina užtiko jūsų pėdsakus... 

- O,jei galima būtų kaip nors išmokėti mano skolas, 
- netvirtu balsu paklausė baronas, - nes Samanonas mane 
persekioja. 

- Dar neišmokėjome jūsų ankstyvesniųjų skolų; 
jūsų sūnus turi dar šimtą tūkstančių frankų skolos... 

- Vargšas berniukas! 

- O pensiją jūs atgausite tik po septynių ar aštuonių 
mėnesių... Jei sutinkate laukti, turiu štai čia du tūkstančius 
frankų! 

Šiurpiai godžiu mostu baronas ištiesė ranką. 

- Duok, Lisbeta! Tegu Dievas tau atlygina! Duok! Aš 
žinau, kur eiti! 

- O jūs man pasakysite kur, senasis pabaisa! 

- Taip. Tuos aštuonis mėnesius galiu palaukti, nes 
suradau angeliuką, puikų padarėlį, tikrą nekaltybę; ji dar 
visai vaikas ir negali būti ištvirkusi. 

- Neužmirškite prisiekusiųjų teismo, - priminė Lis- 
beta, tikėdamasi, kad galų gale Julo atsidurs kaltinamųjų 
suole. 

- E, Šarono gatvėje! - pradėjo baronas, - kvartale, 
kuriame visokie nuotykiai praeina be triukšmo. Na, čia 
manęs jau niekados niekas nesuras. Ten, Lisbeta, aš 
vadinsiuosi tėtušis Thorekas. Mane žmonės ten laikys bu- 
vusiu juodmedžio meistru, mažytė Myli mane, ir aš jau 
daugiau nebesiduosiu pešiojamas. 

- Tai kad jau nupešiotas! - tarė Lisbeta, žiūrėdama 
į jo surdutą. - Norite, aš jus ten nuvešiu, pusbroli?.. 

Baronas Julo įlipo į fiakrą ir taip pametė panelę 
Elodi, net neatsisveikinęs su ja -taip numetamas perskaitytas 
romanas. 

Ištisą pusvalandį važiuodamas su Lisbeta, baronas 
tekalbėjo vien tik apie jaunąją Atalą Džiudiči, nes jis buvo 
apsėstas tų baisiųjų aistrų, kurios niokoja senius. Įdavusi 
du tūkstančius frankų, Lisbeta išlaipino jį Šarono gatvėje, 
Sent Antuano priemiestyje, ties įtartinai ir grėsmingai atro- 
dančiu namu. 

- Sudiev, pusbroli, dabar tu vadinsiesi tėtušis 
Thorekas, tiesa? Pats nesirodyk. siųsk tik pasiuntinius ir vis 
iš kitų vietų. 

- Sutarta! O, koks aš laimingas! - ištarė baronas 

nušvitusiu veidu, džiaugdamasis būsima ir visai nauja 
laime. 

"Čiajo niekas neras" ,- pagalvojo Lisbeta, liepdama 
vežikui sustoti Bomaršė bulvare, iš kur iki Liudviko Didžiojo 
gatvės parvažiavo omnibusu. 

Kai rytojaus dieną visa šeima po pusryčių buvo 
susirinkusi svetainėje, liokajus pranešė, kad atėjo Krevelis. 
Selestina puolė tėvui ant kaklo ir elgėsi taip, tartum jie 
būtų matęsi vakar, nors tai buvo pirmas jo vizitas po dvejų 
metų. 

- Sveikas, tėve, - ištiesė jam ranką Viktorenas. 

- Sveiki, vaikai! - oriai atsakė Krevelis. - Ponia 
baroniene, nuolanki mano pagarba! Dieve tu mano! Kaip 
tie vaikai greit auga! Žiūrėk, čia jau ir išstumia tave, ir sako: 
“Seneli, man taip pat reikiavietos po saule''. Ponia grafiene, 
jūs visados nuostabiai graži! - pridūrė jis, žiūrėdamas į 
Hortenziją. - A, štai ko mums dartrūko! Vair mūsų išmintingoji 
mergelė, pusseserė Beta! Bet, kaip matau, jums čia labai 
gera... - ištarė jis, radęs kiekvienam meilų žodelį, palydimą 
garsaus juoko, nuo kurio sunkiai liulėjo raudona plataus jo 
veido masė. 

Ir jis niekinamai apžvelgė savo dukters svetainę. 

- Mieloji Selestina, atiduosiu tau visus baldus iš 
savo buto Sosej gatvėje, jie čia labai tiks. Tavo svetainę 
reikia atnaujinti... O, štai tas mažasis išdykėlis Venceslavas! 
Na kaip, vaikeliai, ar mes gerai elgiamės? Reikia būti 
rimtiems. 

- Ypač tiems, kurie nerimti, - pridūrė Lisbeta. 

- Na jau, mieloji Lisbeta, šitas sarkazmas man 
nebetinka. Noriu, vaikai, padaryti galą nei šiokiam, nei 
tokiam savo ligšioliniam gyvenimui ir, kaip geras šeimos 
tėvas, atėjau pasakyti, kad, stačiai kalbant, aš vedu. 

- Šitos teisės niekas jums neužginčys, - atsiliepė 
Viktorenas. - Aš iš savo pusės grąžinu jums žodį, kurį man 
davėte, kai sutikote už manęs leisti mano brangiąją Seles- 
tiną... 

- Kokį žodį? - paklausė Krevelis. 


385 


- Ogi nevesti, - atsakė advokatas. - Manau, kad 
būsite toks teisingas ir prisipažinsite, jog neprašiau jus 
šitaip įsipareigoti, padarėte tai pats savo valia, net prieš 
mano norą, ne, prisimenate, tada jums net pareiškiau, kad 
nederėtų taip susisaistyti žodžiu. 

- Taip, atsimenu, mielasis drauguži, - atsakė Ssu- 
sigėdęs Krevelis. - Na, bet, žinot!.. Mieli vaikai, jei panorėsit 
geruoju gyventisu ponia Krevel, nesigailėsit... Mane jaudina 
jūsų taktas, Viktorenai... Niekas dar nesigailėjo parodęs 
man širdį... Po šimts pypkių! Žiūrėkit, gerai sutikit savo 
pamotę, ateikit į vestuves! 

- Bet, tėve, dar nepasakėt, kas jūsų sužadėtinė, - 
atsiliepė Selestina. 

- Tai paslaptis, kuri jau skamba visame mieste, - 
tarė Krevelis. - Nežaiskime slapukais! Lisbeta tikriausiai 
jums viską pasakė... 

- Mielasis pone Kreveli, - atsiliepė lotaringietė, - yra 
pavardžių, kurios čia neminimos. 

- Gerai, tad ji - ponia Marnet! 

- Pone Kreveli, - griežtai atsakė advokatas, - nei aš, 
nei mano žmona nedalyvausime šitose vestuvėse, bet ne 
dėl kokių išskaičiavimų, nes ką jums dabar sakiau, sakiau 
nuoširdžiai. Tikrai, būčiau labai laimingas, jei tos jungtuvės 
atneštų jums laimę, bet, matot, šitaip elgiuosi garbės ir 
takto sumetimais; turėtumėte pats suprasti, negaliu apie tai 
plačiau kalbėti, nes mano žodžiai aitrintų dar neužgijusias 
čia žaizdas... 

Baronienė davė ženklą grafienei, ir ši, paėmusi 
vaiką ant rankų, tarė jam: 

- Na, einam maudytis, Venceslavai! Sudiev, pone 
Kreveli. 

Baronienė tyliai atsisveikino su Kreveliu, 0 šis 
negalėjo susilaikyti nenusišypsojęs, matydamas, kaip 
nustebo vaikas, sužinojęs, kad jam gresia netikėta maudy- 
nė. 

- Jūs vedate, pone, - sušuko advokatas, pasilikęs 
vienas su Lisbeta, žmona ir uošviu, - jūs vedate moterį, kuri 

apiplėšė mano tėvą ir visai nesijaudindama nuvedė jį ten, 
kur jis dabar yra; moterį, kuri, sugriovusi uošvio 
gyvenimą, susidėjo su žentu, kuri mano seseriai baisiausiai 
uždavė širdį... Ir manote, kad, dalyvaudamijūsų vestuvėse, 
sankcionuosime jūsų šėlimą? Nuoširdžiai jūsų gailiu, pone 
Kreveli! Jūs nenuvokiate, kas yra šeima, kaip solidariai 
laikosi atskiri jos nariai, gindami savo šeimos garbę. Aist- 
roms nejrodysi (deja, tuo aš per daug gerai įsitikinau!). 
Aistrų žmonės apkursta ir apanka. Jūsų duktė Selestina per 
daug gerai žino, kokios yra dukters pareigos, kad nors 
žodeliu jus papeiktų. | 

- To dar betrūko! - sušuko Krevelis, mėgindamas 
striukai padaryti galą šitam kaltinimui. 

- Selestina nebūtų mano žmona, jei pasakytų jums 
bentvieną pastabą, - kalbėjotoliau advokatas. - Bet aš turiu 
teisę Mėgintijus sulaikyti, kol dar neįkėlėte kojos į bedugnę, 
ypač po to, kai parodžiau, kad esu visiškai nesuintere- 
suotas. Tikrai, ne jūsų turtas, bet jūs pats man rūpite... O 
kad įtikinčiau jus savo jausmų nuoširdumu, galiu pridurti, - 
jums bus ramiau dėl jūsų būsimos vedybų sutarties, - jog 
dabartinė materialinė mano padėtis tokia, kad geresnės ir 
norėti netenka... 

- Tai vis mano dėka! - sušuko Krevelis, kurio veidas 
pamėlynavo. 

- Selestinos turto dėka, - atsakė advokatas, - bet 
jeigu jums gaila Selestinos dalies, kurią laikote savo turtu, 
kuri tačiau iš tikrųjų nesudaro nė pusės to, ką jai paliko jos 
motina, tai esame pasiruošę jums ją grąžinti... 

- Žinote ką, pone žente, - kalbėjo Krevelis, atsistojęs 
savąja poza, - prisimdama mano pavardę, ponia Marnef 
turės atsakyti prieš visuomenę už savo elgesį tik kaip ponia 
Krevel. | 

- Galbūttailabai džentelmeniška, - atitarė advokatas, 
- galbūt labai kilnu, turint omenyje širdies reikalus, ne- 
sutramdomas aistras, bet aš nežinau nei pavardės, nei 
įstatymo, nei titulo, kuriuo galima būtų pridengti vagystę tų 
trijų šimtų tūkstančių frankų, kuriuos ji šlykščiai išplėšė iš 

mano tėvo. Sakau jums aiškiai, mielasis mano uošvi, kad 
jūsų būsimoji neverta jūsų, kad ji apgaudinėja jus, 0 pati 
beprotiškai įsimylėjusi mano svainį Steinboką, kurio skolas 
apmokėjo... 

- Tai aš jas apmokėjau! 

- Labai gerai, - tarė advokatas, - labai džiaugiuosi 
dėl Steinboko, jis kada nors jums atsiteis, bet jinai jį myli, 
labai myli, ir dažnai tai įrodo. 

- Jinai myli jį! - sušuko Krevelis, ir jo veidas rodė, 
kad jis visiškai sutrikęs. - Niekšinga, bjauru, žema, prasta 
šmeižti moterį!.. Kai iškeliami tokie dalykai, pone, reikia juos 
įrodyti... 

- Įrodysiu... 

- Laukiu!.. 

- Poryt, mielasis pone Kreveli, pasakysiu jums 
dieną, valandą ir minutę, kada galėsiu parodyti jums, kaip 
baisiai ištvirkusi būsimoji jūsų Žmona.. 

- Puiku, būsiu sužavėtas, - atšovė Krevelis, vėl 
susitvardęs. - Sudiev, vaikai, iki pasimatymo! Sudiev, 
Lisbeta... 

- Palydėk jį, Lisbeta, - pašnibždėjo Selestina Betai 
į ausį. 

- A, tai šitaip išeinate!.. - sušuko Lisbeta Kreveliui. 

-Matėte! -tarėjai Krevelis. - Stiprus pasidarė mano 
žentas, taip sakant, susiformavo. Teismas, Deputatų rūmai, 
teisės, politikos suktybės, - viskas išėjo jam į naudą. Aha! 
Jis žino, kad mano vestuvės ateinantį trečiadienį, 0 šian- 
dien sekmadienis, taigi šitas ponas žada man potrijų dienų 
pasakyti, kad jis galės įrodyti, jogą mano Žmona neverta 
manęs... Apsukrumo jam netrūksta... Važiuoju pasirašyti 
vedybų sutarties. Na, važiuojam su manim, Lisbeta, va- 
žiuosi?.. Jie nieko nežinos! Norėjau Selestinai palikti ketu- 
riasdešimties tūkstančių frankų rentą; bet Julo šiandien taip 
pasielgė, kad visam laikui užrūstino mano širdį. 

- Duokite man dešimt minučių, tėtuši Kreveli, palau- 
kite karietoje prie vartų, sugalvosiu dingstį išeiti. 

- Gerai, sutarta... 

- Mielieji, - prabilo Lisbeta, atradusi šeimą dar 
svetainėje, - važiuoju su Kreveliu; šiandien vakare bus 
pasirašyta vedybų sutartis, ir aš galėsiu pranešti jums jos 
sąlygas. Tai bus turbūt paskutinis mano vizitas tai moteriai. 
Jūsų tėvas įsiutęs. Nieko jums nepaliks... 

- Pliuškumas jam neleis to padaryti, - atsakė 
advokatas. - Jis norėjo įsigyti Prelio žemę ir trūks plyš ją 
išlaikys, žinau įj. Net jei jis turėtų vaikų, Selestina vis tiek 
gaus pusę jo palikimo, nes įstatymai draudžia atiduoti visą 
turtą Žmonai... Bet šitie klausimai visai manęs nedomi- 
na, man rūpi tik mūsų garbė... Eik, teta, - ir jis paspaudė 
Lisbetai ranką, - atidžiai įsidėmėk sutarties sąlygas. 

Po dvidešimties minučių Lisbeta ir Krevelis įėjo į 
namus Barbė gatvėje, kur ponia Marnef maloniai nekant- 
raudama laukė, kas išeis iš to žygio, kurį įsakė atlikti. Valeri 
ilgainiui įsidegė tokia galinga meile Venceslavui, kokia tik 
vieną kartą gyvenime teaplanko moters širdį. Tas nevykęs 
menininkas ponios Marnet rankose tapo tokiu tobulu 
meilužiu, kad jis buvo dabar jai tuo, kuo ji pati kadaise buvo 
baronui Julo. Viena ranka Valeri laikė siuvinėjamas šlepetes, 
kita jos ranka ilsėjosi Steinboko rankose, jos galva buvo 
nusvirusi jam ant peties. Vos tik Kreveliui išėjus, įsimylėjėliai 
pasinėrė į tas ilgas padrikas kalbas, kurios panašios į mūsų 
dienų romanus su išspausdintais tituliniame lape žodžiais: 
Perspausdinti draudžiama. Tas intymiosios poezijos šedev- 
ras natūraliai išviliojo iš menininko lūpų gailestavimą, išreikštą 
ne be kartėlio: 

- O, kokia nelaimė, kad aš vedęs, - ištarė 
Venceslavas. - Juk jei būčiau palaukęs, kaip tada patarė 
Lisbeta, šiandien galėčiau tave vesti. 

- Tik lenkui gali ateiti į galvą tokia užgaida: ištikimą 
meilužę paversti žmona! - sušuko Valeri. - Meilę pakeisti 
pareiga! Malonųmą - nuobodžiavimu. 

- Bet juk tu tokia kaprizinga! - atsakė Steinbokas. 
- Girdėjau tave kalbant su Lisbeta apie baroną Montesą, tą 
brazilą?.. 

- Norėtum jį nudaigoti? - paklausė Valeri. 

- Tai būtų vienintelė priemonė, - atsakė eksskulp- 
torius, - neleisti tau daugiau su juo matytis. 

- Zinok, brangusis, - prisipažino Valeri, - laikiau įį 
sau atsargoj, todėl, kad norėjau už jo ištekėti, - matai, tau 
aš viską pasisakau!.. Mano pažadai, duoti šiam brazilui... 
(O, dar gerokai prieš susipažįstant su tavim, - atsakė ji į 
Venceslavo mostą), taigi mano pažadai yra dabar jam 
priemonė mane kankinti, ir aš turiu beveik slapčia tuoktis; 
nes jei jis sužinos, kad išteku už Krevelio, Žinai, jis toks 
žmogus, kad gali... gali mane užmušti!.. 

-O!Būtačia kobijoti!.. -tarė Steinbokas, niekinamai 
mostelėjęs ranka, tuo lyg pasakydamas, kad toks pavojus 
neturi jokios reikšmės moteriai, kurią myli lenkas. 

Reikia pažymėti, kad kai lenkai kalba apie narsumą, 
jų negalima kaltinti pagyromis - jie iš tikrųjų yra labai 
narsūs. 

- Otas pusgalvis Krevelis, norėdamas iškelti puotą 
ir mūsų vestuvių proga pasirodyti su savo apskaičiuotu 
prabangumu, stato mane į tokią keblią padėtį, kad nežinau, 
kaip iš jos išsinarplioti. | 

Nejau galėjo Valeri prisipažinti savo garbinamajam, 
kad po to, kai ji atstūmė baroną Julo, baronas Anri Monte- 
sas paveldėjo teisę ateiti pas ją bet kurią nakties valandą, 
ir nors buvo labai apsukri, dar nesurado priežasties vaidui, 
dėl kurio brazilas pasijustų kaltas esąs? Ji nepaprastai 
gerai pažinojo pusiau laukinį barono charakterį, daug kuo 
labai panašų į Lisbetos, ir todėl negalėjo nedrebėti, galvoda- 
ma apie šį Rio de Žaneiro maurą. Užgirdęs vežimo 
dardėjimą, Steinbokas paleido Valeri, kurią laikė apkabinęs 
per liemenį, ir paėmė laikraštį; atvažiavusieji rado jį įknibusį 
į skaitymą, o Valeri - labai įdėmiai siuvinėjančią savo 
būsimajam šlepetes. 

- Kaip ją šmeižia, - sušnibždėjo Lisbeta Kreveliui į 
ausį, žengdama per slenkstį ir rodydama jam tą sceną... - 
Pažiūrėkite į jos plaukus! Ar jie ištaršyti? Jei būtų 
Viktorenoteisybė, būtumėte turėjęs užklupti du balandėlius 
lizde. 

- Mieloji Lisbeta, - atsakė Krevelis, atsistojęs savąja 
poza, - matai, užtenka moteriai įkvėpti aistrą, ir Aspazija 
pavirsta Lukrecija*!.. 

- Nejau visada jums nesakiau, kad moterys mėgsta 
tokius storulius palaidūnus kaip jūs? 

- Kita vertus, ji būtų labai nedėkinga, - pasakė 
Krevelis, -tik pažiūrėk, kiek aš čia sudėjau pinigų! Tik mudu 
su Grendo vieni tai žinome! 

Jis parodė laiptus. Rengdamas šiuos rūmus, kuriuos 
Krevelis laikė savais, Grendo pabandė varžytis su Klereti, 
madinguoju architektu, kuriam kunigaikštis d'Eruvilis buvo 
pavedęs įruošti Žozefai skiriamus rūmus. Bet Krevelis, 
niekoapie meną nenutuokdamas, panoro, kaip visi buržua, 
iš anksto nustatyti išlaidų sąmatą. Sąmatos varžomas 
Grando neįstengė įvykdyti savo architektūrinio projekto, 
apie kurį svajojo. Skirtumas tarp Zozefos ir Barbė gatvės 
rūmų buvo toks pat, koks yra tarp daiktų, išsiskiriančių 
savitumu, ir banalios jų kopijos. To, kuo buvo gėrimasi pas 
Žozefą, nebuvo niekur; O tai, kas blizgėjo Krevelio bute, 
galima buvo pirkti visur. Tas dvi prabangas skyrė milijono 
upė. Unikalus veidrodis kaštuoja šešis tūkstančius frankų, 
o veidrodis, fabrikanto sugalvotas pasipelnymo tikslu - 
penkis šimtus frankų. Autentiškas Bulio darbo sietynas per 
varžytynes siekia iki trijų tūkstančių frankų; toks pat, tik 
perliedintas, gali būti pagamintas už tūkstantį ar tūkstantį 
du šimtus frankų; pirmasis archeologijai yratuo, kuo Rafaelio 
paveikslastapybai, oantrasis tėra kopija. O kiek jūs vertinate 
Rafaelio paveikslo kopiją? Taigi Krevelio rūmai buvo puikus 
mulkių prabangos pavyzdys, tuo tarpu Žozefos rūmai - 
gražiausias menininko būsto pavyzdys. 

- Mudviem paskelbė karą, - pasakė Kre elis, eida- 
mas prie savo būsimosios. 

Ponia Marnef paskambino. 

- Pakviesk poną Berfjė, - įsakė ji liokajui, - ir negrįžk 
be jo. Jei tau, tėvuk, būtų pasisekę, - tarė ji, apsikabinusi 
Krevelį, - būtume šiek tiek atidėję mano laimę, bet užtat 
puotą būtume iškėlę tokią, jog visas miestas būtų skambė- 

jęs; betkadangivedyboms priešinasivisa šeima, padorumas 
neleidžia mums ruošti iškilmių, tuo labiau, kad nuotaka 
našlė. 

- O aš, priešingai, noriu pademonstruoti tokią 
prabangą, kokia būtų verta Liudviko XIV, - pasakė Krevelis, 
kuriam aštuonioliktas amžius jau kurį laiką atrodė per 
menkas. - Užsakiau padaryti naujus vežimus: vienas bus 
ponui, kitas - poniai, dvi gražios karietaitės - fajetonas ir 
ištaiginga karieta su puošnia pasoste, tirtančia kaip ponia 
Julo. 

- Ak, šit kaip? Aš noriu? Nebepažįstu savo avinėlio! 
Ne, mielasis, padarysi taip, kaip aš panorėsiu. Šiandien 
vakare pasirašysime vedybų sutartį ir nieko nekviesime. 
Paskui, trečiadienį, susituoksime oficialiai, realiai, patyliu- 
kais, kaip sakydavo mano vargšė motina. | bažnyčią 
eisime pėsti, kukliai apsirengę; ten išklausysime skaitytines 
mišias. Liudytojai bus Stidmanas, Steinbokas, Vinjonas ir 
Masolis - visi protingi žmonės, jie užeis į meriją lyg atsitiktinai, 
O paskui sutiks dėl mūsų pasiaukoti ir išklausys su mumis 
mišias. Tavo kolega padarys mums išimtį ir sutuoks mus 
devintą valandą ryto. Mišios bus dešimtą valandą, tad pusę 
dvyliktos jau pusryčiausime namie. Savo svečiams paža- 
dėjau, kad nuo stalo nepakilsime anksčiau kaip vakare... 
Bus Biksiu, senas tavo biroterijos draugas diu Tijė, Lusto, 
Vernisė, Leonas de Lora, Vernu - žodžiu, Paryžiaus sąmojo 
žiedai; jiems ir į galvą neateis, kad mes vedę. Mes jiems 
apdumsime akis, truputį kauštelėsime; bus ten ir Lisbeta. 
Noriu, kad ji pamatytų, kas tai yra vestuvės. Biksiu turės jai 
kai ką pasiūlyti ir ją... pramiklinti. 

Per kokias dvi valandas ponia Marnef priplepėjo 
tiek niekų, jog Krevelis padarė šią išmintingą išvadą: 

- Ir kaip tokia linksma moteris galėtų būti ištvirku- 
si? Padauža - sutinku! Bet pasileidusi... na jau! 

- Tai ką gi tavo vaikai apie mane prikalbėjo? - 
paklausė Valeri Krevelį, kai jis atsisėdo šalia jos ant sofos, 
- Visokių baisenybių? 

- Jie tvirtina, - atsakė Krevelis, - kad tu, įsikūnijusi 
dorybė, myli Venceslavą!.. 

- Aišku, kad myliu tą savo Venceslaviuką, - sušuko 
Valeriir, pasišaukusi dailininką, suėmė jo galvą ir pabučiavo 
jįį kaktą. - Vargšas bemelis, be paramos, beturto! Atstumtas 
tos rudės žirafos! Ką padarysi, Kreveli! Venceslavas - tai 
mano poetas, ir aš jį myliu atvirai, lyg būtų mano vaikas! Tos 
dorosios moterys visur ir visad įžiūri bloga. Klausykite, jos 
turbūt negali nė pasėdėti šalia vyro, nepadariusios ko 
pikta? O aš - aš kaip išpaikintas vaikas, kuriam niekas 
nieko niekada neatsakė. Saldainiai man nebedaroįspūdžio. 
Vargšės moterys, gaila man jų!.. Ir kas būtent taip mane su 
žeme sumaišė? 

- Viktorenas, - atsiliepė Krevelis. 

-Ir kodėl neužčiaupei tai teismo papūgai snapo 
su mamutės dviem šimtais tūkstančių frankų? 

- O, baronienė pabėgo! - įsiterpė Lisbeta. 

- Tegul jie pasisaugo, Lisbeta! - suriko ponia Mar- 
nef, suraukdama antakius. - Arba jie mane priims pas save, 
ir gerai priims, ir prisistatys savo pamotei, visi! Arba aš 
padarysiu taip, - perduok jiems tai nuo manęs, - kad jie 
atsidurs Žemiau negu baronas... Aš pagaliau supyksiu! 
Dievaži, man rodos, kad blogis tai dalgis, kuriuo galima 
pakirsti gėrį. 

Trečią valandą notaras Bertjė, Kardo įpėdinis, per- 
skaitė vedybų sutartį, pirmiau pasikalbėjęs su Kreveliu, nes 
kai kurie straipsniai priklausė nuo jaunųjų Julo apsi- 
sprendimo. Krevelis užrašė būsimajai savo Žmonai turtą, 
kurį sudarė: 1) keturiasdešimt tūkstančių frankų rentos 
atskirais, tiksliai išskaičiuotais vertybiniais popieriais; 2) 
rūmai su visu apstatymu ir 3) trys milijonai frankų grynais 
pinigais. Beto, užrašė būsimajai Žmonaivisa, kątik įstatymai 
leidžia, ir nereikalavo iš jos turto surašymo akto; katro nors 
iš jų mirties atveju, jei sutuoktiniai neturėtų vaikų, visas 
kilnojamasis ir nekilnojamasis jų turtas pereina tam, katras 
liks gyvas. Asmeniškas Krevelio turtas po šios sutarties 
sumažėjo iki dviejų milijonų kapitalo. Jei jis turėtų vaikų su 
naująja žmona, Selestinai skiriama dalis turėtų sumažėti iki 

penkių šimtų tūkstančių frankų, nes procentai nuo įdėto 
kapitalo turėjo atitekti Valeri. Tai buvo apytikriai viena 
devintoji jo dabartinio turto. 

Lisbeta sugrįžo pietų į Liudviko Didžiojo gatvę; jos 
veidas dvelkė neviltim. Ji išdėstė vedybų sutarties turinį, bet 
ir Selestina, ir Viktorenas visai abejingai sutiko tą nelemtą 
žinią. 

- Užpykdėte savo tėvą, vaikai! Ponia Marnef prisie- 
kė, kadjūs priimsite Krevelio žmoną ir patys jai prisistatysite, 
- tarė ji. 

- Niekados! - atkirto Julo. 

- Niekados! - pakartojo Selestina. 

- Niekados! - patvirtino Hortenzija. 

Lisbetą apėmė noras palaužti šitą Julo išdidžią 
laikyseną. 

- Ji, matyt, turi kuo kovoti prieš jus!.. - atsakė ji. - Kol 
kas nežinau, koks čia reikalas, bet sužinosiu... Ji neaiškiai 
užsiminė apie kažkokią dviejų šimtų tūkstančių frankų 
istoriją, į kurią įpainiota Adelina. 

Baronienė Julo tyliai atsilošė į sofos atramą, ir ją 
pradėjo tampyti baisūs traukuliai. 

- Eikite pas ją, vaikeliai!.. - šaukė baronienė. - 
Priimkite pas savetą moterį! Ponas Krevelis - žemas žmogus! 
Jis užsitarnavo žiauriausią bausmę... Nusilenkite tos moters 
norui... Ak, tai pabaisa! Ji viską žino! 

Po tų žodžių, kuriuos ji ištarė verkdama ir kūk- 
čiodama, ponia Julo dar rado jėgų, atsirėmusi į dukterį ir 
Selestiną, užlipti į savo kambarį. 

- Ką visa tai reiškia? - sušuko Lisbeta, pasilikusi 
viena su Viktorenu. 

Advokatas stovėjo kaip įbestas, apimtas visiškai 
suprantamos nuostabos, ir negirdėjo, ką sakė Lisbeta. 

- Kas tau, Viktorenai? 

- Mane tiesiog siaubas ima! - ištarė advokatas, ir jo 
veidas tapo grėsmingas. - Vargas tiems, kurie palies mano 
motiną, Manęs nevaržys tada jokie skrupulai! Jei galėčiau, 
sutraiškyčiau tą moterį kaip kokią gyvatę... O! Ji kėsinasi į 
mano motinos gyvybę ir garbę!.. 

- Ji pareiškė, tik niekam to nepasakyk, Viktorenai, 
kad jūs visi atsidursite dar žemiau negu jūsų tėvas... Ta 
moteris apibėrė Krevelį priekaištais, kodėl jis neužčiaupė 
jums burnos paslaptimi, kuri taip išgąsdino Adeliną. 

Buvo pasiųsta gydytojo, nes baronienei darėsi vis 
blogiau. Gydytojas prirašė nemažą dozę opiumo, ir Adelina, 
išgėrusi vaistus, kietai užmigo; tačiau šeima liko kankinama 
didžiausios baimės. 

Rytojaus dieną advokatas anksti išvyko į teismą. 
Jis užėjo į policijos prefektūrą ir kreipėsi į Votreną, saugu- 
mo viršininką, maldaudamas atsiųsti jam ponią de Sent 
Estev. 

- Mums uždrausta, pone, rūpintis jūsų reikalais, bet 
ponia de Sent Estev yra prekybininkė - ji jums pagelbės, - 
atsakė garsusis viršininkas. 

Grįžęs namo, vargšas advokatas sužinojo, kad 
gydytojai būgštauja dėl motinos proto. Daktaras Bjanšo- 
nas, daktaras Larabi, profesorius Angaras, susirinkę į kon- 
siliumą, nusprendė vartoti pačias stipriausias priemones, 
kad neįvyktų kraujo antplūdis į galvą. Viktorenui besiklau- 
sant daktaro Bjanšono smulkių aiškinimų, kas teikia jam 
vilties, kad krizė sušvelnėsianti, nors jo kolegos buvo praradę 
visas viltis, liokajus pranešė advokatui, kad pas jį atėjusi jo 
klientė ponia de Sent Estev. Bjanšonui dar nebaigus sakinio, 
Viktorenas kaip pamišęs nudūmė laiptais žemyn. 

- Namuose, matyt, įsitaisė epideminis pamišimo 
židinys? - nusistebėjo Bjanšonas, atsigręžęs į Larabi. 

Gydytojai išėjo, įpareigoję gydytoją praktikantą 
budėti prie ponios Julo. 

- Visą gyvenimą dorai gyventi!.. - buvo vienintelis 
sakinys, kurį ligonė kartojo po įvykusios katastrofos. 

Lisbeta neatsitraukė nuo Adelinos lovos, budžjo 
prie jos visą naktj. Abidvi jaunosios moterys gėrėjosi 
ja. 

- Na, mieloji ponia de Sent Estev, - paklausė 
advokatas, vesdamasis baisią senę į savo kabinetą ir 
rūpestingai uždarydamas duris, - kaip mūsų reikalai? 

- Na, mielasis, - kreipėsi ji į Viktoreną, mesdama į jį 
šaltą, ironišką žvilgsnį, - jau apsigalvojote? 

- Jau ką nors darėte? 

- Duodate penkiasdešimt tūkstančių frankų? 

- Duosiu, - atsakė Viktorenas Julo, - nes reikia veikti. 
Ar žinote, kad dėl vieno tos moters ištarto sakinio mano 
motinos gyvybė ir protas atsidūrė pavojuje? Taigi veikite! 

- Jau šis tas padaryta. 

- Kas būtent? - paklausė Viktorenas krūptelėjęs. 

- Vadinasi, jūs neišsigąstate išlaidų? 

- Priešingai. 

- Dalykas toks, kad jau išleista dvidešimt trys 
tūkstančiai frankų. 

Julo, nieko nesuprasdamas, pažiūrėjo į Sent Es- 
tev. 

- Ak šit kaip! Nejau jūs koks žioplys, jūs - viena iš 
teisingumo rūmų žvaigždžių? - paklausė senė. - Už šitą 
sumą nupirkome kambarinės sąžinę ir Rafaelio paveikslą, 
tai dar visai nebrangu... 

Julo vis dar kvailai tebežiūrėjo į ponią Sent Estev, 
išplėtęs akis. 

- Jei norite Žinoti, - kalbėjo toliau Sent Estev, - 
papirkome panelę Reginą Tonsar, tą, nuo kurios ponia 
Marnet nieko neslepia... 

- Suprantu... 

- Bet jei jums gaila pinigų, pasakykite! 

- Užmokėsiu, nebijokite, - atsakė jis, - tik dirbkite. 
Motina man išsitarė, kad šitie žmonės yra verti žiauriausios 
bausmės... | 

- Šiandien nusikaltėliai jau nebeketvirčiuojami, - 
tarė senė. 

- Garantuojate, kad pasiseks? 

- Palikite šį reikalą man, - atsakė Sent Estev. - Jūsų 
kerštas jau pradeda virti. 

Ji pažiūrėjo į sieninį laikrodį, šis rodė šeštą valan- 
dą. 

- Jūsų kerštas taisosi gražiais rūbais, Rošė de 

Kankalio krosnys užkurtos, arkliai, įkinkyti į karietas, kano- 
pomis žemę kapsto, mano geležys jau kaista. O, dabar aš 
kiaurai pažįstu tą jūsų ponią Marnef. Viskas sutvarkyta! 
nuodijo. Manau, kad taip! Sudiev, mano sūnau. 

- Sudiev, ponia! 

- Mokate angliškai? 

- Taip. 

- Matėte anglų kalba Makbetą? 

- Taip. 

-Tubūsi karalium, mano sūnau! Tai yra, tu paveldėsi 
turtą! - užbaigė ta bjauri ragana, sukurta dar Šekspyro ir, 
matyt, pažįstanti Šekspyrą. 

Ji paliko Julo apkvaišusį kabineto tarpduryje. 

- Nepamirškite, kad preliminarus teismo sprendimas 
rytoj! - meiliai ištarė ji, lyg būtų prisiekusi bylinėtoja. 

Mat ji pamatė du svetimus Žmones, ir norėjo jiems 
pasirodyti esanti kokia nors gratienė Cimci-Drimci. 

“Na, ir moka pasistatyti!" - pagalvojo Julo, atsi- 
sveikindamas su tariama kliente. 

Baronas Montesas de Montechanosas buvo liūtas, 
bet mįslingas liūtas. Elegantiškasis Paryžius, hipodromų ir 
lorečių Paryžius gėrėjosi to svetimšalio didiko neapsako- 
momis liemenėmis, jo nepriekaištingais lakuotais batais, jo 
neprilygstamomis lazdelėmis, jo pavydėtinais arkliais, jo 
karietos vežikais - negrais, tobuliausiai klusniais ir smarkiai 
mušamais. Visi žinojo, koks jis turtingas, pas Žymų ban- 
kininką diu Tijė jis turėjo kreditą septyniems šimtams tūks- 
tančių frankų; bet visur rodėsivienas. Jei eidavo į premjeras, 
sėdėdavo pirmosiose parterio eilėse. Nesilankė jokiame 
salone. Nesivedžiojo už parankės jokios loretės! Nieks 
negalėjo prikergtijo pavardės prie kurios nors aukštuomenės 
gražuolės vardo: Laikui praleisti jis žaisdavo vistą Žokėjų 
klube. Galų gale, neberasdami ko sakyti, pikti liežuviai ėmė 
šmeižti jo papročius, o dar keisčiau - jį patį: praminė ji 
Kombabiusu!.. Šitą nepaprastai juokingą pravardę sugalvojo 
Biksiu, Leonas de Lora, Lusto, Florina, panelė Eloiza Briztu 

ir Natanas, vakarieniaudami kartą pas garsiąją Karabiną su 
daugybe liūtų ir liūčių. Masolis, kaip valstybės patarėjas, 
Klodas Vinjonas, kaip buvęs graikų kalbos mokytojas, 
papasakojo nemokšoms loretėms garsųjį pasakojimą iš 
Roleno Senovės istorijos apie Kombabiusą, tą savancirį 
Abelarą, kuriam buvo pavesta saugoti Asirijos, Persijos, 
Baktrijos, Mezopotamijos ir kitų kraštų karaliaus žmoną - 
šalių, kurių geografiją aprašė senas profesorius Bokažas, 
tęsęs d Anvilio, senovės Rytų geogratijos kūrėjo, darbą. 
Taigi ta pravardė, ištisą valandos ketvirtį linksminusi Kara- 
binos svečius, sukėlė daugybę tokių nešvankių juokų, kad 
jei autorius įdėtų juos į savo veikalą, tai Akademija galėtų 
nesuteikti jam Montiono premijos; bet juose buvo kartojamas 
vardas, kuris jsivėlė į tankius gražiojo barono gaurus, 
barono, kurį Zozefa vadino puikiuoju brazilu, kaip kad 
sakoma puikusis katoksantas*! Karabina, visų lorečių gar- 
siausioji, įmantriu savo grožiu ir sąmojais išplėšusi iš pane- 
lės Tiurkė, daugiau žinomos Malagos vardu, rankų 
tryliktosios apylinkės skeptrą, taigi ta panelė Serafina Sinė 
(tokia buvo jos tikra pavardė) buvo bankininkui diu Tijė tuo, 
kuo buvo Žozefa Mirah kunigaikščiui d'Eruviliui. 

Taigi apie septintą valandą ryto, tą pačią dieną, 
kada Sent Estev pranašavo Viktorenui, kad viskas baigsis 
laimingai, Karabina pasakė diu Tijė: | 

- Jei būtum geras, iškeltum Rošė de Kankalyje 
pietus ir atsivestum Kombabiusą; mes turime galų gale 
sužinoti, ar jis turi meilužę... Susikirtau lažybų... ir noriu 
laimėti... 

- Jį visados galima rasti Princų viešbutyje. Reiks ten 
užeiti, - atsakė diu Tijė, - tai bent pasilinksminsim. Surink 
visus mūsų padaužas: padaužą Biksiu, padaužą Lora, 
žodžiu, visą mūsų gaują! 

Pusę aštuonių vakaro restorane, Kūriame pietau- 
davo visa Europa, gražiausioje salėje ant stalo tviskėjo 
puikus sidabro servizas, specialiai skirtas tiems pietums, 
per kuriuos garbėtroškos restoranų sąskaitas apmoka 
stambiais banknotais. Šviesos srautų kaskados vertėsi 

sidabro indų gražmenomis. Liokajai, kuriuos provincialas 
būtų palaikęs diplomatais, jei ne jų jaunas amžius, laikėsi 
oriai, žinodami, kad bus karališkai apmokėti. 

Penki atvykusieji laukė kitų devynių. Vienas iš pir- 
mųjų buvo Biksiu, proto virtuvės druska, 1843 metais jis vis 
dar laikėsi savo aukštumoje, šarvuotas vis nauju sąmoju, 
kas Paryžiuje tiek pat reta, kaip ir dorybė. Paskui Leonas de 
Lora, didžiausias tada peizažistas ir marinistas, viršijęs 
visus savo varžovus tuo, kad paskutinieji jo darbai nebuvo 
menkesni už pirmuosius. Loretės negalėjo išsiversti be šių 
dviejų sąmojo karalių. Bejų nebūdavo nėvienos vakarienės, 
nė vienų pietų, nė vieno pobūvio. Serafina Sinė, vadinama 
Karabina, kaip oficiali amfitriono meilužė, atėjo viena pirmųjų 
ir tviskėjo šviesos tvane savo pečiais, neturinčiais sau lygių 
visame Paryžiuje, plynu, be vienos raukšlelės kaklu, it 
tekinte ištekintu, šelmišku veideliu ir mėlyno atlaso suknia, 
išsiuvinėta mėlynu šilku, papuošta angliškais mezginiais, 
kuriuos pardavus galima buvo visą mėnesį išmaitinti ne- 
didelio miestelio gyventojus. Gražioji Ženi Kadin, kuri taip 
gerai pažįstama, kad nebėra ko ją aprašinėti, tą dieną 
neturėjo spektaklio ir atvyko su pasakiškai turtingu tualetu. 
Kiekvienas viešas pasirodymas visados yra toms damoms 
tam tikros rūšies tualetų Lonšanas*, kur kiekviena nori 
laimėti savo milijonieriui premiją, sakydama savovaržovėms: 
“Štai, kiek aš verta!" 

Trečioji moteris, tikriausiai dar tik pradedanti savo 
karjerą, beveik droviai žiūrėjo, kaip prabangiai buvo 
išsipusčiusios jos solidžios praturtėjusios draugės. Vilkėjo 
ji paprasto balto kašmiro suknute su mėlynais apsiuvais; 
jos plaukai buvo sušukuoti prasto kirpėjo, ir jo neįgudusi 
ranka, net pati to nežinodama, pridavė jos nuostabiems 
šviesiems plaukams, gėlėmis apkaišytiems, kažkokio 
natūralaus žavesio. Ji dar nejaukiai jautėsi su savo suknele 
ir varžėsi, kas, kaip paprastai sakoma, yra neatskiriama nuo 
pirmo viešo pasirodymo. Ji atvyko iš Valonės, norėdama 
investuoti Paryžiuje savo stulbinamą skaistumą, savo ne- 
kaltybę, galinčią net mirštančiam sužadinti geismus, ir 

grožį, neatsiliekantį nuo visų tų, kuriais Normandija aprūpino 
įvairius sostinės teatrus. To nekalto veido bruožai buvo 
idealaus angeliško tyrumo. Jos pieno baltumo oda šviesą 
atspindėjo kaip veidrodis. Švelniai rožiniai skruostai buvo 
lyg dailininko teptuko nudažyti. Vadinosi ji Sidalizė. Tai 
buvo, kaip vėliau pamatysime, šachmatų pėstininkas, rei- 
kalingas partijoje, kurią tetulė Nurison lošė prieš ponią 
Marnef. 

- Tavo rankos, mažyte, nedera su tavo vardu, - 
kreipėsi į ją Ženi Kadin, kai Karabina pristatė jai tą savo 
atvestą šešiolikos metų stebuklą. 

Iš tikrųjų, Sidalizė traukė susižavėjusių Žiūrovų akis 
savo gražios formos, tvirtomis, bet gruoblėtomis ir sveikai 
raudonomis rankomis. 

- Na, ir kiek ji verta? - visai tyliai paklausė Karabiną 
Ženi Kadin. 

- Viso paveldo. 

- Ką nori iš jos padaryti? 

- Na kad ir ponią Kombabius!.. 

- Ir ką gausi už tokį darbelį? 

- Atspėk. 

- Puikų sidabro servizą? 

- Turiu bent tris. 

- Briliantų? 

- Pardavinėti galiu... 

- Žalią beždžionę? 

- Ne, Rafaelio paveikslą! 

- Kas tau šovė į galvą? 

- Žozefa su savo paveikslais man iki gyvo kaulo 
įsiėdė, noriu ją pralenkti... - atsakė Karabina. 

Diu Tijė atvedė pietų herojų - brazilą; po to atėjo 
kunigaikštis d'Eruvilis su Žozefa. Dainininkė vilkėjo paprasta 
aksomo suknia, bet užtai ant jos kaklo švytėjo perlų 
vėrinys šimto dvidešimties tūkstančio frankų vertės; jis vos 
skyrėsi nuo jos odos, baltos kaip baltoji Kamelija. | juodas 
kasas ji buvo įsisegusivienintelę, nuostabų efektą keliančią 
raudoną kameliją (savotišką muselę!); ant abiejų rankų 

turėjo susimausčiusi po vienuolika perlinių apyrankių. Priė- 
jusi prie Ženi Kadin, paspaudė jai ranką, o šioji tarė jai: 
- Gal paskolinsi man tuos savo ušmalus? 

Žozefa nusimovė visas apyrankes ir padavė jas ant 
lėkštelės savo draugei. 

- Kas per maniera! - nusistebėjo Karabina. - Tikra 
kunigaikštienė! O kiek perlų! Jūs turbūt jūrą apiptėšėte, 
pone kunigaikšti, norėdami papuošti tą merginą? - pridūrė 
ji, atsisukdama į mažiuką hercogą d'Eruvilį. 

Aktorė paėmėtik dvi apyrankes, o dvidešimt grąžino 
atgal, pati užmovė ant gražių dainininkės rankų ir pabu- 
čiavo jas. 

Prie draugijos prisidėjo Lusto, rašytojas veltėdis, la 

Palferinas ir Malaga, Masolis ir Vovinė, Teodoras Gajaras, 
vienas iš įtakingiausiojo politinio laikraščio savininkų. Kuni- 
gaikštis d'Eruvilis, kaip tikras didžiūnas, mandagus su 
visais, grafą de la Palferiną pasveikino taip ypatingai, kad, 
neparodydamas jam nei per daug pagarbos, nei per daug 
draugiškumo, visiems susirinkusiems aiškiai paskelbė: 
“Mudu priklausome tai pačiai šeimai, tai pačiai rasei, mudu 
esame lygus!" Šitas pasisveikinimas, aristokratiją išskiriąs 
požymis, yrasugalvotas aukštosios buržuazijos nuovokiems 
žmonėms į neviltį įstumti. 

Karabina pasisodino prie savęs iš kairės Kom- 
babiusą, iš dešinės - kunigaikštį d'Erwvilį. Prie kito brazilo 
šono prisėdo Sidalizė, iš kitos pusės prie normandietės 
prisišliejo Biksiu. Malaga įsitaisė šalia kunigaikščio. 

Septintą valandą čiupo į nagą austres. Aštuntą 
valandą, tarp dviejų valgių, paragavo šaldyto punšo. 
Kiekvienas žino, koks šitokių puotų meniu. Devintą valandą 
visas stalas tauškė taip, kaip tauškiama tada, kai 
keturiasdešimt du butelius įvairiausio vyno išgeria keturio- 
lika asmenų. Buvo paduotas desertas, tas baisus balan- 
džio mėnesio desertas. Nuo šitos svaiginamos atmosferos 
galva apsisuko tik vienai normandietei, ji niūniavo kažkokią 
Kalėdų giesmę. Išskyrus šitą vargšę merginą, nė vienas 
svečias nepametė galvos: čia puotavo lėbautojai ir jų 

draugės, Paryžiaus šios srities elitas. Protas pralinksmėjo, 
žvilgsniai liko visiškai sąmoningi, nors akys ir blizgėjo, tik 
liežuvis linko į patyčią, į anekdotus, į nekuklias užuominas. 
Pokalbis, sukęsis užburtu ratu aplink lenktynes, arklius, 
Biržos katastrofas, salonų liūtus ir jų lyginamąją vertę, 
aplink pragarsėjusias skandalingas istorijas, jau ketino 
pereiti į intymų šnabždesį, susiskirsčius įsimylėjėlių pore- 
lėmis. 

Bet šią akimirką Leonas de Lora, Biksiu, la Palferinas 
ir diu Tijė, paskatinti Karabinos žvilgsnių, pradėjo kalbą 
apie meilę. 

- Padorūs gydytojai niekada nekalba apie medi- 
ciną, tikrieji didžiūnai niekada nekalba apie protėvius, o 
talentingieji žmonės apie savo kūrinius, - pareiškė Zozeta. 
- Kam mums kalbėti apie mūsų amatą?:. Aš, norėdama čia 
ateiti, atšaukiau Operoje spektaklį, todėl neturiu nė mažiau- 
sio nori dirbti ir Čia. Taigi nesidarkykime, brangiosios drau- 
gės. 

- Tau kalbama apie tikrąją Meilę, vaikeliuk! - 
pasakė Malaga. - Apie meilę, dėl kurios pražūstama, dėl 
kurios pražudomas tėvas ir motina, parduodama žmona ir 
vaikai ir nusidanginama į Kliši... 

- Jei taip, tai šnekėkit! - atsakė dainininkė. - 
Neturiu supratimo!.. 

Neturiu supratimo!.. Šis posakis, perėjęs iš Pa- 
ryžiaus gatvių vaikų žargono į lorečių žodyną, skamba jų 
lūpose kaip ištisa poema, ypač, kai paleidžiamos į darbą 
akys ir tizionomija. 

- Nejau aš jūsų nemyliu, Žozefa? - tyliai paklausė ją 
kunigaikštis. 

- Jūs galbūt ir iš tikrųjų mylite mane, - sušnabždėjo 
kunigaikščiui į ausį dainininkė šypsodamasi, - bet aš jūsų 
nemyliu ta meile, apie kurią čia kalbama, ta meile, kai 
pasaulis be mylimojo aptemsta kaip naktis. Jūs man 
patinkate, esate man naudingas, bet be jūsų galiu gyventi; 
jei mane rytoj pamesite, susirasiu tris kunigaikščius į jūsų 
vietą... 

- Oar Paryžiuje iš viso egzistuoja tikroji meilė? 
- tarė Leonas de Lora. - Čia niekas neturi ganėtinai laiko 
turtui susikrauti, tai kaip galima pasinerti į tikrąją meilę, 
kurioje žmogus ištirpsta lyg cukrus vandenyje? Reikia būti 
pasiutusiai turtingam, jei nori mylėti, nes meilė praryja 
žmogų, kaip, pavyzdžiui, štai mūsų brangųjį baroną. Jau 
seniai sakau, kad kiekvienas kraštutinumas kurčias! 
Tikras įsimylėjėlis panašus į eunuchą, nes jam šioje žemėje 
moterys nebeegzistuoja! Jis paslaptingas; panašus į tikrąjį 
krikščionį, atsiskyrėlį dykumoje! Pažvelkite į mūsų šaunųjį 
brazilą!.. 

Visas stalas sužiuro į Anri Montesą de Montecha- 
nosą, susigėdusį, kad tapo visų žvilgsnių objektu. 

- Jis ryja čia kaip tikras jautis jau visa valanda ir 
nejaučia, kad šalia jo sėdi... nepasakysiu pati gražiausia, 
bet pati šviežiausia Paryžiaus moteris. 

- Viskas čia šviežia, net Žuvis, tuo ir garsus šis 
restoranas, - tarė Karabina. 

Baronas Montesas de Montechanosas maloniai 
pažvelgė į peizažistą ir pasakė: 

- Gražiai pasakyta! Keliu taurę už jūsų sveikatą! 

Ir linktelėjo Leonui de Lora galva, užvertė taurę, 
sklidiną Porto vyno, ir meistriškai ištuštino ją. 

- Tai jūs įsimylėjęs? - paklausė Karabina savo 
kaimyną, savaip išsiaiškinusi jo tostą. 

Baronas vėl liepė pripilti savo taurę, nusilenkė 
Karabinai ir pakartojo tostą. 

- Į ponios sveikatą, - pasakė tada loretė tokiu 
komišku tonu, kad peizažistas, diu Tijė ir Biksiu pratrūko 
juoktis. 

Brazilo veidas nepasikeitė, sakytum bronzos figūra. 
Jo nejautrumas įsiutino Karabiną. Ji puikiai žinojo, kad 
Montesas myli ponią Marnef; bet nesitikėjo, kad susidurs 
su tokia atšiauria ištikimybe, su tokiu abejonių neturinčio 
žmogaus atkaklumu nekalbėti. Juk apie moterį dažnai 
sprendžiama iš jos meilužio laikysenos, lygiai kaip apie 
meilužį sprendžiama iš jo meilužės elgsenos. Didžiuoda- 

masis, kad myli Valeri ir jinai myli jį, baronas šypsodamasis 
žiūrėjo į šituos nusipelniusius meilės žinovus su Ilengvute 
ironija lūpose. Reikia pasakyti, atrodė jis nuostabiai: išgertas 
vynas nepakeitė joveido spalvos, oakys, žėrinčios ypatingu 
tamsaus aukso blizgesiu, neišdavė sielos paslapčių. Todėl 
Karabina ir pagalvojo: ' Tai bent moters! Kaip ji mokėjo 
užantspauduoti šią širdį! 

- Bet juk tai tikra uola! - pusbalsiu pasakė Biksiu, 
įžiūrėjęs šiame pokalbyje tik progą papešioti ir visiškai 
nenutuokdamas, kaip rūpėjo Karabinai sugriauti šią tvirto- 
vę. 

Kol dešinėje nuo Karabinos ėjo šios iš pažiūros 
visai lengvabūdiškos kalbos, kairėje nuo jos kunigaikštis 
d'Eruvilis, Lusto, Žozefa, Ženi Kadin ir Masolis toliau tęsė 
ginčą apie meilę. Kilo klausimas, iš ko plaukia šitas retas 
reiškinys - iš aistros, užsispyrimo ar jausmo. Žozefa, kuriai 
nusibodo klausytis abstrakčių samprotavimų, įsigeidė pa- 
keisti pokalbį. 

- Kalbate apie tai, ko visai neišmanote! Ar yra bent 
vienas tarp jūsų, kas būtų taip mylėjęs kada nors moterį, ir 
tai moterį nevertą savęs, jog būtų pražudęs dėl jos savo 
turtą, savo vaikų turtą, pardavęs ateitį, sutepęs praeitį, vos 
neatsidūręs katorgoje, apvogęs valstybės iždą, nužudęs 
dėdę ir atėmęs gyvybę broliui, davęs užrišti akis ir net 
nepagaNojęs, jog jam todėl akis užriša, kad jis nematytų 
prarajos, į kurią bus įstumtas norint paskutinį kartą iš jo 
pasijuokti? Kairėje krūtinės pusėje diu Tijė turi pinigų dėžę, 
Leonas de Lora - sąmojį, Biksiu pasijuoktų pats iš savęs, jei 
pamiltų kitą labiau už save, Masolis širdies vietoje turi 
ministro portfelį; Lusto tik mėsos gabalą, jei nesugebėjo 
sulaikyti ponios de la Bodrej; ponas kunigaikštis per daug 
turtingas, ir todėl niekados neįstengs įrodyti savo meilės 
bankrotu; Vovinė iš viso nejeina į šį skaičių, lupikautojų aš 
nelaikau žmonėmis. Vadinasi, jūs niekada nemylėjote, 
nemylėjome nei aš, nei Ženi, nei Karabina... Na, o aš šį 
stebuklą, apie kurį kalbėjau, mačiau tik vieną kartą gyveni- 
me. Tai buvo, - kreipėsi ji į Ženi Kadin, - mūsų vargšas 

baronas Julo, kurio dabar imuosi ieškoti skelbimais 
laikraščiuose, kaip dingusio šuns, nes noriu jį surasti. 

"Kas gi čia dabar? - pagalvojo Karabina, reikšmingai 
pažvelgusi į Žozefą. - Išeitų, kad ponia Nurison turi du 
Rafaelio paveikslus. Juk Zozefa lošia išvien su manim! 

- Vargšas žmogelis! - tarė Vovinė. - Koks jis buvo 
didis ir puikus! Koks stilius! Kokia laikysena! Buvo panašus 
į Pranciškų. Tikras ugnikalnis! O kas jo būdavo apsukrumas 
ir išradingumas, kai reikėdavo surasti pinigo! Kad ir kur jis 
dabar būtų, vis tiek ieško pinigų ir tikriausiai krapšto juos iš 
sienų, mūrytų iš kaulų, kur nors Paryžiaus priemiestyje, prie 
miesto barjerų, - ten jis greičiausiai ir slapstosi... 

- Ir visa tai, - tarė Biksiu, - dėl kažkokios ponios 
Mamet! Štai kur bestija! 

- Ji išteka už mano draugo Krevelio! - pridūrė diu 
Tijė. 

-Ir kraustosi iš galvos dėl mano draugo Steinbo- 
ko! - pasakė Leonas de Lora. 

Šie trys sakiniai šovė Montesui tiesiai į širdį kaip 
pistoleto kulkos. Jis mirtinai išblyško ir, skausmo pagautas, 
vos ne vos atsikėlė. 

- Šunsnukiai! -tarė jis. - Kaip drįstate ištarti padorios 
moters vardą kartu su šitų puolusių moterų vardais! O ypač 
padaryti ją savo piktos pašaipos taikiniu! 

Monteso žodžius nutraukė visuotiniai "bravo" 
šauksmai ir plojimai. Biksiu, Leonas de Lora, Vovinė, diu 
Tijė, Masolis davė ženklą. Visi šaukė vienas per kitą. 

- Tegyvuoja imperatorius! - šūktelėjo Biksiu. 

- Vainiką ant galvos! - sustaugė Vovinė. 

- Šalin Medorą*! Valio Brazilija! - riktelėjo Lusto. 

- Aha, variaodi barone!.. Tu įsimylėjęs mūsų Va- 
leri? - paklausė Leonas de Lora. - Tai tu neišrankus! 

- Pasakyta nediplomatiškai, bet užtat didingai!.. - 
rėžė Masolis. 

- Na tai tau, mano brangiausiasis kliente, gavau 
apietave geriausias rekomendacijas, esu tavo bankininkas, 
bet kad tik tavo naivumas man nepakenktų. 

- Ak, pasakykite man, juk jūs rimtas Žmogus, - 
kreipėsi brazilas į diu Tijė. 

- Reiškiu padėką visos kompanijos vardu, - pasakė 
Biksiu ir nusilenkė. 

- Pasakykite man ką nors tikra!.. - mygo Montesas, 
praleidęs pro ausis Biksiu žodžius. 

- Klausyk! -tęsė diu Tijė. - Turiu garbės pranešti tau, 
kad esu pakviestas į Krevelio vestuves. 

- Žiūrėk, Kombabiusas gina ponią Marnef! - tarė 
Žozefa, iškilmingai atsistojusi. Su tragiška išraiška veide ji 
priėjo prie Monteso, draugiškai paplekšnojo jam per kaktą 
ir įsižiūrėjo į jį, o jos veidas reiškė komišką pasigėrėjimą, 
paskui palingavo galva. - Julo yra pirmasis nieko nepai- 
sančios meilės pavyzdys, o štai antrasis, - pasakė ji. - Bet, 
tiesą pasakius, jis nejeina į skaičių - juk jis iš atogrąžų! 

Kai Žozefa lengvai sudavė ranka Montesui į kaktą, 
šisai sudribo į kėdę, ir jo žvilgsnis nukrypo į diu Tijė. 

- Jei laikote mane kvailiu šituose savo paryžie- 
tiškuose juokuose, - tarė jis jam - jei tik norėjote išplėšti iš 
manęs paslaptį... - ir jis ratu apvedė visus sėdinčius už stalo 
degančiomis akimis, kuriose suliepsnojo Brazilijos saulė. - 
Dėl Dievo meilės, prisipažinkite, - pridūrė jis gyva malda, 
beveik kaip vaikas, - bet nešmeižkite moters, kurią myliu... 

- Klausykite! - atsakė jam pasilenkusi prie ausies 
Karabina. - O jei Valeri jus begėdiškiausiu būdu apgaudi- 
nėja, neištikima jums, žaidžia jumis? O jei aš jums po 
valandos pas save namie pateiksiu įrodymų? Ką tada 
darysite? 

- Negaliu pasakyti jums čia, prie visų Šitų Jagų... - 
tarė brazilas baronas. 

Karabina nugirdo mago“. 

- Na gerai, tada patytėkite! - nusišypsojo ji. - Ne- 
duokite tyčiotis iš savęs dantingiausiems Paryžiaus žmo- 
nėms; ateikite pas mane, pasikalbėsime... 

Montesas buvo priblokštas. 


* Makakų šeimos beždžionė; magotas (pranc. magot, tarti: mago); 
juokinga figūrėlė. 

- Įrodymų!.. - sumiknojo jis. - Pagalvokite... 

- Įrodymų bus net per daug, - atsakė Karabina, - bet 
jei nuo vieno įtarimo tau susimaišė galva, tai mane ima 
baimė, kad iš proto neišeitum... 

- Ot, užsispyręs padaras, pikčiau nei velionis 
Olandijos karalius! Ei, Lusto, Biksiu, Masoli, ei jūs Visi kiti, 
klausykite, ar jūsų nekvietė ponia Marnef poryt pusryčių? - 
paklausė Leonas de Lora. 

- Ja, - atsakė diu Tijė. - Turiu garbės pakartoti jums, 
barone, kad jei kartais galvojate pasipiršti poniai Marnef, 
būsite atmestas kaip įstatymo projektas juodu rutulėliu, 
kuris šiuo atveju vadinasi Krevelis. Drauguži, mano senasis 
bičiulis Krevelis ima aštuoniasdešimt tūkstančių frankų 
rentą, o jūs turbūt negalite pakloti tokios sumos, kitaip, 
manau, jūs būtumėte išrinktasis... 

Montesas klausėsi pusiau susisvajojęs, pusiau 
šypsodamasis, ir visiems tai padarė baisų įspūdį. Įėjęs šią 
minutę oberkelneris pasakė Karabinai į ausį, kad svetai- 
nėje jos laukia giminaitė ir nori su ja pasikalbėti. Loretė 
atsikėlė ir išėjusi pamatė ponią Nurison, prisidengusią 
veidą juodų mezginių šydu. 

- Na kaip, ar eiti pas tave, dukrele? Užkibo? 

- Taip, močiute, pistoletas net per gerai užtaisytas, 
bijau, kad neiššautų, - atsakė Karabina. 

Povalandos Montesas, Sidalizė ir Karabina, parėję 
iš Rošė de Kankalio, įžengė į mažąją Karabinos svetainę 
Sen Žoržo gatvėje. Loretė pastebėjo ponią Nurison, sėdin- 
čią krėsle prie židinio. 

-- O štai ir mano gerbiamoji tetulė! - tarė ji. 

- Taip, dukrele, kaip matai, pati atėjau atsiimti savo 
rentos. Gali mane užmiršti, nors tavo širdis ir gera, 0 rytoj 
turiu vekselius išpirkti. Mums, senų drabužių pardavėjoms, 
visada striuka. O ką čia atitempei?.. Sitas ponas, matyt, 
blogai nusiteikęs... 

Baisioji ponia Nurison, kurios negalima buvo at- 
pažinti, nes ji virto geraširdiška senute, atsikėlė ir pabučiavo 
Karabiną, tą pačią Karabiną, kurią paleido baisiu nuodėmės 


keliu kaip šimtą su viršum kitų lorečių. 

- Turiu garbės pristatyti tau neklystantį Otelą: baro- 
nas Montesas de Montechanosas... 

- O, juk aš pažįstu šitą poną, - esu daug apie įį 
girdėjusi; jus pravardžiuoja Kombabiusu todėl, kad mylite 
vieną moterį; Paryžiuje tai tas pats, kaip ir visai moterų 
nemylėti. O gal kartais kalbama apie jūsų meilės objektą, 
ponią Mamet, Krevelio būsimąją žmoną?.. Klausykite, ponuli, 
geriau laiminkite likimą, užuot keikęs jį... Šita moteriškutė - 
tikras šlamštas. Žinau jos visas gudrybes!.. 

- Ką tu! - tarė Karabina; bučiuodama ją, ponia 
Nurison spėjo įsprausti jai į rankas laiškelį. - Nepažįsti 
brazilų. Tai tokie padūkėliai, kurie iš užsispyrimo patys sau 
širdį perveria!.. Juo labiau juos ėda pavydas, juo labiau jie 
nori, kad jis juos ėstų. Ponas tik ir grasina, kad visus 
išžudys, bet nieko iš to nebus, nes jis įsimylėjęs. Žodžiu, 
atsivedu poną baroną pas save, norėdama įrodyti jam jo 
nelaimę; šiuos įrodymus gavau iš to geltonsnapio Steinbo- 
ko. 

Montesui galva svaigo, jis klausėsi, tartum būtų 
buvę kalbama ne apie jį. Karabina išėjo nusimesti savo 
aksominės mantiljos ir spėjo perskaityti tokią laiško faksimilę: 


Katinėli, šįvakarą jis pietauja pas Popinoir užvažiuos 
pasiimti manęs į Operą apie vienuoliktą valandą. Išvažiuosiu 
iš namų pusę šešių ir tikiuosi rasti tave mūsų palaimintoje 
gūžtelėje, pietus liepk atnešti iš Mezon d' Oro. Apsirenk taip, 
kad galėtum važiuoti su manim tiesiai į Operą. Galėsime 
praleisti keturias valandas kartu. Grąžink man šį laiškelį ne 
dėl to, kad tavo Valeri nepasitiki tavimi - atsisakyčiau dėl 
tavęs gyvybės, turto ir garbės - bet bijau, kad netikėtumas 
neiškrėstų mums išdaigos. 


- Štai žiūrėk, kokį galantišką laiškelį pasiuntė šį rytą 
Valeri grafui Steinbokui. Paskaityk adresą! Originalas jau 
sudegintas. 

Montesas pavartė laiškąrankose, pažino rašyseną, 

ir jam į galvą šovė sveika mintis - įrodymas, kad jo galvoje 
buvo visiška maišatis. 

- Ei, klausykite, koks jums tikslas draskyti man 
širdį? Juk, reikia manyti, sukišote nemaža pinigo, jei gavote 
teisę palaikyti Šį laiškelį tiek, kad spėjote jį nulitografuoti, - 
tarė jis, žiūrėdamas į Karabiną. 

- Glušas! - tarė Karabina, supratusi ponios Nurison 
jai duotą ženklą. - Nejau nematai? Vargšelė Sidalizė!.. 
Šešiolikos metų vaikas jau trys mėnesiai džiūsta iš meilės 
tau, nevalgo, negeria, sielvartauja, kad iki šiol nesiteikei 
atkreipti į ją truputėlio dėmesio! 

Sidalizė prispaudė nosinę prie akių ir apsimetė, 
kad verkia. 

- Ji atrodo šventuolėlė, bet siunta, kad Žmogų, dėl 
kurio ji galvos neteko, vedžioja už nosies kažkokia nenau- 
dėlė, - kalbėjo Karabina. - Ji užmuštų Valeri... 

- Na, - tarė brazilas, - tai jau mano reikalas! 

-Užmušti?.. Tu galvoji užmušti, vaikeli! -tarė Nunison, 
- Pas mus šitai nebemadinga. 

- O! Aš ne iš šio krašto, - pareiškė Montesas. - Aš 
iš tokios šalies, kur spjaunama į visus jūsų įstatymus, ir jei 
bus įrodymų... 

- Ei, klausykite, o šito laiškelio neužtenka?.. 

- Ne, - tarė brazilas. - Netikiu raštu, man reikia 
pamatyti... 

- Ak, pamatyti! - pakartojo Karabina, puikiai supratusi 
savo tariamos tetulės mostą. - Viską tau parodysime, 
brangusis tigre, tik su viena sąlyga... 

- Kokia? 

- Pažiūrėk į Sidalizę. 

Poniai Nurison davus ženklą, Sidalizė jausmingai 
pažvelgė į brazilą. 

- Ar mylėsi ją? Išvesi į gyvenimą?.. - paklausė 
Karabina. - Tokia gražuolė kaip ji verta rūmų ir karietos! 
Būtų tiesiog siaubinga, kad ji pėsčia vaikščiotų! O be to, ji 
turi... skolų. Kiek tu skolinga? - paklausė Karabina, įgnybusi 
Sidalizei į ranką. 

- Ji verta tiek, kiek verta, - pasakė Nurison. - 
Pakanka, kad yra pirkėjas! 

- Klausykite! - sušuko Montesas, pagaliau paste- 
bėjęs šitą nuostabų moteriško grožio perlą. - Parodysite 
man Valeri?.. 

- Ir grafą Steinboką priedo, po šimts pypkių! - 
pasakė ponia Nurison. 

Senė jau dešimt minučių stebėjo brazilą; ji suprato, 
kad žudymo instrumentas jau pasiekęs reikiamą įtampą, o 
svarbiausia - suprato, kad Montesas tiek apakęs, jog 
nebekreipia dėmesio, kas jį stumia veikti. Ir ji įsikišo | 
žaidimą. 

- Mano meiluti brazile, Sidalizė - mano seserėčia, 
dėl to visa šita istorija rūpi ir man. Visas šitas krachas 
netruks nė dešimties minučių - šeimininkė, nuomojanti 
apstatytą kambarį grafui Steinbokui, yra mano draugė; tavo 
Valeriten šiuo metu geria kavutę. Kadirkąsakysi, savotiška 
kavutė! Bet ji vadina tai kavute. Tai ką, tarkimės, Brazilija! 
Myliu Braziliją. Karšta šalis! Tai koks bus mano seserėčios 
likimas? 

- Senas strause! - tarė Montesas, kuriam didelį 
įspūdį padarė plunksnos ant ponios Nurison skrybėlės. - 
Pertarei mane. Jei man parodysi... parodysi Valeri su tuo 
dailininku... 

- Kurio vietoj, žinoma, tu pats norėtum būti... - tarė 
Karabina. - Suprantama. 

- Tada aš pasiimu šitą normandietę ir išsigabe- 
nu... 

- Kur?.. - paklausė Karabina. 

-| Braziliją! - atsakė baronas. - Vesiu ją. Dėdė paliko 
man dešimt kvadratinių mylių žemės, kurios niekas neperka. 
Štai kodėl aš dar valdau šitą plantaciją; ten turiu šimtą 
negrų - vien tik negrų, negrių ir negriukų, pirktų dar mano 
dėdės... 

-Negrų pirklio brolėnas!. -tarė Karabina, nutaisiusi 
grimasą. - Reikia pirma pagalvoti. Sidalize, dukrele, ar tu 
negrofilė? 

- Gana vaipytis, Karabina, - tarė Nurison. - Po 
velnių! Juk ponas ir aš aptariame rimtus reikalus. 

- Jei leisiu sau malonumą vėl įsitaisyti prancūzę, tai 
ji turi priklausyti vien tik man, - pareiškė brazilas. - Įspėju jus, 
panele: aš monarchas, bet ne konstitucinis monarchas, aš 
- caras, visi mano pavaldiniai pirkti, ir nė vienas nepaspruks 
iš mano karalystės, esančios už šimto mylių nuo artimiausios 
gyvenvietės. Iš sausumos pusės ji ribojasi su laukinių 
šalimi, o nuo jūros kranto ją skiria dykuma tokio dydžio kaip 
jūsų Prancūzija... 

- Jau geriau mansarda čia! - tarė Karabina. 

- Taip galvojau ir aš, - pritarė brazilas, - dėl to ir 
pardaviau visas savo žemes, visą savo turtą Rio de Žaneire 
ir parvažiavau pas ponią Mamet. 

- Tokių kelionių veltui niekas nedaro! - tarė ponia 
Nurison. - Jus galima mylėti vien tik dėl jūsų išvaizdos - juk 
jūs labai gražus... Jis gražus, tiesa? - kreipėsi ji į Karabiną. 

- Labai gražus! Gražesnis už Lonžiumo* paštininką, 
- atsakė loretė. 

Sidalizė paėmė brazilo ranką, bet jis pasistengė 
kuo mandagiausiai ją ištraukti. 

- Taigi grįžau pasigrobti ponios Manet! - tarė 
brazilas, tęsdamas toliau savo mintis. - O jūs žinote, kodėl 
parvažiavau tik po trejų metų? 

- Ne, laukini, - tarė Karabina. 

- Na štai, ji man nuolat kartojo, kad nori gyventi 
viena su manimi, kur nors dykumoje!.. 

- Jei taip, tai jūs jau ne laukinis! - nusikvatojo 
Karabina. - Jis, pasirodo, priklauso civilizuotų žioplių 
padermei. 

- Taigi ji man nuolat šitai kartojo, - kalbėjo baronas, 
nekreipdamas dėmesio į pašaipius loretės žodžius, - ir aš 
per trejus metus įsirengiau nuostabią sodybą savo plačiose 
valdose. Ir štai dabar sugrįžau į Prancūziją pasiimti Valeri. 
Ir tą naktį, kada vėl pasimačiau... 

- Pasimačiau! Kukliai pasakyta! - sušuko Karabina. 
- Atsiminsime šį žodį! 

- „Ji prašė mane palaukti, kol numirs tas niek- 
šingasis Marnefas. Sutikau ir atleidau, kad neatstūmė 
besimeilijančio jai Julo. Nežinau, gal pats velnias apsitaisė 
šios moters sijonais, bet nuo tos valandėlės šita moteris 
tenkino visas mano užgaidas, visus mano reikalavimus; 
žodžiu, nesuteikė man nė mažiausios progos įtarti ją!.. 

- Neblogai! - tarė Karabina poniai Nurison. 

Ponia Nurison pritardama linktelėjo galva. 

- Pasitikiu šia moterim tiek pat, - tarė Montesas, 
nesistengdamas slėpti ašarų, - kiek ir myliu ją. Prie stalo vos 
susilaikiau neapausiavęs visos šitos kompanijos... 

- Pastebėjau! - tarė Karabina. 

- Jei mane apgavo, jei ši moteris išteka ir jei šią 
akimirką ji yra Steinboko glėbyje, tai ji tūkstantį kartų 
nusipelnė mirties. Užmušiu ją, kaip sutraiškoma musė... 

- O žandarai, mielasis!.. - tarė ponia Nurison su 
tokia senės šypsena, nuo kurios nugara pagaugais nuėjo. 

- O policijos komisaras, o teisėjai, o prisiekusiųjų 
teismas ir visi malonumai su tuo!.. - tarė Karabina. 

- Jūs - pagyrų puodas, brangusis, - tęsė ponia 
Nurison, norėdama sužinoti, kokį kerštą ruošia brazilas. 

- Užmušiu ją! - šaltai pakartojo jisai. - Ei, klausykite, 
jūs pavadinote mane laukiniu!.. Manote, kad paseksiu 
jūsų kvailų tautiečių pavyzdžiu ir bėgsiu pirkti nuodų į 
vaistinę?.. Eidamas pas jus, apgalvojau, kaip atsikeršytituo 
atveju, jei būtų teisybė. Vieno mano negro organizme yra 
patikimiausių gyvulinių nuodų - tai baisi liga, veikianti daug 
stipriau negu augaliniai nuodai ir išgydoma tik Brazilijoje; jis 
užkrės Sidalizę, paskui ji perduos ligą man, o kai mirtis 
įsiskverbs į Krevelio ir jo žmonos venas, aš jau būsiu toli už 
Azorų salų su jūsų seserėčia, kurią išgydysiu ir vesiu. Mes, 
laukiniai, turime savo priemonių!.. Sidalizė, - tarė jis, pa- 
Žiūrėjęs į normandietę, - yra kaip tik tas Žvėrelis, kurio man 
reikia. Kiek ji skolinga?.. 

- Šimtą tūkstančių - tarė Sidalizė. 

- Striukai, bet drūtai, - šnabžtelėjo ponia Nurison 
Karabinai. 

- Einu iš proto! - dusliu balsu sušuko brazilas ir 
sudribo į sofą. - Mirsiu! Bet turiu savo akimis pamatyti, 
nes tai neįmanoma! Litografuotas laiškas!.. Kas gali ga- 
rantuoti, kad jis nebuvo padirbtas?.. Baronas Julo mylėjo 
Valeri!.. - pratarė jis, prisiminęs Zozetfos žodžius. - Bet jei ji 
šiandien gyva, tai reiškia, kadjis jos nemylėjo!.. Neatiduosiu 
jos gyvos niekam, jeigu nenorės priklausyti tik man!.. 

Į Montesą buvo šiurpu žiūrėti, o dar šiurpiau buvo 
jo klausyti! Jis riaumojo, raitėsi; laužė, kas tik pasipainiojo 
po ranka, juodmedis trupėjo kaip stiklas nuo jo rankos. 

- Jis viską sulaužys! - tarė Karabina, Žvilgterėjusi į 
Nurison. - Meiluti, - kreipėsi ji į brazilą, paplekšnojusi jam 
per petį, - šėlstąs Rolandas* labai puikus poemoje, bet 
salone visa tai per daug proziška ir per brangiai atsieina. 

„- Sūneli, - tarė Nurison, atsikėlusi ir atsistojusi prieš 
sofoje susmukusį brazilą, - mudu iš to paties molio drėbti. 
Kai šitaip myli, kai įsikimbi į žmogų ligi mirties, tai už meilę 
atsakoma gyvybe. Tas, kuris eina šalin, sugriauna viską. Na 
ir ką, griauti - tai viską griauti. Gerbiu tave, gėriuosi tavimi, 
pritariu tau, ypač tavo priemonei, ko gero, pasidarysiu 
negrofilė! Bet juk tu myli! Jeigu sudrebės ranka?.. 

- Man!.. Jei ji iš tiesų niekšė, aš... 

- Na, na, per daug kalbi! - tęsė Nurison vėl 
susitvardžiusi. - Vyras, pasiryžęs keršyti kaip laukinis, elgiasi 
kitaip. Jei nori pamatyti savo meilės objektą jos gūžtelėje, 
turi pasiimti po ranka Sidalizę ir apsimesti, kad tamaitė 
apsiriko ir įvedė jus ne į tą kambarį su jūsų meilute; bet 
žiūrėk, be skandalo! Jei nori atsikeršyti, reikės elgtis 
niekšiškai, dėtis nusivylusiam ir suvaidinti taip, lyg tu ir vėl 
patekai į jos pinkles. Na, aišku? - tarė ponia Nurison, 
pastebėjusi, kad brazilą nustebino tokia rafinuota klasta. 

- Puiku, strause, - atsakė jis, - puiku... Supratau... 

- Sudiev, stimyte, - tarė ponia Nurison Karabinai. 

Ji mirktelėjo Sidalizei, kad ši eitų su Montesu, o pati 
kiko dar su Karabina. 

- Dabar, meilute, bijau tik vieno dalyko - kad jis jos 
nepasmaugtų! Tada man būtų striuka, juk mes galime 


413 


tvarkyti savo reikalus tik patyliukais. Na, man rodos, už- 
sidirbai savo Rafaelį, tik žinovai sako, kad tai Minjaras*. 
Nesijaudink, dar geriau: man sakė, kad Rafaelio drobės 
pajuodusios, 0 šitas toks gražutis, kaip koks nors 
Zirodė**. 

-Mantik svarbu pralenkti Žozefą! - sušuko Karabina. 
- O kuo - ar Minjaru, ar Rafaeliu - vis tas pats... Kad 
matytumėte, kokius perlus buvo užsidėjusi šį vakarą šita 
apgavikė... aš dūšią velniui už juos parduočiau! 

Sidalizė, Montesas ir ponia Nurison įsėdo į fiakrą, 
stovėjusį prie Karabinos namų. Ponia Nurison patylom 
pasakė vežėjui namo adresą Italų bulvare, jie būtų tuoj pat 
ten ir nuvažiavę - iš Sen Žoržo gatvės į italų buivarą kelio 
tėra septynioms aštuonioms minutėms; bet ponia Nurison 
liepė pasukti Lepeltjė gatve ir važiuoti žingine, kad galima 
būtų apžiūrėti prie teatro sustatytas karietas. 

- Brazile! - tarė Nurison. - Pasistenk atpažinti savo 
angelo tarnus ir karietą. 

Baronas pirštu parodė Valeri ekipažą, pro kurį jie 
kaip tik važiavo. 

- Ji liepė tarnams būti čia dešimtą valandą, o pati 
fiakru nuvažiavo į pasimatymą su Steinboku; ten ji papietavo 
ir po pusvalandžio bus operoje. Neblogai sutvarkyta! - 
pasakė ponia Nurison. - Tau dabar aišku, kokiu būdu ji taip 
ilgai galėjo tave apgaudinėti. 

Brazilas nieko neatsakė. Virtęs tikru tigru, jis atgavo 
savo neįveikiamą šaltą kraują, kuriuo taip visi gėrėjosi per 
pietus. Trumpai sakant, buvo ramus, kaip subankrutavęs 
komersantas rytojaus dieną po paskelbto bankroto. 

Prie lemtingojo namo lūkuriavo samdomoji ka- 
rietaitė, pakinkyta dvejetu, viena iš tų, kurios vadinamos 
įmonės vardu - Generalinė bendrovė. 

-Palauk savovežime, -tarė ponia Nurison Montesui. 
- Čia negalima jeiti kaip į kavinę. Kas nors ateis jūsų 
atvesti. 

Ponios Marnef ir Venceslavo meilės lizdelis nepa- 
nėšėjo į Krevelio gūžtelę, kurią Krevelis neseniai pardavė 

grafui Maksimui de Traj, kadangi, jo nuomone, ji jam 
pasidarė nebereikalinga. Ošitas lizdelis, lizdelis prieinamas 
kiekvienam, buvo viename Italų bulvaro name, jo penktame 
aukšte, ir tilpo viename kambaryje su durimis į laiptus. 
Kiekviename šito namo aukšte buvo prie laiptų po vieną 
kambarį, kadaise skirtą virtuvei. Bet kai namas tapo lyg ir 
kokiu viešbučiu, kur už pasakišką kainą buvo nuomojami 
kambariai slaptiems pasimatymams, pagrindinė nuomi- 
ninkė, tikroji ponia Nurison, prekiaujanti palaikiais drabužiais 
Nev Sen Marko gatvėje, labai gudriai nusprendė, kad šios 
virtuvės įgis milžinišką vertę, jei pertvarkysijas lyg į savotiškus 
kabinetus. Kiekvienas kambarys su dviem storomis vidi- 
nėmis sienomis, su langais į gatvę, buvo visiškai izoliuotas, 
nes labai storos išorinės durys buvo užrakinamos dviguba 
spyna. Taigi pietaujant čia galima buvo aptarti svarbias 
paslaptis ir nebijoti, kad kas nors gali išgirsti. Kad būtų dar 
saugiau, langai buvo su žaliuzi iš lauko ir su ištisinėmis 
langinėmis iš vidaus. Dėl šitų patogumų kambariai atsiėjo 
po tris šimtus frankų per mėnesį. Šį namą, pilną meilės 
lizdelių ir paslapčių, už aštuoniasdešimt tūkstančių frankų 
nuomojo ponia Nurison Pirmoji ir gaudavo iš jo kasmet 
dvidešimt tūkstančių frankų pajamų, nors turėjo apmokėti 
savo administratorei (poniai Nurison Antrajai), nes pati 
namų netvarkė. 

Meilės lizdelis, išnuomotas grafui Steinbokui, buvo 
išmuštas persišku audiniu. Kojos nejautė šaltų, šiurkščių, 
bjaurių plytelių, išteptų raudonu vašku, nes jas dengė 
minkštas kilimas. Kambario apstatymo buvo dvi dailios 
kėdės ir lova nišoje, šią valandą beveik užstota stalo su 
rinktinės vakarienės likučiais; du buteliai ilgais kamščiais ir 
šampano butelis leduose atrodė it gairės Bakcho lauke, 
kurjįdirbo Venera. Kambaryje taip pat stovėjo geras minkštas 
krėslas, žema Kėdutė ir graži rožės medžio komoda su 
dailiai įrėmintu Pompadur stiliaus veidrodžiu, - viskas 
tikriausiai atsiųsta Valeri. Palubėj kabanti lempa skleidė 
silpną šviesą, bet prieblandą sklaidė žvakės, uždegtos ant 
stalo ir ant Židinio. 

- Šitas eskizas teparodo urbi et orbi*, į kokius 
skurdžius rėmus suvarė slapukų meilę 1840 metų Paryžius. 
O, kaip jai - deja! - toli iki svetimoterystės, kurią simbolizuoja 
Vulkano tinklai** prieš tris tūkstančius metų! 

Tą valandą, kai Sidalizė ir baronas lipo laiptais 
aukštyn, Valeri stovėjo priešais židinį, kuriame liepsnojo 
malkos, oVenceslavas suvarstinėjo jai korsetą. Tai akimirka, 
kada moteris, nei per riebi, nei per liesa, kokia ir buvo 
liaunutė, daili Valeri, atskleidžia savo įstabiausias grožybes. 
Rausvas šiltų tonų kūnas uždega labiausiai užsnūdusių 
akių žvilgsnį. Kūno linijas, beveik niekuo nepridengtas, taip 
ryškiai pabrėžia nuostabiomis klostėmis apatinis sijonas ir 
korseto multinas, jog moteris tą valandėlę įgyja užburiančio 
žavesio, kaip visa, su kuo esame priversti skirtis. Laiminga 
šypsena veide, atsispindinti veidrodyje, nekantriai trypian- 
čios kojos, rankos, lyginančios blogai sušukuotų plaukų 
pasipūtusias garbanas, akys, trykštančios dėkingumu, ir 
pagaliau liepsna, įsidegusi dėl aistros patenkinimo, nu- 
tvieskianti it saulėlydis kiekvieną smulkiausią veido bruožą 
- visa paverčia šią valandą neišsemiamų prisiminimų Ioby- 
nu!.. Iš tiesų, žmogus, metęs žvilgsnį į praeitį, prisiminęs 
jaunystės nuodėmes ir atgaivinęs vieną kitą nuostabią jų 
smulkmeną, galbūt supras tokių kaip Julo ir Krevelis be- 
protybes, nors ir nepateisins jų. Moterys taip gerai suvokia 
savo galią tokią akimirką, jog visuomet suranda joje, jei taip 
galima pasakyti, gijų naujam pasimatymui užmegzti. 

- Tiesiog neįmanoma! Praėjo dveji metai, o tu dar 
nemoki suvarstyti korseto! Iš tiesų, tu per daug lenkiškas! 
Ziūrėk, dešimtą muša, mano Vences... la... vai! - nusijuokė 
Valeri. 

Tą pačią akimirką klastinga tarnaitė peilio geležte 
pakėlė durų kabliuką, vienintelę Adomo ir Ievos apsaugą, 
ir jis atsikabino. Durys staiga atsidarė, nes šių Edenų 
gyventojai niekada neturi ganėtinai laiko gerai užtaisyti 
duris, ir prieš atėjusiųjų akis atsiskleidė žavingas žanrinis 

paveikslas Gavami* tipo, kokius taip dažnai išstato Salo- 
nas. 

- Prašau čia, ponia! - tarė tarnaitė. 

Sidalizė jėjo į kambarį, paskui ją Montesas. 

- Bet čia kažkas yra!.. O, atleiskite, ponia, - sušuko 
išsigandusi normandietė. 

- Ką aš matau! Juk tai Valeri! - sušuko Montesas, 
smarkiai užtrenkęs duris. 

Ponia Marnet, per daug susijaudinusi ir nebesu- 
sigriebianti kaip apsimesti, susmuko ant žemos kėdutės 
prie židinio. Skruostais nuriedėjo dvi ašaros, bet tuoj pat 
nudžiūvo. Ji pažiūrėjo į Montesą, pastebėjo normandietę ir 
per prievartą nusikvatojo. |žeistos moters orumas atsvėrė 
nebaigto tualeto netvarką; ji priėjo prie brazilo ir pažvelgė 
į jį taip išdidžiai, kad jos akys sušvytravo tartum durklai. 

- Ak tai štai, - tarė ji, atsistojusi prieš brazilą ir 
rodydama į Sidalizę, -- išvirkščioji jūsų ištikimybės pusė! 
Jūs, kurio pažadai galėjo įtikinti net labiausiai meile ne- 
pasitikinčią moterį! Jūs, dėl kurio aš padariau tiek visko, net 
nusikaltimų!.. Jūsų teisybė, pone, aš negaliu varžytis su šito 
amžiaus mergina, ir dar tokia gražuole!.. Žinau, ką man 
pasakysite, - pridūrė ji, rodydama į Venceslavą, kurio 
apsirengimas per daug iškalbingai rodė, kaip čia yra, kad 
dar galima būtų ką neigti. - Tai mano dalykas. Ar galėjau jus 
mylėti po šitos šlykščios išdavystės - juk jūs šnipinėjote 
mane, papirkote kiekvieną šių laiptų pakopą, namų 
šeimininkę, tarnaitę ir gal net Reginą... Ak, kaip gražu! Jei 
man darliktų nors lašas jausmotokiam niekšingam žmogui, 
pateikčiau jam tokių argumentų, nuo kurių jis dvigubai 
stipriau pamiltų mane!.. Bet jūs, pone, likite su savo abe- 
jonėmis, kada nors jus už jas kankins sąžinė... Venceslavai, 
suknelę! 

Ji paėmė suknelę, užsivilko, apsižiūrėjo veidrodyje 
ir ramiai baigė rengtis, nekreipdama dėmesio į brazilą, 
tartum būtų buvus viena kambaryje. 

- Venceslavai, jūs pasiruošęs? Eikite pirmas. 

Akies kampu sekė Montesą veidrodyje, ir jai pasiro- 

dė, kad išbalusiame jo veide šmėkštelėjo šešėlis tos sip- 
nybės, .kuri ir stipriausią vyriškį atiduoda ' moters kerų 
valdžion; paėmė jį už rankos, priėjusi taip arti, kad jis galėtų 
įkvėpti tą pavojingą mylimos moters kvepalų aromatą, nuo 
kurio svaigsta įsimylėjėliai, ir pajutusi, kad jis virpa, metė į 
jj priekaištingą žvilgsnį: 

- Leidžiu- jums papasakoti apie savo iškylą ponui 
Kreveliui, jis jumis niekada nepatikės. Todėl aš turiu teisę už 
jo ištekėti, poryt jis taps mano vyru!.. Ir bus su manim 
laimingas!.. Sudiev! Pasistenkite mane užmiršti... 

- Ak, Valeri! - sušuko Anri Montesas, spausdamas 
ją glėbyje. - Tai negalimas dalykas! Važiuok su manim į 
Braziliją! 

Valeri pažiūrėjo į baroną ir suprato, kad jis vėl jos 
vergas. 

- O, jei tu mane visada mylėtum, Anri! Po dvejų 
metų būčiau tavo Žmona; bet tavo veidas šią minutę man 
atrodo labai klastingas... 

- Prisiekiu, kad mane nugirdė, kad apgaulingi drau- 
gai primetė man šią moterį ir kad viskas pasidarė netyčia! 
- tarė Montesas. 

- Tat gal dar galėčiau tau atleisti? - nusišypsojo 
ji. 

-Ir vis dėlto tu tekėsi? - paklausė baronas, ėdamas 
širdį plėšančio nerimo. 

- Aštuonias dešimt tūkstančių frankų rentos! - tarė ji 
su pusiau komišku entuziazmu. - Ir Krevelis myli mane taip, 
kad jis greitai mirs! 

- Ak taip, suprantu, - tarė brazilas. 

- Na gerai... po kelių dienų susitarsime, - tarė ji. 

Ir triumfuojanti išėjo. 

"Dabar nebeturiu skrupulų! - pagalvojo baronas, 
kurį laiką pastovėjęs lyg įbestas. - Ką! Šita moteris ketina 
savo meilės priemonėmis nuvaryti į kapus tą seną mulkį, 
kaip anksčiau taikė sunaikinti Marnefą!.. Aš būsiu Dievo 
rustybės įrankiu!" 

Po dviejų dienų tie patys diu Tijė svečiai, kurie tada 

išsišiepę skalijo ant ponios Marnef, sėdėjo pas ją prie 
stalo; prieš valandą ji išsinėrė iš senojo kailio, pakeisdama 
savo pavardę į garbingą Paryžiaus mero pavardę. Šitas 
išdavikiškas liežuvavimas yra viena iš paprasčiausių Pary- 
žiaus gyvenimo lengvapėdysčių. Valeri turėjo malonumo 
pamatyti bažnyčioje brazilą, kurį iš pasididžiavimo pakvietė 
Krevelis, tapęs teisėtu vyru. Niekas nenustebo, kad Mon- 
tesas dalyvauja pusryčiuose. Visi šie aštrialiežuviai jau 
seniai buvo susigyvenę su niekšystėmis dėl aistros, su 
nuolaidžiavimais dėl pomėgio. Gilus Steinboko liūdesys - 
mat jis pradėjo niekinti tą, kurią laikė angelu - buvo, visų 
nuomone, labai gero skonio. Lenkas tuo tarytum sakė, kad 
tarp jo ir Valeri viskas baigta. Lisbeta atėjo pabučiuoti 
savo brangiosios ponios Krevel ir atsiprašė, kad dėl itin 
blogos Adelinos sveikatos negalinti dalyvauti pusryčiuo- 
se. 

- Būk rami, - pasakė ji, atsisveikindama su Valeri, - 
tu lankysiesi pas juos, ir jie lankysis pas tave. Vien tik 
išgirdusi šiuos keturis Žodžius: du šimtu tūkstančių frankų, 
baronienė vos nenumirė. O, jie dabar visi tavo rankose; bet 
kas tai per istorija? Papasakosi man ją. 

Praėjus mėnesiui po vestuvių, Valeri jau spėjo 
kokią dešimtį kartų susiginčyti su Steinboku, reikalaujančiu, 
kad ji pasiaiškintų, kokie jos santykiai su Anri Montesu: jis 
badė jai akis jos pačios žodžiais, pasakytais tada, anos 
scenos jų meilės lizdely metu. Venceslavas nesitenkino 
pliekdamas Valeri paniekos kupinais žodžiais, bet ir taip 
akylai dabar ją sekė, kad ji nė minutės negalėjo laisvai 
atsikvėpti, atsidūrusi tarp Venceslavo pavydo ir Krevelio 
glamonių. Nebeturėdama šalia savęs Lisbetos, nuostabiai 
gerai mokančios jai patarti, ji kartą įsikarščiavo tiek, kad 
šiurkščiai prikišo Venceslavui savo skolinamus jam pinigus. 
Steinboko širdyje vėl atbudo išdidumas, ir jis daugiau 
nebesirodė Krevelio rūmuose. Valeri pasiekė tikslą - ji 
norėjo kuriam laikui atsikratyti Venceslavo ir atgauti laisvę. 
Dabar ji laukė, kada Krevelis išvažiuos į dvarą, pas grafą 
Popino, kur jis turėjo tartis dėl ponios Krevel pristatymo 

aukštuomenėje, tada ji ketino paskirti pasimatymą brazilui; 
norėjo praleisti su juo visą dieną, pateikti jam tokių įrodymų, 
kad jis dvigubai labiau ją pamiltų. Tą rytą Regina, supratusi, 
kad padarė didelį nusikaltimą, jei gavo tiek daug pinigų, 
bandė įspėti savo šeimininkę, kurijai, žinoma, rūpėjo labiau 
negu kažkokie nepažįstami žmonės; bet kadangi jai buvo 
iš anksto pagrasinta, kad ji bus apšaukta beproteir uždaryta 
Salpetriere*, jei išsiplepės, padarė ji tai nedrąsiai. 

- Ponia dabar tokia laiminga, - tarė ji, - kam dar 
kvaršinti galvą dėl šito brazilo?.. Aš asmeniškai juo nepa- 
sitikiu! 

-Iš tiesų, Regina! - atsakė Valeri. - Reiks jį pava- 
ryti. 

- Ak, ponia, labai džiaugiuosi. Bijau aš šito juod- 
veidžio! Atrodo, kad jis gali bet ką padaryti... 

- Kokia tu kvailiukė! Kai jis su manim, pavojus 
gresia jam, ne man. 

Šią akimirką įėjo Lisbeta. 

- Mano brangi Ožkyte! Kaip seniai mudvi besima- 
tėme! - tarė Valeri. - Aš labai nelaiminga... Krevelis man 
įkyrėjo, Venceslavas nebesirodo - mudu susipykome... 

- Žinau, - nutraukė ją Lisbeta, - dėl jo aš ir ateinu. 
Viktorenas sutiko jį apie penktą valandą Valua gatvėje. 
Venceslavas ėjo į pigų restoranėlį, kur pietaujama už 
dvidešimt penkis sū. Alkaną Žmogų lengviau paveikti 
jausmais, ir Viktorenas parsitempė jį į Liudviko Didžiojo 
gatvę... Hortenzija, pamačiusi, kad Venceslavas sulysęs, 
ligotas, blogai apsirengęs, pirmoji ištiesė įam ranką... Tai 
išdavystė! | 

- Atėjo ponas Anri, - šnabžtelėjo Valeri į ausį lioka- 
jus. 

- Palik mane, Lisbeta, rytoj viską tau paaiškinsiu!.. 

Bet, kaip matysime, Valeri greit nieko niekam nebe- 
galėjo paaiškinti. 

Gegužės mėnesio pabaigoje Viktorenas, pamažu 
mokėdamas baronui de Nusingenui tėvo skolą, galutinai 
išpirko barono Julo pensiją. Kiekvienam yra žinoma, kad 

pensija išmokama tik tada, kai kiekvieną pusmetį pristato- 
mas pažymėjimas, kad pensininkas gyvas. Bet kadangi 
niekas nežinojo, kur gyvena baronas Julo, tai ta jo pensijos 
suma, kuriai buvo uždėtas areštas Vovinė naudai, susikaupė 
valstybės ižde. Vovinė pasirašius aktą, kad areštas nuima- 
mas, dabar būtinai reikėjo surasti patį pensininką, kad 
galėtų atsiimti susikaupusią sumą. Daktaro Bjanšono slau- 
goma, baronienė pakilo iš ligos patalo. Baronienei visiškai 
pasveikti padėjo geroji Žozefa - ji parašė jai laišką, kurio 
taisyklinga rašyba bylojo buvus kunigaikščio d'Eruvilio 
pagalbą. Štai ką parašė baronienei dainininkė, keturias- 
dešimt dienų nuoširdžiai ieškojusi barono: 


Gerbiamoji ponia baroniene, 

Prieš du mėnesius ponas Julo gyveno Bernardinų 
gatvėje su Elodi Šarden, mezginių adytoja. Ji paveržė ba- 
roną iš panelės Bižu; betiš čia jis dingo, viską metęs ir nieko 
nespėjęs; kur išvažiavo - nežinia. Tačiau aš nenustojau 
vilties ir pasamdžiau žmogų, kuris jo ieško, ir jis jau pranešė 
man, jog matęs baroną Burdono bulvare. 

Vargšė žydė ištesės pažadą, duotą krikščionei. 
Tegul angelas meldžiasi už demoną! Šitaip turbūt esti 
kartais ir danguje. 

Su gilia pagarba amžinai jūsų nuolanki tarnaitė 

Žozefa Mirah. 


Advokatas Julo d'Ervi nieko daugiau negirdėjo 
apie baisiąją ponią Nurison; uošvis buvo vedęs, svainį jis 
sugrąžino į šeimos židinį, todėl, nepatirdamas jokių nema- 
lonumų iš savo naujosios uošvės ir matydamas, kad motina 
kasdien vis geriau jaučiasi, atsidėjo savo politinei ir teisinei 
veiklai, nešamas smarkaus Paryžiaus gyvenimo srauto, 
paverčiančio dienas valandomis. Kartą sesijos pabaigoje 
jam buvo pavesta daryti pranešimą Deputatų rūmuose, ir jis 
ketino dirbti visą naktį. Grįžęs į kabinetą apie devintą 
valandą vakaro, laukė, kada liokajus atneš žvakides su 
gaubtuvu, ir mąstė apie tėvą. Priekaištavo pats sau, kad 

rūpestį surasti tėvą paliko dainininkei, ir nutarė rytoj šiuo 
reikalu užeiti pas poną Šapiuzo, kai staiga prie lango 
prieblandoje pastebėjo iškilnią senio galvą pageltusiu 
pakaušiu, apjuostu žilų plaukų vainiku. 

- Įsakykite, brangusis pone, įleisti pas jus vargšą 
atsiskyrėlį. Atkeliavau iš dykumos ir renku aukas atstatyti 
vienuolynui. | 

Šis staiga prabilęs vaiduoklis priminė jam baisiosios 
Nurison pranašystę, ir advokatas sudrebėjo. 

- Įleiskite tą senį, - paliepė jis liokajui. 

- Jis prismardins jūsų kabinetą, - atsakė liokajus, - 
jo ruda sutana turbūt nekeista nuo pat išvykimo iš Sirijos, 0 
marškinių neturi... 

- Įleiskite, - pakartojo advokatas. 

Senis jėjo. Viktorenas nepatikliu žvilgsniu permetė 
šį tariamą atsiskyrėlį - maldininką. Tai buvo tikriausias 
Neapolio vienuolis: jo sutana, kaip visų Neapolio vienuolių, 
panėšėjo į ladzaronės skarmalus, sandalai - odos skudurai, 
kaip ir pats vienuolis - žmogaus skuduras. Įspūdis buvo 
toks tikras, kad, vis dar šiek tiek abejodamas, advokatas 
subarė pats save, kam patikėjo ponios Nurison kerais. 

- Ko norite iš manęs? 

- To, ką laikote savo pareiga man duoti. 

Viktorenas paėmė iš sidabro krūvelės nuo stalo 
penkių trankų monetą ir davė ją nepažįstamajam. 

-| penkiasdešimt tūkstančių frankų sąskaitą - ma- 
žoka, - tarė elgeta iš dykumos. | 

is sakinys išsklaidė visas Viktoreno abejones. 

- O dangus ar ištesėjo savo pažadą? - paklausė 
advokatas, suraukęs kaktą. 

- Abejonė - tai įžeidimas, sūnau! - atšovėatsiskyrėlis. 
- Jei norite mokėti tik po laidotuvių, tai turite tam teisę. 
Grįšiu po savaitės. | 

- Po laidotuvių?! - sušuko advokatas atsistoda- 
mas. 

- Jie pakliuvo, - tarė senis išeidamas, - o Paryžiuje 
mirtis kerta iš peties. 

Julo nuleido galvą, o kai norėjo atsakyti, vikriojo 
senio kambaryje nebebuvo. 

"Nieko nesuprantu; -tarė pats sau Viktorenas Julo. 
- Bet jei po savaitės tėvo nerasime, kreipsiuosi į jį. Iš kur 
ponia Nurison (ji, rodos, šitaip vadinasi) ir traukia tokius 
aktorius?" 

Kitą dieną daktaras Bjanšonas leido baronienei 
pasivaikščioti sode; jis apžiūrėjo Lisbetą, kuri visą mėnesį 
dėl lengvo bronchų sunegalavimo negalėjo išeiti iš namų. 
Mokslininkas nesiryžo pasakyti, ką iš tikrųjų galvoja apie 
Lisbetos sveikatą, kol nebuvo ištyręs lemiamų jos ligos 
simptomų; jis palydėjo baronienę į sodą, norėdamas 
pažiūrėti, kaip nervinį jos drebulį, kurį gydė, veiks grynas 
oras - po dviejų mėnesių, praleistų kambaryje. Talentingasis 
Bjanšonas susigundė išgydyti šią nervų ligą. Baronienė ir 
vaikai, matydami, kad šitas didysis ir garsusis gydytojas 
prisėdo su jais pasikalbėti, mandagiai su juo šnekučia- 
vosi. 

- Jūs turite tiek darbo, ir tas darbas toks liūdnas! - 
tarė baronienė. - Žinau, ką reiškia dienų dienomis matyti 
skurdą ir fizinį skausmą. 

- Ponia, - atsakė gydytojas. - Taip, man nesvetimi 
tievaizdai, kuriuos jums tenka matyti, atliekant savo labdarin- 
gas pareigas. Bet ilgainiui įprasite į juos, kaip įprantame 
mes visi. Toks socialinis dėsnis. Nei nuodėmklausys, nei 
teisėjas, nei advokatas negalėtų atlikti savo pareigų, jei 
profesinis įgūdis nesutramdytų žmogaus širdies. Ar galima 
būtų gyventi, jei gamtoje nebūtų šio reiškinio? Ar nėra skirta 
kariškiui susidurti kare su dar žiauresniais vaizdais, negu 
tie, kuriuos matome mes? O vis dėlto kariškiai, perėję karo 
ugnį, išlieka geri žmonės. Mes randame savo darbe pasiten- 
kinimo, kai pavyksta išgydyti ligonį, jūs - džiaugsmą, kai 
išgelbstite šeimą iš bado, nuodėmės ar skurdo baisybių ir 
grąžinate ją į darbą, į visuomeninį gyvenimą. Bet kuo gali 
pasiguosti teisėjas, policijos komisaras ir advokatas, turė- 
dami visą gyvenimą raustis pačiose niekšiškiausiose sava- 
naudiškumo intrigose, savanaudiškumo - šitos visuome- 

ninės pabaisos, kuri pažįsta gailestį tik tada, kai nepasiseka, 
bet niekada nežinos, kas yra atgailos jausmas? Vienos 
visuomenės pusės gyvenimas praeina, betyrinėjant kitą 
visuomenės pusę. Turiu seną draugą - advokatą, dabar jis 
jau pasitraukęs į pensiją; jis sakė man, kad štai jau penkiolika 
metų notarai ir advokatai taip pat nepasitiki savo klientais, 
kaip ir jų priešininkais. Jūsų sūnus, ponia, advokatas, ar jo 
niekad nesukompromitavo tas, kurį jis stojo ginti? 

- O! Ir dažnai! - nusišypsojo Viktorenas. 

- Kuo reikia aiškinti šį baisų blogį? - paklausė 
baronienė. 

- Religijos stoka, - atsakė gydytojas, - ir pinigo 
įsiviešpatavimu, nes juk pinigas yra ne kas kita, kaip 
sukonkretėjęs egoizmas. Kadaise pinigas nevaidino tokio 
lemiamo vaidmens, buvo kitų dalykų, kurie jį viršydavo. 
Turėjo savo vertę kilmė, talentas, nuopelnai valstybei; bet 
šiandien įstatymai pavertė pinigą visuotiniu matu, paėmė įį 
politinių galių pagrindu. Kai kurie pareigūnai, neturėdami 
turto cenzo, negali būti renkami - Žanas Žakas Ruso tos 
teisės šiandien neturėtų! Paveldai tolydžio smulkėja, ir 
kiekvienas, vos sulaukęs dvidešimties metų, norom nenorom 
turi rūpintis savimi. Na ir ką, tarp būtinybės susikalti pinigą 
ir tarp gėdingų finansinių machinacijų nebėra sienos, nes 
Prancūzijoje nebėra gyvo tikėjimo, nors ir kaip girtinai kai 
kurie žmonės stengiasi atgaivinti katalikybę. Štai ką sako 
tie, kurie, kaip aš, stebi visuomenės slapčiausius užkabo- 
rius. 

- Maža džiaugsmo jūs matote savo darbe, - tarė 
Hortenzija. 

- Tikras gydytojas, - atsakė Bjanšonas, - gyvena 
mokslui. Jį palaiko šitas jausmas, taip pat įsitikinimas, 
kad jis naudingas visuomenei. Štai šiuo metu aš kaip tik 
patiriu vieną šitokį mokslininko džiaugsmą, o daugelis 
paviršutiniškų Žmonių palaikytų mane beširdžiu. Rytoj pa- 
teiksiu Medicinos Akademijai vieną savo atradimą. Šiuo 
metu tyrinėju ligą, kuri jau buvo laikoma išnykusi, - beje, 
tai neišgydoma liga, prieš kurią čia, vidutinio klimato 

juostoje, esame beginkliai, bet ji išgydoma Indijoje. Šita liga 
siautėjo viduramžiais. Kiek grožio kovoje, kurią kovoja 
gydytojas prieš tokią ligą! Jau dešimt dienų man iš galvos 
nė valandėlės neišeina mano ligoniai - jie du, žmona ir 
vyras! Ar jie nebus jums giminės - juk ponia esate pono 
Krevelio duktė, - kreipėsi jis į Selestiną. 

- Ką! Jūsų ligonis - mano tėvas?! - sušuko Selesti- 
na. - Barbė de Žui gatvėje? 

- Visiškai taip, - atsakė Bjanšonas. 

- Ir jūs sakote, kad liga neišgydoma? - pakartojo 
pasibaisėjęs Viktorenas. 

- Einu pas tėvą! - sušuko Selestina ir atsistojo. 

- Griežtai draudžiu, ponia, - ramiai pasipriešino 
Bjanšonas. - Ši liga užkrečiama. 

- Betjūs pats einate, pone, - atšovė jaunoji moteris. 
- Nejau manote, kad dukters priedermės tėvui menkesnės 
už gydytojo priedermes ligoniui? 

- Ponia, gydytojas žino, kaip saugotis užsikrėtimo, 
0 jūsų neprotingas noras aukotis rodo man, kad jūs 
neįstengsite būti tokia atsargi kaip aš. 

Selestina atsikėlė, nuėjo persirengti, ruošdamasi 
išeiti. 

- Pone daktare, - kreipėsi Viktorenas į Bjanšoną, - 
ar turite vilties išgelbėti ponus Krevelius? 

- Vilties turiu, bet nelabai tikiu, - atsakė Bjanšonas. 
- Apskritai dalykas man neaiškus... Sita liga serga negrai ir 
Amerikos tautelės, jų odos sandara skirtinga nuo baltosios 
rasės odos sandaros. Ir aš jokiu būdu negaliu rasti ryšio 
tarp negrų, raudonodžių, metisų ir ponų Krevelių. Ši liga 
mums, medikams, labai įdomi, bet žmonėms ji baisi. Šita 
vargšė moteris, kuri, sakoma, buvusi graži, yra nubausta už 
savo nuodėmingąjį grožį, nes šiandien jos veidas bjauriai 
sudarkytas, jei iš viso ji dar panaši į žmogų!.. Jai krinta 
dantys ir plaukai, ji panaši į raupsuotuosius, ji šlykšti pati 
sau; jos rankos, į kurias baisu žiūrėti, ištinusios ir aptekusios 
žalsvais spuogais; nagai išsineria ir pasilieka žaizdose, kai 
ji jas kasosi, visos galūnės irsta, jas ėda pūliai. 

- Bet kokia to irimo priežastis? - paklausė advoka- 
tas. 

- Kraujo gedimas, - atsakė Bjanšonas, - kuris vyks- 
ta pasibaisėtinai greitai. Aš tikiuosi paveikti kraują ir tuo 
tikslu daviau padaryti jo analizę, dabar eisiu namo susipažinti 
su jos rezultatais, analizę darė mano draugas profesorius 
Diuvalis, garsusis chemikas. Paskui griebsiuositų kraštutinių 
priemonių, kurias kartais naudojame, kovodami su mirtimi. 

- Čia jau Dievas pridėjo savo ranką! - tarė didžiai 
susijaudinusi baronienė. - Dėl šitos moters kaltės turėjau 
patirti tokių kančių, kad aptemus protui šaukiausi Dievo 
keršto, bet teišgirsta mane Viešpats, linkiu, kad jums pasi- 
sektų, pone daktare. 

Julo svaigo galva, jis žiūrėjo čia į motiną, čia į 
seserį, čia į daktarą, drebėdamas, kad jie neatspėtų jo 
minčių. Jis laikė save žudiku, Hortenzija galvojo, kad Dievas 
labai teisingas. Pasirodė Selestina ir paprašė vyrą ją paly- 
dėti. 

- Jei iš tikrųjų ten einate, ponai, tai laikykitės per 
žingsnį nuoligonių lovos - štaiir visos atsargumo priemonės. 
Neivienas, neikitas nesusimanykite pabučiuoti mirštančiojo. 
Pone Julo, jūs turite eiti su Žmona, saugokite, kad į ji nepa- 
žeistų mano nurodymų. 

Pasilikusios vienos, Adelina ir Hortenzija nuėjo 
aplankyti Lisbetos. Hortenzija taip baisiai neapkentė Valeri, 
kad negalėjo susivaldyti. 

- Teta! Už motiną ir už mane atkeršyta!.. - sušuko ji. 
- Tas nuodingas padaras įkando pats sau - ji puva! 

- Hortenzija, - tarė baronienė, - krikščionė taip 
nekalba. Turėtum prašyti Dievą, kad įkvėptų šiai netaimin- 
gajai atgailos jausmą. 

- Ką sakote? - sušuko Beta, pakilusi iš kėdės. - Jūs 
kalbate apie Valeri? 

- Taip, - atsakė Adelina, - ji žuvusi, ji mirs nuo 
baisios ligos, apie kurią vien tik Klausantis Žmogų krečia 
šiurpas. | 

Pusseserė Beta ėmė kalenti dantimis, ją išmušė 

šaltas prakaitas, ėmė krėsti drebulys, kuris išdavė, kaip 
stipriai ir aistringai ji prisirišusi prie Valeri. 

- Einu pas ją! - tarė ji. 

- Bet daktaras uždraudė tau išeiti? 

- Nesvarbu! Einu!.. Kaip turi graužtis tas vargšas 
Krevelis, juk jis taip myli savo žmoną... 

- Jis taip pat miršta, - atsakė grafienė Steinbok. - O, 
visi mūsų priešai pateko velniui į rankas... 

- Dievui į rankas, dukrele... 

Lisbeta apsirengė, užsimetė savo garsųjį geltoną 
kašmirą, užsidėjo juodą aksominę skrybėlaitę, apsiavė 
suvarstomais batukais ir, nepaisydama Adelinos ir Horten- 
zijos įspėjimų, išbėgo, tarsi genama kažkokios despotiškos 
jėgos. Atėjusi į Barbė gatvę keliom minutėm vėliau už 
ponus Julo, Lisbeta pamatė septynis gydytojus, susirin- 
kusius Bjanšono kvietimu pažiūrėti šio reto susirgimo. Su 
jais buvo ir pats Bjanšonas. Daktarai svetainėje stačiomis 
aptarinėjo ligą; čia vienas, čia kitas įeidavo į Valeri ar į 
Krevelio kambarį, apžiūrėdavo sergančiuosius ir grįždavo 
su kokiu nors argumentu, pagrįstu tais trumpais stebėji- 
mais. 

Šių mokslo didžiūnų nuomonės nesutapo dėl labai 
rimtų skirtumų. Vienas jų, niekieno nepalaikomas, galvojo, 
kad čia esama užnuodijimo galbūt asmeninio keršto tikslais, 
ir neigė, kad šis atvejis galėtų turėti ką nors bendra su 
senovine liga, aprašyta viduramžiais. Trys kititeigė, kad čia 
esąs limfų ir organizmo skysčių gedimas. Likusieji drauge 
su Bjanšonu tvirtino, kad šios ligos priežastis esąs kraujo 
gedimas; kraują gadinąs kažkoks nežinomas ligos sukėlėjas. 
Bjanšonas atsinešė profesoriaus Diuvalio padarytos kraujo 
analizės rezultatus. Gydymo priemonės, nors beviltiškos ir 
vien empirinės, turėjo priklausyti nuo šios grynai medicininės 
problemos sprendimo. 

Lisbeta,pamačiusi prie savo draugės lovos švento- 
jo Tomo Akviniečio bažnyčios vikarą ir slaugytoją seserį 
vienuolę, sustojo it suakmenėjusi už trijų žingsnių nuo 
lovos, kurioje merdėjo Valeri. Šitoje puvėsių krūvoje, iš 

penkių žmogaus juslių beturinčioje tik regą, tikėjimas matė 
sielą, kurią reikėjo gelbėti. Sesuo vienuolė, vienintelis žmo- 
gus, sutikęs prižiūrėti Valeri, laikėsi atokiai nuo jos. Sitaip 
katalikų Bažnyčia, ši dieviškoji organizacija, visada ir visur 
gaivinama ir įkvepiama pasiaukojimo, dvejopa forma - 
dvasiškai ir kūniškai - gelbėjo tą šlykščią, dvokiančią nu- 
sidėjėlę, pasmerktą myriop, dosniai teikdama jai savo 
begalines malones ir neišsemiamus gailestingumo lobius. 

Baisiausiai persigandę tarnai nebevaikščiojo į pono 
ir ponios kambarius; jie tegalvojo apie save ir manė, kad 
šeimininkai nubausti teisingai. Smarvė buvo tokia, kad 
niekas negalėjo ilgiau pabūti Valeri kambaryje, nors langai 
stovėjo atdari ir buvo labai prikvėpinta. Prie jos budėjo tik 
Religija. Kokiu būdu galėjo tokia neeilinio proto moteris 
kaip Valeri nesusimąstyti, kokie interesai verčia prie jos 
pasilikti tuos du Bažnyčios atstovus? Tad mirštančioji 
paklausė kunigo balso. | šią nuodėmingą sielą įsiskverbė 
gailesys tokia pat jėga, kokia niokojo nuožmioji liga jos 
grožį. Gležnutė Valeri pasirodė kur kas mažiau atspari ligai 
kaip Krevelis, ji turėjo ir mirti pirmoji, nes pirmoji užsi- 
krėtė. 

- Jei aš pati nebūčiau sirgusi, būčiau atėjusi tavęs 
slaugyti, - ištarė pagaliau Lisbeta, sugavusi gęstantį savo 
draugės žvilgsnį. - Štai jau dvi ar trys savaitės neišeinu iš 
kambario; bet iš daktaro sužinojusi, kad sergi, bėgte 
atbėgau. 

- Vargše Lisbeta, tu vis dar mane myli! - tarė Valeri. 
Klausyk! Man belieka diena ar dvi galvoti, juk aš negaliu 
sakyti gyventi. Matai, kūno aš nebeturiu, aš - krūva purvo... 
Man neleidžia pasižiūrėti į veidrodį. Ką gi, gavau, ką 
užsidirbau. O, aš norėčiau atitaisyti visa pikta, ką esu 
padariusi, kad tik nusipelnyčiau malonę. 

- O! -tepratarė Lisbeta. - Jeijau šitaip kalbi, tai tavęs 
nebėr. 

- Nekliudykite šiai moteriai atgailauti, nenukreipkite 
jos nuo krikščioniškų minčių, - tarė kunigas. 

"Nieko nebeliko! - pagalvojo Lisbeta pasibaisėjusi. 

- Nebepažįstu nei jos akių, nei burnos! Nebėra nė vieno 
jos bruožo! Ir protas susimaišė! O, kaip baisu!.." 

- Nežinai, - tęsė Valeri, - kas yra mirtis, ką reiškia 
norom nenorom galvoti apie paskutinę savo gyvenimo 
rytdieną ir kas laukia karste. Kūnui - kirminai, bet sielai 
kas?.. Ak, Lisbeta, jaučiu, kad yra kitas gyvenimas!.. Ir 
mane ima toks siaubas, kad jis užstelbia mano pūvančio 
kūno skausmą!.. Kadaise juokais, tyčiodamasi iš vienos 
šventosios, sakiau Kreveliui, kad Dievo kerštas pasireiškia 
įvairiausiomis nelaimėmis... Na ir ką, buvau pranašė!.. 
Nežaisk su tuo, kas šventa, Lisbeta! Jei myli mane, pasek 
mano pavyzdžiu ir atgailauk! 

- Aš! - sušuko lotaringietė. - Gamtoje visur matau 
kerštą, vabzdžiai žūsta, tenkindami keršto poreikį, kai juos 
kas užkabina! O šitie ponai, - tarė ji, rodydama į kunigą, - ar 
nesako mums, kad Dievas keršija ir kad jo kerštas amži- 
nas!.. 

Kunigas romiai pažvelgė į Lisbetą ir tarė: 

- Jūs bedievė, ponia. 

- Tik pažiūrėk, į ką aš panaši!.. - tarė jai Valeri. 

- Ir iš kur tu gavai šitą gangreną? - paklausė 
senmergė, nemesdama savo kaimietiško netikėjimo. 

- O! Anriatsiuntė laiškelį, po kurio man nebėra jokių 
abejonių dėl savo likimo... Mane nužudė Anri. Ak, mirti 
tada, kai norėjau pradėti dorą gyvenimą, ir mirti, keliant 
visiems pasišlykštėjimą... Lisbeta, mesk visas mintis apie 
kerštą! Būk gera tai šeimai, aš savo testamente užra- 
šiau jiems visa, ką tik įstatymas man leidžia! Eik sau, sese, 
nors esi šiandien vienintelė būtybė, kuri nenusikreipei su 
pasibaisėjimu nuo manęs, maldauju tave, eik sau, palik 
mane vieną... Man vos užteks laiko atsiduoti Dievui į 
rankas!.. 

"Ji klejoja"", - pagalvojo Lisbeta, išeidama iš kam- 
bario. 

Net pats stipriausias Žmogaus jausmas, moters 
bičiulystė moteriai, negalėjo prilygti herojiškai Bažnyčios 
ištvermei. Lisbeta, dusdama nuo šlykštaus tvaiko, išskubėjo 

iš kambario. Gydytojai vis dar ginčijosi. Bet nusvėrė Bjanšono 
nuomonė, ir dabar buvo tariamasi, kaip pradėti bandymus 

-Kadir kaip ten būtų, bet skrodimas bus nepaprastai 
įdomus, - kalbėjo vienas priešingą nuomonę gynęs gydy- 
tojas, - turėsime du egzempliorius ir galėsime palyginti. 

Lisbeta palydėjo Bjanšoną, jis priėjo prie ligonės 
lovos, tartum visai nejausdamas sklindančios smarvės. 

- Ponia, - tarė jis, - mes išbandysime galingą 
gydymo priemonę. Gal pasiseks jus išgelbėti... 

- Jei mane išgelbėsite, - tarė ji, - ar būsiu aš tokia pat 
graži kaip anksčiau? 

„  - Galbūt! - atsakė mokslininkas. 

- Žinau jūsų galbūt! - tarė Valeri. - Būsiu panaši į 
moterį, ištrauktą iš gaisro! Palikite ' ane Bažnyčiai! Dabar 
galiu patikti tik Dievui! Pasistengsiu susitaikyti su Juo. Tai 
bus paskutinis mano pakoketavimas! Taip, turiu dabar 
susičiupti Dievulį! 

- Štai kurtikras mano vargšės Valeri žodis, dabar aš 
atpažįstu ją! - tarė Lisbeta verkdama. 

Lotaringietė laikė savo pareiga užeiti ir į Krevelio 
kambarį, kur ji rado Viktoreną su žmona, sėdinčius už trijų 
žingsnių nuo ligonio lovos. 

- Lisbeta, - tarė jis, - jie nesako, kaip mano žmonos 
sveikata. Tu ją ką tik matei. Kaip ji jaučiasi? 

- Jai geriau, ji tiki išsigelbėjimu! - atsakė Lisbeta 
žodžių žaismu, norėdama nuraminti Krevelį. 

- Na, tai gerai! - tęsė meras. - O aš bijojau, kad jos 
ligos kaltininkas nebūčiau aš... Nejau įmanoma tiek laiko 
išbūti parfiumerijos prekių komivojažeriu ir nėsusilaukti už 
taibausmės? Mane kankina sąžinė. Kur aš dėsiuos, netekęs 
Valeri? Dievaži, vaikai, aš dievinu šitą moterį. 

Krevelis mėgino įsiręžti savo mėgstama poza, atsi- 
sėdęs lovoje. 

- O, tėveli! - sušuko Selestina. - Tik jūs pasveikite, 
aš priimsiu pas save pamotę, prižadu! 

- Vargšelė Selestina! - pasakė Krevelis. - Eikš, 
pabučiuosiu tave!.. 

Viktorenas sulaikė -prie tėvo bepuolančią žmo- 
ną. 2 
S - Jūs nežinote, pone, švelniaitarė advokatas, -kad 
jūsų liga užkrečiama. 

- Tiesa, - atsakė Krevelis, - daktarai džiūgauja, kad 
atrado manyje.kažkokį viduramžių marą, apie kurį buvo 
galvojama, kad jau išnykęs, ir dabar trimituoja apie jį savo 
fakultetuose... Linksma, ar ne? 

- Tėveli, - tarė Selestina, - tik ištvermės, ir jūs 
nugalėsite šią ligą. 

- Nesirūpinkite, vaikai, giltinė turi du kartus apsi- 
galvoti, kol pasiryš kirsti Paryžiaus merą! - pasakė jis su 
komišku šaltakraujiškumu: - Na, o jei mano apylinkė bus 
tokia nelaiminga, kad neteks žmogaus, kuriam rinkėjai du 
kartus pareiškė pasitikėjimą... (hm... matote, kaip aš rišliai 
kalbu!) na ką gi, tada aš mokėsiu susipakuoti kraustulius. 
Ne veltui juk aš buvęs komivojažeris, keliauti papratęs. O, 
vaikai, aš laisvamanis! 

- Tėveli, prižadėk, kad sutiksi priimti kunigą. 

- Niekados, - atsakė Krevelis. - Ką padarysi! Aš 
mitęs Revoliucijos pienu, nesu toks protingas, kaip baronas 
de Holbachas*, bet tokios pat tvirtos dvasios, kaip ir jis. 
Labiau negu bet kadajaučiuosi giminė Regentystės laikams, 
pilkiesiems muškietininkams, abatui Diubua ir maršalui 
Rišeljė! Velniai griebtų! Mano vargšė žmona, matyt, neteko 
galvos, kad atsiuntė man Žmogų su sutana, man, Beranžė 
garbintojui, Lizetės** draugui, Voltero ir Ruso sūnui... Matyt, 
bandydamas sužinoti, ar liga manęs nepalaužė, daktaras 
paklausė: “Ar pas jus buvo kunigas?..'' Na štai, čia aš 
pasekiau didžiojo Monteskjė pavyzdžiu. Taip, pažvelgiau į 
daktarą... žiūrėkite, va šitaip, -jis pasisuko trim ketvirčiais, 
kaip savo portrete, valdingai ištiesė ranką, - ir pasakiau 
jam: 


„.Parodė vergas raštą savo, 
Bet veltui jis atėjo - nieko neišgavo. 

- Gražiai užsukta! Iš to matyti, kad ir agonijoje 
ponas pirmininkas de Monteskjė išlaikė savo genijaus 
šmaikštumą - ne veltui pas jį buvo siunčiamas jėzuitas!.. 
Mėgstu šį pasažą... nesakysiu jo gyvenimo, bet - jo mirties. 
O! Pasažas! Dar vienas kalambūras! Monteskjė pasažas! 

Viktorenas Julo liūdnai žiūrėjo į savo uošvį ir galvojo, 
kad kvailumas ir tuštybė gali kartais parodyti tokio pat 
stiprumo, kaip tikroji sielos didybė. Priežastys, pažadinan- 
čios mūsų dvasinį gyvenimą, matyt, neturi nieko bendra su 
padariniais. Nejau dvasios tvirtybė, kuria pasižymi didelis 
nusikaltėlis, būtų ta pati, kuria stebino visus Šansenė“, 
lipdamas į giljotiną? 

Savaitės gale buvo palaidota ponia Krevel, mirusi 
nuo neišpasakytų kančių, o po dviejų dienų paskui žmoną 
į kapus nuėjo ir Krevelis. Taigi vedybų sutarties sąlygos 
neteko savo vertės, ir Krevelis paveldėjo visą Valeri tur- 
tą. 

Kitą dieną po Krevelio laidotuvių advokatui vėl 
prisistatė senis vienuolis atsiskyrėlis, ir jisai sutiko įį, 
netardamas nė žodžio. Vienuolis tylėdamas ištiesė ranką, 
ir taip pat tylėdamas advokatas Viktorenas Julo įteikė jam 
aštuoniasdešimt tūkstantinių iš tų pinigų, kurie buvo rasti 
Krevelio rašomajame stale. Ponia Julo jaunesnioji paveldė- 
jo Prelio žemę ir trisdešimties tūkstančių frankų rentą. 
Ponia Krevel užrašė baronui Julo tris šimtus tūkstančių 
frankų. Skrotulioze sergąs Stanislavas, tapęs pilnamečiu, 
turėjo gauti Krevelio rūmus ir dvidešimt keturių tūkstančių 
frankų rentą. 

Tarp gausių ir kilnių draugijų, įsteigtų labdaringų 
Paryžiaus katalikų, yra ponios de la Santeri iniciatyva įkurta 
draugija; jos tikslas - surišti civiline ir bažnytine santuoka 
neturtingus Žmones, gyvenančius susidėjusius. Įstatymų 
leidėjai, labai susirūpinę pajamomis, gaunamomis už aktus, 
ir viešpataujanti buržuazija, labai susirūpinusi notarų hono- 
rarais, dedasi nežiną, kad trys ketvirtadaliai paprastų Žmonių 
neišsigali užmokėti penkiolikos frankų už vedybų aktą. 
Šiuo atžvilgiu notarų korporacija atsilikusi nuo Paryžiaus 

advokatų korporacijos. Paryžiaus advokatai, nors gana 
smarkiai šmeižiama draugija, neturtingųjų bylas imasi ginti 
veltui, o notarai dar nepasiryžo veltui surašinėti vargingųjų 
vedybų aktus. O valstybės iždas? Reikėtų išjudinti visą 
valstybės mašiną, kad bent kiek atsileistų jo griežtos normos 
šiuo atžvilgiu. Civilinių aktų įrašymo įstaigos - kurčios ir 
nebylios. Bažnyčia savo ruožtu ima rinkliavą už jungtuves. 
Bažnyčia Prancūzijoje labai išradinga įvairiems mokesčiams 
rinkti; Dievo namuose ji verčiasi negarbingu suolų ir kėdžių 
pardavinėjimu, kuo piktinasi svetimšaliai, nors negali būti, 
kad ji būtų užmiršusi įpykusį Išganytoją, vaikantį pirklius iš 
maldyktos. Bažnyčia sunkiai atsisako Šių teisių, reikia manyti, 
todėl, kad šiteisė, vadinama dešimtinės teise, yra šiandien 
vienas iš svarbiausių jos pajamų šaltinių, taigi čia Bažnyčia 
nusikalsta tiek, kiek ir valstybė. Taip susiklosčius aplinky- 
bėms, ypač mūsų laikais, kai daugiau negu reikia rūpinamasi 
negrais, nepilnamečiais nusikaltėliais, esančiais pataiso- 
mosios policijos žinioje, nebelieka laiko rūpintis padoriais 
kenčiančiais žmonėmis, ir daugybė padorių šeimų gyvena 
nesusituokusios, nes neturi trisdešimties frankų - tai pasku- 
tinė kaina, už kurią notaro kontora, civilinių aktų įstaiga, 
merija ir bažnyčia sutinka sutuokti paryžiečių porą. Ponios 
dela Šanteri draugija, įsteigta grąžinti vargingoms šeimoms 
į krikščionišką a įstatymų pripažintą kelią, ieško tokių porų 
ir randa jas juo lengviau dėl to, kae visų pirma teikia joms 
piniginę paramą, o tik paskui tikrina jų civilinę būklę. 
Baronienė Juto, visiškai pasitaisiusi, vėl pradėjo eiti 
savo pareigas. Kaip tik šiuo metu garbioji ponia de la 
Šanteri kreipėsi į Adeliną, prašydama ją, šalia labdaringų 
darbų, rūpintis ir nesantuokinių vedybų įteisinimu. 
Pirmasis baronienės tokių darbų bandymas nuvedė 
jąį nykų kvartalą, kitados vadintą Mažąja Lenkija, tarp Rošė, 
Pepinjerės ir Miromenilio gatvių. Sitas kvartalas buvo tartum 
Sen Marso* priemiesčio filialas. Atvaizduoti šiam kvartalui 
pakaks pasakyti, kad kai kuriuose namuose, gyvenamuose 
verslininkų be verslo, grėsmingų dvikovininkų profesionalų, 
skurdžių, besiverčiančių pavojingais darbais, savininkai nei 

drįsta reikalauti nuomos, nei randa antstolį, kuris sutiktų 
išgyvendinti neišsigalinčius nuomininkus. Šiuo metu Verslas, 
siekiantis pakeisti šio Paryžiaus kampelio veidą ir apstatyti 
dirvonuojantį plotą tarp Amsterdamo gatvės ir Fobur diu 
Rulio gatvių, tikriausiai pakeis gyventojų sudėtį, nes mūrinin- 
ko mentė Paryžiuje daugiau prisideda prie civilizacijos, 
negu kai kas galvoja! Statydamas gražius elegantiškus 
namus su šveicorinėmis, tiesdamas pro juos šaligatvius ir 
steigdamas krautuves; Verslas atbaido butų kainomis valka- 
tas, vargingus ir nepageidaujamus nuomininkus. Taip šie 
kvartalai nusikrato kraupių gyventojų, lindynių, į kurias 
policija žengia tik tada, kai gauna iš teisingumo organų 
įsakymą. 

1844 metų birželio mėnesį Labordo aikštė ir 
aplinkinės gatvės atrodė dar labai nekaip. Gerai apsirengęs 
praeivis, iš Pepinjerės gatvės atsitiktinai užklydęs į šias 
baisias gatveles, stebėdavosi, kaip su aristokratija čia 
maišosi žemiausia bohema. Šituose kvartaluose, kuriuose 
vegetuoja tamsūs varguoliai ir liepto galą priėję skurdžiai, 
gerai tebesiverčia paskutinieji Paryžiuje prašymų rašytojai. 
Ten, kur pamatysite kaligrafiškai, stambiomis raidėmis ant 
balto popieriaus išrašytus žodžius: Čia rašomi prašymai, 
iškabintus kurio nors pusrūsio ar purvino pirmojo aukšto 
lange, drąsiai galite pasakyti, kad šitame kvartale esama 
daug beraščių, o tai reiškia - daug negandų, nuodėmių ir 
nusikaltėlių. Tamsybė yra visų nusikaltimų motina. Nusikal- 
timas yra visų pirma protavimo trūkumas. 

Baronienei sergant, šitaine kvartale. kuriam ji buvo 
pasidariusi antrąja apvaizda, atsirado raštininkas, įsikūręs 
Saulėtajame pasaže - šis pavadinimas yra viena tų antitezių, 
kurias mėgsta paryžiečiai, nes Saulėtasis pasažas buvo itin 
tamsus. Šis raštininkas, kurį visi įtarė esant vokietį, vadinosi 
Vyderis ir gyveno susidėjęs su jauna mergina, kuriai buvo 
toks pavydus, jog leisdavo lankytis tiktai vienoje padorių 
krosnininkų šeimoje Sen Lazaro gatvėje; tie žmonės buvo 
italai, kaip ir visi krosnininkai, ir jau seniai gyveno Paryžiuje. 
Baronienė Julo, veikdama ponios de la Šanteri pavedimu, 

kitados išgelbėjo šitą krosnininkų šeimą iš neišvengiamo 
bankroto, dėl kurio jie būtų nusigyvenę paskutiniškai. Po 
kelių mėnesių jie išsikapstė iš skurdo, prasigyveno, ir 
neseniai apvaizdą keikusių žmonių širdys atsivėrė tikėjimui 
karštai, kaip tikrų italų krosnininkų. Taigi pirmasis baronie- 
nės vizitas ir buvo šitai šeimai. Šeima gyveno Sen Lazaro 
gatvėje, netoli Rošė gatvės, ir baronienę nudžiugino tai, ką 
ji išvydo Šių šaunių Žmonių namuose. Sandėliai ir dirbtuvės, 
dabar gerai aprūpinti, knibždėjo parankinių ir darbininkų, 
vienų italų, atvykusių iš Domo d'Osolos slėnio; šeima 
gyveno viršuje, mažame butelyje, kuriame darbo dėka jau 
matėsi susikaupusio pertekliaus. Baronienę krosnininkai 
sutiko kaip tikrą madoną, nužengusią iš dangaus. Per 
ketvirtį valandos viską apžiūrėjusi, ji laukė dabar namų 
šeimininko, kad jis papasakotų, kaip eina reikalai, ir, kaip 
visada, pasinaudojo proga apsiklausinėti, ar nėra 
nelaimingųjų, kuriuos gal kartais pažįsta krosnininkų šeima. 

- Ai, geroji ponia, jūs neatsisakytumėte ir pra- 
keiktuosius iš pragaro gelbėti, - tarė italė, - taigi va čia, visai 
netoli mūsų, reikėtų ištraukti iš pražūties jauną mergaitę. 

- Ar gerai ją pažįstate? - paklausė baronienė. 

- Tai buvusio mūsų darbdavio dukraitė. Jis atvažiavo 
įPrancūziją 1798 metais, perrevoliuciją; vadinosi Džiudičis. 
Tėtušis Džiudičis buvo vienas geriausių krosnininkų Napo- 
Ieono laikais; mirė jis 1819 metais ir paliko savo sūnui gražų 
turtelį. Bet sūnus viską iššvaistė su nedoromis moterimis ir 
galų gale vedė vieną jų, matyt, gudresnę už kitas. Iš jos ir 
susilaukė šitos vargšės mergaitės; jai kątik suėjo penkiolika 
metų. 

- Na, irkas jai pasidarė? - paklausė baronienė, giliai 
sukrėsta panašumo tarp šito Džiudičio ir jos vyro būdo. 

- Taigi štai, ponia, šita mažytė, vardu Atala, pametė 
tėvą ir motiną ir apsigyveno čia, šalia mūsų, su senu 
vokiečiu, mažiausiai aštuonių dešimčių metų amžiaus, 
pavarde Vyderis, kuris tvarko reikalus žmonėms, nemo- 
kantiems nei skaityti, nei rašyti. Žmonės šneka, kad tas 
palaidūnas senis nupirkęs mažytę iš motinos už pusantro 

tūkstančio frankų. Jei jis vestų - juk jam ar šiaip, ar taip jau 
Mažai beliko gyventi, o sako, kad jis galįs gauti keleto 
tūkstančių frankų rentą, - na, tai ką, vargšei mergaitei, 
tikram angelėliui, nereiktų sunkiai dirbti, o ypač skursti, O 
skurdas ją ištvirkins. 

- Dėkoju, kad nurodėte man progą padaryti gera, - 
tarė Adelina, - bet reikės elgtis labai atsargiai. Ką Žinote 
apie tą senį? 

- O ponia, tai šaunus Žmogus, mergaitė su juo 
laiminga, ir sveikos nuovokos jam netrūksta; žiūrėkite, jis 
išsikraustė iš kvartalo, kur gyvena tie Džiudičiai, manau dėl 
to, kad norėjo išgelbėti mažytę iš motinos nagų. Motina 
pavydėjo dukteriai ir galbūt galvojo pasinaudoti jos grožiu 
ir padaryti iš kūdikio tokią, žinote, panelę!.. Atala prisiminė 
mus ir patarė savo ponui apsigyventi šalia mūsų; pamatęs, 
kokie mes esame, žmogelis leidžia jai pas mus lankytis. Bet 
priverskite juos susituokti, ponia, ir jūs padarysite gerą 
darbą, tikrai vertą jūsų... O kai mergaitė ištekės, tai bus 
laisva ir tokiu būdu apsidraus nuo motinos, kuri vis dar jos 
tykoja. Ji norėtų iš dukters pasipelnyti - įtaisyti ją teatre ar 
priversti toliau eiti tuo pat keliu, kuriuo ją paleido. 

- O kodėl tas senis jos nevedė?.. 

- Nebuvo reikalo, - tarė italė. - Nors tėtušis Vyderis 
nėra visiškai blogas Žmogus, bet, man rodos, jis gudrus ir 
nori būti visiškas jos šeimininkas. Na, o vedęs, dievaži, 
vargšas senis bijo susilaukti to, kas visiems seniams ant 
nosies kabo... 

- Ar negalėtumėte pakviesti tos mergaitės? - pa- 
klausė baronienė. - Pakalbėčiau su ja čiairišsiaiškinčiau, ar 
galima jai padėti... 

Krosnininko Žmona mirktelėjo vyresniajai dukteriai, 
ir ši tuoj išbėgo. Po dešimties minučių ji grįžo, vesdamasi už 
rankos penkiolikos su puse metų tikro itališko grožio 
mergaitę. 

Atala Džiudičiturėjo paveldėjusiiš tėvo odos spalvą, 
dienos šviesoje gelsvą, kuri vakare, prie žiburio, atrodė 
balta kaip lelija, akis, tikrai rytietiškas savo dydžiu, forma ir 

blizgesiu, tankias riestas blakstienas, panašias į mažytes 
juodas plunksneles, juodus kaip derva plaukus ir tą įgimtą 
Lombardijos dukroms didingumą, kuris verčia svetimšalį, 
vaikščiojantį sekmadienį Milano gatvėmis, lyginti durininkų 
dukras su karalienėmis. Atala, krosnininko dukters įspėta, 
kad atėjo ta didelė ponia, apie kurią daug girdėjo, skubiai 
apsivilko gražia šilkine suknele, dailiu apsiaustuku ir apsiavė 
suvarstomais bateliais. Kepuraitė su vyšniniais kaspinais 
teikė dar daugiau žavumo jos gražiai galvutei. Mergaitė 
smalsiai kaip vaikas žvilgčiojo skersomis į baronienę ir labai 
susidomėjo jos nerviniu drebuliu. Baronienė giliai atsiduso, 
išvydusi, kad tokia įstabaus grožio mergaitė patekusi į 
prostitucijos purvą, ir prisiekė pati sau grąžinti ją į doros 
kelią. 

- Kaip vadiniesi, vaikeli? 

- Atala, ponia. 

- Ar moki skaityti, rašyti?.. 

- Ne, ponia; bet tai niekis, juk ponas moka... 

- Ar tavo tėvai buvo kada nuvedę tave į bažnyčią? 
Ar ėjai pirmosios komunijos? Ar moki katekizmą? 

- Tėtė norėjo, kad daryčiau kažką panašaus, apie 
ką čia kalbate, bet mama neleido... 

- Mama!.. - sušuko baronienė. - Tai tavo mama 
labai bloga?.. 

- Ji mane visą laiką mušė! Nežinau kodėl, bet tėvas 
ir motina amžinai dėl manęs ginčijosi... 

- Tai jie niekada tau apie Dievą nekalbėjo?.. - 
sušuko baronienė. 

Mergaitė plačiai atvėrė akis. 

- O, mamaiir tėtė dažnai sako: “Ljsk dievui į... Kad 
tave dievas nutrenktų! Kad tave dievas!.." - tarė ji su įstabiu 
naivumu. 

- Ar niekad nematei bažnyčios? Ar niekad tau 
neatėjo į galvą mintis ten įeiti? 

-Bažnyčios?.. A! Dievo Motinos katedra. Panteonas! 
Taip, mačiau iš tolo, kai tėtė nusivesdavo mane į Paryžių; 
bet tai būdavo taip retai. O priemiestyje bažnyčių nėra. 

- O kokiame priemiestyje jūs gyvenote? 

- Priemiestyje... 

- Kokiame priemiestyje?.. 

- Na, Šarono gatvėje, ponia... 

Sent Antuano priemiesčio gyventojai niekada kitaip 
nevadina to savo garsaus kvartalo, sako trumpai - prie- 
miestis. Jiems tai yra priemiestis tikra to žodžio prasme, 
neprilygstamas priemiestis, ir net fabrikantai šiuo pavadinimu 
supranta kaip tiktai Sent Antuano priemiestį. 

- Ar niekas tau niekad nesakė, kas yra gera, kas 
bloga? 

| - Mama mušdavo mane, kai nepadarydavau taip, 
kaip ji norėdavo... 

- Bet ar nesupratai, jog blogai darai, kad pabėgi 
nuo tėvo ir motinos su kažin kokiu seniu? 

Atala Džiudiči išdidžiai pažvelgė į baronienę ir 
nieko neatsakė. 

“Šita mergaitė - tikra laukinukė!..“" - pagalvojo 
Adelina. 

- O, ponia, tokių kaip ji pilna priemiestyje! - tarė 
krosnininko Žmona. 

- Bet ji neturi supratimo apie nieką, net apie blogį, 
oViešpatie mano! Kodėl neatsakai?.. - paklausė baronienė, 
stengdamasi paimti Atalą už rankos. 

Įpykusi Atala atsitraukė žingsnį atgal. 

- Jūs - kvaila senė! - tarė ji. - Tėvas ir motina visą 
savaitę neturėjo ko valgyti! Motina norėjo, kad padaryčiau 
kažką labai bloga, nes tėvas primušė ją ir šaukė, kad ji 
vagilka! Tai va, tada ponas Vyderis užmokėjo visas tėvo ir 
motinos skolas ir dar davė jiems pinigų... O, pilną maišą!.. 
Ir išsivedė mane... Vargšas tėtė taip verkė... Bet mes 
turėjome išsiskirti!.. Na, tai kas čia bloga? - paklausė ji. 

- O jūs labai mylite tą poną Vyderį?.. 

- Araš jį myliu?.. - pakartojo Atala. - Žinoma, ponia! 
Jis man seka tokias gražias istorijas kas vakaras!.. Pripirko 
gražių suknelių, baltinių, skarą nupirko. Dabar aš išsipusčiusi 
kaip princesė, ir klumpių nebenešioju! Štai jau du mėnesiai 

nežinau, kas yra alkis. Ir bulvių nebereikia valgyti! Jis 
prineša man saldainių, migdolų! Ak, kad žinotumėte, kaip 
skanu šokoladas su migdolais!.. O! Aš darau viską, ko tik 
jis nori, už šokolado tūtelę! O be to, mano storulis tėtušis 
Vyderis toks geras man, taip rūpinasi manim, toks meilus! 
Supratau, kad tokia turėtų būti mano motina!.. Dabar jis 
žada pasamdyti senutę, kuri man padėtų - mat jis nenori, 
kad tepčiausi rankas virtuvėje. Štai jau mėnuo jis neblogai 
uždirba; kiekvieną vakarą pameša man tris frankus... dedu 
juos į taupomąją dėžutę! Tik kad jis neleidžia man niekur 
daugiau eiti, kaip tik Čia... Tai tokia vyro meilė! Todėl leidžiu 
jam daryti su manim, ką nori... Vadina mane savo katyte! O 
motina nevadino manęs kitaip kaip k... ar st...! Ir vagilka, ir 
kirmėle! Ir dar visaip! 

- Na, tai kodėl tau nepasidaryti tėtušio Vyderio 
žmona? 

- Bet aš jau pasidariau, ponia! - išdidžiai, neraus- 
dama atsakė mergaitė, žiūrėdama į baronienę tyromis, 
ramiomis akimis. - Jis sakė man, kad esu jo mažytė 
žmonelė. Bet kaip kvaila būti vyro žmona!.. Zinote, jei ne 
šokoladas su migdolais!.. 

- Viešpatie! - sušnabždėjo baronienė. - Kas tas 
išsigimėlis, kuris gali šitaip piktnaudžiauti tokia visiška ir 
šventa nekaltybe? Kiek nuodėmių galima išpirkti, grąžinus 
šį kūdikį į doros kelią! 

"Aš žinojau, ką darau! - pagalvojo ji, prisiminusi 
sceną su Kreveliu. - O ji? Ji nieko nežino! 

- Ar pažįstate poną Samanoną?.. - meiliai paklausė 
mažoji Atala. 

- Ne, mažyte. O kam tau jo reikia? 

-Ištikrųjų nepažįstate? - pakartojo nekaltoji būtybė. 

- Nebijok ponios, Atala!.. - tarė krosnininko žmona. 
- Tai mūsų gerasis angelas! 

- Matote, mano storulis bijo, kad tas Samanonas jo 
nesurastų, ir dėl to slepiasi... o aš labai norėčiau, kad jam 
nereiktų bijoti... 

- Kodėl? 

- Na, jis tada nusivestų mane į Bobino! O gal ir į 
Ambigiu*! 

- Kokia Žavi būtybė! - tarė baronienė, bučiuodama 
mergaitę. 

- Ar jūs turtinga?.. - paklausė Atala, žaisdama 
baronienės rankogalių mezginiais. 

- Ir taip, ir ne, - atsakė baronienė. - Esu turtinga 
tokioms geroms mergaitėms kaip tu, kai jos sutinka klausyti 
kunigo, kad jis pamokytų jas krikščionės pareigų, ir nori eiti 
geru keliu. 

- Kokiu keliu? - paklausė Atala. - Aš puikiausiai einu 
savo kojom. 

- Doros keliu! 

Atala šelmiškai ir pašaipiai pažiūrėjo į baronie- 
nę. 

- Pažiūrėk į mūsų šeimininkę, ji laiminga nuo to 
laiko, kai grįžo į Bažnyčios prieglobstį, - tarė baronienė, 
rodydama į krosnininko žmoną. - O tu susidėjai su vyru taip, 
kaip gyvuliai susiporuoja! 

- Aš?! - pakartojo Atala. - Bet jei duosite man tiek, 
kiek duoda tėtušis Vyderis, tai būsiu labai patenkinta, kad 
nereiks žmona būti. Juk tai peilis po kaklu! Jūs Žinote, kas 
tai yra? 

- Jei jau kartą Moteris susijungė su vyru taip, kaip 
tu, - pratarė baronienė, - tai ji turi likti jam ištikima, to 
reikalauja dorybė... 

- Ikijis numirs?.. - gudriai paklausė Atala. - Tai man 
neilgai reiks laukti. Kad žinotumėte, kaip tėtušis Vyderis 
kosi ir pūkščia!.. Pch! Pch! - sukosėjo ji, pamėgdžiodama 
senį. 

- Dora ir moralė reikalauja, - tęsė baronienė, - kad 
bažnyčia, kuri atstovauja Dievui, ir merija, kuri atstovauja 
įstatymui, pašvęstų jūsų santuoką. Pažiūrėk į mūsų šei- 
mininkę, ji susituokė taip, kaip reikalauja įstatymai... 

- Ar tada bus linksmiau? - paklausė mergaitė. 

- Būsi laimingesnė, - tarė baronienė, - nes niekas 
negalės padarytitau priekaišto dėl vedybų. Ir patiksi Dievui! 

Paklausk štai šeimininkę, ar ji ištekėjo be jungtuvių baž- 
nyčioje? 

Atala pažiūrėjo į krosnininko žmoną. 

- Oarjilaimingesnė už mane? - paklausė mergaitė. 
- Aš gražesnė už ją. 

- Taip, bet aš dora moteris, o tu... tave kiekvienas 
gali pavadinti bjauriu vardu... 

- Kaip gali tave globoti Dievas, jei po kojomis 
pamynei Dievo ir žmogaus įstatymus? - tarė baronienė. - Ar 
žinai, kad Dievas atsilygina rojumi tiems, kurie laikosi 
Bažnyčios įsakymų? | 

- O kas ten yra rojuje? Ar ten yra kokių teatrų? - 
paklausė Atala. 

- O, rojuj tu rasi visus džiaugsmus, kokius tik gali 
įsivaizduoti, - pasakė baronienė. - Ten begalybės angelų 
baltais sparnais. Ten matysi Dievą visoje jo didybėje, ten 
valdysi kartu su juo, ten būsi laiminga kiekvieną akimirką ir 
per amžius!.. 

Atala Džiudiči klausėsi baronienės, kaip klausomasi 
muzikos; matydama, kad mergaitė neįstengs jos suprasti, 
Adelina nutarė, kad reikia eiti kitu keliu ir pasimatyti su 
seniu. 

- Eik namo, mažyte, aš pasikalbėsiu su ponu 
Vyderiu. Jis prancūzas? 

- Elzasietis, ponia. Pamatysit, jis bus turtingas! Jei 
sutiktumėte apmokėti jo skolą tam bjauriam Samanonui, jis 
jums pinigus grąžintų! Jis sako, kad po kelių mėnesių turės 
šešių tūkstančių frankų rentą, ir mudu tada išvažiuosime į 
kaimą, toli toli, į Vogėzus... 

Išgirdusi Vogėzus, baronienė giliai susimąstė. Ji 
prisiminė savo kaimelį! Baronienė atitoko iš šito skausmingo 
susimąstymo, kai su ja pasisveikino krosnininkas, kuris 
atėjo pasidžiaugti jai savo reikalais. 

- Po metų, ponia, galėsiu grąžinti jums pinigus, 
kuriuos Mums paskolinote. Juk šie pinigai priklauso gerajam 
Dievui! Tai vargdienių ir nelaimingųjų pinigai! Jei kada nors 
pralobsiu, galėsite semti iš mano piniginės, ir aš jūsų 

rankornis gelbėsiu vargšus taip, kaip jūs gelbėjote ma- 
ne. 

- Šiuo metu, - tarė baronienė, - man nereikia jūsų 
pinigų, tik padėkite atlikti vieną gerą darbą. Kątik kalbėjausi 
su mažąja Džiudiči, ji gyvena su kažkokiu seniu, o aš noriu 
sutuokdinti juos bažnyčioje ir merijoje. 

-A! Sutėtušiu Vyderiu! Šaunus ir garbingas žmogus, 
jis visada duos jums gerą patarimą. Šitas vargšas seniokas 
jau ir draugų įsigijo, mūsų kvartale du mėnesius begy- 
vendamas. Jis man perrašinėja sąskaitas. Matyt, koks nors 
narsus pulkininkas, ištikimai tarnavęs imperatoriui... Kad 
matytumėt, kaip jis myli Napoleoną! Jis turi ordinų, bet 
niekada jų nenešioja. Vis laukia, kada pasitaisys jo reikalai. 
Vargšas žmogelis turi skolų!.. Man net rodos, kad jis 
slepiasi nuo antstolio... 

- Pasakykite, kad užmokėsiu jo skolas, jei jis ves tą 
mergaitę... 

- Na ką, tuoj sutvarkysime! O žinote ką, ponia, 
užeikime pas jį... jis čia už poros žingsnių, Saulėtajame 
pasaže. 

Baronienė ir krosnininkas išėjo į Saulėtąjį pasa- 
žą. 

- Prašau čia, ponia, - tarė krosnininkas, rodydamas 
į Pepinjerės gatvę. 

Saulėtasis pasažas iš tikrųjų prasideda Pepinjerės 
gatvėje ir išeina į Rošė gatvę. Šitame naujai pravestame 
pasaže su labai kukliomis krautuvėlėmis, pačiame joviduryje, 
baronienė pastebėjo langą, užkabintą žalia tafta tokiame 
aukštyje, kad nekuklūs praeiviai negalėtų pažvelgti į vidų, o 
virš jo užrašą: Čia rašomi prašymai, ant durų buvo užrašyta: 


RAŠTINĖ 
Rašau prašymus, perrašinėju sąskaitas ir t.t. 
Paslaptis garantuota. Darbas atliekamas greit. 


Vidus panėšėjo į tas omnibusų kontoras, kuriose 
keleiviai Paryžiuje laukia persėdimo. Laiptai viduje tikriau- 

siai vedė į butą, įrengtą antresolyje su langais į galeriją; 
butas buvotiesiog sujungtas su raštine. Baronienė pastebėjo 
nedažyto medžio pajuodusį rašomąjį stalą, segtuvus ir 
bjaurų krėslą, pirktą pas palaikių prekių pirklį. Kepurė su 
purvinu žalios taftos priekakčiu, pritaisytu varine viela, 
liudijo, kad savininkas arba laikosi atsargumo priemonių, 
kad jo kas nepažintų, arba silpnai mato, kas visai su- 
prantama, turint omenyje jo senumą. 

- Jis viršuj, - tarė krosnininkas, - lipsiu jį įspėti ir 
pašaukti žemyn. 

Baronienė užsileido šydą ir atsisėdo. Nuo sunkių 
žingsnių sugirgždėjo mediniai laipteliai, ir Adelina negalėjo 
susilaikyti nesuspigusi, kai pamatė savo vyrą, baroną Julo, 
su pilka megzta striuke, senomis pilkos flanelės kelnėmis ir 
šlepetėmis ant kojų. 

- Ko norėtumėte, ponia? - galantiškai paklausė 
Julo. 

Adelina atsikėlė, sugriebė Julo ir palūžusiu iš 
susijaudinimo balsu tarė: 

- Galų gale aš tave suradau!.. 

- Adelina!.. - sušuko didžiai nustebęs baronas, 
uždarydamas kontoros duris. - Zozefai! - sušuko jis kros- 
nininkui. - Išeikite pro koridorių! 

- Drauguži, - tarė ji, viską užmiršusi džiaugsmo 
antplūdyje, - grįžk į šeimą, dabar mes turtingi! Tavo sūnus 
ima šešiasdešimties tūkstančių frankų rentą, tavo pensija 
išpirkta, ižde susikaupė penkiolika tūkstančių frankų, ku- 
riuos galėsi pasiimti, kai pateiksi reikalingą pažymėjimą! 
Valeri mirė ir paliko tau tris šimtus tūkstančių frankų. Klau- 
syk, apie tave jau seniai visi užmiršo, gali ramiai grįžti į 
visuomenę, sūnus neatsisakys tau padėti. Grįžk, mūsų 
laimei nieko netrūks. Jau beveik treji metai ieškau tavęs ir 
taip tvirtai tikėjau atrasti, jog net tavo kambariai paruošti 
laukia tavęs. O, mesk viską, mesk šitas baisias savo gyve- 
nimo sąlygas! 

- Gerai, - tarė apkvaišęs baronas, - bet ar galėsiu 
pasiimti su savim tą mergaitę? 

- Hektorai, išsižadėk jos! Padaryk tai dėl savo 
Adelinos, kuri niekad neprašė iš tavęs nė mažiausios 
aukos! Pažadu tau aprūpinti šitą kūdikį pasoga, išleisti už 
vyro, išmokyti ją. Tegul nors viena iš tų, kurios atnešė tau 
laimę, būna laiminga ir nenugrimzta į nuodėmę ir purvą! 

- Tai tu, - nusišypsojo baronas, - norėjai mane 
apvesdinti? Palauk valandėlę, - pridūrė jis, - nueisiu į viršų 
persirengti, turiu lagamine padorius rūbus... 

Likusi viena, Adelina dar kartą apžvelgė šią baisią 
raštinę ir paplūdo ašaromis. 

“Jis vargo čia, - pagalvojo ji, - o mes gyvename 
pertekliuje!.. Vargšas žmogus! Kaip jį nubaudė likimas - juk 
jis buvo kadaise įsikūnijusi elegancija! 

Atėjo krosnininkas atsisveikinti su savo ge: auare, ir 
Adelina pasiuntė jį pašaukti karietos. Kai grįžo, Adelina 
paprašė jį priglausti mažąją Atalą Džiudiči irtuoj pat nusivesti 
ją pas save. 

- Pasakykite jai, - pridūrė ji, - kad jei sutiks klausyti 
Magdalenos bažnyčios klebono, tą dieną, kai priims pirmąją 
komuniją, duosiu jai trisdešimt tūkstančių frankų pasogos 
ir išpiršiu gerą vyrą, kokį nors šaunų jaunuolį! 

- Mano vyresnįjį sūnų, ponia! Jam dvidešimt dveji 
metai, ir jis dievina šią mergaitę! 

ią akimirką baronas nusileido laiptais žemyn, jis 
buvo apsiašarojęs. 

- Įsakai palikti man, - sušnibždėjo jis Žmonai į ausį, 
-vienintelę būtybę, kurios meilė buvo bent kiek panaši į tavo 
meilę man! Mažytė apsipylė ašaromis, negaliu jos šitaip 
pamesti... 

- Nesirūpink, Hektorai! Ji gyvens garbingoje šeimoje, 
ir aš atsakau už jos dorą. 

- Jeitaip, tai einu su tavim, -tarė baronas, vesdamas 
žmoną prie karietos. 

Hektoras, vėl virtęs baronu d Ervi, dėvėjo mėlynos 
gelumbės kelnes ir surdutą, baltą liemenę, ryšėjo juodą 
kaklaraištį ir buvo apsimovęs pirštines. Kai baronienė jau 
sėdėjo karietoje, Atala pribėgusi įslydo į ją kaip gyvačiukė. 

- Ak, ponia, - tarė ji, - leiskite man palydėti jus ir 
važiuoti kartu... Klausykit, būsiu labai gera, paklusni, darysiu 
viską, ką tik liepsite; bet neatskirkite manęs nuo tėtušio 
Vyderio, mano geradario. Jis dovanoja man tiek gerų 
daiktų! Dabar mane vėl muš!.. 

- Klausyk, Atala, - tarė baronas, - šita ponia - mano 
Žmona, mudu turime skirtis... 

- Ji! Tokia sena... - naiviai sušuko mergaitė, - juk ji 
dreba lyg epušės lapas. O! Pažiūrėkite į jos galvą! 

Ir ji pašiepdama ėmė mėgdžioti drebančią baro- 
nienę. Krosnininkas, atsivijęs mažąją Džiudiči, priėjo prie 
karietos durelių. 

- Paimkite ją! - tarė baronienė. 

Krosnininkas griebė Atalą į glėbį ir prievarta nu- 
sitempė pas save. 

- Ačiū už šią auką, drauguži! -tarė Adelina, paėmusi 
baronąuž rankos irsuspaudusiją su beprotišku džiaugsmu. 
- Kaip tu pasikeitei! Kiek prisikentėjai! Kokia staigmena tavo 
dukteriai ir sūnui! 

Adelina kalbėjo taip, kaip kalba įsimylėjusieji, 
susitikę po ilgo nesimatymo - apie tūkstantį dalykų iš karto. 
Po dešimties minučių baronas ir Žmona buvo Liudviko 
Didžiojo gatvėje, ir čia Adelina rado tokį laišką: 


Gerbiamoji ponia baroniene, 

Baronas d'Ervi išgyveno mėnesį Šarono gatvėje 
Thoreko pavarde, tai Hektoro anagrama. Dabar jis įsikūręs 
Saulėtajamepasaže, Vyderio pavarde. Sakosi esąs elzasietis, 
rašo prašymus ir gyvena su jauna mergina, Atala Džiudiči. 
Būkite atsargi, ponia, nes baronas yra labai ieškomas. Kokiu 
tikslu, nežinau. 

Aktorė išlaikė savo žodį, ponia baroniene, irpasilieka 
kaip visuomet 

Jūsų nusižeminusi tarnaitė Ž.M. 


Baronui grįžus, visi taip džiūgavo, kad jis susitaikė 
su šeimos gyvenimu. Užmiršo jaunąją Atalą Džiudiči, nes 

dėl savo nežabotų aistrų buvo nusivaręs iki juslių nepas- 
tovumo, būdingo vaikystei. Šeimos laimę trikdė tik barono 
permaina. Jis paliko vaikus palyginti dar tvirtas, o grįžo 
beveik šimtametis, sukriošęs, sukumpęs, išsekusiu veidu 
senis. Prašmatnūs pietūs, Selestinos greitosiomis ištaisyti, 
priminė senukuipietus pas Žozefą, irjis apstulbo, pamatęs, 
kokioj prabangoj gyvena jo šeima. 

- Švenčiate tėvo palaidūno sugrįžimą! - sušnibždėjo 
jis Adelinai. 

- Tsss... Viskas užmiršta, - atsakė ji. 

- Okur Lisbeta? - paklausė baronas, nematydamas 
prie stalo senmergės. 

- Deja! - atsakė Hortenzija, - ji serga, nebesikelia, ir 
esame susirūpinę, kad greit jos neteksime. Ji tikisi, kad 
užeisi pas ją po pietų. 

Kitą rytą, vos saulei patekėjus, Julo jaunesniajam 
pranešė durininkas, kad miesto žandarmerijos kareiviai 
supa jo namus, o Teisingumo darbuotojai teiraujasi barono 
Julo. Komercinio tribunolo antstolis, įėjęs paskui durininką, 
įteikė advokatui teismo sprendimo aktus, atsiklausdamas, 
arjis sutinkąs apmokėtitėvo skolas. Reikėjo išpirkti dešimties 
tūkstančių frankų vekselius, išduotus lupikautojui, pavarde 
Samanonas, iš kurio baronas d Ervi greičiausiai buvo gavęs 
du ar tris tūkstančius frankų grynais. Julo jaunesnysis 
paprašė komercinio tribunolo antstolį išsivesti Žmones ir 
apmokėjo vekselius. “Ar tuo ir baigsis?" - pagalvojo su- 
sirupinęs advokatas. 

Lisbeta, baisiai susikrimtusi dėl laimės, kuri nušvito 
šeimai, nebeišlaikė šio paskutinio laimingo įvykio. Jos 
sveikata taip pašlijo, kad, Bjanšono nuomone, jai liko 
gyventi ne daugiau kaip savaitė. Ji turėjo mirti, sužiugusi po 
ilgos kovos, kurioje buvo laimėjusi tiek pergalių. Net ir žiauri 
plaučių džiovos agonija neprivertė jos išduoti savo neapy- 
kantos paslapties. Beje, jai buvo lemta išgyventi didžiausią 
pasitenkinimą ir matyti prie savo lovos visus artimuosius - 
Adeliną, Hortenziją, Julo, Viktoreną, Steinboką, Selestiną ir 
jų vaikus, su ašaromis akyse garbstančius šeimos angelą 

sargą. Baronas, beveik trejus metus prastai mitęs, dabar 
stipriai maitinamas, atgavo jėgas ir vėlbuvo bemaž panašus 
į save. Matydama pasitaisiusį vyrą, Adelina buvo tokia 
laiminga, kad jau nebe taip labai drebėjo. ' Ji bus pagaliau 
laiminga!" - pagalvojo Lisbeta dieną prieš savo mirtį, 
matydama, kokią didelę pagarbą reiškia savo Žmonai ba- 
ronas, iš Hortenzijos ir Viktoreno sužinojęs, kiek ji išken- 
tėjo. 

Šis jausmas paspartino pusseserės Betos galą; 
visa šeima verkdama ėjo paskui jos karstą. 

Baronas ir baronienė Julo, sulaukę tokio amžiaus, 
kada žmogus ieško poilsio, atidavė grafui ir grafienei Stein- 
bokams puikius antrojo aukšto apartamentus, o patys 
apsigyveno trečiajame aukšte. 1845 metų pradžioje sūnus 
išrūpino baronui vietą geležinkelių valdyboje su šešių 
tūkstančių frankų alga; kartu su šešių tūkstančių frankų 
pensija ir turtu, užrašytu ponios Krevel, jis turėjo dabar 
dvidešimt keturių tūkstančių frankų rentą. O kadangi per 
tuos trejus metus Hortenzijos turtas buvo atskirtas nuo 
vyro, Viktorenas nedvejodamas įdėjo sesers vardu į banką 
du šimtus tūkstančių frankų, kuriuos buvo perdavęs jam 
Visemburgo kunigaikštis, taigi Hortenzija turėjo dvylika 
tūkstančių frankų pajamų kasmet. Tapęs turtingos žmonos 
vyru, Venceslavas buvo jai ištikimas, bet slankiojo be 
darbo, nesiryždamas imtis kad ir mažiausio kūrinėlio. Vėl 
pasidaręs dailininku /n partibus *, jis turėjo didelį pasisekimą 
salonuose; daugybė skulptorių mėgėjų kreipdavosi į jį 
patarimo; pagaliau jis perėjo į kritiką, kaip visi bejėgiai, per 
daug žadėję savo kūrybinio darbo pradžioje. Taigi kiekviena 
šių šeimų turėjo savo atskirą turtą, nors gyveno draugėje. 
Patirtų nelaimių pamokyta, baronienė pavedė savo piniginius 
reikalus sūnui ir. taip apribojo barono išlaidas tik jo alga, 
tikėdamasi, kad kuklios pajamos neleis jam kartoti senų 
klaidų. Bet atrodė, kad baronas išsižadėjo gražiosios lyties 
- tai buvo negirdėta laimė, kurios nesitikėjo nei baronienė, 


* Be užsiėmimo (Iot.) 

nei sūnus. Jis nurimo, ir šita rimtis, palaikyta amžiaus 
padariniu, galų gale taip išsklaidė šeimos būgštavimus, 
kad barono Julo meilingumu ir kitomis žaviomis ypatybėmis 
neatsidžiaugė visi artimieji. Nepaprastai atidus Žmonai ir 
vaikams, jis lankėsi su jais teatre, aukštuomenėje, kur vėl 
pasirodė, ir nuostabiai meiliai mokėjo priimti svečius sūnaus 
salone. Žodžiu, į šeimą sugrąžintu tėvu palaidūnu buvo 
didžiai patenkinti visi. Tai buvo malonus senelis, visiškai 
susenęs, bet vis dar sąmojingas; iš savo nuodėmingos 
praeities turėjo išlaikęs vien tai, kuo galėjo būti malonus 
kompanijoj. Aišku, kad šeima visiškai nurimo. Vaikai ir 
baronienė į padanges kėlė tėvą, užmiršę dviejų dėdžių 
mirtį! Gyvenimas neįmanomas be užmaršties! 

Viktoreno Žmona, tiesiog meistriškai šeimininkau- 
dama šiuose milžiniškuose namuose, to meistriškumo 
pasimokiusi iš Lisbetos, turėjo pasisamdyti virėją. Kai šis 
buvo pasamdytas, reikėjo ieškoti indų plovėjos. Siandien 
indų plovėjos yra ambicingi padarai, visokiais būdais 
stengiąsi perprasti savo šefo paslaptis; vos išmokusios 
užtaisyti padažą, jos pačios tampa virėjomis. Todėl indų 
plovėjas tenka dažnai keisti. 1845 metų gruodžio mėnesio 
pradžioje Selestina pasamdėindų nlovėja storą normandietę 
iš IZinji, kresną, stipriomis raudonomis rankomis, vulgariu 
veidu, kvailą kaip proginis eilėraštis merginą; ji vargais 
negatais atsisakė klasiškojo kartūno kyko, kokius nešioja 
Žemosios Normandijos mergaitės. Šitos merginos krūtinė 
buvo kaip žindyvės, ir atrodė, kad štai ims ir sprogs jos 
kartūno liemenėlė. Raudona jos fizionomija buvo tartum 
iškirsta iš akmens - tokios kietos buvo jos linijos. Niekas, 
žinoma, nesusidomėjo šitos Merginos, vardu Agatos, atsira- 
dimu namuose - tokių akiplėšų provincija tiek ir tiek pristato 
Paryžiui kiekvieną dieną. Agatos grožybės labai menkai 
teviliojovirėją, nes jos kalba buvo labai stačiokiška, kadangi 
ji pirmiau buvo priemiesčio užeigos namų tarnaitė ir aptar- 
naudavo vežikus; užuot pavergusi savo šefą ir išgavusi iš jo 
didžiąsias virtuvės meno paslaptis, sužadino sau tik jo 
panieką. Virėjas merginosi Luizai, grafienės Steinbok 

kambarinei. Todėl normandietė skundėsi, kad su ja esą 
blogai elgiamasi, kad ji esanti amžinai kur nors siunčiama 
įvairiausiomis dingstimis kaip tik tuo laiku, kaivirėjas baigiąs 
kokį nors patiekalą ar taisąs padažą. 

- Neturiu laimės, - kalbėjo ji, - reiks pereiti kitur. 

Vis dėlto pasiliko, nors du kartus prašėsi atlei- 
džiama. 

Vieną kartą naktį Adelina, pažadinta kažkokio keisto 
triukšmo, pamatė, kadtuščia Hektoro lova, stovinti šalimais, 
- jie miegojo gretimose lovose, kaip ir pritinka seniams. 
Adelina laukė valandą, bet baronas vis negrįžo. Pabūgusi, 
kad baronui nebūtų atsitikę kokios nelaimės ar apopleksijos 
smūgio, užkopė į viršutinį aukštą, į mansardas, kur miegojo 
tamai. Priėjo prie Agatos kambario - ją sudomino aiški 
šviesa, sklindanti pro praviras duris, ir dviejų balsų kuždesys. 
Staiga ji sustojo pasibaisėjusi - pažino barono balsa; 
susigundęs Agatos apžavais, baronas, siekdamas palaužti 
apgalvotątos bjaurios suskretėlės spyriojimąsi, ištarė šiuos 
kraupius žodžius: 

- Mano žmona ilgai nebegyvens, tai tu, jei norėsi, 
galėsi būti baronienė. 

Adelina šūktelėjo, paleido iš rankų žvakidę ir pa- 
bėgo. 

Po trijų dienų, iš vakaro aprūpinta sakramentais, 
baronienė jau merdėjo; aplink jos lovą susirinko raudanti 
šeima. Prieš pat mirtį ji paėmė vyro ranką, suspaudė ją ir 
sušnibždėjo jam į ausį: 

- Mielasis, man tebuvo likę atiduoti tau tik savo 
gyvybę; po minutės būsi iaisvas ir galėsi kitą pavadinti 
baroniene Julo. 

Ir susirinkusieji išvydo tai, kas retai atsitinka matyti: 
iš mirusios akių riedančias ašaras. Nuodėmės žiaurumas 
nugalėjo angelo kantrybę, ir tik ant amžinybės slenksčio 
išsprūdo jai vienintelis per visą gyvenimą priekaišto žo- 
dis. 

Trečią dieną po žmonos laidotuvių baronas išvažiavo 
iš Paryžiaus. Po vienuolikos mėnesių Viktorenas per kitus 

sužinojo, kad 1846 metų vasario pirmą dieną Izinji bažnyčioje 
jo tėvas susituokė su panele Agata Piktar. 

- Tėvai gali neleisti vaikams vesti, bet vaikai negali 
užkirsti kelio suvaikėjusių tėvų paikšystėms, - tarė advo- 
katas Julo advokatui Popino, antrajam buvusio prekybos 
ministro sūnui, kai šis užvedė kalbą apie tas vedybas. 


PAAIŠKINIMAI 


5p. Donas Mikelandželas Kajetanis, Teano kunigaikštis 
- Italijos didžiūnas, vedęs Kalikstą Zevuską, ponios Hanskos, 
Balzako žmonos, giminaitę. 

5p.  Porča, San Severinas, Paretas, di Negras, Beldžiozas 
- Balzakas iš tikrųjų dedikavo savo 'Zmogiškosios kome- 
dijos" XV tomą ("Kurtizanių spindesys ir skurdas'') kuni- 
gaikščiui Alfonsui Serafinui di Porčai, XIX tomą - grafienei 
Serafinai San Severino, iš namų Porča, IV tomą - markizui 
Damasui Paretui, II tomą - markizui di Negrui. 

6p.  Biulonas, Žoržas Lui Lekleras (Georges Louis 
Leclerc Buffon) (1707-1788) - prancūzų mokslininkas- 
gamtininkas ir rašytojas. 

6p. Panelė de Lašo - Didro knygos “Tai ne pasaka" 
(1772) herojė. Šioje apysakoje Didro (Diderot) sugretina dvi 
istorijas: geraširdžio meilužio ir jo žiaurios meilužės istoriją 
su švelniosios panelės Lašo ir nedėkingojo Gardejo (o ne 
Gardano, kaip rašo Balzakas) istorija. 

14p. Regentystė - kunigaikščio Pilypo Orleaniečio - 
Regento - valdymas, kol Liudvikas XV buvo nepilnametis 
(1715-1723). Regentystės meto rūmų papročiai pasižymėjo 
nepaprastu ištvirkimu. 

18p. Diuprė, Zilberas Lui (Gilbert- Louis Duprez) -garsus 
prancūzų tenoras (1806-1896). 1837 metais debiutavo 
Didžiojoje Paryžiaus operoje. | 

21p. Tryliktoji apylinkė - Balzako metu Paryžius buvo 
suskirstytas į 12 apylinkių, dėl to pasakymu “vestuvės 
tryliktoje apylinkėje" ironiškai buvo pažymimas laisvosios 
meilės santykis. 

23 p. Auksovidurys - posakis 'aukso vidurys" pragarsėjo 
Prancūzijoje Liepos monarchijos metu, kai jį pavartojo 
Liudvikas Pilypas. Tai buvo turčių buržua devizas. 

27p. Condottieri (tarti (kondotjeri) - partizanų ar 
samdytinės kariuomenės vadai Italijoje XIV ir XV amžiuje; 
samdomi kareiviai, tarnaują tam, kas geriau moka. 

31p. Sunkiai sužeistas puolant Visemburgo įtvirtinimus - 
1793 m. revoliucinė prancūzų kariuomenė užėmė Visem- 
burgo įtvirtinimus. 

31p. 7804 metų žygis - tai Prancūzijos ir Anglijos karo 
veiksmai, pradėti 1802 metais, sulaužius Amjeno taikos 
sutartį. 

31p. 17806 metų žygis - Napoleono armijos karo veiks- 
mai prieš ketvirtąją koaliciją, pirmiausia prieš Prūsiją. Dvie- 
juose mūšiuose, prie Jenos ir Auerštadto, Prūsijos ka- 
riuomenė buvo sumušta. Prancūzų kariuomenė okupavo 
didelę Prūsijos dalį. 

33p. Vaterlo - Belgijos gyvenvietė, kur 1815 m. birželio 
18 dieną anglų-prūsų kariuomenė sumušė Napoleono 
kariuomenę. Vaterlo pralaimėjimas reiškė Napoleono | 
imperijos galą. 

33p. Feltras (Feltre) - Napoleono karo ministras 1814 
metais, perėjęs vėliau tarnauti Liudvikui XVIII. Antrosios 
Restauracijos metu, būdamas karo ministru, atleido daug 
Bonaparto šalininkų. Pasitraukė iš Karo ministerijos 1816 
metais. 

33p. 7823metais... kare prieš Ispaniją - 1823 m. Liudvikas 
XVIII nusiuntė prancūzų kariuomenę į Ispaniją revoliucijos 
malšinti ir karaliaus Ferdinando VII absoliutinės valdžios 
atkurti. 

35p. Paktolis - mažosios Azijos Sarabato upės senovinis 
pavadinimas; ši upė buvo garsi auksinguoju smėliu; per- 
keltine prasme - turtingumo šaltinis. 

36p. NMinona - Ninona de Lanklo (XVII a.) - laisvo elgesio 
gražuolė, daugelio garsių vyrų meilužė. 

39 p. Fonteneblo - miestelis netoli Paryžiaus. 1814 metų 
balandžio mėnesį Napoleonas čia pasirašė atsisakymą 
nuo sosto. 

44 p. Džotas (Giotto) - italų dailininkas (1266 ar 1276 - 
1337), florentietis, Dantės draugas. Jo freskų asmenų 
veidai pasižymi atšiaurumu. 

46p. Kunigaikštis Konstantinas (1779 - 1831) - rusų 
imperatoriaus Povilo I sūnus, Aleksandro I brolis, Lenkijos 
karalystės vietininkas. 

452 


47p. Kašmiras -kašmiro skaros į Prancūziją iš Rytų buvo 
įgabentos Imperijos žydėjimo metais, tapo labai madingos 
visose visuomenės klasėse ir išliko tokios iki II Imperijos 
gyvavimo pabaigos. Kašmiras kilęs iš Indijos, labai brangus, 
atsiėjęs tais laikais keliolika tūkstančių frankų. Iki III Res- 
publikos gyvavimo pradžios buvo išlikęs paprotys dovanoti 
kiekvienai jaunajai kašmiro skarą. 

49 p. De Fovo, Vagneris, Žanestas, Fromanas-Merisas: 
Favo (Fauveau) - skulptorė, gimusi 1803 metais, išgarsėjusi 
Restauracijos laikais. Vagneris (Wagner) (1777-1858) - 
vokiečių skulptorius, dirbęs Miunchene. Zanestas (Jeanest) 
-smulkiosios skulptūros meistras, pasireiškęs Salone 1812 
-18155 m. Fromanas-Merisas (Froment-Meurice, 1802-1855). 
Amžininkai teigė, kad jis atgaivinęs prancūzų juvelyrinį 
meną. Didelės meninės erudicijos, naujovių ieškotojas. 
49p. Ljenaras (Liėnard) - garsus medžio skulptorius. 
49 p.  Benvenutas Čelinis (Benvenuto Cellini, 1500-1571) 
- italų skulptorius ir juvelyras, gimęs Florencijoje. 

54 p.  Brija-Savarenas (Brillat-Savarin, 1755-1826) - garsus 
prancūzų gastronomas, knygos "Skonio fiziologija" autorius. 
57p. 1830metyrevoliucija - kitaip vad. Liepos revoliucija, 
nuvertusi Prancūzijoje Burbonų dinastiją. Valdžią paėmė 
stambioji finansinė buržuazija, kurios statytinis buvo karalius 
Liudvikas Pilypas. 

60 p. Legitimistų laikraščių liga - turimas omenyje “La 
Gazette de France", įsikūręs Duajenė gatvėje. 

62p. Medūza -viena iš trijų graikų mitologijos gorgonų, 
ty. moteriškos lyties pabaisų. Pamatęs Medūzos galvą, 
žmogus pavirsdavęs akmeniu. 

67p. Pilatras de Rozjė, Božonas, Marselis, Molė, Sofi 
Arnu: Pilatras de Rozjė (Pilatre de Rozier) - XVIII amžiaus 
prancūzų mokslįninkas, tyręs fiziką ir chemiją, lėkimą oro 
balionu. Božonas (Beaujon) - bankininkas, gyvenęs XVIII 
a.,stengęsis įsigyti labdarioir mecenatoreputaciją. Marselis 
(Marcel) - prancūzų filologas orientalistas. Molė (Molė) - 
XVIII a. antrosios pusės prancūzų aktorius. Sofi Arnu (Sophie 
Arnould) - XVIII a. antrosios pusės prancūzų dainininkė. 

68 p. Mentorius -vedėjas, auklėtojas; pavadinimas, kilęs 
iš Odisėjo draugo, jo sūnaus Telemacho auklėtojo, var- 
do. 

76p. Konsulais buvo vadinami komercinio tribunolo tei- 
sėjai. 

77 p. La Šomjer (Trobelė) - pramogų įstaiga su parku 
Paryžiuje, kur būdavo ruošiami viešieji pokyliai. 

80p. Horos - mitologijos deivės. Pasak kai kurių romėnų 
mitų, jų buvę dvylika ir jos vaizdavusios dvylika dienos ir 
nakties valandų. 

81p. Kalibanas - Arielio ir Prospero valdovas: Kalibanas 
ir Arielis - alegoriniai Šekspyro pjesės "Audra" (1612 m.) 
veikėjai. Kalibanas - šiurkščių, tamsių gamtos jėgų jasme- 
ninimas, Arielis - šviesaus prado simbolis, valdomas buri- 
ninko Prospero, svajojančio apie žmonių laimę. 

82p. Pačiulis - kvepalai, pagaminti iš pusiau krūminio 
augalo, kurio lapuose yra eterinio aliejaus. 

87p. Sosas (Sauce) - Varenos miesto krautuvininkas- 
prokuroras, sulaikęs bėgusį 1791 metų birželio mėnesį iš 
Paryžiaus Liudviką XVI. Sosas perdavė karalių i jo palydovus 
Konventui. 

89p. Bajaras (Bayard) - garsus XVI a. prancūzų karo 
vadas, gimęs apie 1473 metus, laikomas riterinės garbės ir 
kilnumo pavyzdžiu. 

90 p. Tribūna - turima galvoj Florencijos dailės galerijos 
aštuonkertė salė. 

90 p. Rafaelio stancai - italų kalba "'stanca'' - kambarys, 
salė; čia taip vadinamos Vatikano rūmų salės, Rafaelio 
išdailintos. 

93 p. Majoratas - paveldėjimo tvarka, kuria nekilnojamasis 
turtas atitenka drauge su titulu vyriausiajam šeimos arba 
giminės nariui, kad būtų išsaugotas bajorų šeimų turtas. 
1789 - 1794 metų revoliucijos panaikintas, majoratas vėl 
buvo atkurtas Napoleono | (1806). 1835 metų įstatymu 
buvo uždrausta sudaryti naujus majoratus ir aprėžtas senųjų 
galiojimo laikas. 

94p. Šito blogio šaknų reikia ieškoti giliau - frazė iš 
Rasino tragedijos "Fedra"'. 

99 p. Orleano kunigaikštis (1810-1842) - Liudviko Pilypo 
vyresnysis sūnus, pagarsėjęs literatūros ir meno sluoks- 
niuose mecenatišku dosnumu ir skoniu. Jis mėgdavo lan- 
kytis menininkų dirbtuvėse, duodavo jiems užsakymų ir 
priimdavo juos Palė Ruajalyje. Jis globojo Engrą (Ingres), 
prancūzų tapytoją, tada dar neišgarsėjusį, ir užsakė jam 
savo portretą. 

103 p. Terburgas (Terburgh) - olandų tapytojas (1608- 
1681). 

113 p. Šarantonas - Paryžiaus priemiestis, kur buvo psi- 
chiatrinė ligoninė. 

114 p. Molinis puodas prieš geležinį - turima galvoje 
Lafonteno (1621-1695) pasakėčia “Molinis puodas ir 
geležinis puodas" - molinis puodas sudužo, susidūręs su 
geležiniu. 

117 p. 1830 metai galutinai užbaigė 1793 metų darbą - 
1793 metai - jakobinų diktatūros laikas. Jakobinų vyriau- 
sybės nutarimu buvo konfiskuojami aristokratų emigrantų 
dvarai. 1830 metų liepos revoliucija galutinai panaikino 
politinę ir ekonominę senosios aristokratijos galią. 

118 p. Jagas ir Ričardas III - Šekspyro pjesių personažai: 
Jagas (tragedija “"Otelas'") - klastos ir niekšybės jasme- 
ninimas. Ričardas III - to paties vardo Šekspyro istorinės 
kronikos herojus. Jis pasiekia karaliaus sostą, įvykdęs 
daugybę žiaurumų ir nusikaltimų. 

123 p. ARokoko stilius - puošybos maniera XVIII a., orna- 
mentų motyvais ypač mėgusi vartoti grotas, uolas, kiauku- 
tus. Daugiausia buvo paplitusi pastatų vidaus apdailoje. 
124 p. Bulis (Boulle, 1642-1732) - baldų meistras, 
menininkas, sukūręs savą baldų stilių. Jo baldai gausiai 
inkrustuojami ir puošiami bronza bei kiaukutai: . 

125 p. Zaira - Voltero to paties pavadinimo 'ragedijos 
svarbiausioji veikėja, ją įsimylėjusio pavydulingojc- suitono 
Orosmano vergė. 

127 p. Dežazė, Viržini (Virginie Dejazet, 1797-1875) - 
prancūzų aktorė - komikė. 

132 p. Kunigaikštis Belgardas (1562-1646) - Gabrielės 

139 p. Agnesa - Moljero komedijos “Žmonų mokykla“ 
veikėja, tapusi nekaltos, naivios merginos simboliu. 

143 p. Anglai - senovinis prancūziškas skolintojų, palūki- 
ninkų, komercinio tribunolo darbuotojų pravardžiavimas, 
likęs iš Šimtamečio karo (1337-1453) laikų, kada anglų 
kariuomenė buvo Prancūzijos teritorijoje. Clichy's Castle 
(tarti: Klišis kestl) - kalėjimas, į kurį sodindavo skolininkus, 
neišsimokėjusius skolos. Čia jis juokaujant pavadintas 
angliškai 'Kliši pilimi. 

146 p. Spahi -taip seniau buvo vadinami Alžyre ir Senegale 
tarnaują prancūzų kariuomenėje čiabuviai. 

154 p. Būkime draugai, Cina - frazė, paimta iš Kornelio 
tragedijos ' Cina, arba Augusto gailestingumas'' (1640) ir 
virtusi Prancūzijoje priežodžiu. Tais žodžiais imperatorius 
Augustas kreipiasi į Ciną - sąmokslininkų vadą, atleisdamas 
jam kaltę. 

157 p. Faberas (Fabert) - Prancūzijos maršalas (XVII a.), 
garsus savo drąsa ir ryžtingumu. 

157 p. Koredžas (Correggio) - didis italų dailininkas, gyve- 
nęs pirmojoje XV a. pusėje. 

157 p. Laisa - garsi graikų kurtizanė (V a. pr. Kr.); bend- 
rinis kurtizanės pavadinimas. 

158 p. Makiavelis, Nikolas (1469-1527) -italų politinis veikė- 
jas ir renesanso epochos rašytojas. Makiavelis savo trakta- 
tais vaizdavo valdovo idealą, nepaisantį jokių įstatymų ir 
moralės normų, siekiant tikslo. 

160 p. Fideikomisas - teisinė paveldo perdavimo tvarka, 
pagal kurią asmuo, gavęs iš palikėjo turtą, turi perduoti jį 
trečiajam asmeniui. 

164 p. Vaidindamas Liudviko XII vaidmenį - Liudvikas XII 
pagreitinc <au galą, neprotingai vesdamas 1514.XI.11jauną, 
gražią žmoną. Mirė 1515.1.1. 

167 p. Kruvinoji Vienuolė - anglų rašytojo Leviso (1775- 
1818) romano '"'Vienuolis'' figūra. Sitas romanas, kaip ir kiti 
gotiškieji romanai, kupinas visokių baisybių ir košmarų. 
168 p. Montiono premija - Montionas (Montyon, 1733- 
1820) praturtėjo per tiekimo machinacijas prancūzų armijai; 

jo lėšomis buvo įsteigta literatūrinė premija ir premija “už 

dorovingą gyvenimą '. 

168 p. Senas virėjų sąmojis apie pintinės lankelį - turima 

galvoje prancūzų posakis 'šokdinti pintinės lankelį, taiko- 

masvirėjai, kuriatsiskaitydama už paliktus pirkinius apgauna 

savo šeimininkus. 

174 p. Demalteras, Žakobas (Jacob Desmalters, 1770- 

1841) - empiro stiliaus baldams kūrėjas. 

185 p. Žiuno žygio metu - Žiuno (Juno) - Napoleono 

generolas, 1807 metasi jis paėmė Lisaboną, Portugalijos 

sostinę. 

197 p. Venecijos mauras - Otelas Šekspyro tragedijos 
“Otelas"' svarbiausiasis veikėjas. 

197 p. Sen Prė - prancūzų rašytojo švietėjo Ž. Ž. Ruso (J. 

J. Rousseau, 1712-1778) romano "Julija, arba Naujoji 

Eloiza" didvyris, lipšnus ir ištikimas mylimasis. 

198 p. Pardavinėjamą vaistinėse - turima omenyje gyvsi- 

dabris (pranc. mercure, tarti 'merkiur''), kuris tais laikais 

buvo vartojamas venerinėms ligoms gydyti. 

204 p. “Pavojingieji ryšiai'' - prancūzų rašytojo Pjero Šo- 

derlo de Laklo (Choderlos de Laclos, 1741-1803) romanas, 

vaizduojąs XVIII a. prancūzų bajorijos ištvirkusius papročius. 

207 p. Tavotitulas - nevaizduotės padaras -turima omenyje 

Moljero komedija “Sganarelis'' (1660). 

208 p. Kanijakas (Canillac, 1674-1765) - markizas, artimas 

Regento, Pilypo Orleaniečio, draugas, tinginys, gašlus 

žmogus. 

208 p. Policijos leitenantas -vyriausias policijos pareigūnas 

Paryžiuje ir didžiuosiuose Prancūzijos miestuose XVII - 

XVIII a. 

209 p. Giubeta-Viktoro Hugo dramos "Lukrecija Bordžija" 

(1833) personažas, visų Lukrecijos intrigų ir nusikaltimų 

dalyvis. 

211 p. Arnalis, Etjenas -XIXa. prancūzų aktorius-komikas. 

212 p. Zuzana tarp dviejų senių: Zuzana - dorovingoji žydė 

iš Babilono, kurią, pagal 'Zuzanos ir Danielio istorijos“ 

knygą Senajame Testamente, veltui stengėsi suvilioti du 

seniai - žydai. i63 


213 p. Svetimšaliai Prancūzijoje pradeda užimti svarbias 
pozicijas - turima omenyje Rotšildas, įsikūręs 1812 metais 
Paryžiuje, kur jis vadovavo prancūziškajam savotėvo banko 
Frankfurte filialui. Dalyvavovisose didžiosiose pramoninėse 
ir finansinėse Liepos Monarchijos operacijose, tiesė Šiaurės 
geležinkelį. 

218 p. Kaip Kurcijus į prarają Romos Forume - Kurcijus 
Markas -romėnų jaunuolis patriotas, kuris, pasak legendos, 
pasiaukojęs, kad būtų išgelbėtas gimtasis miestas - jis 
įšokęs į prarają, atsivėrusią Romos Forume. 

226 p. Kaip Kalipsė, išleidusi Odisėją, be to, dar tokiais 
laikais, kai nebeatsiranda Telemacho - turima omenyje 
prancūzų rašytojo Fenelono romano" Telemacho, Odisėjaus 
sūnaus, nuotykiai" (1699) epizodas. Romane nimfą Kalipsę, 
apraudančią atsiskyrimą su Ulisu (Odisėju), nuramina Tele- 
macho, taip pat patekusio į jos salą, meilė. 

232 p. Ponia de Mentenon su Ninonos sijonu - markizė de 
Mentenon, Liudviko XIV žmona, pasižymėjo manieringumu 
ir dievobaimingumu. Ninona de Lanklo - XVII a. kurtizanė, 
garsi savo grožiu ir sąmojingumu. 

233 p. Liudvikas XI - Prancūzijos karalius (1461-1483), 
sujungęs feodalus ir suvienijęs Prancūziją. Pasižymėjo 
ypatinga politine nuovoka, privertė paklusti visus kunigaikš- 
čius, įstengė atimti iš jų dalį politinės valdžios. 

234 p. Selimena - Moljero komedijos “Mizantropas" (1666) 
veikėja - aukštuomenės koketė, tuščia, beširdė moteris. 
237 p. Spinoza, Baruchas (1632-1677) - didysis olandų 
filosofas, materialistas ir ateistas. Čiaturimas galvoje plačiai 
buržuaziniame moksle paplitęs klaidingas teiginys, kad 
Spinoza buvęs panteistas. 

239 p. Baigiant Fedros prisipažinimu Ipolitu - Fedra ir 
Ipolitas - mitologiniai personažai, svarbiausieji Euripido, 
taip pat Rasino tragedijos Fedra“ (1677) veikėjai. Fedra 
įsimyli posūnį Ipolitą ir, negalėdama nugalėti savo jausmo, 
prisipažįsta jį mylinti. 

254 p. Augurai - senovės Romos žyniai-pranašai, skelbę 
dievų valią iš paukščių giedojimo ir skraidymo. Tikėjimas jų 

pranašystėmis greit pašlijo. Ciceronas sakėsi negalįs su- 
prasti, kaip galį du augurai žiūrėti vienas į kitą nesijuok- 
dami. 

266 p. Ponia de Mertej - Šoderlo de Laklo romano 'Pavo- 
jingieji ryšiai" veikėja, ištvirkusi ir ciniška aristokratė. 

285 p. Žanas - dailininkas, dekoratorius ir literatūros kriti- 
kas, Balzako draugas. 

300 p. 1830 metų chartija - konstitucija, suteikta Liudviko 
Pilypo. 1830 m. chartijos buvo padarytos kai kurios reformos, 
atskirai imant, buvo šiek tiek sušvelninta cenzūra. 

302 p. Karemas -Balzako laikų madingas Paryžiaus virėjas, 
kulinarijos knygų autorius. 

303 p. Markizė Peskara - Vitorija Kolona, italų poetė (XVI 
a. I pusė). Mirus vyrui, ši jauna graži moteris užsidarė 
vienuolyne, atstūmusi karalių meilę. 

303 p. Diana de Puatjė - prancūzų karaliaus Henriko II (XVI 
a.) favoritė. | 

305 p. Danaidžių statinė - danaidės - senovės graikų 
mitologijoje tai valdovo Danajo dukterys, nužudžiusios 
vestuvių naktį savo vyrus. Nubaustos dievų, jos turėjo 
amžinai pilti vandenį į kiaurą statinę. 

307 p. Diubua, per daug įsismaginęs spardyti Regentą - 
pasakojama, kad Regentas, dalyvaudamas kartą vienoje 
kompanijoje persirengęs, nusivedė su savim kardinolą 
Diubua ir prisistatė kaip jo tarnas. Kad jo inkognito 
nepaaiškėtų, jis liepė kardinolui elgtis su juo familiariai. 
Diubua per daug sąžiningai atliko savo pareigą. 

312 p. Egerija, Numa, sibilė : Egerija - nimta, kuri, pasak 
romėnų padavimo, duodavusi patarimus karaliui Numai. 
Egerijos vardu šiandien suprantama slapta, bet įtakinga 
patarėja. Numa Pompilijus -vienas legendinių Romos karalių; 
pasak padavimo, savo veikloje vadovavęsis nimfos -pia- 
našautojos Egerijos - patarimais. Čia Balzakas turi galvoje 
ministrą pirmininką Gizo, kuriam, sakoma, didelę įtaką 
turėjusi buvusio Rusijos pasiuntinio Londone Liveno žmona. 
Sibilė - antikinės mitologijos pranašautoja. 

322 p. Zmogus su mėlynu apsiaustu - tai Balzako laikų 

turtingas juvelyras Šampijonas; stengdamasis išpopuliarėti, 
jis vaikščiodavo apsivilkęs senu mėlynu apsiaustu ir 
dalydavo elgetoms išmaldą. Apie Montioną žr. 168 p. past. 
325 p. Arkolio tiltas - tiltas per Alpino upę netoli Italijos 
miestelio Arkolio. Čia 1796 m. prancūzų kariuomenė, vado- 
vaujama generolo Bonaparto, sumušė pranašesnes austrų 
jėgas. 

327 p. Bernadotas - Napoleono maršalas. 1810 m. Berna- 
dotas buvo įsūnytas švedų karaliaus Karolio XIII ir paveldėjo 
sostą 1818 m.; kaip Švedijos karalius, jis vadinosi Karolis 
XIV Jonas. 

328 p. Nuosavybę, įsigytą dar Liudviko XVI - turima ome- 
nyje Rambujė pilis, kurią įsigijo Liudvikas XVI už šešiolika 
milijonų, savais pinigais. 

336 p. Valė Bretanės brūzgynus nuorojalistų (žr. “Šuanus") 
- turima omeny 1793 m. partizaninis karas Bretanėje, 
kuriam vadovavo rojalistai ir kuris buvo nukreiptas prieš 
revoliuciją. 

337 p. Vandamas - Napoleono generolas; pateko į sąjun- 
gininkų nelaisvę 1813 metais, sumuštas prie Kulmo; iš 
nelaisvės išvaduotas sudarius Paryžiaus taiką (1814 m.). 
341 p. Kunigaikštienė de Beri - ji nesėkmingai mėgino 
suruošti 1832 m. Vandejoje sukilimą prieš Liudviką Pilypą, 
kad sostas atitektų jos sūnui, Karolio X sūnaičiui, Burbonų 
šakos atstovui. 

346 p. Kaip Gurvilis Ninona - čia turimas galvoje pasa- 
kojimas, kaip kažkoks Gurvilis, išvykdamas iš Prancūzijos, 
palikęs saugoti kurtizanei Ninonai de Lanklo didelius pinigus; 
tuos pinigus ji išsaugojusi ir grąžinusi jam sugrįžus. 

360 p. Dainelė apie Malbruką - prancūziška populiari dai- 
nelė, kurioje Malbrukas vyksta į karą, nežinodamas, kada 
sugrįš, ir jo dama veltui jo laukia. 

369 p. Malibran - garsi italų dainininkė (XIX a.), daug 
dainavusi Prancūzijoje. 

369 p. Aloris - italų dailininkas, gimęs Florencijoje (1578- 
1621). Jo pirmasis mokytojas buvo jo dėdė Brondzinas, 
XVI a. italų dailininkas; jo sūnus nutapė garsų ''Juditos'' 

portretą, kuris dabar yra Piti rūmuose. Piti - garsiflorentiečių 
šeima, konkuravusi su Medičiais. 1440 metais jie pasistatė 
pagal Brunelesko planą Florencijoje rūmus, žinomus Piti 
rūmų vardu. 

370 p. Matilda - Rosinio operos ' Vilius Telis (1822) 
veikėja, austrų vietininko Geslerio dukterėčia. 

373 p. Klakeris - klakos dalyvis. Klaka - specialiai samdytų 
"žiūrovų" grupė, kuri triukšmingais plojimais turi sudaryti 
atskiro artisto, viso spektaklio, dramaturgo ar kompozito- 
riaus pasisekimą arba - švilpimu ir triukšmavimu - nepasi- 
sekimą. 

381 p. Fušė, ponai Lenuaras ir de Sartinas: Fušė, Žozefas 
(1759-1820) buvo Konvento narys, paskui tarnavo Direk- 
torijai, Napoleonui, Burbonams, eidamas teisingumo minist- 
ro pareigas; beprincipis, parsidavęs politikas. Lenuaras ir 
de Sartinas - XVIII a. Paryžiaus policijos viršininkai. 

391 p. Aspazija pavirs Lukrecija: Aspazija - graikų kunti- 
zanė (V a. pr. m. e.). Lukrecija - senovės Romos padavimo 
didvyrė. Išniekinta Seksto, Romos cezario Tarkvinijaus 
Išpuikėlio sūnaus, Lukrecija persivėrė kardu. Lukrecija - 
dorovingos moters bendrinis vardas. 

398 p. Katoksantas - stambus vabalas, veisiąsis Indijoje ir 
Javos bei Borneo salose. Raiškūs katoksanto sparnai buvo 
moterų mėgstamas papuošalas. 

399 p. Lonšanas - Balzako laikais - pasivaikščiojimų vieta; 
ten buvo ir hipodromas. 

405 p. Medoras -italų poeto Lodoviko Ariosto (1474-1533) 
poemos "Šėlstąs Rolandas" didvyrės gražuolės Andželikos 
numylėtinis. 

411 p. Lonžiumo paštininkas -komiškos Adamo (XIX a.) to 
pat vardo operos personažas; opera Balzako laikais buvo 
populiari. 

413 p. Šėlstąs Rolandas - Rolandas, italų poeto Lodoviko 
Ariosto poemos didvyris, sužinojęs savo numylėtinę esant 
neištikimą, ima niršti ir iš proto eiti. 

414 p. Minjaras (Mignard, 1612-1695) ir Žirodė (Girodet, 
1767-1824) - prancūzų dailininkai. 

416 p. Vulkano tinklas - Vulkanas - ugnies dievaitis, dieviš- 
kasis kalvis. Žmonos Veneros apgautas, Vulkanas nukalė 
labai ploną tinklą ir užmetė jį ant Veneros ir jos meilužio 
Marso. 

417 p. Gavarni (1804-1866) - prancūzų menininkas grafi- 
kas, išgarsėjo aristokratinės bohemos ir buržuazinio Pary- 
žiaus gyvenimo žanrinių piešinių serija. Jis iliustravo Balzako 
kūrinius. Balzakas labai vertino jo kūrybą ir paskyrė jam 
specialų straipsnį. 

420 p. Salpetrieras - Paryžiaus senelių prieglauda, kurioje 
buvo tam tikras psichinių ligonių skyrius. 

431 p. Holbachas (1723-1789) - prancūzų švietėjas, filoso- 
fas materialistas, vienas XVIII a. prancūziškos Enciklopedijos 
„sudarytojų, knygos “Gamtos sistema" autorius. 

431 p. Lizetė - įprastinis komedijos subretės, intrigantės 
vardas. Beranžė vėliau šiuo vardu vadino Paryžiaus grize- 
tes. 

432 p. Šansenė (Champcenetz) - ultrarojalistas, nugiljoti- 
nuotas 1794 m. liepos 20 dieną. 

433 p. Sen Marso priemiestis - Balzako laikais Paryžiaus 
dalis, kurioje gyveno varguomenė. 

440 p. Bobino, Ambigiu: Bobino - nedidelio Liuksemburgo 
teatro liaudinis vardas; šis teatras įsteigtas 1816 m., jo 
scenoje buvo statomi farsai, vodeviliai ir pantomimos. Šito 
teatro garsiausias aktorius buvo Seksas, pramintas Bobino. 
Ambigiu Komik - populiarusis Paryžiaus teatras, įsteigtas 
1769 m.; vaidino komedijas, vodevilius ir melodramas. 

